FRANCIS FUKUSANIK 





A TÖRTÉNELEM VÉGE 
ÉS AZ UTOLSÓ EMBER 


EURÓPA 


FRANCIS FUKUYAMA 


A történelem vége 
és az utolsó ember 


EURÓPA KÖNYVKIADÓ 
BUDAPEST, 1994 


FORDÍTOTTA Somogyi Pál László 

A JEGYZETEKET 

M. Nagy Miklós 

FORDÍTOTTA 

Francis Fukuyama 

The End of History and the Last Man 

Penguin Books, 1992 

0 Francis Fukuyama, 1992 

Hungarian translation Ö Somogyi Pál László, 1994 
O M. Nagy Miklós, 1994 

Európa Könyvkiadó, Budapest 

Felelős kiadó Osztovits Levente igazgató 

Szedte a Fényszedő Központ Kft. (930775) 
Nyomta és kötötte a Franklin Nyomda, Budapest 
Felelős vezető: Győri Géza mb. ügyvezető igazgató 
A nyomdai rendelés törzsszáma: 94/1339 

Készült 1994-ben 


Felelős szerkesztő M. Nagy Miklós 

A fedélterv és a tipográfia Kállay Judit munkája 
Műszaki vezető Miklósi Imre 

Készült 30,37 (A/5) ív terjedelemben 

ISBN 963 07 5648 X 


Bevezetés 


A jelen kötet eredete arra a régi cikkre vezethető vissza, amelyet 1989 
nyarán írtam egy folyóirat, a The National Interest számára ,, A történelem 
vége?" címmel.! Ebben kifejtettem, hogy az elmúlt években figyelemre 
méltó egyetértés alakult ki világszerte a liberális demokráciának mint 
kormányzati formának a legitimitását illetően, miután sorra legyőzte 
ideológiai vetélytársait: az öröklődő monarchiát, a fasizmust és legutóbb a 
kommunizmust. Sőt azt is felvetettem, hogy a liberális demokrácia esetleg 
, az emberiség ideológiai fejlődésének a végpontja?" és , a kormányzás végső 
formája" s mint ilyen, ,,a történelem vége" lehet. Vagyis míg a korábbi 
kormányzati formákat súlyos hiányosságok és ésszerűtlenségek jellemezték, 
amelyek végül is az összeomlásukhoz vezettek, addig a liberális 
demokráciáról bízvást állítható, hogy mentes az ilyen alapvető belső 
ellentmondásoktól. Ami nem azt jelenti, hogy a mai stabil demokráciákban, 
például az Egyesült Államokban, Franciaországban vagy Svájcban 
nincsenek igazságtalanságok vagy komoly társadalmi problémák. Ezek a 
problémák azonban abból származnak, hogy nem kielégítően alkalmazzák a 
szabadság és az egyenlőség iker-elveit, amelyeken a modern demokrácia 
alapszik nem pedig abból, hogy maguk az elvek hibásak. Bár vannak 
országok, amelyek képtelenek stabil liberális demokráciává fejlődni, 
másokat meg a visszaesés fenyeget — olyan primitívebb rezsimek 
újjáéledése, mint a teokrácia vagy a katonai diktatúra —, a liberális 
demokrácia eszményét nem lehet meghaladni. 

Ez a cikk rendkívüli visszhangot keltett, és nagy vitát kavart, először az 
Egyesült Államokban, majd egy sor olyan, egymástól igencsak különböző 
országban, mint Anglia, Franciaország, Olaszország, a Szovjetunió, 
Brazília, Dél-Afrika, Japán és Dél-Korea. A bírálatok az összes 
elképzelhető formában jelentkeztek: némelyiknek pusztán az volt az alapja, 
hogy szerzője félreértette eredeti szándékomat, mások viszont 
fogékonyabbnak mutatkoztak, és érvelésem mélyére hatoltak.£ Sokakat 
mindenekelőtt a , történelem" szó nem egészen szokványos használata 
zavart meg. A történelmet a hagyományos módon az események 
láncolataként értelmezve többen a berlini fal leomlására, a kínai 
kommunisták Tienanmen téri vérengzésére és Irak kuvaiti inváziójára 
hivatkoztak, annak bizonyságaként, hogy ,,a történelem folytatódik", s hogy 


nekem ipso facto nincs igazam. De amire én céloztam, az nem a történések 
— köztük az említettekhez hasonló nagy és veszélyes események —, hanem a 
Történelem vége volt, vagyis az egyetlen, összefüggő és következetes 
fejlődési folyamatként értelmezett történelemé, amelybe minden idők 
minden népének minden tapasztalata beletartozik. Ennek a 
történelemfelfogásnak a legjelesebb képviselője a nagy német filozófus, G. 
W. F. Hegel volt. Karl Marx átvette tőle, és szellemi életünk részévé tette: e 
koncepció alapján használjuk a társadalmakkal kapcsolatban a , primitív" 
vagy a , fejlett", a , hagyományos" vagy a , modern" jelzőket. Mindkét 
gondolkodó úgy vélte, hogy a társadalmak következetesen fejlődnek a 
rabszolgaságon és önellátásra termelő mezőgazdaságon alapuló egyszerű 
törzsi közösségekből a különböző teokráciákon, monarchiákon és feudális 
arisztokráciák uralmán át modern liberális demokráciává és kapitalizmussá, 
melynek mozgatója a technika. Ez a fejlődési folyamat se nem 
véletlenszerű, se nem érthetetlen, ha nem is egyenes vonalú, és ha nem is 
biztos, hogy a történelmi , haladás" eredményeképpen az ember módosabb 
vagy boldogabb lesz. 


Mind Hegel, mind Marx feltételezte, hogy a társadalmak fejlődése nem 
végtelen, s hogy akkor fejeződik majd be, amikor az emberiségnek sikerül 
kialakítania egy olyan társadalmi formát, amely kielégíti legmélyebb és 
legalapvetőbb vágyait. Így mindkét gondolkodó felállította ,,a történelem 
vége" tételét: Hegel ezt a véget a liberális államban, Marx a kommunista 
társadalomban látta. Ez nem úgy értendő, hogy a születés, élet és halál 
természetes ciklusa megszűnik, hogy nem történnek többé fontos 
események, vagy nem jelennek meg az ezekről beszámoló újságok.Úgy 
értendő, hogy az alapvető elvek és intézmények nem fejlődnek tovább, 
mivel a valóban nagy kérdések már mind rendeződtek. 


Ez a könyv nem az eredeti cikkem felújított és kibővített változata, nem 
is a vita folytatása e cikk számos bírálójával és kommentálójával. És semmi 
esetre sem a hidegháború végének vagy a mai politika bármely más égető 
problémájának a taglalása. A közelmúlt világeseményei jelen vannak ugyan 
benne, de egy réges-régi témával s a belőle adódó kérdéssel foglalkozik: 
vajon a XX. század végén érdemes-e, értelmes dolog-e ismét egy 
összefüggő, logikus és irányzatos Történelemről beszélni, melynek során az 
emberiség nagyobbik része végül is eljut a liberális demokráciába? 
Következtetésem és válaszom: igen, mégpedig két különálló okból. Az 


egyik a gazdasággal kapcsolatos, a másik pedig azzal, amit az , elismerésért 
való küzdelem"-nek nevezünk. 


Az irányzatos Történelem tételének az elfogadtatásához természetesen 
nem elég Hegel, Marx vagy akármelyik jelenkori követőjük tekintélyére 
hivatkozni. A műveik megírása óta eltelt másfél évszázad alatt szüntelenül 
és minden irányból támadták szellemi hagyatékukat. A XX. század 
legkiválóbb elméi élesen bírálták a gondolatot, hogy a történelem 
összefüggő vagy érthető folyamat; sőt még azt is tagadták, hogy az emberi 
élet bármely területe vagy mozzanata filozófiailag értelmezhető. Mi, 
nyugatiak, egyébként is mélységesen pesszimisták lettünk a demokratikus 
intézmények fejlődési lehetőségeit illetően. Ezt a pesszimizmust nem a 
véletlen, hanem a XX. század első felének valóban szörnyű politikai 
eseményei szülték — két pusztító háború, a totalitárius ideológiák 
eluralkodása és a tudomány lázadása az ember ellen a nukleáris fegyverek 
és a környezetkárosítás formájában. Az elmúlt évszázad politikai 
üldözötteinek a kálváriája — a hitlerizmus és a sztálinizmus kárvallottaitól 
Pol Pot áldozataiig — mintha mindennemű történelmi haladás cáfolata 
volna. Igen, annyira megszoktuk már, hogy a jövőtől csakis rossz híreket 
várhatunk tisztességes, liberális, demokratikus politikai gyakorlatunk 
egészségére és biztonságára nézve, hogy alig-alig ismerjük fel a jó hírt, ha 
néha mégis érkezik ilyen. 

Pedig érkezett. A XX. század utolsó negyedének legmeglepőbb 
fejleménye az volt, hogy kiderült, milyen döbbenetesen gyengék belül a 
világ látszólag oly szilárd diktatúrái, legyenek akár a jobboldal katonai, 
akár a baloldal kommunista-totalitárius rezsimjei. Latin-Amerikától Kelet- 
Európáig, a Szovjetuniótól a Közel-Keletig és Ázsiáig számos erős 
kormányzat bukott meg az utóbbi két évtizedben. És noha nem mindenütt 
jött létre stabil liberális demokrácia, ennek a kialakítása immár az egyetlen 
logikus politikai törekvés, amely a földgolyó különböző régióit és kultúráit 
összefűzi. Ezenfelül a liberális gazdasági elvek — a , szabadpiac" — szintén 
elterjedtek, s példátlan anyagi bőséget teremtettek az iparilag fejlett 
országokban éppúgy, mint néhányban azok közül, amelyek a második 
világháború befejezésekor még az elszegényedett harmadik világhoz 
tartoztak. A gazdasági gondolkodás liberális forradalma néha megelőzte, 
néha követte a politikai szabadság kivívását szerte a világon. 


Mindezek a fejlemények, amelyek annyira ellentétesek voltak a század 
első felének borzalmaival, a jobb- és baloldali totalitárius rezsimek 


uralmával, azt sugallják, hogy ismét meg kellene vizsgálni, találhatók-e 
köztük mélyebb összefüggések, vagy egyszerűen csak a véletlen 
szeszélyének, a jó szerencsének köszönhetjük őket. Amikor megint 
felvetem a kérdést, van-e, lehet-e az emberiségnek Egyetemes Története, 
egy olyan vitát újítok fel, amely a XIX. század elején kezdődött, de a mi 
időnkben, épp az emberiséget ért iszonyatos csapások hatására, többé- 
kevésbé abbamaradt. Bár néha olyan filozófusok gondolataiból merítek, 
mint Kant és Hegel, akik már tárgyalták ezt a kérdést, remélem, hogy 
érveim önmagukban is helytállnak. 


Ez a kötet — meglehetősen szerénytelenül — nem is egy, hanem két 
különálló kísérletet tesz egy ilyen egyetemes történet körvonalazására. 
Miután az I. részben megindokoltam, miért van szükség arra, hogy újra 
foglalkozzunk egy egyetemes történet megalkotásának a lehetőségével, a II. 
részben megkezdem a válasz kifejtését: megpróbálom a modern 
természettudományt szabályozóként és mechanizmusként felhasználva 
megmagyarázni a Történelem irányzatosságát és következetességét. A 
modern természettudomány igen alkalmas kiindulási pont, lévén az 
egyetlen a fontos társadalmi tevékenységek közül, amely a közfelfogás 
szerint irányzatos és egyben kumulatív, vagyis eredményei felhalmozódnak, 
ám hogy végső soron miképp befolyásolja az emberi boldogságot, az nem 
világos. A természet fokozatos meghódítása, amely a tudományos módszer 
kifejlesztésével vált lehetővé a XVI. és XVII. században, szigorú szabályok 
alapján ment végbe, s ezeket a szabályokat nem az ember, hanem a 
természet és a természet törvényei határozták meg. 


A modern természettudomány kibontakozása azonos hatással volt a 
társadalomra, két okból is. Először is a technika döntő katonai előnyöket 
biztosít azoknak az országoknak, amelyek rendelkeznek vele, s mivel az 
államok nemzetközi rendszerében mindig fennáll a háború eshetősége, 
egyetlen állam sem engedheti meg magának, ha ragaszkodik 
függetlenségéhez, hogy lemondjon védelmi eszközei modernizálásáról. 
Másodszor, a modern természettudomány mindenütt egyforma lehetőséget 
nyújt és egyforma határokat szab a gazdaságnak, a termelésnek. A technika 
jóvoltából korlátlanul szaporíthatók a javak, és így kielégíthetők a 
mindinkább sokasodó emberi vágyak. Ez a folyamat egyre egységesebbé 
teszi a társadalmakat, tekintet nélkül történelmi eredetükre vagy kulturális 
örökségükre. A gazdaságilag modernizálódó országok óhatatlanul egyre 
jobban hasonlítanak egymáshoz: centralizálniuk kell az államot, s ennek 


keretében megteremteniük a nemzeti egységet, urbanizálniuk kell, a 
társadalmi szerveződés hagyományos formáit — törzs, vallás, család — 
gazdaságilag racionális, a helyes és hatékony működésen alapulókkal kell 
helyettesíteniük, és gondoskodniuk kell polgáraik általános képzéséről. Az 
ilyen társadalmakat az egész világot átfogó piac és a fogyasztói szokások 
terjedése egyre erősebb szálakkal fűzi egymáshoz. Ezenfelül úgy látszik, a 
modern természettudomány logikájának egyedül a kapitalizmus felel meg 
mint általános fejlődési irány. A Szovjetunió, Kína és más szocialista 
országok tapasztalatai ugyanis azt mutatják, hogy az erősen központosított 
gazdaságok csak az ötvenes évekbeli Európa iparosodási szintjét tudják 
elérni, arra viszont siralmasan alkalmatlanok, hogy létrehozzák az 
úgynevezett , komplex posztindusztriális gazdaságot", amelyben az 
információ és a technikai újítás sokkal nagyobb szerepet kap. 


De bár a modern természettudomány képviselte történelmi mechanizmus 
révén sok mindent megértünk a történelmi változás jellegét és a modern 
társadalmak növekvő egyformaságát illetően, a demokrácia jelenségét ez a 
mechanizmus nem magyarázza meg. Nem vitás, hogy a világ legfejlettebb 
országai egyúttal a legsikeresebb demokráciák is. Ám a modern 
természettudomány az ígéret Földjének csak a kapui elé, s nem magára az 
ígéret Földjére vezet bennünket, mert nincs olyan gazdasági 
szükségszerűség, mely szerint az ipari fejlődés a politikai szabadságot is 
meghozza. Iparosodás előtti társadalomban is jött már létre stabil 
demokrácia, például az Egyesült Államokban 1776-ban. Másrészt sok 
történelmi és jelenkori példa bizonyítja, hogy a technikailag fejlett 
kapitalizmus jól megfér a politikai tekintélyuralommal, a Meidzsi-kori 
Japántól és a bismarcki Németországtól a mai Szingapúrig és Thaiföldig. A 
tekintélyelvű államok számos esetben olyan gazdasági növekedést érnek el, 
amilyenre a demokratikus társadalmak képtelenek. 


Első kísérletünk, hogy megvessük az alapját az irányzatos történelemnek, 
így csak részben járt sikerrel. Amit ugyanis ,, a modern természettudomány 
logikájának" neveztünk, az a történelmi változás gazdasági értelmezése, de 
olyan, amelyik — marxista változatával ellentétben — végeredményként a 
kapitalizmushoz és nem a szocializmushoz vezet. A modern tudomány 
logikája meg tudja magyarázni világunk sok jellegzetességét: például hogy 
mi, a fejlett demokráciák polgárai miért dolgozunk irodákban ahelyett, hogy 
parasztként a földet túrva teremtenénk elő a mindennapit, miért vagyunk 
szakszervezetek vagy szakmai szövetségek, nem pedig törzsek vagy klánok 


tagjai, miért engedelmeskedünk inkább egy magasabb rangú hivatalnoknak, 
mint egy papnak, miért tudunk írni és olvasni, s miért van közös nemzeti 
nyelvünk. 


A történelem gazdasági értelmezései azonban nem teljesek és nem 
kielégítőek, mert az ember nem csupán , gazdasági állat". Az ilyen 
értelmezések főleg arra nem tudnak meggyőző választ adni, miért vagyunk 
demokraták, vagyis a népszuverenitás elvének és az alapvető jogokat 
biztosító törvények uralmának hívei. Ezért e könyv III. részében 
megpróbálkozunk a történelmi folyamat egy másik magyarázatával is, 
amely az egész emberről igyekszik számot adni, s nem pusztán élete 
gazdasági vonatkozásairól. Ennek érdekében vissza kell nyúlnunk 
Hegelhez, az ő nem materialista, az , elismerésért való küzdelmen" alapuló 
történelemszemléletéhez. 


Hegel szerint az embereknek, akárcsak az állatoknak, vannak természetes 
szükségleteik és rajtuk kívül levő tárgyakra — ennivalóra, innivalóra, 
menedékre - irányuló vágyaik, s legfőbb gondjuk testük fenntartása. Az 
ember azonban alapvetően különbözik az állattól, mert ezenfelül más 
emberek vágyára is vágyik, vagyis azt kívánja, hogy , elismerjék". 
Pontosabban: azt kívánja, hogy emberként ismerjék el; olyan lényként, 
akinek bizonyos értéke és méltósága van. Ez az érték elsősorban azzal függ 
össze, hogy hajlandó pusztán a presztízsért, a tekintélyért vállalt 
küzdelemben kockára tenni az életét. Mert egyedül az ember tudja legyűrni 
legelemibb állati ösztöneit — amelyek közt a legerősebb az önfenntartás 
ösztöne — magasabb rendű, elvont célok és elvek kedvéért. Hegel szerint az 
elismerés vágya az őskorban arra késztet két harcost, hogy életre-halálra 
menő párbajba bocsátkozva mindegyik megpróbálja rákényszeríteni a 
másikat ember volta , elismerésére?. Amikor a haláltól való természetes 
félelemnek engedve az egyik megadja magát, megszületik az úr-rabszolga 
viszony. A tét ebben a történelem kezdetén lezajló véres viadalban nem 
ennivaló, menedék vagy a biztonság, hanem pusztán a presztízs. És éppen 
azért, mert a viadal célját nem a biológia határozza meg, Hegel az emberi 
szabadság első fénysugarát látja benne. 


Az elismerés vágyának a fogalma első pillantásra talán furcsának, 
szokatlannak hat, holott olyan régi, mint maga a nyugati politikafilozófiai 
hagyomány, és az emberi személyiségnek nagyonis jól ismert része. Platón 
említette meg elsőként az Állam-ban, kifejtve, hogy a lélek három részből 
áll: a vágyakozó részből, a gondolkodó részből és abból, amit ő thümosz- 


nak, vagyis , indulatosság"-nak nevezett. Az emberi viselkedést többnyire 
meg lehet magyarázni az első két rész, a vágy és a gondolkodás 
együttműködésével: a vágy arra ösztökéli az embereket, hogy rajtuk kívül 
lévő dolgok megszerzésére, elérésére törekedjenek, míg a gondolkodás, 
latolgatás megmutatja nekik, mi ennek a legjobb módja. Ám az emberek 
másra is törekszenek: el akarják ismertetni értéküket, vagy azoknak a 
személyeknek, dolgoknak, elveknek az értékét, akiket vagy amelyeket 
becsülnek. Azt a hajlandóságot, hogy énünknek bizonyos értéket 
tulajdonítunk, és megköveteljük ennek az értéknek az elismerését, a mai 
köznyelv , önérzet"-nek nevezné. Az önérzetességre való hajlam a lélek 
thümosz-nak nevezett részéből származik. Olyan ez, mint valamiféle velünk 
született igazságérzet. Az emberek szentül hiszik, hogy bizonyos értékük 
van, s ha mások úgy bánnak velük, mintha ez az érték kisebb volna, 
haragot éreznek. Ha nem viselkednek saját értéktudatukhoz méltóan, 
szégyent éreznek, ha pedig értéküknek megfelelően kezelik őket, büszkeség 
tölti el őket. Az elismerés vágya és a vele kapcsolatos érzések — harag, 
szégyen és büszkeség — a politikai élet szempontjából döntő fontosságú 
részei az emberi személyiségnek. Hegel szerint ezek viszik előre az egész 
történelmi folyamatot. 


Ugyancsak Hegel szerint, mint már említettük, annak a vágya, hogy 
ember voltát és méltóságát elismerjék, a történelem kezdetén véres viadalra, 
a puszta presztízsért vállalt élethalálharcra késztette az embert. E viadal 
eredményeképpen a társadalom két osztályra oszlott: az urakéra, akik 
hajlandók voltak az életüket kockáztatni, és a rabszolgákéra, akik megadták 
magukat a haláltól való természetes félelmüknek. De az úr-rabszolga 
viszony, amely a történelem nagyobbik részére jellemző egyenlőtlen, 
arisztokratikus társadalmakban számtalan formát öltött, végül is nem 
elégítette ki sem az urak, sem a rabszolgák elismerésvágyát. A rabszolga 
természetesen egyáltalán nem számított embernek. Ám az az elismerés, 
melyben az úr részesült, szintén hiányosnak bizonyult, hiszen nem más urak 
ismerték el, hanem rabszolgák, akik még az emberi szintet sem érték el. Az 
elismerés fogyatékos volta elégedetlenséget keltett az arisztokrata 
társadalmakban, s ebből a , belső ellentmondás"-ból további történelmi 
korszakok születtek. 


Hegel úgy vélte, hogy az úr-rabszolga viszonyban rejlő , ellentmondás?-t 
a francia — s hozzá kellene tennünk: és az amerikai — forradalom végül is 
feloldotta. Ezek a demokratikus forradalmak a maguk uraivá tették a 


rabszolgákat, kimondták a népszuverenitás elvét, megteremtették a törvény 
uralmát, s ezzel megszüntették a különbséget úr és rabszolga közt. Az urak 
és a rabszolgák eredendően egyenlőtlen elismerését az egyetemes és 
kölcsönös elismerés váltotta fel, amelyben minden polgár elismeri minden 
más polgár méltóságát és ember voltát, s amelyben ezt a méltóságot, 
különböző jogokat biztosítva, az állam is elismeri. 


A jelenkori liberális demokrácia hegeli értelmezése jelentősen eltér az 
angolszásztól, amely a liberalizmus elméleti alapja volt olyan országokban, 
mint Nagy-Britannia és az Egyesült Államok. Az utóbbiakban kialakult 
hagyomány szerint az elismerés gőg fűtötte hajszolását alá kellett rendelni a 
felvilágosult önérdeknek — az értelemmel társult vágynak — és főképp a test 
önfenntartási vágyának. Míg Hobbes, Locke és az amerikai alapító atyák, 
például Jefferson és Madison úgy vélekedtek, a jogok nagyrészt annak az 
eszközei, hogy az ember magánszférát biztosítson magának, amelyben 
meggazdagodhat és kielégítheti lelke vágyakozó részét, ? addig Hegel a 
jogokat öncélúaknak látta, mert ami valóban kielégíti az embert, az nem 
annyira az anyagi jólét, mint rangjának és méltóságának az elismerései Az 
amerikai és a francia forradalommal, állította Hegel, a történelem véget ér, 
mert az a sóvárgás, amely a történelmi folyamat hajtóereje volt — az 
elismerésért való küzdelem -, az egyetemes és kölcsönös elismerés 
társadalmában most már kielégül. Ezt a sóvárgást a társadalmi intézmények 
semmiféle más rendszere sem elégítheti ki jobban, s ezért nincs is mód 
további történelmi haladásra. 


Ezek szerint az elismerés vágya lehet az az összekötő kapocs a liberális 
gazdaság és a liberális politika között, amely a II. rész gazdasági 
történelemértelmezésében még hiányzott. A vágy és az értelem együttese 
meg tudja magyarázni az iparosodási folyamatot, sőt szinte az egész 
gazdasági életet. De az embernek azt a törekvését, hogy liberális 
demokráciában éljen, nem tudja megmagyarázni, mert ennek forrása végső 
soron a thümosz, a lélek elismerést követelő része. Az ipari fejlettséggel 
járó változások, kivált az immár általános iskolázottság, úgy látszik, 
bizonyos elismerésigényeket szabadítanak fel, amelyek a szegényebb és 
kevésbé képzett embereknél még nem jelentkeztek. Ahogy sokfelé 
emelkedik az életszínvonal, ahogy a lakosság kozmopolitábbá és tanultabbá 
válik, és ahogy a társadalomban mint egészben magasabb fokon valósul 
meg az egyenlőség, az emberek már nem csupán nagyobb jólétet kívánnak, 
hanem , rangjuk" elismerését is elvárják. Ha az embereket csak a vágy és az 


értelem mozgatná, beérnék annyival, hogy olyan piacorientált diktatúrákban 
élhetnek, mint Franco Spanyolországa vagy a katonák vezette Dél-Korea 
vagy Brazília. De tudatában vannak saját értéküknek, s ez thümotikus 
büszkeséggel tölti el őket, ezért hát demokratikus kormányzatot követelnek, 
amely felnőttként, nem pedig gyerekként kezeli a polgárait, s elismeri a 
szabad egyéneket megillető autonómiájukat. A kommunizmust azért váltja 
fel napjainkban a liberális demokrácia, mert kiderült, hogy az előbbiben az 
elismerés formái roppant fogyatékosak. 


Miután megértettük, milyen fontos szerepet tölt be az elismerés vágya 
mint a történelem hajtóereje, átértékelhetünk számos jelenséget, amelyről 
eddig azt hittük, hogy jól ismerjük: a kultúrát, a vallást, a munkát, a nemzeti 
érzést és a háborút. A IV. rész ezt kísérli meg, továbbá megpróbálja 
érzékeltetni, hogy az elismerés vágya a jövőben mi módon nyilvánulhat 
majd meg. A hívő ember például igyekszik elismertetni isteneit vagy vallási 
gyakorlatát, míg a patrióta nyelve, kultúrája vagy etnikai csoportja számára 
követel elismerést. Ez a két elismerési forma kevésbé racionális, mint a 
liberális állam egyetemes elismerése, mert a szent és a profán vagy a 
társadalmi csoportok közti önkényes különbségtételen alapul. Ennélfogva a 
vallásról, a hazafiasságról és a népek etikai értékítéleteinek és szokásainak 
az összességéről (vagyis tágabb értelemben vett , kultúrájá"-ról) mindig is 
az volt a vélemény, hogy hátráltatja a sikeres demokratikus politikai 
intézmények és a szabad piacgazdaságok létrehozását. 


Ám az igazság ennél jóval bonyolultabb, mert a liberális politika és a 
liberális gazdaság sikere sokszor az elismerés olyan irracionális formáinak a 
függvénye, amelyek felszámolása a liberalizmus feladata lett volna. Ahhoz, 
hogy a demokrácia működőképes legyen, a polgároknak irracionális módon 
büszkéknek kell lenniük demokratikus intézményeikre, és azt is ki kell 
fejleszteniük, amit Tocgueville , a társulás művészeté"-nek nevezett, vagyis 
büszkén kell munkálkodniuk különböző kis közösségekben. Ezek a 
közösségek pedig gyakran vallásokra, etnikumokra vagy más olyan 
elismerési formákra épülnek, amelyek nem ütik meg az egyetemes 
elismerésnek, a liberális állam alapelvének a mértékét. Ugyanez áll a 
liberális gazdaságra. A nyugati liberális gazdasági hagyomány a munkát 
mindig kellemetlen tevékenységnek tartotta, amelyet az emberi 
szükségletek kielégítése és az emberi fájdalom enyhítése céljából vállal az 
ember. De bizonyos kultúrákban, ahol szigorú volt a munkaerkölcs — mint 
például azoké a protestáns vállalkozóké, akik az európai kapitalizmust 


megteremtették, vagy azoké az eliteké, amelyek a Meidzsi-restauráció után 
modernizálták Japánt —, a munkának más célja is volt: az elismerés. Sok 
ázsiai országban a jó munkaerkölcsöt mind a mai napig nem annyira anyagi 
ösztönzéssel, mint inkább azzal az elismeréssel tartják fenn, amelyben az 
egymást átfedő, az egész társadalom alapját alkotó csoportok részesítik a 
munkát, a családoktól egészen az államig. Ez azt sugallja, hogy a liberális 
gazdaság nem csupán a liberális elveknek, hanem a thümosz irracionális 
formáinak is köszönheti a sikerét. 


Az elismerésért való küzdelem a nemzetközi politika természetét 
ugyancsak megvilágítja. Az elismerés vágya, amely az őskorban két 
magányos harcos véres presztízsviadalához vezetett, hasonló logikával 
vezet az imperializmushoz és a világuralomhoz. Az úr-rabszolga viszony 
egy-egy társadalom szintjéről természetszerűleg kerül át az államok 
rendszerének szintjére, s ezen a szinten már egész nemzetek küzdenek az 
elismerésért és bocsátkoznak véres viadalba a főhatalomért. A nemzeti 
érzés, az elismerés modern, de még nem teljesen racionális formája volt a 
hordozója az elismerésért való küzdelemnek az elmúlt száz évben s forrása 
az évszázad legnagyobb konfliktusainak. Ez a , hatalmi politika" világa, 
amelyet Henry Kissinger és más külpolitikai , realisták?" könyveiből 
ismerhetünk. 

De ha a háború rugója alapjában véve az elismerés vágya, akkor 
ésszerűnek látszik, hogy a liberális demokráciának, amely megszünteti az 
úr-rabszolga viszonyt, a rabszolgákat a maguk uraivá téve, ugyanilyen 
hatással kell lennie az államok közti viszonyra is. A liberális demokrácia az 
ember irracionális vágyát, amely a többiekénél nagyobb elismerés 
megszerzésére ösztökéli, azzal a racionális vággyal váltja fel, hogy 
szeretné, ha elismernék: egyenlő a többiekkel. Egy liberális demokráciákból 
álló világban tehát elvileg sokkal kevesebb a háborúra való ösztönzés, 
mivel a nemzetek kölcsönösen elismerik egymás legitimitását. És valóban, 
az elmúlt kétszáz év meggyőző empirikus tényekkel bizonyítja, hogy a 
liberális demokráciák nem lépnek fel imperialista igényekkel és 
módszerekkel egymással szemben, bár minden tekintetben alkalmasak arra, 
hogy akár fegyveresen is szembeszálljanak a nem demokratikus államokkal, 
amelyek alapvető értékrendje eltér az övékétől. A nemzeti érzés, sőt a 
nacionalizmus jelenleg erősödik az olyan térségekben, mint Kelet-Európa 
és a Szovjetunió, ahol a népektől sokáig megtagadták nemzeti identitásukat, 
a világ legrégibb és legnagyobb biztonságot élvező nemzetállamaiban 


viszont a nemzeti érzés átalakulóban van. A nemzeti elismerés 
követelményét Nyugat-Európában , megszelídítették", és 
összeegyeztethetővé tették az egyetemes elismeréssel, olyanformán, mint 
három-négy évszázaddal korábban a vallást. 


E könyv ötödik, utolsó része a , történelem végé"-nek és annak a 
valakinek, az , utolsó ember"-nek a kérdésével foglalkozik, aki ezt a véget 
átéli. A National Interest-ben megjelent cikk körüli vita során sokan úgy 
nyilatkoztak, hogy a történelem vége, ennek lehetősége attól függ, vannak-e 
a liberális demokráciának életképes alternatívái a mai világban. Nagy 
véleménykülönbségek mutatkoztak olyan kérdéseket illetően, vajon valóban 
kimúlt-e a kommunizmus, vajon visszatérhet-e a vallás, a nacionalizmus 
vagy az ultranacionalizmus és így tovább. Ám a mélyebb és bonyolultabb 
kérdés az, megfelelő-e maga a liberális demokrácia, nem pedig csupán az, 
hogy fölébe kerekedik-e jelenlegi riválisainak. Ha feltesszük, hogy a 
liberális demokráciát e pillanatban külső ellenségek részéről nem fenyegeti 
veszély, feltehetjük-e, hogy a sikeres demokratikus társadalmak esetében ez 
az idők végezetéig így is marad, vagy a liberális demokráciában is komoly 
belső ellentmondások feszülnek, olyan komolyak, hogy végül is aláássák 
mint politikai rendszert? Semmi kétség: a jelenkori demokráciák számos 
súlyos problémával küszködnek, a kábítószerek és a hajléktalanok ügyétől a 
környezetkárosításon és a bűnözésen át a fogyasztói társadalom 
felszínességéig. Ezek a problémák azonban a liberális elvek alapján 
megoldhatóknak látszanak, és nem annyira súlyosak, hogy szükségképp a 
társadalomnak mint egésznek az összeomlásához vezetnének, ahogy a 
kommunizmus összeomlott a nyolcvanas években. 


Alexandre Kojeéve, XX. századi filozófus, Hegel nagy értelmezője 
rendíthetetlenül állította, hogy a történelem véget ért, mivel az , egyetemes 
és egységes állam", ahogy nevezte — vagyis a mi fogalmaink szerint a 
liberális demokrácia — az úr-rabszolga viszonyt az egyetemes és egyenlő 
elismeréssel felváltva végleg megoldotta az elismerés kérdését. Amit 
ugyanis az ember a történelem folyamán keresett — ami a különböző 
, történelmi korszakokat"?" kialakította —, az elismerés volt. A modern 
világban pedig végül meg is találta a , tökéletesen kielégítő" elismerést. 
Kojeve a legteljesebb komolysággal fejtette ki mindezt, és megérdemli, 
hogy komolyan is vegyük. Mert hiszen lehetséges, hogy az emberiség több 
évezredes történelmének fő politikai problémája valóban az elismerés 
megvalósítása. Az elismerés a politika központi kérdése, lévén a 


zsarnokság, az imperializmus és az uralomvágy forrása. Ám e sötét oldala 
ellenére sem rekeszthető ki egyszerűen a politikai életből, mert egyben 
olyan politikai erények pszichológiai talaja is, mint a bátorság, a közéleti 
szellem és az igazságérzet. Az elismerés vágyát minden politikai 
közösségnek fel kell használnia, de védekeznie is kell a pusztító hatásai 
ellen. Ha a jelenkori alkotmányos kormányzati forma csakugyan megtalálta 
a módját, hogy mindenki megkapja az őt megillető elismerést és a 
zsarnokság is elkerülhető legyen, akkor feltétlenül több joga van a 
stabilitásra és a fennmaradásra, mint bármely más államformának, amely 
valaha is létezett vagy létezik a Földön. 


De tényleg , tökéletesen kielégítő-e" az az elismerés, amelyben a 
jelenkori liberális demokráciák polgárai részesülhetnek? A liberális 
demokrácia távolabbi jövője és esetleges későbbi alternatívái mindenekelőtt 
attól függnek, mi a válasz erre a kérdésre. Az V. részben két választ 
vázolunk fel; az egyik a baloldaltól, a másik a jobboldaltól származik. A 
baloldal azt állítja, hogy a liberális demokráciában az egyetemes elismerés 
szükségképpen fogyatékos, mivel a kapitalizmus gazdasági 
egyenlőtlenséget teremt, és olyan munkamegosztást követel meg, amelynek 
ipso facto egyenlőtlen elismerés a következménye. Ebben a tekintetben egy 
nemzet abszolút jóléti szintje nem mérvadó, mert továbbra is lesznek 
viszonylag szegények, akiket polgártársaik nem is vesznek emberszámba, 
akiken átnéznek. Más szóval, a liberális demokrácia változatlanul 
egyenlőtlenül ismeri el az egyenlő embereket. 


Az egyetemes elismerés másik — és szerintem mélyrehatóbb -— bírálata a 
jobboldaltól ered, amelyet az emberi egyenlőségnek elkötelezett francia 
forradalom kiváltságokat felszámoló hatásai igen érzékenyen érintettek. 


E jobboldal legkiválóbb szószólója Friedrich Nietzsche, a filozófus volt, 
akinek a nézeteit a demokratikus társadalmak nagy megfigyelője, Alexis de 
Tocgueville bizonyos mértékig előre megsejtette. Nietzsche úgy vélte, a 
modern demokrácia nem a korábbi rabszolgák , ön-uralmát", hanem a 
rabszolga teljes győzelmét és sajátos morálját testesíti meg. A liberális 
demokrácia tipikus polgára, állította, , utolsó ember", aki a modern 
liberalizmus megalapítóinak tanításait megszívlelve a kényelmes 
önfenntartás kedvéért feladta felsőbbrendűségébe vetett büszke hitét. A 
liberális demokrácia gyermekei , mell nélküli emberek", azaz csak a vágy és 
az ész mozgatja őket, thümosz nincs bennük, s nagyon leleményesek abban, 
hogy hosszú távra szóló önérdekük mérlegelésével mindig új módszereket 


eszeljenek ki seregnyi apró-cseprő igényük kielégítésére. Az utolsó ember 
nem vágyik rá, hogy nagyobbnak ismerjék el másoknál, márpedig ilyen 
vágy nélkül nem érhető el sem kiválóság, sem kiemelkedő eredmény. És 
mivel beéri a boldogságával, s a legkevésbé sem restelli magát, amiért 
képtelen fölébe emelkedni ezeknek az igényeknek, az utolsó ember immár 
nem ember. 


Nietzsche gondolatmenetét követve kénytelenek vagyunk feltenni a 
következő kérdéseket: az, akit a puszta egyetemes és egyenlő elismerés 
tökéletesen kielégít, teljes értékű ember-e, nem inkább csak afféle 
megvetésre méltó , utolsó ember", aki nem kíván semmit, nem törekszik 
semmire? Nincs-e az emberi személyiségnek egy olyan része, amely 
szántszándékkal keresi a küzdelmet, a veszélyt, a kockázatot, s nem marad- 
e ez a hajlandóság kielégítetlen a jelenkori liberális demokrácia , békéjében 
és jólétében"? Nem függ-e bizonyos emberek kielégülése attól, hogy az 
elismerés eredendően egyenlőtlen legyen? Mi több, nem az egyenlőtlen 
elismerés utáni vágy-e az elfogadható élet alapja, s nem csupán a letűnt 
arisztokratikus társadalmak esetében, hanem a modern liberális 
demokráciákban is? Nem attól függ-e bizonyos mértékig a jövőjük, a 
fennmaradásuk, mennyire óhajtják a polgáraik, hogy ne csak a többiekkel 
egyenlőknek, hanem a többieknél különbeknek ismerjék el őket? És nem 
lehetséges-e, hogy lesznek majd olyanok, akik nem akarnak megvetendő 
, utolsó emberekké" válni, s új, ma még előre nem látható módon 
igyekeznek kiemelkedni a tömegből, attól sem riadva vissza, hogy — mint 
annak idején a bestiális , első emberek? — véres presztízsharcokat vívjanak, 
ezúttal modern fegyverekkel? 


Könyvünk ezekkel a kérdésekkel foglalkozik. Szinte ellenállhatatlanul 
rajzanak fel bennünk, ha megpróbáljuk eldönteni, van-e haladás egyáltalán, 
s meg lehet-e írni az emberiség összefüggő, logikus és irányzatos 
egyetemes történetét. Az utóbbi kérdést régóta nem bolygattuk, a jobb- és 
baloldali totalitarizmusok jóformán minden időnket lekötötték a század 
folyamán. A totalitarizmusok azonban lassacskán eltűnnek, a század a vége 
felé jár, itt az ideje tehát, hogy ismét komolyan megvizsgáljuk ezt a régi 
problémát. 


I. RÉSZ 
Vessünk fel újra egy régi kérdést! 


1 
Pesszimizmusunk 


Egy olyan tisztességes és józan gondolkodó, mint Immanuel Kant, még 
komolyan hihette, hogy a háború a Gondviselés céljait szolgálja. Hirosima 
után azonban minden háború legfeljebb szükséges rossz lehet. Egy olyan 
jámbor teológus, mint Aguinói Szent Tamás is, teljes komolysággal 
állíthatta, hogy a zsarnokok a Gondviselés eszközei, mert zsarnokok nélkül 
nem nyílna mód a vértanúságra. Auschwitz után azonban bárki folyamodna 
ehhez az érvhez, istenkáromlást követne el... E szörnyűségek után, amelyek 
modern, felvilágosult, technikájára büszke világunkban s annak nem is 
valami eldugott zugában estek meg, hihetjük-e még, hogy Isten maga a 
szükségszerű haladás, s hogy hatalma a Gondviselés irányításában 
nyilvánul meg? 

Emile Fackenheim: Isten a történelembené. 


Bátran kimondhatjuk: a XX. század valamennyiünket rendkívül 
pesszimistává tett a történelmet illetően. 


Mint egyének persze — ha az egészségünkről vagy a boldogságunkról van 
szó — lehetünk optimisták. Az amerikaiaknál állítólag amúgy is régi 
hagyomány, hogy mindig bízni kell a jövőben. De ha nagyobb kérdések 
vetődnek fel, például hogy van-e vagy lesz-e haladás a történelemben, 
egész másképp vélekedünk. Századunk legkörültekintőbb és leghiggadtabb 
elméi úgy látták, nincs okunk feltételezni, hogy a világ afelé halad, amit mi 
itt Nyugaton valóban tisztességes és emberséges politikai 
intézményrendszernek tartunk — vagyis a liberális demokrácia felé. 
Legkiválóbb gondolkodóink arra a következtetésre jutottak, hogy a 
történelem mint olyan — azaz mint az események áradatában felfedezhető 
értelmes rend — nem létezik. Saját tapasztalatunkból is mintha azt 
szűrhetnénk le, hogy a jövő valószínűleg új és minden képzeletet felülmúló 
megpróbáltatásokat tartogat számunkra a fanatikus diktatúráktól és véres 
népirtásoktól a modern fogyasztói társadalom sivár életéig, s hogy példátlan 
katasztrófák várnak ránk, a nukleáris téltől a föld légkörének 
felmelegedéséig. 

A XX. század pesszimizmusa éles ellentétben áll az előző 
optimizmusával. Bár a XIX. század elején Európát háborúk és forradalmak 


dúlták, egészében véve ez a béke és a soha nem látott anyagi gyarapodás 
százada volt. Az optimizmus két forrásból, két jól megalapozottnak tetsző 
feltevésből táplálkozott. Először is, hogy a modern tudomány, legyőzve a 
betegségeket és a szegénységet, megjavítja az emberek életkörülményeit. A 
modern technika igájába hajtja a természetet, az ember régi ellenfelét, és a 
boldogság szolgálatába állítja. Másodszor pedig, hogy a szabad, 
demokratikus kormányzati formát egyre több ország veszi majd át szerte a 
világon. , 1776 szelleme?" vagy a francia forradalom eszméi 
diadalmaskodnak a világ zsarnokain, egyeduralkodóin, babonás papjain. A 
felsőbbséggel szembeni vak engedelmességet értelmes önkormányzat váltja 
fel: a polgárok, akik mind szabadok és egyenlőek, már nem parancsokat 
teljesítenek, hanem saját rendelkezéseiket hajtják végre. A civilizáció 
rohamos fejlődését és terjedését látva a filozófusok még a véres napóleoni 
háborúkról is kijelenthették, hogy végeredményben a társadalmi haladást 
szolgálták, mert hozzájárultak a republikánus államforma térhódításához és 
megszilárdulásához. Számos szerző hirdette komoly és kevésbé komoly 
elméletekben, hogy a történelem összefüggő egészet alkot, s kanyaraira és 
vargabetűire szükség volt, mivel különben nem jutottunk volna el az 
áldásos modern korba. 1880-ban egy bizonyos Robert Mackenzie még ezt 
írhatta: 


Az emberi történelem a haladás krónikája — a növekvő tudás és mélyülő 
bölcsesség, az egyre magasabb szintre emelkedő intelligencia és jólét 
története. Minden nemzedék továbbadja a következőnek a kincseket, amiket 
örökölt, saját tapasztalatai alapján tökéletesítve, győzelmeinek 
gyümölcseivel megtoldva őket... Az emberek jólétének ügyét kiragadtuk az 
önfejű, kontár és rosszindulatú fejedelmek kezéből, s a Gondviselésre 
bíztuk, nagy törvényei jótét hatásától javulást remélve.2 

Az Encyclopaedia Britannica 1910-11-ben megjelent híres tizenegyedik 
kiadásában a , kínvallatás"? címszó alatt ezt olvashatjuk: , Európa 
vonatkozásában az egész téma csupáncsak történelmileg érdekes."§ 
Közvetlenül az első világháború előtt egy Norman Angell nevű újságíró A 
nagy illúzió című könyvében arról értekezett, hogy a szabad kereskedelem 
jóvoltából a területszerzési politika elavult, s hogy a háború gazdaságilag 
ésszerűtlenné vált.2 


Saját századunk roppant pesszimizmusa legalábbis részben annak 
tulajdonítható, hogy ezeket a várakozásokat az események kegyetlenül 


összezúzták. Az első világháborúnak döntő szerepe volt Európa 
önbizalmának megrendülésében. A háború természetesen lerombolta a 
német, osztrák és orosz monarchiára támaszkodó régi politikai építményt, 
pszichológiai hatása azonban mélyebb volt. A négy évig tartó küzdelem, a 
lövészárokharc leírhatatlan pokla — néha egyetlen nap alatt tízezrek haltak 
meg néhány négyzetméter letarolt földért — Paul Fussell szavaival élve 

, borzalmas csapást mért az általánosan elfogadott meliorista mítoszra, 
amely egy évszázadon át meghatározó eleme volt a köztudatnak", tudniillik 
megcáfolta , a Haladás eszméjét"? A lojalitás, kemény munka, 
állhatatosság és hazaszeretet erényének meg kellett férnie más emberek 
módszeres és értelmetlen lemészárlásával, s ez lejáratta az egész polgári 
világot, amely ezeket az értékeket megteremtette.2 Ahogy Paul, a fiatal 
katona mondja Erich Maria Remargue Nyugaton a helyzet változatlan című 
regényében: ,, [ Tanárainknakl az lett volna a dolguk, hogy segítségükkel, 
vezetésükkel mi, tizennyolc évesek, eljussunk a felnőttek világába, a 
munka, a kötelesség, a kultúra és a haladás, a jövő világába... De az első 
halott, akit láttunk, szétrombolta ezt a meggyőződést." És akár sok fiatal 
amerikai a vietnami háború idején, ezt a következtetést vonja le: , a mi 
korunk becsületesebb, mint az övék."19 Mivel bebizonyosodott, hogy 
Európa fejlett iparát bármiféle erkölcsi mentség vagy indok nélkül 
hadiiparrá lehetett lefokozni, keserű szavakkal marasztaltak el mindenkit, 
aki összefüggő tendenciákat vagy értelmet keresett a történelemben. A jeles 
brit történész, H. A. L. Fisher például 1934-ben ezt írta: , Nálam bölcsebb 
és tudósabb emberek tervszerűséget, ritmust, célzatosságra valló 
tendenciákat fedeztek fel a történelemben. Ezek a harmóniák előttem rejtve 
maradtak. Én csak azt látom, hogy egyik válság követi a másikat, mint 
ahogy hullám hullámot követ." Mint kiderült, az első világháború csak 
ízelítő volt, a gonoszság hamarosan új formákat öltött. Miután a modern 
tudomány olyan példátlan pusztító erejű fegyverek kifejlesztését tette 
lehetővé, mint a géppuska vagy a bombázó, a modern politika létrehozott 
egy példátlan hatalmú államot, amit új szóval totalitarizmusnak neveztek el. 
Ez az új típusú állam — erős politikai rendőrség, tömegpártok és az emberi 
élet minden területét ellenőrizni igyekvő radikális ideológiák segítségével — 
nem kevesebbre, mint a világuralom megszerzésére vállalkozott. A 
többrendbeli népirtás, amit Hitler Németországának és Sztálin 
Oroszországának totalitárius rezsimjei követtek el, példa nélkül való az 
emberiség történetében, és sok tekintetben maga a modernitás adott módot 


rá. Természetesen a XX. század előtt is volt jó néhány zsarnokság, de 
Hitler és Sztálin mind a modern technikát, mind a modern politika 
szervezőkészségét a gonoszság szolgálatába állította. A régi, 

, hagyományos? zsarnokok nem is gondolhattak olyan nagyszabású 
akciókra, nem lévén meg hozzá a technikai felkészültségük, mint egész 
népek vagy társadalmi rétegek — Európa zsidósága, a szovjetunióbeli 
kulákok — megsemmisítése. A múlt század technikai és társadalmi fejlődése 
éppen ezt tette lehetővé. A totalitárius ideológiák kirobbantotta háborúk 
szintén újfajták voltak, mert a polgári lakosság és a gazdasági erőforrások 
tömeges pusztulását okozták — innen a kifejezés: , totális háború". Hogy 
megvédjék magukat, a liberális demokráciák kénytelenek voltak hasonló 
stratégiákat alkalmazni: Drezda vagy Hirosima bombázása korábban 
ugyancsak népirtásnak minősült volna. 


A XIX. század haladáselméletei az emberi gonoszságot a társadalmi 
elmaradottsággal magyarázták. De míg a sztálinizmus egy valóban 
elmaradott, féleurópai, a despotizmus jármát nyögő országban alakult ki, a 
holocaust színhelye olyan ország volt, amelynek ipara és gazdasága a 
legmagasabb fokon állt, népe pedig a legképzettebbek és legműveltebbek 
közé tartozott Európában. Ha ilyesmi megeshetett Németországban, miért 
ne eshetne meg más fejlett országban? És ha a gazdasági fejlődés, az 
oktatás és a kultúra nem véd meg az olyan jelenségek ellen, mint a 
nácizmus, mi értelme van a történelmi haladásnak?i? A XX. század 
tapasztalatai felettébb vitathatóvá tették azokat az állításokat, hogy a 
haladás alapja a tudomány és a technika. A technika ugyanis csak akkor 
tudja megjavítani az ember életkörülményeit, ha magában az emberben is 
erkölcsi fejlődés következik be. Az utóbbi nélkül a technika hatalmával 
egész egyszerűen visszaélnek, s az emberiség sorsa rosszabb lesz, mint volt. 
A XX. század totális háborúira nem kerülhetett volna sor az ipari 
forradalom korszakalkotó vívmányai, a vas és az acél, a robbanómotor és a 
repülőgép nélkül. És Hirosima óta az emberiség a technika 
legfélelmetesebb szülöttje, a nukleáris fegyver árnyékában él. A modern 
tudománynak köszönhető fantasztikus gazdasági fejlődésnek ugyancsak van 
egy sötét oldala: bolygónkon sokfelé súlyosan károsodott a természet, sőt 
egy világméretű ökológiai katasztrófa eshetőségével is számolnunk kell. 
Gyakran hangoztatják továbbá, hogy az egész világot behálózó információs 
rendszerek és az azonnali kapcsolatteremtő lehetőségek előrevitték a 
demokrácia ügyét, hiszen például a CNN televízió jóvoltából mindenütt 


lehetett látni a Tienanmen tér elfoglalását 1989 júniusában vagy a 
keleteurópai forradalmakat ugyanennek az évnek a második felében. 
Csakhogy a kommunikációs technika önmagában értéksemleges. Khomeini 
ajatollah reakciós eszméi az 1978-as forradalom előtt kazettákon kerültek 
be Iránba, mert a sah modernizálta az országot, s amagnózás már széles 
körben elterjedt. És ha a televízió s az egész világot átfogó kommunikációs 
rendszer a harmincas években már létezett volna, a náci propagandisták — 
Leni Riefenstahl, Joseph Goebbels — alighanem sokkal jobban kiaknázzák a 
fasiszta eszmék, mint a demokraták a saját elveik népszerűsítésére. 


A XX. század tragikus eseményei alkották a hátterét egy mély szellemi 
válságnak is. Történelmi haladásról csak akkor beszélhetünk, ha tudjuk, 
merre tart az emberiség. A XIX. században a legtöbb európai úgy vélte, a 
haladás a demokrácia felé való haladást jelenti. A jelen században viszont 
többnyire nem volt egyetértés ebben a kérdésben. A liberális demokrácia 
ellen két jelentősebb ideológia lépett fel — a fasizmus és a kommunizmus -—, 
s mindkettőnek egészen más elképzelése volt a , jó" társadalomról. A 
nyugatiak egyre gyakrabban töprengtek el rajta, vajon tényleg a liberális 
demokráciára vágyik-e az egész emberiség, és vajon ebben való addigi 
bizonyosságuk nem csak szűk etnocentrizmusukat tükrözi-e. Ahogy az 
európaiak szembekerültek a nem európai világgal, először mint a 
gyarmatok urai, aztán mint pártfogók a hidegháború idején és elvben 
egyenlőek a szuverén nemzetállamok világában, kezdték megkérdőjelezni 
saját eszményeik egyetemességét. Az európai államrendszer esztelen 
önpusztítása a két világháborúban meghazudtolta a magasabb rendű nyugati 
ráció fogalmát, s a náci haláltáborok után sokkal nehezebb lett eldönteni, ki 
civilizált és ki barbár, amihez az európaiaknak a XIX. században olyan jó 
érzékük volt. Úgy látszott, a történelem nem egy irányban halad; ahány nép 
vagy civilizáció, annyi a cél, s a liberális demokráciának semmiféle 
kiváltsága sincs köztük. 

Ami a legutóbbi időket illeti, pesszimizmusunk legvilágosabb 
megnyilvánulása az a szinte általános hiedelem volt, hogy a kommunista- 
totalitárius rendszer erőteljes és állandó alternatívája marad a nyugati 
liberális demokráciának. A hetvenes években, külügyminiszter korában 
Henry Kissinger például így figyelmeztette honfitársait: , ma, 
történelmünkben először, szembe kell néznünk a könyörtelen valósággal: a 
kommunista kihívás nem szűnik meg. Kénytelenek leszünk megtanulni azt 
a fajta külpolitikát, amit más nemzetek, szintén kényszerűségből, oly sok 


évszázadon át folytattak — a menekvés vagy akár a lélegzetvételnyi szünet 
minden reménye nélkül. Ez a helyzet tartós lesz." Kissinger kifejtette, 
utópia olyan ellenséges hatalmak, mint a Szovjetunió, alapvető politikai és 
társadalmi berendezkedésének a megreformálásával próbálkozni. A 
politikai érettség annyit jelent, hogy elfogadjuk a világot úgy, ahogy van, 
nem kívánunk tőle változásokat, amiből pedig az következik, hogy ki kell 
egyezni Brezsnyev Szovjetuniójával. És noha a kommunizmus és a 
demokrácia ellentétei enyhíthetők, egy apokaliptikus háború lehetősége 
sohase küszöbölhető ki teljesen. 


Kissinger korántsem állt egyedül ezzel a felfogásával. Jóformán 
mindenki, aki hivatásszerűen tanulmányozta a politikát és a külpolitikát, hitt 
a kommunizmus fennmaradásában; a nyolcvanas években bekövetkezett 
összeomlását így szinte senki sem látta előre. Ennek a szakmai fiaskónak 
nem pusztán az volt az oka, hogy az ideológiai dogmák megzavarták az 
események , szenvtelen" értékelését. Az illetők a politikai spektrum minden 
színét képviselték, voltak köztük jobboldaliak, baloldaliak és középen állók, 
újságírók és tudósok, keleti és nyugati politikusok. Ez a majdhogynem 
teljes vakság az elkötelezettségnél sokkal mélyebben gyökerezett, abban a 
rendkívüli pesszimizmusban, amit századunk eseményei fejlesztettek ki 
bennünk a történelem iránt. 


Alig néhány éve, 1983-ban Jean-Francois Revel kijelentette: , végtére is 
kiderülhet, hogy a demokrácia nem más, mint történelmi véletlen, rövid 
zárójel, amely a szemünk láttára zárul be..."1S A jobboldal persze sose hitte, 
hogy a kommunizmus bármilyen fokú legitimitást szerzett azoknak a 
népeknek a szemében, melyeket hatalmában tartott, és nagyon is világosan 
látta a szocialista társadalmak gazdasági hibáit. Ám abban sok jobboldali 
hitt, hogy az egyik ilyen , elhibázott társadalom" mégiscsak megtalálta a 
hatalom kulcsát: kitalálta a leninista totalitarizmust, melynek révén a 
, bürokrata-diktátorok" kis csoportja a modern szervezés és technika 
igénybevételével szinte korlátlanul tud uralkodni egész népeken. A 
totalitarizmusnak sikerült nemcsak megfélemlítenie a maga alá gyűrt 
népeket, hanem arra is rá tudta kényszeríteni őket, hogy magukévá tegyék 
kommunista uraik értékrendjét. Ez az egyik különbség a hagyományos 
jobboldali parancsuralmi rezsimek és a radikális baloldali totalitarizmusok 
között, ahogy Jeanne Kirkpatrick híressé vált 1979-es cikkében rámutatott. 
Az előbbiek , nem nyúlnak a meglévő vagyonokhoz, pozíciókhoz, 


rangokhoz", azonkívül ,, a hagyományos isteneket imádják és a 
hagyományos tabukat is betartják", míg a baloldali radikális 
totalitarizmusok arra törekszenek, hogy , fennhatóságuk alá vonják a 
társadalom egészét", és fittyet hánynak ,,a bevett szokásokra és 
értékrendre". A totalitárius állam, ellentétben a pusztán diktatórikussal, 
olyan könyörtelenül kordában tudja tartani alattvalóit, hogy azok elvesztik 
fogékonyságukat mindenféle változtatást vagy reformot célzó gondolat 
iránt; épp ezért , századunk történetét ismerve nem várhatjuk, hogy a 
radikális totalitárius rezsimek átalakuljanak" 


A totalitárius államok dinamizmusában való hit mélyén a demokráciával 
kapcsolatos mélységes kételyek lappangtak. Ezek a kételyek nyilvánultak 
meg Kirkpatrick-nek abbeli nézetében, hogy a harmadik világ jelenleg nem 
demokratikus országai közül kevés tud majd sikeresen demokratizálódni 
(kommunista rezsim demokratizálódására eleve nem számított), és 
Revelnek abban a véleményében, miszerint Európa és Észak-Amerika erős 
és tekintélyes demokráciáiban nincs meg az a belső meggyőződés, amely 
ahhoz szükséges, hogy megvédjék magukat. Hosszan sorolva a sikeres 
demokratizálódás gazdasági, társadalmi és kulturális követelményeit, 
Kirkpatrick tipikusan amerikainak bélyegezte azt a felfogást, hogy 
kormányzatokat bárhol és bármikor lehet demokratizálni. Annak a 
feltételezését pedig, hogy a harmadik világban létrejöhet egy demokratikus 
centrum, kelepcének és illúziónak tartotta: tapasztalatból tudjuk, úgymond, 
hogy a világ megoszlik a jobboldali diktatúrák és a baloldali 
totalitarizmusok közt. Revel a maga részéről jóval élesebb formában 
ismételte meg az eredetileg Tocgueville-től származó kritikai megállapítást, 
hogy a demokráciák csak kínnal-keservvel tudnak komoly és hosszú távú 
külpolitikát folytatni.18 Nehézségeiket épp demokratikus természetük 
okozza: a demokratikus vitákra jellemző véleménykülönbségek, 
önbizalomhiány és önkritika. Ennélfogva: , Ahogy a dolgok állnak, 
viszonylag kisebb gondok is sokkal gyorsabban és jobban aláássák, 
megzavarják, felbolygatják és megbénítják a demokráciákat, mint a szörnyű 
éhínségek és az állandó szegénység a kommunista államokat, ahol a 
népeknek nincsenek tényleges jogaik és eszközeik, hogy kivívhassák 
sérelmeik orvoslását. Csak olyan társadalmakban érdemes élni, amelyeknek 


egyik alkotóeleme a szüntelen kritika, de ezek egyben a legtörékenyebbek 
is.12 


A baloldal hasonló következtetésekre jutott, bár más úton. Az 1980-as 
években Európa és Amerika , haladó szellemű" embere már nem hitte, hogy 
a szovjet kommunizmus a jövője, ahogy sokan hitték közülük a második 
világháború végéig. Baloldali körökben azonban tovább élt a meggyőződés, 
hogy a marxizmus-leninizmus legitim lehet mások számára, s ez a 
legitimitás a földrajzi és kulturális távolsággal egyenes arányban 
növekedett. Így ha a szovjet stílusú kommunizmus nem volt is feltétlenül 
reális választási lehetőség az Egyesült Államokban vagy Nagy-Britanniában 
élők számára, nagyon is annak tartották az oroszok esetében, tekintettel 
hagyományaikra — cári önkény, központosítás —, nem beszélve a kínaiakról, 
akik állítólag azért folyamodtak ehhez a rendszerhez, hogy 
megküzdhessenek a külföldi uralom, elmaradottság és megaláztatások 
súlyos örökségével. Ugyanez állt a kubaiakra és a nicaraguaiakra, az 
amerikai imperializmus áldozataira, valamint a vietnamiakra, akikről 
feltételezték, hogy szinte nemzeti hagyománykérnt élik meg a 
kommunizmust. Sok baloldalinak volt az a véleménye, hogy a harmadik 
világban egy radikális szocialista rezsim szabad választások és nyílt viták 
nélkül is legitimálhatja magát, ha földreformot kezdeményez, megszervezi 
az ingyenes egészségügyi ellátást, és csökkenti az írástudatlanok számát. 
Mindezek ismeretében nem meglepő, hogy baloldali berkekben kevesen 
jósolták meg a szovjet tömbben vagy Kínában bekövetkező forrongást, 
illetve forradalmat. 


Mi több, a kommunizmus legitimitásában és maradandóságában való hit 
egészen fura formákat is öltött a hidegháború végnapjaiban. A Szovjetunió 
egyik jeles ismerője például kifejtette, hogy a szovjet rendszer Brezsnyev 
alatt bizonyos , intézményi pluralizmust" valósított meg, s hogy , úgy 
látszik, a szovjet vezetés jóvoltából a Szovjetunió majdhogynem közelebb 
került az amerikai politikatudomány pluralista modelljének a szelleméhez, 
mint az Egyesült Államok.. ."2 A Gorbacsov előtti szovjet társadalom nem 
volt , sem fásult, sem passzív, hanem aktív szinte minden területen", s a 
Szovjetunióban a polgárok nagyobb hányada , vett részt" a politikai életben, 
mint az Egyesült Államokban.£! Ugyanez a gondolkodásmód jellemzett 
számos Kelet-Európával foglalkozó tanulmányt is: sok tudós úgy látta, 
hogy ezek az országok, bár akommunizmust nyilván rájuk erőltették, 
társadalmilag rendkívül stabilak. 1987-ben az egyik szakértő kijelentette, 
hogy , Kelet-Európa államai a világ egész sor országával — például nem egy 
latin-amerikaival — összehasonlítva manapság a stabilitás példaképeinek 


tekinthetők", és bírálta a , szükségképp ellenséges és szkeptikus nép nyakán 
ülő villegitimx pártról? festett hagyományos képet.££ 

Noha ezeknek a nézeteknek egy része csupán a közelmúltnak a jövőbe 
való vetítése volt, sok közülük arra a megítélésre támaszkodott, hogy a 
kommunizmus Keleten legitim. Vagyis hogy társadalmaik tagadhatatlan 
problémái ellenére akommunista vezetőknek sikerült , társadalmi 
szerződést" kötni népeikkel, olyasfélét, mint amelyről a Szovjetunióban ez 
a gunyoros mondás járja: , ők úgy tesznek, mintha fizetnének bennünket, mi 
meg úgy teszünk, mintha dolgoznánk? 2? Ezek a rezsimek nem voltak sem 
termelékenyek, sem dinamikusak, mégis állítólag a lakosság bizonyos fokú 
jóváhagyásával kormányoztak, mert biztonságot és stabilitást teremtettek.28 
Ahogy Samuel Huntington politológus írta 1968-ban: 


Az Egyesült Államoknak, Nagy-Britanniának és a Szovjetuniónak 
különböző az államformája, de mindhárom rendszerben a kormány 
kormányoz. Mindhárom ország olyan politikai közösség, melyben az 
emberek túlnyomó többsége elismeri a politikai rendszer legitim voltát. 
Mindhárom országban megegyezik a polgárok és vezetőik felfogása a 
társadalom érdekeit s a politikai közösség alapját képező hagyományokat és 


elveket illetően.£2 


Huntington nem rokonszenvezett különösebben a kommunizmussal, de 
úgy vélte, kénytelenek vagyunk elfogadni a tényeket, és levonni a 
következtetést, miszerint a rendszer az évek során megszerezte a lakosság 
bizonyos mértékű jóváhagyását. 

A jelen pesszimizmusa a történelmi haladás lehetőségével kapcsolatban 
két különálló, de párhuzamos válságból származott: a XX. századi politika 
és a nyugati racionalizmus válságából. Az előbbi emberek tízmillióit ölte 
meg és százmillióit kényszerítette új s a korábbiaknál kíméletlenebb 
rabszolgaságba; az utóbbi megfosztotta a liberális demokráciát a szellemi 
fegyverektől, melyekkel megvédhette volna magát. A két válság hatott 
egymásra, és külön-külön nem is érthető meg. Egyrészt ugyanis a szellemi 
egyetértés hiánya miatt századunk háborúiban és forradalmaiban több volt 
az ideológiai elem — és ennélfogva a szélsőség —, mint egyébként lett volna. 
Az orosz és a kínai forradalomban s a második világháborús náci hódítások 
folyamán hatványozott formában tért vissza a XVI. századi vallásháborúk 
kegyetlensége, mert nemcsak területek és erőforrások megszerzése, hanem 
egész népek értékrendje és életmódja volt a tét. Másrészt pedig az 


ideológiák szította konfliktusok hevességének és szörnyű 
következményeinek a hatására a liberális demokráciák önbizalma alaposan 
megcsappant: elszigetelődtek a totalitárius és nem totalitárius diktatúrák 
világában, s ez komoly kétségeket ébresztett a liberális jogfelfogás 
egyetemességére nézve. 


És mégis, bár századunk első felének tapasztalatai bőven adtak okot a 
pesszimizmusra, a későbbi események merőben más, nem várt irányba 
mutattak. Most, az 1990-es évek elején megállapíthatjuk, hogy az 
emberiség nem agyalt ki új gonoszságokat, sőt a világ mint egész több 
tekintetben jobb lett. A közelmúlt meglepetései közül a legjelentősebb a 
kommunizmus több kontinenst érintő összeomlása volt a nyolcvanas évek 
végén. Ez a fejlemény azonban, bármennyire meghökkentett is bennünket, 
csak egyik része volt annak az összefüggő eseménysornak, amely a 
második világháború után indult meg. Számos diktatúra dőlt meg, a 
legkülönbözőbb fajtájúak, jobboldaliak és baloldaliak egyaránt.£€ Ez 
némely esetben stabil és virágzó liberális demokráciák kialakulásához 
vezetett. Más esetekben viszont a parancsuralmat bizonytalanság vagy 
újabb, másféle diktatúra követte. De akár sikerült végül is igazi demokráciát 
teremteni, akár nem, a tekintélyuralmi rendszerek minden válfaja súlyos 
válságon ment át jóformán az egész földtekén. Ha a XX. század elejének 
nagy politikai újdonsága az olyan erős államok megjelenése volt, mint a 
totalitárius Németország vagy Oroszország, akkor az utóbbi néhány évtized 
megmutatta, milyen hihetetlenül gyöngék ezek az államok belül. És ez az 
általános és oly jól leplezett gyöngeség azt sugallja, hogy azokat a 
pesszimista tanulságokat, amelyekkel századunk a történelmet illetően 
állítólag szolgált, újra alaposan végig kell gondolnunk. 


2 
Az erős államok gyöngesége (1) 


A parancsuralmi rendszerek jelenlegi válsága nem Gorbacsov 
peresztrojkájával vagy a berlini fal lerombolásával kezdődött. A folyamat 
másfél évtizeddel előbb indult meg, amikor is több jobboldali diktatúra 
összeomlott Dél-Európában. 1974-ben a portugál Caetano-rezsimet a 
hadsereg puccsal megdöntötte. A bizonytalanság — és a polgárháborús 
veszély — időszaka után 1976 áprilisában a szocialista Mario Soarest 
választották meg miniszterelnöknek, s az országban azóta teljes a béke és a 


demokrácia. Ugyancsak 1974-ben távozni kényszerültek az ezredesek is, 
akik 1967 óta kormányozták Görögországot; a nép által megválasztott 
Karamanlisz-kormányzat váltotta fel őket. 1975-ben pedig meghalt 
Francisco Franco tábornok, megnyitva az utat Spanyolország 
demokratizálása előtt, amire két év múlva került sor, meglepően békés 
körülmények között. És végül, a török katonai vezetők, akik 1980-ban 
átvették az irányítást, mert a terrorizmus már-már megbénította a 
társadalom életét, 1983-ban visszaállították a polgári kormányzatot. Azóta 
mind a négy országban rendszeres, szabad választásokat tartanak több párt 
részvételével. 


Dél-Európa tehát nem egészen egy évtized alatt figyelemre méltó módon 
átalakult. Az említett országok korábban Európa fekete bárányainak 
számítottak, melyeket vallási és tekintélyelvű hagyományaik kirekesztettek 
a demokratikus nyugateurópai fejlődésből. És íme, a nyolcvanas években 
sikeresen túljutottak az átmenet korszakán, és működőképes, stabil 
demokráciát építettek ki, olyan stabilat, hogy (talán az egy Törökország 
kivételével) polgáraik alig tudnának már mást elképzelni. 


Latin-Amerikában hasonló demokratikus változások történtek a 
nyolcvanas években. Legelőször Peruban: 1980-ban tizenkét évnyi katonai 
uralom után ismét demokratikusan megválasztott kormányzat került az 
ország élére. Az 1982-es Falkland-háború meggyorsította Argentínában a 
junta bukását és a demokratikusan megválasztott Alfonsín-kormányzat 
hatalomra jutását. Az argentin átalakulást hamarosan újabbak követték 
Latin-Amerikában: Uruguayban és Brazíliában is , leléptek" a katonák 
1983-ban, illetve 1984-ben. Az évtized végére két további diktatúra adta át 
a helyét a nép által megválasztott kormányzatnak: a Stroessneré 
Paraguayban és a Pinocheté Chilében, s 1990 elején még Nicaragua 
sandinista kormányzata is alulmaradt a szabad választásokon a Violeta 
Chamorro vezette koalícióval szemben. Sok megfigyelő kevésbé bízott az 
új latinamerikai demokráciák fennmaradásában, mint a dél-európaiakéban. 
A demokráciák sorsa forgandó ebben a térségben, s mondhatni valamennyi 
új demokrácia súlyos gazdasági válságban és — ennek legvilágosabb 
megnyilvánulásaként — adósságválságban volt. Perunak és Kolumbiának 
ezenfelül komoly belső gondokkal - felkelés, kábítószer — is szembe kellett 
néznie. Ezek az új demokráciák azonban meglepően rugalmasnak 
mutatkoztak, mintha a diktatúrákkal való tapasztalataik beoltották volna 
őket az ellen, hogy túl könnyen térjenek vissza a katonák uralmához. 


Mindenesetre tény, hogy a mélyponttal, a hetvenes évek elejével szemben, 
amikor alig maroknyi latinamerikai ország volt demokratikus, a kilencvenes 
évek kezdetén a nyugati féltekén csak Kubában és Guyanában nem tartanak 
elfogadhatóan szabad választásokat. 


Kelet-Ázsiában is voltak ilyenfajta fejlemények. 1986-ban a Fülöp- 
szigeteken megdöntötték Marcos diktatúráját, s az elnök helyét Corazón 
Aguino vette át, akit a népi támogatás hatalmas hulláma emelt a 
legmagasabb méltóságba. A következő évben Dél-Koreában lemondott 
Csőn tábornok, lehetővé téve, hogy Ro Te Vut elnökké válasszák. Bár a 
tajvani politikai rendszert nem reformálták meg ilyen drámai módon, Csang 
Csing-kuo 1988 januárjában bekövetkezett halála után jelentős feszültség, 
demokratizálási igény érződött a felszín alatt. Mivel az uralkodó 
Kuomintang Párt régi gárdájának sok tagja meghalt, a tajvani társadalom 
más rétegeinek a képviselői egyre nagyobb arányban kerültek be a Nemzeti 
Parlamentbe, köztük sok tajvani származású polgár. És végül a burmai 
diktatórikus kormányzatot is megingatták a demokráciát követelő 
mozgalmak. 


1990 februárjában F. W. de Klerk afrikander többségű kormánya Dél- 
Afrikában bejelentette, hogy szabadon bocsátja Nelson Mandelát, s ismét 
engedélyezi a betiltott Afrikai Nemzeti Kongresszus és a Dél-afrikai 
Kommunista Párt működését. Az elnök ezzel megnyitotta a tárgyalások 
korszakát, az átmenetet a hatalom megosztásához feketék és fehérek közt és 
végül a többség uralmához. 


Így visszatekintve nehéz átlátnunk, milyen mély válságba sodorta a 
diktatúrákat a tévhit, hogy a parancsuralmi rendszerek az idők végezetéig 
fenn tudják tartani magukat, vagy hogy, tágabb értelemben, az erős államok 
életképesek. A liberális demokráciában az állam természetszerűleg gyönge: 
az egyéni jogok szférája védelmében szigorúan korlátoznia kell a hatalmát. 
A jobb- és baloldali parancsuralmi rezsimek ezzel ellentétben az állam 
hatalmát felhasználva igyekeztek beférkőzni a magánszférába, s ezt 
különböző célok érdekében — erős hadsereg megteremtése, a társadalmi 
egyenlőség előmozdítása vagy a gazdasági növekedés gyorsítása — uralmuk 
alá vonni. Ami az egyéni szabadság terén elveszett, annak a nemzeti célok 
szintjén kellett megtérülnie. 


A végzetes gyöngeség, amely ezeknek az erős államoknak az 
összeomlását végül is okozta, mindent számításba véve a legitimitás 


megfogyatkozása, illetve megszűnése volt — vagyis az eszmék síkján 
bekövetkező válság. A legitimitás nem abszolút érvényű igazság vagy jog, 
Minden hatékony cselekvésre képes rezsimnek valamilyen legitimációs 
elvre kell támaszkodnia.27 Olyan diktátor nincs, aki pusztán , erőszak 
révén" uralkodna, ahogy például Hitlerről szokták mondani. Egy zsarnok a 
gyerekein, idős embereken, esetleg a feleségén uralkodhat erőszakkal, ha 
fizikailag erősebb náluk, de legfeljebb két-három személyen uralkodhat így, 
egy többmilliós nemzeten semmiképp.£8 Amikor azt mondjuk, hogy Hitler 
mint diktátor , erőszak révén" uralkodott, ezzel azt akarjuk kifejezni, hogy 
Hitler hívei — a náci pártot, a Gestapót és a Wehrmachtot is beleértve — 
fizikailag meg tudták félemlíteni a lakosság nagyobbik részét. De miért 
voltak ezek a hívek lojálisak Hitlerhez? Kétségkívül nem azért, mert 
fizikailag meg tudta félemlíteni őket: hűségüknek végső soron a hatalma 
legitim voltába vetett hitük volt az alapja. Magukat a biztonsági szerveket is 
kézben lehet tartani a megfélemlítés révén, de a rendszer egy bizonyos 
pontján a diktátornak szüksége van lojális alárendeltekre, akik hisznek 
hatalma legitimitásában. Ugyanez áll a legutolsó és legkorruptabb 
maffiafőnökre is: nem volna capo, ha a , családja?" valamilyen okból nem 
ismerné el a , legitimitását". Ahogy Szókratész Platón Állam-ában kifejti, 
még egy rablóbanda sem lehet meg az igazságosság alapelemei nélkül, mert 
különben nem tudna megosztozni a zsákmányon. A legitimáció tehát döntő 
fontosságú az olyan diktatúra számára is, amely semmiféle jogtiprástól és 
vérontástól sem riad vissza. 

Természetesen nem arról van szó, hogy egy rezsimnek, ha meg akarja 
őrizni hatalmát, igazolnia kell ennek legitim voltát a lakosság nagyobbik 
része előtt. Számos jelenkori példa bizonyítja, hogy kisebbségi diktatúrák, 
amelyeket a lakosság túlnyomó hányada szívből gyűlöl, évtizedekig 
hatalmon tudnak maradni, mint például az alavita irányítás alatt álló rezsim 
Szíriában vagy Szaddám Huszein baathista klikkje Irakban. Mondanunk 
sem kell, hogy Latin-Amerika különböző juntái és oligarchiái sem széles 
körű népi támogatással kormányoztak. A tény, hogy a nép egésze nem tart 
legitimnek egy rezsimet, még nem idéz elő legitimációs válságot, legfeljebb 
csak akkor, ha ez a vélekedés átterjed a rezsimhez kötődő elitekre, 
kiváltképp azokra, amelyek a kényszerítő hatalom monopóliumát 
birtokolják: az uralkodó pártra, a fegyveres erőkre és a rendőrségre. Amikor 
egy parancsuralmi rendszer legitimációs válságáról beszélünk, mindig 


azoknak az eliteknek a belső válságáról van szó, amelyeknek az 
összetartása lényeges a rezsim hatékony cselekvése szempontjából. 


Egy diktátor legitimációja többféle forrásból származhat, az ajnározott 
hadseregnek a , vezér" személye iránti lojalitásától egészen a gondosan 
kidolgozott ideológiáig, amely igazolja jogát a hatalomra. Századunkban a 
legjelentősebb kísérlet következetes, jobboldali, nem demokratikus, nem 
egyenlőségre törekvő legitimációs elv kialakítására a fasizmus volt. A 
fasizmus nem volt , egyetemes? tan, mint a liberalizmus vagy a 
kommunizmus, mert nem ismerte el a közös emberi természet létezését, 
illetve a mindenkit egyenlően megillető emberi jogokat. A fasiszta 
ultranacionalisták azt hirdették, hogy a legitimitás végső forrása a faj vagy 
nemzet, s hogy egy , Herrenvolk"-nak, felsőbbrendű népnek, amilyen a 
német is, joga van uralkodni másokon. Az erőt és az akaratot az értelem és 
az egyenlőség fölé helyezték, s elegendő jogcímnek tekintették az 
uralkodásra. A nácizmus állítását a németek faji felsőbbségéről a 
gyakorlatban is be kellett bizonyítani, más kultúrákkal való konfliktusok 
útján. A háború ezért inkább normális, mint patologikus állapotnak 
számított. 

A fasizmus nem állt fenn elég sokáig ahhoz, hogy belső legitimációs 
válság bomlassza szét — a fegyverek ereje győzte le. Hitler és megmaradt 
követői úgy mentek a halálba berlini bunkerjükben, hogy az utolsó 
pillanatig hittek a náci ügy igazában és a , führeri" hatalom legitimitásában. 
A fasizmus a legtöbb ember szemében csak utólag, veresége miatt vesztette 
el vonzerejét. Hitler ugyanis legitimációs igényét a világuralom ígéretével 
támasztotta alá, s a németeknek ehelyett iszonyatos pusztításokat és 
megszállást kellett elszenvedniük az állítólag alsóbbrendű fajoktól. A 
fasizmusért nemcsak németek, hanem mások is szép számmal lelkesedtek 
szerte a világon, amíg ez fáklyás parádékban és vértelen győzelmekben 
nyilvánult meg; ám a lényegéhez tartozó militarizmus logikus végkifejletét 
látva már jóval kevésbé tudtak azonosulni vele. A fasizmus, ha szabad így 
fogalmaznunk, saját belső ellentmondásának az áldozata lett: annyira 
dicsőítette a militarizmust és a háborút, hogy elkerülhetetlenül önpusztító 
összeütközésbe sodródott a nemzetközi rendszerrel. Ennek 
eredményeképpen a második világháború óta nem komoly ideológiai 
vetélytársa a liberális demokráciának. 


Természetesen feltehetjük a kérdést, hogy mennyire volna legitim ma a 
fasizmus, ha Hitler nem szenvedett volna vereséget. A fasizmus belső 
ellentmondása azonban mélyebben fészkel, mint az a lehetőség, hogy 
katonailag alulmarad a nemzetközi rendszerrel szemben. Ha Hitler 
győztesen kerül ki a háborúból, a fasizmus akkor is elvesztette volna benső 
raison d étre-jét a világbirodalom békéjében, amely már nem adott volna 
módot a németségnek arra, hogy háborúval és hódítással bizonyítsa be 
fölényét. 

Hitler veresége után a liberális demokráciának nem maradt más 
jobboldali alternatívája, mint egy sor szívós, de végső soron igazi 
rendszernek nem nevezhető katonai diktatúra. Ezek a rezsimek többnyire 
csak arra törekedtek, hogy fenntartsák a hagyományos társadalmi rendet, és 
fő gyöngeségük az elfogadható hosszú távú legitimációs alap hiánya volt. 
Egyik sem tudott, mint Hitler, következetes nemzetdoktrínát kidolgozni, 
amely igazolta volna a diktatúra állandósítását. Mindegyiknek el kellett 
fogadnia a demokrácia és a népszuverenitás elvét, s arra hivatkoznia, hogy 
országa különböző okokból nem térhet át a demokráciára, akár mert a 
kommunizmus vagy a terrorizmus fenyegeti, akár mert az előző 
demokratikus rezsim tönkretette a gazdaságot. Mindegyik kénytelen volt 
átmenetinek feltüntetni magát, és hangoztatni, hogy végül is visszaállítja a 
demokráciát. 

A hiteles legitimáció hiányából eredő gyöngeség mindamellett nem 
magyarázza meg, miért omlottak össze olyan hamar, illetve 
elkerülhetetlenül a jobboldali diktatúrák. A latinamerikai és dél-európai 
demokratikus rezsimek is meglehetősen gyengének mutatkoztak a súlyos 
társadalmi és gazdasági problémák kezelésében. 2! Kevésnek sikerült 
közülük a gazdaságot gyors növekedésre serkentenie, és sokukat 
szorongatta a terrorizmus is. Ám a legitimáció hiánya végzetes gyöngeség 
forrásává változott a jobboldali diktatúrák esetében, ha ezek a rezsimek 
valamilyen téren kudarcot vallottak a politikájukkal — ami szinte mindig 
bekövetkezett. A legitim kormányzatok jó adag elnézésre számíthatnak, 
elkövethetnek néhány rövid távú hibát, még komolyabbat is, s a kudarcért a 
miniszterelnök vagy a kormány leváltása elegendő büntetés lehet. Az 
illegitim rezsimeknél viszont a kudarc gyakran magának a rezsimnek a 
megdöntéséhez vezet. 


Jó példa volt erre Portugália. Antonio de Oliveira Salazar és utódja, 
Marcello Caetano diktatúrája a felszínen olyan stabilnak látszott, hogy az 
egyik megfigyelő a portugálokat , passzív, fatalista és végtelenül 
melankolikus? emberekként jellemezte.?2£ De akárcsak korábban a németek 
és a japánok, a portugálok is rácáfoltak ezekre az avatatlan nyugati 
megfigyelőkre, akik még nem találták őket elég érettnek a demokráciára. A 
Caetano-diktatúra 1974 áprilisában összeomlott, saját hadserege ugyanis 
ellene fordult, és megalakította a Movimento das Forcas Armadas-t (M F 
A).8 Ennek a közvetlen oka az volt, hogy az ország egyre jobban 
belebonyolódott kilátástalan gyarmati háborújába Afrikában, ami 
felemésztette a költségvetés egynegyedét és a hadsereg nagy részének 
minden energiáját. A demokráciába való átmenet nem volt zökkenőmentes, 
mivel a demokratikus eszmék korántsem hatották át az MFA egészét. A 
tisztikar jelentős hányada Alvaro Cunhal szemellenzősen sztálinista 
Portugál Kommunista Pártjának a befolyása alatt állt. A centrum és a 
demokratikus jobboldal azonban ezúttal, nem úgy, mint a harmincas 
években, meglepően rugalmasnak bizonyult: a politikai és társadalmi 
zűrzavar viharos korszaka után az 1976 áprilisában megtartott 
választásokon Mario Soares mérsékelt Szocialista Pártja megszerezte a 
szavazatok többségét. Ebben nem kis része volt több külföldi szervezet 
segítségének, a Német Szociáldemokrata Párttól egészen a CIA-ig. De a 
külső támogatás fabatkát sem ért volna, ha Portugáliának nincs olyan 
bámulatosan erős civil társadalma — politikai pártok, szakszervezetek, az 
egyház —, amely hatalmas tömegeket tudott mozgósítani és irányítani a 
demokráciáért folyó küzdelemben. A modern nyugateurópai fogyasztói 
civilizáció igézete is játszott bizonyos szerepet; amint az egyik megfigyelő 
írta: , A munkások... [akik] szocialista forradalmi jelmondatokat kántálva 
tüntethettek volna az utcákon... pénzüket a nyugateurópai fogyasztói 
társadalmakból származó ruhafélékre, háztartási készülékekre és egyéb 
termékekre költötték, mert ezeknek a társadalmaknak az életszínvonalát 
óhajtották elérni."38 A spanyol demokratizálódás, amelyre a következő 
évben került sor, talán a legtisztább közelmúltbeli esete volt a parancsuralmi 
legitimáció csődjének. Francisco Franco tábornok sok tekintetben a trón és 
oltár szövetségén alapuló XIX. századi európai konzervativizmus utolsó 
képviselője volt — azé a konzervativizmusé, amely a francia forradalomban 
szenvedte el a végső vereséget. De a katolikus gondolkodás nagy 
változáson ment át Spanyolországban a harmincas évektől kezdve: a II. 


vatikáni zsinat (1962-65) után az egyház egésze liberalizálódott, s a spanyol 
katolicizmus jelentős hányada átvette a nyugateurópai 
kereszténydemokráciát. A spanyol egyház nemcsak azt fedezte fel, hogy 
nincs szükségszerűen konfliktus kereszténység és demokrácia közt, hanem 
az emberi jogok védelmezőjének és a Franco-diktatúra bírálójának a 
szerepét is egyre határozottabban vállalta. Ez az új szellem fejeződött ki 
az Opus Dei- ben, a katolikus világi technokraták mozgalmában, amelynek 
számos tagja 1957 után állami szolgálatba lépett, és sokat tett az ekkor 
kezdődő gazdasági liberalizálásért. Így tehát, miután Franco 1975 
novemberében meghalt, a rezsim számottevő része hajlandó volt legitimnek 
elfogadni egy sor , paktumot", amelyek feloszlatták az összes fontosabb 
francóista intézményt, törvényesítették a Spanyol Kommunista Pártot is 
magában foglaló ellenzéket, és lehetővé tették egy alkotmányozó 
nemzetgyűlés megválasztását, amely majd megalkotja a már minden ízében 
demokratikus alkotmányt. Mindez nem történhetett volna meg, ha a régi 
rezsim mértékadó személyiségei (legfőképpen János Károly király) nem 
lettek volna meggyőződve arról, hogy a francóizmus már anakronizmus a 
demokratikus Európában, abban az Európában, amelyhez Spanyolország 
egyre hasonlóbbá vált, társadalmi és gazdasági téren egyaránt.2£ Az utolsó 
francóista cortes érdekes dolgot művelt: 1976 novemberében hatalmas 
többséggel elfogadott egy törvényt, amellyel valójában öngyilkosságot 
követett el, kimondva, hogy a következő cortes-t demokratikusan kell 
megválasztani. Akárcsak Portugáliában, Spanyolországban is a nép egésze 
szentesítette a demokráciát, támogatást nyújtva a demokratikus centrumnak, 
először azzal, hogy az 1976. decemberi népszavazáson teljes 
határozottsággal helyeselte a szabad választások kiírását, majd pedig azzal, 
hogy 1977 júniusában szép nyugodtan kormányra juttatta Suarez jobbközép 
pártját.22 

Ami az 1974-es görögországi és az 1983-as argentínai demokratizálódást 
illeti: a katonákat egyik országban sem távolították el erőszakkal a 
hatalomból. Saját jószántukból adták át helyüket a civileknek, mert 
nézeteltérések támadtak köztük, ami arra vallott, hogy megrendült a hitük a 
kormányzáshoz való jogukban. Akárcsak Portugáliában, a közvetlen ok egy 
külpolitikai fiaskó volt. A görög ezredesek, akik 1967-ben ragadták 
magukhoz a hatalmat, sohasem kerestek más legitimációs alapot, mint a 
demokráciát, hangoztatva, hogy ők csak a feltételeket teremtik meg a 
, Tegenerálódott", ismét , egészséges" régi politikai rendszer 


re r s 


visszaállításához.$8 A katonai diktatúra ennélfogva sebezhetővé vált, 
amikor az anyaországgal unióra törekvő ciprusi görögöket támogatva 
súlyos megaláztatás érte: Törökország elfoglalta Ciprust, és kis híján nyílt 
háború tört ki.22 A katonai junta, amely 1976-ban átvette Argentínában a 
hatalmat Isabelita Perón elnökasszonytól, legfontosabb feladatának a 
társadalmat nyugtalanító terrorizmus felszámolását tekintette; ezt egy 
kíméletlen hadjárattal végre is hajtotta, s így elvesztette fő raison d étre-jét. 
Az a későbbi döntés aztán, hogy megszállja a Falkland-szigeteket, elegendő 
volt ahhoz, hogy lejárassa magát: fölöslegesen háborút provokált, és nem 


tudta megnyerni. 


Más esetekben az erős katonai kormányzatok tehetetlennek bizonyultak 
azokkal a gazdasági és társadalmi problémákkal szemben, amelyek 
delegitimálták demokratikus elődeiket. A perui hadsereg 1980-ban átadta a 
hatalmat a civileknek, mert a gazdasági válság gyorsan mélyült, s Francisco 
Morales Bermudez tábornok kormányzata belátta, hogy nem tudja 
megállítani a sztrájkhullámot, és képtelen megoldást találni a súlyos 
társadalmi bajokra. A brazil hadsereg uralma alatt 1968 és 1973 között 
figyelemre méltó gazdasági növekedés következett be, ám az egész világra 
kiterjedő olajválsággal és visszaeséssel szembekerülve az ország katonai 
vezetői kénytelenek voltak megállapítani, hogy nincs különösebb 
tehetségük a gazdasági irányításhoz. Amikor az utolsó katonaelnök, Joáo 
Figueiredo lemondott egy demokratikusan megválasztott civil elnök javára, 
tiszttársai közül sokan fellélegeztek, sőt szégyenkeztek is az elkövetett 
hibák miatt. Az uruguayi hadsereg eredetileg azért vette át a hatalmat, 
hogy megvívja a maga , piszkos háborúját" a tupamaro-felkelés ellen 1973- 
74-ben. Uruguaynak azonban viszonylag erős demokratikus hagyománya 
volt, s talán ez bírta rá a katonákat, hogy uralmuk intézményesítését 1980- 
ban népszavazástól tegyék függővé. Vesztettek, és önként távoztak. 


A dél-afrikai apartheid-rendszer kialakítói, köztük H. F. Verwoerd volt 
miniszterelnök, tagadták az egyetemes egyenlőség liberális alaptételét, s azt 
tartották, hogy az emberfajták természettől fogva elkülönülnek egymástól, 
és van bizonyos hierarchiájuk.§ Az apartheiddel a feketék munkáját 
feltétlenül igénylő iparfejlesztést akarták elősegíteni, s egyben 
visszafordítani, illetve meggátolni a dél-afrikai feketék urbanizációjának 
folyamatát, amely pedig természetes velejárója minden iparosodásnak. Ez a 
társadalomátrendezési kísérlet roppant arányú volt, de így visszatekintve 


roppant ostoba is, ami a végcélját illeti: 1981-ig csaknem tizennyolcmillió 
feketét tartóztattak le az úgynevezett , útlevéltörvények"? alapján, pusztán 
azért, mert a munkahelyük közelében szerettek volna lakni. A modern 
gazdaság törvényeivel senki sem szállhat szembe -— ez a felismerés a 
nyolcvanas évek végén forradalmi változást idézett elő az afrikander 
gondolkodásban, s F. W. de Klerk, még jóval elnökké választása előtt, 
kijelentette: ,a gazdaság megkívánja, hogy feketék milliói éljenek a 
városokban és azok környékén", épp ezért , semmi értelme, hogy e 
tekintetben áltassuk magunkat" 8 Az apartheid-rendszer tehát végül is az 
alkalmatlansága miatt vesztette el legitimációját a fehérek szemében, s az 
afrikanderek többsége kénytelen volt elfogadni a feketékkel való 
hatalommegosztás új rendszerét.$§ 


Bár elismerjük, hogy az említett esetek közt voltak különbségek, a dél- 
európai, latinamerikai és dél-afrikai demokratizálódás hasonlósága 
szembetűnő. A nicaraguai Somozáét kivéve egyetlen régi rezsimet sem 
politikai földindulás vagy forradalom döntött meg. A rendszerváltozásra 
az adott módot, hogy a régi rezsim legalább néhány tagja saját jószántából 
hajlandó volt lemondani egy demokratikusan megválasztott kormányzat 
javára. Igaz, ez az önkéntes hatalomátadás mindig valamilyen akut válság 
hatására történt, de végső soron az az egyre erősödő meggyőződés tette 
lehetővé, hogy a modern világban a hatalomnak nincs más legitim forrása, 
mint a demokrácia. Miután elérték korlátozott céljaikat — a terrorizmus 
megfékezését, a társadalmi rend helyreállítását, a gazdasági káosz 
megszüntetését és így tovább -, a latinamerikai és európai jobboldali 
diktatúrák vezetői úgy érezték, nem ragaszkodhatnak a hatalomhoz, mert 
ezt semmivel sem tudják igazolni, és elvesztették önbizalmukat. Nehéz 
embereket öldösni a trón és oltár nevében, ha maga a király sem akar már 
több lenni egy demokratikus ország névleges uralkodójánál, vagy ha az 
egyház is az élvonalban harcol az emberi jogokért. Csak ennyit azzal az 
ódon bölcsességgel kapcsolatban, miszerint , senki se mond le önként a 
hatalomról". 


Magától értetődik, hogy a diktatúrának nem minden híve vedlett át máról 
holnapra demokratává, és hogy sokan közülük saját tudatlanságuk és téves 
helyzetfelmérésük áldozatai lettek. A chilei Pinochet tábornok éppoly 
kevéssé számított rá, mint a nicaraguai sandinista tábor, hogy elveszíti a 
választást, amelynek alávetette magát. De tény, hogy még a 


legvaskalaposabb diktátor is azt hitte, szüksége van a demokratikus 
legitimációnak legalább a látszatára, azaz választást kell tartania. És az 
egyenruhás erős emberek lemondása a hatalomról számos esetben nem 
lebecsülendő személyes kockázattal járt, mivel ez megfosztotta őket a fő 
védelmüktől azok bosszúja ellen, akikkel kegyetlenül bántak. 


Talán nem meglepő, hogy a jobboldali diktátorokat és csatlósaikat a 
demokrácia eszméje seperte ki a hatalomból. A legtöbb jobboldali erős 
állam ugyanis viszonylag gyönge volt, amikor a gazdaság vagy a 
társadalom egészének a bajait kellett orvosolni. Vezetőik hagyományos 
társadalmi rétegeket képviseltek, melyek jelentősége egyre csökkent, s a 
kormányra került tábornokok és ezredesek általában nem voltak nagy 
koponyák, de még csak leleményes politikusok sem. De mit mondhatunk a 
baloldal kommunista totalitárius hatalmairól, amelyek még az , erős állam" 
kifejezésnek is új értelmet adtak, és felfedezték, miképpen tudják örök 
időkig fenntartani uralmukat? Vagy mégsem? 


a 
Az erős államok gyöngesége (11) 
avagy ananászevés a Holdon 


Rendben van, akkor álljon itt néhány mondat egy kujbisevi kilencedikes 
dolgozatából, amely igazán nem régen, a hatvanas években íródott: ,, 1981 
van. Kommunizmus — a kommunizmus az anyagi javak bősége s hozzá a 
kultúra áldásai... A város egész közlekedését villamosították, s az 
egészségre ártalmas üzemeket kitelepítették a város határain túlra... Fent 
vagyunk a holdon, virágzó bokrok és gyümölcsfák között sétálunk..." 


Szóval hány esztendőbe telik, amíg ananászt ehetünk a holdon? Bár 
legalább odáig eljutnánk majd egyszer, hogy paradicsommal jóllakhatunk 
itt a földön! 


Andrej Nujkin: , A méh és a kommunista eszmény"88 


A totalitarizmus fogalma Nyugaton, a második világháború után született 
a Szovjetunió és a náci Németország jellemzésére, mert ezek egészen 
másfajta zsarnokságok voltak, mint a XIX. század hagyományos 


parancsuralmai.§2 


Hitler és Sztálin a maga vakmerő társadalmi és politikai programjával 
megváltoztatta az , erős állam" kifejezés jelentését. Az olyan hagyományos 
despotizmusok ugyanis, mint Franco Spanyolországa vagy Latin-Amerika 
különböző katonai diktatúrái, sohasem akarták szétzúzni a , civil 
társadalmat" — azaz a magánérdekek szféráját —, megelégedtek az 
ellenőrzésével.; Franco falangista pártja vagy az argentínai perónista 
mozgalom nem dolgozott ki teljes ideológiai rendszert, s a nép nézeteinek 
és értékítéleteinek átformálásával is meglehetős lagymatagon próbálkozott. 


A totalitárius állam ezzel szemben határozott ideológiára épült, amely az 
emberi élet egészét átfogta. A totalitarizmus teljesen szét akarta rombolni a 
civil társadalmat, hogy megszerezze a , totális? ellenőrzést polgárai élete 
fölött. Attól fogva, hogy a bolsevikok 1917-ben magukhoz ragadták a 
hatalmat, a szovjet állam módszeresen támadott mindent, ami vetélytársa 
lehetett az orosz társadalom befolyásolásában: az ellenzéki politikai 
pártokat, a sajtót, a szakszervezeteket, a magánvállalatokat, az egyházat. 
Ezekből az intézményekből még akadt egynéhány a harmincas évek végén, 
de csak árnyékai voltak régi önmaguknak; a rezsim átszervezte és rövid 
pórázra fogta valamennyit. A társadalom , atomizálódott", tagjai nem álltak 
kapcsolatban semmiféle , közvetítő intézménnyel", a mindenható 
kormányzatot kivéve. 


A totalitárius állam azt remélte, magát a szovjet embert is át tudja majd 
gyúrni, megváltoztatva hit- és értékrendje egész struktúráját, hisz 
rendelkezésére áll a sajtó, az oktatás, a propaganda. Törekvései a 
legszemélyesebb, legbensőbb emberi kapcsolatokra, a családra is 
kiterjedtek. Az ifjú Pavel Morozovot, aki a sztálini időkben feljelentette 
szüleit a rendőrségen, a rezsim sok évig példaképül állította a szovjet 
gyerekek elé. Mihail Heller szavaival élve: , A tássadalmat alkotó emberi 
kapcsolatok — család, vallás, történelmi emlékezet, nyelv — célpontokká 
válnak, ahogy tervszerűen, módszeresen atomjaira bomlasztják a 
társadalmat, s az egyén kötődéseit másokkal helyettesítik, amiket az állam 


választott ki és hagyott jóvá a számára". 


Ken Kesey 1962-ben megjelent regénye, a Szál! a kakukk fészkére jól 
érzékelteti a totalitárius szándékokat. A könyv egy elmegyógyintézet 
lakóiról szól, akik gyermeteg együgyűségben tengetik napjaikat egy 
zsarnoki hajlamú főnővér, a Főnéni felügyelete alatt. A regény hőse, 
McMurphy, sorra megszegi az intézeti szabályokat, hogy lélekben 


felszabadítsa és végül kivezesse őket a rabságból. De közben tapasztalnia 
kell, hogy egyetlen társát sem tartják bent akarata ellenére, s a döntő 
pillanatban valamennyien visszariadnak a kinti világtól, és önként rabok 
maradnak: a biztonságot választják, elfogadva a kiszolgáltatottságot is, a 
Főnéni kommandóját. Nos, ez volt a totalitarizmus végcélja: nemcsak 
megfosztani szabadságától az új szovjet embert, hanem azt is elérni, hogy 
féljen a szabadságtól, többre becsülje a biztonságot, és minden kényszer 
nélkül állítsa, hogy jól érzi magát bilincseiben. 

Sokan hitték, hogy a szovjet totalitarizmus legfőbb támasza a hagyomány 
lesz, mert az orosz nép a bolsevizmus előtt is önkényuralomban élt. Egy 
francia utazó, Custine márki, a XIX. századi Európa általános véleményét 
fejezte ki, amikor megállapította az oroszokról, hogy , beletörődtek a 
szolgaságba, és... semmi mást nem vesznek komolyan, mint a terrort és a 
becsvágyat".2 A nyugatiak meggyőződése a szovjet kommunizmus 
stabilitását illetően azon a — tudatos vagy nem tudatos — feltevésen alapult, 
hogy az orosz embereket nem érdekli a demokrácia, vagy még nem készek 
a befogadására. A szovjet uralmat végtére is nem idegen hatalom 
kényszerítette rájuk 1917-ben, mint Kelet-Európára a második világháború 
befejeztével, és hat vagy hét évtizedig fennmaradt a bolsevik forradalom 
után, túlélve éhínséget, forrongást és inváziót. Ez azt sugallta, hogy a széles 
néprétegek bizonyos fokig, az uralkodó elitek pedig teljes mértékben 
legitimnek ismerik el immár a rendszert, s ennélfogva nyilván maga a 
társadalom természeténél fogva hajlik a parancsuralomra. Így aztán míg a 
lengyelekről készséggel elhitték a nyugati megfigyelők, hogy adandó 
alkalommal megdöntenék a kommunizmust, az oroszokról ezt el sem tudták 
képzelni. Az utóbbiak, mondhatnánk, olyanok voltak, mint egy zárt intézet 
elégedett ápoltjai, akiket nem a rácsok és a kényszerzubbonyok tartanak 
fogva, hanem a saját biztonság, rend, erős kéz utáni vágyuk, és még az, 
amivel a szovjet rezsim, többletként, szolgálni tudott: birodalmi nagyság és 
szuperhatalmi státus. Az erős szovjet állam valóban nagyon erősnek 
látszott, mégpedig leginkább az Egyesült Államokkal folytatott stratégiai 
világversenyben. 


Abban is sokan hittek, hogy a totalitárius állam nemcsak az idők 
végezetéig fenntarthatja, hanem meg is sokszorozhatja magát, úgy terjedve 
el mindenfelé a világon, mint valami vírus. Amikor a kommunizmust 
exportálták, Kelet-Németországban éppúgy, mint Kubában, Vietnamban 
éppúgy, mint Etiópiában a maga teljességében jelent meg, élcsapat jellegű 


párttal, centralizált minisztériumokkal, erőszakszervekkel és az élet minden 
területét szabályozó ideológiával. Ezek az intézmények a jelek szerint 
hatékonyan működtek, tekintet nélkül a szóban forgó országok nemzeti 
vagy kulturális hagyományaira. 


Mi történt a hatalomnak ezzel az önfenntartó mechanizmusával ? 


1989, a francia forradalomnak és az Egyesült Államok alkotmánya 
ratifikálásának kétszáz éves jubileuma óta a kommunizmus többé nem 
világtörténelmi tényező. 

A nyolcvanas évek kezdetétől a változások olyan gyorsan és 
folyamatosan követték egymást a kommunista világban, hogy néha szinte 
természetesnek vesszük ezt az átalakulást, és elfelejtjük, milyen nagy 
jelentőségű, ami történt. Ezért nem árt áttekinteni ennek a korszaknak a 
főbb mozzanatait. 


e Az 1980-as évek elején a kínai kommunista vezetők fokozatosan 
lehetővé tették, hogy a parasztok, akik a lakosság nyolcvan százalékát 
alkották, egyénileg termeljék meg saját élelmüket, és el is adhassanak 
belőle. A mezőgazdaság így dekollektivizálódott, s a kapitalista piaci 
viszonyok lassacskán ismét megjelentek, mégpedig nemcsak vidéken, 
hanem a városi iparban is. 


e 1986-ban a szovjet sajtó bíráló hangú cikkeket kezdett közölni a sztálini 
éra bűneiről, holott ezt a témát Hruscsov 1964-es eltávolítása óta nem 
érintették. A sajtószabadság ezután már gyorsan terjedt, egyik tabut a másik 
után döntötték le. 1989-ben Gorbacsovot és a szovjet vezetés többi tagját 
már nyíltan lehetett támadni a sajtóban, s 1990-ben és 1991-ben 
Szovjetunió-szerte nagy tömegtüntetéseken követelték a főtitkár 
lemondását. 


e" 1989 márciusában megválasztották az új Népképviselők Kongresszusát 
és a Legfelsőbb Tanács tagjait. A következő évben ismét választásokat 
tartottak a Szovjetunió mind a tizenöt köztársaságában, valamint helyi 
szinten. A Kommunista Párt mindenütt igyekezett saját javára érvényesíteni 
befolyását, de még így sem tudta megakadályozni, hogy számos helyi 
parlamentben nem kommunista képviselők legyenek a hangadók. 


e 1989 tavaszán diákok tízezrei szállták meg ideiglenesen Pekinget, a 
korrupció kiirtását és a demokrácia bevezetését követelve. A hadsereg 
végül könyörtelenül vérbe fojtotta mozgalmukat, de előbb még módjuk volt 
nyilvánosan kétségbe vonni a Kínai Kommunista Párt legitimitását. 


e 1989 februárjában a Vörös Hadsereg kivonult Afganisztánból. Mint 
később kiderült, ezzel a kivonulások egész sora kezdődött meg. 


e" 1989 elején a Magyar Szocialista Munkáspárt reformerei bejelentették, 
hogy a következő évben szabad, többpártrendszerű választásokat kívánnak 
tartani. 1989 áprilisában, kerekasztal-tárgyalások eredményeképpen, 
megállapodás született a hatalom megosztásáról a Lengyel Egyesült 
Munkáspárt és a Szolidaritás szakszervezet között. A júliusi választásokat a 
lengyel kommunisták hasztalanul próbálták befolyásolni; a Szolidaritás 
győzött és kormányt alakított. 


e 1989 júliusában keletnémetek tíz-, majd százezrei kezdtek Nyugat- 
Németországba menekülni, ami válságot idézett elő, s ezt hamarosan a 
berlini fal lerombolása és a keletnémet állam összeomlása követte. 


" A keletnémet összeomlás hatására azután Csehszlovákiában, 
Bulgáriában és Romániában is megdöntötték a kommunista 
kormányzatokat. 1991 elejéig Kelet-Európa összes volt kommunista állama, 
Albániát és Jugoszlávia nagyobb köztársaságait is beleértve, elfogadhatóan 
szabad, többpártrendszerű választásokat tartott. A kommunistákat 
mindenütt kiszorították a magasabb pozíciókból, kivéve Romániát, 
Bulgáriát, Szerbiát és Albániát, Bulgáriában pedig a megválasztott 
kommunista kormányzat nemsokára lemondani kényszerült.22 A Varsói 
Szerződés politikai alapja semmivé vált, és a szovjet csapatok kezdtek 
kivonulni Kelet-Európából. 


e 1990 januárjában hatálytalanították a szovjet alkotmány Hatodik 
cikkelyét, amely , vezető szerepet" biztosított akommunista pártnak. 


," A Hatodik cikkely eltörlése után egy sereg nem kommunista politikai 
párt alakult meg a Szovjetunióban, és került hatalomra több szovjet 
köztársaságban. A legnagyobb meglepetést Borisz Jelcin szerezte, akit 1990 
tavaszán megválasztottak az Orosz Köztársaság elnökévé, s aki később sok 
hívével, az orosz parlament képviselőivel együtt kilépett a kommunista 
pártból. Ez a csoport aztán szorgalmazni kezdte a magántulajdon és a 
piacok visszaállítását. 


e. 1990 folyamán a szabadon megválasztott parlamentek az összes 
tagköztársaságban, Oroszországot és Ukrajnát is beleértve, kinyilvánították 
, szuverenitásukat". A balti államok parlamentjei ennél jóval messzebb 
mentek: 1990 márciusában bejelentették, hogy teljesen függetlennek 
tekintik magukat a Szovjetuniótól. Ennek, sokak várakozásával ellentétben, 


aa 


nem azonnali szigorú , rendcsinálás" lett a következménye, hanem hatalmi 
harc azzal kapcsolatban, hogy fenntartandó-e vagy sem a régi unió. 


e 1991 júniusában Oroszország megtartotta első teljesen szabad általános 
választásait, s Jelcint megválasztották az Orosz Föderáció elnökévé, ami azt 
mutatta, hogy a hatalom gyorsan decentralizálódik, Moszkvából a perifériák 
felé vándorol. 


e 1991 augusztusában dugába dőlt egy puccs, amit kommunista 
radikálisok szerveztek Gorbacsov ellen. Kudarcuk oka egyrészt saját 
kétbalkezességük és határozatlanságuk, másrészt az az erély és elszántság 
volt, amivel az állítólag passzív, kemény kézre vágyó szovjet nép a 
demokratikus intézmények védelmére kelt. 


1980-ban még mindenki, aki higgadtan tanulmányozta a kommunizmus 
helyzetét, azt mondta volna, hogy a felsorolt események közül egyetlenegy 
sem valószínű, sőt nem is lehetséges a következő tíz évben. Véleményét 
arra a nézetre alapozta volna, hogy a fenti fejlemények bármelyike a 
kommunista totalitárius hatalom egy-egy kulcselemét ásta volna alá, ezzel 
halálos csapást mérve a rendszer egészére. És valóban, a függöny akkor 
gördült le végképp, amikor a régi Szovjetunió feloszlott, s ahamvába holt 
1991. augusztusi puccs után Oroszországban betiltották a kommunista 
pártot. De miért cáfoltak rá az események a korábbi várakozásokra, és mi 
magyarázta ennek az erős államnak a megdöbbentő gyöngeségeit, melyeket 
a peresztrojka sorra leleplezett? 

A legalapvetőbb gyöngeség, amelynek jelentőségét a nyugati 
megfigyelők nem mérték fel teljesen, gazdasági volt. A szovjet rendszerben 
a gazdasági kudarcot sokkal nehezebb volt elviselni, hiszen legitimációs 
igényét maga a rezsim azzal a határozott állítással támasztotta alá, hogy 
képes magas életszínvonalat biztosítani népének. Ma már alig emlékszünk 
rá, de egészen a hetvenes évek elejéig a szovjet állam egyik erősségének 
csakugyan a gazdasági növekedést tartották: 1928 és 1955 között a szovjet 
GNP évi 4,4-6,3 százalékkal növekedett, s a következő két évtizedben ez a 
növekedés másfélszer akkora volt, mint az USA-é, ami némi alapot adott 
Hruscsov fenyegetésének, miszerint országa rövidesen utoléri és eltemeti az 
Egyesült Államokat.23 Csakhogy a hetvenes évek közepén a fejlődés 
lelassult: a CIA megítélése szerint a növekedés 1975 és 1985 között már 
csak évi 2,0-2,3 százalék volt. És egyre nyilvánvalóbbnak látszik, hogy még 
ezek a számok sem hitelesek, mert a becslés nem vette figyelembe a rejtett 


inflációt; különböző szovjet reformközgazdászok ennek a szakasznak a 
növekedését mindössze 0,6-1,0 százalékra vagy éppen nullára teszik.2£ A 
gyenge GNP-növekedés, a nyolcvanas évek elejéig a védelmi kiadások évi 
2-3 százalékos emelkedésével párosulva, azt jelentette, hogy a civil 
gazdaság érezhető mértékben zsugorodott a Gorbacsov hatalomra kerülése 
előtti évtizedben.22 Aki lakott már szovjet szállodában, vásárolt szovjet 
áruházban, netán járt szovjet falvakban, ahol a legsötétebb nyomorral lehet 
találkozni, az észrevehette, hogy a szovjet gazdasággal komoly bajok 
vannak, amelyek nem egészen tükröződnek a hivatalos statisztikákban. 


Ugyanilyen fontos volt az, ahogyan a Szovjetunión belül a gazdasági 
válságot értelmezték. A nyolcvanas évek végén figyelemre méltó szellemi 
forradalom zajlott le a szovjet közgazdász-társadalomban. A brezsnyevi 
idők régi gárdáját a Gorbacsov-korszak első három-négy évében olyan 
reformközgazdászok váltották fel, mint Abel Aganbegjan, Nyikolaj 
Petrakov, Sztanyiszlav Satalin, Oleg Bogomolov, Leonyid Abalkin, Grigorij 
Javlinszkij és Nyikolaj Smeljov. Ők valamennyien megértették — ha nem is 
mindig tökéletesen — a liberális gazdaságelmélet alapelveit, és meg voltak 
győződve arról, hogy a Szovjetunió gazdasági hanyatlásának gyökerei a 
központosított tervutasításos rendszerben keresendők.28 

Mindamellett hiba volna a peresztrojka alakulását pusztán a gazdasági 
szükségszerűségekkel magyarázni.2- Amint maga Gorbacsov is rámutatott, 
a Szovjetunió 1985-ben nem válságban, hanem , válság előtti helyzetben" 
volt. Más államok sokkal súlyosabb gazdasági nehézségeket is átvészeltek. 
A húszas évek végén kezdődő nagy válság idején például az USA reál- 
GNP-je majdnem a harmadával csökkent, de azért az amerikai rendszer 
általánosságban nem vesztette el a hitelét. A szovjet gazdaság súlyos 
gyöngeségeit már felismerték, s volt egy sereg hagyományos eszköz, 
amellyel megkísérelhették volna a hanyatlás feltartóztatását.28 

Hogy tehát megértsük, mik voltak a szovjet állam igazi gyöngéi, a 
gazdasági problémát bele kell illesztenünk egy jóval nagyobb válságba, a 
rendszernek mint egésznek a legitimációs válságába. A gazdasági kudarc 
csak egyike volt a szovjet rendszer számos kudarcának, de katalizálta az 
eszmerendszer elutasítását, és feltárta az alapstruktúra gyöngeségét. A 
totalitarizmus legvégzetesebb kudarca az volt, hogy nem tudta ellenőrizni a 
gondolatokat. Mint kiderült, a szovjet polgárok mindvégig megőrizték 
józan ítélőképességüket. Sokan rájöttek, évtizedek propagandája ellenére, 


hogy a kormányzat hazudik nekik. Az emberek sose bocsátották meg, amit 
a sztálinizmus alatt szenvedniük kellett. Jóformán minden család elvesztette 
néhány tagját vagy barátját a kollektivizálás vagy a harmincas évek nagy 
terrorja során, illetve a háborúban, amely Sztálin külpolitikai baklövései 
miatt a kelleténél sokkal nagyobb áldozatokat követelt. A szovjet polgárok 
tudták, hogy a meghurcoltak és a kivégzettek ártatlanok voltak, s hogy a 
rezsim sohasem ismerte el a felelősségét ezekért az iszonyatos bűnökért. 
Azt is jól látták, hogy ebben az állítólagos osztály nélküli társadalomban új 
osztály keletkezett, a pártfunkcionáriusoké, akik éppannyi előnyt élveznek, 
mint a régi rezsim kiváltságosai, és éppolyan korruptak, de jóval 
képmutatóbbak. 

Ennek bizonyításául hadd utaljunk a gorbacsovi Szovjetunió 
szóhasználatára, például a , demokratizálás" (gyemokratyizacija) 
kifejezésre, amivel Gorbacsov is újra meg újra megjelöli a céljait. Lenin 
természetesen azt állította, hogy a Szovjetunió a párt diktatúrája révén a 
demokrácia igazibb formáját valósította meg, mint a nyugati , formális" 
demokráciák. De annak, aki a jelenlegi Szovjetunióban a , demokratizálás" 
szót használja, semmi olyan illúziója nincs, hogy mást jelenthet, mint a 
nyugati demokráciát — mondjuk a lenini centralizmust. Ugyanígy a szovjet 
emberek számára a , gazdasági" szó (például a , gazdasági megfontolások" 
vagy , gazdaságilag optimális"? összetételekben) ma , eredményest" jelent, 
mégpedig ahogy azt a kereslet és kínálat kapitalista törvényei megkívánják. 
És akárhány szovjet fiatal szájából hallható, akiket elkeserít az 
életszínvonal süllyedése, hogy egyetlen vágyuk egy , normális" országban 
élni, azaz liberális demokráciában, amit nem torzított el a marxista-leninista 
ideológia. Egy szovjet ismerősöm — családanya — pedig 1988-ban elmondta 
nekem, hogy sokat küszködik a gyerekeivel, amíg megcsinálják a házi 
feladataikat, hisz , mindenki tudja", mi a demokrácia: , az ember azt teszi, 
amihez kedve van". 


Ami ennél fontosabb: nemcsak az áldozatai, hanem a haszonélvezői is 
torkig voltak a rendszerrel. Alekszandr Jakovlev, politikai bizottsági tag 
1986—990-ig, a glasznoszty politikájának a kialakítója, Eduard Sevardnadze, 
külügyminiszter, az , új gondolkodás?" politikájának a megfogalmazója és 
Borisz Jelcin, Oroszország elnöke egész életében a kommunista 
pártapparátusban dolgozott. Akárcsak a francoista cortes tagjai vagy az 
argentin és görög tábornokok, akik önként adták át a hatalmat, mindhárman 


tudták, hogy a szovjet rendszer súlyosan beteg, és magas, felelősségteljes 


pozíciókba kerültek, ahol tehettek valamit ez ellen. Az 1980-as évek végén 
bevezetett reformokat nem kívülről erőltették rá a Szovjetunióra, bár az 
Egyesült Államokkal folyó verseny is világossá tette, hogy reformokra van 
szükség. Nem — az a belső bizalmi válság kényszerítette ki őket, amely az 
előző emberöltő alatt úrrá lett a szovjet elit jelentős részén. 


A rendszer legitimációjának az aláaknázását nem tervezték meg előre, és 
nem is következett be máról holnapra. A glasznoszty -ot és a 
demokratizálást Gorbacsov az első időkben saját vezető szerepe 
megszilárdítására használta fel, később pedig arra, hogy mozgósítsa a 
tömegeket a gazdasági bürokrácia sündisznóállásai ellen. Tehát ugyanazt a 
taktikát követte, mint amit Hruscsov az ötvenes években alkalmazott.2? Ám 
a kezdet politikai liberalizálása, amely nagyrészt csak gesztusértékű, 
jelképes volt, hamarosan önálló életet kezdett élni, s a változásokat már 
önmagukért sürgették. Gorbacsov glasznoszty- és peresztrojka-felhívására 
azonnal válasz érkezett az értelmiségiek különböző köreiből, akiket nem 
kellett a rendszer hibáiról meggyőzni. És kiderült, hogy egyetlen hiteles 
mérce van csupán, s hogy ezzel mérve a régi, , szocialista? rendszer 
kétségkívül kudarc: a liberális demokrácia, vagyis a piacorientált gazdaság 
termelékenysége és a demokratikus politika szabadsága. 


A szovjet emberek, akiket vezetőik megaláztak, és nemcsak egész 
Európa, hanem saját értelmiségük is megvetett mint a diktatúra passzív 
cinkosait, bebizonyították, hogy mindenki tévedett. 1989 után a civil 
társadalom megkezdte önnön újjáépítését a totalitarizmus ledöngölt talaján, 
tízezrével alakítva meg az új szervezeteket: politikai pártokat, 
érdekképviseleteket, folyóiratokat és újságokat, környezetvédő klubokat, 
irodalmi társaságokat, egyházakat, nemzetiségi csoportokat és más 
hasonlókat. A feltételezést, hogy a szovjet nép elfogadta a hajdani 
parancsuralmi társadalmi szerződést, azok a hatalmas tömegek — a 
túlnyomó többség — cáfolták meg, amelyek minden lehetséges alkalommal 
a régi kommunista apparátus képviselői ellen szavaztak. Ami pedig az 
oroszok politikai érettségét illeti, ez semmiben sem nyilatkozott meg olyan 
világosan, mint abban, hogy Borisz Jelcin lett a nép által megválasztott első 
elnökük, és nem egy olyan fasisztoid demagóg, mint a szerbek Milosevicse 
vagy egy olyan botcsinálta demokrata, mint Gorbacsov. Ez az érettség 
mutatkozott meg később is, amikor az oroszok Jelcin felhívására megvédték 
új demokratikus intézményeiket az 1991. augusztusi konzervatív puccs 
ellen. Akárcsak korábban a keleteurópaiak, bebizonyították, hogy nem 


közömbösek és atomizáltak, hanem bármikor készek síkra szállni a 
méltóságukért és a jogaikért.61 

Ez a teljes kiábrándulás a Szovjetunió alapvető hitstruktúrájából nem 
történhetett egyik napról a másikra, a totalitarizmus mint rendszer minden 
bizonnyal már jóval a nyolcvanas évek előtt csődöt mondott. Igen, a 
totalitarizmus végének a kezdete valószínűleg a Sztálin halálát (1953) 
követő korszakra tehető, amikor a rezsim felhagyott az általános terrorral.§2 
Hruscsov 1956-os úgynevezett , titkos beszéde?" és Sztálin Gulagjának a 
bezárása után ugyanis a rezsim már nem mindig alkalmazhatta a nyers 
erőszakot céljai elérésére, egyre gyakrabban kellett hízelgéshez és 
megvesztegetéshez folyamodnia, hogy megnyerje az embereket a 
szándékainak. A puszta terrorról való lemondás bizonyos értelemben 
elkerülhetetlen volt, mert a sztálini rendszerben még a vezetők sem 
érezhették magukat biztonságban — még Sztálin rendőrfőnökei, Jezsov és 
Berija sem, akinek a felesége a Gulagba került, s még az utódja, Hruscsov 
sem, aki olyan színesen adta elő, hogy volt a , Gazdának" egy különös 
pillantása, amitől a politbüró bármelyik tagját megszállta a halálfélelem; sőt 
maga Sztálin sem, aki örökké összeesküvésektől tartott. Ennek a 
működtetőire is oly veszélyes terrorrendszernek a felszámolása tehát szinte 
parancsoló szükséggé vált, mihelyt Sztálin halála módot adott rá a 
vezetésnek. 


A szovjet rezsimnek az az elhatározása, hogy a jövőben nem fogja 
válogatás nélkül gyilkolni a polgárait, megváltoztatta a hatalmi egyensúlyt 
állam és társadalom között, éspedig az utóbbi javára, ami azzal járt, hogy a 
szovjet állam ettől fogva nem ellenőrizhette a szovjet élet minden területét. 
A fogyasztói igényeket, a feketepiacot vagy a helyi politikai apparátusokat 
már nem lehetett egyszerűen elfojtani, illetve manipulálni. A rendőri 
megfélemlítés továbbra is fontos fegyvere volt az államnak, de inkább a 
háttérben maradt, és más eszközökkel helyettesítették, például több 
fogyasztási cikk ígéretével. Gorbacsov előtt a szovjet GNP-nek nem 
kevesebb mint húsz százalékát a feketepiac szolgáltatta vagy szűrte át, 
teljességgel a központi tervezők hatáskörén kívül. 

A központi ellenőrzés meggyengülését bizonyítja, hogy a Szovjetunió 
nem orosz köztársaságaiban a hatvanas és hetvenes években számos 
, Maffia" bukkant fel, köztük a hírhedt , gyapotmaffia", amely felettébb 
sikeresen tevékenykedett Üzbegisztánban a kommunista párt első titkára, 


Rasidov vezetésével. Rasidovnak igen magas pártfogói voltak — személyes 
kapcsolat fűzte Brezsnyev-hez, Brezsnyev lányához, Galinához, s ennek 
férjéhez, Csurbanovhoz, a moszkvai rendőrség egyik főnökéhez -, így sok 
évig állhatott egy szerteágazó bürokratikus szervezet élén. Emberei 
meghamisították a köztársaság gyapottermesztési kimutatásait, hatalmas 
összegeket utaltak át magánbankszámlákra, és úgyszólván Moszkvától 
függetlenül irányították a helyi pártot. Ebben az időszakban eléggé 
megszaporodtak a különféle maffiák a szovjet társadalomban, főképp a nem 
orosz köztársaságok területén, de megtelepedtek Moszkvában és 
Leningrádban is. 


Az ilyen rendszer nem minősíthető totalitáriusnak, de nem is a 
parancsuralom egyik válfaja csak, mint a latinamerikai diktatúrák. A 
legjobb jelzőt talán Václav Havel találta meg, aki a Brezsnyev-éra 
Szovjetunióját és Kelet-Európáját , poszttotalitáriusnak" nevezi, arra 
célozva, hogy noha ezek a rezsimek már nem voltak azonosak a harmincas 
és negyvenes évek kegyetlen rendőrállamaival, még mindig a korábbi 
totalitárius gyakorlat árnyékában éltek. A totalitarizmus nem tudta kiölni 
a demokratikus eszmét ezekből a társadalmakból, de a maradványai 
akadályozták a demokratizálódást. 


A totalitarizmus a Kínai Népköztársaságban és a keleteurópai 
országokban szintén csődöt mondott. A gazdaság központi irányítása még a 
Kínai Népköztársaság , sztálinista? korszakának tetőfokán sem volt soha 
olyan teljes, mint a Szovjetunióban, hiszen a gazdaságnak körülbelül a 
negyede egyáltalán nem került a tervhivatal hatáskörébe. Amikor Teng 
Hsziao-ping 1978-ban a gazdasági reform útjára igazította az országot, a 
kínaiak közül még sokan emlékeztek az ötvenes évekre, a piac és a 
vállalkozás mibenlétére, s így talán nem meglepő, hogy ki tudták használni 
a következő évtized gazdasági liberalizálását. Miközben fennen 
hangoztatta, hogy továbbra is őszinte híve Maónak és a marxizmus- 
leninizmusnak, Teng Hsziao-ping vidéken valójában visszaállította a 
magántulajdont, és megnyitotta az országot a kapitalista világgazdaság 
előtt. A gazdasági reform bevezetése a kommunista vezetők éleslátásáról 
tanúskodott: korán felismerték a szocialista tervgazdálkodás kudarcát. 

Az a totalitárius állam, amely kiterjedt magánszektort engedélyez, a 
dolog természeténél fogva már nem totalitárius. A civil társadalom — 
spontán üzleti szerveződések, vállalkozások, laza társulások formájában — 


roppant gyorsan regenerálódott Kínában 1978 és az 1989-es véres 

, Tendcsinálás" közötti viszonylagos szabadság légkörében. A kínai vezetés 
reform előmozdítójának a szerepét vállalja, ahelyett hogy foggal-körömmel 
védené az ortodox marxizmust. 


De a legitimációt Kínában éppolyan nehéz volt megszerezni, mint a 
Szovjetunióban. A gazdasági modernizáció megkövetelte a kínai 
társadalom megnyitását idegen eszmék és befolyások előtt; az állam 
hatalmának egy részét átruházta a civil társadalomra; lehetőséget adott a 
korrupcióra és egyéb társadalmi visszaélésekre, amiket egypártrendszerben 
nehéz kiküszöbölni; és létrehozott a nagyvárosokban egy elitet, amelynek a 
képzettségi szintje egyre emelkedett, látóköre egyre tágult, s amely 
funkcióját tekintve a középosztálynak felelt meg. Ennek az elitnek a 
gyermekei szervezték meg azokat a tiltakozó megmozdulásokat, amelyek 
1989 áprilisában, Hu Jao-pang halálának az évfordulóján kezdődtek a 
Tienanmen téren.88 Ezek a diákok, akik közül sokan Nyugaton tanultak, s 
nemcsak hazájuk politikai gyakorlatát ismerték, már nem érték be a Kínai 
Kommunista Párt felemás reformjával, amely jelentős mértékben 
liberalizálta a gazdaságot, de semmiféle politikai szabadságot nem 
engedélyezett. 


Akadtak, akik felvetették, hogy a Tienanmen téri tiltakozó akció nem 
annyira a politikai részvétel igényének a spontán kifejezése, mint inkább 
annak a hatalmi harcnak a kísérőjelensége volt, amely Teng örökéért folyt 
Csaó Ce-jang és Li Peng között.£2 Lehetséges: Csaó határozottan több 
rokonszenvet mutatott a tüntetők iránt, mint a vezetés többi tagja, s aztán 
kétségbeesett kísérletet tett, hogy mentse a bőrét, felhívással fordulva a 
diákokhoz, mielőtt a hadsereg június 4-én lesújtott rájuk.§€ De ha a 
tiltakozó mozgalom felülről kezdeményezett politikai manipuláció 
eredménye volt, akkor is a kínai társadalom mély elégedetlenségét fejezte ki 
a fennálló politikai rendszerrel kapcsolatban. Az utódlás különben is 
minden meggyengült totalitarizmus egyik sebezhető pontja. Mivel a 
hatalom átörökítésének nincs általánosan elfogadott alkotmányos 
mechanizmusa, a legfőbb pozícióra pályázók mindig kísértést éreznek a 
reformkártya kijátszására, hogy így kerekedjenek fölébe vetélytársaiknak. 
De ennek a kártyának a kijátszása szinte elkerülhetetlenül új erőket és 


eszméket szabadít fel a társadalomban, melyeken a manipulátor képtelen 
úrrá lenni. 

Az 1989-es események óta Kína nem több, mint az ázsiai diktatúrák 
egyike. Saját elitjének egy széles rétege nem ismeri el a rezsim legitimitását 
— kivált a fiatalság, amely egyszer majd átveszi az országot —, és nincs 
iránymutató, következetes ideológiája. A Kínai Köztársaság nem lesz többé 
a forradalmárok mintaképe szerte a világon, mint hajdan, Mao idejében 
volt, már csak azért sem, mert nem állja ki az összehasonlítást a térség 
gyorsan fejlődő kapitalista államaival. 


Nem is olyan régen, 1989 nyarán, amikor a keletnémet menekültválság 
még épp csak elkezdődött, Nyugaton sokan úgy vélekedtek, hogy a 
szocializmus már gyökeret vert Kelet-Németországban és másutt is Kelet- 
Európában, s hogy ha visszakapják szabadságukat, ezeknek az országoknak 
a népei valamilyen , emberarcú" baloldali alternatívát fognak választani, 
ami sem kommunizmus nem lesz, sem kapitalista demokrácia. Ez , totális" 
illúziónak bizonyult. Kelet-Európában, ahol a szovjet intézményeket 
erőszakkal kényszerítették rá a berzenkedő lakosságra, a totalitarizmus 
csődje sokkal gyorsabban következett be, mint akár a Szovjetunióban, akár 
Kínában. Amin talán nem is lett volna szabad meglepődnünk. A civil 
társadalmat itt ugyanis nem zúzták szét olyan alaposan, minden országban 
más volt a mérték: Lengyelországban például a mezőgazdaságot nem 
kollektivizálták, mint a szomszédos Ukrajnában és Belorussziában, s az 
egyház is többé-kevésbé független maradhatott. Mindazon felül, ami a 
Szovjetunió népeit arra ösztönözte, hogy ne fogadják el a kommunista 
értékrendet, a helyi nemzeti érzés is segített megőrizni a kommunizmus 
előtti tássadalom emlékét, s lehetővé tette, hogy hamar talpra álljon az 1989 
végi földindulás után. Amint a szovjetek jelezték, hogy nincs szándékukban 
beavatkozni, s ezúttal nem nyújtanak támaszt keleteurópai 
szövetségeseiknek, a fejleményekben egyedül az volt a meglepő, milyen 
tökéletesen demoralizálódtak a kommunista párt- és államapparátusok az 
összes keleteurópai országban, s hogy a régi gárdának jóformán egyetlen 
tagja sem volt hajlandó akár a kisujját is megmozdítani a saját védelmére. 


Afrikában, a Szaharától délre, az afrikai szocializmus és az 
egypártrendszerü erős államok posztkoloniális hagyománya szinte teljesen 
hitelét vesztette a nyolcvanas évek végére, a térség nagy részének gazdasági 
összeomlása és polgárháborúi miatt. A legkeservesebb tapasztalatokat az 
olyan mereven marxista államok szerezték, mint Etiópia, Angola és 


Mozambik. Működő demokráciák jöttek létre viszont Botswanában, 
Gambiában, Szenegálban, Mauritiuson és Namíbiában, míg egy sor más 
afrikai országban a diktátorok kénytelenek voltak szabad választásokat 
ígérni. 

Kínának természetesen továbbra is kommunista kormánya van, s 
Kubának, Észak-Koreának és Vietnamnak úgyszintén. De a kommunizmus 
megítélésében igen nagy változás állt be, mióta hat kommunista rezsim 
hirtelen összeomlott Kelet-Európában 1989 júliusa és decembere között. A 
kommunizmushoz, amely valaha azt állította magáról, hogy a civilizáció 
magasabb fokú és fejlettebb formáját valósítja meg, mint a liberális 
demokrácia, ma már a nagyfokú politikai és gazdasági elmaradottság 
képzete tapad. A kommunizmus mint hatalom még mindig létezik 
világunkban, az eszme azonban, amit megtestesít, nem dinamikus és vonzó 
többé. Azoknak, akik kommunistának nevezik magukat, szüntelenül 
utóvédharcokat kell vívniuk, hogy meg tudjanak tartani valamit 
pozíciójukból és hatalmukból. Helyzetük nem éppen irigylésre méltó: egy 
elöregedett és reakciós társadalmi rendet védenek, amelynek az ideje rég 
lejárt, akárcsak a monarchistáké, akiknek sikerült átcsempészniük magukat 
a XX. századba. Az ideológiai fenyegetés, amit valaha a liberális 
demokrácia számára jelentettek, megszűnt, és mivel a Vörös Hadsereg 
kivonul Kelet-Európából, a katonai fenyegetés is nagyrészt a múlté. 


A demokratikus eszmék ugyan aláásták a kommunista rezsimek 
legitimációját világszerte, magának a demokráciának azonban óriási 
nehézségekkel kell megküzdenie, amíg létrejön és megszilárdul. Kínában a 
párt és a hadsereg könyörtelenül elfojtotta a diákok tiltakozó mozgalmát, s 
Teng korábbi gazdasági reformjaiból is visszavontak néhányat. A 
demokrácia jövője korántsem biztos a Szovjetunió tizenöt köztársaságában. 
Bulgáriában és Romániában állandó a politikai zűrzavar, mióta a régi 
kommunista vezetőket eltávolították a hatalomból. A jugoszláv állam 
felbomlóban van, és polgárháborúba süllyed. Csak Magyarország, 
Csehszlovákia, Lengyelország és a volt Kelet-Németország látszik elég 
kiegyensúlyozottnak ahhoz, hogy az előttünk álló évtizedben szilárd 
demokráciát és piacgazdaságot tudjon kiépíteni, de a gazdasági problémák 
ezekben az országokban is a vártnál sokkal súlyosabbak. 

Elhangzott az az érv is, hogy bár a kommunizmus halott, máris kezdi 
átvenni a helyét az erőszakos, kihívó, toleranciára képtelen nacionalizmus. 
Korai lenne elparentálni az erős államot — így folytatódik az érvelés —, mert 


ahol a kommunista totalitarizmus kimúlik, ott egyszerűen felváltja a 
nacionalista diktatúra, sőt esetleg a fasizmus valamilyen orosz vagy szerb 
változata. A világnak ez a része a közeljövőben nem lesz se békés, se 
demokratikus, s e felfogás szerint éppolyan veszélyesnek bizonyul majd a 
létező nyugati demokráciákra nézve, mint amilyen a régi Szovjetunió volt. 


De nem szabad meglepődnünk, ha az egykori kommunista országok nem 
mind jutnak el gyorsan és könnyen a stabil demokráciába — ami azt illeti, az 
ellenkezőjén kellene csodálkoznunk. Sikeres demokráciát csak iszonyatos 
nehézségek árán lehet megteremteni. A régi Szovjetunió például képtelen 
volt a demokratizálódásra. Amikor a Szovjetunió elég szabad lesz már 
ahhoz, hogy igazi demokráciának tekinthessük, a nemzeti és etnikai 
határvonalak mentén nyomban szét is töredezik majd, és egy sor kisebb 
államra bomlik. Ez mindamellett nem azt jelenti, hogy a Szovjetunió egyes 
részei, köztük az Orosz Föderáció és Ukrajna, nem képesek 
demokratizálódni. A demokratizálódást azonban a nemzeti alapon történő 
szétválás fájdalmas folyamatának kell megelőznie, ami nem mehet végbe 
rövid idő alatt és vérontás nélkül. Ez a folyamat már megkezdődött — 1991 
áprilisában a Szovjetunió tizenöt tagköztársaságából kilenc újratárgyalta az 
uniószerződést -—, és a félresikerült augusztusi puccs után erősen 
meggyorsult. 

Megjegyzendő, hogy nincs lényegi ellentmondás a demokrácia és az 
újonnan jelentkező nacionalizmusoknak legalábbis egyike-másika közt. 
Mert bár felettébb valószerűtlen, hogy Üzbegisztánban vagy 
Tadzsikisztánban hamarosan szilárd liberális demokrácia jöjjön létre, semmi 
okunk feltételezni, hogy Litvánia vagy Észtország, ha visszanyeri nemzeti 
függetlenségét, kevésbé lesz liberális, mint Svédország vagy Finnország. 
Másrészt a mostanság kibontakozó nacionalizmusok nem feltétlenül 
terjeszkedő szándékúak vagy agresszívak. A nyolcvanas évek végének és a 
kilencvenes évek elejének egyik legérdekesebb fejleménye, hogy az orosz 
nacionalizmus fő irányát a , kis Oroszország? elképzelés határozza meg, 
amely nemcsak a Borisz Jelcin-féle liberálisok, hanem az olyan konzervatív 
nacionalisták szemléletét is tükrözi, mind Eduard Vologyin vagy Viktor 
Asztafjev. 


Vigyáznunk kell, nehogy az átmeneti állapotokat összetévesszük a 
tartósakkal. A Szovjetunió és Kelet-Európa egyes részein alighanem 
különféle diktátorok, nacionalisták és ezredesek lépnek majd a marxista- 
leninisták helyébe; bizonyos területeken még kommunisták is újra 


hatalomra kerülhetnek. De a parancsuralom, amit képviselnek, nem fog 
elterjedni és rendszert alkotni. És mint a katona-diktátorok Latin- 
Amerikában, végül ezek is kénytelenek lesznek szembenézni a ténnyel, 
hogy nincs hosszú távra szóló legitimációjuk, sem alkalmas receptjük a 
hosszú távon felvetődő gazdasági és politikai problémák megoldására. Az 
egyetlen következetes ideológia, amely széles körű legitimációt élvez a 
világnak ezen a tájékán, a liberális demokrácia marad. Ha a térség sok népe 
nem is jut el a demokráciáig egy emberöltő alatt, eljut majd kettő alatt. 
Nyugat-Európa útja szintén hosszú és küzdelmes volt, de előbb-utóbb a 
régió minden országa elérte a végcélt: a liberális demokráciát. 


A kommunista totalitarizmust olyan társadalomformáló módszernek 
tartották, amely megállítja a fejlődés természetes és organikus folyamatait, 
és felülről vezényelt forradalmakkal váltja fel őket: a régi társadalmi 
osztályok szétzúzásával, gyors iparosítással és a mezőgazdaság 
kollektivizálásával. Ez a fajta óriás léptékű társadalom-átalakítás, mondták, 
a kommunista társadalmakat különválasztotta a nem totalitáriusoktól, lévén 
az előbbiekben a társadalmi változások forrása az állam, nem a társadalom. 
A gazdasági és politikai modernizáció szabályait, amelyek a szociológusok 
szerint gyakorlatilag minden , normális" társadalomra érvényesek, a 
kommunisták felfüggesztették.§Z Nos, a nyolcvanas évek Szovjetuniójában 
és Kínájában kezdődött reformfolyamatok, ha nem hoznak is egyhamar 
eredményt, rávilágítanak egy nagyon fontos dologra a társadalmi fejlődéssel 
kapcsolatban. A totalitarizmus tudniillik,, bár a forradalom előtti orosz és 
kínai társadalom látható intézményeit sikerült szétrombolnia, abból a 
tervéből, hogy megteremti — szovjet, illetve maoista változatban — az új 
embert, jóformán semmit sem tudott megvalósítani. A Brezsnyev- és Mao- 
korszakból kikerülve, mindkét ország elitjei sokkal jobban hasonlítottak a 
gazdasági fejlődés azonos szintjén álló nyugati megfelelőikhez, mint arra 
bárki is számított. A leghaladottabbak értékelni tudták, ha éppen nem is 
részesedtek benne, Nyugat-Európa, Amerika és Japán közös fogyasztói 
kultúráját, és sokan a politikai eszméiket is. Kiderült, hogy a Szovjetunió és 
Kína polgárai, bár sok tekintetben sajátosan , poszttotalitáriusak" , 
korántsem azok az atomizált, önállótlan, erős vezetés után sóvárgó 
gyermekek, akiknek a nyugati elméletek beállították őket. Nagyon is 
felnőtteknek bizonyultak, meg tudták különböztetni az igazságot a 
hazugságtól, a helyeset a helytelentől, s mint más felnőttek is az emberiség 


régmúltjában, arra törekedtek, hogy elismertessék felnőtt voltukat és 
autonómiájukat. 


4 A liberális világforradalom 


Jelentős korszak kapujában állunk, nagy változások előtt, amikor a 
szellem hatalmas lendülettel tör előre, s eddigi formáját meghaladva, újat 
ölt. Az értelmezések, fogalmak, a világunkat összetartó kötelékek óriási 
tömege szétfoszlik, elillan, akár egy álomkép. A szellem fejlődésének új 
szakaszába ér. Főképp a filozófiának kell ezt majd üdvözölnie és elismernie, 
míg mások, akik tehetetlenül ellenzik, továbbra is a múlthoz fognak 
ragaszkodni. 


G. W. F. Hegel 1806. szeptember 18-i előadásábólé8 


A kommunista baloldal, éppúgy, mint a parancsuralmakat támogató 
jobboldal, eszmei csődbe jutott, devalválódtak azok az elvek, amelyek 
összetartják, politikai egységbe forrasztják az erős kormányzatokat, akár 
, Monolitikus" pártokra, akár juntákra vagy személyi diktatúrákra 
támaszkodnak. A legitim hatalom hiánya azzal járt, hogy amikor egy 
diktatúra valamilyen területen kudarcot vallott a politikájával, a rezsim nem 
hivatkozhatott semmiféle magasabb elvre. Voltak, akik a legitimitást 
készpénztartalékhoz hasonlították. Minden kormányzatnak, legyen az 
demokratikus vagy diktatórikus, vannak jó és rossz időszakai, de csak a 
legitim kormányzatnak van olyan tartaléka, amit válság idején 
felhasználhat. 

A jobboldali diktatúrák gyöngéje az volt, hogy nem tudták kézben tartani 
a civil társadalmat. Bizonyos megbízatással kerültek hatalomra, helyre 
kellett állítaniuk a rendet vagy a , gazdasági fegyelmet", ám soknak közülük 
éppoly kevéssé sikerült tartós gazdasági növekedést elérnie vagy a 
társadalmi rend iránti érzéket oltania a polgárokba, mint demokrata 
elődeinek. Ha pedig sikerült, épp ennek itták meg a levét. A társadalmak 
ugyanis, amelyekre rátelepedtek, képzettebbé, módosabbá, középosztály 
jellegűvé válva lassacskán , kinőtték" őket, s mivel az erős kormányzatot 
kívánó vészhelyzet emléke is elhalványult, egyre nehezebben tűrték a 
katonák uralmát. 


A baloldali totalitárius kormányzatok úgy próbálták ezeket a problémákat 
elkerülni, hogy az egész civil társadalomra kiterjesztették a hatalmukat, 
polgáraik gondolkodását is beleértve. Az ilyen rendszer azonban tiszta, 
szigorúan vett formájában csak terrorral tartható fenn, s ez a rendszer saját 
vezető rétegét is fenyegette. Miután pedig enyhítették a terrort, hosszú 
fellazulási folyamat indult meg, melynek során az állam több 
kulcsfontosságú területen elvesztette uralmát a civil társadalom fölött. A 
legérzékenyebb veszteség azzal érte, hogy már nem írhatta elő, miben kell 
vagy szabad hinni. És mivel a gazdasági növekedés szocialista receptje 
hibás volt, az állam nem akadályozhatta meg, hogy polgárai ezt 
észrevegyék és levonják belőle a maguk következtetéseit. 


Mindehhez még hozzájárult, hogy az utódlási válságot — vagy éppen 
válságokat — kevés totalitárius rezsim élte túl sértetlenül. Az utódlásnak 
nem lévén általánosan elfogadott szabályai, a hatalomért folyó harcnak 
mindig akadt olyan becsvágyó résztvevője, aki kísértést érzett, hogy az 
egész rendszert megkérdőjelezve alapvető reformokat javasoljon, s ezzel 
, tromfolja le? vetélytársait. A reform tudniillik hatásos ütőkártya, mert a 
sztálinista rendszerek nagy elégedetlenséget szültek mindenütt. Így például 
Hruscsov az antisztálinizmust használta fel Berija és Malenkov ellen, és 
Gorbacsov is ezt a módszert alkalmazta a Brezsnyev-éra képviselőivel, 
Csaó Ce-jang pedig a keményvonalas Li Penggel szemben. A kérdés, hogy 
a hatalomért vetélkedő egyének vagy csoportok igazi demokraták voltak-e, 
bizonyos szempontból lényegtelen, mivel az utódlási folyamat sokat rontott 
a régi rezsim hitelén, feltárva annak elkerülhetetlen árnyoldalait. Új 
társadalmi és politikai erők jelentek meg, a liberális eszméknek őszintébben 
elkötelezett mozgalmak, amelyek hamarosan függetlenítették is magukat az 
első — korlátozott — reformok meghirdetőitől. 


Az erős államok gyengesége arra vezetett, hogy sok diktatúra 
demokratizálódni kezdett, míg a poszttotalitárius államok egyszerű 
tekintélyelvű rendszerekké, sőt akár demokráciákká alakultak át. A 
Szovjetunió hatalma a volt szövetségi köztársaságaira szállt, Kínában pedig, 
bár ott fennmaradt a diktatúra, a rezsim elvesztette uralmát a társadalom 
számottevő része fölött. Egyik országban sincs már meg az az ideológiai 
következetesség, amely a marxizmus-leninizmusnak volt köszönhető: a 
reformellenes konzervatívok az ex-Szovjetunióban talán ortodox ikont, 
talán Lenin-képet akasztanak szobájuk falára. Az 1991. augusztusi puccs 


főkolomposai is inkább egy latinamerikai juntára emlékeztettek; 
katonatisztek és KGB-főnökök játszották a főszerepet az akcióban. 


A politikai parancsuralom válságához egy csöndesebb, de nem kevésbé 
jelentős, a gazdaság területén lezajló forradalom is társult. A fejlemény, 
amelyet e forradalom megnyilvánulásának és egyben indítékának kell 
tekintenünk, Kelet-Ázsia második világháború utáni szédületes gazdasági 
fejlődése volt. Ez a sikertörténet nem korlátozódott olyan korai 
modernizálókra, mint Japán, előbb-utóbb részese lett minden ázsiai ország, 
amely elfogadta a kapitalista elveket, és hajlandó volt fenntartás nélkül 
beilleszkedni az egész világra kiterjedő piacgazdaságba. Az eredmények 
megmutatták, hogy szegény országok is, melyeknek egyetlen erőforrása 
népük szorgalma, hasznukra fordíthatják a nemzetközi gazdasági rendszer 
nyitottságát, és hihetetlen gazdagságra tehetnek szert, rövid idő alatt 
felzárkózva Európa és Észak-Amerika jóval előbbre tartó, tekintélyes 
hatalmaihoz. 


A kelet-ázsiai csodának nagy figyelmet szenteltek szerte a világon, 
legfőképpen a kommunista tömb országaiban. A kommunizmus válságának 
végkifejlete bizonyos értelemben akkor kezdődött, amikor a pekingi 
vezetők felismerték, hogy a kapitalista Ázsia maga mögött hagyja Kínát, és 
belátták, hogy a szocialista központi tervezés tespedésre és szegénységre 
kárhoztatja országukat. Az ebből eredő liberalizálás hatására a 
gabonatermelés öt év alatt megduplázódott Kínában, ismét bizonyítva a 
piaci elvek fölényét. Az ázsiai történésekből később a szovjet közgazdászok 
is okultak, jól tudván, milyen iszonyatos pazarlással jár és milyen siralmas 
hatásfokkal működik náluk a tervutasításos gazdaság. A keleteurópaiaknak 
nemigen volt szükségük erre a leckére, ők már korábban megértették, mi az 
oka, hogy nem tudják elérni a nyugateurópai életszínvonalat: a szocialista 
rendszer, amit a szovjetek erőltettek rájuk a háború után. 


A kelet-ázsiai gazdasági csodát azonban nemcsak a kommunista tömb 
országaiban tanulmányozták. A latin-amerikaiak gazdasági felfogásában is 
figyelemre méltó változás történt.§2 Az 1950-es években, amikor az ENSZ 
Latinamerikai Gazdasági Bizottságának az élén egy argentin közgazdász, 
Raul Prebisch állt, divat volt nemcsak Latin-Amerika, hanem általában az 
egész harmadik világ fejletlenségéért a nemzetközi kapitalista rendszert 
hibáztatni. Ennek az elméletnek a hívei azzal érveltek, hogy az európai és 
amerikai vállalkozóknak a kezdet kezdetén, amikor kialakították a 


világgazdaság szerkezetét, nagyon is maguk felé hajlott a kezük: a később 
bekapcsolódókat függő helyzetbe, a nyersanyagszállítói szerepkörbe 
kényszerítették. A kilencvenes évek eleje óta azonban merőben más 
szemlélet uralkodik. Carlos Salinas de Gortari mexikói, Carlos Menem 
argentin és Fernando Collor de Mello brazil elnök hatalomra kerülése után 
széles körű gazdasági liberalizálásba kezdett elfogadva a piaci verseny és a 
teljes nyitottság szükségességét. Chile egyébként már a nyolcvanas 
években, Pinochet idején érvényesítette ezeket a liberális elveket, nem is 
eredménytelenül: amikor az ország Patricio Alwyn elnök vezetésével 
megszabadult a diktatúrától, gazdasága a legegészségesebb volt Dél- 
Amerikában. Ezek az új, demokratikusan megválasztott vezetők abból az 
alaptételből indultak ki, hogy a fejletlenség nem a kapitalizmus lényegéből 
fakadó igazságtalanság, hanem éppen annak tulajdonítható, hogy 
országaikban azelőtt nem engedtek kellőképpen kibontakozni a tőkés 
rendszert. A privatizáció és a szabad kereskedelem lett a jelszó az 
államosítás és az importpótlás helyett. A latinamerikai intellektuelek 
vaskalapos marxizmusába egyre gyakrabban kötnek bele olyan írók, mint 
Hernando de Soto, Mario Vargas Llosa és Carlos Rangel, akiknek liberális, 
piacorientált gazdasági eszméi növekvő visszhangra találnak. 


Most hogy az emberiség az ezredév vége fele halad, a parancsuralom és a 
szocialista tervgazdaság kettős csődje folytán egyetlen olyan ideológia 
maradt a porondon, amely egyetemes érvényre tarthat számot: a liberális 
demokrácia az egyéni szabadság és a népfelség tana. Kétszáz évvel azután, 
hogy diadalra vitte a francia és az amerikai forradalmat, a szabadság és 
egyenlőség elvéről bebizonyosodott, hogy nemcsak állja az időt, hanem 
talán az eddiginél is erőteljesebben formálhatja majd a jövőt. 


Liberalizmus és demokrácia két szorosan összefüggő, mégis különálló 
fogalom. A politikai liberalizmust a legegyszerűbben úgy lehet 
meghatározni, mint annak a törvénynek a betartását és betartatását, amely 
szerint bizonyos egyéni jogok kívül esnek a kormányzat hatáskörén. 


Noha az alapvető jogoknak számos meghatározása lehetséges, mi azt 
fogjuk használni, amely Lord Bryce-nak a demokráciáról szóló klasszikus 
művében található, s amely ezeket háromra korlátozza: polgári jogokra (,a 
polgár mentes az ellenőrzéstől személyét és tulajdonát illetően"); vallási 
jogokra (, mentes az ellenőrzéstől vallási nézeteinek kifejezésével és 
vallásának gyakorlásával kapcsolatban"); és — ahogy ő nevezi — politikai 


jogokra (, mentes az ellenőrzéstől olyan dolgokban, amelyek nem érintik 
oly mértékben az egész közösség érdekeit, hogy ellenőrzésre szükség 
volna"), a sajtószabadság alapvető jogát is beleértve.£ A szocialista 
országokban bevett szokás volt különböző második és harmadik generációs 
gazdasági jogok — a munkához, a lakáshoz, az egészségügyi ellátáshoz való 
jog — elismerését is szorgalmazni. Az ilyen kibővített listával az a probléma, 
hogy ezeknek a jogoknak a figyelembevétele nehezen egyeztethető össze 
más jogokkal, például a tulajdon vagy a szabad árucsere jogával. Mi tehát 
ragaszkodni fogunk Bryce rövidebb és hagyományosabb listájához, amely 
egyébként összeegyeztethető a Bill of Rights-ban, az Egyesült Államok 
alkotmányának módosításában szereplő jogokkal is. 


A demokrácia másrészt azt jelenti, hogy minden egyes polgárnak joga 
van osztozni a politikai hatalomban, vagyis részt venni a szavazásokban és 
a politikai életben. A politikai hatalomban való részesedés joga további 
liberális jogként is felfogható — valójában a legfontosabb köztük -, és ez az 
oka, hogy a liberalizmus történelmileg szorosan összekapcsolódott a 
demokráciával. 


Annak megítélésére, hogy mely országok demokratikusak, a 
demokráciának egy szigorúan formális meghatározását fogjuk használni. 
Egy ország akkor demokratikus, ha megadja népének a jogot ahhoz, hogy 
maga válassza meg kormányzatát, mégpedig szabályos időközökben, több 
párt bevonásával megtartott titkos választások keretében, £ általános és 
egyenlő, minden felnőttre kiterjedő szavazati jog alapján. Igaz, a formális 
demokrácia önmagában nem mindig biztosítja a részvétel és a jogok 
egyenlőségét. A demokratikus eljárásokat az elitek manipulálhatják, és nem 
mindig tükrözik híven a nép akaratát vagy igazi érdekeit. De ha 
eltávolodunk a formális meghatározástól, lehetővé tesszük, hogy 
visszaéljenek a demokrácia elvével, s a torzításnak se vége, se hossza. Akik 
századunkban a demokrácia legfőbb ellenségei voltak, a , formális" 
demokráciát a , valódi" demokrácia nevében támadták. Lenin és a bolsevik 
párt erre hivatkozva oszlatta fel az orosz alkotmányozó gyűlést és kiáltotta 
ki a pártdiktatúrát, amely majd, mint mondták, ,,a nép nevében" létrehozza 
a valódi demokráciát. A formális demokrácia viszont valóságos intézményi 
védőgátakat épít ki a diktatúra ellen, és sokkal valószínűbb, hogy végül is 
sikerül megteremtenie a , valódi" demokráciát. 


Liberalizmus és demokrácia többnyire együtt jár, de elméletileg 
szétválasztható. Lehet egy ország liberális anélkül, hogy különösebben 
demokratikus volna: ilyen volt a XVIII. századi Nagy-Britannia. A jogok 
hosszú sora — köztük a választójog — illetett meg egy szűk elitet, de senki 
mást. És lehet egy ország demokratikus anélkül, hogy liberális volna, 
vagyis anélkül, hogy védelmezné az egyének és a kisebbségek jogait. Jó 
példa erre a mai Iráni Iszlám Köztársaság, amely rendszeresen tart a 
harmadik világ szintjén elfogadhatóan szabad választásokat, s ezzel az 
ország demokratikusabb lett, mint amilyen a sah idejében volt. Az iszlám 
Iránja azonban nem liberális állam; a szólás-, a gyülekezési és legfőképpen 
a vallásszabadság nincs biztosítva. Az iráni állampolgárok legelemibb 
jogait nem védi törvény, s az etnikai és vallási kisebbségek helyzete e 
tekintetben még rosszabb. 


Ami a gazdasági megnyilvánulását illeti, a liberalizmus a 
magántulajdonon és a piacon alapuló szabad gazdasági tevékenység és 
csere jogának az elismerése. Mivel a , kapitalizmus" szóhoz az évek során 
annyi vád tapadt, újabban divat a , szabad piacgazdaság?" kifejezéssel 
helyettesíteni: mindkettő a gazdasági liberalizmus elfogadható szinonimája. 
Nyilvánvaló, hogy a gazdasági liberalizmus e meglehetősen tág 
meghatározásának számos értelmezése lehetséges, Ronald Reagan USA- 
jától és Margaret Thatcher Nagy-Britanniájától a skandináv 
szociáldemokráciákig s a viszonylag statikus mexikói és indiai rezsimekig. 
Manapság minden kapitalista országnak jelentős állami szektora van, a 
legtöbb szocialista ország pedig engedélyezett bizonyos mértékű gazdasági 
magánszektort. Sok vita folyik arról, mi az a határ, amelyen túl az állami 
szektor már olyan nagy, hogy az illető ország nem minősül liberálisnak. De 
ahelyett, hogy ennek a százalékaránynak a megállapításával bajlódnánk, 
alighanem célszerűbb azt megnézni, milyen a kérdéses államok elvi 
magatartása a magántulajdon és a magánvállalkozás legitimitását illetően. 
Azokat, amelyek védelemben részesítik az ilyen gazdasági jogokat, 
liberálisnak fogjuk tekinteni; azokat, amelyek ellenzik vagy más elveket 
vallanak (például a , gazdasági igazságosságét"), nem fogjuk annak 
tekinteni. 


A parancsuralmi rendszerek jelenlegi válsága nem szükségképp vezetett 
és vezet liberális demokratikus rezsimek kialakulásához, s az újonnan 
kialakult demokráciák se mind szilárdak. Kelet-Európa nemrég 
demokratizálódott országai gazdaságuk átállításával küszködnek, Latin- 


Amerikában pedig az újsütetű demokráciákat az előző gazdasági vezetés/ 
balfogásainak szörnyű öröksége béklyózza meg. Kelet-Ázsia gyorsan 
fejlődő államai közül sok gazdaságilag liberális ugyan, de a politikai 
liberalizálás kockázatát nem vállalja. A liberális forradalom némelyik 
régiót, például a Közel-Keletet, alig érintette. 

És nagyon is elképzelhető, hogy olyan államok, mint Peru vagy a 
Fülöpszigetek a roppant problémák súlya alatt visszasüllyednek valamilyen 
diktatúrába. 


Tény, hogy a demokratizálódás útján lesznek majd zökkenők és 
csalódások is, és hogy egyik-másik piacgazdaság csak tengődni fog, ennek 
azonban nem szabad elvonnia figyelmünket a világtörténelem szövetében 
kirajzolódó nagyobb , mintáról". Az országok rendelkezésére álló választék 
ugyanis, a modellek száma, amelyek szerint megszervezhették politikai és 
gazdasági életüket, az idő múlásával egyre csökkent. Az emberiség 
történelme folyamán megjelenő összes kormányzati formából, a 
monarchiáktól és oligarchiáktól egészen a teokráciákig s a fasiszta és 
kommunista diktatúrákig, a XX. század végére egyetlenegy maradt ép és 
életképes: a liberális demokrácia. 


Hogy pontosabbak legyünk: ami diadalmaskodik, az nem annyira a 
liberális gyakorlat, mint inkább a liberális eszme. Vagyis a világ igen nagy 
részén jelenleg nincs olyan egyetemességre törekvő ideológia, amely 
versenytársa lehetne a liberális demokráciának, és nincs más egyetemes 
legitimációs elv, mint a népfelség. A monarchizmus különböző változatai 
nagyjából már a század elején vereséget szenvedtek. A fasizmus és a 
kommunizmus, a liberális demokrácia eddigi fő ellenlábasai, lejáratták 
magukat. Ha a Szovjetunió (illetve az utódállamai) nem képes 
demokratizálódni, ha Peru vagy a Fülöpszigetek visszasüllyednek 
valamiféle diktatúrába, nagy a valószínűsége, hogy a demokráciát 
félresöprő ezredes vagy bürokrata majd azt állítja, egyedül ő beszél az 
orosz, a perui vagy a Fülöp-szigeteki nép nevében. Még a nem demokraták 
is kénytelenek lesznek a demokrácia nyelvét használni, hogy indokolni 
tudják, miért tértek el az egyetlen egyetemes normától. 


Igaz, az iszlám éppolyan teljes és következetes ideológia, mint a 
liberalizmus és a kommunizmus, van saját erkölcsi kódexe s a politikai és 
társadalmi igazságot kifejtő tanítása. Vonzereje bizonyos körülmények 
között egyetemes lehet, mert ez a hit mindenkihez mint emberhez szól, nem 


csupán mint egy-egy népcsoport vagy nemzet tagjához. És az iszlám 
valóban legyőzte a liberális demokráciát a mohamedán világban sokfelé, sőt 
komolyan fenyegeti a liberális gyakorlatot még olyan országokban is, ahol 
nem szerzett közvetlen politikai hatalmat. Alig ért véget Európában a 
hidegháború, Irak provokálta az egész Nyugatot, amiben az iszlámnak 


bizonyára szintén volt része.£ 


Ám bármilyen hatalmasnak mutatkozik is a feléledő iszlám, nem vitás, 
hogy ennek a vallásnak nincs vonzereje azokon a régiókon kívül, 
amelyeknek kultúrája kezdettől fogva mohamedán volt. Az iszlám 
kulturális hódításainak kora a jelek szerint lejárt: elbitangolt híveit 
visszaterelheti, de az ifjúságra nem tud hatni se Berlinben, se Tokióban, se 
Moszkvában. És noha majdnem egymilliárd ember — a Föld népességének 
egyötöde — tartozik az iszlám kultúrkörhöz, az eszmék síkján hiába lépnek 
fel a liberális demokrácia ellen annak saját területén, hosszú távon az iszlám 
világ mintha védtelenebb volna a liberális eszmékkel szemben, hiszen a 
liberalizmus számos — és befolyásos — mohamedán hívet szerzett az elmúlt 
másfél század alatt. A jelenlegi fundamentalista megújulásnak is részben 
az az oka, hogy iszlám körökben súlyos veszélynek érezték a liberális, 
nyugati értékeket a hagyományőrző mohamedán társadalmakra nézve. 


Mi, akik stabil liberális demokráciákban élünk régóta, különös helyzetbe 
kerültünk. Nagyapáink idejében sokan — értelmes emberek — ragyogónak 
látták a jövőt: a szocializmust látták benne, amely megszünteti a 
magántulajdont és a kapitalizmust, mi több, magát a politikát is 
valamiképpen fölöslegessé teszi. Ma viszont nehezen tudunk olyan világot 
elképzelni, amely lényegesen jobb, mint a miénk, vagy olyan jövőt, amely 
lényegében nem demokratikus és kapitalista. Rendszerünk keretein belül 
persze sok mindenen lehetne javítani: lakáshoz juttathatnánk a 
hajléktalanokat, több lehetőséget adhatnánk a kisebbségeknek és a nőknek, 
fokozhatnánk gazdaságunk versenyképességét, új munkahelyeket 
létesíthetnénk. Olyan világot is el tudunk képzelni, amely sokkal rosszabb 
lesz, mint a mostani: visszatér a nacionalista, rasszista vagy vallási 
intolerancia, vagy újabb háború, esetleg ökológiai katasztrófa borzalmai 
zúdulnak ránk. De olyan világot sehogy sem tudunk elképzelni, amely 
lényegét tekintve különbözik a jelenlegitől, s egyúttal jobb. Persze voltak 
már olyan, önvizsgálatra a miénknél kevésbé hajlamos korok, amelyek 
magukat tartották a legjobbnak, mi azonban, mondhatni, a kísérletezéstől 


kimerülten vontuk le ezt a következtetést, miután minden alternatívával 
kapcsolatban úgy éreztük, jobbnak kell lennie a liberális demokráciánál.— 


Ez a tény és a világszerte kibontakozó liberális forradalom arra késztet 
bennünket, hogy feltegyük a következő kérdést: vajon ideig-óráig tartó 
fellendülésnek vagyunk csak tanúi, vagy ez a tendencia hosszabb fejlődési 
folyamatra utal, s végül minden ország a liberális demokrácia felé halad 
majd? 

Végtére is lehetséges, hogy a jelenlegi demokratizálódási irányzat 
ciklikus jelenség. Elég, ha visszagondolunk a hatvanas évek végére, a 
hetvenes évek elejére, amikor az Egyesült Államok belső válságba került, 
önbizalmát megroppantotta a vietnami háború és a Watergate-botrány. A 
Nyugat egészét gazdasági válság sújtotta az OPEC olajembargója miatt; 
Latin-Amerika legtöbb demokratikus kormányzatát katonai puccsok 
döntötték meg; a nem demokratikus és az antidemokratikus rezsimek pedig 
rendíthetetlennek és sikeresnek látszottak mindenütt, a Szovjetuniótól, 
Kubától és Vietnamtól Szaúd-Arábiáig, Iránig és Dél-Afrikáig. Mi okunk 
van tehát abban reménykedni, hogy a hetvenes évek problémái nem térnek 
vissza, vagy ami még rosszabb lenne, hogy a harmincas évek ádáz 
antidemokratikus ideológiái nem támadnak fel? 


Nem lehet-e továbbá azzal érvelni, hogy a parancsuralmi rendszerek 
jelenlegi válsága szerencsés véletlen, a politikai csillagzatok kedvező 
állásának köszönhető, amely a következő száz évben nem ismétlődik meg? 
Ha gondosan tanulmányozzuk a hetvenes és nyolcvanas években 
végbement demokratizálódási folyamatokat, bőven gyűjthetünk 
bizonyítékokat arra, hogy ami történt, a véletlen műve volt. Minél többet 
tudunk egy bizonyos országról, annál jobban ismerjük a , váratlan külső 
események forgatagát", amely csakis erre az országra jellemző, és azokat a 
véletlennek látszó körülményeket, amelyek a demokrácia kibontakozásához 
vezettek. Egész másképp is fordulhatott volna minden: a Portugál 
Kommunista Párt felülkerekedhetett volna 1975-ben, és a spanyol átmenet 
sem torkollott volna feltétlenül demokráciába János Károly király ügyes 
taktikája és mérséklő hatása nélkül. A liberális eszméknek önmagukban 
nincs erejük, szükségük van a politika szereplőire, akik megvalósítják őket, 
s ha Andropov vagy Csernyenko tovább él, vagy ha Gorbacsov más 
egyéniség, az események iránya merőben más lett volna a Szovjetunióban 
és Kelet-Európában 1985 és 1991 között. Az ember kísértést érez, hogy a 


szociológia jelenlegi divatját követve kijelentse: a demokratizálódás 
folyamatát olyan kiszámíthatatlan politikai tényezők határozzák meg, mint 
a vezetés és a közvélemény, s ez magyarázza, hogy minden eset egyedi, 
lefolyásában és végeredményében egyaránt. 


De ha nemcsak az elmúlt tizenöt esztendőt nézzük, hanem a történelem 
egészét, hamar rájövünk, milyen különleges helyet foglal el a liberális 
demokrácia. Mert bár valóban voltak ciklusok a demokrácia sorsának 
alakulásában szerte a világon, az utóbbi két évszázadban határozott 
előrehaladás is történt a demokrácia irányába. A következő oldalakon 
látható táblázat ezt érzékelteti. Megfigyelhetjük, hogy a demokrácia 
fejlődése nem volt sem állandó, sem egyirányú; Latin-Amerikában 
kevesebb demokráciát találunk 1975-ben, mint 1955-ben, s a világ mint 
egész kevésbé volt demokratikus 1940-ben, mint 1919-ben. A demokratikus 
fellendülést éles törések és visszaesések szakítják meg, például a nácizmus 
és a sztálinizmus okán. Másrészt viszont minden ilyen fordulatot végül is 
ellenkező előjelű fordulat követett, s a demokráciák száma idővel 
tekintélyesen megszaporodott a földtekén. Ami pedig a Föld népességének 
demokratikus államokban élő hányadát illeti: ennek aránya hatalmasan 
megnövekedne, ha a volt Szovjetunió vagy Kína is demokratizálódna a 
következő emberöltő során, akár egészen, akár csak részben. Bízvást 
kijelenthetjük tehát, hogy a liberális demokrácia és , kenyeres társa", a 
gazdasági liberalizmus előretörése az utóbbi négyszáz év legjelentősebb 
makropolitikai jelensége. 

Semmi kétség, a demokrácia majdhogynem elenyészően ritka jelenség az 
emberiség történelmében, annyira ritka, hogy 1776 előtt mutatóba sem akad 
belőle sehol a világon. (Periklész athéni demokráciája nem felel meg a 
követelményeknek, mert nem védelmezte következetesen az egyéni 


jogokat.)§? Csakhogy létezésük éveit számítva a gyárak, az autók és a 
többmilliós nagyvárosok szintén , elenyészőek", míg olyan intézmények, 
mint a rabszolgaság, az öröklődő monarchia és a dinasztikus házasság, 
roppant hosszú ideig maradtak fent. A mérvadó azonban nem az előfordulás 
gyakorisága vagy hossza, hanem az irányzat: fejlett világunkban éppoly 
kevéssé kell arra számítanunk, hogy a nagyvárosok vagy az autók a 
közeljövőben eltűnnek, mint arra, hogy a rabszolgaság újra feltűnik. 


Ebben az összefüggésben a jelenlegi liberális forradalomnak az a 
figyelemre méltó vonása, hogy az egész világra kiterjed, sajátos 
jelentőséget kap. Újabb bizonyítéka ugyanis annak, hogy gyökeres 
átalakulás történik, amely közös fejlődési modellt állít valamennyi 
társadalom elé — röviden: mintha az , egyetemes történelem" a liberális 
demokrácia irányába haladna. Ennek a fejlődésnek vannak hullámhegyei és 
hullámvölgyei, ez tagadhatatlan. De aki a liberális demokrácia egy 
országban vagy akár egy egész régióban elszenvedett bukásával a 
demokrácia általános gyöngeségét akarja bizonyítani, annak nagyon 
korlátolt a gondolkodása. A ciklusok és törések önmagukban nem 
összeegyeztethetetlenek azzal, hogy a történelem bizonyos irányba tart, és 
egyetemes, mint ahogy a gazdaságban sem ellentétesek a ciklusok a hosszú 
távon bekövetkező növekedéssel. 


De nemcsak a demokráciák számbeli gyarapodása érdemel figyelmet, 
hanem az a tény is, hogy a demokratikus kormányzati forma elhagyta 
eredeti támaszpontjait, Nyugat-Európát és Észak-Amerikát, s nagy 
hódításokat tett a világ olyan részein, ahol egészen mások a politikai, vallási 
és kulturális hagyományok. Valaha azt állították, van egy jellegzetes ibériai 
hagyomány, amely , mélységesen tekintélytisztelő, családközpontú, 
katolikus, erősen tagozódott, korporativ és félfeudális".§! Portugáliát, 
Spanyolországot vagy Latin-Amerika országait a nyugateurópai, illetve 
észak-amerikai mércével mérni helytelen dolog volt: , etnocentrizmus? 82 
Az ibériai hagyomány szerint élők azonban saját maguk mérték magukat 
ehhez a mércéhez, s a hetvenes évek közepén Spanyolország és Portugália 
bekerült a stabil demokráciák közé, azóta pedig még szorosabban 
beilleszkedett a gazdaságilag egységesülő Európába. És ugyanez a mérce 
megfelelt Latin-Amerika, Kelet-Európa, Ázsia és a világ sok más része 
népeinek is. A demokrácia sikert aratott a legkülönbözőbb helyeken és a 
legkülönbözőbb népeknél, ami azt sugallja, hogy alapelvei — szabadság és 


egyenlőség — nem a véletlen szüleményei, s nem is etnocentrikus előítéletek 
fogalmazódnak meg bennük, hanem az emberi természettel kapcsolatos 
felfedezések, amelyeknek igazsága nemhogy halványodna, de egyre 
világosabban látszik, amint látókörünk lassan kozmopolitává tágul. 


A kérdés, vajon van-e , egyetemes történet", amely tekintetbe veszi 
minden kor és nép viselt és elviselt dolgait, nem új — nagyon is régi kérdés 
ez, de a közelmúlt eseményei arra ösztönöznek bennünket, hogy újra 
feltegyük. Akik a legkomolyabban és a legmódszeresebben próbálkoztak 
egyetemes történetek megírásával, a történelem központi témájának 
kezdettől fogva a Szabadság kibontakozását látták. Nem véletlenszerű 
események láncolatának tartották a történelmet, hanem értelmes egésznek, 
amelyben az igazságos politikai és társadalmi rend természetére vonatkozó 
eszmék megjelentek és , kifutották magukat". És ha már eljutottunk odáig, 
hogy nem tudunk olyan világot elképzelni, amely gyökeresen más lenne, 
mint a miénk, és rendje lényegesen jobbnak ígérkezne a jelenleginél, akkor 
kénytelenek vagyunk számításba venni, hogy talán maga a Történelem is a 
végéhez ért. 

Könyvünk második részét annak a kérdésnek szenteljük majd, hogy a 
XX. század végén érdemes-e leráznunk a ránk telepedett pesszimizmust, és 
ismét megvizsgálnunk, meg lehet-e írni az emberiség egyetemes történetét. 


II. RÉSZ 
Az emberiség öregkora 


5 
Az egyetemes történet eszméje 


Történetszemléletünk sohase jutott ilyen messzire, még álmunkban sem; 
az ember története ugyanis ma csak az állatok és növények történetének a 
folytatása; az egyetemes történész a legmélyebb tengerek fenekén, az élő 
iszapban is megtalálja saját nyomait. Ámulva nézi, milyen irdatlanul hosszú 
utat tett meg az ember, és szédülve gondol a még nagyobb csodára, a 
modern emberre, aki végig is tud tekinteni ezen az úton. Büszkén áll a világ- 
folyamat piramisán; és miközben lerakja tudása utolsó kőtömbjét, mintha 
odakiáltaná a fülelő Természetnek: ,, A csúcson vagyunk, mi vagyunk a 
csúcs; a Természet betetőzése vagyunk!" 


Nietzsche; A történelem hasznáról és káráról82 


Az emberiség egyetemes története nem olyan jellegű, mint a 
világegyetem története. Vagyis nem enciklopédikus tárháza mindannak, 
amit az emberi nemről tudunk, hanem inkább arra irányuló kísérlet, hogy 
értelmes, egybevágó tendenciákat találjunk a társadalmak általános 
fejlődésében.§§ Az egyetemes történet megírásának a szándéka egyébként 
sohasem volt egyetemes, nem minden népnél és kultúránál találkozunk 
vele. Bár a nyugati filozófia és történettudomány szülőföldje Görögország, 
az ókori görög auktorok egyike se fogott ilyen munkába. Platón az Állam- 
ban a rezsimek bizonyos természetes körforgásáról beszélt, míg 
Arisztotelész Politika-jában a forradalom okait és azt boncolgatta, 
miképpen adja át a helyét az egyik kormányzati forma a másiknak.§2 
Arisztotelész úgy vélte, nincs olyan rezsim, amely teljesen kielégíthetné az 
embert, s az elégedetlenség arra ösztönzi a polgárokat, hogy vég nélkül 
váltogassák a rezsimeket. 

A demokrácia nem foglalt el különleges helyet ebben a sorban, sem az 
előnyök, sem a stabilitás szempontjából; sőt mindkét filozófus rámutatott, 
hogy a demokrácia sok esetben átengedi a teret a zsarnokságnak. 


Arisztotelész továbbá nem hitt a történelem folyamatosságában. Abban hitt, 
hogy a rezsimek ciklusa egy nagyobb természeti ciklusba van beágyazva, s 
időről időre kataklizmák — például hatalmas árvizek — semmisítik meg 
nemcsak a társadalmakat, hanem összes emléküket is, úgyhogy az emberek 
kénytelenek mindig újrakezdeni a történelmi folyamatot.§8€ A régi görögök 
tehát úgy képzelték, hogy a történelem nem előre halad, hanem körben jár. 

A nyugati hagyomány szerinti első egyetemes történetek keresztények 
voltak.§7 Noha a görögök es rómaiak is megpróbálkoztak az ismert világ 
történetének a megírásával, a kereszténység vezette be azt a felfogást, hogy 
Isten előtt minden ember egyenlő, s így a világ összes népe osztozik a 
közös sorsban. A keresztény történészeket — például Szent Ágostont — a 
görögök vagy a zsidók története mint ilyen nem érdekelte: az embernek 
mint embernek a megváltása számított csupán, az az esemény, amely Isten 
akaratának földi teljesülését példázta. A nemzetek csak ágai voltak egy 
általánosabb közösségnek, az emberiségnek, melynek sorsa Isten terveitől 
függött. A kereszténység vezette be azt a nézetet is, hogy a történelem 
véges: az ember teremtésével kezdődik és üdvözítésével ér véget.§8 A 
keresztények azt tartják, a földi történelem az utolsó ítélet napján fejeződik 
majd be, ekkor érkezik el a mennyek országa, és szűnik meg — szó szerint — 
a föld és ami rajta történik. A keresztény történelemszemléletből 
nyilvánvaló, hogy , a történelem vége" valamennyi egyetemes történetbe 
beleértendő. A történelem egyes eseményeinek a jelentősége csak valamely 
magasabb célra vonatkoztatva világosodik meg, s e cél elérésével az egész 
történelmi folyamat szükségképp lezárul. Az embernek ez a végső 
rendeltetése magyarázhat meg minden eseményt. 


Az ókor iránti érdeklődés, amely a reneszánsz idején éledt fel, történelmi 
horizontot adott a gondolkodásnak, aminek maguk az ókoriak is híjával 
voltak. A történelmet az egyes ember életéhez hasonlító metaforát és azt az 
észrevételt, hogy a modern ember, aki a régi görögök és rómaiak 
eredményeire épít, az , emberiség öregkorában" él, ennek az időszaknak 
több írójánál — Pascalnál is — megtaláljuk.§2 De a legjelentősebb korai 
kísérleteket az egyetemes történet világi változatainak a megírására a XVI. 
században tették, amikor a természettudományos módszer kialakult. Ez a 
módszer, mellyel kapcsolatban Galilei, Bacon, Descartes nevét szoktuk 
említeni, feltételezte, hogy módunkban áll megismerni és hatalmunkba 
venni a természetet, amely egy sereg összefüggő és általános érvényű 


törvénynek engedelmeskedik. És az ember mint ember nemcsak 
megismerhette ezeket a törvényeket, hanem ismereteit fel is halmozhatta, 
úgyhogy az egymást követő nemzedékek mentesültek az előttük járók sok 
fáradságától és hibájától. A haladás modern fogalma tehát a modern 
természettudomány sikerének a gyümölcse volt, s Francis Bacon méltán 
állíthatta, hogy a modernitás különb, mint az antikvitás, mert feltalálta az 
iránytűt, a könyvnyomtatást és a puskaport. A haladásnak mint a 
tudásanyag felhalmozásának és vég nélküli növelésének az elképzelését a 
legvilágosabban Bernard Le Bouvier de Fontenelle fejezte ki 1688-ban: 


Egy jó és művelt elme, hogy úgy mondjuk, tartalmazza mindazt, amit az 
előző századok összes elméje tartalmazott: mintha egy és ugyanaz az elme 
fejlődött és tökéletesedett volna egész idő alatt... de meg kell vallanom, 
hogy a szóban forgó ember sosem öregszik meg; mindig egyformán 
alkalmas lesz arra, amire ifjú kora megfelel, és egyre alkalmasabb lesz arra, 
ami érett korának megfelel — egy szó, mint száz, az allegóriát félretéve, az 
emberek sohasem fognak elsatnyulni, s az emberi bölcsesség szüntelenül 
gyarapodni és fejlődni fog.?9 

A haladás Fontenelle-féle eszméje elsősorban a tudományokra 
vonatkozott; ezzel egybevágó társadalmi vagy politikai haladáselméletet 
nem dolgozott ki. A társadalmi haladás modern felfogása Machiavellitől 
származik, mert ő javallotta, hogy a politikát szabadítsák meg a klasszikus 
filozófia morális kötelmeitől, és hogy az ember hódítsa meg Fortunát. A 
felvilágosodás írói — Voltaire, a francia enciklopédisták, a közgazdász 
Turgot s barátja és életírója, Condorcet — más haladáselméletekkel is 
szolgáltak. Condorcet Az emberi értelem fejlődése című munkájában tíz 
korszakból álló egyetemes történetet vázolt fel: az utolsó korszakot, amely 
még nem következett be, szerinte esélyegyenlőség, szabadság, ésszerűség, 
demokrácia és általános iskolázottság jellemzi majd.2! Akárcsak Fontenelle, 
Condorcet sem szabott határt az emberi tökéletesedésnek, megjegyezve, 
hogy talán lesz a történelemnek egy tizenegyedik korszaka is, amelyről 
egyelőre semmit sem tudunk. 


A legkomolyabb kísérlet egyetemes történet megírására azonban a nemet 
idealista hagyománynak köszönhető. A gondolatot Immanuel Kant vetette 
fel 1784-ben Az egyetemes történet eszméje kozmopolita szemszögből című 
tanulmányában. Ez a munka, jóllehet alig tizenhat oldalnyi, meghatározta 


az alapelveket mindenki számára, aki a jövőben egyetemes történetet kívánt 
írni.22 

Kant tökéletesen tisztában volt azzal, hogy , az emberi dolgoknak ez az 
ostoba folyása" a felszínen semmiféle értelmes tendenciát sem mutat, s 
hogy a történelem látszatra nem más, mint háborúk és kegyetlenségek 
szakadatlan sora. Mégis azon tűnődött, nincs-e a történelemnek valamilyen 
szabályos mozgása, s ami az egyén nézőpontjából merő káosznak tűnik, az 
egy hosszabb időszakot tekintetbe véve nem lassú haladás, fejlődés-e? Ez 
különösen az emberi elme pallérozódását illetően volt igaz. Hisz senki se 
hihette például, hogy egymaga fel tudja deríteni a matematika egész 
területét, a matematikai ismeretek felhalmozható jellege viszont lehetővé 


tette, hogy minden nemzedék az előzőek eredményeire építsen.?2 


Kant kifejtette azt az elgondolását, hogy a történelemnek van egy 
végpontja, azaz végcélja, amely benne rejlik az ember jelenlegi 
lehetőségeiben, s amely a történelem egészének az értelmét megvilágíthatja. 
Ez a végpont az emberi szabadság megvalósítása, mivelhogy , az olyan 
társadalom, amelyben a külső törvények korlátozta szabadság a lehető 
legszorosabban párosul az ellenállhatatlan hatalommal, vagyis a minden 
tekintetben igazságos polgári alkotmány a legnagyobb probléma, melynek 
megoldását a Természet az emberi nemre bízta". Ennek az igazságos 
polgári alkotmánynak a létrehozása és elterjesztése szerte a világon lenne 
tehát az a kritérium, aminek a révén megérthetnénk a történelemben 
észlelhető haladást. Egyben mérce is lehetne, segítségével elvégezhetnénk 
egy roppant feladatot: kiszűrhetnénk e fejlődés lényeges elemeit a 
történelem nyersanyagát alkotó események és tények hatalmas tömegéből. 
A kérdés, amire az egyetemes történetnek választ kell adnia, ugyanis a 
következő: ha minden társadalmat és minden kort figyelembe veszünk, van- 
e okunk annak feltételezésére, hogy az emberiség a republikánus 
államforma vagy ahogy ma nevezzük: a liberális demokrácia felé halad??£ 


Kant nagy általánosságban azt is elmondta, milyen mechanizmus fogja az 
emberiséget feljuttatni az ésszerűség magasabb, a liberális intézmények 
által képviselt szintjére. Ez a mechanizmus nem a józan ész lesz, inkább az 
ellenkezője: az az önző antagonizmus amelyet az ember , aszocialis 
szociális ösztöne" fejleszt ki, s amely arra készteti az embereket, hogy a 
mindenkinek mindenki ellen vívott háborúját abbahagyva civil társaságokba 
tömörüljenek, a művészeteket ésa tudományokat támo-gassák, s most már e 


társaságokon keresztül vetélkedjenek egymással. Mert épp a vetélkedési 
hajlam és a hiúság, a hatalom- és uralomvágy volt mindig is a forrása a 
társadalmi teremtő erőnek, amely , az árkádiai pásztorok életében csak 
szunnyadó" lehetőségeket megvalósította. 


Kant tanulmánya nem nevezhető egyetemes történetnek. A filozófus 
hatvanéves volt, amikor megírta, s Eszméje csak rámutatott, hogy új Kepler 
vagy Newton szükségeltetik, aki meg tudná magyarázni a történelmi 
fejlődés egyetemes törvényeit. Kant egyébként megjegyezte, hogy a 
lángelmének, aki erre a feladatra vállalkozik, filozófusnak és történésznek 
kell lennie, mivel csupán az előbbi látja át, mi a fontos az emberi ügyekben, 
és csupán az utóbbi képes minden idők és népek történelmét értelmes 
egésszé összeállítani. Ez a jeles férfiú majd kielemzi, , milyen jó vagy rossz 
hatással volt a görög történelem a római állam szervezetére, mely állam 
elnyelte a görögöt, s aztán hogyan érintette a római hatás a barbárokat, akik 
meg a birodalmat dúlták szét, és így tovább, egészen napjainkig; ha ezt 
kiegészítjük a felvilágosult nemzetek történelmének epizódjaival, határozott 
haladást fogunk felfedezni földrészünk államainak felépítésében (és 
valószínű, hogy végül a többi földrész is a miénket tekinti majd mintának)". 
A lényeg az, hogy minden új civilizáció elpusztította a régit, de meg is 
őrzött valamit az előző korszakból, s így az élet szintje emelkedett. Ennek a 
történelmi munkának a megírása, mondta ki a zárszót Kant szerényen, 
meghaladja képességeit, de ha valaki sikerrel véghezviszi, hozzájárul vele a 
republikánus államforma egyetemessé válásához, mert világos jövőképet ad 
az embernek.2 


Kant tervét, a filozófiailag komoly és a történelem átfogó empirikus 
ismeretére épülő egyetemes történet megalkotását utódja, Georg Wilhelm 
Friedrich Hegel, a Kant halála utáni nemzedék tagja váltotta valóra. 
Hegelnek sohasem volt jó híre az angolszász világban, ahol is azzal 
vádolták, hogy a porosz monarchia reakciós védelmezője, a XX. századi 
totalitarizmus előfutára, és ami angol szempontból a legnagyobb bűn: 
nehezen olvasható metafizikus. Ez az előítélet sokakat igazságtalanná tett 
Hegellel szemben, aki pedig a modernség egyik legjelentősebb filozófusa 
volt. Akár elismerjük, akár nem, mai gondolkodásunk, tudatunk 
leglényegesebb vonásait neki köszönhetjük. 


Meglepő, mennyire megfelelt Hegel rendszere mindannak, amit Kant az 
egyetemes történettel kapcsolatban javasolt, formailag éppúgy, mint 


tartalmilag.27 Hegel, akárcsak Kant, úgy határozta meg tervét, hogy olyan 
egyetemes történetet kíván írni, amely , bemutatja a világszellem lértsd: a 
kollektív emberi tudat] működését abban a folyamatban, mely fényt derít 
lehetőségeire? .28 Hegel igyekezett megmagyarázni a történelem során a 
különböző államokban és civilizációkban felfedezhető , jót", az okokat, 
melyek miatt ezek végül is felbomlottak, és , a felvilágosodás csíráját", 
amely valamennyit túlélte, s ezzel a fejlődés útját egyengette. Ahogy Kant 
felismerte az ember , aszociális szociális ösztönét", Hegel is úgy látta a 
történelem haladása nem az ész állandó fejlődésének az eredménye, hanem 
a szenvedélyek vak kölcsönhatásáé, amelyek konfliktusokba, 
forradalmakba, háborúkba sodorják az embert — ezt fejezi ki híres mondása 
, a csavaros ész tekervényes útjairól". A történelem a konfliktusok 
szakadatlan folyamata révén jut előre, amelyben az eszmerendszerek 
csakúgy, mint a politikai rendszerek, összeütköznek egymással, és saját 
belső ellentmondásaik miatt széthullanak. Helyüket kevésbé ellentmondó s 
ezért fejlettebb rendszerek veszik át, új és más ellentmondásokat szülve — 
ez a dialektika. Hegel az egyik első európai filozófus volt, aki komolyan 
vette az Európán kívüli , más népek nemzeti történetét" például az 
indiaiakét és a kínaiakét, s beillesztette őket általános rendszerébe. És 
akárcsak Kant, ő is sarkalatos tételként mondta ki, hogy a történelmi 
folyamat véges, s végpontja a szabadság megvalósulása itt a földön: ,, A 
világtörténelem nem más, mint a Szabadság tudatának előrehaladása." Az 
egyetemes történelem kibontakozása az emberi szabadság és egyenlőség 
terjedéseként értelmezhető, amit Hegel epigrammaszerűen így foglalt össze: 
, a keleti nemzetek tudták, hogy valaki szabad; a görög és római világ tudta, 
hogy egyesek szabadok; mi pedig tudjuk, hogy az emberek egytől egyig 
teljes mértékben (az ember mint ember) szabadok" 2 Hegel szemében az 
emberi szabadság megtestesülése a modern alkotmányos állam volt, vagyis 
az, amit az előzőekben liberális demokráciának neveztünk. Az emberiség 
egyetemes történelme nem volt más, mint az emberi értelem fejlődése a 
teljes racionalitásig s annak világos tudatáig, hogyan fejeződik ki ez a 
racionalitás a liberális önkormányzatban. 

Hegelt gyakran vádolták azzal, hogy bálványozza az államot és annak 
hatalmát, s hogy ezért ellensége a liberalizmusnak és a demokráciának. 
Ennek a vádnak a bővebb tárgyalására e munkában nincs módunk.199 
Mindössze annyit szeretnénk mondani, hogy Hegel a szabadság 
filozófusának tekintette magát, s úgy látta, az egész történelmi folyamat 


akkor ér tetőpontjára, amikor a szabadság konkrét politikai és társadalmi 
intézményekben valósul meg. Ahogy sokan az állam bajnokaként ismerik, 
ugyanúgy lehet Hegelt a civil társadalom védelmezőjének tartani, aki 
kifejtette, hogy a magángazdaság és a politika jelentős területének 
függetlennek kell maradnia az állam befolyásától. Marx feltétlenül annak 
tartotta, ezért támadta őt mint a burzsoázia apologétáját. 


Meglehetősen nagy volt a ködösítés a hegeli dialektika körül is. Ez Marx 
munkatársával, Friedrich Engelsszel kezdődött, aki azt hitte, a dialektika 
csupán , módszer", amelyet ki lehet sajátítani, függetlenítve a hegeli 
rendszer tartalmától. Mások azt bizonygatták, hogy Hegel számára a 
dialektika metafizikai eszköz volt, mely lehetővé tette az egész történelem a 
priori vagy logikai alapelvekből való levezetését, tekintet nélkül az 
empirikus adatokra és a valós történelmi tényekre. A dialektikának ez a 
felfogása tarthatatlan; Hegel történelmi műveinek olvasása közben kiderül, 
milyen nagy szerepet játszik bennük a véletlen és az esetlegesség. A 
hegeli dialektika hasonló platóni elődjéhez, a szókratészi dialógusokhoz, 
vagyis két személy beszélgetéséhez olyan fontos tárgyakról, mint a jó 
természete vagy az igazságosság értelme. Az ilyen vitákat az ellentmondás 
elve alapján szokás eldönteni, vagyis a kevésbé ellentmondásos vélemény 
győz, vagy ha a beszélgetés során mindkettő egyformán ellentmondásosnak 
bizonyul, megjelenik egy harmadik, az előzőek ellentmondásaitól mentes 
álláspont. Ám ez a harmadik álláspont is tartalmazhat új, előre nem látott 
ellentmondásokat, s ezzel további eszmecserére és egy második döntésre 
adhat okot. Hegelnél a dialektika nemcsak a filozófiai viták síkján, hanem a 
társadalmaknál vagy, mint a mai szociológusok mondanák, a társadalmi- 
gazdasági rendszereknél is megnyilvánul. A történelem a társadalmak közti 
dialógusként is megjeleníthető, melynek során azok, melyeket súlyos belső 
ellentmondások feszítenek, alulmaradnak, s átengedik helyüket azoknak, 
amelyek le tudják küzdeni ezeket az ellentmondásokat, így például Hegel 
szerint a Római Birodalom végül is azért omlott össze, mert bár kimondta 
az emberek törvény előtti egyenlőségét, nem ismerte el jogaikat és belső 
emberi méltóságukat. Ezt az elismerést csak a zsidókeresztény 
hagyományban találjuk meg, amely az ember egyetemes egyenlőségét az 
erkölcsi szabadság alapján mondta ki. 192 Ám a keresztény világban szintén 
ellentmondások mutatkoztak. Ennek klasszikus példája a középkori város, 
amely falai közt oltalmat nyújtott a mesterembereknek és kalmároknak, 
vagyis a kapitalista gazdasági rend csíráinak. Az ő nagyobb gazdasági 


hatékonyságuk leleplezte a gazdaságot gúzsba kötő morális rendszabályok 
irracionalitását, s ezzel felbomlasztotta magát a várost is, amely szülte őket. 


Amiben Hegel a lényeget tekintve leginkább különbözik a korábbi 
szerzőktől, akik egyetemes történetet írtak, például Fontenelle-től és 
Condorcet-től, az az olyan fogalmak, mint természet, szabadság, 
történelem, igazság és értelem, sokkal mélyebb filozófiai megalapozása 
volt. Bár nem Hegel volt az első filozófus, aki a történelemről írt, ő volt az 
első történelmi szemléletű filozófus, amin azt kell érteni, hogy az igazság 
történelmi viszonylagosságát vallotta.193 Hegel azt állította, hogy minden 
emberi tudatot meghatároznak az ember környezetének sajátos társadalmi 
és kulturális viszonyai — vagy ahogy mi mondjuk, az , idők". A régi 
gondolatok, akár hétköznapi emberek, akár nagy filozófusok vagy tudósok 
agyában fogamzottak meg, nem , abszolúte" vagy , objektíve", hanem 
csakis abban a történelmi vagy kulturális körben voltak igazak, amelyben az 
illető élt. A történelmet ezért nem csupán különböző civilizációk és anyagi 
teljesítményszintek, hanem - és ez a fontosabb — különböző tudatformák 
láncolatának is kell látnunk. A tudat — az a mód, ahogy az emberek a helyes 
és a helytelen kérdéseiről, a kielégülést nyújtó tevékenységekről, az 
istenekről, sőt a világ érzékelésének a mikéntjéről gondolkodnak — az idő 
haladtával alapvetően megváltozott. És mivel ezek a nézőpontok 
egymásnak ellentmondtak, túlnyomó részük helytelen volt, illetőleg , hamis 
tudat", ahogy később bebizonyosodott. A világ nagy vallásai Hegel szerint 
önmagukban nem voltak igazak — ideológiák voltak, a bennük hívő 
emberek sajátos történelmi szükségletei hozták létre őket. A kereszténység 
például a rabszolgaság teremtette ideológia volt, amely az egyetemes 
egyenlőség hirdetésével a rabszolgák érdekeit, felszabadulási szándékait 
szolgálta. 


A hegeli történelmi szemlélet radikalizmusát ma már nemigen érezzük, 
annyira beépült saját szellemi horizontunkba. Készséggel egyetértünk a 
gondolkodás történelmi , perspektivizmusának?" tételével, s osztozunk abban 
az általános véleményben, hogy a nem , korszerű" gondolkodás elítélendő. 
A történelmi szemlélet benne rejlik a mai feminista álláspontjában, aki 
anyja vagy nagyanyja odaadó család- és otthonszeretetét egy előbbi kor fura 
csökevényének tekinti. Mert bár felmenői alázata, önkéntes beilleszkedése 
egy férfiak uralta kultúrába az , ő idejükben" helyes lehetett, sőt akár 
boldoggá is tehette őket, ma már elfogadhatatlan és a , hamis tudat" egyik 
esete. Ugyancsak a történelmi szemlélet fedezhető fel annak a feketének a 


felfogásában, aki tagadja, hogy a fehérek valaha is megérthetik, mit jelent 
feketének lenni. Hiszen bár a fehérek és a feketék tudatát nem szükségképp 
választja el történelmi idő, nagyon is elválasztják őket azok a kulturális 
hagyományok és életkörülmények, amelyek közt felnőnek, s amelyek csak 
a legszűkösebb érintkezésre adnak módot. 


Hegel történelmi szemléletének radikalizmusa már emberkoncepciójából 
is kitűnik. Egyetlen jelentős kivétellel jóformán minden Hegel előtti 
filozófiai író hitt egy bizonyos , emberi természet" létezésében, vagyis 
abban, hogy van egy sor többé-kevésbé állandó összetevő — szenvedélyek, 
vágyak, képességek, erények stb. —, amely az embert mint embert 
jellemzi.19£ Noha az egyének nyilván lehettek különbözők, az ember 
alaptermészete nem változott az idők folyamán, akár kínai paraszt volt, akár 
modern európai szervezett dolgozó. Ezt a filozófiai nézetet tükrözi az a 
közhely, hogy , az emberi természet sosem változik", ami leginkább akkor 
használatos, ha kevésbé vonzó emberi tulajdonságokról — kapzsiságról, 
kéjvágyról, kegyetlenségről — van szó. Hegel viszont nem tagadta ugyan, 
hogy az embernek van egy természetes oldala — a test táplálékot és alvást 
kíván -—, de szilárdan hitte, hogy ami leglényegesebb jellemzőit illeti, az 
ember indeterminált, tehát szabadon alakíthatja ki természetét. 12 

Az emberi vágy természete így Hegel szerint nincs mindörökre 
meghatározva,, hanem együtt változik a korokkal és a kultúrákkal.198 
Vegyünk egy példát: manapság az amerikaiak, a franciák vagy a japánok 
energiájuk nagyobbik részét különféle dolgok (egy bizonyos típusú autó, 
sportcipő vagy előkelő divatszalonból származó ruha) vagy előnyök (jó 
környéken lévő lakás, jó iskola vagy állás) megszerzésére fordítják. A vágy 
e tárgyainak legtöbbje korábban nem is létezett, ennélfogva senki sem 
vágyhatott rájuk, és valószínűleg ma sem vágyik rájuk egy nincstelen 
harmadik világbeli ország lakosa, akinek idejét alapvető szükségleteinek 
kielégítése köti le: a biztonság megteremtése és a napi élelem előteremtése. 
A fogyasztói társadalom igényei és a kielégítésükről gondoskodó marketing 
tudománya olyan vágyakkal kapcsolatosak, amelyeket az ember saját maga 
ébresztett, s amelyek a jövőben másoknak adják majd át a helyüket. 
Jelenlegi vágyainkat társadalmi környezetünk szabja meg, ez utóbbi pedig 
teljes egészében történelmi múltunk terméke. És az , emberi természet? 
nemcsak a vágy konkrét tárgyai szempontjából változott az idők folyamán; 
a vágynak az emberi személyiség más elemeihez viszonyított jelentősége 


szintén módosult. Hegel egyetemes története ezért a tudás gyarapodásán és 
az intézmények fejlődésén kívül magának az emberi természetnek a 
változásáról is számot ad. Mert az ember természetének az a lényege, hogy 
nincs szilárd természete, hogy nem valami, hanem lesz valamivé. 


Hegel másban is különbözött Fontenelle-től és az utána fellépő 
radikálisabb történelmi szemléletű filozófusoktól: nem hitt a történelem 
végtelen voltában; úgy vélte, egyszer majd befejeződik a folyamat, 
mégpedig azzal, hogy szabad társadalmak jönnek létre a valós világban. 
Más szóval, elérkezik a történelem vége. Ami nem azt jelentette, hogy 
véget érnek a születésekből, halálozásokból, az emberiség társadalmi 
kölcsönhatásaiból eredő események, vagy hogy megszűnik a tudományos 
kutatás, a tárgyi ismeretek gyűjtése. Hegel azonban a történelmet az ember 
haladásaként, a racionalitás és a szabadság magasabb szintjére való 
emelkedéseként határozta meg, s ennek a folyamatnak a logikus vége az 
abszolút öntudat megvalósítása volt. Úgy vélte, ezt az öntudatot saját 
filozófiai rendszere fejezi ki, mint ahogy az emberi szabadság a modern 
liberális államban testesül meg, amely Európában a francia forradalom, 
Észak-Amerikában pedig az amerikai forradalom után alakult ki. Amikor 
Hegel kijelentette, hogy a jénai csata után, 1806-ban a történelem véget ért, 
nyilván nem azt állította, hogy a liberális állam világszerte 
diadalmaskodott; diadala ez idő tájt még a filozófus németországbeli 
szűkebb pátriájában sem volt biztos. Hegel csak azt akarta mondani, hogy a 
modern liberális állam alapját alkotó szabadság és egyenlőség elveit a 
legfejlettebb országokban felfedezték és érvényesítették, s hogy ennek nincs 
alternatívája: a társadalmi és politikai szerveződésnek nincsenek a 
liberalizmusnál különb elvei vagy formái, Más szóval, a liberális 
társadalmak mentesek az előző társadalmi szerveződési formák 
, ellentmondásaitól", s ez előbb-utóbb lezárja a történelmi dialektikát. 


Mióta Hegel megalkotta rendszerét, nem sokan akadtak, akik komolyan 
vették azt az állítását, hogy a történelem a modern liberális állammal véget 
ér. A filozófust szinte azonnal megtámadta egy másik nagy XIX. századi 
egyetemestörténet-író, Karl Marx. Ami azt illeti, nagyrészt azért nem 
tudjuk, mivel tartozunk Hegelnek, mert szellemi hagyatéka Marx révén 
jutott el hozzánk, aki nagy részeket hasított ki a hegeli rendszerből és 
használt fel saját céljaira. Marx átvette Hegeltől az emberi ügyek történelmi 
szemléletét, azt a nézetet, hogy az ősi, kezdetleges felépítésű társadalom az 
idők folyamán komplex és igen fejlett közösséggé változott. Abban 


ugyancsak egyetértett vele, hogy a történelmi folyamat alapvetően 
dialektikus, azaz a politikai és társadalmi , Szerveződés előző formái belső 
, ellentmondásokat"? tartalmaztak, ami idővel megmutatkozott és arra 
vezetett, hogy összeomlottak, s helyüket valamilyen magasabb rendű 
képződmény foglalta el. És Marx is osztozott Hegelnek abban a hitében, 
hogy a történelem véges. Vagyis el tudott képzelni egy olyan végső 
társadalmi formát, amely mentes az ellentmondásoktól, s amelynek a 
megvalósulásával a történelmi folyamat befejeződik. 


Amiben Marx különbözött Hegeltől, az éppen ennek a történelem végi 
társadalomnak a mibenléte volt. Marx úgy vélte, a liberális állam tehetetlen 
egy alapvető ellentmondással — az osztályellentéttel, a burzsoázia és a 
proletariátus küzdelmével — szemben. Marx Hegel ellen fordította annak 
történelmi szemléletét, azzal érvelve, hogy a liberális állam megjelenése 
nem a szabadság egyetemessé válását, hanem csak egy bizonyos osztály 
győzelmét jelképezi, mivel a burzsoázia csupán magának vívta ki a 
szabadságot. Hegel feltételezte, hogy az elidegenedés — az ember 
meghasonlása önmagával, minek következtében sorsa kicsúszik kezéből — a 
történelem végére megszűnik, éspedig a szabadság filozófiai elismerése 
jóvoltából, amit a liberális állam lehetővé tesz. Marx ezzel szemben 
kijelentette, hogy az elidegenedés a liberális társadalmakban is fennmarad, 
mert a tőke, az ember tulajdon teremtménye, az ember ura és parancsolója 
lett.198 A liberális állam bürokráciája, melyet Hegel , egyetemes 
osztálynak" nevezett, mivel a nép egészének az érdekeit képviselte, Marx 
szemében csak egyéni érdekeket szolgált a civil tássadalomban, a 
kapitalistákéit, akik irányították. Hegel, a filozófus nem valósította meg az 
, abszolút öntudatot", ő is csak korának terméke volt, a burzsoázia védnöke. 
A marxista felfogás szerint a történelem vége akkor jön majd el, ha győz az 
igazi , egyetemes osztály", a proletariátus, s életre hívja akommunista 
világutópiát, amely egyszer s mindenkorra véget vet az osztályharcnak.199 


Hegel és a liberális tássadalom marxista bírálata ma már annyira 
közismert, hogy szinte kár megismételni. De a marxizmus kolosszális 
csődje — száznegyven esztendővel a Kommunista kiáltvány után napnál 
világosabb, hogy nem lehet való világbeli társadalmak alapja — felveti a 
kérdést: vajon nem Hegel volt-e mégis a jobb próféta a maga egyetemes 
történetével? Ezt a lehetőséget századunk derekán vetette fel Alexandre 
Kojeve, a franciaorosz filozófus, aki nagy hatású szemináriumokat tartott a 
párizsi Sorbonne Tudományos Gyakorlati Főiskoláján az 1930-as 





években. Ha Marx a legkiválóbb XIX. századi, akkor Kojéve kétségkívül 
a legkiválóbb XX. századi értelmezője volt Hegelnek. Akárcsak Marx, 
Kojeéve sem érezte kötelességének, hogy csak magyarázza Hegel 
gondolatait: alkotó módon használta fel őket saját modernségfelfogása 
kiépítéséhez. Raymond Aron alábbi néhány mondata valamelyest 
érzékelteti Kojéve ragyogó elméjét és eredetiségét: 


[Kojével valósággal megigézte hallgatóságát, amely pedig kétkedésre és 
kritikára hajló szuperintellektuelekből állt. Hogy miért? Alighanem a 
tehetségében, a dialektikai virtuozitásában keresendő az ok... Előadásmódja 
szoros benső kapcsolatban volt tárgyával és egyéniségével. A tárgy egyrészt 
a világtörténelem, másrészt a [hegeli] Fenomenológia volt. Az utóbbi 
megvilágította az előbbit. Minden értelmet kapott. Még azok sem tudtak 
ellenállni ennek a mágusnak, akik nem sokat tartottak a történelem 
gondviselés-szerűségéről, s a művészet mögött bűvészetet gyanítottak; 
megmagyarázta a különböző korokat és eseményeket, s az adott pillanatban 


ez elegendő bizonyíték volt. 


Kojeéve tanításának középpontjában az a meghökkentő tétel állt, hogy 
Hegelnek alapjában véve igaza volt, s hogy a világtörténelem, bármilyen 
kanyargós úton haladt is tovább, az 1806-os évben ténylegesen véget ért. 
Nehéz áthatolni Kojeve művének íróniarétegein és tisztázni valódi 
szándékát, de e különösnek tetsző végkövetkeztetés mögött ott dereng az a 
gondolat, hogy a francia forradalom eszméi, a szabadság és egyenlőség, 
amelyek a modern , egyetemes és egységes államban" — Kojeve nevezte így 
— testesültek meg, az ember ideológiai haladásának végpontját és 
netovábbját jelentik. Kojéve természetesen tudta, hogy 1806 óta számos 
véres háború és forradalom zajlott le, ezeket azonban lényegében 
"tartományok felzárkózásának? tekintette.H2 Más szóval, a kommunizmus 
nem képvisel magasabb fejlettségi fokot, mint a liberális demokrácia, 
ugyanannak a történelmi korszaknak a része, amely végül majd 
egyetemessé teszi, elterjeszti a szabadságot és az egyenlőséget az egész 
világon. Bár a bolsevik és a kínai forradalom annak idején nagy horderejű 
eseménynek látszott, egyedüli maradandó hatásuk az lesz, hogy a korábban 
elmaradott és elnyomott népekhez eljuttatták a szabadság és egyenlőség 
már elfogadott elveit, a fejlett világ országait pedig, amelyek eddig is ezek 
szerint éltek, mélyebb és teljesebb megvalósításukra kényszerítették. 


Kojeéve elméletéről — és sajátos gondolkodásáról — némi fogalmat 
alkothatunk magunknak a következő idézet alapján: 

Miután figyelemmel kísértem, ami körülöttem történik, és elmélkedtem 
azon, ami a világban bekövetkezett a jénai csata óta, megértettem, hogy 
Hegel joggal látta ebben a csatában az úgynevezett Történelem végét. 
Ebben a csatában és e csata által az emberiség élgárdája ténylegesen elérte 
az Ember történelmi fejlődése célját, s elérkezett annak határához és 
végéhez. Ami azóta történt, az nem volt más, mint térbeli kiterjedése annak 
az egyetemes forradalmi erőnek, melyet Franciaországban Robespierre- 
Napóleon szabadított fel. Hiteles történelmi szemszögből nézve a két 
világháborúnak és a hozzájuk kapcsolódó nagy és kis forradalmaknak csak 
annyi hatásuk volt, hogy a távoli tartományok elmaradt civilizációi 
összhangba kerültek a leghaladottabb (valós vagy látszólagos) európai 
történelmi helyzetekkel. Ha Oroszország szovjetizálása és Kína 
kommunistává tétele valamicskével is több vagy más, mint a császári 
Németország demokratizálása (a hitlerizmus közbejöttével), vagy Togo 
függetlenné válásának, mi több, a pápuák önrendelkezésének az ügye, 
annak oka csakis az, hogy a robespierre-i bonapartizmus kínai-szovjet 
változata rábírja a Napóleon utáni Európát forradalom előtti múltja számos 
többé-kevésbé anakronisztikus maradványának minél gyorsabb 

Kojeve úgy ítélte meg, hogy a francia forradalom elvei a legteljesebben a 
háború utáni Nyugat-Európa országaiban valósultak meg, vagyis azokban a 
kapitalista demokráciákban, amelyek az anyagi bőség magas fokára és a 
politikai stabilitás állapotába jutottak. Ezekben a társadalmakban ugyanis 
nem maradtak már alapvető , ellentmondások": önfenntartók és önmagukkal 
elégedettek lévén, nincsenek további nagy politikai céljaik, amelyekért 
küzdeniük kellene, s így egész figyelmüket a gazdasági tevékenységnek 
szentelhetik. Élete későbbi szakaszában Kojéve felhagyott a tanítással, s az 
Európai Közösség munkatársa lett. A történelemmel szerinte nemcsak a 
nagy politikai harcok és konfliktusok kora, hanem a filozófia is véget ért, s 
az Európai Közösség mint intézmény megfelelően testesítette meg a 
történelem végét. 

Hegel és Marx monumentális egyetemes történetét más, kevésbé jelentős 
művek követték. A XIX. század második felében több viszonylag optimista 
elmélet jelent meg a fokozatos társadalmi fejlődéssel kapcsolatban, köztük 


a pozitivista Auguste Comte és a társadalmi darwinista Herbert Spencer 
munkái. Az utóbbi a társadalmi fejlődést egy nagyobb biológiai evolúciós 
folyamat részeként képzelte el, amelyre az életképesebb fajta fennmaradását 
biztosító törvényekhez hasonlóak volnának érvényesek. 


A XX. században is megpróbálkoztak néhányan egyetemes történet 
írásával — bár ezek határozottan borúsabbra sikeredtek —, például Oswald 
Spengler (A Nyugat alkonya), valamint Arnold Toynbee (A Study of 
History) , aki az előző művéből merített ihletet. Mind Spengler, mind 
Toynbee különböző népek történetére osztja fel a történelmet — az előbbi 
, kultúrákról", az utóbbi , társadalmakról" beszél —, s kijelenti, hogy 
valamennyi a növekedés és a sorvadás egyetemes törvényeinek van 
alávetve. Ez szakítást jelentett azzal a hagyománnyal, amely a keresztény 
történészekkel kezdődött s csúcspontját Hegelben és Marxban érte el: az 
emberiség egységes és valamely irányba haladó történelmének eszméjével. 
Spengler és Toynbee bizonyos értelemben visszatér a görög és a római kor 
egy-egy néppel foglalkozó s a ciklikusság elvét valló történetírásához. Noha 
annak idején mindkét művet széles körben olvasták, van egy közös hibájuk: 
a kultúrákat vagy társadalmakat a biológiai organizmusokkal állítják 
párhuzamba, ami meglehetősen kétes módszer. Spengler a pesszimizmusa 
miatt népszerű maradt, s ugy látszik, olyan államférfiakra is hatott, mint 
Henry Kissinger, de a komolyságot, alaposságot illetően egyik író se 
mérhető német elődjeihez. 


A XX. század utolsó jelentős egyetemes története nem egyetlen szerző 
munkája, hanem inkább kollektív vállalkozás, egy csapat — főleg amerikai — 
szociológusé, akik a második világháború után publikálták a 
, modernizációs elmélet?" címszóval összefoglalható írásaikat. € Karl Marx 
A tőke első kiadásának előszavában kijelentette: ,, Az iparilag fejlett ország a 
kevésbé fejlettnek csak saját jövője képét mutatja." Akár tudatában voltak, 
akár nem, a modernizációs elméletek szerzői ebből a premisszából indultak 
ki. Többnyire Marx és két szociológus, Weber és Durkheim műveire 
támaszkodva, a modernizációs elmélet azt a tételt állította fel, hogy az ipari 
fejlődésnek és növekedésnek logikus, összefüggő tendenciái vannak, s így 
idővel egységes társadalmi és politikai struktúrák alakulnak majd ki a 
különböző országokban és kultúrákban. A legkorábban iparosodó és 
demokratizálódó országokat — Nagy-Britanniát, az Egyesült Államokat — 
tanulmányozva ki lehet puhatolni, milyen az az egyetemes , modell", 


amelyet végül is valamennyi ország követni fog.8 Jóllehet Max Weber 
elkeseredetten és mélységes pesszimizmussal figyelte az emberiség 
történelmi , haladásának" növekvő racionalizmusát és szekularizmusát, 
megállapításainak a háború utáni modernizációs elmélet hívei határozottan 
optimista — és az ember kísértést érez, hogy azt mondja: tipikusan amerikai 
— színezetet adtak. Abban ugyan voltak nézeteltérések köztük, hogy 
mennyire lesz egyöntetű a történelmi fejlődés, és hogy lehetnek-e a 
modernségnek alternatív útjai, de abban egyikük sem kételkedett, hogy a 
történelem egy bizonyos irányban halad, s a fejlett ipari nemzetek liberális 
demokráciájával végződik. Az ötvenes és hatvanas években nagy 
lelkesedéssel igyekeztek újsütetű szociológiájukat felkészíteni arra a 
feladatra, hogy a harmadik világ éppen függetlenné váló országait a 
gazdasági és politikai fejlődésben támogassák./2 

A modernizációs elmélet végül is áldozatul esett az etnocentrikusság 
vádjának, vagyis annak az állításnak, hogy a nyugateurópai és észak- 
amerikai fejlődés tapasztalatait az egyetemes igazság rangjára emeli, s nem 
látja be, mennyire , kultúrához kötöttek" .120 , A nyugati politikai és 
kulturális hegemónia folytán — jelentette ki az egyik bíráló — túl nagy súlyt 
kapott az az etnocentrikus felfogás, hogy egyedül a Nyugat fejlődése 
tekinthető érvényes modellnek. "42 Ez a kritika több volt, mint pusztán arra 
való hivatkozás, hogy a modernségnek sok más útja is van, s nem 
feltétlenül szükséges Nagy-Britannia és Amerika nyomába szegődni. 
Magával a modernség fogalmával szemben fejezett ki kétségeket, 
különösen a tekintetben, hogy vajon valóban minden nemzet át akarja-e 
venni a Nyugat liberális demokrata elveit, s vajon nincsenek-e 
hasonlóképpen érvényes kulturális kiindulási és végpontok.122 


Az etnocentrizmus vádja megkondította a lélekharangot a modernizációs 
elmélet fölött. Az elmélet megalkotói ugyanis osztoztak bírálóik 
relativizmusában: úgy vélték, tudományos vagy empirikus alapon nem 
tudják megvédeni a liberális demokrácia értékeit, és csak annyit tehetnek, 
hogy nyomatékkal hangoztatják: sohase voltak etnocentrikus szándékaik.122 


Bízvást kimondhatjuk, hogy a XX. században elhatalmasodó történelmi 
pesszimizmus miatt a legtöbb egyetemes történet hitelét vesztette. A Marx- 
féle ,, Történelem" koncepcióját annyiszor használták fel a terror igazolására 
a Szovjetunióban, Kínában és más kommunista országokban, hogy már 
maga a szó is igen baljóslatúnak tűnik sokak szemében. Az a felfogás, hogy 


a történelem egy bizonyos irányban halad, fejlődik, értelme van, sőt meg is 
érthető, nagyon távol áll korunk fő szellemi áramlataitól. Ha valaki ma úgy 
beszélne a világtörténelemről, ahogy Hegel tette, intellektüeljeink, akik azt 
képzelik magukról, hogy csakis ők értik a világot annak egész 
bonyolultságában és tragikumában, gunyoros mosollyal és leereszkedő 
unalommal hallgatnák. Nem véletlen, hogy csak azok az egyetemestörténet- 
írók — Spengler és Toynbee — arattak némi sikert és értek el valamelyes 
népszerűséget századunkban, akik a nyugati értékek és intézmények 
hanyatlásáról és pusztulásáról regéltek. 

De bár pesszimizmusunk érthető, a század második felében az 
események folyása empirikusan rácáfol. Épp ezért fel kell tennünk 
magunknak a kérdést, nem merevedik-e pesszimizmusunk valamiféle 
pózzá, amelyet éppolyan meggondolatlanul veszünk fel, mint ahogy a XIX. 
század az optimizmusét vette fel. Mert a naiv optimista, akinek a reményei 
füstbe mennek, nevetségessé válik, míg a pesszimistát, ha tévedett is, 
változatlanul a bölcsesség és komolyság aurája övezi. Biztonságosabb tehát 
az utóbbi magatartást választani. De mivel a világ olyan tájain is 
demokratikus erők tűnnek fel, ahol erre soha senki nem számított, mivel a 
tekintély- és parancsuralmi rendszerek mindenütt megrendültek, s mivel a 
liberális demokráciának nincs semmiféle logikus elméleti alternatívája, 
kénytelenek vagyunk újra felvetni a régi kanti kérdést: létezik-e egyetemes 
történet egyáltalán, és sokkal kozmopolitább szemszögből megvizsgálni, 
mint az Kant idejében lehetséges volt. 


6 
A vágy mechanizmusa 


Térjünk vissza, ha mondhatjuk így, a kiindulási ponthoz, és vizsgáljuk 
meg a már felvetett kérdést anélkül, hogy tekintélyekre, korábbi történelmi 
elméletekre hivatkoznánk: van-e a történelemnek meghatározott iránya, és 
van-e okunk annak feltételezésére, hogy a jövőben az általános fejlődés 
iránya a liberális demokrácia lesz? 

Először csak az , irányzatosság" problémáját vizsgáljuk meg, egyelőre 
félretéve azt a kérdést, hogy az irányzatosság egyben fejlődést is jelente, a 
szónak akár az erkölcsi, akár az emberi boldogságra vonatkozó értelmében. 
Vajon egy bizonyos irányba tart az összes vagy a legtöbb társadalom, vagy 


ciklikusan, esetleg merőben véletlenszerűen halad a történelmük?128 Ha az 
utóbbi az igaz, akkor az emberiség egyszerűen megismételheti a múlt 
bármely társadalmi vagy politikai gyakorlatát: ismét kialakulhat a 
rabszolgatartás, Európában egyesek fejedelemmé vagy császárrá 
koronáztathatják magukat, az amerikai nők pedig elveszíthetik 
választójogukat. Az irányzatos történelem fogalmába viszont beleértendő, 
hogy ugyanaz a társadalom nem ismételhet meg semmiféle egyszer már 
túlhaladott társadalomszervezési formát (bár különböző társadalmak a 
civilizáció különböző fokán természetesen megismételhetnek egy-egy 
hasonló fejlődési módozatot). 


Ám ha a történelemnek sohasem szabad megismét-lődnie, akkor lennie 
kell egy állandó és egységes mechanizmusnak vagy egy sor sajátos 
történelmi ősoknak, amely megszabja a fejlődés irányát, és valamiképp 
átmenti a jelenbe az előző korszakok emlékét. A történelem ciklikus voltát 
vagy véletlenszerűségét feltételező nézetek sem zárják ki a társadalmi 
változás lehetőségét és némi korlátozott szabályszerűségek előfordulását a 
fejlődés folyamán, de nem kívánják meg, hogy a történelmi okság forrása 
egy és ugyanaz legyen. Viszont szükségük van egy degenerálódási 
folyamatra, amely teljesen kitörli a korábbi eredmények tudatát. Mert ha 
nincs mód tökéletes történelmi feledésre, az egymást követő ciklusok 
mindegyike, bár kismértékben, az előzőek tapasztalataira épít. 


Hogy megértsük a Mechanizmust, amely a történelem irányát kijelöli, 
első lépésként kövessük Bacon és Fontenelle példáját, és jelentsük ki: a 
történelem irányzatossá-gának a kulcsa a tudás — mégpedig az anyagi 
világgal kapcsolatos, a természettudományok révén megszerezhető tudás. 
Mert ha végignézzük a társadalmi törekvések egész skáláját, egyetlenegyet 
találunk köztük, amely az általános vélemény szerint egyértelműen 
halmozódó és irányzatos, s ez a modern természettudomány. Ugyanezt nem 
lehet elmondani olyan tevékenységekről, mint a festészet, a költészet, a 
zene vagy az építészet: egyáltalán nem biztos, hogy Rauschenberg jobb 
festő Michelangeló-nál, vagy hogy Schönberg különb Bachnál, csak mert a 
XX. században élt. Shakespeare és a Parthenon egy bizonyosfajta tökélyt 
képvisel, és semmi értelme az olyan kijelentéseknek, hogy , felülmúlhatók". 
A természettudomány ezzel szemben önmagára épít: vannak természeti 
, tények", amelyek rejtve maradtak a nagy Sir Isaac Newton előtt, ma 
viszont minden fizika szakos egyetemista ismeri őket, pusztán mert később 
született. A tudomány természetértelmezése nem ciklikus és nem is 


véletlenszerű; az emberiség nem süllyed vissza időről időre a 
tudatlanságnak ugyanabba az állapotába, s a modern természettudomány 
eredményei nem függnek emberi szeszélyektől. Ki-ki azt az ágát művelheti 
a tudománynak, amelyikhez kedve van, s úgy alkalmazhatja a vívmányait, 
ahogy neki tetszik, és semmiféle diktátor vagy parlament sem helyezheti 
hatályon kívül a természet törvényeit, jóllehet némelyik szívesen 


megtenné.122 


A tudományos ismeretek hosszú időn át halmozódtak, és következetesen, 
bár gyakran észrevétlenül hatottak a társadalmak alapvető jellegének 
kialakítására. Azok a népek, amelyek értettek a vas- és fémeszközök 
előállításához és a földműveléshez, erősen különböztek azoktól, amelyek 
csak a kőszerszámokat ismerték, s vadász- és gyűjtögető életmódot 
folytattak. De a tudományos ismeretek és a történeti folyamat viszonyában 
minőségi változás következett be a modern természettudomány 
megteremtésével, vagyis azzal, hogy Descartes, Bacon és Spinoza a XVI. és 
a XVII. században kidolgozta a tudományos módszert. A természet 
leigázásának a lehetősége, amit a modern természettudomány nyújtott, nem 
volt meg minden társadalomban: a történelem egy bizonyos szakaszában 
jelent meg, bizonyos európai emberek jóvoltából. Ám miután megjelent, a 
tudományos módszer a racionálisan gondolkodó emberek közkincsévé vált, 
elérhetővé bárki számára, tekintet nélkül kulturális vagy nemzetiségi 
különbségekre. A tudományos módszer megalkotása jelentősen érintette a 
történelmi időt is: két, nem ciklikus részre osztotta, az , előtte? és az , utána?" 
korszakára. És a szüntelenül haladó, egyre jobban kibontakozó modern 
természettudomány a kezünkbe adott egy Mechanizmust, amely sok 
mindent megmagyaráz a későbbi történelmi fejlődésből. 


A modern természettudomány két módon idéz elő bizonyos irányba 
haladó és egyetemes történelmi változást s az egyik a katonai vetélkedéssel 
függ össze. A tudomány egyetemessége elsősorban azért teremti meg az 
alapot az egész emberiség egyesítéséhez, mert a nemzetközi rendszerben 
gyakoriak a háborúk és a konfliktusok. A modern természettudomány döntő 
katonai fölényt biztosít azoknak a társadalmaknak, amelyek technikailag a 
leghatékonyabbak, mind a fejlesztés, mind a termelés, mind a terjesztés 
terén, s a technika biztosította viszonylagos fölény a technikai fejlődés 
gyorsaságának arányában növekszik.££€ A zulu lándzsák nem sokat értek a 
brit puskákkal szemben, bármilyen bátrak voltak is maguk a harcosok; a 
tudomány fejlettsége segítette hozzá Európát, hogy meghódítsa a mai 





harmadik világ nagy részét a XVIII. és XIX. században, és ennek a 
tudománynak az Európából való szétáradása teszi lehetővé most a harmadik 
világ számára, hogy visszaszerezzen valamit szuverenitásából a XX-ban. 


A háború lehetősége nagy erő: racionalizálásra sarkallja a társadalmakat, 
és előmozdítja a társadalmi struktúrák egységesítését a különböző 
kultúrákban. Minden állam, amely ragaszkodik politikai autonómiájához, 
kénytelen maga is meghonosítani ellenségei és vetélytársai technikáját, Mi 
több, a háború réme rákényszeríti az államokat, hogy a megfelelő technikai 
szint elérése érdekében átalakítsák társadalmi rendszerüket. Így például az 
államoknak bizonyos nagyságúaknak kell lenniük, hogy sakkban tarthassák 
szomszédaikat, ami hatalmas ösztönzés a nemzeti egység megteremtésére; 
tudniuk kell mozgósítani az ország összes erőforrását, ami erős, 
központosított, adóztatási és szabályzási jogokkal felruházott államhatalom 
kiépítését kívánja meg; fel kell számolniuk a regionális, vallási és rokonsági 
kötődések különböző formáit, amelyek akadályozhatják a nemzeti egység 
megvalósítását; emelniük kell az oktatás színvonalát, hogy a technikával 
bánni tudó elitet nevelhessenek ki; figyelemmel kell kísérniük a határaikon 
kívüli fejleményeket; és mivel a napóleoni háborúkban már igen nagy 
létszámú hadseregek vettek részt, legalábbis módot kell adniuk a 
szegényebb rétegeknek a felszabadulásra, illetve társadalmi emelkedésre, 
hogy az általános mozgósítást végrehajthassák. Mindennek persze lehetnek 
más indítékai is — például gazdaságiak —, de a háború rendkívül sürgetővé 
teszi a társadalmi modernizációt, és megfellebbezhetetlenül eldönti, 
sikerült-e. 


Számos történelmi példa van az úgynevezett , védelmi modernizációra", 
arra, hogy a katonai fenyegetés kény-szerített reformokra bizonyos 
országokat. 127 A XVI. és XVII. század nagy központosító monarchiái, a 
XIII. Lajosé Franciaországban vagy a II. Fülöpé Spanyolországban 
nagyrészt azért igyekeztek megszilárdítani hatalmukat a területeik fölött, 
hogy biztosítsák a szomszédaikkal vívott háborúikhoz szükséges 
jövedelmeket. A XVII. században ezek a monarchiák a száz évből 
mindössze hármat töltöttek békében; a központi kormányzatokat főképp a 
hadviselés roppant anyagi terhei ösztönözték a feudális és regionális 
intézmények hatalmának megtörésére és annak az államszervezetnek a 
megteremtésére, amelyet ma , modernnek" tekintünk.128 Az abszolút 
monarchia kialakulása viszont kiegyenlítőleg hatott a francia társadalomra, 
mert csökkentette az arisztokrácia kiváltságait, és megnyitotta az utat új 





társadalmi csoportok előtt, aminek döntő fontossága volt a forradalom 
szempontjából. 

A Török Birodalomban és Japánban hasonló folyamat ment végbe. 1798- 
ban Bonaparte tábornok vezetésével francia sereg tört be Egyiptomba, ami 
megrendítette az egyiptomi társadalmat, és jelentős katonai reformokhoz 
vezetett Mohamed Ali pasa kormányzása alatt. Az új egyiptomi hadsereg, 
melyet európai tisztek képeztek ki, olyan sikeresnek bizonyult, hogy a 
Közel-Kelet jó részén veszélyeztette a török uralmat, s arra késztette II. 
Mahmud szultánt, hogy egy sor széles körű reformot vezessen be, 
nagyjából az előző két évszázad európai uralkodóinak a tevékenységét 
másolva. Mahmud lemészároltatta a janicsárokat (a palotaőrség elit 
alakulatát), s ezzel megtörte a régi feudális rendszert, 1826-ban egész sereg 
világi iskolát alapított, és nagymértékben megnövelte a központi 
államhivatalok hatalmát. Perry sorhajókapitány hajóágyúinak ereje pedig a 
japán daimió-kat győzte meg, hogy nincs más választásuk, meg kell 
nyitniuk országukat az idegenek előtt, és versenyre kell kelniük velük. (Ami 
nem történt meg minden ellenállás nélkül: még az 1850-es években is 
bebörtönöztek egy Takasima Suhan nevű tüzérségi szakértőt, mert a nyugati 
haditechnika átvétele mellett kardoskodott.) Japán új vezetése a , Gazdag 
ország, erős hadsereg? jelszóval a régi templomi iskolákat kötelező állami 
oktatási rendszerrel váltotta fel, a szamuráj harcosok helyébe nagy létszámú 
paraszthaderőt toborzott, és megszervezte az országos pénzügyi, adó- és 
bankrendszert. A japán társadalomnak ezt a mélyreható átformálását, 
melyet a Meidzsi-restauráció és a japán állam recentralizálása során 
hajtottak végre, az a felismerés indokolta, hogy Japánnak sürgősen el kell 
sajátítania a nyugati technikát, ha nem akar, nemzeti függetlenségét 


elveszítve, európai gyarmattá válni, mint Kína.122 


Más esetekben a szégyenletes háborús vereség volt a társadalom 
racionalizálását célzó reformok mozgatórugója. A porosz von Stein, 
Scharnhorst és Gneisenau reformtervei akkor fogantak meg, amikor 
megértették, hogy Napóleon azért győzhette le országukat olyan könnyen 
Jena-Auerstadtnál, mert a porosz állam elmaradt a fejlődésben és teljesen 
elszakadt a társadalomtól. A katonai reformok — például az általános 
hadkötelezettség bevezetése — a Code Napoléon, a francia polgári 
törvénykönyv átvételével jártak együtt, amit Hegel úgy értékelt, hogy a 


modernség megérkezett Németországba. 1 Oroszország utóbbi 


háromszázötven éve is jól példázza, hogy némely ország modernizációs és 


reformfolyamatának legfőbb hajtóereje a katonai becsvágy vagy kudarc.21 


Nagy Péter erőfeszítései, hogy országát modern európai monarchiává 
tegye, a katonai modernizációban gyökereztek; Szentpétervárt 
haditengerészeti bázisnak szánta a Néva torkolatánál. II. Sándor cár 
reformsorozata — így a jobbágyfelszabadítás is — egyenes következménye 
volt a krími háborúban elszenvedett vereségnek, és miután Oroszország a 
japánokkal vívott háborúban is a rövidebbet húzta, Sztolipin 
keresztülvihette liberális reformjait, aminek eredményeképpen gazdasági 
fellendülés következett be, mely 1905-től 1914-ig tartott.132 


A védelmi modernizáció talán legfrissebb példája Mihail Gorbacsov 
peresztrojkája, legalábbis annak az első szakasza. A főtitkár és más magas 
rangú szovjet tisztségviselők beszédeiből tudniillik egész világosan kiderül: 
az egyik fő ok, amiért a kezdet kezdetén a szovjet gazdaság gyökeres 
reformja mellett döntöttek, az volt, hogy rájöttek, reformok nélkül a 
Szovjetuniónak súlyos problémái támadnak majd, nem maradhat 
gazdaságilag és katonailag versenyképes a XXI. században. Kivált Reagan 
elnök , stratégiai védelmi kezdeményezését" (SDI1) találták aggasztónak, 
mert félő volt, hogy megvalósulása esetén a szovjet nukleáris fegyvereknek 
egy egész generációja elavulttá válik, s a szuperhatalmak versenye a 
mikroelektronika és más új technikák területén folyik tovább, ahol a 
Szovjetunió behozhatatlan hátrányba kerül. A Kreml urai — és a katonai 
vezetők közül is sokan — megértették, hogy a Brezsnyevtől örökölt korrupt- 
korhadt gazdaság abban a világban, melyet az SPI hálója fog körül, 
képtelen lesz betölteni szerepét, s hajlandónak mutatkoztak rövid távon 
engedményeket tenni, hogy rendszerüket hosszú távon fenn tudják 


tartani.182 


A háború és a katonai vetélkedés, amely szakadatlanul folyik a 
különböző nemzetek között, paradox módon tehát nagy egyesítője is e 
nemzeteknek. Mert noha a pusztulásukhoz vezethet, a háború rábírja az 
államokat, hogy elfogadják a modern technikai civilizációt, a társadalmi 
struktúrákkal együtt, melyek hordozzák. Akár tetszik, akár nem, a modern 
természettudomány mindenképp ráerőszakolja magát az emberre: a legtöbb 
nemzet nem zárkózhat el a modernség megkívánta technikai racionalizmus 
elől, ha meg akarja őrizni nemzeti autonómiáját, íme a bizonyság, mennyire 
igaza volt Kantnak, amikor megjegyezte, hogy a történelmi változásokat az 


ember , aszociális szociális ösztöne" idézi elő: eleve inkább a szembenállás, 
semmint az együttműködés viszi rá az embereket, hogy társadalmakban 
éljenek, s aztán egyre jobban kiaknázzák ezeknek a társadalmaknak a 
lehetőségeit. 


Az olyan népeknek persze, amelyek elszigetelten élnek vagy területükre 
mások nem vetettek szemet, egy ideig nem kell teljesíteniük a technikai 
racionalizálás követelményeit. És egyik-másik országnak egyszer-másszor 
szerencséje is lehet. Az iszlám , tudomány" képtelen volt F4-es 
vadászbombázókkal és Chieftain tankokkal szolgálni, hogy megvédjék 
Khomeini Iránját nagyralátó szomszédja, Irak ellen. Az iszlám Irán csak 
azért támadhatta a nyugati racionalizmust, mert kőolajbevételeiből 
megvásárolhatta a Nyugat fegyvereit. Az Iránt kormányzó mullahok ölbe 
tett kézzel nézhették, hogyan tör fel a fekete arany a földjükből, s ezen 
felbátorodva nagyszabású terveket szövögettek — például az iszlám 
világforradalomról —, amit a természeti kincsekkel kevésbé megáldott 
országok nem engedhettek meg maguknak.188 


A második módja annak, hogy a modern természet-tudomány 
meghatározott irányú történelmi változást idézhessen elő, a természet egyre 
teljesebb meghódítása és az emberi vágyak szolgálatába állítása, vagy 
ahogy általában nevezzük: a gazdasági fejlődés. Az iparosítás nem csupán a 
technika intenzív alkalmazása a gyártási folyamatokban és új gépek 
szerkesztése. Arra is ki kell terjednie, hogy az emberi elme megoldja a 
társadalmi szervezés problémáit, és ésszerű munkamegosztást alakítson ki. 
Az értelemnek ez a párhuzamos felhasználása — egyrészt új gépek 
megtervezésére, másrészt a termelési folyamat megszervezésére — 
eredményeivel a tudományos módszer első apostolainak legvérmesebb 
reményeit is túlszárnyalta. Nyugat-Európában az egy főre eső jövedelem az 
1700-as évek közepétől napjainkig több mint a tízszeresére emelkedett, 
pedig már a kezdeti szint is magasabb volt, mint a harmadik világ sok 
országában a mai.122 A gazdasági növekedés bizonyos egyöntetű 
módosulásokat okozott minden társadalomban, tekintet nélkül korábbi 
struktúrájukra. 

A gazdasági fejlődés irányát a modern természettudomány szabja meg, 
mégpedig a termelési lehetőségek horizontjának szüntelen 
változtatásával.15 Ennek a technikai horizontnak az irányváltozása igen 
szorosan összefügg a mind racionálisabb munkaszervezéssel. Például a 


közlekedés és a szállítás technikai feltételeinek a javulása — utak építése, 
hajók és kikötők modernizálása, a vasút feltalálása stb. — lehetővé teszi a 
piacok növelését, ami viszont a költségek csökkentését könnyíti meg a 
munkaszervezés racionalizálása révén. Sajátos igények kielégítése, ami 
nem hajtott hasznot, amíg az illető gyár csak a környező falvakban adta el a 
termékeit, egyszerre komoly nyereséget hoz, ha a vevőkör országossá vagy 
éppen nemzetközivé tágul.138 Ezek a változások fokozzák a 
termelékenységet, ennek velejárójaként bővítik a belső piacot, és még 
nagyobb munkamegosztást igényelnek. 


A racionális munkaszervezés követelményei jelentős struktúra 
változtatásokra szorítják rá a társadalmakat. Az ipari társadalmaknak 
túlnyomórészt városiaknak kell lenniük, mert csak városokban található 
kellő létszámú és képzettségű munkaerő a modern ipar számára, és mert 
kisebb településeken nincs meg a hatalmas, erősen specializált üzemek 
működtetéséhez szükséges infrastruktúra és szolgáltatáshálózat. A 
munkapiacok akkor lehetnek hatékonyak, ha a munkaerő egyre 
mozgékonyabbá válik: a munkások nem ragaszkodhatnak mindvégig egy 
bizonyos szakmához, helyhez vagy társadalmi közösséghez, készséggel és 
gyakran kell költözniük, új foglalkozási ágakban és technikákban kell 
jártasságot szerezniük, s annak kell a munkaerejüket a rendelkezésére 
bocsátaniuk, aki a legtöbbet kínálja érte. Ennek persze erős bomlasztó 
hatása van a hagyományos társadalmi csoportokra: törzsekre, klánokra, 
nagycsaládokra, vallási szektákra és így tovább. Emberileg bizonyos 
szempontból talán kielégítőbb is ezekben élni, de mivel nem a gazdasági 
eredményesség racionális elvei szerint vannak megszervezve, nem sok 
esélyük marad azokkal szemben, amelyek így szerveződnek. 


Ami a helyükbe lép, az egy sor , modern" bürokratikus szervezet. A 
munkavállalókat ezekbe állítólag képességeik és képzettségük alapján 
veszik fel, s nem aszerint, milyen családból vagy társadalmi rétegből 
származnak; teljesítményüket pedig általánosan elfogadott és mindenkire 
érvényes szabályoknak megfelelően bírálják el. A modern bürokráciák 
intézményesítik a racionális munkaszervezést: a komplex feladatokat 
hierarchikus struktúrába foglalt egyszerűbb tennivalókra osztják fel, melyek 
közül sokat rutinszerűen is el lehet végezni. A racionalizált bürokratikus 
szervezetek tevékenysége végül is valószínűleg az egész társadalmat 
áthatja, függetlenül attól, hogy a szóban forgó szervezetek 
kormányhivatalok, szakszervezetek, vállalatok, politikai pártok, újságok, 


jótékonysági intézmények, egyetemek vagy szakmai egyesületek-e. A XIX. 
századdal szemben, amikor öt amerikai közül négy önálló volt és így nem 
tagja semmiféle bürokratikus szervezetnek, ma tíz közül csak egy tartozik 
ebbe a kategóriába. Ez az , önkéntelen forradalom" minden iparosodott 
országban lezajlott, tekintet nélkül az illető országok kapitalista vagy 
szocialista voltára s az iparosodás előtti társadalmaik vallási és kulturális 

Bebizonyosodott, hogy az ipari fejlődés nem szükségképp jár együtt a 
bürokráciák állandó növekedésével vagy ipari kolosszusok keletkezésével. 
Egy bizonyos határon túl a nagy bürokráciák hatékonysága folyamatosan 
csökken, s több kisebb szervezet jobb eredményt ér el. Azonkívül vannak 
olyan modern iparágak, mint például a szoftvertechnika, amelyeknek nincs 
szükségük nagyvárosi telephelyekre. Mindamellett ezek a kisebb egységek 
is racionális szervezeti formában dolgoznak, és nem nélkülözhetik a városi 
társadalom támogatását. 


A racionális munkaszervezés nem tekintendő a technikai újítástól 
lényegében független jelenségnek: mind a kettő a gazdasági élet 
racionalizálásának a vetülete, az előbbi a társadalmi szervezés, az utóbbi a 
gépesített termelés szférájában. Karl Marx úgy vélte, a modern kapitalizmus 
termelékenysége sokkal inkább a gépesített termelésen (azaz a technika 
alkalmazásán) alapszik, mint a munkamegosztáson, és remélte, hogy az 
utóbbit egy szép napon meg is lehet majd szüntetni. Hála a technikának, 
eltűnik majd a város és a falu, az olajbáró és a bugris, a nagy pénzeket 
forgató bankár és a szemetes közti különbség, s olyan társadalom alakul ki, 
amelyben az ember , délelőtt vadászik, délután halászik, este tehenészkedik, 
vacsora után kritizál?" 4 A gazdasági fejlődés történetében azóta semmi 
sem igazolta ezt: a racionális munkaszervezés ma is lényeges eleme a 
gazdasági termelékenységnek, noha a technikai haladás enyhítette a 
részletmunka monotóniájának agyzsibbasztó hatásait. A kommunista 
rezsimek próbálkozásai, hogy megszüntessék a munkamegosztást és véget 
vessenek a specializálódás rabszolgaságának, még szörnyűbb 
zsarnoksághoz vezettek, mint amilyen a manchesteri műhelyekben 
uralkodott, melyet Marx oly keményen elítélt.82 Mao kétszer is 
megkísérelte a város és a falu, a szellemi és a fizikai munka közötti 
különbséget eltüntetni, mégpedig a Nagy Ugrás kezdeményezésével az 
ötvenes évek végén, majd a kulturális forradalommal egy évtizeddel 


később. Mindkét kísérletnek tengernyi szenvedés volt a következménye, 
amin csak a vörös khmerek tettek túl, amikor 1975 után nekiláttak, hogy a 
városokat és a falvakat eggyé olvasszák Kambodzsában. 


Sem a munkaszervezés, 83 sem a bürokráciák!§ nem voltak újdonságok 


az ipari forradalom idejében; újdonság csak ezeknek a teljes és 
következetes racionalizálása volt a gazdasági hatékonyság elvei alapján. És 
a racionalitás kívánalma az, ami egyforma társadalmi fejlődésre kényszeríti 
az iparosodó országokat. Az iparosodás előtti társadalmakban az 
embereknek ezer és egy céljuk lehet: a vallás és ahagyomány a 
fegyverforgató arisztokrata életét értékesebbnek tarthatja a városi 
kalmárénál; egy pap megszabhatja, mi ennek vagy annak a terméknek a 

, méltányos ára". De az a társadalom, amely ilyen szabályok szerint él, nem 
a kellő hatékonysággal hasznosítja az erőforrásait, s ezért gazdaságilag nem 
fog olyan gyorsan fejlődni, mint az, amely az ésszerűség szabályai szerint 
él. 

Hogy a munkamegosztás egységesítő hatalmát érzékeltessük, vegyük 
szemügyre a társadalmi kapcsolatokra gyakorolt hatását néhány konkrét 
esetben. Amikor Franco tábornok legyőzte a republikánus erőket a 
polgárháborúban, Spanyolország túlnyomórészt mező-gazdasági állam volt. 
A spanyol jobboldal társadalmi bázisa főképp földbirtokosokból és vidéki 
előkelőségekből állt, akik a hagyomány és a személyi lojalitás alapján 
jelentős paraszti tömegek támogatására számíthattak, A maffia, akár New 
Jerseyből, akár Palermóból irányítja" akcióit, hasonló személyi és családi 
kötelékeknek köszönheti tagjai összetartását, ahogyan a helyi fegyveres 
alakulatok vezérei is, akik változatlanul a vidéki politika kulcsfigurái a 
harmadik világ olyan országaiban, mint Salvador vagy a Fülöpszigetek. 
Csakhogy Spanyolország gazdasági fejlődése az ötvenes és hatvanas 
években modern piaci viszonyokat teremtett a vidéken, s az ennek folytán 
itt is végbemenő , önkéntelen társadalmi forradalom" felbomlasztotta ezt a 
hagyományos pártfogó-pártfogóit kapcsolatrendszert. B A parasztok 
tömegesen húzódtak be a városokba, megfosztva támogatóiktól a helyi 
potentátokat; a birtokosok eredményesebben gazdálkodó agrár-termelőkké 
fejlődtek, akik a különböző nemzeti és nemzetközi piacokhoz igazodtak, a 
röghöz még kötődő parasztok pedig munkaerejüket szerződéses formában 
áruba bocsátó alkalmazottakká vedlettek.16 Egy mai önjelölt Francónak 
nem lenne társadalmi bázisa hadsereg-toborzáshoz. Ugyancsak a gazdasági 


racionalizálódás nyomása magyarázza, miért marad meg a maffia a gyengén 
fejlett Délen Olaszországban, ahelyett hogy áttenné vadászterületét az 
iparosodott Északra. A nem gazdasági természetű pártfogó-pártfogóit 
kapcsolatok nyilván a modern társadalmakban is érvényesülnek, hisz 
mindenki ismer eseteket, amikor a főnök fiát előléptetéskor előnyben 
részesítik kollégáival szemben, és tudja, hogy az elit egyetemek 
öregdiákjainak összeköttetései sokat számítanak a felvételeknél — az ilyesmi 
azonban többnyire illegálisnak minősül, és sub rosa kell elintézni. 


Ebben a fejezetben felvetettük a kérdést: van-e a történelemnek 
meghatározott iránya? Tettük pedig ezt szándékosan naiv formában, mivel 
oly sok a pesszimista köztünk, aki tagadná, hogy a történelem bármiféle 
, irányzatosságot" mutat. Az irányzatos történelmi változás alapját képező 
lehetséges , mechanizmusként?" a modern természettudományt jelöltük meg, 
lévén ez az egyedüli széles körű társadalmi tevékenység, amely általános 
vélemény szerint halmozódó és ennélfogva bizonyos irányban halad. A 
modern természettudomány fokozatos kibontakozása révén megértjük a 
történelmi fejlődés sok sajátos részletét, például hogy miért közlekedtek az 
emberek lovas kocsin és vonaton, mielőtt automobilon és repülőgépen 
utaztak volna, vagy hogy miért erősödik a városi jelleg a későbbi 
társadalmakban a korábbiakhoz képest, vagy hogy miért váltotta fel a 
modern politikai párt, a szakszervezet vagy a nemzetállam a törzset vagy a 
klánt a csoportlojalitás fő tengelyeként az iparosodott társadalmakban. 


De míg a modern természettudomány némely jelenséget egész könnyen 
meg tud magyarázni, számos olyan is van — kezdve a kormányzati formán, 
melyet egy bizonyos társadalom választ —, amit csak nagy nehézségek árán 
tud megfejteni. Ezenkívül bár a modern természettudomány bízvást 
tekinthető az irányzatos történelmi változás lehetséges , szabályzójának", 
semmiképp sem tekinthető a változás végső okának. Mert rögtön felötlene 
bennünk a kérdés: miért a modern természettudomány? Azt a tudomány 
belső logikája megmagyarázhatja, miért bontakozik ki úgy, ahogy 
kibontakozik, az viszont magából a tudományból nem derül ki, miért is 
művelik az emberek. A tudomány mint társadalmi jelenség nem egyszerűen 
azért bontakozik ki, mert az embereket érdekli a világ, hanem mert a 
tudomány segítségével kielégíthetik biztonságvágyukat és korlátlanul 
szaporíthatják anyagi javaikat. A modern vállalatokat nem a tudásnak 
valamilyen elvont szeretete készteti kutatási és fejlesztési részlegek 
fenntartására, hanem a haszonszerzés igénye. Úgy látszik, a gazdasági 


növekedés vágya gyakorlatilag minden mai társadalomra jellemző, de ha az 
ember nem csupán , gazdasági állat", a fenti magyarázat feltehetően nem 
teljes. Erre a kérdésre rövidesen visszatérünk. 


Egyelőre semmiféle erkölcsi szempontból sem értékeljük a modern 
természettudománnyal járó történelmi , irányzatosságot". Fogadjuk el 
tényként, hogy a munkamegosztás és a növekvő bürokratizálódás viszonya 
az emberi boldogsággal roppant szövevényes, amint azt Adam Smith, 
Marx, Weber, Durkheim és más szociológusok is hangoztatták, akik először 
mutattak rá e két jelenség központi szerepére a modern életben. 
Pillanatnyilag nem vagyunk kötelesek elhinni, hogy a modern tudomány 
gazdasági termelékenységfokozó képessége erkölcsösebbé, boldogabbá 
teszi vagy bármi más módon a korábbinál jobb helyzetbe juttatja az 
embereket. Elemzésünk kiindulási pontjaként mindössze azt szeretnénk 
bebizonyítani, jó okaink vannak annak feltételezésére, hogy a modern 
természettudomány kifejlődése folytán a történelem egy és ugyanazon, 
logikus irányba halad, továbbá azt kívánjuk megvizsgálni, mik a 
következményei ennek a következtetésnek. 

Ha az irányzatos történelem a modern természettudomány kialakításának 
az eredménye, természetesen felvetődik a kérdés: el lehet-e , tüntetni" ezt a 
tudományt? Lehetséges-e, hogy a tudományos módszer a jövőben nem 
uralkodik majd az életünkön, megtörténhet-e, hogy iparosodott társadalmak 
visszatérnek modernség előtti, tudományosság előtti állapotukba? Röviden: 
mint folyamat megfordítható-e a történelem? 


7 
Nem állnak barbárok a kapuk előtt 


Az utak harcosa című filmjében az ausztrál George Miller sajátos képet 
rajzol jelenlegi, kőolajra épült civilizációnkról egy apokaliptikus háború 
okozta összeomlás után. A tudomány feledésbe merült; úttalan utakon 
modern vizigótok és vandálok cirkálnak Harley-Davidson motorokon és 
terepjárókon, s igyekeznek egymás benzin és tölténykészleteit 


ele 


megkaparintani, mert az előállítás technikáját már senki sem ismeri. 

A lehetőség, hogy modern, fejlett technikájú civilizációnkat elpusztítja 
egy világégés, s a társadalmak hirtelen visszazuhannak a barbárságba, 
állandó témája a tudományos-fantasztikus irodalomnak, főleg a háború óta, 


amikor a nukleáris fegyverek feltalálása valóságossá tette ezt a veszélyt. A 
barbárság fajtája, amelybe az emberiség süllyed, gyakran nem a hajdani 
társadalmi rend puszta feltámasztása, hanem a régi társadalmi formák és a 
modern technika fura keveréke, például amikor császárok és hercegek 
röpködnek űrhajókon a naprendszerek között. Ám ha feltevéseink a modern 
természettudomány és a modern társadalmi rend kölcsönhatásait illetően 
helyesek, akkor az efféle , vegyes felvágott" sokáig nem , áll el" — mert 
hacsak valóban el nem felejtik vagy el nem vetik magát a tudományos 
módszert, a modern természettudomány végül is regenerálódik, és ki- 
kényszeríti, hogy a modern társadalom, sok tekintetben változatlanul, 
szintén újjászerveződjék. 

Vegyük tehát fontolóra a kérdést: Lehetséges-e, hogy az emberiség mint 
egész megfordítsa az irányzatos történelem folyamatát a tudományos 
módszer elvetésével vagy elfelejtésével? Ez a probléma két részre bontható; 
az első: elvethetik-e, szántszándékkal, fennálló társadalmak a modern 
természettudományt; és a második: megfoszthatja-e egy világkatasztrófa az 
emberiséget a modern természettudománytól? 


A technikát és a társadalom racionalizálását számos csoport határozottan 
elvetette a modern időkben, a múlt század elején fellépő romantikusoktól az 
1960-as évek hippimozgalmán át egészen Khomeini ajatollahig és az iszlám 
fundamentalizmusig. Jelenleg a környezetvédők a technikai civilizáció 
legkövetkezetesebb és legékesszavúbb ellenfelei. A mai környezetvédő 
mozgalom sok és sokféle csoportból tevődik össze s elméletileg sem 
egységes, de a legradikálisabb irányzata teljes egészében támadja azt a 
modern felfogást, mely szerint a természetet a tudomány révén meg kell 
hódítani, és határozottan állítja, hogy az ember boldogabb lenne, ha nem 
manipulálná a természetet, hanem engedné visszatérni, amennyire ez csak 
lehetséges, eredeti, az iparosodás előtti állapotába. 


Ezek a technikaellenes doktrínák szinte kivétel nélkül egyazon 
gondolatkörből származnak: szellemi ősatyjuk Jean-Jacgues Rousseau, az 
első modern filozófus, aki kétségbe vonta a történelmi , haladás"? áldásos 
voltát. Rousseau még Hegel előtt megértette az emberi természet történelmi 
viszonylagosságát, azt, hogy az idők folyamán maga az emberi természet is 
megváltozott. De Hegellel szemben úgy vélte, a történelmi változás csak 
arra volt jó, hogy mélységesen boldogtalanná tegye az embereket. Vegyük 
például a kérdést, képesek-e kielégíteni a modern gazdaságok az emberi 


szükségleteket. Rousseau, a Második értekezés-ben megállapítja, hogy a 


tényleges emberi szükségletek száma igen csekély: az embernek szüksége 
van szálláshelyre, hogy védve legyen az elemektől, és élelemre, hogy 
csillapíthassa éhét; a biztonság azonban már nem feltétlenül alapszükséglet, 
hisz nem állítható, hogy az együtt élő emberek természettől fogva 
hajlamosak ártani egymásnak. A többi emberi igény nem lényeges a 
boldogsághoz, hanem abból ered, hogy az ember összehasonlíthatja magát a 
szomszédjaival, és úgy érzi, megrövidült, ha neki nincs meg mindaz, ami 
nekik megvan. Másképp kifejezve: a modern fogyasztói szokások 
ébresztette igények talaja az ember hiúsága, vagy ahogy Rousseau nevezi, 
az amour-propre-ja. A probléma az, hogy ezek az új igények, amiket az 
ember maga kelt a történelem folyamán, végtelenül szaporák, és lényegében 
képtelenség valamennyit kielégíteni. A modern gazdaságok, bár roppant 
hatékonysággal és innovációs energiával működnek, minden igényt, melyet 
kielégítenek, új szükséglettel toldanak meg. Az emberek nem azért 
boldogtalanok, mert régi, megszokott vágyaiknak nem tudnak eleget tenni, 
hanem mert egyre újabb igényeik támadnak, s ezek teljesítése késik. 


Erről a jelenségről beszélve Rousseau a gyűjtőt említi, akit jobban 
nyomasztanak gyűjteménye hiányai mint amennyire meglévő , kincseinek" 
örül. Találhatunk persze maibb hasonlatot is, mondjuk a modern 
szórakoztató elektronikával kapcsolatban, amely lépten-nyomon 
újdonságokkal szolgál. A húszas és harmincas években a fogyasztói vágyak 
netovábbja az volt, hogy minden családnak legyen rádiója. Manapság alig 
akad Amerikában olyan tizenéves, akinek ne volna akár több is, s aki ne 
volna ennek ellenére szörnyen elégedetlen, amiért nincs Nintendo játéka, 
hordozható CD-játszója vagy , csipogója?". És az is nyilvánvaló, hogy ha 
aztán hozzájut ezekhez a holmikhoz, akkor se lesz sokkal boldogabb, mert 
addigra a japánok kitalálnak valami új elektronikus szerkentyűt, amiért 
aztán megint sóvároghat. 


Rousseau szerint az embert az tehetné boldoggá, ha kikerülne a modern 
technika taposómalmából s a civilizáció keltette igények véget nem érő 
hajszájából, s valamiképp visszatérne a természethez. A természeti ember 
nem élt társadalomban, nem hasonlítgatta magát másokhoz, nem a 
társadalom sugallta félelmek, remények és várakozások mesterséges 
világában töltötte napjait. Őt boldoggá tette saját létének érzése, mert mint 
természeti ember megtalálta a helyét a természet világában. Nem igyekezett 
arra használni az eszét, hogy leigázza a természetet; erre nem is volt 


szüksége, lévén a természet eredendően jóindulatú, s neki sem volt 
természete az ilyen fejtörés, lévén magányos lény.488 

Rousseau támadása a civilizált ember ellen kérdőjelezte meg először és a 
legalaposabban a természet meghódításának egész tervét, azoknak az 
elképzeléseit, akik a fákat és a hegyeket inkább nyersanyagoknak, semmint 
a pihenés és az elmélkedés helyeinek tekintik. A kritika, mellyel John 
Locke és Adam Smith teremtményét, a Gazdasági Embert illette, mindmáig 
alapvető jelentőségű: belőle meríti érveit a korlátlan gazdasági növekedés 
legtöbb ellenfele, és rá építi elméletét (gyakran anélkül, hogy tudna róla) a 
jelenlegi környezetvédő mozgalmak nagy része. Mivel pedig az 
iparosodás és a gazdasági fejlődés folyik tovább, s mivel következménye, a 
természeti környezet pusztulása egyre nyilvánvalóbbá válik, Rousseau-nak 
a gazdasági modernizációt bíráló megállapításai növekvő egyetértésre 
lelnek. Mármost, elképzelhető-e, hogy színre lép egy rendkívül radikális 
környezetvédő mozgalom, amely egy korszerűsített rousseauizmus alapján 
elveti a természet meghódításának egész modern tervét, az erre támaszkodó 
technikai civilizációval együtt? A válasz, különböző okokból, valószínűleg 
nem. 


Az első ok a jelenlegi gazdasági növekedés keltette várakozásokkal függ 
össze. Egyének és kis közösségek ugyan valóban , visszatérhetnek a 
természethez", otthagyhatják befektetési bankári vagy ingatlanközvetítői 
munkájukat, hogy egy tó partján éljenek valahol az Adirondack- 
hegységben, de ha egy egész társadalom veti el a technikát, ez annyit jelent, 
hogy Európa vagy Amerika egyik nemzete vagy éppen Japán teljes 
mértékben visszafejleszti iparát, és végeredményben a harmadik világ 
nincstelen országai közé kerül. Ezáltal talán csökkenne a levegő 
szennyezettsége és a mérgező hulladékok meny-nyisége, de egyúttal 
alacsonyabb lenne az egészségügyi ellátás, a távközlés és közlekedés 
színvonala, bonyodalmasabb a születésszabályozás és így kisebb a szexuális 
szabadság is. Hogy az ember kiszabaduljon az új igények körforgásából, a 
legtöbben újra megismerkednének a szegényparaszt életével, aki az 
évszakok örökös körforgásában arca verejtékével túrja a földet. 
Természetesen sok ország élt csak saját szükségletre termelő 
mezőgazdasági rendszerben nemzedékeken át, és népe tagadhatatlanul 
meglehetősen boldog volt; ám hogy ismét az lehetne, miután megtapasztalta 
a fejlett technikájú fogyasztói társadalom életkörülményeit, már felettébb 
kétséges, és hogy mint társadalmat rá lehetne beszélni erre a cserére, még 


inkább az. Ráadásul ha lennének olyan országok, amelyek úgy határoznak, 
hogy nem fejlesztik vissza iparukat, azoknak a polgárai, amelyek 
visszafejlesztették, szüntelenül maguk előtt látnák az ellenpéldát, s 
hozzámérhetnék magukat. Burma a második világháború után elvetette a 
harmadik világ országainak általános célját, a gazdasági fejlesztést, és 
nemzetközileg is elszigetelt óhajtott maradni: ez a kettős döntés talán be is 
vált volna egy iparosodás előtti világban, de igen nehéz volt keresztülvinni 
abban a térségben, ahol hemzsegnek a kirobbanó energiájú Szingapúrok és 
Thaiföldek. 


Alig-alig reálisabb az az alternatíva, hogy ne szakítsunk egészen a 
technikával: vagy fagyasszuk be valamiképp a fejlesztését a jelenlegi 
szintjén, vagy szigorúan válogassuk meg, milyen további újításokat 
engedélyezünk. De noha ez jobban megőrizhetné mostani 
életszínvonalunkat, legalábbis rövid távon, nem világos, hogy egy 
önkényesen megválasztott technikai szinten miért lenne kielégítőbb az élet. 
Hiszen nélkülöznünk kellene a növekvő gazdaság fényét és dinamizmusát, 
és a természethez se térnénk igazán vissza. A technika befagyasztása 
egyébként csak olyan kis vallási közösségekben sikerült, mint az amish 
vagy a mennonita szekta, egy nagy és bonyolult szerkezetű társadalomban 
sokkal nehezebben lehetne megvalósítani. A mai fejlett országok társadalmi 
és gazdasági egyenlőt-lenségei is sokkal kevésbé fenyegetnek politikai 
robbanással, ha a gazdasági , torta", melyen osztozkodni kell, növekvőben 
van; jóval veszélyesebb lenne a helyzet, ha az Egyesült Államok Kelet- 
Németországhoz hasonló tespedt, roskadt óriássá válna. Ezenkívül a 
technika befagyasztása a mai fejlett országok máris magas szintjén 
valószínűleg nem a megfelelő megoldás a vészesen közelgő ökológiai 
válság szempontjából, s nem ad választ arra a kérdésre sem, elbírja-e az 
ökológiai világrendszer az elmaradott országok felzárkózását. Az újítások 
megválogatása ugyancsak kényes kérdéseket vet fel, mert ugyan miféle 
bizottság, netán hivatal dönti majd el, mely technikai ágak elfogadhatóak? 
Az újítás átpolitizálása mindenképp le fogja fékezni a gazdasági növekedés 
egészét. 

Ehhez még hozzátehetjük: a környezet védelme korántsem követeli meg, 
hogy szakítsunk a modern technikával és az általa teremtett gazdasági 
világgal, sőt hosszabb távon esetleg épp ezt a világot követeli meg mint 
előfeltételt. A német Zöldek mozgalmának Fundi szárnyát és más 
szélsőségeseket kivéve, a környezetvédők derékhada már belátja, hogy az 


ökológiai problémák legreálisabb megoldása alighanem alternatív 
technikák, azaz a környezetet aktívan oltalmazó technikák kifejlesztésében 
rejlik. Az egészséges környezet olyan fényűzés, amit leginkább a pénzbőség 
és a gazdasági dinamizmus biztosíthat; a környezet elleni legnagyobb 
bűnöket, akár az ártalmas hulladékok problémáját, akár a tropikus esőerdők 
irtását tekintjük, fejlődő országok követik el, amelyek úgy érzik, 
viszonylagos szegénységük miatt kénytelenek kiaknázni természeti 
kincseiket, vagy amelyekben nincs meg a környezetvédelmi törvények 
betartatásához szükséges társadalmi fegyelem. A savas esők pusztításai 
ellenére az Egyesült Államok északkeleti részén és Észak-Európa sok 
vidékén ma több az erdő, mint száz vagy akár kétszáz évvel ezelőtt volt. 


Mindezen okokat figyelembe véve tehát nagyon is valószínűtlennek 
látszik, hogy civilizációnk saját akaratából a rousseaui felfogást válassza, és 
elítélje azt a szerepet, amelyet a modern természettudomány jelenlegi 
gazdasági életünkben játszik. De vizsgáljuk meg azt a rendkívüli esetet is, 
amikor nincs választásunk, amikor egy bizonyos alternatívát egyszerűen 
ránk kényszerít valamilyen kataklizma, legyen az nukleáris világháború 
vagy ökológiai összeomlás, amely minden erőfeszítésünk ellenére fizikai 
alapjaiban támadja meg a mai emberi életet. Az teljesen világos, hogy a 
modern természettudomány vívmányait, alkotásait meg lehet semmisíteni; 
ezt épp a modern technika , jóvoltából" percek alatt megtehetjük. De vajon 
meg lehet-e semmisíteni magát a modern természettudományt, kiszabadítva 
bennünket, életünket a tudományos módszer hatalmából, visszajuttatva az 
egész emberiséget a tudomány előtti civilizáció szintjére?120 

Vegyük egy világháború esetét, melynek során tömegpusztító 
fegyvereket is bevetnek. Hirosima óta ezt nukleáris háborúként képzeltük 
el, de ma már új és iszonyatos biológiai vagy kémiai hatóanyagokat is 
alkalmazhatnak. Nos, feltéve, hogy egy effajta háború nem idéz elő 
nukleáris telet vagy más olyan természeti folyamatot, amely az ember 
számára a Földet teljesen lakhatatlanná teszi, azzal mindenesetre 
számolnunk kell, hogy a konfliktus a harcoló felek — és talán fő 
szövetségeseik — népeinek, hadigépezetének, javainak nagy részét 
elpusztítja, s a semleges szemlélőkre nézve ugyancsak gyászos 
következményekkel jár. A környezet is jelentős károkat szenvedhet, ha a 
katonai katasztrófa ökológiaival párosul. Valószínű, hogy a világpolitika 
szintén alaposan átrendeződik: a hadviselő felek elveszthetik nagyhatalmi 
státusukat, területeiket pedig szétoszthatják és elfoglalhatják azok az 


országok, amelyek szerencsésen kimaradtak az összecsapásból, de az is 
lehetséges, hogy a nagyfokú szennyezettség miatt senki sem akar majd 
tovább élni rajtuk. A háború kiterjedhet valamennyi technikailag fejlett, 
tömegpusztító fegyverek gyártására képes országra, lerombolhatja 
üzemeiket, laboratóriumaikat, könyvtáraikat és egyetemeiket, semmit sem 
hagyva meg az ilyen borzalmas erejű fegyverek előállításához szükséges 
szakértelemből. És ami a világnak azokat a részeit illeti, melyek 
megmenekültek a háború közvetlen hatásaitól, ott olyan heves irtózás 
támadhat a háborúval s az azt lehetővé tevő technikai civilizációval 
szemben, hogy számos állam esetleg önszántából lemond a , legkorszerűbb" 
fegyverzetről és a tudományról, amely megteremtette. A túlélők pedig 
elhatározhatják — őszintébben, mint ma —, hogy felhagynak az elrettentés 
politikájával, hisz vitathatatlanul csődöt mondott, nem óvta meg az 
emberiséget a katasztrófától, s bölcsebbé és mérsékeltebbé válva ezentúl 
sokkal lelkiismeretesebben ellenőrzik majd az új technikákat, mint ahogyan 
az jelen világunkban szokás. (Egy ökológiai katasztrófa, például a sarki 
jégsapkák elolvadása vagy Észak-Amerika és Európa elsivatagosodása a 
Föld légkörének felmelegedése következtében ugyancsak arra késztethetne 
bennünket, hogy szigorúbban ellenőrizzük az ilyen elemi csapásokat kiváltó 
találmányokat.) A tudománynak felróható szörnyűségek modernségellenes 
és technikaellenes vallások feléledéséhez vezethetnek, ami erkölcsi és 
érzelmi gátakat emelhet új és potenciálisan gyilkos technikák kifejlesztése 
elé. 

De még ezek a rendkívüli körülmények is aligha törhetik meg a 
technikának az emberi civilizáció fölötti uralmát, aligha akadályozhatják 
meg, hogy a tudomány regenerálódjék. Ennek az okai megint csak a 
tudomány és a háború viszonyával függnek össze. Mert ha meg lehet is 
semmisíteni a modern fegyvereket s az előállításukhoz szükséges szaktudás 
hordozóit — élőket és életteleneket —, az előállításukat lehetővé tevő 
módszer emlékét nem lehet megsemmisíteni. Hála az emberi civilizáció 
egységének, amit a modern távközlés, közlekedés és szállítás valósított 
meg, nincs olyan népcsoport a földön, amely ne ismerné a tudományos 
módszert és annak lehetőségeit, ha pillanatnyilag nem képes is bizonyos 
technikák kidolgozására vagy sikeres alkalmazására. Más szóval: nem 
állnak igazi, a modern természettudomány hatalmát nem ismerő barbárok a 
kapuk előtt. És ameddig ez így marad, addig azok az államok, amelyek 
katonai célokra is fel tudják használni a modern természettudományt, 


változatlanul fölényben lesznek azokkal szemben, amelyek nem tudják. A 
legutóbbi háború értelmetlen pusztításaiból az emberek nem feltétlenül azt a 
tanulságot vonták le, hogy a haditechnika semmilyen vívmányát sem lehet 
ésszerű célokra felhasználni; akadnak újabb találmányok, amelyektől majd 
döntő fölényt remélnek. A , jó" államoknak, amelyek a katasztrófából 
okulva korlátozzák törekvéseiket, s igyekeznek ellenőrizni a vészterhes 
technikákat, továbbra is együtt kell élniük a , rossz" államokkal, amelyek a 
katasztrófában inkább a megfelelő alkalmat látták becsvágyaik 
kielégítésére. Márpedig ahogy Machiavelli a modern kor hajnalán hirdette, 
a jó államoknak a rosszakhoz kell igazodniuk, ha kedves nekik polgáraik 
élete, és egyáltalán államok akarnak maradni.12! Kénytelenek lesznek egy 
bizonyos technikai szintet fenntartani — már csak azért is, hogy 
megvédhessék magukat -, sőt technikai újításokat is szorgalmazni a katonai 
szférában, ha ellenségeik is újítanak, így hát a jó államok, amelyek 
megpróbálják ellenőrizni a formálódó technikákat, előbb-utóbb, bár talán 
habozva és körültekintően, ismét ki fogják engedni a technika szellemét a 
palackjából — nem tehetnek mást.£32 Egyébként az ember egy kataklizma 
után még inkább rászorulna a természettudományra, ha ez a kataklizma 
ökológiai jellegű lenne, mert egyedül a technika eszközeivel tehető a Föld 
megint lakhatóvá. 


Igazán ciklikus történelem csak úgy képzelhető el, ha feltételezzük, hogy 
egy adott civilizáció teljesen elenyészhet, semmiféle nyomot sem hagyva az 
utána következőn. Ez valóban meg is történt, de még a modern 
természettudomány megteremtése előtt. A modern természettudománynak 
ugyanis oly nagy a hatalma — jóra és rosszra egyaránt —, hogy felettébb 
kétséges, el lehet-e felejteni vagy el lehet-e , tüntetni" másképpen, mint az 
egész emberi nem fizikai megsemmisítésével. És ha a szüntelenül fejlődő 
modern természettudomány uralma ennyire szilárd, akkor a bizonyos 
irányba haladó történelem — összes gazdasági, társadalmi és politikai 
következményével együtt — mint folyamat lényegében szintén 
megfordíthatatlan. 


8 
Vég nélküli felhalmozódás 


A mi országunknak nem volt szerencséje. Nem bizony, mert elhatározták, 
hogy rajtunk fogják kikísérletezni a marxizmust — a végzet pontosan ebbe az 
irányba taszigált bennünket. Ahelyett, hogy valamelyik afrikai országot 
választották volna, velünk kezdték el ezt a kísérletet. De végül is 
bebizonyítottuk, hogy itt semmi helye ennek az elme szüleménynek. 
Egyszerűen lelökött bennünket arról az útról, amelyen a világ civilizált 
országai haladnak. Az eredmény jól látható manapság, amikor a nép 
negyven százaléka a létminimum szintje alatt él, és ráadásul állandó 
megaláztatást kell elviselnie, mert jegyre kapja az élelmiszereket. Igen, ez 
állandó megaláztatás, hisz óráról órára eszébe juttatja az embernek, hogy 
rabszolga ebben az országban. 


Borisz Jelcin (Részlet a Demokratikus Oroszország 
1991. június 1-jei moszkvai gyűlésén elmondott beszédből) 


Eddig mindössze azt bizonyítottuk be, hogy a fokozatosan kibontakozó 
modern természettudomány bizonyos irányba tereli a történelmet, és azonos 
társadalmi változásokat okoz különböző nemzeteknél és kultúrákban. Az 
iparosodás pedig, melynek a technika és az ésszerű munkaszervezés az 
előfeltétele, olyan társadalmi jelenségeket idéz elő, mint az urbanizáció, a 
bürokratizálódás, a nagycsaládi és törzsi kötelékek felbomlása s az oktatás 
szintjének emelkedése. Arra is rámutattunk, hogy a modern 
természettudománynak az emberi élet feletti hatalma valószínűleg 
semmiképpen, még egészen rendkívüli körülmények közt sem szűnik meg. 
Nem bizonyítottuk viszont be, hogy a tudomány bármi módon szükségképp 
a kapitalizmushoz vezet a gazdasági szférában, illetve a liberális 
demokráciához a politikaiban. 


És csakugyan vannak is országok, amelyek már túljutottak az iparosodás 
első szakaszán, amelyek gazdaságilag fejlettek, urbanizáltak és világiak, 
államszervezetük erős és logikusan felépített, lakosságuk viszonylag jól 
képzett, de amelyek se nem kapitalisták, se nem demokratikusak. A fő 
példa erre sok éven át Sztálin Szovjetuniója volt, mely 1928 és az évek 
vége közt fantasztikus társadalomátalakítást valósított meg: a túlnyomórészt 
parasztgazdaságokból álló agrárországot nagyipari óriássá változtatta 
anélkül, hogy a polgárainak politikai vagy gazdasági szabadságot biztosított 
volna. Nos, ennek az átalakításnak az irama mintha sokakat valóban 


dd 


meggyőzött volna arról, hogy egy zsarnok irányította rendőrállam központi 


tervhivatala hatékonyabb eszköze a gyors iparosításnak, mint szabad 
emberek ténykedése szabad piacokon. Isaac Deutscher az ötvenes években 
még nyugodtan írhatta, hogy a központosított tervgazdaságok többet érnek 
el, mint a fejetlenül, áttekinthetetlenül működő piacgazdaságok, s hogy az 
államosított iparok könnyebben tudják modernizálni üzemeiket és azok 
berendezéseit, mint a magánszektorbeliek.8 Az a tény, hogy Kelet-Európa 
némely országa gazdaságilag fejlett és szocialista, 1989-ig látszólag szintén 
arra vallott, hogy a tervutasításos rendszer nem összeegyeztethetetlen a 
gazdasági modernséggel. 


Ezek a kommunista világból való példák egy időben azt sugallták, hogy a 
modern természettudomány fokozatos kibontakozása éppúgy vezethet 
bennünket Max Weber rémálmához, az agyonszervezett, túlbürokratizált 
zsarnoksághoz, mint egy nyitott, alkotó és liberális társadalomhoz. 
Kénytelenek vagyunk hát Mechaniz-musunkat kiterjeszteni. Annak 
magyarázatán túl, hogy miért urbanizáltak a társadalmak és ésszerűek a 
bürokráciák a fejlett országokban, azt is be kell bizonyítania, miért 
valószínű, hogy a fejlődés iránya végül mégiscsak a gazdasági és politikai 
liberalizmus lesz. Ebben és a következő fejezetben a Mechanizmus és a 
kapitalizmus viszonyát fogjuk megvizsgálni két különböző esetben: a fejlett 
ipari társadalmaknál és a gyengén fejletteknél. És miután megállapítottuk, 
hogy a Mechanizmus úgyszólván elkerülhetetlenné teszi a kapitalizmust, 
visszatérünk ahhoz a kérdéshez, várható-e, hogy a demokráciát is meghozza 
nekünk. 


Jóllehet a kapitalizmus erkölcseinek a hagyományőrző-vallásos 
jobboldali és a szocialista-marxista baloldali körökben egyformán rossz 
hírük van, végső győzelmét - lévén az egyetlen életképes gazdasági 
rendszer a világon — a Mechanizmus könnyebben meg tudja magyarázni, 
mint a liberális demokrácia diadalra jutását a politikai szférában. A 
kapitalizmus ugyanis a tervutasításos rendszernél sokkal hatékonyabbnak 
bizonyult a technika fejlesztésében, felhasználásában és az immár 
világméretű munkamegosztás gyorsan változó követelményeihez való 
alkalmazásában az érett ipari gazdaság körülményei között. 


Az iparosítás, mint tudjuk, nem egy pattintás műve, miáltal egy ország 
hirtelen a modern gazdaság élvonalába kerül, hanem inkább állandó 
haladás, olyan folyamat, melynek nemigen látni a végét, s melynek során 
ami ma még modernnek számít, holnapra talán régiséggé válik. A Hegel- 


féle , szükségletek rendszere" kielégítésének eszközei szüntelenül változtak, 
mivel maguk a szükségletek is változtak. A korai társadalmi elméletek 
megalkotói, például Marx és Engels szemében az iparosítás a könnyűipar 
térhódítása volt, egyre több textil-manufaktúra alapítása Angliában vagy 
porcelánkészítő műhelyé Franciaországban. Ezt azonban hamarosan 
háttérbe szorították olyan fejlemények, mint a vasutak kiépítése, a vas-, 
acél- és vegyipar megteremtése, hajógyárak és egyéb nehézipari üzemek 
létesítése s az egységes nemzeti piacok növekedése, amiben Lenin, Sztálin 
és szovjet utódaik az ipari modernséget látták. Nagy-Britannia, 
Franciaország, az Egyesült Államok és Németország a fejlődésnek ezt a 
szintjét nagyjából az első világháborúig, Japán és Nyugat-Európa többi 
része a második világháborúig, a Szovjetunió és Kelet-Európa az 1950-es 
években érte el. Ma ezek az ipari fejlődés egy közbenső, az élenjáró 
országok esetében rég túlhaladott szakaszának a jellemzői. Ami követte, 
különféle neveket kapott: , érett ipari társadalom", ,,a magas 
tömegfogyasztás időszaka", , technetronikus éra", , az informatika kora" 
vagy , posztindusztriális társadalom? 2 Bár a közelebbi meghatározások 
eltérnek egymástól, azt valamennyi kiemeli, hogy az információ, a 
technikai tudás és a szolgáltatások szerepe óriási mértékben megnőtt a 
nehézipar rovására. 


A modern természettudomány -— a technikai újítás és a racionális 
munkaszervezés már ismert formájában — továbbra is megszabja a 
, posztindusztriális"? társadalmak jellegét, ugyanúgy, ahogy az iparosítást 
épp csak megkezdő társadalmakét megszabta. Egy 1967-es írásában Daniel 
Bell kimutatta, hogy 1880 és 1919 között átlagosan 30 év telt el, amíg egy 
technikai újítás üzleti lehetőségeit felfedezték, 1919 és 1945 között azonban 
már csak 16 évre, 1945 és 1967 között pedig alig 9 évre volt ehhez 
szükség.138 És ez a szám tovább zsugorodott, mióta a legfejlettebb 
technikák — például a számítógépek és a hozzájuk tartozó szoftverek — 
területén a megvalósítási ciklusokat hónapokkal és nem évekkel mérik. 
Mellesleg az ilyen számok arról már halvány fogalmat sem adnak, hogy a 
termékek és szolgáltatások milyen hallatlan sokfélesége jött létre 1945 óta, 
nem egy közülük egészen de novo; mint ahogy azt sem érzékeltetik, a 
gazdasági élet milyen összetettségét és a technikai tudás mennyi új fajtáját — 
nemcsak tudományost és műszakit, hanem a marketinggel, pénzügyekkel, 
forgalmazással és hasonlókkal kapcsolatosat — követeli meg a használatuk. 


Ugyanakkor valósággá vált az egész világra kiterjedő munkamegosztás, 
amelyet már Marx idejében előre jeleztek, de igen hézagosan szerveztek 
meg. A nemzetközi kereskedelem az utóbbi harminc esztendőben átlagosan 
számítva évi 13 százalékkal növekedett, sőt némelyik , különleges" üzletág, 
például a nemzetközi bankszakma, többet is teljesített. Az előző 
évtizedekben ez az arány ritkán emelkedett 3 százalék fölé.£€ A szállítási 
és közlekedési költségek folyamatos csökkenése következtében jelentősebb 
megtakarításokra nyílt mód, mint akár a legnagyobb nemzeti piacokon: az 
Egyesült Államokban, Japánban vagy Nyugat-Európában. Az eredmény egy 
újabb , önkéntelen" és fokozatos forradalom lett: az emberiség igen nagy 
részének (a kommunista világon kívüli részének) egyesítése valamiféle 
roppant piaccá, melyen német autók, malajziai félvezetők, argentin 
marhahús, japán faxkészülékek, kanadai búza és amerikai repülőgépek 
cserélnek gazdát. 





A technikai újítás és a munkamegosztás rendkívül bonyolult feladatai a 
gazdaság minden szintjén hallatlanul felfokozták a keresletet a technikai 
tudás és következésképp az olyan emberek iránt, akik — kissé nyersen 
fogalmazva — inkább gondolkoznak, mint cselekszenek. És ez nemcsak 
magukra a tudósokra és műszakiakra, hanem tevékenységük egész 
területére is vonatkozik: az iskolákra, az egyetemekre, a tájékoztatási 
intézményekre. A modern gazdaság termékeinek nagyobb 
, információtartalmát" mutatja, hogy a szolgáltatóágakban dolgozók — 
szakértők, vezetők, adminisztrátorok, az értékesítéssel, marketinggel, 
pénzügyekkel foglalkozók, valamint a kormánytisztviselők és 
egészségügyiek — száma és fontossága erősen megnőtt a , hagyományos" 
termelési ágakban dolgozókéval szemben. 


Minden ipari gazdaságnak, amely ki akarja érdemelni a 
, posztindusztriális" jelzőt, feltétlenül a döntéshozatal és a piacok 
decentralizációjának az irányába kell haladnia. Ami a centralizált 
tervgazdaságokat illeti: a szén, az acél és a nehézipar korában még követni 
tudták kapitalista ellenpárjukat, 8? az informatika korának 
követelményeivel azonban már sokkal nehezebben birkóztak meg. 
Kijelenthetjük tehát, hogy a marxizmus-leninizmus mint gazdasági rendszer 
a roppant bonyolult és dinamikus , posztindusztriális" gazdaság világában 
érkezett el Waterloojához. 


A centralizált tervgazdaság csődje végelemzésben a technikai újítás 
problémáira vezethető vissza. A tudományos kutatás a legeredményesebben 
szabad légkörben folytatható, vagyis ha ki-ki úgy gondolkodhat, beszélhet 
és írhat, ahogy jónak tartja, s ami még fontosabb: ha felfedezéseiért 
méltóképpen honorálják. Mármost mind a Szovjetunió, mind Kína 
támogatta a tudományos kutatást, főképp a , veszélytelen?" területeken 
végzett elméleti és alapkutatásokat, s anyagi eszközökkel is ösztönözte az 
újításokat bizonyos ágazatokban, például az űrkutatásban és a 
fegyverzetfejlesztésben. Ám a modern gazdaságok kénytelenek mindenben 
újítani, nemcsak a csúcstechnikában: olyan prózai ügyekkel is 
foglalkozniuk kell, mint a hamburgermarketing vagy a biztosítások 
fajtáinak bővítése. A szovjet állam viszont, míg a magfizikusait tőle 
telhetően kényeztette, nem sokat törődött televíziótervezőivel (fel is robbant 
sorra-rendre a készülékek tekintélyes hányada), vagy azokkal, akik netán új 
termékeket szerettek volna új fogyasztókhoz eljuttatni, ami teljesen 
ismeretlen tevékenység a Szovjetunióban és Kínában. 


A centralizált gazdaságok nem tudnak ésszerű beruházási döntéseket 
hozni, vagy új eljárásokat megfelelően beilleszteni egy-egy gyártási 
folyamatba. Ez csak akkor lehetséges, ha az illetékes vezetők megbízható 
információkat kapnak döntéseik hatásáról, mégpedig a piac meghatározta 
árak formájában. És végül a verseny gondoskodik róla, hogy az árrendszer 
révén kapott visszajelzések érvényesüljenek. A Magyarországon és 
Jugoszláviában s kisebb mértékben a Szovjetunióban bevezetett korai 
reformok valamivel több önállóságot adtak a gazdasági vezetőknek, de 
mivel az árrendszer ésszerűtlen volt, a vezetői önállóság édeskeveset 
használt. 


A modern gazdaságok tudniillik olyan bonyolultak, hogy irányításuk 
egyszerűen meghaladja a centralizált tervhivatalok képességeit, bármilyen 
fejlett technikai eszközökkel rendelkezzenek is. A szovjet tervezők egy 
kereslet szabályozta árrendszer helyett felülről diktálták, kinek mennyi jár a 
, társadalmi igazságosság" alapján a készletekből és erőforrásokból. Sok 
évig abban a hitben éltek, hogy nagyobb számítógépek alkalmazása és a 
lineáris programok tökéletesítése lehetővé fogja tenni a hatékony központi 
elosztást. Ez azonban illúziónak bizonyult. A Goszkomcen-nek, a szovjet 
Állami Árbizottságnak évente körülbelül kétszázezer árat kellett 
felülvizsgálnia, vagyis a hivatal minden munkatársának naponta négyet- 
ötöt. És ez csak negyvenkét százaléka volt a Szovjetunióban évente 


elvégzett ármegállapítások teljes számának, 8 mely utóbbi pedig nyilván a 


töredéke lehetett csupán annak a számnak, amivel a szovjet árazók és 
átárazók akkor kerültek volna szembe, ha gazdaságuk a termékek és 
szolgáltatások ugyanolyan sokféleségét állítja elő, mint egy nyugati 
kapitalista gazdaság. A Moszkvában vagy Pekingben üldögélő 
bürokratáknak talán volt némi esélyük többé-kevésbé reális árak 
kialakítására, amikor a felügyeletükre bízott gazdaságok még mindössze 
néhány száz vagy néhány ezer árucikket gyártottak; feladatuk azonban 
képtelenséggé válik egy olyan korban, melyben egyetlen repülőgép 
alkatrészek százezreiből állhat. A modern gazdaságokban ráadásul az árak 
megszabásánál egyre inkább figyelembe veszik a minőségbeli 
különbségeket: a Chrysler Le Baron Cabrio és a BMW 325 Cabrio műszaki 
adatait tekintve nagyjából egyenrangú, az autósok mégis a BMW-t tartják 
többre — mert jobbnak érzik. Nos, a bürokraták érzéke az ilyen 
különbségekhez, hogy finoman fejezzük ki magunkat, meglehetősen 
problematikus. 


A kényszerűség, hogy saját hatáskörükben tartsák az árképzést és a javak 
elosztását, megfosztja a terrvgazdaságokat a nemzetközi 
munkamegosztásban való részvétel s az ezzel elérhető tetemes 
megtakarítások lehetőségétől. Kommunista Kelet-Németország a maga 
tizenhétmilliós lakosságával bátran nekiveselkedett, hogy száznyolcezer 
négyzetkilométerén felépítse a világ iparának a mását, s valóban sikerült is 
sok mindent előállítania, amit külföldről jóval olcsóbban és sokkal jobb 
minőségben szerezhetett volna be, a példátlanul légszennyező Irabanttól 
egészen Erich Honecker nagybecsű memória-chipjeiig. 


És végül a centralizált tervgazdálkodás aláássa az emberi termelőerő 
egyik legfontosabb tényezőjét, a munkaerkölcsöt. Az olyan társadalom- és 
gazdaságpolitika, amely az embereket nem ösztönzi személy szerint a 
munkára, még a meglévő szigorú munkaerkölcsöt is tönkreteheti, és 
újjáteremteni igen nehéz. Amint a IV. részben látni fogjuk, jó okunk van 
annak feltételezésére, hogy sok társadalom szigorú munkaerkölcse nem a 
modernizáció eredménye, hanem inkább a modernség előtti kultúrájuk és 
hagyományaik maradványa. A szigorú munkaerkölcs nem nélkülözhetetlen 
feltétele a sikeres , posztindusztriális?" gazdaságnak, de kétségkívül nagy 
segítség, és kellőképpen ellensúlyozhatja az ilyen gazdaságoknak azt a 
hajlamát, hogy a fogyasztást a termelés elé helyezzék. 


b.) 


Sokan remélték, hogy az ipari érettség , technokratikus imperatívuszai"? 
hatására a kommunista centralizált hatalom merevsége előbb-utóbb 
enyhülni fog, és liberálisabb, piacorientált magatartás veszi át a helyét. 
Raymond Aron kijelentése, hogy ,,a technikai problémák bonyolultsága a 
menedzseri réteget fogja erősíteni az ideológusokkal és pártmunkásokkal 
szemben", egy korábbi megállapítását visszhangozta, mely szerint a 
technokraták lesznek , a kommunizmus sírásói" 123 Ezek a jóslatok végül is 
beigazolódtak; a nyugatiak csak azt nem tudták felbecsülni, meddig tart 
majd, amíg bekövetkeznek a változások. A szovjet és a kínai állam kiválóan 
alkalmasnak bizonyult arra, hogy társadalmát bevezesse a szén és az acél 
korába: az alkalmazott technika nem volt túl bonyolult, a nagyrészt 
írástudatlan parasztok is boldogultak vele, akiket erőszakkal hurcoltak el 
tanyáikról, és állítottak az egyszerűsített szerelőszalagok mellé. A 
szakemberek, akiknek a hozzáértésére szükség volt e gazdaságok 
irányításához, engedelmes fejbólintó Jánosoknak bizonyultak, s politikailag 
is könnyen kézben lehetett tartani őket.1€0 Sztálin egyszer a Gulagba küldte 
Tupoljevet, s a híres repülőmérnök a lágerben tervezte meg egyik legjobb 
gépét. Sztálin utódainak pedig azzal sikerült megnyerniük a gazdasági 
vezetőket és a technokratákat, hogy a rendszer iránti lojalitásukat rangokkal 
és jutalmakkal honorálták.1€! Mao egészen más eljárást választott: el 
akarván kerülni, hogy Kínában is olyan, kiváltságokkal elhalmozott 
technikai kaszt alakuljon ki, mint a Szovjetunióban, nyíltan hadat üzent a 
szakértelmiségnek, először a Nagy Ugrás idején, az ötvenes évek vége felé, 
majd a kulturális forradalom idején, egy évtizeddel később. A mérnököket 
és tudósokat arra kényszerítették, hogy részt vegyenek az aratásban és más 
nehéz fizikai munkákban, a műszaki képzettséget igénylő állásokat pedig 
ideológiailag megbízható pártkáderekkel töltötték be. 


Mindebből okulva nem szabad azt hinnünk, hogy a totalitárius államok 
vagy egyéb diktatúrák képtelenek hosszabb ideig ellenállni a gazdasági 
ésszerűség követelményeinek — a Szovjetunió és Kína esetében ez az idő 
egy egész emberöltő volt vagy még több. Ám ennek az ellenállásnak végül 
is a gazdasági stagnálás lett az ára. Mivel a tervutasításos rendszer teljes 
csődje folytán az iparosítás mindkét országban megrekedt az ötvenes évek 
szintjén, a Szovjetunió és Kína szerepe csökkent a világpolitikában, sőt még 
a tulajdon biztonságukért is aggódniuk kellett. A technokraták üldözésével 
a kulturális forradalom alatt Mao súlyos gazdasági katasztrófát okozott, 
amely egy nemzedékkel vetette vissza Kínát. Teng Hsziao-ping, amikor a 


hetvenes évek közepe tájt hatalomra került, sietett is visszaállítani a 
szakértelmiség becsületét és tekintélyét, megvédte a szakembereket az 
ideológusok további szeszélyeitől, s ugyanúgy igyekezett megnyerni a 
jóindulatukat, mint a szovjetek egy nemzedékkel előbb. Erőfeszítéseinek 
azonban, hogy a szakértelmiség elitjét bevonja az ideológia szolgálatába, 
voltak számára nem kívánatos következményei is: ez az elit, miután 
nagyobb gondolatszabadságot kapott és szabadabban tanul-mányozhatta a 
külföldet, megismerkedett az ott uralkodó eszmékkel, és sokat közülük 
magáévá tett. Amitől Mao félt, megtörtént: a szakértelmiség a , burzsoá 
liberalizmus?" eszméit képviselve kulcsszerepet játszott a gazdasági 
reformfolyamatban. 


Elmondhatjuk tehát, hogy a nyolcvanas évek végére Kína, a Szovjetunió 
és a keleteurópai országok megadták magukat a magasabb fokú iparosítás 
gazdasági logikájának.162 A Tienanmen téri vérengzés után elrendelt 
politikai tisztogatás ellenére a kínai vezetés elismerte a piacok és a 
gazdasági döntéshozatal decentralizálásának, valamint a nemzetközi 
kapitalista munkamegosztásba való szoros beilleszkedésnek a 
szükségességét, és hajlandónak mutatkozott a technokratikus elit 
felemelkedésével járó nagyobb társadalmi rétegződés elfogadására. Kelet- 
Európa országai 1989-es demokratikus forradalmaik után egytől egyig úgy 
döntöttek, hogy visszatérnek a piacgazdasághoz, bár a piacosítás időzítését 
és ütemét illetően voltak köztük különbségek. A szovjet vezetés eleinte 
tétovázott, nem akaródzott fejest ugrania a teljes piacosításba, az 1991. 
augusztusi meghiúsult puccs miatti politikai átalakulás után azonban nagy 
horderejű liberális gazdasági reformok megvalósítását kezdte meg. 


A társadalmak bizonyos fokig maguk döntik el, milyen mértékben 
kívánják irányítani és szabályozni a kapitalista gazdaságokat. Ebbeli 
szabadságunknak Mechanizmusunk logikája szerint nincsenek merev 
korlátai. De az egyre jobban kibontakozó gazdasági modernizáció, melynek 
hajtóereje a technika, arra biztatja — és igen nyomatékosan -— a fejlett 
országokat, hogy fogadják el az egyetemes kapitalista gazdasági kultúra 
alapelveit: nyissanak tág teret a gazdasági versenynek, és bízzák az árak 
meghatározását a piaci mechanizmusokra. Mert bebizonyosodott, hogy a 
teljes gazdasági modernség felé vezető utak közül egyedül ez járható. 


9 
A videomagnó diadala 


Nincs olyan ország, bármi legyen is a politikai rendszere, amely a 
modernizáláshoz a bezárkózás politikáját választaná. 


Teng Hsziao-ping (Egy 1982-es beszédéből)!162 


A tény, hogy a fejlett országok bizonyos értelemben szükségszerűen 
jutottak el a kapitalizmushoz, s hogy a marxista-leninista szocializmus 
komoly akadálya volt a jólét és a modern technikai civilizáció 
megteremtésének, a XX. század utolsó évtizedére, mondhatni, közismertté 
vált. Azt viszont jóval kevesebben tudták, hogy a kevésbé fejlett, az ötvenes 
évek Európájának ipari szintjét még el nem ért országok szemszögéből a 
szocializmusnak több előnye is volt a kapitalizmussal szemben. Ezek az 
alig tengődő országok ugyanis egyelőre csak álmodozhattak a szén és acél 
koráról, s az a körülmény, hogy a Szovjetunió az informatika korának 
technikájában nem tartozik a vezető hatalmak közé, sokkal kevésbé 
érdekelte őket, mint az, hogy egyetlen generáció alatt urbanizált, ipari 
jellegű társadalmat teremtett. Továbbra is vonzónak találták a centralizált 
tervgazdálkodást, mert módot adott a gyors tőkefelhalmozásra és a nemzeti 
erőforrások , racionális" újraelosztása révén a , kiegyensúlyozott" 
iparfejlesztésre. A Szovjetunió ezt persze úgy hajtotta végre, hogy a húszas 
és harmincas években könyörtelen terrort alkalmazva valósággal 
kizsigerelte mezőgazdasági szektorát — ez az átalakulás a korai 
iparosítóknál, például az Egyesült Államokban és Angliában, ahol nem 
folyamodtak erőszakhoz, évszázadokat vett igénybe. 


Hogy a szocializmus a harmadik világ számára különösen alkalmas 
fejlesztési stratégia, az a figyelemre méltó tény is alátámasztotta, hogy a 
kapitalizmus nem tudott állandó gazdasági növekedést biztosítani olyan 
térségekben, mint Latin-Amerika. Joggal állíthatjuk tehát, hogy ha nincs 
harmadik világ, a marxizmus sokkal hamarabb kimúlt volna századunkban. 
De a gyengén fejlett országok változatlan szegénysége mindig új életet 
lehelt e doktrínába, s lehetővé tette, hogy a baloldal ezért a szegénységért 
először a kolonializmust, majd miután az megszűnt, a , neokolonializmust" 
és végül a multinacionális vállalatokat okolja. A legutóbbi kísérlet, hogy a 
marxizmust valamilyen formában életben tartsák a harmadik világban, az 


úgynevezett dependencia (, függőség") elméleten alapult. Ez a Latin- 
Amerikában született elmélet intellektuális keretbe foglalt érveket adott az 
elnyomorodott Dél egységes fellépéséhez a gazdag, iparosodott Észak ellen 
a hatvanas és hetvenes években. A déli nacionalizmussal párosulva a 
függőségelmélet nagyobb hatalomhoz jutott, mint amilyet intellektuális 
tartalma indokolt volna, és vagy két évtizeden át hátráltatta a gazdasági 
fejlődést a harmadik világ számos országában. 


A függőségelmélet igazi szellemi atyja maga Lenin volt. Jól ismert 1916- 
os pamfletjében, Az imperializmus mint a kapitalizmus legfelsőbb foká-ban 
megpróbált magyarázatot találni arra a tényre, hogy az európai kapitalizmus 
nem vezetett a munkásosztály elnyomorodásához - épp ellenkezőleg, a 
munkások életszínvonala emelkedett, és meglehetősen magabiztos, 
szakszervezeti gondolkodásmód terjedt el köztük Európában.16£ A 
kapitalizmus időt akart nyerni — érvelt Lenin —, s valójában exportálta a 
kizsákmányolást a gyarmatokra, ahol a bennszülött munkaerő és a 
nyersanyagok fel tudták szívni az európai , tőkefölösleget". A 
, monopolkapitalisták" közti verseny politikailag megosztja a gyengén 
fejlett országokat, s végül is konfliktusokat, háborút és forradalmat szít. 
Marxszal ellentétben Lenin úgy vélte, hogy a végső ellentmondás, amely 
magával a kapitalizmussal is végez, nem a fejlett világon belüli, hanem a 
fejlett Észak és a , nemzetközi proletariátus? között a gyengén fejlett 
világban lezajló osztályharcban nyilvánul majd meg. 

Bár a hatvanas években a függőségi elméletnek több különböző változata 
is megjelent, 1£2 valamennyi Raul Prebisch argentin közgazdász elméletére 
támaszkodott. Prebisch, aki az ötvenes években az ECLA, az ENSZ Latin- 
Amerikával foglalkozó gazdasági bizottsága, 1€€ majd az UNCTAD, az 
ENSZ kereskedelmi és fejlesztési konferenciája vezetője volt, 
megállapította, hogy a világ , perifériáján" a kereskedelmi feltételek 
rosszabbak, mint a , centrumában". És azt állította, hogy a harmadik világ 
egyes régiói, például Latin-Amerika lassú gazdasági növekedésének a 
kapitalista világgazdasági rendszer az oka, amely a , fejlődési függőség" 
állapotában tartja őket.1§7 Az Észak gazdagsága eszerint közvetlen 
kapcsolatban van a Dél szegénységével.168 


A klasszikus liberális kereskedelmi elmélet szerint a nyitott 
világkereskedelmi rendszerben való részvételnek minden fél számára a 
lehető legelőnyösebbnek kell lennie, akár babkávét, akár számítógépeket 


forgalmaz. A gazdaságilag elmaradott, a rendszerbe később bekapcsolódó 
országoknak fejlődésük szempontjából is hasznos ez az együttműködés, 
mert egyszerűen importálhatják az új technikákat ahelyett, hogy saját 
maguknak kellene kidolgozniuk őket.182 A függőségelmélet ezzel 
ellentétben kimondta, hogy a fejlődésbeli késedelem örök elmaradottságra 
ítéli az illető országokat. A világkereskedelem feltételeit ugyanis a fejlett 
országok szabják meg, s multinacionális vállalataikon keresztül a harmadik 
világ országait , egyenlőtlen fejlődésre"? kárhoztatják — ami annyit jelent, 
hogy csak nyersanyagokat és alapfokon megmunkált vagy legfeljebb 
félkész termékeket exportálhatnak. A fejlett Észak magának tartja fent a 
bonyolult technikákat igénylő gyártmányok — például gépkocsik, 
repülőgépek — piacát, s a harmadik világ így csakugyan nem lehet más, 
mint a többiek , favágója és vízhordója? 49 A függőségelmélet szószólói 
közül sokan a nemzetközi gazdasági renddel magyarázták azt is, hogy 
Latin-Amerikában a kubai forradalom után diktatúrák kerültek 


hatalomra 441 


A függőségelméletből következő gyakorlati irányelvek határozottan 
antiliberálisak voltak. Az elmélet mérsékeltebb képviselői igyekeztek 
mellőzni a nyugati multinacionális cégeket, s magas védővámokkal a helyi 
ipart támogatni, amit importhelyettesítésnek neveznek. A függőségelmélet 
radikálisabb hívei pedig azt ajánlották, aknázzák alá az egész 
világgazdasági rendszert: pártolják a forradalmi mozgalmakat, vonuljanak 
ki a kapitalista kereskedelemből, és Kuba példáját követve csatlakozzanak a 
szovjet tömbhöz 12 Így aztán a hetvenes évek elején, amikor Kínában és a 
Szovjetunióban már rájöttek, milyen siralmasak a marxista eszmékre 
alapozott társadalmak, a harmadik világ s az európai és amerikai egyetemek 
számos intellektuelje megpróbálta új életre kelteni ezeket az eszméket, 
tőlük remélve a gyengén fejlett világ üdvözítését. 

De ha baloldali intellektuelek közt tovább él is a függőségelmélet, mint 
elméletmodell csúfosan megbukott, mert semmiképp sem tud 
megmagyarázni egy nagy horderejű jelenséget: Kelet-Ázsia háború utáni 
gazdasági fejlődését. Ennek a sikersorozatnak bizonyos ázsiai országok 
anyagi gyarapodásán túl volt egy üdvös mellékhatása is, mégpedig az, hogy 
végleg megcáfolta az olyan önromboló ideákat, mint a dependenciaelmélet, 
amelyek gátolták az előrejutást, megtévesztve az érintetteket a gazdasági 
fejlődés forrásait illetően. Mert ha — amint azt a függőségelmélet állította — 


a harmadik világ elmaradottsága annak tulajdonítható, hogy a kevésbé 
fejlett országok részeivé váltak a kapitalista világrendnek, ugyan mivel 
lehet megmagyarázni azt a lélegzetelállító gazdasági növekedést, amely 
Dél-Koreában, Tajvanon, Hongkongban, Szingapúrban, Malajziában és 
Thaiföldön végbement? Hiszen ezek az országok a háború után szinte 
kivétel nélkül határozottan elutasították a gazdasági autarchia és 
importhelyettesítés politikáját, amely akkor Latin-Amerikában 
felülkerekedett, s az exportra irányuló növekedést szorgalmazták nagy 
céltudatossággal, eltökélten vállalva az idegen piacoknak és tőkének való 
, kiszolgáltatottságot" és igénybe véve a multinacionális társaságok 
közvetítését. Arra se hivatkozhat senki, hogy ezek az országok 
tisztességtelen előnnyel indultak, mert természeti kincsekkel vagy a 
múltban felgyülemlett tőkével rendelkeztek — a Közel-Kelet olajban gazdag 
országaival vagy Latin-Amerika bizonyos ásványokban bővelkedő 
államaival ellentétben úgy kapcsolódtak be a versenybe, hogy nem volt 
egyebük, mint az , emberi tőke", lakosságuk esze és keze. 


A háború utáni ázsiai tapasztalatok bebizonyították, hogy a későn 
modernizálók valójában előnyökhöz jutnak a régebben iparosodott 
hatalmakkal szemben, pontosan úgy, ahogy a korábbi liberális kereskedelmi 
elméletek megjósolták. Ázsia késői modernizálói, mindenekelőtt J apán, a 
legkorszerűbb technikákat vásárolhatták meg az Egyesült Államoktól és 
Európától, s mivel korosodó és csökkent teljesítményű infrastruktúra sem 
akadályozta őket, egy vagy két generáción belül még a csúcstechnikák terén 
is versenyképessé (sok amerikai azt mondaná: túl versenyképessé) tudtak 
válni. Ez nemcsak Ázsián kívül (Európával és Észak-Amerikával szemben) 
volt így, hanem Ázsián belül is: Thaiföld és Malajzia például, ahol később 
indult meg a fejlődési folyamat, mint Japánban és Dél-Koreában, nem 
került hátrányos helyzetbe az utóbbiakkal szemben. A nyugati 
multinacionális társaságok pedig úgy viselkedtek, ahogy az a liberális 
gazdaságtani , nagykönyvben" elő van írva: igaz, , kizsákmányolták" az 
olcsó ázsiai munkaerőt, de viszonzásképpen piacokkal, tőkével és 
technikával szolgáltak, azonkívül terjesztették a technikát, ami végül is 
lehetővé tette, hogy a helyi gazdaságok már önerejükből növekedjenek. 
Talán ez volt az egyik oka annak, hogy egy magas rangú szingapúri 
tisztviselő kijelentette: a három szörnyűség, amit országa nem tűr el, ,a 


hippik, a hosszú hajú fiúk és a multinacionális vállalatok kritizálása? 18 


Ezek a késői modernizálok valóban elképesztő növekedési eredményeket 
értek el. Japán gazdasága az 1960-as években 9,8 százalékkal, az 1970-es 
években 6 százalékkal növekedett évente; a , négy tigris", azaz Hongkong, 
Tajvan, Szingapúr és Dél-Korea ugyanebben az időszakban átlagosan 9,3 
százalékkal fejlődött; az egész ASEAN pedig több mint 8 százalékkal. 
Ázsiában egyébként közvetlenül össze lehet mérni a kétféle gazdasági 
rendszer teljesítőképességét. Tajvan és a Kínai Népköztársaság útja 1949- 
ben vált szét, életszínvonaluk nagyjából egyforma volt. Tajvanon, ahol a 
piacgazdaságot választották, a reál-GNP évi 8,7 százalékkal nőtt, s 1989- 
ben az egy főre jutó GNP elérte a 7500 dollárt. A Kínai Népköztársaságban 
ez az adat megközelítőleg 350 dollár volt, s ennek jó részét is a csaknem 
egy évtizedes piacorientált reformfolyamatnak köszönhette az ország. 1960- 
ban Észak- és Dél-Korea egy főre jutó GNP-je körülbelül azonos szinten 
mozgott. Ám 1961-ben Dél-Korea sutba vágta az importhelyettesítési 
politikát, s összhangba hozta a bel- és a külföldi árakat. Gazdasága ettől 
fogva évi 8,4 százalékkal növekedett, s 1989-ben az egy főre jutó GNP-je 
4550 dollár volt, több mint a négyszerese az észak-koreainak 46 


Az sem igaz, hogy a gazdasági sikernek a társadalmi igazság látta kárát. 
Többen is rámutattak ugyan, hogy a bérek nyomorúságosan alacsonyak 
Ázsiában, s a kormányzatok drákói intézkedésekkel szorítják vissza a 
fogyasztói keresletet és kényszerítik rendkívüli takarékosságra a lakosságot. 
De a jólét bizonyos szintjére érve egyik országban a másik után gyors 
ütemben elkezdődött a jövedelemmegoszlás kiegyenlítődése. Tajvanon 
és Dél-Koreában az előző nemzedék során folyamatosan csökkent a 
jövedelemkülönbség: Tajvanon például 1952-ben a legmodosabb 20 
százalék jövedelme a 15-szöröse volt a legszegényebb 20 százalékénak, 
1980-ra viszont 4,5-re esett vissza a szorzó 8 Ha a növekedési arány nem 
marad el lényegesen a jelenlegitől, nincs okunk feltételezni, hogy a többi 
ASEAN-ország is ne zárkózna fel az említettekhez a következő generáció 
folyamán. 


Menteni akarván, ami még menthető, a függőségelmélet néhány híve 
megkockáztatta azt az érvet, hogy az újonnan iparosodott ázsiai gazdaságok 
sikerei a tervezésnek köszönhetők, s hogy eredményeik nem a 
kapitalizmusban, hanem az iparpolitikában gyökereznek. De noha a 
tervezés Ázsiában viszonylag nagyobb szerepet játszik, mint az Egyesült 
Államokban, az ázsiai gazdaságoknak azok a szektorai voltak a 


legsikeresebbek, amelyek a legtöbb lehetőséget adták a versenyre a hazai 
piacokon és a beilleszkedésre a nemzetközi rendszerekbe.189 Mellesleg 
azoknak a baloldaliaknak a nagy része, akik Ázsiát mint az állam gazdasági 
beavatkozásának pozitív példáját idézik, aligha tudna megbékélni a félig- 
meddig diktatórikus ázsiai tervezésstílussal: a munkavállalók igényeinek és 
a szociális követeléseknek a semmibevételével. A baloldal azt a fajta 
tervezést kegyeli, amely a kapitalizmus áldozatainak az érdekében 
avatkozik bele a gazdaságba, csakhogy ez történelmileg sokkal kétesebb 
eredményekhez vezetett. 





Amit Ázsia háború utáni gazdasági csodája bizonyít, az nem más, mint 
hogy a kapitalizmus a gazdasági fejlődésnek olyan útja, amely minden 
ország előtt nyitva áll. A harmadik világ egyetlen elmaradott országát sem 
érheti hátrány pusztán azért, mert növekedési folyamata az európainál 
később indult meg, és a már régebben iparosodott hatalmaknak nincs 
módjuk feltartóztatni a haladásban a későn jövőt, feltéve, hogy az nem szegi 
meg a gazdasági liberalizmus játékszabályait. 

De ha a kapitalista , világrendszer" nem akadálya a harmadik világ 
gazdasági fejlődésének, miért nem növekedtek más, szintén piacorientált 
gazdaságok is olyan gyorsan, mint az ázsiaiak? Mert a gazdasági stagnálás 
Latin-Amerikában és másutt a harmadik világban ugyanolyan, csak éppen 
keserű valóság, mint az ázsiai gazdasági siker, s főként ez ütött szöget azok 
fejében, akik aztán felállították a függőségelméletet. Nos, ha nem fogadjuk 
el a függőségelméletet és egyéb neomarxista magyarázatokat, akkor a 
lehetséges válaszoknak két nagy csoportja kínálkozik. 


Az első magyarázat kulturális: Latin-Amerika és a hasonló térségek 
népeinek életmódja, szokásai, vallásai és társadalmi struktúrái 
valamiképpen gátolják, hogy a gazdasági növekedés magas szintet érjen el, 
míg Ázsia vagy Európa népeinél ezeknek a tényezőknek nincs ilyen 
hatásuk. A kulturális érv komolyan veendő, a IV. részben vissza is térünk 
rá. Ha ugyanis vannak jelentős kulturális akadályok, amelyek fékezik vagy 
megbénítják a piacmechanizmusokat bizonyos társadalmakban, akkor 
felvetődik a kérdés, hogy vajon a kapitalizmus egyetemessé válása-e a 
gazdasági modernizáció útja. 

A második magyarázat gazdaságpolitikai: a kapitalizmus sohasem 
működött igazán jól Latin-Amerikában és sokfelé a harmadik világban, 
mert az ottani sohasem volt igazi kapitalizmus. Ezen azt értjük, hogy Latin- 


Amerikában a legtöbb gazdaságnak, amely tüntetőleg kapitalistának vallja 
magát, egész szervezetét-szerkezetét súlyosan megnyomorították 
merkantilista hagyományai és a mindenütt jelen lévő, a gazdasági igazság 
nevében fétesített állami szektorok. Ez igen nyomós érv, s mivel a politikát 
sokkal könnyebb megváltoztatni, mint a kultúrát, célszerű, hogy először ezt 
vizsgáljuk meg. 

Míg Észak-Amerika a , dicsőséges forradalom" utáni liberális Anglia 
filozófiáját, hagyományait és kultúráját örökölte, addig Latin-Amerikában 
sok megmaradt a XVII. és XVIII. századi Spanyolország és Portugália 
intézményeiből. Ezek közé tartozott a spanyol és portugál korona erős 
hajlandósága arra, hogy — saját dicsőségét és fényét növelendő — maga 
irányítsa a gazdaságot: ezt a rendszert nevezik merkantilizmusnak. Az 
egyik szakértő szerint: , A gyarmati időktől mindmáig sem sikerült a 
(brazil) kormányzatot olyan mértékben kitessékelni a gazdasági szférából, 
mint ahogy az a posztmerkantilista Európában sikerült... A koronáé volt a 
főhatalom a gazdaságban, s minden kereskedelmi és ipari tevékenység 
megfelelő engedélyektől, monopóliumok és szakmai kiváltságok 
állami támogatást vettek igénybe a felsőbb osztályok gazdasági érdekeinek 
előmozdítására, s ezek az osztályok inkább a birtokain élő és henyélő régi 
európai nemességhez igazodtak, mint ahhoz a több vállalkozói szellemmel 
megáldott középosztályhoz, amely Latin-Amerika spanyol meghódítása 
után tűnt fel Angliában és Franciaországban. Kormányzataik a nemzetközi 
versenytől is megvédték ezeket az eliteket: sok latinamerikai állam az 1930- 
as és az 1960-as évek közti időszakban importhelyettesítő politikát 
folytatott. Az importhelyettesítés a hazai termelőket a kis belső piacokra 
korlátozta, ahol nem tudtak számottevő megtakarítást elérni; egy gépkocsi 
előállítási költségei például Brazíliában, Argentínában vagy Mexikóban 60- 


150 százalékkal magasabbak voltak, mint az Egyesült Államokban.182 


A merkantilizmus iránti hosszan tartó, történelmi fogékonysághoz a XX. 
században bizonyos latinamerikai haladó erőknek az a vágya társult, hogy 
az államot olyan eszközként használják fel, amely a , szociális igazságtétel" 
nevében elvégzi a javak újraelosztását a gazdagok és a szegények között.188 
Ez különböző formákat öltött, ide értve például a harmincas és negyvenes 
években Argentínában, Brazíliában és Chilében meghozott munkaügyi 
törvényeket, amelyek elvették a tőke kedvét a munkaerőigényes iparágak 


fejlesztésétől, holott az ázsiai gazdasági növekedésben ez volt a döntő. A 
jobboldal és a baloldal felfogása így megegyezett abban, hogy az államnak 
jelentékeny mértékben bele kell avatkoznia a gazdasági ügyekbe. Ennek a 
felfogásnak az eredménye az, hogy sok latinamerikai gazdaságban a 
felduzzasztott és rossz hatásfokú állami szektorok vannak túlsúlyban, 
amelyek vagy megpróbálják közvetlenül irányítani a gazdasági 
tevékenységet, vagy , csak" megterhelik saját irtózatos — közköltséggé 
átlényegült — deficitjükkel. Brazíliában nem csupán a posta és a közlekedés 
van állami kézben, hanem az acélipar, a vasérc- és kálisóbányászat, az 
olajkutatás, a kereskedelmi és befektetési bankok, az áramfejlesztő telepek 
és a repülőgépgyártás jó része is. Ezek az állami vállalatok nem mehetnek 
csődbe, és személyzeti politikájukat alárendelik az állami körök 
kívánalmainak. Az árakat az egész brazil gazdaságban, és különösen az 
állami szektorban, nem annyira a piac, mint inkább a nagy hatalmú 


szakszervezetekkel folytatott politikai tárgyalások határozzák meg.!82 


Vagy vegyük Peru esetét. Hernando de Soto A másik út című könyvében 
elmondja, és adatokkal is alátámasztja, hogyan próbált limai intézete egy 
képzeletbeli gyárat létesíteni, pontosan betartva a perui törvényeket és 
előírásokat. A tizenegy hivatalos eljárás 289 napot vett igénybe, s a 
költségek (az illetékek, az utánjárással elvesztett munkabér, valamint 
kétrendbeli kenőpénz) összesen 1231 dollárt tettek ki, ami a perui havi 
minimálbér harminckétszeresének felelt meg.18€ De Soto szerint Peruban az 
ipari és kereskedelmi kezdeményezésekkel kapcsolatos formai és anyagi 
követelmények nemegyszer lelohasztják a vállalkozókedvet, főképp a 
szegényebb rétegeknél, és azt is megmagyarázzák, miért alakult ki a 
hatalmas , informális" (azaz törvényellenes vagy törvényen kívüli) 
gazdaság: sokan nem tudják vagy nem akarják az állam támasztotta 
akadályokat leküzdeni. Minden nagyobb latinamerikai gazdaságnak jókora 
, informális" szektora van, amelynek a hozama nem kevesebb, mint a teljes 
GNP egynegyede vagy egyharmada. Mondanunk sem kell, hogy a 
gazdasági tevékenység illegális csatornákba kényszerítése nemigen fokozza 
a hatékonyságot. Mario Vargas Llosa, a regényíró szavaival élve: , Az egyik 
mítosz, amiben a legtöbben hisznek Latin-Amerikát illetően, az, hogy 
elmaradottsága a gazdasági liberalizmus téves filo-zófiájának a 
következménye..." Valójában, állítja Vargas Llosa, ilyen liberalizmus 
sohasem létezett; ami létezett, az bizonyosfajta merkantilizmus volt, vagyis 
, egy elbürokratizálódott és saját törvényeivel gúzsba kötött állam, amely a 


nemzeti javak újraelosztását fontosabbnak tekinti, mint e javak 
megteremtését", s az újraelosztást úgy hajtja végre, hogy , monopóliumokat 
vagy kiváltságos státust ad egy szűk elitnek, amely az államtól függ, s 


amelytől maga az állam is függ? 187 


Az állam végzetessé vált gazdasági beavatkozására egész sereg példát 
találunk Latin-Amerikában. A legismertebb eset Argentínáé, ahol 1913-ban 
az egy főre jutó GDP a svájcihoz volt hasonlítható; kétszerese volt az 
olasznak és fele a kanadainak. Ma pedig kevesebb mint egyhatoda a 
svájcinak, egyharmada az olasznak és egyötöde a kanadainak. Argentína 
hosszú hanyatlását, visz-szafejlődését jól nyomon követhetjük eredetéig: a 
döntésig, mellyel az importhelyettesítés politikája mellett kötelezte el 
magát, válaszul a harmincas évek gazdasági világválságára. Ezt a döntést 
aztán az ötvenes években megerősítette és intézményesítette, Juan Perón 
vezetése alatt, aki az államhatalmat újraelosztásra is felhasználta: anyagi 
előnyökhöz juttatta a munkásságot, hogy megszilárdítsa személyi 
hatalmának bázisát. Talán sehol se mutatkozik meg világosabban, milyen 
önfejűen sepri félre némely politikus a gazdasági valóság követelményeit, 
mint Perón egyik 1953-as levelében, amelyben ezt tanácsolja Carlos Ibanez 
chilei elnöknek: 


Adjon meg mindent a népnek, főleg a munkásoknak, amit csak lehet. Ha 
úgy érzi, már túl sokat ad nekik, adjon még többet. Meglátja, mi lesz az 
eredmény. Mindenki ijesztgetni próbálja majd a mumussal, a gazdasági 
összeomlással. De ez csak maszlag. Nincs rugalmasabb dolog a 
gazdaságnál, amitől mindenki annyira fél, mert senki sem ismeri igazán.188 


A tisztesség megkívánja, hogy hozzátegyük: a mai argentin technokraták 
már jobban ismerik hazájuk gazdaságának a természetét, mint annak idején 
Juan Perón. Argentína most azzal a roppant problémával küszködik, hogy 
miképp számolja fel az etatista korszak gazdasági hagyatékát, s ez a feladat 
a történelem fintoraként épp Perón egyik hívére, Carlos Menem elnökre 
hárult. 


Mexikó - nagyobb lendülettel, mint Menem Argentínája — Carlos Salinas 
de Gortari elnök vezetésével széles körű gazdasági liberalizálásba fogott, 
reformokat vezetett be, például adócsökkentéseket, lefaragta az 
államháztartás deficitjét, privatizált (1982 és 1991 között az 1155 állami 
vállalatból 875 magánkézbe került), keményen fellépett az adócsalás és a 
vállalati, hivatali, szakszervezeti korrupció ellen, s tárgyalásokat kezdett az 


Egyesült Államokkal egy szabadkereskedelmi egyezményről. Az eredmény: 
a nyolcvanas évek végén a reál-GNP három éven át 3-4 százalékkal nőtt, az 
infláció pedig 20 százalék alá esett, ami nagyon alacsony szint mind a 


múltat, mind a térség többi országát tekintve.182 


A szocializmus gazdasági modellként tehát már nem vonzóbb a fejlődő 
országok számára, mint a fejlett, iparosodott társadalmak számára. 
Harminc-negyven évvel ezelőtt a szocialista alternatíva még sokkal 
elfogadhatóbbnak látszott. A harmadik világbeli vezetők, ha elég 
becsületesek voltak ahhoz, hogy elismerjék, milyen szörnyű ára volt — 
milliók élete, szenvedése — a szovjet vagy kínai stílusú modernizációnak, 
még érvelhettek azzal, hogy a cél, az iparosítás, igazolja őket. Saját 
társadalmaik tudatlanok, erőszakosak, elmaradottak és földhözragadtak 
voltak. Arra is hivatkoztak, hogy a modernizációért kapitalista körülmények 
között szintén , fizetni kell", és társadalmaik semmiképp sem tudnak kivárni 
olyan hosszú időt — számos évtizedet —, amennyit ez a folyamat Európában 
és Észak-Amerikában igényelt. 

Manapság ez az álláspont egyre inkább tarthatatlannak tűnik. Az ázsiai 
, újonnan iparosodott gazdaságok", megismételve, amit Németország és 
Japán a XIX. század végén és a XX. század elején végbevitt, 
bebizonyították, hogy a késői modernizálok a gazdasági liberalizmus 
jóvoltából utolérhetik, sőt el is hagyhatják a koraiakat, s hogy ehhez elég 
egy vagy két generáció. És bár szentigaz, hogy ezért a folyamatért is fizetni 
kellett, Japán, Tajvan, Dél-Korea, Hongkong munkásosztálya nélkülözései 
és megpróbáltatásai igencsak elviselhetőnek mondhatók ahhoz az általános 
társadalmi terrorhoz képest, amit a Szovjetunió és Kína népeire annak 
idején rászabadítottak. 


A Szovjetunió, Kína és a keleteurópai államok friss tapasztalatai, amiket 
tervutasításos gazdaságuk piacgazdasággá való átalakítása közben 
szereztek, szintén visszatarthatják a fejlődő nemzeteket attól, hogy a 
haladás szocialista útját válasszák. Mondjuk, az ember elképzeli, hogy ő 
történetesen egy gerillavezér, aki Peru dzsungeleiben vagy Dél-Afrika 
valamelyik fekete településén marxista-leninista vagy maoista forradalmat 
tervez országának kormányzata ellen. Akárcsak 1917-ben vagy 1949-ben, 
az embernek fel kell készülnie arra, hogy magához ragadja a hatalmat, s az 
államgépezet kényszerítő eszközeit felhasználva letörje a régi társadalmi 
rend ellenállását, s új, központosított gazdasági intézményeket teremtsen. 


Ám az embernek ma már arra is fel kell készülnie (mármint ha az ember 
értelmes és becsületes gerilla), hogy ennek az első forradalomnak az 
eredményei szükségképp korlátozottak lesznek; hogy országa egy 
nemzedéken belül legfeljebb Kelet-Németország 1960-as vagy 1970-es 
gazdasági szintjét érheti el. Ez se lenne csekélység ugyan, de az embernek 
emellett számítania kellene rá, hogy jó ideig itt is ragad. És ha az ember — a 
gerillavezér — túl akar jutni a keletnémet fejlettségi fokon, az állandó 
társadalom- és környezetkárosításon, akkor bizony tervbe kell vennie egy 
második forradalmat, amely szétzúzná a szocialista tervgazdaság 
mechanizmusát, és visszaállítaná a kapitalista intézményeket. Csakhogy ez 
se lenne éppen könnyű feladat, hisz addigra a társadalom már hozzáidomult 
egy teljesen ésszerűtlen árrendszerhez, a menedzserek elvesztették a 
kapcsolatot az , első világ? korszerű módszereket alkalmazó gazdaságával, s 
a munkásság hajdani munkaerkölcséből semmi se maradt. Figyelembe véve 
e problémákat, melyek mind előre láthatók, úgy rémlik, sokkal könnyebb 
lenne a szabadpiac gerillájaként harcba szállni, s a szocialista szakaszt 
kihagyva mindjárt a második, a kapitalista forradalomba belevágni. Azaz 
megszüntetni az állami szabályozás és bürokrácia régi struktúráit, aláásni — 
kiszolgáltatva őket a nemzetközi versenynek — a régi osztályok vagyonát, 
kiváltságait és pozícióit, s felszabadítani a civil társadalom alkotóerőit. 


A haladó modern természettudomány logikája csak annyira teszi 
fogékonnyá a társadalmakat a kapitalizmusra, amennyire az emberek fel 
tudják ismerni saját gazdasági érdekeiket. A merkantilizmus, a 
dependencia- elmélet és még egy sor egyéb intellektuális káprázat eddig 
sokak látását elhomályosította. Ázsia és Kelet-Európa azonban ma már 
afféle , próbaterepnek" tekinthető, s az ottani tapasztalatokon — empirikus 
módszerrel - le lehet mérni a vetélkedő gazdasági rendszerek előnyeit és 
hátrányait. 

Íme, Mechanizmusunk meg tudja magyarázni a liberális gazdasági 
elveken alapuló egyetemes fogyasztói kultúra kialakulását a harmadik 
világban éppúgy, mint az elsőben és a másodikban. A roppant termelékeny 
és dinamikus gazdasági világnak, melyet a gyors ütemben fejlődő technika 
és az ésszerű munkamegosztás teremtett meg, hatalmas egységesítő ereje 
van. Nemzetközi piacokat létesítve fizikailag is össze tudja kötni a Föld 
különböző pontjain élő társadalmakat, s hasonló gazdasági törekvéseket és 
gyakorlatot tud kialakítani egy sereg eltérő jellegű társadalomban. E világ 
vonzereje igen nagy hajlandóságot kelt minden társadalomban arra, hogy 


részt vegyen a tevékenységében, s a sikeres részvétel előfeltétele a 
gazdasági liberalizmus elveinek az elfogadása. Ez a videomagnó végső 
diadala. 


10 
A míveltség országában 


Ekkép eljövék hozzátok, ti jelenkoriak, s a míveltség országába... Ámde 
mi történt velem? Bármikép félek is — nevetnem kellett! Szemem sohasem 
látott hasonló tarka-barkaságot! Nevetek és nevetek, miközben lábom még 
reszketett és szívem is: ,, hisz itt van minden festékes fazék hazája!" — 
mondám. 


Nietzsche: Ím-ígyen szóla Zarathustra!29 


Érvelésünk legnehezebb része következik: vajon a modern 
természettudomány Mechanizmusa a liberális demokráciába vezet-e? Ha az 
előrehaladott iparosodás logikája, melyet a modern természettudomány 
határoz meg, nagy hajlandóságot kelt a kapitalizmus és a piacgazdaság 
iránt, vajon a kormányzati szabadság és a politikában való demokratikus 
részvétel jogának a kivívására is ösztökél-e?! Seymour Martin Lipset 
szociológus egy 1959-ben írt korszaknyitó cikkében kimutatta, hogy 
rendkívül szoros empirikus összefüggés van egyfelől a stabil demokrácia, 
másfelől pedig egy ország gazdaságának a fejlettségi szintje között, az 
utóbbit illetően nem feledkezve meg olyan, szintén a gazdasági fejlettségre 
utaló tényezőkről, mint az urbanizáció, a műveltség és így tovább.12! Van-e 
szükségszerű kapcsolat az előrehaladott iparosodás és a politikai 
liberalizmus között, amely megmagyarázná ezt a szoros összefüggést? Vagy 
lehetséges, hogy a politikai liberalizmus egyszerűen csak az európai 
civilizáció és különböző leszármazottai kulturális terméke, melyhez 
történetesen, tőle független okokból, a sikeres iparosítás legismertebb esetei 
fűződnek? 


Amint látni fogjuk, a gazdasági fejlettség és a demokrácia közti kapcsolat 
korántsem véletlen, de a demokrácia választását sugalló indítékok nem 
alapvetően gazdaságiak. Más a forrásuk, s megjelenésüket megkönnyíti 
ugyan, ám nem teszi szükségszerűvé az iparosítás. 


A gazdasági fejlettség, a műveltségi szint és a demokrácia közötti erős 
kapcsolat világosan érzékelhető Dél-Európa esetében. Spanyolország 1958- 
ban gazdasági liberalizálásba fogott, melynek során a francóista állam 
merkantilista irányelveit liberális, a spanyol gazdaságot a külföldéhez kötő 
irányelvek váltották fel. Ez igen gyors fellendüléshez vezetett: a Franco 
halála előtti évtizedben a spanyol gazdaság évi 7,1 százalékkal növekedett. 
A portugál és a görög szorosan a nyomában járt, 6,2, illetve 6,4 százalékos 
növekedéssel.132 Az iparosodás a társadalmat is alaposan átformálta: 
Spanyolországban, ahol 1950-ben a népességnek csak 18 százaléka élt 
százezernél több lakosú városokban, 1970-re ez a szám 34 százalékra 
emelkedett.198 1950-ben Spanyolország, Portugália és Görögország 
lakosságának a fele dolgozott a mezőgazdaságban, míg a nyugateurópai 
átlag 24 százalék volt; 1970-re egyedül Görögország maradt az előbbi szám 
fölött, Spanyolországban viszont az arány 21 százalékra csökkent. Az 
urbanizációval magasabb képzettség és nagyobb jövedelmek jártak együtt, s 
a dél-európaiak értékelni kezdték az Európai Közösségben kialakult 
fogyasztói kultúrát. Ezek a gazdasági és társadalmi változások közvetlenül 
nem növelték ugyan a politikai pluralizmust, de olyan társadalmi 
környezetet teremtettek, amelyben a pluralizmus, mihelyt ennek a politikai 
feltételei megértek, kibontakozhatott. Laureano Lopez Rodo, a Gazdaság- 
fejlesztési Terv francóista kormánybiztosa, a technokrata forradalom egyik 
fő irányítója állítólag kijelentette, hogy Spanyolországban akkor jön majd el 
a demokrácia ideje, amikor az egy főre jutó jövedelem eléri a 2000 dollárt. 
Jó prófétának bizonyult: 1974-ben, nem sokkal Franco halála előtt, az egy 
főre jutó GDP 2446 dollár volt.422 


A gazdasági fejlettség és a liberális demokrácia hasonló viszonyát 
figyelhetjük meg Ázsiában. Japán, az elsőként modernizálódó kelet-ázsiai 
állam elsőként valósította meg a stabil liberális demokráciát. (Japán, hogy 
úgy mondjuk, fegyveres nyomásra demokratizálódott, az eredmény azonban 
tartósnak mutatkozott jóval azután is, hogy a kényszer megszűnt.) Tajvanon 
és Dél-Koreában, melyek a műveltséget és az egy főre jutó GNP-t tekintve 
a második és harmadik helyen állnak, változott a legtöbbet a politikai 
rendszer.195 Nos, Tajvanon például a kormányzó Kuomintang Párt központi 
bizottsága tagjainak 45 százaléka végzett egyetemet vagy főiskolát, sokan 
az Egyesült Államokban.127 A tajvaniak 45, a délkoreaiak 37 százalékának 
van felsőfokú végzettsége, az amerikaiak 60 és a britek 22 százalékával 


szemben. És kétségkívül a tajvani parlament fiatalabb, képzettebb tagjai 
tették a legtöbbet azért, hogy ez az intézmény jobban képviselje a 
társadalmat. Ausztrália és Új-Zéland, a térség két európai alapítású országa 
természetesen még jóval a második világháború előtt modernizálódott 
gazdaságilag és demokratizálódott. 


Dél-Afrikában az apartheid-rendszert D. F. Maian Nemzeti Pártja 1948- 
as győzelme után iktatták törvénybe. Az afrikander közösség, melyet ez a 
párt képviselt, társadalmi és gazdasági vonatkozásban meglepően 
elmaradott volt, kivált a kortárs európai társadalmakhoz képest.18 Az 
afrikanderek ekkoriban nagyrészt szegény, iskolázatlan farmerek voltak, 
akiket az aszály és a nélkülözés nemrég kergetett be a városokba. Az 
államhatalmat, melyet megkaparintottak, saját társadalmi és gazdasági 
emelkedésük érdekében használták fel, főképp az állami szektorban 
helyezkedvén el. 1948 és 1988 között lényegbevágó változáson mentek át: 
városi, jól képzett s egyre inkább vállalkozói, értelmiségi társadalommá 
fejlődtek.192 És hiába próbáltak elszigetelődni: képzettségük megszerzése 
közben megismerkedtek a külföld politikai normáival és irányzataival. A 
dél-afrikai társadalom liberalizálása már a hetvenes évek végén megindult, 
ismét engedélyezték ugyanis a fekete szakszervezetek működését, és 
enyhítettek a cenzúratörvényeken. 1990 februárjában, amikor F. W. de 
Klerk az Afrikai Nemzeti Kongresszust is újra legalizálta, a kormányzat 
mondhatni csak azt tette, amit fehér választói vártak tőle — azok a választók, 
akik képzettség, foglalkozás és eredmények tekintetében ekkor már alig 
különböztek európai és amerikai megfelelőiktől. 


A Szovjetunióban hasonló társadalmi átalakulás történt, bár nem olyan 
gyors ütemben, mint az ázsiai országokban. Az agrártársadalom itt is 
városivá változott, általános és szakmai képzettségének a szintje 
folyamatosan emelkedett. Ezek a szociológiai változások, melyek a 
háttérben mentek végbe, míg Berlinben vagy Kubában megvívták a 
hidegháború egy-egy csatáját, készítették elő a talajt a későbbi 
demokratikus kezdeményezések számára. 

Ha körülnézünk a világban, kijelenthetjük, hogy mindenütt igen erős 
összefüggés fedezhető fel a társadalmi-gazdasági modernizáció 
előrehaladása és az új demokráciák megjelenése közt. Nyugat-Európa és 
Észak-Amerika hagyományosan a két legfejlettebb térség, s a legrégibb és 
legstabilabb liberális demokráciák is itt találhatók meg. Dél-Európa 


szorosan a nyomukban járt, és az 1970-es években valósította meg a stabil 
demokráciát. Dél-Európán belül a portugál demokratikus átmenet volt a 
legbizonytalanabb, mert a leggyöngébb társadalmi-gazdasági alapokról 
indult; a társadalom jó részét csak a régi rezsim kimúlása után lehetett 
mozgósítani. Közvetlenül Európa után gazdaságilag Ázsia következik, 
amelynek a nemzetei pontosan a fejlettségi fokuk arányában 
demokratizálódtak (vagy demokratizálódnak). Kelet-Európa volt 
kommunista államai közül is a gazdaságilag leginkább előrehaladottak — 
Kelet-Németország, Magyarország, Csehszlovákia, valamint Lengyelország 
— jutottak el leggyorsabban a teljes demokráciába, míg a kevésbé fejlett 
Bulgária, Románia, Szerbia és Albánia mind reformkommunistákat 
választott meg a vezető tisztségekre 1990-91-ben. A Szovjetunió körülbelül 
azonos fejlettségi szinten van a nagyobb latinamerikai államokkal, vagyis 
Argentínával, Brazíliával, Chilével és Mexikóval, s akárcsak ezek, nem 
tudott teljesen stabil demokratikus rendszert megteremteni. Afrikában, a 
világ legkevésbé fejlett térségében alig maroknyi ifjú demokrácia van, és 


ezek stabilitása is kérdéses.201 


Az egyetlen nyilvánvaló regionális rendellenesség a Közel-Kelet, ahol 
nincs stabil demokrácia, de van egy sor ország, melyben az egy főre jutó 
jövedelem európai vagy ázsiai szintű. Ezt azonban könnyen meg lehet 
magyarázni az olajjal: az olyan államoknak, mint Szaúd-Arábia, Irak, Irán, 
az Egyesült Arab Emírségek, a kőolajtermelésből származó bevételek 
lehetővé teszik, hogy megvásárolják a modernség , nélkülözhetetlen" 
kellékeit — autókat, videomagnókat, Mirage vadászbombázókat stb. — 
anélkül, hogy társadalmuk átesett volna azokon a változásokon, amelyek 
elkerülhetetlenek, ha a nemzeti jövedelem forrása csupán a nép munkája. 


Hogy miért kell az előrehaladó iparosodásnak liberális demokráciába 
torkollania, azt háromféle érvvel szokták megmagyarázni. Bizonyos 
mértékig mind a három sántít. Az első a működőképességet érinti, olyan 
értelemben, hogy a modern gazdaság szülte ellentétes érdekek sűrűjében 
egyedül a demokrácia képes eligazítani, egyeztetni. Ezt a nézetet a 
leghatározottabban Talcott Parsons képviselte, aki úgy vélte, hogy a 
demokrácia minden társadalomra érvényes , általános fejlődési tétel": 


A fő érv, mely amellett szól, hogy a demokratikus társulást tekintsük 
általános tételnek... a következő: minél nagyobb és komplexebb egy 


társadalom, annál inkább szüksége van hatékony politikai szervezettségre, 
nemcsak az irányítási-igazgatási feladatok miatt, hanem — és nem 
utolsósorban — azért is, mert ez kellően alátámasztja az általános törvényes 
rendet... Nincs olyan, a demokratikus társulástól lényegében különböző 
intézményi forma, amely... közvetíteni tudna, konszenzust tudna elérni 
konkrét személyek és csoportok közt a hatalom gyakorlását illetően és 


konkrét, kötelező erejű politikai döntések kialakításában.£0£ 


Parsons álláspontját kissé bővebben kifejtve: a demokráciának vannak a 
legjobb eszközei az iparosodási folyamat létrehozta, gyorsan szaporodó 
érdekcsoportok kezelésére. Hisz gondoljuk csak meg, mennyi új szereplő 
lép a társadalom színpadára az iparosodás során: a munkásosztály, amely az 
iparágak és szakmák sokasodásával egyre erősebben tagozódik, a gazdasági 
középvezetők új rétegei, amelyeknek az érdekei nem feltétlenül egyeznek 
meg a felső vezetés érdekeivel, az országos, regionális és helyi 
államhivatalnokok, s a hullámokban érkező -— legális és illegális — 
bevándorlók, akik igyekeznek kihasználni a fejlett országok nyitott 
munkapiacainak a lehetőségeit. A demokrácia — így szól az érv — ilyen 
körülmények között jobban működik, mert könnyebben alkalmazkodik. A 
politikában való részvétel feltételeinek, általános és világos kritériumainak 
a meghatározása lehetővé teszi, hogy az új társadalmi rétegek és 
érdekcsoportok is véleményt nyilvánítsanak, és hozzájáruljanak a politikai 
közmegegyezéshez. A diktatúra szintén tud alkalmazkodni a változáshoz, és 
bizonyos esetekben gyorsabban tud cselekedni a demokráciánál, ahogy azt 
a Meidzsi-Japánt kormányzó oligarchák 1868 után bebizonyították. De a 
történelem ugyanannyi esetet ismer, amikor szűk uralkodó elitek — például a 
porosz junkerek vagy az argentin nagybirtokosok — észre se vették, holott az 
orruk előtt ment végbe, a gazdasági fejlődést követő társadalmi átalakulást. 


A demokrácia e szerint az érvelési mód szerint jobban működik, mint a 
diktatúráimért az új társadalmi csoportok konfliktusaiban sokszor a jognak 
vagy végül is a politikának kell kimondania a döntő szót.8 A piac ugyanis 
egymaga nem határozhat afelől, milyen szinten és hol valósuljanak meg az 
állami infrastruktúra-beruházások, nem írhatja elő, hogyan rendezzék a 
munkaügyi vitákat, nem szabhatja meg a légi és közúti szállítás 
szabályozásának a fokát, nem dolgozhat ki egészségügyi és biztonsági 
szabványokat a különböző szakmák számára. E kérdések mindegyikének 


van bizonyos , értéktöltete", tehát a politikai rendszerre tartozik. És ahhoz, 
hogy ez a rendszer az egymással ellentétes érdekek közt igazságot tegyen, 
mégpedig úgy, hogy azt a gazdaság valamennyi tekintélyes szereplője 
elfogadja, demokratikusnak kell lennie. A diktatúra is el tudná dönteni — a 
hatékonyság nevében -— az ilyen vitákat, de a modern gazdaság 
zökkenőmentes működése azon múlik, mennyire hajlandó a sok, egymástól 
kölcsönösen függő társadalmi összetevő együttműködni. Ha nem hisznek a 
döntőbíró legitimációjában, ha nem bíznak a rendszerben, akkor nem jön 
létre az a fajta aktív, lelkes összmunka, amely nélkül a rendszer mint egész 
nem működhet zavartalanul.298 

Az egyik példa annak bizonyítására, miért állítható, hogy a fejlett 
országokban a demokrácia jobban működik, korunk egyik központi 
problémájával, a környezet sorsával kapcsolatos. A jelentős mértékű lég- és 
vízszennyezés és egyéb környezetkárosítás az előrehaladott iparosodás 
legismertebb , melléktermékei" közé tartozik. Ebből adódnak az 
externáliák, ahogy a közgazdászok nevezik: olyan költségek, amelyeket 
harmadik felek viselnek, s amelyek nem érintik közvetlenül a károkozó 
vállalatokat. Nos, bár különböző elméletek hol a kapitalizmust, hol a 
szocializmust kárhoztatják a környezetpusztítás miatt, a tapasztalat azt 
mutatja, hogy a két gazdasági rendszer egyike sem kedvez különösebben a 
természetnek. A magáncégek éppúgy a növekedés vagy a teljesítmény 
fokozására törekszenek, mint a szocialista vállalatok és minisztériumok, s 
amennyire lehet, kivonják magukat az externáliák megfizetése alól.202 
Mivel azonban az emberek nemcsak gazdasági növekedést óhajtanak, 
hanem biztonságos környezetet is, és ilyet akarnak a gyermekeikre hagyni, 
immár az államra hárul a feladat, hogy megtalálja az igazságos megoldást, a 
középutat, s hogy az ökológiai védelem költségeivel méltányosan terhelje 
meg az egyes szektorokat. 


És a kommunista világ valóban hajmeresztő környezetpusztítási 
bűnlajstroma azt sugallja, hogy ami a leg-hathatósabban oltalmazza a 
természetet, az se nem a kapitalizmus, se nem a szocializmus, hanem a 
demokrácia. A hatvanas és hetvenes években a demokratikus politikai 
rendszerekben sokkal gyorsabban alakult ki ökológiai felelősségérzet, mint 
a világ diktatúráiban. Mert ha a politikai rendszer nem teszi lehetővé, hogy 
a helyi közösségek tiltakozzanak, amikor erős mérgező anyagokat kibocsátó 
vegyi üzemeket akarnak a lakóhelyükre telepíteni, ha nincs rá mód, hogy 
figyelő szervezetek ellenőrizzék a cégek és vállalatok ügyködését, ha az 


ország vezetése nem érzi át a dolog fontosságát, s nem hajlandó komoly 
összegeket áldozni a környezet megóvására, akkor az illető országnak olyan 
tragédiákkal kell szembenéznie, mint Csernobil, vagy az Aral-tó 
kiszáradása, vagy a krakkói csecsemőhalandóság, amely négyszerese a 
lengyel átlagnak, vagy a nyugat-csehországi hetvenszázalékos vetélési 
arány.208 A demokrácia lehetővé teszi a politikában való részvételt, s így a 

, visszajelzést", márpedig enélkül a kormányzatok mindig hajlanak arra, 
hogy a nagyvállalatokat, a nemzeti jövedelem jelentékeny gyarapítóit 
részesítsék előnyben, nem sokat törődve az egyszerű polgárok elszórt 
csoportjainak hosszú távú érdekeivel. 


A második érv, mellyel magyarázni szokták, miért kell a gazdasági 
haladásnak demokráciába torkollania, abból indul ki, hogy a diktatúra vagy 
egypártrendszer előbb-utóbb hanyatlásnak indul, és ez a hanyatlás 
gyorsabb, ha az irányítandó társadalom már fejlett, iparosodott. A 
forradalmár rezsimek eleinte általában sikeresen kormányoznak, hála 
karizmatikus tekintélyüknek, ahogy Max Weber nevezte. Ám semmi 
biztosíték sincs rá, hogy az alapítók halála után az utódoknak csak 
megközelítőleg is akkora tekintélyük lesz, vagy egyáltalán, hogy legalább a 
minimális hozzáértéssel vezetik majd az országot. A hosszan tartó 
diktatúrák néha fura szeszélyeket teremnek, az önimádat túlhajtásait — ilyen 
volt Románia urának, Nicolae Ceausescunak a 40 000 W-os csillárja, amely 
akkor készült, amikor az országban rendszeres áramszüneteket tartottak. A 
rezsim alapítóinak utódai közt önpusztító hatalmi harc kezdődik, s bár 
egymást sakkban tudják tartani, az országot nem tudják hatékonyan 
kormányozni. Az örökös hatalmi harcnak és a diktatúra önkényének az 
alternatívája az, hogy az arra hivatottak és jogosultak egyre inkább rutinná 
váló és intézményesített módszerekkel választják ki az új vezetőket és 
bírálják el politikai irányelveiket. Ha a vezetőváltásnak ezek a módszerei 
már kialakultak, a levitézlett politikusokat egyszerűen ki lehet cserélni 


anélkül, hogy az egész rendszert le kellene rombolni. 207 


Van ennek a tételnek egy másik változata, amely a jobboldali diktatúrák 
demokratizálódására vonatkozik. A demokrácia bizonyos esetekben paktum 
vagy kompromisszum eredménye: az ország elitjei — a hadsereg, a 
technokraták, az ipari burzsoázia — kimerülten, csalódottan vagy egymás 
törekvéseinek kölcsönösen útját állva jobb híján egyezséget kötnek, 
megállapodnak a hatalom megosztásában. Akár a baloldali 


(kommunista), akár a jobboldali (tekintélyelvű) változatát nézzük ennek az 
érvnek, a demokrácia nem azért jön létre, mert bárki is vágyik rá, hanem 
mert az elitek küzdelme így hozta. 

Az utolsó és legnyomósabb érv, amely a gazdasági fejlődést 
összekapcsolja a liberális demokráciával: a sikeres iparosítás erős 
középosztályt hív életre, s az erős középosztály részt akar venni a politikai 
életben, és jogegyenlőséget követel.; Noha az iparosítás kezdeti 
szakaszában még gyakoriak a nagy jövedelemkülönbségek, a gazdasági 
fejlődés végső soron egyre szélesebb körű társadalmi egyenlőséget teremt, 
mivel óriási keresletet idéz elő nagyszámú képzett munkaerő iránt. És a 
széles körű társadalmi egyenlőség érthető módon arra ösztönzi az 
embereket, hogy szálljanak szembe az olyan politikai rendszerekkel, 
amelyek nem ismerik el ezt az egyenlőséget, vagy nem teszik lehetővé, 
hogy a polgárok egyenlő jogokkal vegyenek részt a politikában. 


A középosztályok az általánossá vált oktatás, művelődés szülöttei. Az 
iskolázottság és a liberális demokrácia közti összefüggésre gyakran 
rámutatnak, és valóban rendkívül fontosnak látszik.23 Az ipari 
társadalmaknak jól képzett, pallérozott agyú munkások, menedzserek, 
műszakiak és más értelmiségiek roppant tömegeire van szükségük; a 
legdiktatórikusabb állam is, ha gazdaságilag fejlődni akar, kénytelen tehát 
mind alapműveltséget adó iskolákat, mind pedig magasabb és szakirányú 
képzést nyújtó, mindenki számára hozzáférhető főiskolákat és egyetemeket 
fenntartani. Ezek a társadalmak egyszerűen nem tudnak meglenni kiterjedt 
és specializálódott oktatási intézményrendszer nélkül. Sőt a fejlett világban 
a társadalmi rangot is javarészt a tanultság, végzettség határozza meg.2/9 A 
mai Egyesült Államokban fennálló osztálykülönbségek például elsősorban a 
képzettségbeli különbségekből erednek. Ha valaki rendelkezik a megfelelő 
végbizonyítványokkal és diplomákkal, nem sok akadálya lehet az 
előmenetelének. Az egyenlőtlenség azáltal lopódzik be a rendszerbe, hogy a 
tanulási lehetőségek egyenlőtlenek; a képzettség hiánya bárkit 
menthetetlenül másodosztályú állampolgárrá bélyegez. 


A tanultság hatását a politikai magatartásra nehéz kielemezni, de 
feltehető, hogy a demokratikus társadalom kialakulásának legalább a 
feltételeit megteremti. A modern pedagógia célja saját bevallása szerint az, 
hogy , megszabadítsa" az embereket az előítéletektől és a tekintély 
uralmának hagyományos formáitól. A tanult emberek állítólag nem 


engedelmeskednek vakon a feljebbvalóiknak, inkább a maguk feje után 
cselekszenek. Bár a tömegekre ez nem áll, az embereket a tanultság 
hozzásegítheti, hogy világosabban és nagyobb időtávlatokban lássák saját 
érdekeiket. A tanult emberek emellett többet követelnek meg maguktól és 
maguknak is — más szóval bizonyos öntudat fejlődik ki bennük, a 
polgártársaiktól és az államtól is elvárják, hogy tiszteletben tartsák emberi 
méltóságukat. Egy hagyományai szerint élő paraszti társadalomban a helyi 
földesúr (vagy éppen a kommunista komisszár) rá tud venni néhány 
parasztot, hogy megöljön más parasztokat és elvegye a földjeit. Nem azért 
teszik meg, mert ezt kívánja az érdekük, hanem mert megszokták, hogy 
engedelmeskedjenek a felsőbbségnek. Fejlett országokban viszont a városi 
értelmiségieket rá lehet venni sok olyan őrültségre, mint a folyadékdiéta 
vagy a maratoni futás, holmi magánhadseregekbe vagy halálbrigádokba 
azonban nem hajlandók belépni, csak mert egy egyenruhás alak erre biztatja 
őket. 


Ennek az érvnek egy másik változata szerint a modern ipari 
gazdaságokhoz szükséges elit végül is jelentős politikai liberalizációt 
követel, mivel tudományos kutatást csak szabad légkörben lehet folytatni, s 
ehhez az eszmék és információk akadálytalan áramlását is biztosítani kell. 
Korábban már láttuk, hogy a Szovjetunió és Kína hatalmas technokrata 
elitjének a megjelenése bizonyos hajlandóságot keltett a piacok és a 
gazdaság liberalizálására, mivel ez jobban megfelelt a gazdasági ésszerűség 
kritériumainak. Az érv itt átsiklik a politika területére: a tudományos 
haladás nemcsak a kutatás szabadságától függ, hanem attól is, hogy a 
kérdéses társadalmi és politikai rendszer mint egész nyitott-e a korlátozatlan 


vita és részvétel számára.211 


Ezek volnának tehát az érvek, melyeket a gazdasági fejlődés magasabb 
szintjeit a liberális demokráciával párosítva fel lehet vonultatni. A kettő 
közötti empirikus kapcsolat tagadhatatlan. De a szükséges oksági 
kapcsolatot végső soron a bemutatott elméletek egyike sem tudja kimutatni. 


A Talcott Parsons-féle érv, hogy tudniillik a liberális demokrácia az a 
rendszer, amely a legalkalmasabb a konfliktusok megegyezés formájában 
való megoldására egy komplex modern társadalomban, csak bizonyos 
mértékig helytálló. Igaz, a liberális demokráciák jogszolgáltatására jellemző 
általánosság és alakiság kellően sík terepet biztosít, amelyen az ellenfelek 
megmérkőzhetnek, koalíciókat alkothatnak, és végül kiegyezhetnek. De a 


liberális demokrácia per se nem szükségképpen a legmegfelelőbb politikai 
rendszer társadalmi konfliktusok megoldására. A demokrácia abbeli 
képessége, hogy békésen rendezze a konfliktusokat, akkor érvényesül a 
legjobban, amikor olyan , érdekcsoportok" kerülnek szembe egymással, 
melyek közt van egy átfogóbb, régebbi keletű megegyezés az alapértékeket 
vagy játékszabályokat illetően, s amikor a viszály elsősorban gazdasági 
természetű. Ám adódnak másfajta, nem gazdasági jellegű konfliktusok is, 
amelyeket sokkal nehezebb eligazítani, mert örökölt társadalmi rangokkal 
vagy a hazafiság kérdéseivel kapcsolódnak össze, s ezeknek a 
megoldásában a demokrácia nem különösebben jeleskedik. 


Abból, hogy az amerikai demokrácia sikerrel oldja meg soknemzetiségű 
és dinamikus népessége különböző érdekcsoportjainak a konfliktusait, még 
nem következik, hogy a demokrácia ugyanígy meg tudja majd oldani a más 
társadalmakban kipattanó konfliktusokat. Ami e téren Amerikában történik, 
az egészen egyedülálló, mivelhogy az amerikaiak, amint Tocgueville 
mondta, , egyenlőnek születnek? 22 Bárhonnan jöttek, bármilyen családból, 
országból, népből származtak, a bevándorlók Amerika földjére lépve 
egyszer s mindenkorra elhagyták ezeket az azonosságelemeiket, s 
beolvadtak egy új társadalomba, amelyben nem voltak élesen körvonalazott 
osztályok, sem régóta fennálló etnikai és nemzeti határok. Amerika 
társadalmi és etnikai struktúrája mindig elég cseppfolyós volt ahhoz, hogy 
ne alakulhassanak ki merev társadalmi osztályok, számottevő fióknemzetek 
vagy nyelvi kisebbségek. 28 Az amerikai demokráciának így ritkán kellett 
olyan kényes és bonyodalmas társadalmi konfliktusokkal bajlódnia, mint 
más, régebbi társadalmaknak. 


Az amerikai demokrácia ráadásul nemigen tudta megoldani legszívósabb 
etnikai problémáját, az amerikai feketék ügyét. A fekete rabszolgaság volt a 
fő kivétel az alól az általánosítás alól, hogy az amerikaiak , egyenlőknek 
születnek", s az amerikai demokrácia a rabszolgaság kérdését nem is volt 
képes demokratikus eszközökkel rendezni. Több mint egy évszázaddal a 
rabszolgaság megszüntetése után, sőt jóval azután, hogy kimondták az 
amerikai feketék teljes jogi egyenlőségét, sokan közülük még mindig igen 
távol állnak az amerikai kultúra főáramától. És mivel a probléma alapjában 
véve kulturális természetű mind a feketéknél, mind a fehéreknél, nem 
világos, valóban meg tudja-e tenni az amerikai demokrácia, ami a feketék 
tényleges beolvasztásához szükséges, s a formális esélyegyenlőségtől 
tovább tud-e haladni a valódi társadalmi egyenlőség felé. 


A liberális demokrácia csakugyan jobban működhet abban a 
társadalomban, amely az egyenlőségnek már magas fokára jutott, és 
bizonyos alapértékek tekintetében közmegegyezést ért el. De azokat a 
társadalmakat, melyeket osztály-, nemzetiségi vagy vallási ellentétek erősen 
megosztanak, a demokrácia megbéníthatja és stagnálásra ítélheti. A 
megosztottság legtipikusabb formája az olyan országokban folyó 
osztályküzdelem, ahol a feudalizmusból nagymértékben tagozódott és 
egyenlőtlen osztálystruktúrák maradtak vissza. Ez volt a helyzet 
Franciaországban a forradalom idején, s ilyen ma több harmadik világbeli 
országban, például a Fülöp-szigeteken és Peruban. A társadalmon egy 
hagyományos elit uralkodik, általában a nagybirtokosok, akikben semmi 
jóindulat sincs a többi osztály iránt, s akik vállalkozónak is gyengék. A 
demokrácia formális bevezetése az ilyen országokban elleplezi az óriási 
vagyon-, tekintély-, rang- és hatalomkülönbségeket, amelyek révén ezek az 
elitek irányítani tudják a demokratikus folyamatot. És kifejlődik a jól ismert 
társadalmi kór: az uralkodó osztályok basáskodásának a hatására 
hasonlóképpen ellenséges baloldali érzelmű ellenzék képződik, amely meg 
van győződve róla, hogy maga a demokratikus rendszer is korrupt, és szét 
kell zúzni, az oltalmát élvező társadalmi csoportokkal együtt. Az a 
demokrácia, amely egy kétbalkezes, renyhe birtokos osztály érdekeit védi 
és társadalmi polgárháborút szít, gazdasági szempontból nem mondható , jól 
működőnek" .248 


A demokrácia nem túlontúl alkalmas az etnikai csoportok vagy nemzetek 
közti viták eldöntésére sem. A nemzeti szuverenitás lényegénél fogva nem 
lehet kompromisszum tárgya, az vagy az egyik népé vagy a másiké — az 
örményeké vagy az azerieké, a litvánoké vagy az oroszoké -, és ha 
különböző csoportok szembekerülnek egymással, ritkán van mód békés, 
demokratikus megegyezéssel elsimítani az ellentéteket, ami gazdasági viták 
esetében sikerülni szokott. A Szovjetunió nem tudott úgy demokratizálódni, 
hogy egységét is megőrizze, mert az uniót alkotó nemzetek közt nem volt 
konszenzus a közös állampolgárság és azonosság megtartására nézve. A 
demokrácia csak úgy valósulhat meg, hogy az ország kisebb nemzeti 
egységekre bomlik. Az amerikai demokrácia meglepően jól boldogult az 
etnikai sokféleséggel, ez a sokféleség azonban bizonyos határok közt 
maradt: Amerika egyetlen etnikai csoportja sem ősi földjén élő, saját 
nyelvét beszélő, hosszú nemzeti múltra visszatekintő szuverén történelmi 
közösség. 


A modernizáló diktatúra elvben sokkal jobb eredményeket érhet el, mint 
a demokrácia, azoknak a társadalmi feltételeknek a megteremtésében, 
amelyek lehetővé teszik mind a kapitalista gazdasági növekedést, mind 
pedig — idővel — a stabil demokrácia létrejöttét. Vegyük, mondjuk, a 
Fülöpszigetek esetét. Az ottani társadalmat még ma is az jellemzi, hogy 
vidéken nagy a társadalmi egyenlőtlenség, mivel a megművelhető földek 
túlnyomó része a kisszámú régi birtokoscsaládok kezében van. Mint a 
nagybirtokos felsőbb osztályok általában, a Fülöp-szigetekiek sem tűnnek 
ki dinamizmusukkal és sikeres gazdálkodásukkal. Társadalmi súlyuk miatt 
mégis mindig vezető szerepet játszottak a függetlenedés után az ország 
politikai életében. Ennek a társadalmi csoportnak a töretlen uralma az oka,, 
hogy megszületett Délkelet-Ázsia maradék maoista gerillamozgalmainak 
egyike, a Fülöpszigetek Kommunista Pártja és katonai szárnya, az Új 
Néphadsereg. A Marcos-diktatúra 1986-ban bekövetkezett megdöntése és 
Corazón Aguino hatalomra kerülése után sem történt semmi a földeloszlás 
és a felkelés problémáinak az orvoslására, nem utolsósorban azért, mert 
Aguino asszony családja az ország legnagyobb birtokosai közé tartozik. 
Elnökké választása óta a komoly földreform keresztülvitelét célzó 
erőfeszítéseket a törvényhozás sorra meghiúsította — ebben a testületben 
ugyanis éppen azok a hangadók, akik ellen a reform irányul. A demokrácia 
ebben az esetben képtelen kialakítani azt a társadalmi egyenlőségen alapuló 
rendet, amely egyrészt a kapitalista növekedéshez, másrészt magának a 
demokráciának a stabilizálásához, időtállóvá tételéhez szükséges. 22 Ilyen 
körülmények között a diktatúra sokkal jobban működhetne, több esélye 
lenne modern társadalom létrehozására, mint ahogy diktatórikus hatalom 
felhasználásával hajtottak végre földreformot Japánban az amerikai 
megszállás alatt. 


Hasonló reformra vállalkoztak azok a baloldali katonatisztek, akik 1968 
és 1980 közt kormányozták Perut. Mielőtt átvették a hatalmat, az ország 
földjeinek 50 százaléka — és a politikában a döntő szó — 700 hacienda - 
tulajdonosé volt. A katonai junta Latin-Amerika Kuba utáni legátfogóbb 
földreformját vitte véghez, a régi agrároligarchákat új, modern ipari elittel 
és techno-bürokratákkal váltva fel, s a középosztály hatalmas mértékű 
gyarapodását a közoktatás fejlesztésével is elősegítve.€ Ez a diktatórikus 
közjáték egy még nagyobb és még rosszabb hatásfokú állami szektorral 
terhelte meg ugyan Perut de megszüntette a legkirívóbb társadalmi 
egyenlőtlenségek egy részét, s így megcsillantotta a reményt, hogy majd 


valamikor, miután a katonák visszamentek laktanyáikba, ami 1980-ban meg 
is történt, kialakul egy gazdaságilag valóban modern szektor. 


Nemcsak a leninista baloldal használhatja fel az állam diktatórikus 
eszközeit az uralkodó társadalmi csoportok hatalmának a megtörésére; ha 
jobboldali rezsimek élnek ezzel a módszerrel, megnyílhat az út a 
piacgazdaság felé, s azon át az iparosodás legmagasabb szintjeire. A 
kapitalizmus ugyanis leginkább a gyorsan reagáló és egyenlőségre törekvő 
társadalomban virágzik, ahol a vállalkozói középosztály már félreállította a 
régi földesurakat és egyéb kiváltságos, ám a gazdasághoz nem sokat értő 
társadalmi csoportokat. Ha egy modernizáló diktatúra ennek a folyamatnak 
a meggyorsítására alkalmaz kényszert, s ellen tud állni a kísértésnek, hogy 
egy rosszul gazdálkodó régi földbirtokos osztály anyagi eszközeit és 
hatalmát egy ugyanolyan rosszul gazdálkodó állami szektornak adja át, 
akkor semmi okunk azt mondani, hogy ez összeegyeztethetetlen a 
, posztindusztriális?" gazdasági szervezettség legmodernebb formáival. Ez a 
fajta logika vezérelte Andranik Migranjant és más szovjet értelmiségieket, 
amikor kijelentették, hogy a Szovjetunió csak , tekintélyelvű átmenet" útján 
juthat el a piacgazdaságba, tehát diktatórikus hatalommal felruházott 


nemzeti elnökségre van szükség.818 


Az osztály-, nemzeti, etnikai vagy vallási különbségek okozta társadalmi 
feszültségeket maga a kapitalista gazdasági fejlődés is enyhítheti, mert 
azzal biztat, hogy előbb-utóbb létrejön a demokratikus közmegegyezés. De 
korántsem biztos, hogy az ország gazdasági növekedésével eltűnnek a 
feszültségek, vagy hogy nem térnek még élesebb formában vissza. A 
gazdasági fejlődés nem gyöngítette a francia kanadaiak nemzeti 
azonosságérzését Ouébecben; épp ellenkezőleg, mivel attól tartanak, hogy a 
többségi angol nyelvű kultúra felszívja őket, még inkább ragaszkodnak 
különállásukhoz. Ha azt mondjuk, a demokrácia jobban működik olyan 
társadalmakban, amelyeknek a polgárai , egyenlőknek születnek", mint az 
amerikaiak, rögtön felvetődik a kérdés: de egyáltalán hogy éri el ezt egy 
nemzet? A demokrácia tehát nem lesz szükségképpen működőképesebb, ha 
a társadalmak komplexebbé és sokszínűvé válnak. Sőt pontosan akkor 
mond csődöt, amikor a társadalmak komplexitása átlép egy bizonyos határt. 

Az előzőekben bemutatott második érv, hogy tudniillik a demokrácia 
baloldali vagy jobboldali nem demokratikus elitek hatalmi harcának a 
, melléktermékeként" is létrejöhet, szintén nem magyarázza meg 


kielégítően, miért kell a liberális demokrácia felé tartó fejlődésnek 
egyetemesnek lennie. Ebből az elméletből ugyanis kitűnik, hogy az állam 
vezetéséért küzdő csoportok egyike sem lelkesedik a demokráciáért mint 
végeredményért. A demokrácia inkább afféle fegyverszünet a hadakozó 
klikkek közt, s a hatalmi egyensúly felbillenése, valamelyik csoport vagy 
elit ddjudalmaskodása a létét fenyegeti. Másképp kifejezve: ha a demokrácia 
csupán azért jelenik meg a Szovjetunióban, mert az olyan becsvágyó 
politikusoknak, mint Gorbacsov és Jelcin, kell egy demagogikus nádpálca a 
mindenható pártapparátus megfegyelmezésére, akkor az egyiknek vagy a 
másiknak a győzelme a demokratikus vívmányok megsemmisüléséhez 
vezethet. Ez az elmélet ugyanígy azt is feltételezi, hogy a demokrácia Latin- 
Amerikában nem sokkal több, mint a tekintélyelvű jobboldal és baloldal 
kompromisszuma, illetőleg nagy hatalmú jobboldali csoportok kiegyezése, 
amelyek mindegyikének megvan a saját elképzelése a helyes társadalmi 
rendről, s ezt igyekszik is valóra váltani, mihelyt magához ragadta a 
kormányrudat. Nos, ez talán jó leírása a folyamatnak, melynek 
eredményeképpen bizonyos országok demokratizálódnak, de ha a 
demokrácia senkinek sem az eszménye, aligha lesz stabil. Ennek a 
magyarázatnak az alapján nem várható egyetemes fejlődés ebben az 
irányban. 

Az utolsó érv, azaz hogy az előrehaladó iparosodás iskolázott 
középosztály-társadalmakat alakít ki, s ezek természetszerűleg liberális 
jogrendet és a politikai életben való demokratikus részvételt igényelnek, 
csak egy bizonyos pontig helytálló. Az ésszerű és világos, hogy az 
iskolázottság, ha nem is nélkülözhetetlen előfeltétele, mindenesetre igen 
kívánatos járuléka a demokráciának. Nehéz elképzelni, hogy a demokrácia 
megfelelően működhet egy nagyrészt írástudatlan társadalomban, ahol az 
emberek nem tudják az információkat felhasználni, és nem ismerik a 
lehetőségeiket. De egész más dolog kijelenteni, hogy az iskolázottság 
szükségszerűen a demokratikus normákban való hithez vezet. A műveltség 
emelkedő szintje egy sor országban, a Szovjetuniótól és Kínától Dél- 
Koreáig, Iajvanig és Brazíliáig csakugyan szoros összefüggésben volt a 
demokratikus normák elterjedésével. Ám a világ oktatási központjaiban a 
divatos eszmék jelenleg történetesen a demokrácia eszméi: nem meglepő, 
ha egy tajvani diák, aki a kaliforniai egyetemen mérnöki diplomát szerzett, 
azzal a meggyőződéssel tér haza, hogy a modern országok legmagasabb 
fokú politikai szervezeti formája a liberális demokrácia. Ez azonban 


merőben más, mint azt állítani, hogy szükségszerű kapcsolat van mérnöki 
képzettsége — Tajvan számára gazdaságilag fontos tudása — és újsütetű 
demokratizmusa közt. Ha tehát természetesnek vesszük, hogy a művelődés 
a demokratikus értékek elfogadásához vezet, ugyancsak elfogultnak 
mutatkozunk, lévén demokraták. Más korszakokban, amikor a 
demokratikus eszmék nem voltak ennyire népszerűek, a Nyugaton tanuló 
fiatalok ugyanilyen gyakran mentek haza abban a hitben, hogy a modern 
társadalmak jövője a kommunizmus vagy a fasizmus. Az Egyesült 
Államokban a felsőoktatás ma a XX. századi gondolkodás 
történelemelemző és relativista szemléletét oltja bele a fiatalokba. Így jó 
polgárai lesznek a liberális demokráciáknak, mert megtanulják, hogy az 
övéktől eltérő nézeteket tiszteletben kell tartani, de másvalami is az 
agyukba vésődik: semmiféle döntő érv nem szól amellett, hogy a liberális 
demokrácia különb a többi kormányzati formánál. 


A tény, hogy iskolázott középosztálybeli emberek a legfejlettebb ipari 
országokban a liberális demokráciát általában többre tartják a diktatúra 
különböző válfajainál, felveti a kérdést, hogy mi ennek az oka. Az elég 
világosnak látszik, hogy nem azért tartják többre a demokráciát, mert ezt 
magának az iparosodás folyamatának a logikája sugallja. Sőt ennek a 
folyamatnak a logikája a jelek szerint épp az ellenkező irányba mutat. Mert 
ha egy ország legfőbb célja a gazdasági növekedés, akkor az igazán előnyös 
összetétel nem a liberális demokrácia, és nem is a szocializmus leninista 
vagy demokratikus változata, hanem a liberális gazdaság és a politikai 
diktatúra párosítása, amit néhány megfigyelő , bürokratikus-diktatórikus 
államnak" minősített, s amit mi , piacorientált parancsuralomnak" 
nevezhetünk. 


Figyelemre méltó empirikus bizonyítékok szólnak amellett, hogy a 
piacorientált modernizáló tekintélyelvű vagy parancsuralmi rendszerek jobb 
gazdasági teljesítményekre képesek, mint demokratikus megfelelőik. A 
történelem folyamán a legjelentősebb gazdasági növekedést az ilyen típusú 
államok érték el: a császári Németország, a Meidzsi-Japán, Vitte és 
Sztolipin Oroszországa, a közelmúltban pedig Brazília az 1964-es 
hatalomátvétel után, Chile Pinochet idején és természetesen az ázsiai 
, újonnan iparosodott országok" 229 1961 és 1968 között például a fejlődő 
világ demokráciáinak, köztük Indiának, Sri Lankának, a Fülöp-szigeteknek, 
Chilének és Costa Ricának mindössze 2,1 százalék volt az éves növekedési 
átlaga, míg a konzervatív parancsuralmi rezsimek (Spanyolország, 


Portugália, Irán, Tajvan, Dél-Korea, Thaiföld és Pakisztán) csoportjánál 5,2 


százalék volt a növekedési átlag. 


Hogy a piacorientált tekintélyelvű vagy parancsuralmi rendszer miért ér 
el jobb gazdasági eredményeket, mint a demokratikus, az meglehetősen 
nyilvánvaló, és Joseph Schumpeter osztrák közgazdász is kifejtette 
Kapitalizmus, szocializmus és demokrácia című könyvében. A 
demokratikus országokban a választók elvben ugyan a szabadpiac hívei, de 
tüstént sutba dobják ezt a , meggyőződésüket", ha tulajdon rövid távú 
gazdasági érdekeik forognak kockán. Más szóval: nem tételezhető fel, hogy 
a demokratikus közönség ésszerű gazdasági döntéseket hoz, vagy hogy a 
gazdaság vesztesei nem használják majd fel politikai hatalmukat pozícióik 
védelmére. A demokratikus rezsimek társadalmaik különböző 
érdekcsoportjainak igényeire reagálva összességükben hajlanak arra, hogy 
többet költsenek szociális intézményekre, hogy bérkiegyenlítő 
adópolitikájukkal lehűtsék a munkakedvet, hogy támogassák a gyengélkedő 
és nem versenyképes iparágakat, s hogy ennélfogva nagyobb költségvetési 
hiányokat és magasabb inflációs rátákat is elfogadjanak. Vegyünk egy hazai 
példát: az Egyesült Államok sokkal többet költött, mint amennyit termelt, 
évről évre növelte az államháztartás deficitjét, ezzel veszélyeztetve az 
elkövetkezendő évek gazdasági növekedését és szűkítve a következő 
nemzedékek lehetőségeit, s mindezt csupán azért, hogy fenntartsa a 
fogyasztás magas szintjét. Az általános aggodalom ellenére, hogy ez a 
meggondolatlanság hosszú távon gazdaságilag és politikailag egyaránt 
káros lehet, az amerikai demokratikus rendszer képtelen volt megbirkózni a 
problémával, mert nem tudta eldönteni, hogyan ossza el — a méltányosság 
betartásával — a költségvetés megnyirbálásából és az adóemelésekből 
származó terheket. A demokrácia így az utóbbi években gazdasági téren 
nem valami remekül működött Amerikában. 


A parancsuralmi rendszerek viszont elvben alkalmasabbak arra, hogy 
valóban liberális gazdaságpolitikát folytassanak, amelyet nem torzítanak el 
a növekedést akadályozó újraelosztási törekvések. Nem kell ugyanis 
tekintetbe venniük a hanyatló iparágak munkásait, vagy szubvenciókkal 
segíteniük a gyönge hatásfokkal dolgozó szektorokat, pusztán mert az 
utóbbiaknak politikai befolyásuk van. Ha szükséges, hatalmi eszközökkel is 
visszafoghatják a fogyasztást a hosszú távú növekedés érdekében. A 
délkoreai kormányzat a hatvanas években, az ország nagymértékű 
gazdasági növekedése idején a bérköveteléseket is el tudta fojtani: betiltotta 


a sztrájkokat, és megtiltotta, hogy a munkásság fogyasztásának növelését és 
szociális helyzetének javítását akár csak szóba is hozzák. De miután az 
ország 1987-ben demokratizálódott, sztrájk sztrájkot követett, s a hosszú 
ideig némaságra kárhoztatott munkásság erélyesen sürgette a béremelést, 
amit az új, demokratikusan megválasztott kormányzat kénytelen volt 
teljesíteni. Az eredmény a délkoreai munkaerő jelentős megdrágulása és a 
versenyképesség csökkenése volt. A kommunista rezsimek természetesen 
rendkívül magas megtakarítási és beruházási rátákat tudnak elérni, mert 
könyörtelenül kiszipolyozzák a fogyasztókat, de hosszú távú növekedésük 
és modernizálási képességük megszenvedi a verseny hiányát. A 
piacorientált parancsuralmi rendszerek viszont mindkét világ előnyeit 
hasznukra fordítják: viszonylag nagyfokú társadalmi fegyelmet 
kényszerítenek rá népeikre, s kellő szabadságot biztosítanak, hogy 
bátorítsák az újítást s a legkorszerűbb technikák alkalmazását. 

Ha az egyik érv a gazdasági hatékonyság szempontjából a demokráciák 
ellen az, hogy túl sokat bajlódnak a piaccal az újraelosztás és a fogyasztás 
érdekében, a másik érv éppen az, hogy nem bajlódnak eleget. A 
piacorientált parancsuralmi rendszerek gazdaságpolitikája sok tekintetben 
inkább etatista, mint az észak-amerikai és nyugateurópai fejlett 
demokráciáké. Ám ez az etatizmus igen célratörően csakis arra irányul, 
hogy elősegítse a gazdasági növekedést, s nem az újraelosztás és a 
társadalmi igazság a célja. Nem világos, hogy az úgynevezett 
, iparpolitika", amelynek alapján az állam pénzügyileg vagy egyéb módon 
támogat bizonyos gazdasági szektorokat mások rovására, végül is többet 
használt-e, mint ártott Japán és a többi iparosodott ázsiai ország 
gazdaságának. De az állam piaci beavatkozása, ha hozzáértőén hajtják 
végre és megmarad a piaci verseny tág keretei között, nyilvánvalóan 
nagyon is összeegyeztethető az igen magas növekedési szintekkel. A tajvani 
gazdaság irányítói a hetvenes évek végén és a nyolcvanas évek elején a 
könnyűiparból — például a textilgyártásból — átterelték a beruházásokat a 
csúcstechnika — elektronika, félvezetőgyártás — területére, bár ez sok 
keserűséget és súlyos munkanélküliséget okozott az előbbi szektorban. Ez 
az iparpolitika azért járt sikerrel Tajvanon, mert az állam meg tudta védeni 
tervező technokratáit a politikai nyomástól, úgyhogy piacerősítő 
intézkedéseket tehettek, és a hatékonyság kritériumai szerint hozhatták meg 
döntéseiket — egyszóval azért járt sikerrel, mert Tajvant nem 
demokratikusan kormányozták. Sokkal kevésbé valószínű, hogy egy 


amerikai , iparpolitika" fokozná a versenyképességet, pontosan azért, mert 
Amerika demokratikusabb, mint Tajvan vagy az újonnan iparosodott ázsiai 
országok. A tervezési folyamat egykettőre áldozatul esne a 
Kongresszusnak, amely minduntalan nyomást gyakorolna rá, hol rossz 
hatásfokú iparágak védelmében, hol olyanokat támogatva, amelyekhez 
sajátos érdekek fűződnek. 

Annyi kétségtelen, hogy a gazdasági fejlődés és a liberális demokrácia 
közt kapcsolat van, ezt bárki megállapíthatja, ha egyszerűen csak szétnéz a 
világban. E kapcsolat természete azonban jóval bonyolultabb, mint 
amilyennek első pillantásra látszik, s az eddig bemutatott elméletek egyike 
sem magyarázza meg kielégítően. A modern természettudomány logikája és 
az iparosítási folyamat, melyet táplál, a politika szférájában — a gazdaság 
szférájától eltérően — nem egyetlen irányba mutat. A liberális demokrácia 
összeegyeztethető az ipari érettséggel, és számos iparilag fejlett állam 
polgárai sokra tartják, de úgy rémlik, nincs szükségszerű összefüggés a 
kettő között. Az , irányzatos"? történelmünk alapját alkotó Mechanizmus 
éppúgy vezethet bürokratikus- 


diktatórikus jövőbe, mint liberálisba. Így tehát másutt kell kereskednünk, 
ha meg akarjuk érteni a diktatúrák jelenlegi válságát és a demokratikus 
világforradalmat. 


11 
Válasz a korábbi kérdésre 


Kant kérdésére, hogy lehetséges-e kozmopolita szemléletű egyetemes 
történelmet írni, ideiglenesen azt feleljük, igen. 


A modern természettudománytól kaptunk egy Mechanizmust, melynek 
fokozatos kibontakozása irányt szab és következetességet ad az utóbbi 
három-négy évszázad történelmének. Egy olyan korban, amikor az európai 
és észak-amerikai tapasztalatokat már nem azonosíthatjuk az emberiségre 
mint egészre vonatkozókkal, ez a Mechanizmus valóban egyetemes. 
Eltekintve a Brazília vagy Pápua Új-Guinea dzsungeleiben élő, gyorsan 
fogyatkozó törzsektől, nincs az emberi nemnek egyetlen ága sem, amelyet 
ne érintett volna meg a Mechanizmus, s amely ne kötődne a többihez a 
modern fogyasztói társadalmaknak az egész földgolyót átfogó gazdasági 
hálózata révén. Nem a provincializmus, hanem a kozmopolitizmus jele, ha 


elismerjük, hogy az utóbbi néhány évszázadban egy sajátos világkultúra 
keletkezett a technika ösztönözte gazdasági növekedés s az eléréséhez és 
fenntartásához szükséges kapitalista társadalmi viszonyok mint középpont 
körül. Azok a társadalmak, amelyek megpróbáltak ennek az 
egységesítésnek ellenállni, a Tokugava-kori Japántól és a Fényes Portától a 
Szovjetunióig, a Kínai Népköztársaságig, Burmáig és Iránig, csak 
utóvédharcokat vívhattak, s azt is alig egy-két nemzedéken át. Amelyiket 
nem győzte le a fejlettebb haditechnika, azt megigézte a modern 
természettudomány teremtette anyagi világ csillogása. Bár nem minden 
ország válhat fogyasztói társadalommá a közeljövőben, aligha akad olyan 
társadalom a világon, amelynek nem ez a célja. 


Mivel a modern természettudomány hatalma tény, a történelem 
ciklikusságának az elméletét ma már nehéz bizonyítani. Ezzel nem azt 
állítjuk, hogy a történelemben nincsenek ismétlődések. Akik olvasták 
Thuküdidészt, felhívhatják a figyelmet Athén és Spárta vetélkedésének s az 
Egyesült Államok és a Szovjetunió hidegháborús konfliktusának 
hasonlóságára. Akik tudják, hogyan lettek naggyá, majd hogyan szürkültek, 
sorvadtak el bizonyos hatalmak az ókor egyes korszakaiban, és a maiakhoz 
hasonlítják őket, joggal fedeznek fel egyezéseket. A történelem egyik- 
másik régi elemének, tendenciájának a visszatérése azonban 
összeegyeztethető az irányzatos, dialektikus felfogással, de csak ha 
feltételezzük, hogy az ismétlődések között élnek az emlékek és nem szűnik 
meg a mozgás. Az athéni demokrácia nem modern demokrácia, és 
Spártának sincs jelenkori megfelelője, bár némely vonása megtalálható 
Sztálin Szovjetuniójában. Ahhoz, hogy a történelem valóban ciklikus 
legyen, amilyennek Platón és Arisztotelész elképzelte, iszonyú méretű 
világkatasztrófa kellene, amely a civilizációval együtt annak minden 
emlékét is eltüntetné. De még a nukleáris fegyverek és a légkör 
felmelegedése korában sem valószínű egy ekkora erejű, a modern 
természettudomány fogalmát szintén megsemmisítő kataklizma. És amíg 
ennek a vámpírnak át nem döfik a szívét, addig újra és újra regenerálódik — 
összes társadalmi, gazdasági és politikai velejárójával —, mégpedig néhány 
röpke generáció alatt. A lényeget bármi módon érintő irányváltoztatás teljes 
szakítás lenne a modern természettudománnyal s az általa teremtett 
világgal. A mai társadalmak aligha szánják rá erre magukat, s a katonai 
vetélkedés mindenképp rábírja az érdekelteket, hogy tagjai maradjanak 
ennek a világnak. 


A XX. század végén úgy látszik, Hitler és Sztálin csupán történelmi 
mellék- és zsákutca volt, nem a társadalmi szerveződés valódi alternatívája. 
Ezek a totalitarizmusok, amelyekről ma sem tudjuk, hány emberéletbe és 
mennyi gyötrelembe kerültek, eredeti formájukban egy emberöltő alatt 
kiégtek: a hitlerizmus 1945-re, a sztálinizmus 1956-ra. Sok más ország is 
megpróbálkozott a totalitarizmus némely módozatával, az 1949-es kínai 
forradalomtól a kambodzsai népirtásig, amit a vörös khmerek vittek végbe a 
hetvenes években, s a kettő között légiónyi ocsmány kis diktatúra volt és 
van: baloldaliak, mint Észak-Korea, Dél-Jemen, Etiópia, Kuba és 
Afganisztán, s jobboldaliak, mint Irán, Irak és Szíria.£22 Ám ezeket az újabb 
keletű totalitarizmusokat mind az jellemzi, hogy viszonylag elmaradott és 
elszegényedett harmadik világbeli országokban jöttek létre.223 Mivel a 
kommunizmus térnyerési kísérletei a fejlett világban kudarcot vallottak, s a 
mozgalom az iparosítást épp hogy elkezdő országokban tudott csak 
előretörni, feltehetőleg Walt Rostownak van igaza, aki a , totalitárius 
kísértést", ahogy nevezi, elsősorban , az átmenet betegségének? tartja, kóros 
állapotnak, amit a társadalmi-gazdasági fejlődés bizonyos szakaszában lévő 
ország különleges politikai és társadalmi követelményei okoznak.828 


De mit mondjunk a fasizmusról, amely egy igen fejlett országban 
keletkezett? Lehetséges volna a német nemzetiszocializmust ,,a történelem 
egyik szakaszának" minősíteni ahelyett, hogy magának a modernségnek a 
sajátos szüleményét látnánk benne? És ha a harmincas éveket végigélő 
nemzedéket megdöbbentette és kizökkentette önelégültségéből annak a 
többgyökerű gyűlöletnek a kirobbanása, amelyről azt hitték, a civilizáció 
előrehaladása rég , legyőzte", ugyan ki biztosíthat bennünket, hogy nem 
leszünk hüledező tanúi egy másfajta, eddig fel nem fedezett kráter 
kitörésének? 

A válasz természetesen az, hogy erre nincs semmi biztosíték, s nem 
nyugtathatjuk meg az utánunk következő nemzedéket, hogy már nem 
bukkannak fel újabb Hitlerek vagy Pol Potok. Az a mai, magát Hegel 
hívének valló , filozófus", aki azt állítaná, Hitler uralma szükségszerű volt, 
mert Németországnak csak ez hozhatta meg a demokráciát 1945 után, 
megérdemelné, hogy kinevessék. Másrészt viszont egy egyetemes 
történelemnek nem kell minden zsarnokságot és minden háborút igazolnia, 
ha értelmes és átfogó tendenciát akar kimutatni az emberi , fejlődésben. 
Ennek a fejlődési folyamatnak a hatékonyságát és hosszú távú 


szabályszerűségét egyáltalán nem csökkenti, ha elismerjük: hosszabb és 
látszólag megmagyarázhatatlan történések szakították meg, mint ahogy a 
biológiai evolúció elméletét sem cáfolja meg a dinoszauruszok hirtelen 
kipusztulásának a ténye. 


Nem elég egyszerűen csak a holocaustra hivatkozni, és arra számítani, 
hogy a történelemben észlelhető haladásról vagy ésszerűségről folyó 
eszmecserének rögtön vége szakad, noha ennek a szörnyűségnek az 
említésére csakugyan illik egy kis szünetet tartanunk és elmélkednünk. 
Vannak, akik elzárkóznak attól, hogy racionálisan boncolgassák a holocaust 
történelmi okait, s ez a magatartás hasonlít az antinukleáris aktivistákéhoz, 
akik nem hajlandók észérvekkel megvitatni az elrettentésnek vagy a 
nukleáris fegyverek stratégiai felhasználásának a kérdéseit. Mindkét 
esetben az illetőknek az az aggályuk, hogy az , ésszerű magyarázat" 
mintegy megszelídítené a népirtást, írók közt, akik a holocaustot 
valamiképp a modernség döntő eseményének tekintik, bevett szokás azt 
állítani róla, hogy történelmileg egyedülálló a maga gonoszságában, és 
egyben annak a potenciálisan egyetemes gonoszságnak a megnyilvánulása, 
amely minden társadalomban ott lappang a felszín alatt. A kettő azonban 
egyszerre nem lehet igaz: ha a holocaust egyedülálló gonoszság, példa 
nélkül való az egész történelemben, akkor hasonlóképpen egyedülálló 
okainak kellett lennie, s nem várható, hogy ezek az okok más korban, más 
országban egykönnyen ismét jelentkezzenek.23 Így tehát semmiképp sem 
vehető a modernség egyik szükségszerű járulékának. Másrészt viszont, ha 
valamilyen egyetemes gonoszság megnyilvánulása, akkor nem más, mint 
szélsőséges változata annak a félelmetes, de jól ismert jelenségnek, amelyet 
nacionalista túlkapásokként szoktunk emlegetni, s amely lassíthatja, de ki 
nem siklathatja a Történelem mozdonyát. 


Én magam megkockáztatnám azt a véleményt, hogy a holocaust 
egyedülálló gonoszság volt s egyben bizonyos egyedülálló történelmi 
körülményeknek a következménye, amelyek a húszas és harmincas évek 
Németországát jellemezték. Ezek a feltételek nemcsak hogy nincsenek meg 
minden fejlett társadalomban, hanem nagyon nehéz is lenne (bár nem 
lehetetlen) ismét előidézni őket valahol. E körülmények közül nem egy, 
például a vereség egy hosszú és kegyetlen háború után s a gazdasági válság, 
jól ismert és más országokban is kialakulhat. Mások azonban az akkori 
Németország sajátos szellemi és kulturális hagyományaival kapcsolatosak, 
az antimaterializmussal s a küzdelem és áldozat dicsőítésével, amiben a 


németek annyira különböztek a liberális franciáktól és angoloktól. Ezeket a 
, modernnek?" egyáltalán nem mondható hagyományokat erősen próbára 
tette a társadalom széthullása, melyet Németország gyors ütemű iparosítása 
okozott a francia-porosz háború előtt és után. A nácizmust is fel lehet fogni 
, az átmenet betegsége" egyik, noha szélsőséges, válfajának, a 
modernizációs folyamat melléktermékének, amely egyáltalán nem volt 
szerves része magának a modernségnek.22€ Mindez nem jelenti azt, hogy 
nácizmusféle jelenségek ma már nem fordulhatnak elő, mert társadalmilag 
túljutottunk ezen a szakaszon. De sugallja azt, hogy a fasizmus kóros és 
kivételes állapot, amelyből a modernség mint egész nem ítélhető meg. 


Jóllehet a sztálinizmust vagy a nácizmust a társadalmi fejlődés 
betegségeinek mondjuk, jól látjuk, milyen iszonyatos rezsimek voltak, és 
átérezzük áldozataik tragédiáját. Amint Jean-Francois Revel rámutatott, a 
tény, hogy a nyolcvanas években néhány országban diadalmaskodott a 
demokrácia, semmit sem segít azokon a milliókon, akiknek az életét az 


utóbbi száz évben felemésztette a totalitarizmus. ££2 


Az a tény azonban, hogy az ő életük hiábavaló volt, és szenvedéseikért 
nem kaptak kárpótlást, bennünket ne némítson el, ne akassza meg annak a 
kérdésnek a taglalását, felfedezhető-e a történelemben valamilyen ésszerű 
tendencia. Az egyetemes történelemtől — ha van ilyen — sokan azt várják, 
hogy afféle világi gondviselés legyen, vagyis hogy a történelem végső célja 
alapján igazoljon minden létezőt. De aki logikusan gondolkodik, nem 
számít erre. Az egyetemes történelem ugyanis olyan szellemi mű, amelynek 
megalkotója igen nagy határozottsággal rostálja, tömöríti és általánosítja a 
történelem részleteit és tanulságait, s majdhogynem szükségszerűen mellőz 
egész népeket és korokat, a , történelem előtti időket". Bármilyen 
egyetemes történelmet sikerül is , összehoznunk", óhatatlanul kimarad 
belőle egy sereg esemény, amelyek pedig azoknak, akik átélték őket, 
igencsak valóságosak. Az egyetemes történelem intellektuális eszköz, 
semmi több, nem veheti át Isten helyét, hogy személyes elégtételt 
szolgáltasson a történelem minden áldozatának. 

És végül: a történelmi fejlődés olyan — kétségkívül rémületes — törései 
ellenére, mint a holocaust, nyilvánvaló tény, hogy a modernség összefüggő 
és rendkívül erőteljes egész. E töréseknek a léte azoknak a figyelemre méltó 
hasonlóságoknak a valóságértékét sem csökkenti, amelyek a modernizációs 
folyamatot átélt emberek tapasztalataiban megfigyelhetők. Senki sem 


tagadhatja, hogy a XX. századi élet lényegesen különbözik minden előző 
kor életétől, és azok, akik a fejlett demokráciák kényelmes körülményeit 
élvezik, s csak gúnyolódni tudnak a történelmi haladás elvont eszméjén, 
nemigen volnának hajlandók egy elmaradott harmadik világbeli országban 
— azaz voltaképpen az emberiség egy korábbi fejlődési fokán — élni. 
Elismerhetjük, hogy a modernség új teret nyitott az emberi gonoszságnak, 
sőt a morális haladás tényét is kétségbe vonhatjuk, de változatlanul hiszünk 
egy irányzatos és következetes történelmi folyamatban. 


12 
Nincs demokrácia demokraták nélkül 


Most már valószínűleg világos, hogy a Mechanizmus, melyet 
felvázoltunk, alapjában véve a történelem gazdasági értelmezése. ,, A 
modern természettudomány logikájának" nincs saját ereje, csak az 
embereknek van erejük, akik a tudományt a természet leigázására akarják 
felhasználni, hogy kielégítsék szükségleteiket vagy védekezzenek 
különböző veszélyek ellen. Maga a tudomány (akár a gépesített termelés, 
akár a racionális munkamegosztás formájában) csupán a természeti 
törvények meghatározta technikai lehetőségek horizontját jelöli ki. Az 
embereket egy bizonyosfajta vágy sarkallja, hogy kiaknázzák ezeket a 
lehetőségeket: nem a korlátozott körű , természetes" szükségletek 
kielégítésének a vágya, hanem egy roppant rugalmas vágy, amelynek a saját 
lehetőséghorizontja folytonosan tágul. 


Másképp kifejezve: a Mechanizmus a történelemnek egy többé-kevésbé 
marxista értelmezése, amely a legkevésbé sem marxista 
végkövetkeztetéshez vezet. , Az emberi nemhez tartozó lény" termelési és 
fogyasztási vágya hajtja azokat, akik falujukat vagy tanyájukat otthagyva a 
városba költöznek, hogy nagy gyárakban vagy nagy hivatalokban 
dolgozzanak, nem a szántóföldeken, hogy munkaerejüket a legtöbbet 
kínálónak adják el ahelyett, hogy őseik foglalkozását folytatnák, hogy 
tanuljanak és képzettségeket szerezzenek, s hogy alávessék magukat a 
szigorú időbeosztás fegyelmének. 

Marx tanításával ellentétben azonban az a társadalomfajta, amely 
lehetővé teszi, hogy az emberek a legtöbbet termeljenek és fogyasszanak az 
egyenlőséget leginkább megközelítő elosztásban, nem a kommunista, 


hanem a kapitalista. Marx A tőke III. kötetében így írja le , a szabadság 
birodalmát", amely majd a kommunizmusban valósul meg: 


A szabadság birodalma valójában csupán ott kezdődik, ahol megszűnik 
az a munka, melyet a nyomor és a külső célszerűség határoz meg: ez a 
birodalom tehát a dolog természeténél fogva túl van a tulajdonképpeni 
anyagi termelés szféráján. Miként a vadembernek küzdenie kell a 
természettel, hogy szükségleteit kielégítse, hogy életét fenntartsa és 
újratermelje, ugyanúgy kell küzdenie a civilizált embernek is, s ezt kell 
tennie minden társadalmi formában és minden lehetséges termelési módban. 
Az ember fejlődésével együtt bővül a természeti szükségszerűség e 
birodalma, mert bővülnek a szükségletek; de ugyanakkor gyarapodnak a 
termelőerők is, melyek e szükségleteket kielégítik. A szabadság ezen a 
területen csak abban állhat, hogy a társadalmasult ember, a társult termelők 
ésszerűen szabályozzák, közös ellenőrzésük alá vetik ezt a természettel való 
anyagcseréjüket ahelyett, hogy az mint vak hatalom uralkodna rajtuk; ezt az 
anyagcserét a legkisebb erőfelhasználással, az emberi természethez 
legméltóbb és ennek legmegfelelőbb feltételek között hajtják végre. De ez 
még mindig a szükségszerűség birodalma. Ezen túl kezdődik az az emberi 
erőkifejtés, amely öncél, a szabadság igazi birodalma, amely azonban csak 
a szükségszerűség e birodalmán mint bázisán virágozhat ki. Az alapfeltétel 


a munkanap megrövidítése.228 


Nos, a marxista felfogás szerint a szabadságot a négyórás munkanap 
határozza meg, vagyis az a társadalom, amely olyan termelékeny, hogy az 
emberek a délelőtti munkájukkal ki tudják elégíteni a saját, a családjuk s a 
tőlük függők összes természetes szükségleteit, s a délutánt és estét a 
vadászatnak, a költészetnek vagy a kritikának szentelhetik. A való világbeli 
kommunista társadalmak, így a Szovjetunió és a volt Német Demokratikus 
Köztársaság bizonyos fokig már megvalósították ezt a szabadságot, hiszen 
polgáraik közül kevesen töltöttek becsületes munkával napi négy óránál 
többet. Ám a fennmaradó időt ritkán fordították versek vagy kritikák 
írására, mert egyhamar rács mögött találhatták volna magukat: leginkább 
sorbanállásra és ivászatra fordították, vagy éppen megpróbálták 
kiügyeskedni, hogy valamelyik szennyezett vizű tenger partján, egy 
túlzsúfolt üdülőben vakációzhassanak. De ha az alapvető fizikai 


szükségletek kielégítése a munkások esetében átlagosan négy óra munkát 
kívánt a szocialista társadalmakban, akkor ugyanez alig egy vagy két óra 
munkát kívánt a megfelelő kapitalista tássadalmakban, s a munkanapot 
kikerekítő hat-hét óra többletmunka gyümölcse nemcsak a kapitalisták 
zsebébe vándorolt, hanem a munkásoknak is lehetővé tette, hogy autókat, 
mosógépeket, mikrohullámú sütőket és lakókocsikat vásároljanak. Hogy ez 
valódi szabadság volt-e a szó bármilyen értelmében, az persze más kérdés, 
de az amerikai munkás sokkal kevésbé volt a szükségletek rabja, mint 
szovjet szaktársa. 


A munka termelékenységét rögzítő statisztikák természetesen nincsenek 
szükségszerű összefüggésben a boldogsággal. Amint Marx kifejtette, a 
fizikai szükségletek a termelékenységgel együtt növekszenek, s ahhoz, 
hogy tudjuk, melyik társadalomtípusban elégedettebbek a munkások, 
tudnunk kellene, melyik képes jobban kiegyensúlyozni a szükségleteket a 
termelési lehetőségekkel. A dolgok iróniája abban nyilvánult meg, hogy 
akárcsak a nyugati fogyasztói társadalmakban, a kommunista 
társadalmakban is egyre szélesedett az igények horizontja, ám az eszközök 
nem voltak meg a kielégítésükhöz. Erich Honecker gyakran elmondta, hogy 
az életszínvonal az NDK-ban , sokkal magasabb, mint a császár idejében 
volt"; és valóban jóval magasabb volt, mint a legtöbb társadalomé a 
történelem folyamán, sokszorosan felülmúlta az ember , természetes?" 
igényeinek kielé-gítéséhez szükségeset. Csakhogy ez nemigen számított. A 
keletnémetek nem a császári idők embereivel mérték össze magukat, hanem 
a mai nyugatnémetekkel, s úgy látták, társadalmuk híján van sok 
mindennek. 


Ha az ember elsősorban , gazdasági állat", akit vágya és értelme vezérel, 
akkor a történelmi fejlődés dialektikus folyamatának meglehetősen 
hasonlónak kell lennie a különböző társadalmakban és kultúrákban. Ez volt 
a , modernizációs elmélet" végkövetkeztetése, a történelmi változást 
irányító erők lényegében gazdasági értékelését a marxizmustól 
kölcsönözve. A modernizációs elmélet 1990-ben sokkal meggyőzőbbnek 
látszik, mint tizenöt vagy húsz évvel ezelőtt, amikor tudományos körökben 
hevesen támadták. A gazdasági fejlődés magas szintjére jutó országok 
ugyanis egyre hasonlóbbá válnak egymáshoz, legalábbis nagy részük. Mert 
bár az országok számos út közül választhatnak, amely mind a történelem 
végéhez visz, a modernségnek nem sok , jó üzletmenetet" ígérő változata 
van a kapitalista liberális demokratán kívül.222 A modernizáló országok 


Spanyolországtól és Portugáliától a Szovjetunióig, Kínáig, Tajvanig és Dél- 
Koreáig mind ebben az irányban haladnak. 

De mint a történelem valamennyi gazdasági elmélete, a modernizációs 
sem egészen kielégítő. Ez az elmélet csak olyan mértékben érvényes, 
amilyen mértékben az ember gazdasági lény, amilyen mértékben a 
gazdasági növekedés és az ipari ésszerűség kényszerei mozgatják. 
Tagadhatatlan bizonyító ereje abból a tényből ered, hogy az ember — kivált 
az átlagember — többnyire ilyen indíttatásoknak engedve cselekszik. 
Csakhogy vannak más jellegű indítékok is, amelyeknek semmi közük a 
gazdasághoz, és a történelem töréseit — a legtöbb háborút, a vallási, 
ideológiai vagy nacionalista szenvedélyek kirobbanásait, amelyek a Hitler- 
és Khomeini-féle jelenségekhez vezetnek — ezek okozzák. Az emberiség 
igazi egyetemes történelmének nemcsak az általános és a növekedéssel 
kapcsolatos irányzatokat, hanem a folytonossági hiányokat és a váratlan 
fordulatokat is meg kell magyaráznia. 


Az eddig elmondottakból nyilvánvalóan kiderült, hogy a demokrácia 
jelenségére nem találunk megfelelő magyarázatot, ha pusztán gazdasági 
összefüggésekben vizsgáljuk. A történelem gazdasági értelmezése elvisz 
bennünket a liberális demokráciában megvalósuló ígéret Földjének 
kapujához, de e kaput nem nyitja meg előttünk. A gazdasági modernizáció 
során végbemehetnek bizonyos nagy társadalmi változások, például a törzsi 
és mezőgazdasági társadalmak városivá, iskolázottá, középosztály jellegűvé 
alakulhatnak át, s ez mintegy megteremtheti a demokrácia anyagi feltételeit. 
Ez a folyamat azonban magát a demokráciát nem magyarázza meg, mert ha 
a mélyére nézünk, megállapíthatjuk, hogy a demokráciát szinte sohasem 
gazdasági okok miatt választják. Az első jelentős forradalmak, az Egyesült 
Államoké és Franciaországé, akkor zajlottak le, amikor az ipari forradalom 
épp csak megkezdődött Angliában, és egyik ország sem , modernizálódott" 
úgy gazdaságilag, ahogy ezt ma értjük. Az tehát, hogy hitet tettek az emberi 
jogok mellett, nem lehetett az iparosítási folyamat következménye. Az 
amerikai alapító atyák joggal bőszültek fel, amikor a brit korona a 
megadóztatásukkal próbálkozott, holott nem volt képviseletük a 
parlamentben, abbeli döntésük azonban, hogy kikiáltják a függetlenséget, 
megküzdenek Nagy-Britanniával, és új, demokratikus rendet alakítanak ki, 
aligha vezethető vissza a gazdasági hatékonyságra. Hiszen választhatták 
volna a szabadság nélküli jólétet és a gyarapodást, amire később annyi 
példa volt a történelemben, a konzervatív ültetvényesektől, akik ellenezték 


a Függetlenségi nyilatkozatot az Egyesült Államokban, a XIX. századi 
német és japán tekintélyelvű modernizálókon át egészen kortársainkig: 
Teng Hsziao-pingig, aki lehetővé tette országának a gazdasági liberalizálást 
és modernizációt, de továbbra is a pártdiktatúra gyámkodásával, és Li Kuan 
Juig, aki kijelentette, hogy a demokrácia csak kerékkötője lenne Szingapúr 
látványos gazdasági sikerének. És mégis minden korban voltak emberek, 
akik elszánták magukat arra a korántsem gazdasági lépésre, hogy életüket 
és megélhetésüket kockáztatva síkraszálljanak a demokratikus jogokért. 
Nincs demokrácia demokraták nélkül, vagyis egy olyan sajátságosan 
Demokratikus Ember nélkül, aki kívánja és formálja a demokráciát, és 
maga is formálódik általa. 


A modern természettudomány fokozatos kibontakozásán alapuló 
egyetemes történelem ezenfelül csak az utóbbi három-négyszáz évben, a 
tudományos módszer kidolgozása és alkalmazása utáni korszakban tud 
kiigazodni. De sem a tudományos módszer, sem az emberi vágy 
felszabadítása, mely az erőfeszítéseket a természet meghódítására és az 
emberi törekvések szolgálatába állítására összpontosította, nem ex nihilo 
került Descartes vagy Bacon tollára. Egy teljesebb egyetemes 
történelemnek, még ha nagyrészt a modern természettudományra 
támaszkodik is, a tudománynak a modernség előtti kezdeteit s a Gazdasági 
Ember vágya mögött rejlő vágyat ugyancsak meg kell értenie. 


Ezek a megfontolások azt sugallják, hogy nem jutottunk túl messzire sem 
a mai liberális világforradalom, sem a hátterét alkotó bármiféle egyetemes 
történelem alapjainak a felderítésében. A modern gazdasági világ hatalmas 
és tekintélyes szervezet, amely vastörvényeivel életünk nagy részét 
szabályozza, de létrejöttének folyamata nem azonos magával a 
történelemmel, és nem ad választ arra, vajon a történelem végéhez értünk-e 
vagy sem. Jobban tesszük hát, ha ez ügyben nem Marxtól és attól a 
szociológiai hagyománytól várunk segítséget, amely az ő gazdasági alapú 
történelemfelfogásából keletkezett, hanem Hegeltől, Marx idealista 
, elődjétől", aki a filozófusok közül elsőként reagált Kant felszólítására, és 
írt egyetemes történetet. Hegel ugyanis összehasonlíthatatlanul jobban érti a 
történelem alapját képező Mechanizmust, mint Marx vagy a jelenkori 
szociológusok bármelyike. Hegel úgy látja, az emberiség történelmének fő 
mozgatója nem a modern természettudomány vagy a vágyak szüntelenül 
táguló horizontja, hanem egy gazdaságinak semmiképp sem nevezhető 
hajtóerő, az elismerésért való küzdelem. Hegel egyetemes története 


kiegészíti a Mechanizmust, melyet mi csak néhány vonással rajzoltunk fel, 
s átfogóbb képet ad az emberről — az emberről mint emberről —, 
megvilágítva ezzel a folytonossági hiányokat, a háborúkat és az 
irracionalitásnak a nyugodt gazdasági fejlődést megszakító kitöréseit, 
amelyekben bővelkedik a történelem. 

A visszatérés Hegelhez azért is fontos, mert megadja a szükséges keretet 
annak a megértéséhez, vajon várhatjuk-e, hogy a történelmi folyamat a 
végtelenségig folytatódik, vagy valóban elérkeztünk-e a történelem 
végéhez. Ennek az elemzésnek a kiindulási pontjául fogadjuk el azt a 
hegeli-marxi tételt, miszerint a történelem eddig dialektikusan, vagyis az 
ellentmondások folyamata révén haladt, s egyelőre tegyük félre azt a 
kérdést, idealista vagy materialista alapú-e a dialektika. Eszerint tehát 
minden társadalmi-politikai szervezeti forma, amely a világ valamely 
részén feltűnik, belső ellentmondást hordoz magában, s ez idővel 
tönkreteszi, úgyhogy át kell adnia a helyét egy másfajta, sikeresebb 
változatnak. A történelem végével kapcsolatos problémát a 
következőképpen lehet megfogalmazni: van-e olyan , ellentmondás" 
jelenlegi liberális demokratikus társadalmi rendünkben, melyet figyelembe 
véve feltételezhetjük, hogy a történelmi folyamat folytatódik, és új, 
fejlettebb rendet hoz létre? Az , ellentmondás" ismérve a társadalmi 
elégedetlenség, amely kellőképpen radikális ahhoz, hogy végül is 
megdöntse a liberális demokrata társadalmakat — a hatvanas évek nyelvén: a 
, Tendszert" — mint egészet. Nem elég , problémákra" rámutatni a jelenlegi 
liberális demokráciákban, legyenek bár olyan komolyak, mint a 
költségvetési hiány, az infláció, a bűnözés, a kábítószer. A , probléma" csak 
akkor válik , ellentmondássá", ha olyan súlyos, hogy már nem oldható meg 
a rendszeren belül, sőt még a legitimitását is aláássa a rendszernek, amely 
így összeomlik saját súlya alatt. Például a proletariátus folyamatos 
elszegényedését a kapitalista társadalmakban Marx nem csupán 
, problémának, ", hanem , ellentmondásnak? tartotta, mivel úgy vélte, 
forradalmi helyzethez vezet, melynek eredményeképpen a kapitalista 
társadalom egész építményét lerombolják, és mással helyettesítik. Ezzel 
szemben mi kijelenthetjük, hogy ha a jelen társadalmi és politikai szervezeti 
forma a leglényegesebb követelményeiket illetően tökéletesen kielégíti az 
embereket, akkor a történelem a végéhez ért. 


De hogyan tudjuk meg, maradtak-e még ellentmondások jelenlegi 
rendünkben? Ennek a problémának a megoldására két mód kínálkozik. Az 


első: végigtekintünk a történelmi fejlődés egész menetén, azt kutatva van-e 
kimutatható jele annak, hogy egy bizonyos társadalomforma különb a 
többinél. Amint a modern közgazdász sem próbálja egy termék 

, hasznosságát" vagy , értékét" saját maga meghatározni, hanem elfogadja a 
piacnak az árban kifejeződő értékelését, úgy mi is elfogadjuk a 
világtörténelem , piacának"? ítéletét. Az emberiség történelmét különböző 
rendszerek vagy társadalmi szervezetek párbeszédének is felfoghatjuk. 
Ebben a párbeszédben a társadalmak , megcáfolják" egymást: az egyik 
legyőzi a másikat, vagy egyszerűen csak túléli, ami bizonyos esetekben 
katonai hódítást jelent, más esetekben a gazdasági rendszer fölényének 
vagy a nagyobb belső összetartó politikai erőnek az érvényesülésével 
történik meg.$ Ha a társadalmak évszázadokon át egyetlen társadalmi- 
politikai szervezeti forma — például a liberális demokrácia — irányába 
fejlődnek vagy tartanak, ha más életképes alternatíva nem mutatkozik, s ha 
a liberális demokráciák polgárai nem fejezik ki radikális módon, hogy 
elégedetlenek az életükkel, akkor kijelenthetjük, hogy a párbeszéd véget ért, 
a versengés eldőlt. A historizmus talaján álló filozófus kénytelen elismerni, 
hogy a liberális demokrácia híveinek van igazuk, akik azt állítják, hogy 
rendszerük különb és célszerűbb a többinél. Die Weltgeschichte ist das 
Weltgericht: a világa bírája a világtörténelem.221! 

Ezzel nem azt mondjuk, hogy aki ezt a megoldást választja, köteles 
térdre, sőt arcra borulni a hatalom és a siker előtt, mert ugyebár , az erő a 
nyerő". Nem kell egyetértenünk minden zsarnokkal és birodalmat 
összetákoló önjelölt cézárral, aki ideig-óráig pöffeszkedik a világtörténelem 
színpadán — csak azt az egy rezsimet vagy rendszert kell elfogadnunk, 
amely túléli a világtörténelem egész folyamatát. Ehhez hozzátartozik az a 
képesség is, hogy megoldja az emberek kielégítésének a problémáját, amely 
kezdettől fogva jelen volt a történelemben, valamint az az adottság, hogy 


fennmarad és alkalmazkodik az emberiség változó környezetéhez.282 


Az ilyen historizmus ihlette megoldás, minden kifinomultsága ellenére, a 
következő problémát veti fel: honnan tudjuk, hogy az , ellentmondások" 
hiánya a diadalmaskodni látszó társadalmi rendszerben — jelesül a liberális 
demokráciában — nem puszta illúzió-e, s hogy az idő haladtával nem 
bukkannak fel új, a történelmi fejlődés folytatódását megkövetelő 
ellentmondások? Az emberi természet olyan alapvető koncepciója nélkül, 
amely a lényeges és nem lényeges tulajdonságokat hierarchiába rendezi, 


nem lehet tudni, hogy a háborítatlannak tetsző társadalmi béke az emberi 
kívánalmak teljesülésének vagy inkább a rendkívül hatékony rendőri 
apparátus tevékenységének az eredménye, esetleg csak a forradalom vihara 
előtti csend. Hadd emlékeztessünk rá, hogy a francia forradalmat megelőző 
években sok megfigyelő sikeresnek és kielégítőnek találta Európa 
társadalmi rendjét, s ugyanez volt a vélemény Iránról az 1970-es vagy 
Kelet-Európa országairól az 1980-as években. Vagy vegyünk egy másik 
példát: vannak feministák, akik váltig állítják, hogy a történelem eddig 
főleg a , patriarchális"? társadalmak konfliktusaiból állt, s hogy a 
megegyezésre törekvő, a békét ápoló, őrző , matriarchális? társadalmak 
életképes alternatívát alkotnak. Ez azonban empirikusan nem bizonyítható, 
mivel matriarchális társadalmak manapság nincsenek.£? A jövőre nézve 
mégis tekintetbe kell venni, ha a feminista felfogás, miszerint az emberi 
személyiség feminin része felszabadítható, helyesnek bizonyul. És ha ez így 
van, akkor kétségkívül nem érkeztünk még el a történelem végéhez. 


A második módszer, mellyel eldönthetjük, a történelem végére értünk-e, 
, transzhisztorikusnak" vagy természeti szemléletűnek nevezhető. Azaz a 
létező liberális demokráciák megfelelő voltát az ember transzhisztorikus 
koncepciója alapján ítéljük meg. Nem egyszerűen a való világbeli, mondjuk 
a brit vagy az amerikai társadalmak népi elégedetlenségének empirikus 
bizonyítékait vesszük szemügyre, inkább az emberi természethez 
folyamodunk, azokat az állandó, de nem mindig látható tulajdonságokat 
igyekszünk megérteni, amelyek az embert mint embert jellemzik, s ehhez a 
mércéhez viszonyítva bíráljuk el a jelenkori demokráciák alkalmasságát. Ez 
a módszer megszabadítana bennünket a jelen zsarnokságától, vagyis épp 
annak a társadalomnak az értékrendjétől és várakozásaitól, amely felett 


ítéletet akarunk mondani.£8£ 


Az emberi természet ugyan nem , egyszer s mindenkorra" van 
megteremtve, hanem ,,a történelmi idő folyamán" teremtődik meg, mégis 
szükségét érezzük, hogy beszéljünk az emberi természetről, egyrészt mint 
arról a struktúráról, melyben az ember , megteremti önmagát", másrészt 
mint a végpontról, vagy télosz-ról, amely felé, úgy tetszik, a történelmi 
fejlődés tart.222 Például bár Kant szerint az emberi mint olyan csak egy 
hosszú és halmozó társadalmi folyamat eredményeként fejlődik ki teljesen, 
az értelem azért nagyon is , természetes tartozéka?" az embernek.238 


Végelemzésben mintha az derülne ki, lehetetlen úgy beszélni ,a 
történelemről" és még inkább , az egyetemes történelemről", hogy ne 
hivatkozzunk egy állandó, transzhisztorikus mércére, ne utaljunk a 
természetre. Mert , a történelem" nem az adott tények halmaza, nem csupán 
a feljegyzése mindannak, ami a múltban megesett, hanem szándékos, 
erőteljes absztrakció, melynek során a lényeges eseményeket elválasztjuk a 
lényegtelenektől. Ennek az absztrakciónak az irányelvei változók. Az 
utóbbi néhány nemzedék történészei például a diplomácia- és a hadtörténet 
helyett a társadalom, a nők és a kisebbségek, a , mindennapi élet" 
történetével kezdtek foglalkozni. A tény, hogy a történetírók figyelme a 
gazdagokról és hatalmasokról a társadalmi ranglétrán lejjebb állók felé 
fordult, nem a történelmi szelekció irányelveinek elejtését, hanem csak a 
megváltoztatását jelzi, az alkalmazkodást az új, a nagyobb egyenlőséget 
pártoló közgondolkodáshoz. De mind a diplomácia, mind a társadalom 
történészének választania kell lényeges és lényegtelen között, ennélfogva 
szüksége van egy mércére, amely valahol a történelmen , kívül" (és 
mellesleg a hivatásos történészek illetékességi körén is kívül) leledzik. Ez 
még inkább áll az egyetemes történelemre, amely az absztrakció szintjét 
jóval magasabbra emeli. Az egyetemes történész kénytelen egész népeket 
és korokat mellőzni, lévén történelem előttiek vagy nem történelmiek, s így 
érdektelenek az előadása gerincét alkotó , história?" szempontjából. 


Elkerülhetetlennek látszik tehát, hogy a történelem tárgyalásáról áttérjünk 
a természet tárgyalására, ha komolyan bele akarunk fogni a történelem 
végével kapcsolatos kérdés boncolgatásába. A liberális demokrácia 
távolabbi kilátásairól — vonzerejéről azokra, akik még nem tapasztalhatták 
meg, maradandóságáról azoknál, akik már rég megszokták, hogy a 
törvényei szerint éljenek -nem tudunk véleményt mondani, ha csak a mai 
világ szolgáltatta , empirikus? bizonyítékokra összpontosítunk. Ehelyett 
közvetlenül és világosan be kell mutatnunk azoknak a transzhisztorikus 
mércéknek a természetét, amelyeknek a segítségével megítélhetjük, jó-e 
vagy rossz valamely rezsim vagy társadalmi rendszer. Kojeve azt állítja, a 
történelem végére értünk, mert az egyetemes és egységes állam polgárai 
tökéletesen kielégítőnek találják az életüket. Más szóval: a modern liberális, 
demokratikus világ mentes az ellentmondásoktól. Ezt az állítást értékelve 
nem szeretnénk, ha különféle, Kojeve álláspontjának a lényegét félreértő 
ellenvetések mellékvágányra terelnének bennünket — kimutatva például, 
hogy ez vagy az a társadalmi csoport vagy egyén bizonyíthatóan 


elégedetlen, mert nem részesül egyenlően a társadalom javaiból, aminek 
oka a szegénység, a faji megkülönböztetést stb. stb. A kérdés ugyanis 
mélyebb ennél, itt alapelvekről van szó — arról, vajon társadalmunk javai, 

, jó dolgai" valóban jók-e és kielégítik-e az , embert mint embert", vagy 
vajon van-e, elvben, az elégedettségnek egy magasabb formája, amelyet 
csak egy másfajta rezsim, illetve társadalmi szerveződés adhat meg. Ahhoz, 
hogy válaszolhassunk erre a kérdésre, hogy megértsük, valóban az 

, emberiség öregkora"-e a korunk, nagy utat kell megtennünk visszafelé az 
időben, s megnéznünk, milyen volt a természeti ember, mielőtt a történelmi 
folyamat megindult volna, azaz milyen volt az , első ember". 


III. RÉSZ 
Küzdelem az elismerésért 


13 
Kezdetben vala a puszta tekintélyért vívott élethalálharc 


S egyedül az élet kockáztatása igazolja a szabadságot, egyedül az 
igazolja, hogy az öntudat lényege nem a puszta lét, nem fellépésének 
közvetlen módja... Azt az egyént, aki nem kockáztatta életét, lehet ugyan 
személynek elismerni, de nem érte el ennek az elismertségnek mint önálló 
öntudatnak igazságát. 


G. W. F. Hegel: A szellem fenomenológiájaz2Z 


Minden emberi, antropogenetikus vágy — az a vágy, amely az öntudatot, 
az emberi valóságot létrehozza — végeredményben az ,, elismerés? vágyának 
a funkciója. És az élet kockáztatása, amelynek révén az emberi valóság 
, napvilágra kerül"", ennek a vágynak az érdekében vállalt kockázat. Ezért 
amikor az öntudat eredetéről beszélünk, szükségképpen az ,, elismerésért" 
vívott élethalálharcról beszélünk. 


Alexandre Kojéve: Bevezetés Hegel értelmezésébe288 


Mi forog kockán, amikor az emberek szerte a világon, Spanyolországtól 
és Argentínától Magyarországig és Lengyelországig véget vetnek a 
diktatúrának, és liberális demokráciát létesítenek? A válasz bizonyos fokig 
teljesen negatív, tekintettel az előző politikai rend balfogásaira és 
igazságtalanságaira: meg akarnak szabadulni a gyűlölt ezredesektől vagy 
pártfőmuftiktól, akik elnyomták őket, félelem, az önkényes letartóztatás 
veszélye nélkül akarnak élni. Kelet-Európa és a Szovjetunió népei azt hiszik 
vagy remélik, hogy sikerül majd beevezniük a kapitalista jólétbe, mert a 
kapitalizmus és a demokrácia sokak agyában szorosan összefonódik. 
Csakhogy, mint már láttuk, a jólét elérésének szabadság nélkül sincs semmi 
akadálya, Spanyolország, Dél-Korea vagy Tajvan parancsuralmi 
rendszerben is képes volt rá. Ám ezek az országok sem érték be a jóléttel. 
Ha valaki a XX. század végén lezajlott liberális forradalmaknak, vagy 
egyáltalán: a XVIII. századi amerikai és francia forradalmat követő bármely 


liberális forradalomnak a fő emberi mozgatóerejét keresvén egyedül a 
gazdasági célokat említi, az igazság felével adós marad. A modern 
természettudomány teremtette Mechanizmus csak részleges és végül is nem 
elég meggyőző magyarázatát adja a történelmi folyamatnak. A kormányzati 
szabadság szintén nagy vonzerő: amikor az Egyesült Államok vagy 
Franciaország elnöke a szabadságot és a demokráciát dicséri, mind a kettő 
önmagában is , jó dolognak"? látszik, s a dicséret a jelek szerint visszhangra 
talál az egész világon. 


Hogy megértsük ezt a visszhangot, vissza kell térnünk Hegelhez, ahhoz a 
filozófushoz, aki elsőként reagált Kant felhívására, s megírta a sok 
szempontból máig is legkomolyabb egyetemes történetet. Hegeltől, 
Alexandre Kojeve közvetítésével, kapunk majd egy alternatív 
, mechanizmust", amely jobban megvilágítja az , elismerésért folyó 
küzdelmen" alapuló történelmi folyamatot. Anélkül, hogy le kellene 
mondanunk a történelem gazdasági magyarázatáról, az , elismerés" révén 
megnyílik előttünk egy másféle történelmi dialektika, amelyben szemernyi 
materializmus sincs, s amely sokkal árnyaltabban tárja fel az emberi 
indítékokat, mint a marxista változat, illetve a Marxtól eredő szociológiai 
hagyomány. 

Természetesen jogos a kérdés, hogy Kojéve Hegel-értelmezése, amint itt 
majd megjelenik, valóban csak a hegeli elképzelésre szorítkozik-e, vagy 
sajátosan , Kojéve-iánus"? gondolatokat is tartalmaz. Kojéve kiemeli a hegeli 
tanok bizonyos elemeit, így az elismerésért folyó küzdelmet és a történelem 
végét, s az elmélet középpontjába állítja őket, amit maga Hegel talán nem 
tett volna. Noha az eredeti Hegel bemutatása fontos feladata a , jelen 
okfejtésnek" és egybevág szándékainkkal, nem annyira Hegel per se 
érdekel bennünket, mint inkább a Kojéve értelmezte Hegel, vagy talán egy 
új, szintetikus filozófus, akinek a neve Hegel-Kojéve. Amikor a 
következőkben Hegelre hivatkozunk, valójában Hegel-Kojéve-re utalunk, 
és jobbára magukkal a gondolatokkal foglalkozunk majd, nem a 
gondolkodókkal, akiktől eredetileg származnak.222 


Az olvasó azt gondolhatja, hogy a liberalizmus igazi jelentését kutatva 
még távolabbra kell visszanyúlnunk az időben, ahhoz a két filozófushoz, 
akik a liberalizmus ősforrásai voltak, Hobbeshoz és Locke-hoz. A legrégibb 
és legidőtállóbb liberális társadalmak ugyanis — az angolszász világ 
országai: Anglia, az Egyesült Államok és Kanada — mindig a locke-i 


eszmék tipikus megtestesülésének tartották magukat. Nos, valóban 
visszatérünk majd Hobbeshoz és Locke-hoz, Hegel azonban két okból 
különösen érdekes számunkra. Először is azért, mert liberalizmusfelfogása 
nemesebb, mint Hobbesé és Locke-é. A locke-i liberalizmus 
meghirdetésével nagyjából egy időben tudniillik valamiféle viszolygás 
támadt — és azóta is fennmaradt — a társadalommal kapcsolatban, melyet 
létrehozott, és e társadalom jellegzetes termékével, a burzsoával szemben. 
Ez a viszolygás végelemzésben egyetlen morális tényre vezethető vissza, 
arra, hogy a burzsoá csakis a saját anyagi boldogulásán munkálkodik, s nem 
törődik sem a közjóval, sem az erényekkel, sem az őt körülvevő nagyobb 
közösséggel. Röviden: a burzsoá önző; és a marxista baloldal éppúgy, mint 
az arisztokratikus-republikánus jobboldal legfőképpen emiatt az egyéni 
önzés miatt ostorozza a liberális társadalmat. Hegel viszont, Hobbesszal és 
Locke-kal ellentétben, a liberális tássadalomnak olyan önértelmezését 
kinálja nekünk, amely az emberi személyiség nem önző részén alapul, s 
azon fáradozik, hogy ez a rész a modern politikának is a magja maradjon. 
Sikerül-e ez neki vagy sem, majd kiderül: az utóbbi kérdés könyvünk utolsó 
részének tárgya lesz. 


A második ok, mely miatt visszatérünk Hegelhez, az, hogy a 
történelemnek mint az , elismerésért folyó küzdelemnek? a felfogása 
napjainkban felettébb hasznos: jól eligazít a mai világban. Mi, akik liberális 
demokráciákban élünk, annyira megszoktuk, hogy az eseményekről szóló 
beszámolók kizárólag gazdasági indítékokat hoznak fel, annyira ízig-vérig 
burzsoákként érzékelünk már magunk is mindent, hogy gyakran 
meglepetten fedezzük fel, mennyire nem gazdasági a politikai élet java. 
Valójában még közös szókincsünk sincs, amikor az emberi természetnek 
azokról a vonásairól — a büszkeségről, harcias méltóságról — beszélünk, 
amelyek a legtöbb háborút és politikai konfliktust kirobbantották. Az 
, elismerésért való küzdelem" fogalma olyan régi, mint a politikai filozófia, 
és a jelenség, amelyre utal, azonos magával a politikai élettel. Ha mint 
kifejezést kissé furcsának és szokatlannak érezzük manapság, ez annak 
tudható be, hogy az utóbbi négyszáz évben sikerült tökéletesen 
, átökonomizálni" a gondolkodásunkat. Pedig az , elismerésért való 
küzdelem" szemmel láthatóan folyik mindenfelé körülöttünk, s ez testesül 
meg a liberális jogokért indított mozgalmakban is, akár a Szovjetunió vagy 
Kelet-Európa, akár Dél-Afrika, Ázsia, Latin-Amerika vagy éppen az 
Egyesült Államok a működési területük. 


Hogy megértsük az , elismerésért való küzdelmet", világosan kell 
látnunk, hogyan gondolkodott Hegel az emberről vagy az emberi 
természetről. A liberalizmus korai, Hegel előtti modern teoretikusai 
számára az emberi természetről folyó vita az Első Ember, vagyis a 
, természeti állapotban" élő ember képének a megrajzolását jelentette. 
Hobbes, Locke és Rousseau a természeti állapotot sohasem akarta úgy 
feltüntetni, mintha az empirikus vagy történelmi beszámoló volna az 
ősemberről — inkább gondolatban elvégzett kísérletnek tekintették, melynek 
során lehántják az emberi személyiség pusztán konvencióból származó 
rétegeit — például a tényt, hogy valaki olasz, vagy arisztokrata, vagy 
buddhista —, és feltárják az embernek mint embernek a jellemzőit. 


Hegel tagadta, hogy van saját elmélete a természeti állapotot illetően, s az 
állandó, sohasem változó emberi természet fogalmát valóban elutasította 
volna. Úgy vélte, az ember szabad és nem determinált, s így képes arra, 
hogy maga formálja ki természetét a történelmi idő folyamán. Ám ennek a 
történelmi önformálási folyamatnak szintén megvolt a kezdete, s ez minden 
szándék és igyekvés ellenére nagyon is úgy festett, mint egy 
természetiállapot-tan 4 Hegel A szellem fenomenológiájá-ban bemutatta az 
, első embert", vagyis a történelem előtti időkben élő ősembert, aki 
filozófiai szerepét tekintve tökéletesen megegyezett Hobbes, Locke és 
Rousseau , természeti állapotban élő emberével". Vagyis ez az , első ember" 
afféle prototípus volt, valamennyi emberi tulajdonsággal felruházva, amely 
a civil társadalom kialakulását és a történelmi folyamat megindulását 
megelőző korban már létezett. 


Hegel , első embere" hasonlít az állatokhoz abban, hogy vannak bizonyos 
természetes vágyai, például vágyik táplálékra, alvásra, menedékre, és 
legfőképpen arra, hogy megvédhesse az életét. Ennyiben része a 
természetes vagy fizikai világnak. De Hegel , első embere"? gyökeresen 
különbözik az állatoktól abban, hogy nemcsak valóságos, , pozitív" 
dolgokra vágyik — egy darab húsra, vagy prémgúnyára, amely melegen 
tartja testét, vagy barlangra, odúra, ahol meghúzhatja magát —, hanem olyan 
dolgokra is, amelyek a legkevésbé sem anyagiak. Leginkább 
embertársainak a vágyára vágyik, vagyis arra, hogy mások ezért vagy azért 
értékeljék, azaz elismerjék. Sőt Hegel szerint az egyén csakis akkor 
ébredhet öntudatra, akkor tekintheti magát önálló emberi lénynek, ha más 
emberi lények elismerik. Más szóval, az ember a kezdet kezdetétől fogva 
társas lény: önbecsülése és azonosságérzete benső kapcsolatban van azzal a 


becsüléssel, amit mások részéről tapasztal. David Riesman kifejezésével 
élve: , kívülről irányított? 282 Igaz, némely állat is társas lényként 
viselkedik, ez a viselkedés azonban ösztönös, és természetes szükségletek 
kölcsönös kielégítésén alapul. A delfin vagy a majom halra vagy banánra 
vágyik, nem egy másik delfin vagy majom vágyára. Amint Kojeve kifejti, 
egyedül az ember vágyódhat , egy biológiai szempontból teljesen 
haszontalan tárgyra (mondjuk egy medáliára vagy az ellenség zászlójára)"; 
az ilyen tágyakat nem önmagukért kívánja, hanem mert mások is kívánják 
őket. 


Hegel , első embere?" azonban egyéb, sokkal lényegesebb tekintetben is 
különbözik az állatoktól. Ez az ember nemcsak azt szeretné, ha embertársai 
elismernék, hanem azt is, ha emberként ismernék el. És ami az emberi 
azonosságot alkotja, a leglényegesebb és kizárólagosan emberi adottság, az 
az ember ama képessége, hogy kockáztassa az életét. Így az , első ember" 
találkozása más emberekkel heves küzdelemre vezet, amelyben mindkét 
résztvevő saját élete kockáztatásával igyekszik rábírni a másikat, hogy 
, elismerje". Az ember alapvetően máshoz igazodó és társas állat, de 
társaságkeresésének nem egy békés civil társadalom az eredménye, hanem 
a puszta tekintélyért vívott élethalálharc. E , véres viadalnak" háromféle 
kimenetele lehetséges. Az első: mindkét küzdő meghal, s ez esetben maga 
az élet is, az emberi és természetes élet, véget ér. A második: az egyik fél 
meghal, s ez esetben a másik kielégítetlen marad, mivel nincs már olyan 
emberi tudat, amely elismerhetné őt. És végül a harmadik lehetőség: a 
párbaj úr és rabszolga viszonnyal fejeződik be, miután az egyik fél inkább a 
teljes behódolást választotta, mint az erőszakos halált. A győztes ekkor 
elégedett, hiszen kockáztatta az életét, s ezzel elnyerte egy másik emberi 
lény elismerését. Az , első emberek? első találkozása tehát a Hegel-féle 
természeti állapotban éppolyan kíméletlen összecsapást vált ki, mint a 
Hobbes-féle természeti állapotban vagy a Locke-féle háborús körülmények 
között, de nem társadalmi szerződéssel vagy a békés civil társadalom egyéb 
formájának a kezdeményezésével, hanem az úr és a rabszolga roppant 


egyenlőtlen kapcsolatával zárul le.28 


Hegel szerint — akárcsak Marx szerint — a kezdetleges társadalom 
osztályokra tagozódott. De Marxszal ellentétben Hegel úgy látta, hogy a 
legfőbb osztálykülönbségek forrása nem a gazdasági szerep (vagyis hogy 
valaki földbirtokos vagy paraszt-e), hanem az, hogy ki-ki hogyan viszonyult 
az erőszakos halálhoz. A társadalom kétfelé oszlott, egyfelől álltak az urak, 


akik hajlandók voltak az életüket kockáztatni, másfelől a rabszolgák, akik 
nem voltak hajlandók. A kezdeti osztályszerkezet hegeli elképzelése 
valószínűleg jobban megfelel a történelmi igazságnak, mint a marxi. Sok 
hagyományos arisztokratikus társadalom azoknak a nomád törzseknek a 

, harcos-éthoszából" született, amelyek könyörtelenebbek, kegyetlenebbek 
és bátrabbak lévén, leigázták a már földhöz kötött népeket. A hódítás után 
az új urak szintén letelepedtek, s egymást követő nemzedékeik mint 
földbirtokosok gazdasági kapcsolatot alakítottak ki , alattvalóikkal", a 
rabszolgasorba kényszerült parasztok tömegeivel: adókat és járandóságokat 
hajtottak be tőlük. De a harcoséthosz — az érintettek velükszületett 
fensőbbségérzete, amely abból táplálkozott, hogy bármikor készek voltak a 
halállal szembenézni — még akkor is az arisztokratikus társadalmak veleje, 
lényege maradt, amikor maguk az arisztokraták a béke és henyélés hosszú 
éveiben már elpuhult, elnőiesedett udvaroncokká korcsosultak. 


Modern füleknek mindez nagyon különösnek hangzik, kiváltképp az, 
hogy Hegel a pusztán a tekintély megszerzéséért vállalt élethalálharcot a 
legalapvetőbb emberi vonásnak tekinti. Hiszen az életnek ez a fajta 
kockáztatása csupán a primitív társadalmakban volt szokás, s a párbajjal és 
a vérbosszúval együtt réges-rég a múlté, nemdebár?é Persze, a mi 
világunkban is szaladgálnak jó néhányan, akik egy névért, zászlóért vagy 
ruhadarabért véres összecsapásokban kockáztatják az életüket, ezek 
azonban jobbára utcai bandák tagjai és kábítószerüzérek, vagy 
Afganisztánban és hasonló országokban élnek. De hogy lehet azt állítani, 
hogy aki merőben jelképes értékű dolgokért, tekintélyért vagy elismerésért 
hajlandó másokat megölni vagy magát megöletni, emberebb ember, mint 
az, aki nem fogadja el a kihívást, okosan meghátrál, s az ügyet békés 
döntőbíráskodásra vagy a bíróságra bízza? 


Annak a jelentőségét, hogy az ember hajlandó a tekintély kedvéért harcba 
szállni, az életét kockáztatni, csak úgy érthetjük meg, ha alaposabban 
megvizsgáljuk, miképp fogja fel Hegel az emberi szabadságot. Az 
angolszász liberális hagyomány, melyet a legjobban ismerünk, a józan észre 
támaszkodva a szabadságon egyszerűen a korlátozás hiányát érti. Így 
Thomas Hobbes szerint , A SZABADSÁG valójában az ellenállás hiányát 
jelenti -ellenállásnak itt a mozgást gátló külső akadályokat nevezem -, s ez 
egyaránt vonatkoztatható élőre és élettelenre, oktalan és értelmes 
teremtményekre."££ Ennek a meghatározásnak az alapján a hegyről 
leguruló szikla és az erdőben csatangoló éhes medve egyformán 


, szabadnak" mondható. De jól tudjuk, hogy a lebucskázó szikla mozgását a 
gravitáció és a hegyoldal lejtése determinálja, ahogyan a medve viselkedése 
is egy sereg természetes vágy, ösztön és szükséglet bonyolult 
kölcsönhatásától függ. Az erdőben eleség után kutató medve csak formális 
értelemben , szabad". Nincs más választása, mint hogy engedelmeskedjen 
az éhségnek és az ösztöneinek. Medvék nem szoktak magasabb célokért 
éhségsztrájkokat rendezni. A szikla és a medve viselkedését saját fizikai 
természetük és az őket körülvevő természetes környezet determinálja. 
Ebben az értelemben gépekhez hasonlíthatók, amelyek bizonyos 
beprogramozott szabályoknak megfelelően működnek, s a végső szabályok 
a fizika alaptörvényei. 

Hobbes meghatározása szerint minden ember, aki fizikailag nincs 
korlátozva valaminek ajcaegtételében, , szabadnak" számít. Ám amilyen 
mértékben fizikai vagy állati egy ember természete, olyan mértékben 
tekinthető ez az ember csupán különféle szükségletek, ösztönök, 
kívánságok és szenvedélyek együtttesének, s ezek az ösz-szetevők 
bonyolult, de végső soron mechanikus módon hatnak egymásra, 
determinálva az illető viselkedését. Ilyenformán az éhes és didergő ember, 
aki igyekszik kielégíteni természetes szükségleteit, vagyis élelmet és 
menedéket keres, semmivel sem szabadabb a medvénél vagy akár a 
sziklánál: egyszerűen csak bonyolultabb gépezet, amelyet bonyolultabb 
szabályok irányítanak. A tény, hogy élelem- és menedékkeresés közben 
nem ütközik fizikai korlátokba, a szabadságnak csak a látszata, nem a 
valósága. 

Hobbes nagy politikai műve, a Leviatán épp az embernek mint ilyen 
rendkívül bonyolult gépezetnek a bemutatásával-kezdődik. A filozófus az 
emberi természetet egy sor fő szenvedélyre bontja: az örömre, a bánatra, a 
féletemre, a reményre, a felháborodásra és a becsvágyra, s ezeknek a 
különböző kombinációi, állítja, elegendők ahhoz, hogy determinálják és 
megmagyarázzák az emberi viselkedés egészét. Hobbes tehát végső soron 
nem hisz az ember olyan értelmű szabadságában, hogy lehetőssége van 
morális döntésekre. A viselkedése lehet ugyan többé-kevésbé ésszerű, ez az 
ésszerűség azonban csak a. természet által kijelölt célokat — például az 
önfenntartást — szolgálja. A természet pedig kitűnően megmagyarázható a 
mozgásban lévő anyag törvényeivel, amelyeket nem sojkkal korábban 
fedezett fel Sir Isaac Newton. 


Hegel ezzel szemben egy merőben más jellegű emberképből indul ki. Az 
embert nemcsak hogy nem determinálja fizikai vagy állati természete, 
hanem ember volta éppen abban fejeződik ki, hogy le tudja győzni vagy 
meg tudja tagadni ezt az állati természetet. Nem csupán a hobbesi formális 
értelemben szabad, lévén fizikailag korlátozatlan, hanem metafizikai 
értelemben is az, lévén teljességgel /xdeterminált a természet részéről. Ez a 
saját természetén kívül az őt körülvevő természeti környezetre és a 
természet törvényeire szintén vonatkozik. Röviden: módja van igazi morális 
döntésre, azaz választhat két cselekvési forma között, mégpedig nem 
egyszerűen annak az alapján, hogy az egyik hasznosabb, mint a másik, nem 
egyszerűen annak az eredményeképpen, hogy szenvedélyeinek és 
ösztöneinek egyik csoportja felülkerekedett a másikon, hanem mert a 
lényéhez tartozó szabadság feljogosítja arra, hogy maga alakítsa ki és 
érvényesítse is a szempontjait. És az ember sajátos méltósága nem abban 
gyökerezik, hogy jobban tud mérlegelni és tervezni, s így , okosabb 
gépezet" az alacsonyabb rendű élőlényeknél, hanem abban, hogy szabad 
morális döntéseket hozhat. 


De honnan tudjuk, hogy az ember szabad ebben a mélyebb értelemben? 
Mert kétségtelen, hogy sokszor pusztán a számító önérdek irányítja a 
választását, s ez nemigen szolgál mást, mint az állati vágyak vagy 
szenvedélyek kielégítését. Például ha valaki eláll abbeli szándékától, hogy 
almát lopjon szomszédja gyümölcsöséből, ezt talán nem erkölcsi indítékból 
teszi, hanem mert attól fél, a lopásért jobban meglakol, mint amennyire az 
almával jóllakik, vagy mert tudja, hogy szomszédja hamarosan elmegy, s 
akkor bátran szedhet az almából. Az, hogy így mérlegelni képes az 
eshetőségeket, a legkevésbé sem teszi függetlenné természetes ösztöneitől — 
ez esetben az éhségtől —, egy sorban marad az állattal, amely minden 
teketória nélkül kinyújtja mancsát az almáért. 


Hegel sem tagadja, hogy az embernek van egy állati része, illetve egy jól 
körülhatárolt és determinált természete: kell ennie és kell aludnia. De 
kimutathatóan olyan cselekedetekre is képes, amelyek teljes mértékben 
ellenkeznek természetes ösztöneivel, s ezekre nem azért szánja rá magát, 
hogy valamiféle magasabb rendű és erősebb ösztönnek tegyen eleget, 
hanem mondhatni kizárólag ennek az ellenkezésnek a kedvéért. Az élet 
kockáztatásának a hajlandósága egy pusztán a tekintélyért vívott harcban 
ezért játszik olyan fontos szerepet Hegel történelemszemléletében. Életét 
kockáztatva ugyanis az ember bebizonyítja, hogy képes legerősebb és 


legalapvetőbb ösztöne, az önfenntartás parancsa ellen cselekedni. Ahogy 
Kojéve megfogalmazza, az ember emberi vágyának diadalmaskodnia kell 
az önfenntartással kapcsolatos állati vágyán. És ezért fontos, hogy annak a 
történelem kezdetén lezajló első összecsapásnak egyedül a tekintély legyen 
a tétje, vagy valami olyan látszólagos semmiség, , mint amilyen egy 
medália vagy egy zászló, amely az elismerést fejezi ki. Azért verekszem 
meg egy másik emberi lénnyel, hogy elismertessem vele a tényt, hogy kész 
vagyok kockára tenni az életemet, ennélfogva szabad vagyok és 
vitathatatlanul ember. Ha e véres viadalnak egyéb célja volna (vagy amint 
mi, modern burzsoák, Hobbes és Locke tanitványai, mondanánk: 

, Tacionális" célja), például a család megvédése vagy az ellenfél földjének és 
javainak a megszerzése, akkor ez a küzdelem is csak egy másfajta állati 
szükséglet kielégítéséért folyna. Sok alacsonyabb rendű élőlény tudniillik 
ugyancsak kész az életét kockáztatva harcra kelni, mondjuk, hogy megvédje 
a kölykeit vagy hogy vadászterületet, illetőleg legelőt biztosítson magának. 
Ám viselkedését minden esetben az ösztönei determinálják, és a 
fajfenntartás evolúciós céljai indokolják. Egyedül az ember képes a vérét 
ontani pusztán annak a bizonyítására, hogy semmibe veszi a halált, s hogy ő 
több, mint , bonyolult gépezet? vagy , szenvedélyeinek a rabszolgája? , 86 
röviden: hogy sajátos emberi méltóság birtokosa, mivel szabad. 


Lehet persze azzal érvelni, hogy az efféle , ösztönellenes? viselkedést 
egyszerűen egy másféle, mélyebb és atavisztikusabb ösztön determinálja, 
amelyet Hegel nem ismert. A modern biológia valóban felveti, hogy a 
tekintélyért nemcsak emberek, hanem állatok is megmérkőznek egymással, 
noha azt senki sem állítja, hogy az utóbbiak erkölcsi érzékkel rendelkező 
, személyek". Ha komolyan vesszük a modern természettudomány 
tanításait, akkor az ember birodalma teljes egészében a természet uralma alá 
tartozik, s így a természet törvényei kormányozzák. A viselkedésformák 
egytől egyig megmagyarázhatók az emberi szint alatti mozgatók, a 
pszichológia és az antropológia révén, amelyek viszont a biológiára és a 
kémiára épülnek, s végül is a természet fő erőinek a működésétől függnek. 
Mármost Hegel és elődje, Inmanuel Kant jól tudta, milyen fenyegetést 
jelent a modern természettudomány materialista megalapozottsága az ember 
szabad választási lehetőségére nézve. Kant nagy művének, A tiszta ész 
kritikajá-nak végső célja az volt, hogy a mechanikus természeti oksági 
viszonyok tengerében egy , szigetet" hozzon létre, amelyen, filozófiailag 
szigorúan tisztázott módon, az igazán szabad morális választási lehetőség 


együtt élhet a modern fizikával. Hegel elfogadta e , sziget" létezését, sőt 
nála az sokkal nagyobb kiterjedésű és befogadóképességű, mint amit Kant 
elképzelt. Mindkét filozófus meg volt győződve róla, hogy az emberekre 
bizonyos tekintetben és bizonyos esetekben egyáltalán nem érvényesek a 
fizika törvényei. Amit nem úgy értettek, hogy némelyek gyorsabban 
haladhatnak a fény sebességénél vagy közömbösíthetik a gravitáció hatását, 
hanem úgy, hogy a morális jelenségeket nem szabad túlságosan 
leegyszerűsíteni, s csupán a mozgásban lévő anyag mechanikája alapján 
megítélni. 

Nincs szándékunkban s könyvünk terjedelme sem engedi meg, hogy a 
német idealizmus teremtette , szigetet" elemezzük és bíráljuk; a szabad 
emberi választás lehetőségének metafizikai kérdése, amint Rousseau 
mondja, , a filozófia feneketlen mélysége" 2 De bár most félretesszük ezt 
a fogas kérdést, egyvalamit azért megjegyezhetünk: a rendkívüli fontosság, 
melyet Hegel az élet kockáztatásának tulajdonít, mint pszichológiai jelenség 
egy igen reális és jelentős körülményre mutat. Akár létezik az igazán 
szabad akarat, akár nem, lényegében mindenki úgy tesz, mintha létezne, s 
annak az alapján értékeli a többieket, hogy képesek-e az általuk valódinak 
hitt morális döntésekre. Jóllehet az emberi tevékenység nagy része a 
természetes szükségletek kielégítésére irányul, némely kevésbé , kézzel 
fogható" dolog megszerzésére ugyancsak meglehetősen sok időt fordítunk. 
Az emberek nemcsak a jólétet és a kényelmet igénylik, hanem a tiszteletet 
és az elismerést is, és szentül hiszik, hogy méltók a tiszteletre, mert egy 
bizonyos érték és méltóság hordozói. Az a pszichológia vagy 
politikatudomány, amely nem veszi figyelembe az ember elismerés utáni 
vágyát és azt a nem gyakran, ám annál határozottabban kifejezésre juttatott 
hajlandóságát, hogy akár a legerősebb természetes ösztönét is legyűrve 
cselekedjék, elsiklik az emberi viselkedés egyik igen fontos tényezője 
fölött. 


Hegel számára a szabadság nem csupán pszichológiai jelenség, hanem a 
lényege annak, ami jellegzetesen emberi. Ebben az értelemben a szabadság 
és a természet szöges ellentétben áll egymással. A szabadság nem azt 
jelenti, hogy szabadon élhetünk a természetben vagy a természet szabályai 
szerint; inkább azt mondhatnánk, a szabadság ott kezdődik., ahol a 
természet végződik. Az emberi szabadság csak akkor válik valóra, ha az 
ember meg tudja haladni természeti, állati valóját, és új ént tud teremteni 


magának. Ennek az önújjáteremtési folyamatnak a jelképes kezdete a 
pusztán a tekintélyért vívott élethalálharc. 


Ez az elismerésért való küzdelem az első hiteles emberi tett, de 
korántsem az utolsó. A Hegel-féle , első emberek" közötti véres erőpróba 
csak a kiindulópontja a hegeli dialektikának, s innen még nagy utat kell 
megtennünk a modern liberális demokráciáig. Az emberiség történelmének 
problémája bizonyos értelemben örök keresésnek fogható fel: szeretnénk 
megtalálni a módját, hogy teljesülhessen mind az urak, mind a szolgák 
elismerés iránti vágya, éspedig a kölcsönösség és egyenlőség alapján; a 
történelem vége annak a társadalmi rendnek a győzelmével érkezik majd el, 
amely eléri ezt a célt. 


Mielőtt a dialektika fejlődésének további szakaszait vázolnánk, célszerű 
lenne a természeti állapotban élő , első emberre? vonatkozó hegeli nézeteket 
a modern liberalizmus elismert megalapítóinak, Hobbesnek és Locke-nak a 
felfogásával szembeállítani. Mert bár Hegel kiindulási és végpontja nagyon 
hasonló az angol gondolkodókéhoz, emberképe merőben más, s így mi is 
egészen más szemmel tekinthetünk a korunkbeli liberális demokráciákra. 


14 
Az első ember 


Mert minden ember elvárja, hogy felebarátja ugyanúgy becsülje, ahogy ő 
becsüli önnönmagát; és a megvetés vagy kicsinylés legcsekélyebb jelére 
természetesen nekiveselkedik, hogy amennyire bátorsága van hozzá... 
nagyobb megbecsülést vívjon ki, megfenyítvén azt, kinek megvetését 
tapasztalta, és példát szolgáltatván a többieknek. 


Thomas Hobbes: Leviatán288 


A korunkbeli liberális demokráciák nem a hagyomány távoli ködeiből 
bukkantak elő. Akárcsak a kommunista társadalmakat, emberek hozták őket 
létre, eltökélt szándékkal s egy meghatározott időpontban, az emberrel 
kapcsolatos és a társadalom irányítására hivatott politikai intézményekre 
vonatkozó bizonyos elképzelések alapján. A liberális demokrácia ugyan 
nem tudja tanait egyetlen szerzőre — például Karl Marxra — visszavezetni, 
de arra hivatkozik, hogy sajátosan racionális tételekre épül, s ezek gazdag 
szellemi előzményeit könnyen feltárhatjuk. Az amerikai demokrácia alapját 


alkotó, a Függetlenségi nyilatkozatban és az alkotmányban rögzített elvek 
Jefferson, Madison, Hamilton és más alapító atyák írásaiból származtak, 
akik viszont eszméik jó részét Thomas Hobbes és John Locke angol 
liberális hagyományából merítették. Ha tisztán akarjuk látni, hogyan 
értelmezi magát a világ legrégibb liberális demokráciája — és sok más 
demokratikus társadalom, amely Észak-Amerika példáját követte —, vissza 
kell térnünk Hobbes és Locke politikai írásaihoz. Mert noha ezek a szerzők 
számos tekintetben ugyanazt tételezték fel az , első ember" természetéről, 
mint később Hegel, az elismerés vágyát illetően határozottan különbözött a 
véleményük, s a tőlük származó angolszász hagyományé nemkülönben. 


Thomas Hobbes ma főképp két dologról ismeretes: arról, hogy a 
természeti állapotot a magányosság és a szegénység állapotának, 
, visszataszítónak, kegyetlennek és kurtának" minősítette, és hogy az 
abszolút monarchia szuverenitását hirdette, amiért gyakran elmarasztalják a 
, liberálisabb? Locke-kal szemben, aki a zsarnokság elleni forradalmat 
jogosnak tartotta. De noha Hobbes semmiképpen sem volt demokrata a szó 
mai értelmében, liberálisnak feltétlenül liberális volt, és filozófiája a 
modern liberalizmus kútfeje. Mert ő állította fel elsőként azt az elvet, hogy 
egy kormányzat legitimációja a kormányzottak jogaiból ered, és nem a 
királyok istenadta jogából vagy a hatalmon levők természetes 
felsőbbrendűségéből. Ebből a szempontból a közte és Locke, illetve az 
amerikai Függetlenségi nyilatkozat szerzője közti különbségek elenyészőek 
ahhoz a szakadékhoz képest, amely Hobbest az időben hozzá közelebb álló 
íróktól — például Filmertől és Hookertől — elválasztja. 


Hobbes a jogra és az igazságra vonatkozó elveit azokból a 
tulajdonságokból vezeti le, amelyekkel a természeti állapotban élő embert 
felruházza. A Hobbes-féle természeti állapotot a , Szenvedélyek uralma" 
jellemzi, ami általánosságban valószínűleg a történelem egyetlen 
korszakáról sem mondható el, de a szenvedélyek mindenhol ott 
lappanganak, ahol a civil társadalom felbomlóban van, és végül is kitörnek, 
mint például Libanonban, miután az ország az 1970-es évek derekán 
polgárháborúba sodródott. Akárcsak Hegel véres viadalának, Hobbes 
természeti állapotának is az a célja, hogy megvilágítsa az embernek a 
legállandóbb és legalapvetőbb szenvedélyek kölcsönhatásából adódó 
helyzetét.282 


A hasonlóságok Hobbes , természeti állapota? és Hegel véres viadala 
között szembeszökőek. Először is, mindkettőt a féktelen erőszak jellemzi: a 
kezdeti társadalmi valóság nem a szeretet és az egyetértés, hanem a háború: 
, mindenki harca mindenki ellen". És bár Hobbes nem használja az 
, elismerésért való küzdelem" kifejezést, az ő ősi , totális" háborújának a 
tétjei is lényegében ugyanazok, mint a hegeliek: 


Ilyenformán az ember természetében a viszálykodásnak három fő okát 
lelhetjük fel: az első a versengés; a második a bizalmatlanság; a harmadik a 
becsület... a harmadik Íteszi, hogy az emberek egymásnak esnek] 
mindenféle apróságért, olyasmiért, mint egy szó, egy mosoly, holmi 
véleménybéli különbözés avagy a lebecsülés bárminő jele, érintse az bár 
őket saját magukat, atyafiságukat, barátaikat, nemzetüket, szakmájukat, 
illetőleg hivatásukat avagy nevüket.£? 


Hobbes szerint az emberek harcolhatnak egymással szükséges dolgokért 
is, de gyakrabban harcolnak , apróságokért" — más szóval elismerésért. 
Hobbes, a nagy materialista végül is olyan szavakkal ecseteli az , első 
ember" természetét, amelyek alig különböznek az idealista Hegeléitől. 
Vagyis az a szenvedély, mely a legtöbb esetben hajszolja bele az embereket 
a , mindenki mindenki ellen" típusú háborúkba, nem a bírvágy, hanem a 
becsvágy: néhányuk kielégülést kereső büszkesége, hiúsága.£2! Mert a 
hegeli , vágy a mások vágyára" vagy az , elismerésre" való törekvés úgy is 
értelmezhető, hogy az nem más, mint az a szenvedély, melyet általában 
, büszkeségnek" vagy , önérzetnek?" nevezünk (ha helyeseljük), illetőleg 
, hiúságnak", , gőgnek" vagy ,, amour-propre-nak? (ha nem helyeseljük).22£ 

A két filozófus felfogása abban szintén megegyezik, hogy az 
önfenntartás ösztöne bizonyos tekintetben a legerősebb és legáltalánosabb a 
természetes szenvedélyek közül. Hobbes úgy véli, ez az ösztön ,a 
kényelmetes élethez szükséges más dolgokkal egyetemben", volt az a 
szenvedély, amely a leginkább hatott az emberre a béke megőrzése 
érdekében. Az ősi, első összecsapásban mind Hobbes, mind Hegel lényegi 
feszültséget lát egyfelől az ember büszkesége vagy elismerésvágya s az 
életét fenyegető presztízsharc vállalása, másfelől pedig az erőszakos 
haláltól való félelme közt, amely arra biztatja, fogadja el a rabszolgaságot a 
béke és biztonság fejében. És végül, Hobbes egyetértett volna Hegelnek 


azzal az állításával, hogy a véres viadal történelmileg az úr és a rabszolga 
viszonyához vezetett, miután az egyik küzdő, az életét féltve, behódolt a 
másiknak. A rabszolgatartást Hobbes despotizmusnak minősíti, mely által 
az ember nem emelkedik ki a természeti állapotból, mivel a rabszolgák csak 
kényszerből, fenyegetettségüket érezve engedelmeskednek uraiknak.222 


Amiben viszont Hobbes és Hegel lényegesen különbözik, s amiben a 
liberalizmus angolszász hagyománya döntő fordulatot hozott, az a részint a 
büszkeség vagy hiúság (vagyis az , elismerés") szenvedélyének, részint 
pedig az erőszakos haláltól való félelemnek tulajdonított morális súly. 
Hegel, mint már láttuk, úgy gondolja, hogy a pusztán a tekintélyért 
megvívandó harc, az élet kockáztatásának a hajlandósága teszi az embert 
valóban emberré, alapozza meg az emberi szabadságot. Hegel végső soron 
nem , helyesli" az úr és a rabszolga roppant egyenlőtlen kapcsolatát, és 
tökéletesen tisztában van primitív és megalázó voltával. Ennek ellenére a 
történelem szükséges korszakának tartja, amelyben az osztályegyenlet 
mindkét tagja megőriz valami lényegesen emberit. Hegel számára az úr 
tudata bizonyos értelemben magasabb rendű és emberibb, mint a 
rabszolgáé, mert a haláltól visszarettenve a rabszolgának nem sikerül 
leküzdenie állati természetét, s ezért kevésbé szabad uránál. Más szóval 
Hegel az arisztokrata-harcos haláltmegvető bátorságát és büszkeségét 
morálisan némiképp dicséretesnek, míg a rabszolga magatartását némiképp 
alantasnak találja, mivelhogy az utóbbi legfőbb törekvése az önfenntartás. 


Hobbes azonban semmiféle morálisan felemelőt sem tud felfedezni az 
arisztokrata úr büszkeségében (vagy inkább hiúságában), sőt szerinte éppen 
az, hogy ennyire áhítja az elismerést, és kész fegyvert ragadni olyan 
, semmiségekért", mint később a medáliák vagy a zászlók voltak, okoz 
minden erőszakot és emberi nyomorúságot a természeti állapotban.£28 
Hobbes számára a legerősebb emberi szenvedély az erőszakos haláltól való 
félelem, s a legerősebb morális parancs — ,,a természet törvénye" -az, hogy 
ki-ki védje meg a saját fizikai létezését. Az alapvető morális tény az 
önfenntartás: Hobbes szerint az igazság és a jog minden koncepciója az 
önfenntartás racionális megvalósítását szolgálja, s az igazságtalanság és a 
jogtalanság az, ami erőszakhoz, háborúhoz és életek kioltásához vezet.222 


A haláltól való félelem középpontba állításával Hobbes végül is eljut a 
modern liberális államhoz. A természeti állapotban ugyanis, a tételes 
törvények megszületése és a kormányzat megszerveződése előtt , a 


természet joga" minden embert felhatalmazott élete megvédésére és arra, 
hogy ehhez bármilyen eszközt igénybe vehessen, amit szükségesnek ítél, az 
erőszakosakat is beleértve. Ahol az embereknek nincs közös uruk, ott 
elkerülhetetlen az anarchikus háború, a , mindenki harca mindenki ellen". 
Ennek az anarchiának az ellenszere a kormányzat, s ez az úgynevezett 

, társadalmi szerződésre" épül, amelyben az emberek egybehangzóan 
kijelentik, hogy , lemondanak mindennemű jogukról, s beérik annyi 
szabadsággal másokkal szemben, amennyivel mások beérik ővelük 
szemben". Egy állam legitimitásának egyedüli forrása az a képessége, hogy 
érvényesítse és oltalmazza azokat a jogokat, melyek az egyéneket mint 
embereket megilletik. Hobbes számára az alapvető emberi jog az élet joga, 
vagyis hogy minden ember megvédheti fizikai létét, a legitim kormányzat 
pedig csakis az, amely megfelelően meg tudja védeni az életet, és meg tudja 


akadályozni, hogy az általános háború ismét fellángoljon.£€ 


A békének és az élethez való jog megvédelmezésének azonban megvan a 
maga ára. Hobbes társadalmi szerződésének az alapja az a megegyezés, 
hogy fizikai létük megvédéséért cserébe az emberek lemondanak jogtalan 
büszkeségükről és hiúságukról. Más szóval Hobbes azt kívánja, hogy az 
emberek adják fel az elismerésért való küzdelmüket, főképp azt a 
küzdelmüket, melyet azért folytatnak, hogy elismertessék: különbek a 
többinél, mert hajlandók életüket presztízsharcban kockáztatni. Az a fajta 
ember tehát, aki igyekszik különbnek mutatkozni társainál, kiválósága, 
erényei révén fölébük akar kerekedni, a nemes jellem, aki megpróbál 
kitörni , túlontúl emberi" korlátai közül, meggyőzendő arról, hogy gőgje 
oktalanság. A Hobbes tanaiból kibontakozó liberális hagyomány ezért 
kifejezetten , ama keveseket" veszi célba, akik igyekeznek meghaladni 
, állati? természetüket, s annak a szenvedélynek — az önfenntartásnak — a 
nevében, amely az emberek legkisebb közös nevezője, megbéklyózza őket. 
Mi több, az önfenntartás az , alacsonyabb rendű" állatoknak éppúgy közös 
nevezője, mint az embereknek. Hegellel ellentétben Hobbes azt vallja, hogy 
az elismerés vágya és a ,, csupasz" élet iránti nemes megvetés nem az ember 
szabadságának kezdete, hanem nyomorúságának a forrása.£7 Ezt jelképezi 
Hobbes leghíresebb művének a címe is: elmagyarázva, hogy , minekutána 
Isten kinyilvánította, milyen roppant hatalommal bír Leviatán, a Kevélység 
Királya nevet adta neki", Hobbes a saját államát a Leviatánhoz hasonlítja, 
lévén ez , a kevélység valamennyi gyermekének Királya?.£28 A Leviatán 
nem táplálja ezt a kevélységet, hanem elnyomja. 


Hobbestől , 1776 szelleméig? és a modern liberális demokráciáig igen 
kicsiny a távolság. Hobbes az abszolút monarchia szuverenitásában hitt, 
nem mintha feltételezte volna, hogy a királyoknak velük született joguk van 
az uralkodásra, hanem mert úgy vélekedett, egy uralkodót fel lehet ruházni 
valami olyasmivel, ami megközelíti a nép jóváhagyását. A kormányzott 
jóváhagyása, mint elképzelte, nemcsak úgy szerezhető meg, ahogy az mára 
kialakult — vagyis szabad, titkos, több párt részvételével az általános 
szavazati jog alapján megtartott választások útján —, hanem úgy is, hogy a 
polgár hallgatólagosan fejezi ki, elfogad-e egy bizonyos kormányzatot és 
betartja-e törvényeit.£22 Hobbes szemében teljesen világos volt, mi a 
különbség a zsarnokság és a legitim kormányzat közt, noha ez külsőleg nem 
látszott (lévén mindkettő formailag abszolút monarchia): a legitim uralkodó 
a nép támogatását élvezte, a zsarnok nem élvezte. Hobbes azért tartotta 
megfelelőbbnek az egyszemélyi uralmat a parlamentinél vagy a 
demokratikusnál, mert a , kevélység?" elfojtása szerinte erős kormányzatot 
igényelt, s nem azért, mert kétségbe vonta a népszuverenitás elvét. 





Hobbes érvelésének a gyengéje a legális uralkodóknak az a hajlama volt, 
hogy szép csendben átalakuljanak zsarnokokká; olyan intézményi 
mechanizmusok nélkül, mint a választások, amelyek fel tudják mérni a nép 
jóváhagyását, gyakran nehéz lenne megállapítani, hogy egy bizonyos 
uralkodó esetében ez megvan-e. John Locke-nak így viszonylag könnyű 
volt Hobbes elméletét, a monarchia szuverenitását átformálnia a 
parlamentnek vagy a törvényhozásnak a többség uralmán alapuló 
szuverenitásává. Locke egyetértett Hobesszal abban, hogy a legalapvetőbb 
szenvedély az önfenntartás, s hogy az alapvető jog az élethez való jog, a 
többi mind ebből származik. Bár a természeti állapotot nem látta olyan 
sötétnek, mint Hobbes, azt elismerte, hogy könnyen fajulhatott háborús 
vagy anarchikus állapottá, s hogy a legitim kormányzatot a szükség hívta 
életre: az embert meg kellett védeni önmagától, a benne lakó erőszaktól. 
Locke azonban rámutatott, hogy az abszolút uralkodók megsérthetik az 
embernek az önfenntartáshoz való jogát: ez történik, amikor egy király 
önkényesen megfosztja egy alattvalóját javaitól és életétől. Az anarchia 
ellenszere tehát nem az abszolút monarchia, hanem a korlátozott 
kormányzat, az olyan alkotmányos rezsim, amely biztosítja a polgár 
alapvető emberi jogait, s amelynek hatalma a kormányzottak 
jóváhagyásából ered. Locke szerint az önfenntartást célzó Hobbes-féle 
természeti jogban a forradalom joga is bennfoglaltatik, a felkelésé a zsarnok 


ellen, aki visszaél hatalmával, és semmibe veszi népe érdekeit. Erre a jogra 
hivatkozik a Függetlenségi nyilatkozat első szakasza, amikor annak a 
szükségéről beszél, hogy , egy nép felbontsa a politikai kötelékeket, 
amelyek egy másikhoz fűzik?" .2€0 


Locke nem áll szemben Hobbesszal az elismerés morális értékeit illetően: 
az elismerést fel kellett áldozni az önfenntartásnak, lévén ez az alapvető 
természeti jog, amelyből minden egyéb jog származik. Locke, Hobesszal 
ellentétben, ehhez hozzáfűzte volna, hogy az embernek nem egyszerűen 
csak a a puszta fizikai léthez van joga, hanem a kényelmes élethez, sőt 
esetleg a gazdagsághoz is; a civil társadalomnak nem kizárólag a társadalmi 
béke megőrzése a feladata, hanem köteles a , törekvők és okosak" ama jogát 
is megvédeni, hogy a magántulajdon intézménye révén bőséget teremtsenek 
minden ember számára. A természeti szegénységet a társadalmi jólét váltja 
fel, olyannyira, hogy , egy nagy és termékeny terület királyának 
(Amerikában) silányabb étel, fedél és öltözék jut, mint egy angliai 
napszámosnak". 

Locke első embere hasonlít a Hobbeséra, de gyökeresen különbözik a 
Hegelétől: bár a természeti állapotban ő is küzd az elismerésért, rá kell 
nevelődnie, hogy az elismerés utáni vágyát alárendelje az élete megóvása 
utáni vágynak és annak a vágynak, hogy ezt az életet anyagi jólétbe ágyazza 
be.; Hegel első embere nem anyagiakra vágyik, hanem egy másik vágyra, 
arra, hogy mások elismerjék szabad és ember voltát, s miközben ezért fárad, 
közömbösnek mutatkozik az , e világi dolgokkal" szemben, a 
magántulajdonon kezdve egészen a saját életéig. Locke első embere viszont 
nem csupán azért válik a civil társadalom tagjává, hogy megoltalmazza a 
természeti állapotban szerzett javait, hanem azért is, hogy új és korlátlan 
szerzési lehetőségeket tárjon fel. 

Bár újabban néhány tudós megpróbálja bebizonyítani, hogy az amerikai 
rezsim gyökerei a klasszikus republika-nizmusig nyúlnak vissza, az 
amerikai alkotmány számos részletét — vagy teljes egészét? — John Locke 
szelleme hatja át.£€! Thomas Jefferson , nyilvánvaló" igazságai az 
embereknek az élethez, a szabadsághoz és a boldogság kereséséhez való 
jogát illetően a lényeget tekintve nem különböznek az élethez és a 
tulajdonhoz való locke-i természetes jogoktól. Az amerikai alkotmányozók 
szentül hitték, hogy az amerikaiaknak mint embereknek eleve megvoltak 
ezek a jogaik, még mielőtt bármiféle politikai — hatalmi — rendszer magába 


zárta volna őket, s hogy a kormányzat elsődleges célja e jogok védelme. 
Azoknak a jogoknak a listája, amelyeket az amerikaiak természettől fogva a 
sajátjuknak éreznek, az életen, a szabadságon és a boldogság keresésén 
kívül nemcsak a Bill of Rights-ban felsoroltakkal, hanem újabbakkal is 
bővült: nemrég , a magányhoz való joggal". De akármire vonatkozzanak is 
az alaptörvényben rögzített konkrét jogok, az amerikai liberalizmusnak és a 
hasonló alkotmányos köztársaságok liberalizmusának a felfogása 
megegyezik abban, hogy ezek a jogok egy olyan szférát jelölnek ki, 
amelyben az egyén választása a döntő, s az állam hatalma szigorúan 
korlátozott. 


Hogy Hegel tiszteletre érdemesnek mondja az arisztokratikus 
rabszolgatartót, amiért presztízsharcban kockára teszi az életét, az egy 
amerikai számára, aki Hobbes, Locke, Jefferson és az amerikai alkotmány 
többi szerzője eszmekörében nőtt fel, kétségkívül nagyon teutonnak és 
perverznek hangzik. Nem mintha az angolszász gondolkodók nem ismerték 
volna fel és el Hegel első emberét mint hiteles embertípust. Ők azonban a 
politika problémájának inkább azt látták, miképp lehetne az önjelölt 
rabszolgatartót rávenni, hogy fogadja el a rabszolgaéletet valamiféle osztály 
nélküli rabszolgatársadalomban. Az elismerésből származó kielégülést 
tudniillik sokkal kevesebbre értékelték, mint Hegel, kivált, mert a mérleg 
másik serpenyőjébe az ember , urának és parancsolójának" legfőbb 
büntetése, a halál került. Úgy képzelték, az erőszakos haláltól való félelem 
és a kényelmes élet utáni vágy olyan erős, hogy e két szenvedély minden 
ésszerűen gondolkodó és érdekeivel tisztában levő emberben elnyomja az 
elismerés vágyát. Ez az eredete már-már ösztönössé vált reakciónknak, 
miszerint Hegel presztízsharca ésszerűtlen. 


Ami azt illeti, a rabszolgaélet választása a rabszolgatartóé helyett sem 
látszik feltétlenül ésszerűnek, hacsak el nem fogadjuk az angolszász 
hagyomány értékítéletét, amely nagyobb morális súlyt tulajdonít az 
önfenntartásnak, mint az elismerésnek. Bennünket azonban épp az 
önfenntartás vagy a kényelmes élet Hobbes és Locke szerinti morális 
, elsőbbrendűsége" hagy kielégítetlenül. A liberális társadalmak ugyanis 
csak a közös létfenntartás szabályait alkotják meg, ezenfelül semmiféle 
pozitív célt nem próbálnak a polgáraik elé állítani, és semmilyen, a többinél 
különbnek vagy kívánatosabbnak vélt életformát nem szorgalmaznak. Az 
életet magának az egyénnek kell pozitív tartalommal megtöltenie. Ez a 
pozitív tartalom lehet nemes: a köz szolgálata, jótékonykodás; és lehet 


nemtelen: önző kedvtelések, alantas törekvések. Az állam mint olyan 
közömbös. A kormányzat köteles eltűrni a különböző , életstílusokat", 
kivéve, ha az egyik jog gyakorlása sérti a másikét. Ami a locke-i 
liberalizmus legbensejében megmaradt űrt a ténylegesen pozitív, 

, magasabb" célok hiányában úgy-ahogy betölti, az többnyire a vagyon 
fáradhatatlan és határokat nem ismerő gyarapítása, amelyet most már nem 


nyűgöz a hajdani nincstelenség, szűkösség.82 


A liberális emberkép korlátai világosabbá válnak, ha a liberális 
társadalom legtipikusabb termékét, az újfajta egyént vesszük szemügyre, 
akit később a rosszízű burzsoá szóval jelöltek meg, azt az embert, akit 
egyetlen kicsinyes vágy emészt: biztosítani saját életét és anyagi 
boldogulását, s akit az őt körülvevő közösség csak annyira érdekel, 
amennyire kedvez érdekeinek vagy eszközöket ad tervei végrehajtásához. A 
locke-i embernek nem kellett részt vennie a közéletben, nem kellett 
hazafinak lennie, vagy környezete jólétével törődnie; ahogy Kant 
megjegyezte, egy liberális társadalom állhat akár ördögökből is, feltéve, 
hogy ezek az ördögök racionalisták. Nehezen volt érthető, egyáltalán miért 
hajlandó egy liberális állam polgára — különösen a hobbesi változaté — a 
hadseregben szolgálni és életét kockáztatni a hazájáért egy háborúban. 
Hiszen ha az alapvető természeti jog az egyén önfenntartása, ugyan 
miképpen tarthatja ez az egyén ésszerűnek, hogy meghaljon a hazájáért, 
ahelyett hogy fogná a pénzét meg a családját és menekülne? De még a 
békeidőket illetően sem tudott a hobbesi és locke-i liberalizmus 
megindokolni egyet-mást: például hogy miért válasszák a társadalom 
legjobbjai a közszolgálatot és a politikát, amikor a magánéletben maradva a 
pénzkeresésnek szentelhetnék magukat. És az is meglehetősen homályos 
volt, miért vállaljon szerepet a locke-i ember a közösségében, miért 
adakozzon a szegényeknek, mi több: miért alapítson családot, amelynek az 
eltartása áldozatokat kíván?2€2 


Azon a gyakorlati problémán kívül, hogy életképes-e az olyan 
társadalom, amelyben nincs közélet, mert nincs közösségi szellem, van egy 
fontosabb kérdés is: vajon nem mélységesen megvetendő-e az az ember, aki 
képtelen magasabbra emelni a tekintetét, elszakadni saját kis érdekeitől és 
fizikai szükségleteitől? Hegel arisztokratikus rabszolgatartó ura, aki 
presztízsharcban kockáztatja az életét, csak a legvégletesebb példája a 
pusztán természetes vagy fizikai szükségletek meghaladására irányuló 
emberi indíttatásoknak. Nem lehetséges-e, hogy az elismerésért folytatott 


küzdelem az önmagunk fölé emelkedés vágyát tükrözi, s hogy ez nemcsak a 
természeti állapotban uralkodó erőszaknak és a rabszolgaságnak az ősoka, 
hanem ebből táplálkozik a hazafiasság, a bátorság, a nagylelkűség és a 
közügyek iránti elkötelezettség nemes szenvedélye is? Nincs az elismerés 
valamiképp kapcsolatban az ember erkölcsiségének egészével, az emberi 
természetnek azzal a részével, amely abban talál kielégülést, hogy a test 
kicsinyes érdekeit feláldozza a testieknél felsőbbrendű célokért vagy 
elvekért? Azzal, hogy nem utasítja el az úr felfogását, s nem áll a rabszolga 
mellé, hogy az úrnak az elismerésért való küzdelmét lényegbevágóan, 
meghatározóan emberinek tekinti, Hegel igyekszik megőrizni az emberi 
életnek egy szerinte tiszteletet érdemlő morális dimenzióját, amely a 
Hobbes és Locke elképzelte társadalomból teljességgel hiányzik. Más 
szóval Hegel az embert erkölcsi lénynek tartja, akinek sajátos méltóságát az 
adja meg, hogy bensőleg szabad, mentes a fizikai vagy természeti 
determinációtól. Ez a morális dimenzió és az elismertetéséért való 
küzdelem a mozgatója a történelem dialektikus folyamatának. 


De hogyan kapcsolódik az elismerésért való küzdelem és az élet 
kockáztatása az első véres viadalban a hozzánk közelebb álló morális 
jelenségekhez? Hogy erre a kérdésre felelhessünk, alaposabban meg kell 
vizsgálnunk az elismerést és az emberi személyiségnek azt a rétegét, 
amelyből származik. 


15 
Bulgáriai nyaralás 


Szókratész: Más szóval minden ilyesmit ki kell irtanunk [az igazságos 
államból], kezdve mindjárt ezzel a verssel: Napszámban szívesebben 
túrnám másnak a földjét, egy nyomorultét is, kire nem szállt gazdag 
örökség, mint hogy az összes erőtlen holt fejedelme maradjak. 


Platón: Állam, III. könyv268 


Az , elismerés vágya" különös és valahogy mesterséges fogalomnak 
hangzik, kivált, ha a történelem legfőbb mozgatójának mondják. Az 
, elismerés" szót időnként használjuk, például amikor egy kollégánk 
nyugdíjba megy, s egy órát kap ajándékba , sokévi odaadó munkája 
elismeréséül". A politikai életre azonban többnyire nem úgy gondolunk, 


mint az , elismerésért való küzdelemre". Amennyire e téren általánosítani 
szoktunk, a politikát sokkal inkább gazdasági érdekcsoportok hatalmi 
harcának, az élet anyagi és egyéb javai elosztásáért folytatott küzdelemnek 
látjuk. 

Az , elismerés?" alapját alkotó fogalom nem Hegel elme-szüleménye. 
Olyan régi, akár maga a nyugati politikai filozófia, s az emberi személyiség 
egyik nagyon jól ismert részével kapcsolatos. Az , elismerés vágyára" az 
évezredek során más-más szavakkal utaltak mint lélektani jelenségre: 
Platón thümosz-ról, , indulatról"? beszélt, Machiavelli az ember dicsőség 
utáni vágyáról, Hobbes az önérzetéről vagy a gőgjéről, Rousseau az amour- 
propre- járól, Alexander Hamilton a hírnév szeretetéről, Hegel az 
elismerésről, James Madison a becsvágyról, Nietzsche pedig az emberről 
mint , pirosló orcájú bestiáról". Ezek a kifejezések egytől egyig az 
embernek arra a tulajdonságára, igényére vonatkoznak, hogy értékeljen 
mindent — elsősorban saját magát, de a többi embert, a történéseket és 
dolgokat is maga körül. A személyiségnek ez a része az önérzet, a harag, a 
szégyen forrása, és nem vezethető vissza sem az egyszerűbb vágyakra, sem 
pedig az értelemre. Az elismerés vágya az emberi személyiség 
legsajátosabban politikai része, mivel ez sarkallja az embert arra, hogy 
fölébe akarjon kerekedni másoknak, s így engedelmeskedjen a kanti 
, aszociális szociális ösztönnek". Nem meglepő, hogy oly sok filozófus a 
politika központi problémáját abban látta, miképp lehetne az elismerés 
vágyát , megszelídíteni" s az egész politikai közösség szekere elé fogni. És 
az igazat megvallva, a modern politikai filozófiának sikerült is ez a 
, szelídítés", olyannyira, hogy mi, az egyenlőségre törekvő mai 
demokráciák polgárai az elismerés bennünk égő vágyát gyakran nem annak 
látjuk, ami.2£2 Az elismerés vágya jelenségének első alaposabb elemzését 
abban a műben találjuk meg - s ez így helyénvaló —, amely egyik 
megalapozója volt e hagyománynak: Platón Állam-ában. Az Állam II. 
könyvében Szókratész, a filozófus két fiatal athéni arisztokratával, 
Glaukónnal és Adeimantosszal beszélget: az igazságos állam természetét 
próbálják , szavakba foglalni". Az ilyen államnak, akárcsak a , létező" 
államoknak, szüksége van hadseregre: őrökre, illetve harcosokra, akik 
megvédik a külső ellenségtől. Szókratész szerint ezeknek az őröknek a fő 
jellemzője a thümosz — ezt a görög kifejezést a nem túl szerencsés , indulat, 
indulatosság? szóval szokták fordítani.-€€ A filozófus a thümosz-szal 
megáldott embert fajtiszta kutyához hasonlítja, aki bátran és nagy hévvel 


száll szembe az államát megtámadó idegenekkel. Szókratész a thümosz 
problémáját először kívülről közelíti meg, írja le: csak annyit tudunk meg, 
hogy az , indulatosság? a bátorsággal függ össze — vagyis az élet 
kockáztatásának a hajlandóságával.£2£7 

Szókratész aztán részletesebben is elemzi a thümosz-t a IV. könyvben, 
előadva híres elméletét a lélek hármas tagolódásáról.€8 Kifejti, hogy a 
léleknek van egy vágyakozó része, amely sok különböző vágyból tevődik 
össze, s ezek közt a legerősebb az éhség és a szomjúság. E vágyak 
megnyilvánulási formája azonos: valósággal , hajtják" az embert valami — 
étel vagy ital — felé, ami rajta kívül van. Szókratész azonban megjegyzi, 
hogy az ember néha tartózkodik az ivástól, noha szomjas. Glaukón 
készséggel egyetért vele abban, hogy van a léleknek egy másik része is, a 
gondolkodó vagy mérlegelő rész, amely rábírhatja az embert a vágyával 
ellentétes cselekvésre — például amikor a szomjas ember nem iszik, mert 
tudja, hogy a víz fertőzött. De vajon csak ez a két része — vágyak és 
gondolkodás — van-e a léleknek, elegendők-e ezek az emberi viselkedés 
megértetésére? Például meg lehet-e magyarázni az önmegtartóztatás összes 
esetét azzal, hogy a gondolkodás szembeállítja az egyik vágyat a másikkal, 
az anyagi bírvágyat a kéjvággyal, a hosszú időre szóló biztonságot a rövid 
ideig tartó élvezettel? 


Glaukón arra a nézetre hajlik, hogy a thümosz valójában csak egy 
másfajta vágy, ám ekkor Szókratész elmondja egy bizonyos Leontiosz 
történetét, aki meg akar nézni egy halom hullát a hóhérnál: 


,...5 látni is vágyta őket, de ugyanakkor borzadt is a látványtól, és 
elfordult; egy ideig küszködött magával, eltakarta az arcát, de végre is erőt 
vett rajta a vágy, tágra nyitotta a szemét, odafutott a holttestekhez, s így 
kiáltott fel: , Nesztek, gyalázatosak, lakjatok jól ezzel a gyönyörű 
látvánnyal!"2€3 


Leontiosz vívódását lehetne úgy is értelmezni, hogy az nem több, mint 
két vágy küzdelme: a hullák megszemlélésének a kívánása tusakodik az 
emberi hulláktól való természetes irtózással. Ez összhangban lenne Hobbes 
meglehetősen mechanisztikus pszichológiájával: ő az akaratot , a vitában az 
utolsó szót kimondó vágynak" s ennélfogva egyszerűen a legerősebb és 
legszívósabb kívánság győzelmének minősíti. De az a felfogás, hogy 
Leontiosz viselkedésében mindössze vágyak összecsapása tükröződik, nem 


magyarázza meg, miért haragudott magára.£2 Mert erre aligha lett volna 


oka, ha sikerül visszafognia magát, épp ellenkezőleg, egy másik, de az 
előzővel rokon érzés támadt volna fel benne: a büszkeség.£ Némi 
elmélkedéssel megállapíthatjuk, hogy Leontiosz haragja nem származhatott 
a léleknek sem a vágyakozó, sem a mérlegelő részéből, mert Leontiosznak 
nem volt közömbös, hogyan végződik a vívódása. Tehát egy harmadik, 
egészen különálló részből kellett származnia, melyet Szókratész thümosz- 
nak nevez. Ez a thümosz gerjesztette harag, amint Szókratész rámutat, 
együttműködhet a gondolkodással a helytelen vagy oktalan vágyak 
elfojtásában, de különbözik a gondolkodástól. 


A thümosz úgy szerepel az Állam-ban, mintha valamilyen kapcsolatban 
volna az önértékeléssel, amelyet ma , önbecsülésnek?" nevezhetnénk. 
Leontiosz olyan embernek képzelte magát, aki bizonyos méltósággal és 
önfegyelemmel tud viselkedni, s amikor képtelen volt teljesíteni saját 
önbecsülése követelményeit, dühös lett magára. Szókratész azt sugallja, 
hogy a harag összefügg az , önbecsüléssel", mert elmagyarázza, hogy minél 
nemesebb lelkű valaki — azaz minél többre értékeli magát —, annál nagyobb 
lesz a haragja, ha igazságtalanul bánnak vele: , az ilyen emberben forr az 
indulat", és , pártjára áll annak, amit igazságnak tart", még akkor is, ha 
éhséget, hideget vagy bármi mást kell elviselnie...££ A thümosz afféle 
velünk született igazságérzet: az emberek bizonyos értéket tulajdonítanak 
maguknak, s ha mások tetteiből az derül ki, hogy kevesebbre tartják őket — 
ha nem ismerik el való értéküket —, haragra gerjednek. Az önértékelés és a 
harag szoros összefüggését mutatja a , harag" szóval majdnem egyértelmű 
, méltatlankodás" is. A , méltóság? arra utal, hogy az ember tudatában van 
önnön értékének; a ,, méltatlankodást" az váltja ki, hogy valamivel 
megsértik ezt az értéktudatot. És ez fordítva ugyancsak áll: ha mások látják, 
hogy nem felelünk meg saját önbecsülésünk igényeinek, szégyent érzünk; 
ha pedig kellőképpen (vagyis valódi érdemünk szerint) értékelnek 
bennünket, büszkeséget érzünk. 





A harag akár , mindenható" érzés, indulat is lehet, elnyomhatja, ahogy 
Szókratész rámutat, az összes természetes ösztönt, az éhséget, a 
szomjúságot, az önfenntartást. De nem vágy, amelynek rajtunk kívül lévő 
anyagi tárgya van; vágyként legfeljebb egy vágynak a vágyaként kerülhet 
szóba, vagyis annak a kívánásaként, hogy aki lebecsült bennünket, 
változtassa meg a véleményét, és ismerjen el minket saját 


önértékelésünknek megfelelően. Platón thümosz-a ennélfogva nem más, 
mint Hegel elismerésvágyának a pszichológiai székhelye: a rabszolgatartó 
urat tudniillik az a vágy viszi bele véres viadalokba, hogy mások is a saját 
önbecsülése szerint értékeljék. Hogyne, hiszen rögtön elönti a vér az agyát, 
ha ezt az önbecsülést bármi sérelem éri. A thümosz és az , elismerés vágya?" 
abban különbözik valamelyest, hogy az előbbi a léleknek az a része, amely 
értékeli a tárgyakat, míg az utóbbi a thümosz-nak az a törekvése, hogy 
értékítéleteit más tudatokkal szintén elfogadtassa. Mert thümotikus 
büszkeséget anélkül is érezhetünk, hogy elismerést kívánnánk. Ám az 
értékelés — vagy inkább: a , becsülés"? — nem , dolog", nem egy alma vagy 
egy Porsche, hanem tudatállapot, s ahhoz, hogy szubjektív bizonyosságunk 
legyen saját értékünkről, ezt más tudatokkal is el kell ismertetnünk. A 
thümosz így tipikusan, bár nem feltétlenül, arra ösztönzi az embereket, hogy 
keressék az elismerést. 


Szenteljünk most egy kis figyelmet a thümosz egy szerény, de sok 
mindent eláruló jelenkori példájának. Václav Havel, mielőtt 1989 őszén 
Csehszlovákia elnöke lett, gyakran került hosszabb-rövidebb időre rács 
mögé ellenzéki tevékenysége miatt s mert az emberi jogok kivívására 
alakult Charta 77 mozgalom alapítói közé tartozott. A börtönben nyilván 
bőven volt módja elmélkedni a rendszeren, amely hűvösre tette, s a benne 
megtestesülő rossz valódi természetén. A kiszolgáltatottak hatalma című 
esszéjében, mely a nyolcvanas évek elején jelent meg, amikor a 
keleteurópai forradalmakat lángra lobbantó szikra még Gorbacsov 
szemében sem villant fel, Havel az alábbi históriát mondja el egy 
zöldségesről: 


A zöldségbolt üzletvezetője kitette kirakatába, a hagyma és a sárgarépa 
közé a , Világ proletárjai, egyesüljetek!" jelszót. Vajon mi késztette erre? 
Mit akart ily módon a világ tudomására hozni? Csakugyan személy szerint 
ennyire szívén viseli, hogy a földkerekség proletariátusa egyesítse erejét? 
És lelkesedésében oly messzire megy, hogy múlhatatlanul szükségesnek 
véli ebbeli meggyőződését megosztani az utca nyilvánosságával? Valóban 
eltöprengett már valaha is legalább egy pillanatra azon, miként kellene ezt 


az egyesülést megvalósítani, és mi lenne az értelme? ... 


Nyilvánvaló, hogy a zöldséges számára közömbös az általa kirakott 
jelszó szemantikai tartalma, s ha a kirakatába teszi, ezt nem azért cselekszi, 


mert személy szerint az lenne minden vágya, hogy a jelszó 
mondanivalójával megismertesse az arra járókat. Mindez azonban távolról 
sem jelenti azt, hogy tettét semmi sem motiválja, hogy cselekedete 
értelmetlen, vagyis hogy jelszavával senkinek semmit sem adott értésére. 
Ez a jelszó ugyanis jelként funkcionál, s mint olyan, rejtett, ám teljességgel 
világos jelentéstartalom hordozója, melyet szavakkal így fejezhetnénk ki: 
Én X. Y. zöldséges a helyemen vagyok, és tudom, mit kell tennem, úgy 
viselkedem, ahogy elvárják tőlem; megbízhatnak bennem, és semmit sem 
vethetnek a szememre: engedelmeskedem, ezért jogom van rá, hogy 
békességben éljek. És ennek a közlésnek természetesen megvan a címzettje 
is: azoknak szól , ott fent", a zöldséges feletteseinek, ugyanakkor pedig 
valamiféle védőpajzsként is szolgál, mellyel a zöldséges fedezi magát 
esetleges feljelentőivel szemben. Valóságos jelentését tekintve tehát ez a 
jelszó a zöldséges létbiztonságának közvetlen kifejezője: elemi 
életérdekének tükrözője. De milyen is ez az érdek? 


Gondoljuk csak meg: ha a zöldségest arra köteleznék, hogy a kirakatába 
ezt a jelszót tegye: , Félek, ezért feltétel nélkül engedelmeskedem", 
jelentéstartalmát tekintve már távolról sem lenne iránta annyira közömbös, 
habár ezúttal ez a tartalom teljességgel megegyezne a jelszó rejtett 
jelentésével. A zöldséges alighanem vonakodna közszemlére tenni 
kiszolgáltatottságának ennyire egyértelmű bizonyítékát, kínos lenne 
számára, szégyenkezne miatta. Hogyisne; elvégre ő is ember, neki is van 
önérzete. Ennek a , bonyodalomnak" a kiküszöbölése végett kell hát jellé 
átalakítani a hűségnyilatkozatát, amely elvont szövegével legalább látszólag 
az önzetlen meggyőződés fennkölt benyomását kelti. A zöldségesnek meg 
kell adni a lehetőséget, hogy azt mondhassa magában: Ha úgy vesszük, 
végső soron miért is ne egyesülhetnének a világ proletárjai? A jel tehát segít 
az ember elől elrejteni engedelmességének , alantas" indítékait s egyúttal a 
hatalom , alantas?" indítékait is. Valami , magasabb rendű" kulisszája mögé 


rejti őket. Ez a , magasabb rendű? valami pedig az ideológia. 


Az olvasónak ebben a részben rögtön feltűnik, hogy Havel az , önérzet" 
szót használja. A zöldségest az író hétköznapi emberként mutatja be, aki 
nem különösebben művelt, nem is erős egyéniség, de aki mégis restellne 
magát, ha olyan táblát tenne ki, amelyen ez állna: , Félek". Vajon milyen 
természetű a zöldséges önérzete, e gátlásnak a forrása? Havel megjegyzi, 
hogy a , Félek" tábla kirakása őszintébb nyilatkozat volna, mint a 
kommunista jelszóé. Amellett akommunista Csehszlovákiában mindenki 


tudta, hogy a félelem szinte mindenkit rákényszerít olyasmikre, amiket saját 
jószántából nem tenne meg. Maga a félelem, az önfenntartás ösztöne egyike 
azoknak a természetes ösztönöknek, amelyek minden emberben 
megvannak: akkor hát miért nem akarja elismerni valaki, hogy fél, hiszen 
ember? 


Ennek végső soron az az oka, hogy a zöldséges bizonyos értéket 
tulajdonít magának. Ez az érték abbeli meggyőződésével kapcsolatos, hogy 
ő több, mint a félelmeinek és szükségleteinek kiszolgáltatott állat, melyet 
épp a félelmei és szükségletei által manipulálni lehet. Szentül hiszi, bár ezt 
nem tudja szavakba foglalni, hogy , erkölcsi cselekvő személy", aki képes 
választani a különböző lehetőségek közt, aki elveit követve akár természeti 
szükségleteinek is ellenáll. 


A zöldséges, amint Havel rámutat, természetesen kitérhet e lelki tusa 
elől: egyszerűen kitesz egy fennkölt kommunista jelszót, s azzal áltatja 
magát, hogy erre elvei késztetik, nem a félelme és a szolgalelkűsége. 
Helyzete bizonyos értelemben olyan, mint Szókratész Leontioszáé, aki 
engedett vágyának, és megnézte a holttesteket. Mind a zöldséges, mind 
Leontiosz sajátos értéket tulajdonított magának, tekintettel választási, 
döntési képességére, arra, hogy , felette áll" természetes félelmeinek és 
vágyainak. És végül is mindketten alulmaradtak természetes félelmükkel és 
vágyukkal szemben. Mindössze annyi különbséggel, hogy Leontiosz 
becsületes volt, belátta gyöngeségét és elítélte magát érte, míg a zöldséges 
nem akart szembenézni tulajdon gyarlóságával, mivel az ideológiában 
megfelelő mentséget talált. Havel történetéből két tanulságot vonhatunk le: 
az első az, hogy az önérzet, az önbecsülés vagy a , méltóság", amelyben a 
thümosz gyökerezik, az ember abbeli nézetével függ össze, hogy ő 
tényleges választásra, döntésre képes erkölcsi személy, a második pedig az, 
hogy önmagának ez a felfogása veleszületik minden emberrel, illetőleg 
jellemző rá, legyen bár nagy és kevély hódító vagy szürke kis zöldséges. 
Havel megállapítja: 


Természetesen minden ember — mint az élet megtestesítője — az élet 
lényegéből fakadó törekvések kifejezője: emberi méltóságra, erkölcsi 
feddhetetlenségre, a lét szabad megismerésére vágyik, arra, hogy a 
, kézzelfogható valóságból"? az álmok világába meneküljön..." 


Másrészt viszont az író megjegyzi: , ugyanakkor kisebb-nagyobb 
mértékben mindenki képes beletörődni abba is, hogy hazugságban éljen". 
Havel azért ítéli el a poszttotalitárius kommunista államot — egész okfejtése 
ekörül forog —, mert a kommunizmus demoralizálta a társadalmat, aláásta 
az embereknek azt a meggyőződését, hogy erkölcsi személyekként 
cselekedhetnek — a zöldséges félretette méltóságérzetét, amikor kitette a 
jelmondatot: ,, Világ proletárjai, egyesüljetek!" A méltóság és ellentéte, a 
megaláztatás: Havel ezt a két szót használja a leggyakrabban, amikor a 
kommunista Csehszlovákia életéről beszél.££ A kommunizmus megalázta 
az egyszerű polgárokat, arra kényszerítve őket, hogy temérdek apró - és 
néha nem is olyan apró — morális engedményt csikarjanak ki jobbik 
énjüktől. Ezek különböző formákat öltöttek: hol egy jelszót kellett kirakni 
egy üzlet kirakatába, hol egy beadványt aláírni, amely az államnak nem 
tetsző tevékenységgel vádolt meg egy kollégát, vagy egyszerűen csak 
, kussolni", amikor ezt a kollégát igazságtalanul meghurcolták. A 
Brezsnyev-éra siralmas poszttotalitárius államai igyekeztek mindenkit 
morálisan bűnrészessé tenni, de most már nem a terror eszközeivel, hanem 
— a történelem iróniája — a modern fogyasztói kultúra gyümölcseit lógatva 
előttük, mint a szamár orra előtt a répát. Ezek persze nem azok a , csodás 
micsodák" voltak, amelyekre a nyolcvanas évek amerikai befektetési 
bankárai sóvárogtak, hanem kis juttatások, amelyeket azonban a szűkös 
körülmények közt élő emberek nagyra tartottak: hűtőszekrény, tágasabb 
lakás, bulgáriai nyaralás. A kommunizmus tehát — sokkal inkább, mint a 
burzsoá liberalizmus — a lélek vágyakozó részét táplálta, erősítette a 
thümotikus résszel szemben. Havel egyáltalán nem azt rója fel a 
kommunizmusnak, hogy nem teljesítette ígéretét, nem teremtett az ipari- 
gazdasági hatékonyság révén anyagi bőséget, vagy hogy csalódást okozott a 
jobb életben reménykedő munkásosztálynak és a szegényeknek. Épp 
ellenkezőleg, azt nehezményezi, hogy amit adott, azt is egy fausti alku 
alapján adta, az emberek morális megalkuvását követelve cserébe. És akik 
ráálltak erre az alkura, nemcsak áldozatai lettek a rendszernek, hanem 
fenntartói is, miközben maga a rendszer önállósodott, a saját életét élte, 
függetlenül attól, hogy ebben bárki részt kívánt-e venni. 


Természetesen az a jelenség, melyet Havel úgy határoz meg, hogy ,a 
fogyasztásorientált emberek általában nem szívesen hoznak áldozatot 
anyagi biztonságuk rovására szellemi és erkölcsi tisztességük érdekében", 
nemcsak a kommunista társadalmakban tapasztalható. Nyugaton a 


fogyasztói szemlélet szinte naponta veszi rá morális kompromisszumokra 
az embereket, s nem a szocializmus nevében hazudnak maguknak, hanem 
olyan ideákkal takaróznak, mint az , önmegvalósítás" vagy ,,a személyiség 
kiteljesítése". De van egy lényeges különbség: a kommunista 
társadalmakban nehéz volt normálisan élni és majdhogynem lehetetlen volt 
, érvényesülni" a thümosz kisebb-nagyobb mértékű elfojtása nélkül. Még 
egyszerű ács, villanyszerelő vagy orvos sem lehetett senki, ha nem 

, alkalmazkodott? valamennyire, ahogyan a zöldséges is tette, és 
semmiképp sem lehetett sikeres író, egyetemi tanár vagy televíziós újságíró, 
ha nem illeszkedett bele szinte tökéletesen a rezsim 
hazugságrendszerébe.£€ Aki talpig becsületes volt, és meg akarta őrizni 
önbecsülését, egyvalamit tehetett csak (feltéve, hogy nem tartozott a 
marxista-leninista ideológiában még mindig őszintén hívő , elvtársak" egyre 
fogyatkozó kis csapatába), végképp , kiszállhatott? a rendszerből, és 
csatlakozhatott — mint Vlagyimir Bukovszkij, Andrej Szaharov, Alekszandr 
Szolzsenyicin vagy maga Havel — a hivatásos ellenzékiekhez. De akkor le 
kellett mondania az élet vágyairól, s az olyan egyszerű anyagi szükségletek 
kielégítése helyett, mint a rendezett munka- és lakásviszonyok, az aszkézist 
választania: börtönbe, elmegyógyintézetbe került, esetleg száműzetésbe 
kényszerült. Mert a nagy tömegek, az átlagemberek számára, akiknek a 
thümotikus hajlamai korántsem voltak annyira fejlettek, a normális élet az 
apródonként, napról napra való erkölcsi lealacsonyodás elfogadásával járt. 


Platón Leontiosz-történetében és Havelnek a zöldségesről szóló 
példázatában — amelyek a Nyugat politikafilozófiai hagyományának 
mondhatni a kezdetén és a végén íródtak — a thümosz egy szerény 
megnyilvánulási formáját látjuk a politikai élet egyik fő tényezőjeként. Úgy 
tetszik, a thümosz valamiképp kapcsolatban van a , jó" politikai renddel, 
lévén a bátorság, a közösségi szellem és a morális engedményektől való 
vonakodás forrása. A jó politikai rendnek az idézett írók szerint többnek 
kell lennie kölcsönös megnemtámadási szerződésnél; az embernek azt a 
jogos vágyát is ki kell elégítenie, hogy elismerjék méltóságát és értékét. 

A thümosz és az elismerés vágya azonban sokkal szélesebb körben 
tapasztalható jelenség, mint e két példa alapján gondolhatnánk. Az értékelés 
és önértékelés folyamata sok mozzanatát áthatja annak a mindennapos 
tevékenységnek, amelyet általában gazdasági életnek nevezünk: az ember 
valóban , pirosló orcájú bestia". 


16 
A pirosló orcájú bestia 


Mindazonáltal, ha Isten azt akarja, hogy lez a háborúl folytatódjék, 
mígnem a javak, melyeket a rabszolgák soha meg nem jutalmazott 
fáradozása kétszázötven esztendő alatt felhalmozott, semmivé válnak, 
mígnem minden csepp korbács fakasztotta vérért ugyanannyi kard 
fakasztotta vér lesz a fizetség, akkor is azt kell mondanunk, amit eleink már 
háromezer évvel ezelőtt mondtak: ,, Az Úr döntései mindenkor helyesek és 
igazságosak." 


Abraham Lincoln: Második beiktatási beszéd, 1865 márciusa 


A thümosz, ahogy az Állam-ban vagy Havel zöldséges-históriájában 
megjelenik, az emberrel veleszületett igazságérzetnek tekinthető, s így 
minden nemes erény — önzetlenség, idealizmus, erkölcsösség, 
áldozatkészség és tisztesség — pszichológiai székhelyének. A thümosz 
hatalmas érzelmi alapot biztosít értékítéleteinknek, s lehetővé teszi, hogy az 
emberek a legerősebb természetes ösztöneiket is elnyomhassák annak 
érdekében, amit helyesnek és igazságosnak hisznek. Az emberek elsősorban 
saját maguknak tulajdonítanak értéket, és saját sérelmeik miatt 
méltatlankodnak. De másoknak is tudnak értéket tulajdonítani, és mások 
sérelmei miatt is képesek felháborodni. Ez a leggyakrabban akkor fordul 
elő, ha valaki egy olyan nem, nemzet, fajta, osztály tagja, amely úgy érzi, 
méltánytalanul bánnak vele, például egy feminista az összes nő, egy nép 
öntudatos fia vagy leánya pedig etnikai csoportja sérelmei miatt háborog. 
Az egyén saját maga miatti méltatlankodása így az egész közösségre 
kiterjed, és szolidaritást ébreszt. Vannak aztán esetek, amikor az emberben 
nem annak a nemnek, osztálynak stb. a sérelmei miatt támadnak indulatok, 
amelyhez tartozik. A rabszolgaság megszüntetését sürgető radikális fehérek 
jogos haragja az amerikai polgárháború előtt vagy a dél-afrikai apartheid- 
rendszer ellen tiltakozók háborgása szerte a világon szintén a thümosz 
megnyilatkozása. A méltatlankodást ezekben az esetekben az váltja ki, hogy 
a méltatlankodó szerint a faji megkülönböztetés áldozatát nem értékének — 
ember voltának — megfelelően kezelik, vagyis hogy a faji megkülönböztetés 
áldozatát nem ismerik el. 


A thümosz- ból származó elismerésvágy mélységesen paradox jelenség, 
mivel az előbbi az igazságosság és az önzetlenség pszichológiai székhelye, 
de szoros kapcsolatban van az önzéssel is. A thümotikus én maga akarja 
meghatározni mindennek az értékét, a sajátját éppúgy, mint a másokét, s 
ennek az elismerését kívánja. Az elismerés vágya az önérvényesítés egyik 
formája marad, az egyén saját értékítéleteinek a kivetítése a külső világra, 
és ingerültséget kelt, ha ezeket az értékítéleteket mások nem ismerik el. 
Semmi biztosíték sincs arra, hogy egy bizonyos thümotikus én 
igazságérzete megegyezik másokéval: amit például egy apartheidellenes 
aktivista igazságosnak tart, az egészen másképp fest egy apartheidpárti 
afrikander szemszögéből, aki más módon értékeli a feketék méltóságát. 
Ami azt illeti, mivel a thümotikus én először magát értékeli, nagy a 
valószínűsége, hogy túlértékeli magát: amint Locke mondja, senki sem 
lehet igazságos bíró a saját ügyében. 

Önérvényesítő természete miatt a thümosz-t általában összetévesztik a 
vággyal. Pedig a thümosz-ból származó önérvényesítő törekvések és a vágy 
önzése nagyon is különböző jelenségek. Vegyünk egy példát: egy 
bérvitát az igazgatóság és a szervezett munkások közt egy autógyárban. A 
mai politológusok legtöbbje, a hobbesi pszichológiára támaszkodva, amely 
szerint az akarat csak két tényező, a vágy és az értelem eredője, az ilyen 
vitákat , érdekcsoportok?" konfliktusaként értelmezné, a menedzserek vágya 
és a munkások vágya összecsapásaként, melynek során mindkét fél 
igyekszik nagyobb részt kihasítani magának a gazdasági , tortából". Az 
értelem, állítanák ezek a politológusok, arra készteti az alkudozókat, hogy 
olyan stratégiát alkalmazzanak, amellyel maximális eredményeket lehet 
elérni, illetve, sztrájk esetén, a veszteségeket a minimálisra lehet 
csökkenteni, s végül is az erőviszonyok alapján megszületik a szükséges 
kompromisszum. 


Csakhogy ez az értelmezés erősen leegyszerűsíti a mindkét oldalon 
végbemenő pszichológiai folyamatot. A táblán, amit a sztrájkoló munkás 
visz, nem ez áll: , Pénzéhes vagyok, és igyekszem minél többet kipréselni a 
vezetésből", mint ahogy Havel zöldségesének sem akaródzott , Félek" 
feliratú táblát kitenni a kirakatába. A sztrájkoló inkább ezt mondja (és 
gondolja): , Jó munkás vagyok; sokkal többet érek a tulajnak, mint 
amennyit fizet nekem. Igen, ha azt nézem, mennyi hasznot hozok a cégnek, 
és ha azt nézem, hogy ezért a munkáért milyen béreket fizetnek másutt, 
tény, hogy nem vagyok rendesen megfizetve; igen, le vagyok én..." — a 


munkás itt egy biológiai hasonlatot használ annak érzékeltetésére, hogy 
emberi méltósága csorbát szenved. A munkás ugyanis, akárcsak a 
zöldséges, bizonyos értéket tulajdonít magának. Magasabb bért követel, 
persze, mert fizetnie kell a jelzálogkölcsönét és etetnie kell a gyerekeit, de 
azért is, mert ebben a megbecsülés jelét látja. A munkaügyi vitákat kísérő 
indulatokat nem annyira az abszolút értelemben alacsony bérszínvonal 
táplálja, mint inkább az, hogy a vezetés bérajánlata nem , ismeri el" 
kellőképpen a munkás méltóságát. És ez magyarázza meg azt is, hogy a 
sztrájkolók sokkal dühösebbek a sztrájktörőkre, mint magára a vezetőségre. 
A sztrájktörőket tudniillik, bár csak eszközök a főnökök kezében, szívből 
megvetik, rongyembereknek tartják, akikben a méltóságérzetet legyűrte az 
azonnali haszon vágya. A sztrájkolókkal ellentétben a sztrájktörőknél a 
thümosz vereséget szenvedett a vágytól. A gazdasági önérdek mibenlétét 
könnyen megértjük, de gyakran sejtelmünk sincs róla, mennyire 
összefonódik a thümotikus önérvényesítéssel. A magasabb bérek a lélek 
vágyakozó részének anyagi jellegű kívánságait és thümotikus részének 
elismerésvágyát egyaránt kielégítik. A politikai életben a gazdasági 
követelések ritkán jelennek meg pusztán azzal az indokkal, hogy az 
érintetteknek többre van szükségük; megfogalmazóik általában a 

, gazdasági igazságra" hivatkoznak. Mármost gazdasági igényekkel az 
igazság nevében fellépni lehet merő cinizmus, ha csak önös érdekeket 
szolgál, de többnyire azoknak a mélységes thümotikus háborgása fejeződik 
ki benne, akik — ha nem is mindig tudatosan — szentül hiszik, hogy a 
pénzvitákban végső soron méltóságuk a tét. Kimondhatjuk, hogy amit 
rendszerint gazdasági indítéknak minősítenek, nagyrészt beleolvad a 
thümotikus elismerésvágyba. Nagyon jól látta ezt már Adam Smith is, a 
politikai gazdaságtan atyja. Smith A morális érzések elmélete című 
munkájában kifejti, hogy az oknak, mely miatt az emberek igyekeznek 
vagyont szerezni, és a szegénységtől menekülni, vajmi kevés köze van a 
fizikai szükségletekhez. Hiszen , a legutolsó napszámos bére" is fedezi a 
természetes szükségleteket, úgymint , az élelmet és a ruhát, egy ház 
fenntartását s egy család eltartását", s még a szegény emberek is keresetük 
jó részét olyan dolgokra költik, amelyek, szigorúan véve, ,,csak a kényelem 
kellékei, és fölöslegesnek tekinthetők". Akkor hát miért törekszenek az 
emberek , jobbítani a helyzetüket", miért vállalják a gazdasági élet 
temérdek vesződségét, tülekedését? A válasz: 


Azért, hogy észrevegyék őket, hogy figyelemmel kísérjék és helyeseljék 
a tevékenységüket, hogy rokonszenvvel s jóindulattal viseltessenek irántuk: 
ez minden előny, ami származhat belőle. A hiúság érdekel bennünket, nem a 
jólét vagy az élvezetek. Ámde a hiúság mindig azon a hiten alapszik, hogy a 
figyelem és helyeslés tárgya vagyunk. A gazdag ember dicsekszik a 
gazdagságával, úgy érzi, vagyona természetszerűleg ráirányítja a világ 
figyelmét, s az emberiség hajlandó lesz osztozni mindama kellemetes 
érzésben, mellyel helyzete napról napra eltölti... A szegény ember viszont 
restelli a szegénységét. Úgy érzi, nincstelensége révén vagy kívül kerül az 
emberiség látókörén, vagy ha egyáltalán tudomást vesznek róla felebarátai, 
nyomorúsága és bajai miatt részvétet aligha várhat tőlük £2 

Van a szegénységnek olyan szintje, melyen a gazdasági tevékenység 
csakis a természetes szükségletek kielégítését szolgálja, például a szárazság 
sújtotta afrikai Szahel-övezetben a nyolcvanas évek folyamán. De a világ 
legtöbb térségében a szegénység és a nélkülözés a pénz jelkép szerepéből 
eredő inkább relatív, mint abszolút fogalom.289 Az Egyesült Államokban 
hivatalosan , szegény sorsúnak" minősítettek sokkal jobb körülmények közt 
élnek, mint a harmadik világ egyes országaiban a tehetősnek számítók. Ez 
azonban nem azt jelenti, hogy az egyesült államokbeli szegény emberek 
elégedettebbek az afrikai vagy délázsiai tehetőseknél, mert önérzetüket 
sokkal több sérelem éri mindennap. Locke megjegyzése, miszerint 
Amerikában egy királynak is , silányabb étel, fedél és öltözék jut, mint egy 
angliai napszámosnak", nem veszi tekintetbe a thümosz-t, s így félreérti a 
lényeget. Egy királynak Amerikában annak idején méltóságérzete volt, 
amely az angol napszámosból teljességgel hiányzott — méltóságérzete, 
melyet szabad voltának, önállóságának s az őt körülvevő közösség 
tiszteletének és elismerésének köszönhetett. A napszámos asztalára talán 
jobb ételek kerültek, de mindenben a munkaadójától függött, aki alig vette 
emberszámba. 


Kevesen értik meg, hogy annak, amit rendszerint gaz-dasági indítéknak 
tartanak, egyik alkotóeleme a thümosz, s ez jókora baklövésekhez vezet a 
politikai és történelmi változások értelmezésében. Például szinte általános 
az a felfogás, hogy a forradalmakat a szegénység és a nélkülözés okozza, 
vagy az a feltételezés, hogy a szegénység és a nélkülözés növekedésével a 
forradalmi feszültség is fokozódik. Tocgueville-nek a francia 
forradalommal foglalkozó híres tanulmánya azonban kimutatja, hogy ott és 
akkor ennek épp az ellenkezője történt: a forradalmat megelőző harminc- 


negyven évben Franciaország példátlan gazdasági fejlődésen ment át, 
amelyhez egy sor jó szándékú, de nem eléggé átgondolt liberalizáló reform 
is járult a Bourbon-monarchia részéről. Közvetlenül a forradalom előtt a 
francia parasztok sokkal módosabbak és függetlenebbek voltak, mint a 
sziléziaiak vagy kelet-poroszországiak, és a középosztálybeliek szintúgy. 
Mégis ők lettek a forradalom gyújtóanyaga, mivel a XVIII. század vége felé 
bekövetkező politikai liberalizálódás folytán helyzetük hátrányait 
viszonylag nyomasztóbbnak érezhették, mint a porosz király bármelyik 
alattvalója, s emiatti felháborodásukat kifejezésre is juttathatták.£81 A mai 
világban csak a legszegényebb és a leggazdagabb országok maradnak 
stabilak. A gazdasági modernizálást végrehajtó országok a legingatagabbak 
politikailag, mert maga a növekedés is új várakozásokat szül és új 
követelésekre ösztökél. Az emberek nem a hagyományos társadalmak 
lehetőségeivel mérik össze helyzetüket, hanem a fejlett országok 
körülményeivel, és nem győznek háborogni. A , növekvő várakozások 
forradalma", amely sokfelé észlelhető, éppúgy thümotikus, mint a vágyból 


származó jelenség.282 


A thümosz-t más esetekben is összetévesztik a vággyal. Az amerikai 
polgárháborút megmagyarázni próbáló történészeknek többek közt 
felelniük kell arra a kérdésre, miért voltak hajlandók az amerikaiak elviselni 
egy olyan szörnyű háború szenvedéseit, amely hatszázezer ember halálát 
okozta, a harmincegymilliós lakosság csaknem két százalékát. A XX. 
századi történészek közül sokan, a gazdasági tényezőket hangsúlyozva, az 
iparosodó, kapitalista Észak és ahagyományőrző, ültetvényes Dél 
küzdelmeként értelmezték a háborút. De az efféle magyarázatok valahogy 
nem kielégítőek. A háborúnak kezdetben jobbára nem gazdasági céljai 
voltak — az északiak meg akarták őrizni az unió egységét, a déliek meg 
akarták védeni , sajátos intézményüket" és a vele összefüggő életformát. 
Ezekhez azonban egy további is társult, amelyre Abraham Lincoln, aki 
bölcsebb volt szándékai és tettei sok későbbi elemzőjénél, akkor mutatott 
rá, amikor kijelentette: , mindenki tudta", hogy , valamiképp a rabszolgaság 
okozta" a konfliktust. Az északiak jó része természetesen ellenezte a 
feketék felszabadítását, s abban reménykedett, hogy egy alkalmas 
kompromisszummal sikerül majd hamar befejezni a háborút. De Lincoln 
eltökéltsége, hogy a végsőkig folytatja a háborút — mint kiderült kemény 
figyelmeztetéséből, miszerint azt sem bánja, ha a hadviselés költségei netán 
felemésztik mindazt, amit , a rabszolgák soha meg nem jutalmazott 


fáradozása kétszázötven esztendő alatt" létrehozott —, gazdasági 
szemszögből érthetetlen volt. Az ilyen eltökéltséget csak a lélek thümotikus 


része képes felfogni.282 


Számos példa bizonyítja, hogy az elismerés vágya ma is befolyásolja az 
amerikai politikát. Az egyik: az abortuszkérdés rendezése az előző 
generáció egyik legkényesebb társadalmi feladata volt, és ennek a 
problémának jóformán nincs is gazdasági vonatkozása.28$ Az abortusz 
körüli vita a születendő gyermekjogai és a nő jogai közti konfliktust helyezi 
a középpontba, de valójában egy mélyebb véleménykülönbséget tükröz, 
egyfelől ahagyományos családot s benne a nő relatív jogait, másfelől az 
önálló, dolgozó nő relatív jogait illetően. A szemben álló felek vagy azért 
méltatlankodnak, mert az , angyalcsinálók" annyi magzat életét oltják ki, 
vagy azért, mert a szakszerűtlen beavatkozások folytán annyi nő hal meg, 
de önmaguk miatt is méltatlankodnak: a hagyományhoz ragaszkodó anyák 
úgy érzik, az abortusz valamiképp lefokozza az anyaságnak kijáró 
tiszteletet, a dolgozó nőket pedig méltóságukban sérti az abortuszjog 
hiánya, mivel így nem egyenrangúak a férfiakkal. A faji megkülönböztetés 
méltánytalansága a modern Amerikában csak részben nyilvánul meg a 
szegénység okozta fizikai nélkülö-zésekben: a feketék sokkal jobban 
fájlalják, hogy sok fehér szemében a feketék (amint Ralph Ellison mondja) 
egyszerűen , láthatatlanok"; nem utálják őket kifejezetten, de nem látják 
meg bennük a hozzájuk hasonló embert. A szegénység csupán , kiegészíti" 
ezt a láthatatlanságot. A polgári jogok kivívására indított mozgalmak, bár 
vannak bizonyos gazdasági összetevőik, lényegüket tekintve szinte teljes 
egészükben thümotikus küzdelmek, az igazságra és az emberi méltóságra 
vonatkozó különböző nézetek , viadalai" az elismerésért. 


Vannak thümotikus vonásai sok más tevékenységnek is, amelyekről 
általában azt tartják, hogy a természetes vágy az ihletőjük. Például a 
szexuális hódítás rendszerint nem pusztán a fizikai kielégülést szolgálja — 
ehhez nem mindig szükséges a partner —, hanem azt az igényünket is 
tükrözi, hogy a meghódított , elismerje? kívánatos voltunkat. Az elismert én 
nem feltétlenül azonos Hegel rabszolgatartó urának énjével vagy Havel 
zöldségesének morális énjével. Ám az erotikus szerelem legteljesebb 
formáihoz hozzátartozik annak a kívánása, hogy szeretőnk ne csak a fizikai 
jellemzőinket ismerje el, hanem az értékünket is méltányolja. 


A thümosz e példáit nem azért hoztam fel, hogy bebizonyítsam: minden 
gazdasági tevékenység, minden erotikus szerelem, minden politika az 
elismerés vágyára vezethető vissza. Az értelem és a vágy szintén része — a 
thü-mosz- tól elhatárolható része — a léleknek. Sőt a modern, liberális ember 
lelkének sok tekintetben ezek a meghatározó részei. Az emberek törik 
magukat a pénzért, mert dolgokra is vágynak, nemcsak elismerésre, s mióta 
elhárultak az akadályok — a modern idők kezdetén — a szerzés, gyarapodás 
elől, az anyagi vágyak hihetetlenül megszaporodtak és végtelenül sokfélék 
lettek. És kívánják a szexet is — mert jó, kellemes. Épp ezért hívtam fel a 
figyelmet a pénz- és gyönyöréhség thümotikus dimenzióira, a vágy és az 
értelem mai elsőbbsége ugyanis egyre inkább elhomályosítja azt a szerepet, 
amit a thümosz vagy elismerés a mindennapi életben játszik. A thümosz 
gyakran jelenik meg a vágy szövetségeseként — mint, mondjuk, a 
, gazdasági igazságot" követelő munkás esetében -—, s így könnyű 
összetéveszteni a vággyal. 


Az elismerés vágya a Szovjetunióban, Kelet-Európában és Kínában 
bekövetkezett földindulás előkészítésében is döntő szerepet játszott. Sok 
keleteurópai kétségkívül nem éppen fennkölt gazdasági meggondolásokból 
kívánta a kommunizmus végét: azt képzelték, ez megnyitja előttük az utat a 
nyugatnémet életszínvonalhoz. A Szovjetunióban és Kínában ugyancsak 
gazdasági ok volt a reformok alapja, az a tény, amit úgy határoztunk meg, 
hogy a centralizált tervutasításos rendszer nem tudott megfelelni a 
, posztindusztriális" társadalom követelményeinek. De a jólét vágya a 
demokratikus jogoknak és a politikai életben való részvétel lehetőségének 
mint öncélnak a követelésével járt együtt, azaz egy olyan rendszer 
igényével, amely az elismerést egyetemes gyakorlattá teszi. Az 1991. 
augusztusi puccskísérlet szervezői azzal áltatták magukat, hogy az oroszok 
hajlandók eladni , a szabadságukat egy darab kolbászért", ahogy az orosz 
parlament egyik védője megfogalmazta. 


Nem érthetjük meg a forradalmi jelenség egészét, ha nem látjuk tisztán a 
kommunizmus gazdasági válságát kísérő thümotikus harag és 
elismerésvágy hatásait. A forradalmi helyzeteknek tudniillik van egy 
furcsaságuk: azok a történések, amelyek rábírják az embereket, hogy 
minden veszélyt vállalva a kormányzat megdöntésére törekedjenek, ritkán 
egyeznek meg azokkal a nagy eseményekkel, amelyeket a krónikások 
később fő indítékokként jelölnek meg — az előbbiek inkább csak egy szűk 
kört érintenek és mellékesnek látszanak. Csehszlovákiában például a 


Polgári Fórum nevű csoport azért alakult meg, mert Havelt lecsukták, ami 
felháborította az ellenzékieket, hiszen a kommunista Jakes-rezsim 
liberalizálást ígért. Prágában 1989 novemberében hatalmas tömegek 
verődtek össze az utcákon, miután elterjedt a hír (amely aztán álhírnek 
bizonyult), hogy a biztonsági szervek megöltek egy diákot. Romániában a 
Ceausescu-rezsim összeomlásához vezető események láncolata egy 
Temesvár nevű városban kezdődött 1989 decemberében: néhány száz ember 
az ellen tiltakozott, hogy Tőkés László református lelkészt — a magyar 
kisebbség tagját, aki nemegyszer kiállt az ottani magyar közösség jogaiért — 
ki akarják telepíteni.282 Lengyelországban a szovjetek és lengyel 
kommunista szövetségeseik iránti gyűlöletet az is táplálta, hogy Moszkva 
évtizedekig nem volt hajlandó vállalni a felelősséget a katyni mészárlásért, 
vagyis azért, hogy a szovjet NKVD 1940-ben lengyel tisztek ezreit végezte 
ki a katyni erdőben. A Szolidaritás egyik első teendőjének érezte, miután a 
kerekasztal-tárgyalások után 1989 tavaszán kormányt alakított, hogy 
felszólítsa a szovjeteket a katyni tömeggyilkosság teljes tisztázására. 
Hasonló folyamat ment végbe magában a Szovjetunióban is, ahol a sztálini 
rémuralom sok túlélője követelte, hogy vonják kérdőre a gaztettek 
elkövetőit, és rehabilitálják az áldozatokat. Nem érthetjük meg a 
peresztrojkát és a politikai reformot, ha elválasztjuk egy bizonyos vágytól: 
az emberek egyszerűen meg akarták tudni, mi az igazság a múltat illetően, s 
azt akarták, hogy legalább a becsületét adják vissza azoknak, akik 
hangtalanul eltűntek a Gulagban. A haragot, amely számtalan helyi 
pártfunkcionáriust sodort el 1990-ben és 1991-ben, nemcsak a gazdasági 
rendszer fogyatékosságai szították, hanem a korrupció és az arcátlanság is — 
mint például a volgográdi első titkáré, akit azért szórtak ki rövid úton 
hivatalából, mert pártpénzekből Volvót vásárolt magának. 

A keletnémet Honecker-rezsimet 1989-ben végzetesen megroppantotta 
egy eseménysor: a menekültválság (százezrek szöktek át Nyugat- 
Németországba), a szovjet támogatás elvesztése és végül a berlini fal 
megnyitása. Ám még ekkor sem látszott biztosnak, hogy a szocializmus 
kimúlt az NDK-ban; ami végképp kiakolbólította a Szocialista Egységpártot 
a hatalomból s megfosztotta minden hitelétől új vezetőit, Krenzet és 
Modrow-t, az Honecker , fényűző" wandlitzi rezidenciájának a bemutatása 
volt.286 Nos, legyünk őszinték, az egetverő dühkitörés, amely ezt a 
bemutatást fogadta, valahogy irracionálisnak tűnt. A kommunista NDK-ban 
bőven volt ok a panaszra, főképpen a politikai szabadság hiánya és az 


NSZK-éhoz képest alacsony életszínvonal miatt. Honecker azonban nem 
valamiféle modern versailles-i palotában lakott; otthona olyan volt, mint 
egy jómódú hamburgi vagy brémai polgáré. És mégis, a jól ismert és régóta 
hangoztatott vádak az NDK-beli kommunizmus ellen sose lobbantották 
olyan féktelen thümotikus haragra a keletnémet átlagembert, mint a 
televíziója képernyőjén megjelenő Honecker-rezidencia látványa. Ezek a 
képek ugyanis leleplezték a rezsim, az egyenlőség iránt állítólag annyira 
elkötelezett rendszer gyalázatos álszentségét, amely mélységesen sértette az 
emberek igazságérzetét, s elegendő volt ahhoz, hogy kitóduljanak az 
utcákra, és követeljék a kommunista párt teljes eltávolítását a hatalomból. 


Végül ott volt Kína esete. Teng Hsziao-ping gazdasági reformjai egészen 
új távlatokat nyitottak meg a nyolcvanas években nagykorúvá lett kínaiak 
nemzedéke előtt: ezek a fiatalok vállalatokat alapíthattak, külföldi újságokat 
olvashattak, s az Egyesült Államokban és más nyugati országokban 
tanulhattak, először a forradalom óta. A gazdasági szabadság légkörében 
nevelkedett diákoknak persze voltak panaszaik a gazdaságra is, főleg a 
nyolcvanas évek végén nekilóduló infláció miatt, amely már kikezdte a 
városi lakosság vásárlóerejét. De a megreformált Kínában sokkal nagyobb 
volt a dinamizmus és több a lehetőség, mint Mao alatt, különösen az elit 
kiváltságos gyermekei számára, akik a pekingi, hsziani, kantoni és sanghaji 
egyetemeket látogatták. Ennek ellenére épp ezek a diákok kezdtek nagyobb 
demokráciáért tüntetni, először 1986-ban, majd 1989 tavaszán, Hu Jao-pang 
halálának az évfordulója alkalmával. Ahogy azonban mozgalmuk 
kibontakozott, egyre jobban felbőszülve tapasztalták, hogy nincs semmi 
szavuk, a párt és a kormány nem ismeri el őket és kritikájuk jogos voltát. 
Ekkor tudatták: szeretnék, ha Teng Hsziao-ping, Csao Ce-jang vagy a felső 
vezetés más tagjai találkoznának velük, s most már a politikában való 
részvételük intézményesítését is követelték. Nem volt világos, vajon 
mindnyájan úgy képzelik-e, hogy az intézményesítés a képviseleti 
demokrácia kialakításával történjen meg, de alapjában véve azt akarták, 
hogy komolyan vegyék, felnőttekként kezeljék őket, akiknek a véleménye 
figyelmet és tiszteletet érdemel. 


Ezek a kommunista világbeli esetek, ha különböző módokon is, de mind 
az elismerés vágyának a működését világítják meg. A reformok éppúgy, 
mint a forradalmak, egy olyan politikai rendszer létrehozását célozták, 
amely intézményesíti az egyetemes elismerést. Mi több, a thümotikus harag 
döntő szerepet játszott: katalizálta az eseményeket. Az emberek nem azért 


tüntettek Lipcse, Prága, Temesvár, Peking vagy Moszkva utcáin, hogy a 
kormányzat teremtse meg nekik a , posztindusztriális gazdaságot" vagy 
töltse meg áruval az élelmiszerüzleteket. Szenvedélyes haragjukat az 
igazságtalanságnak viszonylag kis megnyilvánulásai gerjesztették fel: egy 
lelkész kitelepítése vagy párthatalmasságok konoksága, akik nem 
méltóztatnak átvenni egy követelésjegyzéket. 


A történészek ezeket később másodlagos vagy kiváltó okoknak 
minősítik, s valóban azok; de mindenképp szükségesek a forradalmi 
események végleges láncolatának a létrejöttéhez. Forradalmi helyzetek nem 
alakulhatnak ki, ha legalább néhány ember nem hajlandó az életét vagy a 
kényelmét kockára tenni egy ügyért. Ehhez bátorság kell, amely nem 
származhat a lélek vágyakozó részéből — csakis a thümotikus rész lehet a 
forrása. A vágy embere, a Gazdasági Ember, az igazi burzsoá , költség- 
haszon elemzést" szokott végezni magában, s ennek alapján mindig talál rá 
okot, hogy , a rendszeren belül?" maradva tegye a dolgát. Csak a thümotikus 
ember, a harag embere, aki féltékenyen őrzi a saját és polgártársai 
méltóságát, aki többnek tartja magát a fizikai létével összefüggő vágyak 
bonyolult komplexumánál — csak ez a fajta ember kapható arra, hogy 
odaálljon egy tank elé, vagy szembenézzen katonák arcvonalával. És 
gyakran olyanok a körülmények, hogy a bátorság e kis megnyilvánulásai 
nélkül — amelyek az igazságtalanság kis megnyilvánulásaira adják meg a 
választ — az alapvető politikai és gazdasági változásokhoz vezető nagyobb 
események sora egyáltalán nem indulna meg. 


17 
A thümosz tündöklése és bukása 


Az ember nem törekszik a boldogságra; csak az angol törekszik rá. 


Nietzsche: Bálványok alkonya£8Z 


Az ember önértéktudatát s óhaját, hogy ezt az értéket ismerjék el, eddig 
úgy tüntettük fel, mint nemes erények forrását — a bátorságét, 
nagylelkűségét és a közösségi érzését —, mint a zsarnoksággal szembeni 
ellenállás székhelyét s mint okot arra, hogy a liberális demokráciát 
válasszuk. Ám az elismerés vágyának van egy sötét oldala is, amely sok 


filozófust arra ösztönzött, hogy a thümosz-t az emberi gonoszság 
ősforrásának tartsa. 


A thümosz-t a kezdet kezdetén saját értékünk felméréseként ismertük 
meg. Havel zöldségespéldázata azt mutatja, ez az értéktudat gyakran 
kapcsolatban van azzal az érzéssel, hogy az ember , több, mint" természetes 
vágyai összessége, hogy erkölcsi cselekvő személy, aki szabadon dönthet. 
A thümosz-nak ez a meglehetősen szerény formája felfogható önérzetnek is, 
vágy a ma divatosabb szóval: , önbecsülésének. Kisebb vagy nagyobb 
mértékben jóformán minden emberben megvan. Úgy látszik, mindenki 
fontosnak tartja, hogy legyen némi önérzete, mert csak így boldogulhat, s 
lehet elégedett az életével. Joan Didion szerint ennek köszönhetjük, hogy 
lelkifurdalás nélkül , nem?"-et tudunk mondani másoknak.288 


A tény azonban, hogy az emberi személyiségnek erkölcsi dimenziója 
van, amely állandóan értékeli egyrészt az ént, másrészt a többieket, nem 
jelenti azt, hogy az erkölcsiség lényegi tartalmát illetően valaha is 
egyetértés alakul ki. A thümotikus erkölcsi ének világában mindig lesz 
véleménykülönbség, vita, indulatos hadakozás egy sereg fontos és kevésbé 
fontos kérdésben. A thümosz-nak így a legszerényebb megnyilvánulásai is 
emberi konfliktusokat indíthatnak el. 


Ezenkívül arra sincsen biztosíték, hogy az ember önértékelése megmarad 
, erkölcsi" énje határain belül. Havel úgy véli, minden emberben megvan az 
az általánosítást, el kell ismernünk, hogy némelyekben sokkal fejletlenebb, 
mint másokban. Nemcsak az erkölcsi értéke, hanem a vagyona, a hatalma 
vagy a szépsége alapján is kívánhatja valaki az elismerést. 


Egy nyomósabb tényező: nincs okunk feltételezni, hogy minden ember 
egyenlőnek érzi magát a többi emberrel. Valószínűbb, hogy sokan azt 
szeretnék, ha különbnek tartanák őket másoknál, néhányan a valódi belső 
értékeik miatt, de a többség azért, mert felfuvalkodottságában túlbecsüli 
magát. Annak a megjelölésére, hogy valaki különbnek akarja elismertetni 
magát másoknál, ezentúl egy új — de régi görög elemekből álló — szót 
használunk, a megalothümiá-t. A megalothümia munkál a zsarnokban, aki 
lerohan és leigáz egy szomszéd népet, hogy elismertesse vele a 
felsőbbségét, és a zongoraművészben, aki arra törekszik, hogy Beethoven 
legkiválóbb tolmácsolójának ismerjék el. Ellentéte az izothümia, a 
másokkal való egyenlőség elismerésének a vágya. A megalothümia és az 


izothümia az elismerés vágyának az a két megnyilvánulása, melynek 
figyelembevételével megérthetjük a modernségbe való történelmi 
átmenetet. 


Világos, mennyire problematikus szenvedély a megalothümia a politikai 
élet vonatkozásában, mert ha valakit elégedettséggel tölt el, hogy különb 
voltát egy másik ember elismeri, elégedettsége kétségkívül még nagyobb 
lesz, ha ezt minden ember elismeri. A thümosz, amely először szerény 
önérzetként mutatkozott meg, így uralmi vágyként is megnyilvánulhat. A 
thümosz-nak ez az utóbbi, sötét oldala már vizsgálódásaink legelején, Hegel 
véres viadal-elméletében is jelen volt, hiszen arra az ősi összecsapásra az 
elismerés vágya biztatott, s ugyanennek lett az eredménye az úrnak a 
rabszolga fölötti hatalma. Az elismerés logikája aztán végül is az egyetemes 
elismerés vágyához vezetett, vagyis az imperializmushoz. 


A thümosz, akár a zöldséges méltóságtudatának szerény formájában, akár 
a megalothümia — egy Caesar, egy Sztálin becsvágya — formájában máig is 
a nyugati politikafilozófia egyik fő témája, bár minden gondolkodó más 
nevet ad a jelenségnek. Gyakorlatilag mindenki, aki komolyan foglalkozik a 
politika és az igazságos politikai rend problémáival, a thümosz erkölcsi 
kettősségével is szembekerül: igyekeznie kell hasznosítani a pozitívumait, 
és semlegesíteni a sötét oldalát. 


Szókratész az Állam-ban hosszasan fejtegeti a thümosz mibenlétét, mivel 
kiderül, hogy a lélek thümotikus részének fontos szerep jut , képzeletbeli" 
állama kiépítésében.282 Ennek az államnak — mint valamennyinek — vannak 
külső ellenségei, s meg kell védenie magát a támadások ellen. Szüksége van 
tehát őrökre, akik bátrak, s akikben él a közösségi szellem, úgyhogy 
hajlandók anyagi vágyaikat és igényeiket feláldozni a közjó érdekében. 
Szókratész nem hiszi, hogy a felvilágosult önérdek megfontolásai bárkiben 
is bátorságot és közösségi érzést ébreszthetnek. Ezeknek a 
tulajdonságoknak inkább a thümosz-ban kell gyökerezniük, az őrök 
rendjének jogos büszkeségében önmagára és városállamára, s esetleg 
irracionális haragjában, mely az utóbbit fenyegetőkkel szemben tüzeli.22 
Szókratész szerint tehát a thümosz velünk született politikai erény, amely 
nélkül semmiféle politikai közösség sem maradhat fenn, mivel csak ez 
mozdíthatja ki a magánembert vágyakkal teli önző életéből, s érheti el, hogy 
a közjó felé forduljon. Ám Szókratész arról is meg van győződve, hogy a 
thümosz éppúgy szétrombolhatja a politikai közösségeket, ahogy 


összekovácsolja őket. Több helyütt céloz erre az Állam-ban, például amikor 
a thümotikus őrt vad házőrző kutyához hasonlítja, amely a gazdáját is 
megharaphatja, nemcsak az idegent, ha nem idomították kellőképpen.£? Az 
igazságos politikai rend megteremtéséhez ennélfogva a thümosz fejlesztése 
és megzabolázása egyaránt szükséges, s az Állam első hat könyvének 
nagyobbik része az őrök rendje megfelelő thümotikus nevelésének van 
szentelve. 


Az önjelölt urak megalothümia-ja, az a törekvése, hogy az imperializmus 
eszközeivel uralmuk alá hajtsanak másokat, egyik fontos témája volt a 
középkori és az újkor eleji politikai gondolkodásnak, amely ezt a jelenséget 
dicsvágynak titulálta. A nagyralátó fejedelmeknek az elismerésért folytatott 
küzdelmét ekkor még általában az emberi természet és a politika jellemző 
velejárójának tartották. Nem tapadt hozzá szükségképp a zsarnokság és az 
igazságtalanság fogalma, hisz ebben a korban az imperializmus nagyjából 
legitimnek számított.£22 Szent Ágoston például a dicsőségvágyat a bűnök 
közé sorolja ugyan, de kijelenti, hogy a legkevésbé ártalmasak egyike, és 
emberi nagyság forrása is lehet.222 


A megalothümia — dicsőségvágyként értelmezve — egyenesen a 
középpontba került annál a gondolkodónál, aki a modern idők kezdetén 
elsőként szakított a középkori keresztény politikafilozófia arisztotelészi 
hagyományával: Niccoló Machiavellinél. Machiavelli manapság elsősorban 
mint számos meghökkentően nyílt, a politika könyörtelen természetére 
rávilágító elv megfogalmazója ismeretes; kimondta például, hogy jobb, ha 
félnek tőlünk, mint ha szeretnek bennünket, s hogy az ember csak akkor 
tartsa meg a szavát, ha ez érdekében áll. Nos, a modern politikafilozófia 
alapjait Machiavelli rakta le, aki úgy vélte, az ember birtokba veheti földi 
házát, feltéve, hogy nem azzal törődik, miképp kellene az embereknek 
élniük, hanem azzal, hogy ténylegesen miképp élnek. Machiavelli nem a 
nevelés által akarta jóvá vagy jobbá tenni az embereket, mint Platón, hanem 
az emberben lakó rosszat kiaknázva jó politikai rendet igyekezett 
kialakítani: a rossz is befogható a jó célok szolgálatába, ha a megfelelő 
intézmények megregulázzák.528 

Machiavelli megértette, hogy a fejedelmek nagyravágyásának fő 
pszichológiai hajtóereje a megalothümia, a dicsőségvágy formájában. Egy- 
egy nemzet leigázhatja a szomszédait, mert ráviszi a szükség, az önvédelem 
kényszere, vagy mert népességét és javait szaporítva készül a jövőre. De az 


efféle meggondolások mögött és fölött mindig ott van az ember vágya az 
elismerésre — arra az érzésre, mely a római hadvezér mellét dagasztja, 
miközben diadalmenete végighalad a város utcáin, előtte láncra verve 
hajtják ellenfelét, s őt éljenzi a tömeg. Machiavelli szerint egyébként a 
dicsőségvágy nem kizárólag a fejedelmek és az arisztokratikus 
kormányzatok sajátja volt. A köztársaságokat is megfertőzte: lásd a mohó 
athéni és római birodalmakat, ahol a demokrácia, a döntésekben való 
részvétel eredményeképpen az államnak megnőtt az étvágya, hatékonyabb 
lett a katonai eszköztára, úgyhogy terjeszkedhetett tovább.222 


Noha a dicsőségvágy általános jellemzője az embernek, 29 Machiavelli 
látta, hogy sajátságos problémákat okoz, mivel a becsvágyó embereket 
zsarnokokká, a többieket pedig rabszolgákká teszi. Erre a problémára más 
megoldást javasolt, mint Platón, s a későbbi republikánus alkotmányosság 
az övét tükrözi. Thümotikus fejedelmek és őrök nevelése helyett, amit 
Platón ajánlott, ő a thümosz-t thümosz-szal ellensúlyozta volna. A vegyes 
köztársaságok, amelyekben a fejedelmek és a kisszámú arisztokrata 
thümotikus becsvágyaival a nép thümotikus függetlenségi vágya feszül 
szembe, bizonyos fokú szabadságot biztosíthatnának, állította.297 
Machiavelli vegyes köztársasága ilyenformán egyik korai változata volt az 
amerikai alkotmányból jól ismert hatalommegosztásnak. 


Machiavelli után egy másik, talán becsvágyóbb vállalkozás indult meg, 
amely már közelebb áll hozzánk. Hobbes és Locke, a modern liberalizmus 
megalapítói hozzáfogtak, hogy a thümosz-t teljesen kiirtsák a politikai 
életből, s a vágy és az értelem együttesével pótolják. Ezek a korai modern 
angol liberálisok a megalothümiá-nak a fejedelmek szenvedélyes és konok 
büszkeségében vagy a harcos papok világtól elrugaszkodott fanatizmusában 
való megnyilvánulását a háború fő okának látták, s a büszkeség minden 
formáját elítélték. Az arisztokratikus büszkeség ócsárlását a felvilágosodás 
számos írója folytatta, köztük Adam Ferguson, James Steuart, David Hume 
és Montesguieu. Abban a civil társadalomban, melyet Hobbes, Locke és 
más korai liberális modern gondolkodók elképzeltek, az embernek csak 
vágyra és értelemre van szüksége. A burzsoá-t a korai modern gondolkodás 
szántszándékkal alkotta meg, kísérletet téve a társadalom átalakítására, a 
társadalmi béke megteremtésére magának az emberi természetnek a 
megváltoztatásával. Ahelyett, hogy a kevesek megalothümiá-ját 
szembeállították volna a sokakéval, amint Machiavelli ajánlotta, a modern 


liberalizmus megalapítói abban reménykedtek, végérvényesen sikerül a 
megalothümosz-szal elbánni, ha az emberi természet vágyakozó része 


érdekeit kijátsszák a thümotikus része szenvedélyei ellen.228 


A megalothümosz társadalmi megtestesülése, az az osztály, amelynek a 
modern liberalizmus hadat üzent, a hagyományos arisztokrácia volt. Az 
arisztokrata harcos nem termelt javakat, mindenét más harcosoktól 
tulajdonította el, de leginkább a parasztságtól, amelynek fölöslegét 
kisajátította. Nem a gazdasági ésszerűség szerint cselekedett, annak adva el 
munkaerejét, aki a legtöbbet ígéri érte — ami azt illeti, egyáltalán nem 
dolgozott, a kedvteléseinek élt. Magatartása a büszkeség és a 
becsületkódexek előírásaival volt körülbástyázva, amelyek tiltották, hogy 
olyan méltóságán aluli dolgokba ártsa bele magát, mint mondjuk a 
kereskedelem. És mintha a sok dekadens arisztokrata társadalom temérdek 
hóbortja nem volna elég, az arisztokrata létalapja, akárcsak Hegel őskori 
rabszolgatartójáé, az a hajlandósága volt, hogy , véres viadalban?" bármikor 
kockára teszi az életét. A háború így változatlanul az arisztokrata életmód 
súlypontja maradt, márpedig a háború, jól tudjuk, , gazdaságilag nem 
kifizetődő". Sokkal célszerűbbnek látszott tehát meggyőzni az arisztokrata 
harcost ebbéli becsvágya értelmetlen voltáról, s átformálni békés 
üzletemberré, akinek egyetlen gondja, hogy gazdagodjon, s ezzel a 
környezetét is gazdagítsa.222 

A , modernizációs" folyamat, ahogy a korabeli szociológusok 
megörökítették, a lélek vágyakozó részének a győzelmeként fogható fel: az 
értelem irányításával lassacskán diadalmaskodott a lélek thümotikus része 
fölött a világ számtalan országában. Arisztokratikus társadalmak 
gyakorlatilag mindenfelé, minden kultúrában voltak, Európától a Közel- 
Keleten és Afrikán át Dél- és Kelet-Ázsiáig. A gazdasági modernizáció 
nemcsak a modern társadalmi struktúrák — a nagyvárosok, az ésszerű 
bürokráciák — megteremtését kívánta meg, hanem a polgári életforma 
győzelmét is az arisztokrata életstílus felett. Egyik társadalomban a másik 
után felkínálták a régi, történelmi nevek viselőinek a hobbesi alkut: azt, 
hogy a békés életért s a korlátlan vagyonszerzés lehetőségéért cserébe 
mondjanak le thümotikus büszkeségükről. Bizonyos országokban, például 
Japánban ez a csere nyíltan ment végbe: a modernizáló állam támogatásával 
a szamuráj vagy harcos rend számos tagja üzletemberré vedlett, az ő 
vállalkozásaikból fejlődtek ki a XX. századi zaibacu-k.299 Más 


országokban, például Franciaországban, az arisztokrácia jelentős hányada 
elutasította az alkut, és reménytelen utóvédharcokat vívott, hogy 
fenntarthassa thümotikus erkölcsi rendjét. Ez a küzdelem ma a harmadik 
világ országaiban folytatódik, ahol a harcosok leszármazottainak szintén el 
kell dönteniük, felakasztják-e kardjukat a családi ereklyék közé, s beülnek-e 
valamilyen irodába egy komputerterminálhoz. 


Mire az amerikai alkotmányozáshoz érkezünk, a locke-i elvek győzelme 
— és ezzel a lélek vágyakozó részének a győzelme a thümotikus rész fölött — 
már csaknem teljes volt Észak-Amerikában. ,,A boldogság keresésének" a 
joga leginkább a tulajdonszerzésre vonatkozott. A locke-i rendszer keretébe 
illeszkedik be a Federalist- sorozat is, az amerikai alkotmány Alexander 
Hamilton, James Madison és John Jay tollából származó nagy védőirata. 
Például a híres Federalist 70-ben, amely a népképviseleti kormányzat 
mellett foglal állást, lévén ez a gyógymódja a közvetlenül választott 
kormányzat betegségének, a klikkrendszernek, James Madison kijelenti, 
hogy , a kormányzat legfőbb célja"? az ember különböző képességeinek, 
mindenekelőtt ,,a tulajdonszerzés egymástól eltérő és egyenlőtlen 
képességeinek" a megvédése.201 

Bár az amerikai alkotmány locke-i öröksége tagadhatatlan, a Federalist 
szerzői kétségkívül tudatában voltak, hogy az elismerés vágyát nem lehet 
egyszerűen kizárni a politikai életből. Sőt a büszke önérvényesítést a 
politikai élet egyik céljaként vagy indítékaként értelmezték, amelynek a jó 
kormány megfelelő teret biztosít. Igyekeztek az elismerés vágyát pozitív 
vagy legalábbis ártalmatlan irányokba terelni, nagyon hasonlóan ahhoz, 
amivel Machiavelli próbálkozott. Madison a Federalist 70-ben gazdasági 
, érdekeken" alapuló klikkekről beszélt, megkülönböztetve ezeket a többi 
csoporttól, amelyeket , szenvedélyek" hoztak és tartanak össze, vagy 
pontosabban: az emberek szenvedély fűtötte nézetei arról, mi helyes és mi 
helytelen: , a lelkesedés különböző nézetekért a vallást, a kormányzatot és 
sok egyebet illetően" vagy ,,a vonzódás különböző vezetőkhöz". A politikai 
nézetek az önszeretet megnyilatkozásai, állította, s kibogozhatatlanul 
összefonódnak a kérdéses személy önértékelésével és értékével. , Amíg 
fennáll a kapcsolat értelme és önszeretete közt, az ember nézetei és 
szenvedélyei kölcsönösen befolyásolják egymást; és az előbbiek lesznek a 
célok, amelyekhez az utóbbiak csatlakoznak."892 Az említett csoportok 
létrejöttében tehát nemcsak a különböző emberek lelkének vágyakozó 
részei (vagyis gazdasági érdekei) közti összeütközésnek, hanem a 


thümotikus részei közti ellentétnek is van szerepe.28 És így Madison 


idejében éppoly erősen hatottak az amerikai politikára az 
antialkoholizmussal, vallással, rabszolgatartással stb. kapcsolatos 
véleménykülönbségek, mint ahogy a miénkre az abortuszhoz való jog, az 
iskolai ima és a szólásszabadság körüli viták hatnak. 


A Federalist szerzői tisztában voltak vele, hogy a rengeteg nézeten kívül, 
melyet nagy hévvel hangoztat sok, de viszonylag gyönge egyén, súlyos 
problémákat okozhat a politikai életben a , hírnév szeretete? is — Hamilton 
szerint , a legnemesebb elmék uralkodó szenvedélye"298 - , vagyis az erős és 
becsvágyó emberek dicsőségszomja. A megalothümia és az izothümia az 
alkotmányozók számára szintén fogas kérdés maradt. Madison és Hamilton 
úgy vélekedett, az amerikai alkotmány nem arra hivatott, hogy 
intézményesen elnyomja a thümosz e megnyilvánulásait, hanem inkább 
arra, hogy lehűtse, levezesse, sőt hasznosítsa őket. Madison így a 
népképviseleti rendszerben — a tisztségekért folytatott vetélkedésben, a 
politikai beszédek tartásában, a szócsatákban, vezércikkírásban, 
szavazásokban és hasonlókban — kellőképpen , szelíd? módját látta annak, 
hogy az ember kiélhesse természetes büszkeségét és thümotikus 
önérvényesítési hajlamát, de csak abban az esetben, ha a köztársaság, 
melyre ez kiterjed, viszonylag nagy. A demokratikus politikai folyamat nem 
csupán mint a döntéshozatalnak vagy az , érdekek összefogásának" az 
eszköze volt fontos, hanem mint folyamat is, mint a thümosz pódiuma, 
amelyen az emberek előadhatják és megismertethetik nézeteiket. A nagy és 
becsvágyó egyéniségek megalothümiá-jának magasabb és potenciálisan 
veszélyesebb szintjén viszont az alkotmányos kormányzatot tudatosan úgy 
alakították ki, hogy a becsvágy , közömbösítse a becsvágyat". A 
kormányzat különböző ágazatait széles, egyenes utaknak tekintették, 
amelyeken a hatalmas becsvágyak jól haladhatnak előre, de a fékek és 
ellensúlyok rendszere gondoskodik róla, hogy ezek a becsvágyak 
kiegyenlítsék egymást, s elejét veszi a despotizmusnak. Amerikai 
politikusokban is élhet caesari vagy napóleoni becsvágy, de hála ennek a 
rendszernek, egyikükből sem lehet több egy újabb Jimmy Carternél vagy 
Ronald Reagannél — leküzdhetetlen intézményi akadályok és politikai erők 
korlátozzák őket mindenfelől, s kénytelenek a nép , szolgájaként", nem 
pedig uraként megvalósítani becsvágyukat. 


A Hobbes- és Locke-féle hagyományt követő liberális politikának az a 
törekvése, hogy az elismerés vágyát száműzze a politikából, vagy 


megbéklyózza és tehetetlenségre kárhoztassa, sok gondolkodót nagyon 
lehangolt. Hisz a modern társadalom a jövőben csupa , mell nélküli 
emberből" fog állni, hogy C. S. Lewis kifejezését használjuk: olyan 
emberekből, akikben nincs más, mint vágy és ész, hiányzik belőlük az a 
büszke önérvényesítés, amely régebben valamiképp az emberi természet 
lényege volt. Mert a mell tette emberré az embert: , értelme révén pusztán 
szellem, és étvágya révén pusztán állat".22 A thümosz legnagyobb és 
legékesszavúbb bajnoka a modern korban - és újjáéledésének a prófétája — 
Friedrich Nietzsche volt, a mai relativizmus és nihilizmus keresztatyja. 
Nietzschét egyik kortársa , arisztokrata radikálisnak" nevezte egyszer, s ő 
nem is tiltakozott ellene. Műve bizonyos értelemben jórészt úgy tekinthető, 
mint reakció arra, amit a , mell nélküli emberek? civilizációja 
kiteljesedésének látott, reakció a burzsoák társadalmára, akik semmi többet 
sem kívánnak, mint bőségben élni. Nietzsche nem a vágyat, nem is az 
értelmet tartotta az ember legfőbb jellemzőjének, hanem a thümosz-t : az 
ember szerinte mindenekelőtt értékelő lény, a , pirosló orcájú bestia", aki 
annak köszönheti életét, hogy ki tudta ejteni ezt a két szót: , jó" és 

, gonosz". Ahogy ezt Zarathustra kifejezi: 


A 39 


Bizony, bizony, az emberek önmaguk adták maguknak minden , jó"-jukat 
és , gonosz"7-ukat. Bizony, bizony, nem kapták azt, nem találták, nem esett 
az közéjük felülről, mint mennyei szózat. 


Csak az ember tőn értékeket a dolgokba, hogy magát fenntarthassa, csak 
ő teremte értelmet a dolgoknak, emberi értelmet ! Ennek okáért hívja magát 
, ember"-nek, vagyis: az értékelőnek. 


Értékelni annyi, mint teremteni: halljátok, ti teremtők! Értékelni: ez 
minden értékelt dolog értéke és klenódiuma. 

Csak az értékelés adja meg az értéket: az értékelés nélkül a lét dióhéja 
üres volna. Halljátok, ti teremtők!298 


Hogy milyen értékeket teremtenek az emberek, azzal Nietzsche kevésbé 
törődött, mivel az emberek , ezeregy célt" tűznek maguk elé. A föld minden 
népének megvan a , jót és rosszat kifejező nyelve", amelyet szomszédai 
nem értenek meg. Az ember lényege maga az értékelés aktusa, az, hogy 
értéket tulajdonít önmagának, s elvárja ennek elismerését. Az értékelés 
aktusa természeténél fogva nem lehet egyenlőségre törekvő, mert 
megköveteli a különbségtételt jobb és rosszabb között. És Nietzschét ezért a 
thümosz-nak csak az a válfaja érdekelte, amely arra ösztönzi az embereket, 


hogy azt mondják, jobbak másoknál, vagyis a megalothümia. A modernség 
szörnyű következménye megteremtőinek, Hobbesnak és Locke-nak abbeli 
igyekezete volt, hogy a fizikai biztonság és az anyagi gyarapodás nevében 
megfosszák az embert értékelő erőitől. Nietzsche jól ismert tanát, a 

, hatalom akarását" viszont arra irányuló erőfeszítésként értelmezhetjük, 
hogy visszaállítsa a thümosz elsőbbségét a vággyal és ésszel szemben, s 
helyrehozza a liberalizmus okozta kárt, felélessze az ember büszkeségét és 
önérvényesítési hajlamát. Műve Hegel arisztokrata urának s a puszta 
presztízsért vívott élethalálharcának a felmagasztalása, és hatalmas 
dörgedelem a modernség ellen, amely oly könnyedén tette magáévá a 
rabszolgamorált, hogy észre se vette: más választása is volt. 


Noha a thümosz-t és az elismerés vágyát sokan sokféle névvel illették, 
világosan kell látnunk, hogy a Platóntól Nietzschéig terjedő filozófiai 
hagyomány mindig nagy figyelmet szentelt a lélek e , harmadik részének". 
És egészen más magyarázattal szolgál a történelmi folyamatra: nem a 
modern természettudomány vagy a gazdasági fejlődés logikája 
kibontakozásának a históriájával, hanem a megalothümia megjelenésével, 
felemelkedésével és hanyatlásával. Mert, ugyebár, a modern gazdasági világ 
csak azután jöhetett létre, hogy a vágyat felszabadították, mondhatni a 
thümosz rovására. A hegeli úr véres viadalával kezdődő történelmi folyamat 
a modern burzsoá-val ér véget, a korunkbeli liberális demokráciák 
polgárával, akit az anyagi haszon reménye hajt, nem a dicsőségé. 

Ma senki se tanulmányozza a thümosz-t módszeresen, mert nem része a 
nevelésnek, és az , elismerésért való küzdelem" kifejezés nem része a 
politikai szókincsnek. A dicsőségvágy, amit Machiavelli oly természetes 
emberi tulajdonságnak talált — a féktelen szenvedély, mely sokakat űz, hogy 
túltegyenek másokon, hogy minél több emberrel ismertessék el különb 
voltukat —, immár nem , szalonképes" mint személyes cél. Inkább azoknak 
szoktuk tulajdonítani, akiket elítélünk, a század zsarnokainak: Hitlernek, 
Sztálinnak, Szaddám Huszeinnek. A megalothümia, vagyis az embernek az 
a vágya, hogy különb voltát elismerjék, számos formában — álcázva — van 
jelen a mindennapi életben, s ahogy az V. részben látni fogjuk, sok 
mindentől, ami örömöt szerez, elesnénk nélküle. De magunkról beszélve 
sohasem említjük, erkölcsileg vereséget szenvedett a modern világban. 

A megalothümia elleni támadásokat és mai rossz hírét figyelembe véve, 
alighanem egyetérthetünk Nietzschével: azok a korai modern filozófusok, 
akik a thümosz szembetűnőbb formáit száműzni akarták a civil 


társadalomból, elérték céljukat. A megalothümia helyét két dolog vette át. 
Az egyik a lélek vágyakozó részének a nekibuzdulása, szándékainak a 
megvalósulása, ami az élet teljes ökonomizálásában nyilvánul meg. Ez az 
ökonomizálás mindenre kiterjed, a legmagasabb szinttől a 
legalacsonyabbig, Európa államaitól, amelyek nem nagyságra és 
birodalmakra vágynak, hanem egy egységesebb Európai Közösségre már 
1992-ben, egészen a friss diplomás fiatalemberig vagy lányig, aki költség- 
haszon elemzést végez magában, az előtte megnyíló pályák esélyeit 
latolgatva. 

A másik dolog, amely a megalothümia helyére kerül, a mindent átható 
izothümia, vagyis a másokkal való egyenlőség elismerésének a vágya. Ez 
Havel zöldségesének, az abortusz ellenzőjének vagy az állatok jogai 
szószólójának thümosz-át egyaránt magában foglalja különböző 
megnyilvánulásaiban. Igaz, az , elismerés" és a ,, thümosz" szót nem 
használjuk személyes céljaink megjelölésére, de a , méltóság", , tisztelet", 
, Önérzet" és , önbecsülés" szót épp elég gyakran használjuk, s ezek a nem 
anyagi tényezők még az ifjú diplomások pályamérlegeléseiben is 
felbukkannak. Egész politikai életünket ilyen fogalmak járják át, s 
ismeretük nélkülözhetetlen annak a demokratikus átalakulásnak a 
megértéséhez, amely a XX. század végén világszerte lezajlott. 


És ezzel belebotlunk egy nyilvánvaló ellentmondásba. A modern 
liberalizmus angolszász hagyományának a megalapítói mindent elkövettek, 
hogy a thümosz eltűnjön a politikai életből, s íme, az elismerés vágya mégis 
mindenfelé itt van körülöttünk az izothümia formájában. Vajon váratlan 
fejlemény volt-e ez, annak az eredménye, hogy nem sikerült elnyomni, ami 
végső soron elnyomhatatlan az emberi természetben? Vagy van a modern 
liberalizmusnak egy magasabb rendű felfogása, amely inkább megőrizni 
igyekszik az emberi személyiség thümotikus részét, semmint kiűzni a 
politika területéről? 


Valóban van ilyen magasabb rendű felfogás, s hogy szemügyre vehessük, 
vissza kell térnünk Hegelhez és történelmi dialektikájának — amelyben az 
elismerésért való küzdelem kulcsszerepet játszik — befejezetlenül hagyott 
bemutatásához. 


19 
Úr és rabszolga 


A teljesen, abszolút értelemben szabad ember, akit végérvényesen és 
minden tekintetben kielégít, hogy az, ami, s aki ettől az elégedettségtől 
tökéletesebbé és teljesebbé válik, a Rabszolga lesz, aki ,, leküzdötte?" 
Rabszolgaságát. A henye Úri Lét zsákutca, a szorgos Rabszolgaság viszont 
az egész emberi, társadalmi, történelmi haladás forrása. A történelem a 
dolgozó Rabszolga története. 


Alexandre Kojéve: Bevezetés Hegel értelmezésébe298 


A hegeli dialektika ismertetését több fejezettel előbb hagytuk abba, a 
történelmi folyamat egy igen korai pontján — voltaképpen az emberi 
történelem első szakaszának a végén, amikor az ember először kockáztatta 
puszta presztízsharcban az életét. A háborús állapotok, amelyek a Hegel- 
féle , természeti állapot"-ban uralkodtak (ne feledjük, hogy maga Hegel 
sose használta ezt a kifejezést), nem vezettek közvetlenül a társadalmi 
szerződésen alapuló civil társadalom megteremtéséhez, mint Locke-nál. 
Korántsem: az úr-rabszolga viszony kialakulásához vezettek, mivel az 
őskori küzdők egyike életét féltve , elismerte? a másikat, és ráállt, hogy a 
rabszolgája legyen. Az úr-rabszolga társadalmi viszony azonban hosszú 
távon nem maradhatott fenn, hiszen végül is sem az úr, sem a rabszolga 
elismerési vágya nem teljesült.?93 Ennek az elismerésnek a hiánya volt a 
rabszolgatartó társadalmak , ellentmondása", amely további történelmi 
fejlődésre ösztönözte őket. Az ember első emberi megnyilvánulása talán 
valóban az a döntése volt, hogy kockáztatja az életét abban a bizonyos véres 
viadalban, ám ezáltal nem lett teljesen szabad s így elégedett. Ezt csak a 
későbbi történelmi fejlődés során érhette el.219 


Az úr és a rabszolga elégedetlenségének különbözőek az okai. Az úr 
bizonyos értelemben emberebb ember, mint a rabszolga, mert hajlandó egy 
nem biológiai cél, az elismerés érdekében leküzdeni biológiai természetét. 
Életét kockáztatva bebizonyítja, hogy szabad. A rabszolga viszont 
megfogadja Hobbes tanácsát, és enged az erőszakos haláltól való 
félelmének. Így azonban megmarad szükségletek és félelmek irányította 
állatnak, képtelen legyűrni biológiai vagy természeti korlátozottságát. És ez 
a körülmény — hogy a rabszolga nem szabad és nem teljes ember — az úr 
dilemmájának a forrása. Az úr ugyanis egy másik ember elismerésére 
vágyik, vagyis arra, hogy értékét és emberi méltóságát egy másik, értékben 
és méltóságban hozzá hasonló ember ismerje el. De miután győzött a 


presztízsharcban, olyan valaki ismerte el, aki rabszolga lett, aki még nem 
ért fel az ember szintjére, mivel megadta magát a haláltól való természetes 
félelmének. Az úr értékét tehát egy nem teljes ember ismerte el. 


Ez megfelel saját általános tapasztalatunknak az elismerést illetően: 
sokkal többre becsüljük értékünk dicséretét vagy elismerését, ha azt, akitől 
származik, tiszteljük vagy ítéletében megbízunk, s legfőképpen ha önként 
örvendeztet meg vele, nem kényszerből. Kiskutyánk bizonyos értelemben 
, elismer" bennünket azzal, hogy farkát csóválva üdvözöl, amikor 
hazaérkezünk; de mindenki mást is — a postást vagy épp egy betörőt — 
ugyanígy elismer, mert az , öleb"-eknek ez a beidegzett reflexük. Vagy 
vegyünk inkább egy politikai példát: egy Sztálin vagy Szaddám Huszein 
elégedettsége valamelyik stadionban az őt ünneplő tömeget hallgatva, 
amelyet buszokkal szállítottak oda s amelynek éljeneznie kell, ha kedves az 
élete, nyilván alatta marad annak, amit egy Washington vagy Lincoln érzett, 
aki iránt egy szabad nép fejezte ki őszinte tiszteletét. 

Ez hát az úr tragédiája: kockára teszi az életét, hogy elismerést kapjon 
egy rabszolgától, aki nem méltó rá, hogy elismerje. Az úr a legkevésbé sem 
elégedett. Ráadásul alapjában véve nem változik az idő múlásával. 
Dolgoznia nem kell, mert van rabszolgája, aki dolgozik helyette, s könnyen 
hozzájut mindenhez, ami élete fenntartásához szükséges. Élete ennélfogva 
statikus és változatlan, napjai semmittevésben és fogyasztással telnek; meg 
lehet ölni, ahogy Kojéve rámutat, de nem lehet megnevelni. Természetesen 
újra és újra vásárra viheti a bőrét, csatázhat életre-halálra más urakkal egy- 
egy tartományért vagy valakinek a trónjáért. Ám életének kockára tétele, 
bár mélységesen emberi aktus, szintén örökké ugyanaz marad. A szüntelen 
hódítás, különböző tartományok el- és visszafoglalása minőségileg nem 
változtatja meg az ember viszonyát a többi emberhez és természeti 
környezetéhez, s így nem viszi előre a történelmet. 

A rabszolga is elégedetlen. Elégedetlensége azonban nem eltunyuláshoz 
és eltompuláshoz vezet, mint az úr esetében, hanem alkotó és gazdagító 
változáshoz. Mivel meghódolt az úr előtt, persze nem tekintik embernek, 
épp ellenkezőleg, dolog-ként, eszközként kezelik: arra való, hogy kielégítse 
az úr igényeit. Az elismerés merőben egyoldalú. De épp az elismerésnek ez 
a teljes hiánya kelti fel a rabszolgában a változás vágyát. 

A rabszolga vissza is nyeri, mégpedig a munka révén, emberi mivoltát, 
amelyet azért vesztett el, mert megrettent az erőszakos haláltól. 212 


Kezdetben kényszerből — a haláltól való félelme miatt — dolgozik az úrnak. 
Munkájának ez az indítéka azonban lassacskán megváltozik. Már nem azért 
dolgozik, mert tart az azonnali fenyítéstől, hanem a kötelességtudat és az 
önfegyelem szorítja rá, s közben megtanulja a munka kedvéért legyűrni 
állati vágyait.23 Más szóval valamiféle munkaerkölcs fejlődik ki benne. És 
ami ennél is fontosabb: a munka jóvoltából a rabszolga kezdi felfedezni, 
hogy mint ember át tudja formálni a természetet, vagyis hogy a természet 
anyagait egy ötlet vagy elgondolás alapján egészen mássá alakíthatja át. A 
rabszolga szerszámokat használ; szerszámaival újabb szerszámokat tud 
készíteni, s ezzel feltalálja a technikát. A modern természettudomány nem a 
dologtalan urak leleményéből születik meg, akiknek mindenük megvan, 
amit csak kívánnak, hanem a rabszolgákéból, akik kénytelenek robotolni, s 
akik elégedetlenek a helyzetükkel. A tudományon és a technikán keresztül 
aztán a rabszolga rájön, hogy magát a természetet szintén 
megváltoztathatja, éspedig nemcsak fizikai környezetét, amelybe 


beleszületett, de saját természetét is.248 


Hegel úgy vélte — Locke-kal ellentétben —, hogy a munka teljesen 
felszabadult a természet uralma alól. Értelme már nem csupán az ember 
természetes vagy éppen új keletű, mesterséges vágyainak a kielégítése. A 
munka a szabadságot jelképezi, bebizonyítván, hogy az ember le tudja 
győzni természeti determináltságát, hogy fáradozásaival alkotni képes. 
Olyan munka nem létezik, amely , összhangban van a természettel"; az 
igazán emberi munka akkor kezdődik, amikor az ember megmutatja, hogy 
uralkodik a természeten. Hegel a magántulajdonról is egész másképp 
gondolkodott, mint Locke. A locke-i ember azért szerzett tulajdont, hogy 
kielégíthesse vágyait; a hegeli ember a tulajdont saját magának egy 
dologban -— például házban, kocsiban, egy darab földben — való 
, tárgyiasulásá"-nak látja. A dolgoknak nem belső sajátosságuk, hogy 
valakinek a tulajdonai, erről csakis a társadalom dönt: az emberek 
megállapodnak, hogy tiszteletben tartják egymás tulajdonjogait. Az embert 
nem pusztán azért teszi elégedetté, hogy tulajdonai javai vannak, hogy 
vagyonos, mert kielégítheti a szükségleteit, hanem mert ezért elismerés 
veszi körül. Hegel a civil társadalom legitim céljának tartja a magántulajdon 
védelmét, akárcsak Locke és Madison. De Hegel a tulajdont az elismerésért 
folyó történelmi küzdelem egyik elemének vagy vetületének tekinti, amely 
egyaránt kielégíti a thümosz-t és a vágyat. 


Az úr az életét kockáztatva, véres párbajt vállalva bizonyítja, hogy 
szabad, jelzi, hogy fölötte áll a természeti determinációnak. A rabszolga 
ezzel szemben csak elképzeli a szabadságot, mialatt urának dolgozik, s 
közben ráébred, hogy ember lévén, szabad és alkotó munka telik tőle. A 
rabszolgának a természet fölötti uralma a kulcs ahhoz, hogyan értelmezi ő 
az uralmat tout court. A rabszolga potenciális szabadsága történelmileg 
sokkal jelentősebb, mint az úr tényleges szabadsága. Az úr szabad; 
szabadságát közvetlen, ösztönös módon élvezi: azt teszi, ami jólesik neki, 
és azt eszi, issza, amihez kedve van. A rabszolga viszont csak elképzeli a 
szabadságot, amire a munkája ihleti. A rabszolga azonban saját életét 
tekintve nem szabad; szabadságképe és tényleges helyzete közt szakadék 
tátong. Épp ezért filozofikusabb: előbb elméletben kell foglalkoznia a 
szabadsággal, jóval azelőtt, hogy élvezhetné, s előbb ki kell gondolnia a 
maga számára egy szabad társadalom elveit, hogy aztán élhessen majd 
benne. A rabszolga tudata ennélfogva magasabb rendű, mint az úré, mivel 
több benne az öntudat, vagyis a saját magát és helyzetét tükröző képzet. 


1776 és 1789 elvei — szabadság és egyenlőség — nem előzmények nélkül 
bukkantak fel a rabszolgák fejében. A rabszolga nem azzal kezdi, hogy 
szembefordul urával, ehelyett inkább végigjárja az önnevelés hosszú és 
keserves útját, megtanulja legyőzni a haláltól való félelmét és követelni 
jogos szabadságát. A rabszolga, a szabadság elvont eszméjén és saját 
helyzetén elmélkedve, a szabadság több változatát is felvázolja, mielőtt 
rátalál a megfelelőre. Hegel és Marx ezeket az első változatokat ideológiák- 
nak minősíti, vagyis olyan elmeszüleményeknek, amelyek önmagukban 
nem igazak, de tükrözik alapjukat, a valóság struktúráját, az úri lét és a 
rabszolgalét valóságát. Noha megvan bennük a szabadság eszméjének a 
csírája, arra hivatottak, hogy a rabszolgát megbékítsék rab volta 
valóságával. Hegel a Fenomenológiá-ban több rabszolga-ideológiát is 
megemlít, köztük olyan filozófiákat, mint a sztoicizmus és a szkepticizmus. 
De a legjelentősebb rabszolga-ideológia, amely egyben a legközvetlenebbül 
járult hozzá ahhoz, hogy a szabadságra és az egyenlőségre alapozott 
társadalmak megvalósuljanak itt a földön, a kereszténység, az , abszolút 
vallás". 


Hegelt nem valamiféle szűk látókörű etnocentrizmus készteti arra, hogy a 
kereszténységről mint , abszolút vallás"-ról beszéljen, hanem az objektív 
történelmi összefüggés a keresztény tanítás és a liberális demokrata 
társadalmak nyugateurópai megjelenése közt — ezt az összefüggést számos 


későbbi gondolkodó is elismerte, például Weber és Nietzsche. A szabadság 
eszméje a kereszténység révén kapta meg utolsó előtti formáját, állítja 
Hegel, mert ez a vallás mondta ki először mint egyetemes elvet, hogy Isten 
előtt minden ember egyenlő, morális választási képessége vagy hite alapján. 
Vagyis a kereszténység azt hirdeti, hogy az ember szabad, mégpedig nem a 
formális hobbesi értelemben, testileg lévén mentes a kényszerektől, hanem 
erkölcsileg szabad: választhat helyes és helytelen között. Az ember 
elbukott, mezítelen, nyomorult állattá vált, de választási képessége és hite 
révén lelkileg megújulhat. A keresztény szabadság a lélek benső állapota, 
nem a test külső állapota. Szókratész Leontioszának és Havel 
zöldségesének thümotikus önértéktudatában van valami közös a keresztény 
hívő benső méltóságával és szabadságával. 


A kereszténység szabadságfelfogásába beletartozik az egyetemes emberi 
egyenlőség is, de más okokból, mint Hobbes és Locke liberális követőinél. 
Az amerikai Függetlenségi nyilatkozat kijelenti, hogy , minden ember 
egyenlőnek van teremtve", valószínűleg azért, mert teremtőjük bizonyos 
elidegeníthetetlen jogokkal ruházta fel őket. Hobbes és Locke az emberi 
egyenlőséggel kapcsolatos meggyőződését a természeti adottságok 
egyenlőségére alapozta: az előbbi azt mondta, az emberek egyen-lőek, mert 
bárki megölhet bárkit, míg az utóbbi a képességek egyenlő voltára 
hivatkozott. Locke mindenesetre megjegyezte, hogy a gyermekek nem 
egyenrangúak a szüleikkel, s Madisonnal együtt úgy vélekedett, hogy az 
emberek vagyonszerzési képességei különbözők. Az egyenlőség ennélfogva 
a locke-i államban körülbelül esélyegyenlőséget jelent. 


A keresztény egyenlőség ezzel szemben azon a tényen alapszik, hogy 
minden ember egyenlően van felruházva egy sajátságos képességgel, az 
erkölcsi választáséval.2€ Mindenki elfogadhatja vagy elvetheti Isten 
létezését, tehet jót vagy tehet rosszat. Az egyenlőségre vonatkozó 
keresztény nézeteket jól érzékelteti dr. Martin Luther King , Van egy 
álmom" beszéde, amelyet a Lincoln-emlékmű lépcsőin mondott el 1964- 
ben. Egyik emlékezetes mondatával arra utalt, hogy van egy álma: négy 
kisgyermeke , egyszer majd egy olyan nemzet tagja lesz, amelyben nem 
bőrük színe, hanem a jellemük alapján ítélik meg őket". Figyeljük csak 
meg: King nem azt mondta, hogy tehetségük vagy érdemük szerint kell 
megítélni őket, vagy hogy szeretné, ha olyan magasra jutnának, amilyen 
magasra a képességeiktől telik. Mert King, a baptista lelkész azt tartja, hogy 
az emberi méltóság az embernek nem az eszében, okosságában, hanem a 


jellemében lakik, vagyis az erkölcsiségében, abban az adottságában, hogy a 
helyeset meg tudja különböztetni a helytelentől. Az emberek, akik szépség, 
tehetség, intelligencia vagy szaktudás szempontjából nyilvánvalóan 
egyenlőtlenek, mint morális cselekvő személyek feltétlenül egyenlők. Isten 
szemében a legjelentéktelenebb, legsutább kis árvának is szebb lehet a 
lelke, mint a legtehetségesebb zongoraművészé vagy a legkiválóbb fizikusé. 


A kereszténység tehát azzal segítette a történelmi haladást, hogy a 
rabszolgát megismertette az emberi szabadságnak ezzel az elképzelésével, s 
megmagyarázta neki, miképpen értendő, hogy mindenkinek van méltósága. 
A keresztény Isten egyetemlegesen elismer minden embert, elismeri egyéni 
emberi értéküket és méltóságukat. Más szóval a Mennyek Országa egy 
olyan világnak az ígérete, amelyben minden ember izothümiá-ja — de nem a 
kevélyek megalothümiá-ja — kielégíttetik. 

A kereszténységgel azonban az a probléma, hogy mindennek ellenére 
rabszolga-ideológia marad, vagyis több lényeges tekintetben nem a valóság 
talaján áll. A kereszténység tudniillik alaptételként mondja ki, hogy az 
emberi szabadság nem itt a földön, hanem csak a Mennyek Országában 
valósul meg. Más szóval a kereszténységnek megvolt a helyes 
szabadságfogalma, de végül is nem tett mást, mint igyekezett meggyőzni a 
való világbeli rabszolgákat, hogy törődjenek bele rab voltukba, ne várják, 
hogy még ebben az életben felszabadulnak. Hegel szerint a keresztény 
ember nem jött rá, hogy nem Isten teremtette meg az embert, hanem inkább 
az ember teremtette meg az Istent. Mégpedig valamiképp a szabadság 
eszméjének a kivetítéseként teremtette meg, mivel a keresztény Istenben 
olyan lényt látunk, aki tökéletesen ura önmagának és a természetnek. De a 
keresztény ember aztán rabszolgája lett ennek az Istennek, akit maga 
teremtett. Belenyugodott a földi rabszolgaéletbe, abban a hitben, hogy Isten 
végül is megváltja, holott valójában a saját megváltója lehetett volna. A 
kereszténység így az elidegenülés egyik formája volt, azaz a rabszolgaság 
új formája: az ember rabszolgája lett valaminek, amit ő teremtett, s ezáltal 
meghasonlott önmagával. 


Az utolsó nagy rabszolga-ideológia, a kereszténység, megfogalmazta a 
rabszolga számára az emberi szabadság kívánalmait és megmutatta 
távlatait. Gyakorlati tanácsokkal nem szolgált ugyan, nem vezette ki a 
rabszolgaságból, de lehetővé tette, hogy világosabban lássa célját: a szabad 
és független egyént, akit szabadságáért és függetlenségéért elismernek, akit 
egyetemesen és kölcsönösen elismer minden ember. A rabszolga, munkája 


révén, jórészt fel is szabadította magát: leigázta s elgondolásainak 
megfelelően átalakította a természetet, és tudatára ébredt, hogy a szabadság 
nem elérhetetlen. Hegel tehát úgy vélte, a történelmi folyamat 
befejezéséhez már csak a kereszténység szekularizálására van szükség, 
vagyis arra, hogy a keresztény szabadságfelfogást lefordítsák az , itt és 
most" nyelvére. Ezenkívül még egy véres viadalra is szükség van, a 
végsőre, melyben a rabszolga megszabadulhat urától. És Hegel a saját 
filozófiáját a keresztény tanítás átformálásának tekintette, amely már nem 
egy mítoszon és nem a Szentírás tekintélyén alapszik, hanem a rabszolga 
felemelkedésén, az általa elért abszolút tudáson és öntudaton. 


A történelmi folyamat a puszta presztízsért vállalt viadallal kezdődött, 
melyben az arisztokrata úr elismerést akart kivívni magának, amiért 
hajlandó volt kockáztatni az életét. Természetét legyőzve bebizonyította, 
hogy ő a szabadabb és a hitelesebb ember. De a történelmi folyamatot a 
rabszolga, a munka vitte előbbre, nem az úr, a hadakozás. A rabszolga 
kezdetben beletörődött sorsába, mert félt a haláltól, de Hobbes racionális 
emberével ellentétben, aki csak az önfenntartással törődött, Hegel 
rabszolgája sose volt elégedett magával. A rabszolgában ugyanis még élt a 
thümosz, saját értékének és méltóságának tudata, és a vágy, hogy egyszer 
majd kikerüljön a rabszolgasorból. Thümosz-a abban a büszkeségben 
fejeződött ki, amelyet a munkája ébresztett benne, a készsége, hogy bánni 
tud a természet , csaknem értéktelen anyagaival", s át tudja alakítani őket 
valamivé, amin rajta marad a keze nyoma. De a szabadságfelfogásában is 
megnyilatkozott: thümosz-ától vezettetve elképzelte, csak mint elvont 
lehetőséget, hogy léteznek szabad emberek, akiknek értékük és méltóságuk 
van — és tette ezt jóval azelőtt, hogy az ő értékét és méltóságát bárki 
elismerte volna. Hobbes racionalistájával ellentétben nem próbálta 
elnyomni a büszkeségét. Épp ellenkezőleg, addig nem érezte magát teljes 
embernek, amíg el nem érte, hogy elismerjék. Íme, a történelem hajtóereje a 
rabszolga nem szűnő elismerési vágya volt, nem az úr henye önteltsége és 
megkövesedett önazonossága. 


19 
Az egyetemes és egységes állam 


Es ist der Gang Gottes in der Welt, da6 der Staat ist. G. W. E. 


Hegel: Jogfilozófia2£ 


Hegel szerint a francia forradalom volt az az esemény, amelynek az 
előidézői egyszerűen fogták a szabad és egyenlő társadalom keresztény 
elképzelését, és megvalósították — itt a földön. Ennek a forradalomnak a 
kirobbantásával a hajdani rabszolgák az életüket kockáztatták, 
bebizonyítva, hogy már leküzdötték a haláltól való félelmet, amely miatt 
annak idején rabszolgaságra kényszerültek. Napóleon győzelmes seregei 
aztán Európa minden zugába eljuttatták a szabadság és az egyenlőség elveit. 
A modern liberális demokrata állam tehát, amely a francia forradalom 
nyomán létrejött, nem volt más, mint a szabadság és az egyetemes emberi 
egyenlőség keresztény eszményének az életre hívása , itt és most". Nem 
arra irányuló kísérlet volt ez, hogy istenné tegyék az államot, vagy 
, mMetafizikai" jelentést adjanak neki, ami az angolszász liberalizmustól távol 
áll. Inkább annak a felismerése volt, hogy a keresztény Istent az ember 
teremtette, s ennélfogva rá is tudja venni, hogy leszálljon a földre, s a 
modern állam parlamentjeiben, elnöki palotáiban és egyéb középületeiben 
lakjon. 


Hegel módot ad rá, hogy újraértékeljük a modern liberális demokráciát, 
olyan szempontok szerint, amelyek meglehetősen különböznek a Hobbes- 
és Locke-féle angolszász liberalizmus hagyományától. A liberalizmusnak 
ez a hegeli felfogása egyben nemesebb elképzelése annak, amit a 
liberalizmus jelent, és jobban képviseli azt, amire az emberek szerte a 
világon gondolnak, kijelentvén, hogy demokráciában akarnak élni. Hobbes 
és Locke s a követőik, akik az amerikai alkotmányt és a Függetlenségi 
nyilatkozatot írták, a liberális társadalmat bizonyos természeti jogokkal 
rendelkező egyének társadalmi szerződésének tekintették — e jogok közül a 
legfontosabb az élethez (vagyis az önfenntartáshoz) és a boldogság 
kereséséhez való jog volt, mely utóbbin általában a magántulajdonhoz való 
jogot értették. A liberális társadalom így kölcsönös és egyenlően kötelező 
megállapodás a polgárok között, hogy nem törnek egymás életére és nem 
fosztják meg egymást a javaiktól. 

Hegel szerint viszont a liberális társadalom kölcsönös és egyenlően 
kötelező megállapodás a polgárok között, hogy elismerik egymást. Ha a 
hobbesi és locke-i liberalizmust az ésszerű önérdek érvényesítésére való 
törekvésként értelmezhetjük, akkor a hegeli , liberalizmus?-ban az ésszerű 


elismerés szorgalmazását láthatjuk, vagyis az egyetemes elismerését, 
amelynek a keretében mindenkinek mint szabad és független embernek a 
méltóságát mindenki elismeri. Amikor úgy döntünk, hogy liberális 
demokráciában fogunk élni, nem csupán az a tény lebeg a szemünk előtt, 
hogy ez szabaddá és lehetővé teszi számunkra a pénzszerzést és lelkünk 
vágyakozó részének a kielégítését. A lényegesebb és végső soron 
megnyugtatóbb dolog az, hogy ez biztosítja méltóságunk elismerését. 
Liberális demokráciákban az élet a nagy anyagi bőség potenciális útja, de 
abban is eligazít, hogyan érhetjük el egyik legkevésbé sem anyagi célunkat: 
szabadságunk elismertetését. A liberális demokrata állam úgy értékel 
bennünket, ahogy mi értékeljük magunkat. Lelkünknek ilyenformán mind a 
vágyakozó, mind a thümotikus része kielégül. 


Az egyetemes elismerés megszünteti a rabszolgatartó társadalmakra és 
számos változatukra jellemző súlyos hiányosságokat az elismeréssel 
kapcsolatban. A francia forradalom előtt gyakorlatilag minden társadalom 
monarchia, illetőleg az arisztokrácia uralma alatt álló közösség volt, 
amelyben vagy egy személy (a király) vagy egy szűk réteg (az , uralkodó 
osztály" vagy az elit) részesült elismerésben. Az elégedettségnek, mellyel 
ez az elismerés eltöltötte őket, a tömegek adták meg az árát, a temérdek 
ember, akit ők viszont emberszámba se vettek. Az elismerés csak akkor 
ésszerűsíthető, ha az egyetemesség és az egyenlőség az alapja. Az úr- 
rabszolga viszony belső , ellentmondásá"-t már feloldották egy államban, 
sikeresen eggyé olvasztva az úr erkölcsiségét és a rabszolga morálját. Még 
az urak és a rabszolgák közti megkülönböztetést is eltörölték, s az egykori 
rabszolgák lettek az új urak — nem más rabszolgák, hanem a maguk urai. Ez 
volt az , 1776 szellemé?-nek a jelentése — nem az urak egy másik 
csoportjának a győzelme, nem egy újabb rabszolgatudat megjelenése, 
hanem az , ön-uralom" megvalósítása a demokratikus kormányzat 
formájában. És ebben az új szintézisben az úri létből éppúgy megmaradt 
valami, mint a rabszolgaságból: az előbbiből az elismerés okozta 
elégedettség, az utóbbiból a munka. 


Jobban megérthetjük az egyetemes elismerés ésszerűségét, ha más, nem 
ésszerű elismerési formákkal hasonlítjuk össze. Például a nacionalista 
állam, vagyis az, amelyben az állampolgárság csak egy bizonyos nemzeti, 
etnikai vagy faji közösség tagjait illeti meg, az ésszerűtlen elismerés egyik 
formájának nevezhető. A nacionalizmus, efelől nem lehet kétség, a 
thümosz-ból eredő elismerési vágy megnyilvánulásai közé tartozik. A 


nacionalistát nem a gazdaság, a haszon érdekli elsősorban, hanem az 
elismerés és a méltóság.28 A nemzetiség egyébként nem természet adta 
tulajdonság; nemzetisége csak akkor van az embernek, ha mások elismerik, 
hogy van.2 Az elismerést pedig nem önmagának mint egyénnek kívánja 
megszerezni az ember, hanem annak a közösségnek, amelynek a tagja. A 
nacionalizmus bizonyos értelemben a régebbi idők megalothümia-jának az 
átvedlése, modernebb, demokratikusabb alakban való újjászületése. Egy- 
egy fejedelem helyett, aki a saját dicsőségét akarta növelni, most egész 
nemzetek küzdenek, nemzet voltuk elismerését követelve. Akárcsak az 
arisztokrata úr, ezek a nemzetek is vállalják az erőszakos halál kockázatát, 
hogy kivívhassák maguknak az elismerést, a , helyet a nap alatt". 


A nemzetiségen vagy fajtán alapuló elismerési vágy azonban nem 
ésszerű. Az ember és a nem ember közti megkülönböztetés teljesen ésszerű: 
egyedül az ember szabad, azaz képes arra, hogy harcba szálljon a puszta 
presztízsért, az elismerésért. Ez a megkülönböztetés a természeten alapszik, 
vagy inkább azon a körülményen, hogy a természet birodalma és a 
szabadság birodalma élesen elválik egymástól. Az emberi közösségek közti 
megkülönböztetés viszont a véletlen és a történelem önkényének a 
, terméke". És a nemzeti közösségek közti, nemzeti méltóságuk 
elismertetéséért folytatott küzdelem nemzetközi síkon ugyanabba a 
zsákutcába vezet, mint az arisztokrata urak presztízspárbaja: az egyik 
nemzet úr lesz, ha mondhatjuk így, a másik rabszolga. Az elismerés pedig 
mindkét fél esetében hiányos, s az okok ugyanazok, mint amelyek miatt a 
hajdani egyéni viszony úr és rabszolga közt sem volt kielégítő. 


A liberális állam ellenben ésszerű, mert össze tudja békíteni ezeket az 
elismerésért viaskodókat az egyetlen lehetséges és elfogadható alapon, az 
egyének mint emberek azonosságának az alapján. A liberális államnak 
egyetemesnek kell lennie, vagyis minden polgárát részeltetnie kell az 
elismerésben, mégpedig azért, mert ember, nem pedig azért, mert egy 
bizonyos nemzeti, etnikai vagy faji közösség tagja. És egységesnek kell 
lennie, mivel osztály nélküli társadalmat hoz létre, véget vetve a 
különbségtevésnek urak és rabszolgák közt. Az egyetemes és egységes 
állam ésszerűsége továbbá abból is kiviláglik, hogy tudatos nyíltsággal 
előre közzétett elvek alapján hozzák létre, ahogy ez azon az alkotmányozó 
gyűlésen történt, melynek eredményeképpen az amerikai köztársaság 
megszületett. Az állam hatalma tehát nem ősi hagyományból vagy a 
vallásos hit homályos mélységeiből származik, hanem nyilvános vitából, 


melynek során a polgárok pontosan meghatározzák, milyen feltételekkel 
hajlandók együtt élni. Az ésszerű öntudat egyik formáját képviseli, mivel 
először fordul elő, hogy emberek mint társadalom tisztában vannak valódi 
természetükkel, és olyan politikai közösséget tudnak megalkotni, amely 
megfelel természetüknek. 


Miért állíthatjuk, hogy a modern liberális demokrácia egyetemesen 
, elismer?" minden embert? 


Mert biztosítja és megvédi a jogaikat. Vagyis minden gyereket, aki az 
Egyesült Államok, Franciaország vagy más liberális államok területén 
születik, már ez a tény is bizonyos polgárjogokkal ruház fel. Senki sem 
törhet az életére, legyen bár szegény vagy gazdag, fehér vagy fekete, 
anélkül, hogy az igazságszolgáltatás le ne sújtana rá. Később tulajdonjoga is 
lesz ennek a gyereknek, amit mind az államnak, mind a többi polgárnak 
tiszteletben kell tartania. Ezenkívül joga lesz thümotikus választásokra 
(azaz értékelést kifejező nézetekre) bármilyen témát illetően, és ezeket a 
nézeteket a nyilvánosság elé tárhatja, s a lehető legszélesebb körben 
terjesztheti. Ha thümotikus nézetei vallásos hit formáját öltik, vallása 
gyakorlásának sincs semmi akadálya. És végül, amikor a gyerek felnő, 
ahhoz is joga lesz, hogy részt vegyen a kormányzat tevékenységében — 
igen, a kormányzatéban, amelytől elsősorban függnek e jogok — és a 
politika legjelentősebb, legbonyolultabb kérdéseinek a megtárgyalásában. 
Ez a részvétel történhet szavazás formájában az időszakos választásokon, 
vagy közvetlenebb módot: az illető aktív szerepet vállal a politikai 
folyamat alakításában, például jelölteti magát egy tisztségre, vezércikkeket 
ír valakinek vagy valaminek a támogatására, esetleg közhivatalban 
dolgozik. A demokratikus önkormányzat eltörli a megkülönböztetést urak 
és rabszolgák közt, mindenkit megillet az úr szerepének legalább egy része. 
Uralkodni ma annyit jelent, mint demokratikusan meghozott törvényeket 
kihirdetni, vagyis olyan egyetemes szabályokat, amelyekkel az ember tudva 
és akarva uralkodik magán. Az elismerés kölcsönössé válik, amikor az 
állam és a nép elismeri egymást, vagyis amikor az állam jogokat biztosít 
polgárainak, s amikor a polgárok készek betartani az állam törvényeit. Ezek 
a jogok csak akkor ütköznek korlátokba, amikor ellentmondanak 
önmaguknak, más szóval amikor az egyik jog gyakorlása gátolja a másikét. 

A hegeli államnak ez a leírása jóformán azonos a locke-i liberális 
államéval, amelyet ugyancsak az egyéni jogok védelmezésének a 
rendszereként szoktak meghatározni. A Hegel-szakértő azonban rögtön 


tiltakozna: Hegel bírálta a locke-i angolszász liberalizmust, s elvetette volna 
azt a feltevést, hogy a történelem utolsó szakaszát egy locke-i Amerikai 
Egyesült Államok vagy Anglia alkotná. Bizonyos értelemben persze igaza 
is lenne. Hegel sosem értett volna egyet az angolszász hagyományt követő 
liberálisoknak azzal a csoportjával, amely ma többnyire a jobboldali 
szabadelvűek között foglal helyet, s azt vallja, hogy a kormány 
egyvalamivel tehet csak jót: ha nem áll az egyének útjába, s hogy az 
utóbbiaknak teljesen szabad kezet kell kapniuk önös érdekeik 
érvényesítésére. Hegel elítélte volna a liberalizmusnak azt a válfaját, amely 
a politikai jogokban pusztán az emberek életének és pénzének, vagy 
korszerűbb szóval , életstílusá"-nak a védelmét szolgáló eszközt lát. 


Kojéve viszont fontos igazságot fedezett fel: kijelentette, hogy Hegel 
államának, amelyben az elismerés egyetemes, a háború utáni Amerika vagy 
az Európai Közösség a megtestesítője. Mert az angolszász demokráciák, bár 
határozottan locke-i elvekre alapozták őket, sose tekintették magukat 
egészen locke-inak. Láttuk például, hogy Madison és Hamilton a 
Federalist-ben nagyon is figyelembe vette az emberi természet thümotikus 
hajlamát, s hogy Madison úgy vélekedett, a népképviseleti kormányzat 
egyik célja a polgárok thümotikus és szenvedély fűtötte nézeteinek a 
hasznosítása. Amikor a jelenlegi Amerikában az emberek a társadalmukról 
és a kormányzati formájukról beszélnek, szóhasználatuk sokszor inkább 
hegeli, mint locke-i. Például a polgárjogi küzdelmek korában egészen 
természetes volt azt mondani, hogy a polgári jogokról rendelkező törvények 
egy részének a célja a feketék méltóságának az elismerése vagy annak a 
teljesítése, amit a Függetlenségi nyilatkozat és az alkotmány ígért: hogy az 
amerikaiak szabadon és méltóságukhoz illően élhetnek. Nem kellett 
elmélyülni Hegel filozófiájában ahhoz, hogy valaki érezze ennek az érvnek 
az erejét; a kevésbé iskolázottak és a legegyszerűbb emberek használták. (A 
Német Szövetségi Köztársaság alkotmánya szó szerint utal az emberi 
méltóságra.) A választójog kiterjesztését az Egyesült Államokban és más 
demokratikus országokban, először azokra, akik nem feleltek meg a 
vagyoni követelményeknek, majd a feketékre s más etnikai és faji 
kisebbségekre, valamint a nőkre, sohasem tekintették kizárólagosan 
gazdasági ügynek (vagyis nem csupán azt szolgálja, hogy ezek a rétegek 
meg tudják védeni gazdasági érdekeiket), hanem általában a megbecsülés és 
az egyenlőség jelképének tartották, s öncélként értékelték. Noha az 
amerikai alkotmány szerzői nem alkalmazták az , elismerés" és a 


, méltóság" kifejezést, a locke-i jog minden nehézség nélkül siklott át a 
hegeli elismerésbe. 

Úgy látjuk tehát, a történelem végén megjelenő egyetemes és egységes 
államnak két tartóoszlopa van: a gazdaság és az elismerés. A történelmi 
folyamatot, amely ide vezetett, egyenlő erővel vitte előre a modern 
természettudomány fokozatos kibontakozása és az elismerésért folytatott 
küzdelem. Az előbbi a lélek vágyakozó részéből származik, amelyet a 
modern idők kezdetén szabadítottak fel, és fordítottak az anyagi javak 
korlátlan felhalmozása felé. Ezt a korlátlan felhalmozást a vágy és az ész 
között létrejött szövetség tette lehetővé: a kapitalizmus kibogozhatatlanul 
össze van fonódva a modern természettudománnyal. Az elismerésért 
folytatott küzdelem viszont a lélek thümotikus részéből eredt. A 
rabszolgaság valósága vitte előre, amely ellentétben állt a rabszolga 
elképzelésével az alá- és fölérendeltségről, az uralomról egy olyan világban, 
ahol Isten szemében minden ember szabad és egyenlő. A történelmi 
folyamat leírása — az igazi egyetemes történet — minden részletessége 
ellenére sem lehet teljes, ha nem ad képet a fenti két oszlopról, mint ahogy 
az emberi személyiség leírása sem teljes, ha nem veszi figyelembe a vágyat, 
az észt és a thümosz-t . A marxizmus, a , modernizációs elmélet" és a 
történelem bármely, elsősorban a gazdaságra alapozott elmélete felettébb 
hiányos lesz, ha hallgat a lélek thümotikus részéről és arról, hogy az 
elismerésért folytatott küzdelem a történelem egyik fő rugója. 


Most már jobban meg tudjuk magyarázni a liberális gazdaság és a 
liberális politika kölcsönhatását, és be tudjuk mutatni, mennyire szoros a 
kapcsolat az előrehaladott iparosodás és a liberális demokrácia közt. Mint 
korábban kijelentettük, nincs semmiféle ésszerű gazdasági érv, amely a 
demokrácia mellett szólna; sőt a demokratikus politika inkább nehezíti a 
gazdasági hatékonyság fokozását. A demokrácia választása autonóm lépés, 
az elismerés és nem a vágy kedvéért történik. 


A gazdasági fejlődés azonban bizonyos feltételeket teremt, amelyek ezt 
az autonóm választást valószínűbbé teszik. Ennek két oka van. Az egyik: a 
gazdasági fejlődés megvilágítja a rabszolga előtt az uralom fogalmát, mert 
felfedezi, hogy a technika segítségével uralkodhat a természeten, s a 
munkafegyelem és a tudás, műveltség segítségével uralkodhat saját magán. 
Ahogy a társadalmakban terjed az iskolázottság, a rabszolgákban egyre 
inkább tudatosodik a tény, hogy rabszolgák, és urak szeretnének lenni, s 
alkalmuk nyílik rá, hogy megismerkedjenek más rabszolgák gondolataival, 


akik elmélkedtek sanyarú állapotukon. Az iskolákban megtanulják, hogy 
emberek, akiknek méltóságuk van, s hogy küzdeniük kell ennek 
elismertetéséért. A tény, hogy a modern iskolák a szabadság és az 
egyenlőség eszméit tanítják, nem a véletlen műve: ezek rabszolga- 
ideológiák, amelyeket a rabszolgák tényleges helyzete sugalmazott. Mind a 
kereszténység, mind a kommunizmus rabszolga-ideológia (az utóbbit Hegel 
nem látta előre), amely az igazságnak csak egy részét ragadta meg. 
Ésszerűtlenségeikre és önellentmondásaikra azonban az idők folyamán fény 
derült: akommunista társadalmakra például rábizonyították, hogy bár 
elkötelezték magukat a szabadság és az egyenlőség elvének, valójában a 
rabszolgatartó társadalmak modern változatai, amelyekben a nagy tömegek, 
a közemberek méltósága nem részesül a kellő elismerésben. A marxista 
ideológia összeomlása a nyolcvanas évek végén bizonyos értelemben arra 
vall, hogy e társadalmak polgárai a racionalitás magasabb fokára jutottak, 
és megértették, hogy a racionális egyetemes elismerés csak liberális 
társadalmi rendben valósulhat meg. 


A második ok: a gazdasági fejlődés azzal is segíti a liberális demokrácia 
ügyét, hogy minél magasabb szintű általános képzettségre lévén szüksége, 
kiegyenlítő hatása óriási. A régi osztálykorlátokat mindenütt ledöntik a 
teljes esélyvazonosság érdekében. És miközben a gazdasági státus vagy a 
képzettség alapján új osztályok keletkeznek, a társadalom belső mozgása 
meggyorsul, s ez előmozdítja az egyenlőség eszméjének a terjedését. A 
gazdaság így de facto megteremti az egyenlőséget, mielőtt még de jure 
kimondanák. 


Ha az emberekben nem volna más, mint ész és vágy, teljes 
elégedettségben élnének Dél-Koreában a katonai diktatúra uralma alatt, 
vagy a fÍrancóista Spanyolországban a felvilágosult technokrata kormányzat 
irányítása alatt, vagy a Kuomintang vezette Tajvanon, ahol szinte 
eszeveszetten hajszolják a gazdasági növekedést. Ám ezeknek az 
országoknak a polgáraiban több van, nemcsak vágy és ész: thümotikus 
büszkeség él bennük, hisznek emberi méltóságukban, s azt kívánják, hogy 
ezt a méltóságot mindenki ismerje el, legfőképpen saját hazájuk 
kormányzata. 

Az elismerés vágya tehát a hiányzó kapocs a liberális gazdaság és a 
liberális politika között. Láttuk, hogy az előrehaladó iparosodás olyan 
társadalmakat hoz létre, amelyek városlakók, rugalmasak, egyre jobban 
képzettek és mentesek a hagyományos tekintélyek — törzs, vallás, céh — 


tilalmaitól és befolyásától. Láttuk, hogy szoros empirikus összefüggés van e 
társadalmak és a liberális demokrácia közt, de ennek az okára nem tudtunk 
teljesen kielégítő magyarázatot találni. Nos, értelmezési módszerünk 
gyöngéje abban rejlett, hogy gazdasági magyarázatot kerestünk a liberális 
demokrácia melletti döntésre, vagyis olyan magyarázatot, amely 
valamiképp a lélek vágyakozó részével kapcsolatos. Ehelyett inkább a 
thümotikus résszel kellett volna foglalkoznunk, a lélek elismerési vágyával. 
Mert az előrehaladó iparosodást kísérő társadalmi változások, kivált a 
művelődés, bizonyos elismerési igényt szabadítanak fel, amelyek a 
szegényebb és műveletlenebb emberekben nem voltak meg. Ahogy az 
emberek jobb körülmények közé kerülnek, kozmopolitábbak és 
műveltebbek lesznek, nem pusztán helyzetük további javulását, hanem 
státusuk elismerését is kívánják. Ez a legkevésbé sem gazdasági, anyagi 
törekvés magyarázza, hogy Spanyolországban, Portugáliában, Dél- 
Koreában, Tajvanon és a Kínai Népköztársaságban a polgárok nemcsak 
piacgazdaságot, hanem szabad kormányzatot is követeltek, a nép kezében 
levő és a népért tevékenykedő kormányzatot. 


Alexandre Kojéve Hegelt értelmezve kijelentette, hogy a történelem 
utolsó szakasza az egyetemes és egységes állam lesz, mert teljesen kielégíti 
az embert. Kijelentése végső soron azon alapult, hogy hitt a thümosz 
elsőbbségében, az elismerési vágyéban, lévén ez a legmélyebbről feltörő és 
leglényegesebb emberi óhaj. Az elismerés metafizikai és pszichológiai 
jelentőségét hangsúlyozva Hegel és Kojeve talán jobban belelátott az 
emberi személyiségbe, mint más filozófusok, köztük Locke és Marx, akik a 
vágyat és az értelmet tartották a legfontosabbnak. Kojéve ugyan arra 
hivatkozott, hogy nincs transzhisztorikus mércéje az emberi intézmények 
alkalmasságának a megítéléséhez, de az elismerés vágya valójában ilyen 
mérce volt. Kojéve a thümosz- t végeredményben az emberi természet 
állandó részének tekintette. Ha az elismerésért való küzdelem, amelyre a 
thümosz sarkallta az embert, tízezer éves történelmi , menetelés"-t kívánt is 
meg, Kojéve éppúgy a lélek egyik összetevőjét látta benne, mint Platón. 


Kojeve állítása, miszerint elérkeztünk a történelem végéhez, azon a 
kijelentésen áll vagy bukik, hogy a mai liberális demokrata állam nyújtotta 
elismerés megfelelően kielégíti az ember elismerési vágyát. Kojéve úgy 
vélte, a modern liberális demokrácia sikeres szintézisben egyesítette az úr 
morálját és a rabszolga erkölcsiségét, megszüntetve a különbséget köztük, 
de egyet-mást mindkét életformából megőrizve. Vajon valóban így van-e? 


Különösen ami az úr megalothümiá-ját illeti: sikerült-e ezt szublimálni s 
a modern politikai intézmények révén a helyes mederbe terelni, úgyhogy 
nem okoz már gondot a mai politikának? Vajon mindig beéri-e az ember 
annyival, hogy egyszerűen egyenlőnek ismerik el a többi emberrel, vagy 
később új követelésekkel áll majd elő? És ha a modern politika oly 
tökéletesen szublimálta vagy semlegesítette a megalothümia-t, egyet kell-e 
értenünk Nietzschével abban, hogy ez egyáltalán nem ok az ünneplésre, 
inkább páratlan tragédia? 

Ezek igen fogós kérdések, amelyekre az V. részben majd visszatérünk. 


Addig alaposabban megvizsgáljuk, hogyan alakul át ma a tudat a liberális 
demokrácia felé haladva. Az elismerés vágya különféle irracionális 
formákat ölthet, mielőtt egyetemes és egyenlő elismeréssé változna, 
olyanokat, amelyek a vallás és a nacionalizmus tág kategóriájába 
sorolhatók. Az átmenet sohasem zavartalan, s kiderül, hogy a legtöbb való 
világbeli társadalomban a racionális elismerés jól megfér az irracionális 
néhány formájával. Sőt mi több: a racionális elismerés társadalmának a 
kialakulása és fennmaradása mintha megkövetelné az irracionális elismerés 
bizonyos módjainak a továbbélését — ezt a paradoxont Kojéve nem tárgyalta 
elég részletesen. 

A Jogfilozóőfia előszavában Hegel kifejti, hogy a filozófia , saját korának 
gondolatokba zárása", s hogy a filozófus éppúgy nem előzheti meg korát, és 
nem bocsátkozhat jóslásokba, mint ahogy a hajdan Rodosz szigetén álló 
óriási szobrot sem ugorhatta át senki. Intelme ellenére a következőkben 
néhány pillantást vetünk a jövőbe, s megpróbáljuk kipuhatolni a jelenleg 
zajló liberális világforradalom lehetőségeit és határait, valamint azt, hogyan 
hat majd a nemzetközi kapcsolatokra. 


IV. RÉSZ 
A rodoszi ugrás 
Hic Rhodus, hic salta 


20 
Leghidegebb minden szörnyeteg között 


Valahol vannak még népek és nyájak, de nem nálunk, én véreim: itt 
államok vannak. Állam? Mi az? Nosza, nyissátok ki fületeket, mert most a 
népek haláláról szólok. , Állam", ez a neve a szörnyetegnek, amely 
leghidegebb minden szörnyeteg között. Hidegen hazudik is; és ez a 
hazugság csúszik-mászik ki szájából: ,, Én, az Állam vagyok a Nép". 

Hazugság ez! Teremtők valának, a kik a népeket teremték és föléjük 
szegzének hitet és szeretetet: ím-ígyen szolgálák az életet. 


De megsemmisítők ők, a kik cselt vetnek sokaknak és államnak nevezik: 
pallóst és száz éhes vágyat szegeznek föléjük. . . 


Ezt a jelt adom néktek: minden népnek megvan a maga nyelve jót, 
gonoszat szólni: ezt nem érti a szomszéd. Erkölcsre, jogra tulajdon beszédet 
talált ki. 


Ámde az állam a jó és gonosz minden nyelvén hazudik; s valamit beszél, 
hazudik — s valamije van, lopta azt. 


Nietzsche: Ím-ígyen szóla Zarathustra?29 


A történelem végén a liberális demokráciának már nincsenek komoly 
versenytársai. A múltban az emberek elutasították a liberális demokráciát, 
mert kevesebbre tartották a monarchiánál, az arisztokrácia uralmánál, a 
teokráciánál, fasizmusnál, kommunizmusnál, totalitarizmusnál vagy 
bármely egyéb ideológiánál, amelyben éppen hittek. Most azonban mintha 
általános egyetértés fogadná — az iszlám világon kívül — a liberális 
demokráciának azt az állítását, hogy rendszere a legésszerűbb kormányzati 
forma, vagyis az a fajta állam, amelyben a legteljesebben valósul meg az 
ésszerű vágy és az ésszerű elismerés. De ha ez így van, akkor az iszlám 
világbelieket kivéve miért nem demokratikus minden ország? Miért oly 


keserves a demokráciába való átmenet sok helyütt, ahol a nép és a 
vezetőség elméletben már rég elfogadta a demokratikus elveket? Miért 
gyanítjuk, hogy bizonyos rezsimek, amelyek jelenleg demokratikusnak 
vallják magukat, aligha maradnak azok, míg másokat alig lehet egyébnek 
elképzelni, mint stabil demokráciáknak? És miért tételezhető fel, hogy a 
jelenlegi haladás a liberalizmus felé előbb-utóbb lelassul, bár maga az 
irányzat hosszú távon győzelmet ígér? 

Egy liberális demokrácia megalapításának rendkívül racionális politikai 
aktusnak kell lennie, melynek során a közösség mint egész vitatja meg az 
alkotmány jellegét és a közéletet szabályozó alaptörvényeket. De az ember 
gyakran meglepődik, milyen gyönge mind az ész, mind a politika a kitűzött 
célok valóra váltásában, s hányan , vesztik el uralmukat" életük felett, igaz, 
nem egyéni, hanem politikai síkon. Latin-Amerika sok országában például 
liberális demokrácia épült ki nem sokkal azután, hogy a XIX. században 
függetlenedtek Spanyolországtól és Portugáliától, s alkotmányuk az 
Egyesült Államokénak és a francia köztársaságénak a mintájára készült. 
Ennek ellenére egyetlenegynek sem sikerült ezt a demokratikus 
hagyományt töretlenül megőriznie mindmáig. A liberális demokráciát 
elméletileg sohasem ellenezték különösebben Latin-Amerikában, a 
fasizmus és a kommunizmus előretörésének rövid időszakait kivéve, a 
liberális demokratáknak mégis keményen meg kellett küzdeniük a hatalom 
megszerzéséért és megtartásáért. Számos olyan nemzet van, mint az orosz, 
amelynek a tekintélyes önkényuralom legkülönbözőbb formáit volt módja 
megismerni, de az igazi demokráciát csak nemrég. Más népeknek, így a 
németeknek szörnyű nehézségek árán sikerült csak stabil demokráciát 
teremteniük, jóllehet a nyugateurópai hagyományban gyökereznek, s 
nagyon is szilárdan, Franciaország pedig, a szabadság és az egyenlőség 
szülőföldje, 1789 óta az ötödik demokratikus köztársaságban él. Mindez 
éles ellentétben áll azzal, amit a legtöbb angolszász eredetű demokráciánál 
tapasztalhatunk, melyek viszonylag könnyen szilárdították és őrizték meg 
intézményeiket. 

Annak az oka, hogy a liberális demokrácia nem vált egyetemessé, vagy 
nem maradt stabil, miután hatalomra került, végső soron a népek és az 
államok közti nem éppen tökéletes kapcsolatban rejlik. Az államok 
bizonyos célokat szolgáló politikai szervezetek, míg a népek régtől fogva 
létező morális közösségek. Vagyis a népek olyan közösségek, amelyeknek 
azonos a hitük a jót és a gonoszat, a szent és a profán természetét illetően, 


de ez a hit, bár a távoli múltban erős volt, határozott és meghatározó, ma 
jobbára csak hagyomány már. Amint Nietzsche mondja, , minden nép a 
saját jót és gonoszat kifejező nyelvét beszéli", s maga alkotta nyelvében 
szerepelnek szokásai és jogai is, amelyek az alkotmányban és a 
törvényekben éppúgy tükröződnek, mint a családban, a vallásban, az 
osztálystruktúrákban, a napi teendőkben és az életmódban. Az államok 
birodalma a politikai cselekvés birodalma, a megfelelő kormányzási mód 
tudatos kiválasztásának a szférája. A népek birodalma , politika alatti": a 
kultúra és a társadalom területe, amelynek a szabályai ritkán világosak, s 
még azok sem ismerik el őket tudatosan, akik alkalmazkodnak hozzájuk. 
Amikor Tocgueville Amerika alkotmányának fék- és ellensúlyrendszerét 
vagy a szövetségi kormány és az államok kormányainak a 
felelősségmegosztását taglalja, akkor az államokról beszél; de amikor az 
amerikaiak néha fanatikus spiritualizmusát írja le, vagy azt, hogy 
szenvedélyes hívei az egyenlőségnek, s hogy inkább a gyakorlati, mint az 
elméleti tudományt művelik, akkor mint népről beszél róluk. 


Az államok rákényszerítik magukat a népekre. Néhány esetben az állam 
neveli-formálja a népet, mint ahogy állítólag Lükurgosz és Romulus 
törvényei alakították ki Spárta és Róma népének éthosz-át, vagy ahogy a 
szabadság és az egyenlőség szabályai fejlesztették ki a demokratikus tudatot 
azokban a különböző nemzetiségű beván-dorlókban, akik az Amerikai 
Egyesült Államok népét alkotják. De az államok és a népek közt sok 
esetben kínos feszültség támad, sőt nemegyszer mondhatni háborúban 
állnak egymással — például amikor az orosz és a kínai kommunisták erővel 
próbálták elfogadtatni népeikkel a marxista eszményeket. A liberális 
demokrácia sikere és stabilitása tehát sohasem pusztán egy sor egyetemes 
elv és törvény mechanikus alkalmazásától függ, hanem bizonyos fokú 
összhangot is kíván a népek és az államok közt. 


Ha Nietzschét követve a népet olyan morális közösségként határozzuk 
meg, amelynek tagjai egyformán ítélik meg a jót és a rosszat, világossá 
válik, hogy a népek és kultúrájuk a lélek thümotikus részéből származnak. 
Ami annyit jelent, hogy a kultúra az értékelési képesség eredménye, hogy 
például az, aki tiszteli az idősebbeket, értékes ember, vagy hogy aki 
tisztátalan állat — mondjuk sertés — húsából eszik, nem az. Ennélfogva a 
thümosz a székhelye, központja az , értékek"-nek, ahogy a szociológusok 
mondják. Mint láttuk, az elismerésért való küzdelem hozta létre az úr- 
rabszolga viszonyt a maga különböző megnyilvánulásaival és a belőle 


származó erkölcskódexeket — az alattvalónak uralkodója, a parasztnak 
földesura iránti tiszteletét, az arisztokrata fölényes fensőbbségét, és így 
tovább. 


Az elismerés vágya a pszichológiai , táptalaja? két hatalmas 
szenvedélynek: a vallásnak és a nemzeti érzésnek. Ezzel nem akarom azt 
állítani, hogy a vallás és a nemzeti érzés mindenestül visszavezethető az 
elismerés vágyára; de e szenvedélyek roppant erejét éppen az adja, hogy a 
thümosz-ban gyökereznek. A hívő ember méltóságot tulajdonít mindennek, 
amit vallása szentnek tart: egy sor erkölcsi törvénynek, valamilyen 
életformának vagy bizonyos kegyeleti tárgyaknak. Ha annak a méltóságát, 
amit szentnek tekint, megsértik, haragra gerjed.32 A hazafi hisz a nemzet 
vagy etnikai csoport méltóságában, amelyhez tartozik, s így a saját 
méltóságában is, lévén e közösség tagja. Arra törekszik, hogy mindenki 
elismerje ezt a méltóságot, s akár a vallásos ember, haragra lobban, ha 
semmibe veszik. Egy thümotikus szenvedély, az arisztokrata úr 
elismerésvágya indította el a történelmi folyamatot, s aztán két szintén 
thümotikus szenvedély, a vallásosság és a nemzeti érzés — amelyek sokszor 
átcsaptak fanatizmusba, illetve nacionalizmusba — vitte előre, háborúkon és 
konfliktusokon át, évszázadról évszázadra. A vallás és a nemzeti érzés 
thümotikus eredete magyarázza, miért lehetnek az , értékek" miatti 
konfliktusok sokkal veszélyesebbek, mint az anyagiak, a vagyon 
miattiak.382 A pénzzel ellentétben, amelyet egyszerűen el lehet osztani, a 
méltóság természeténél fogva nem tűri a kompromisszumot: vagy elismered 
a méltóságomat, illetve annak a méltóságát, ami nekem szent, vagy nem. 
Csak a thümosz, az , igazság" keresése képes igazi fanatizmust, 
megszállottságot és gyűlöletet táplálni. 


A liberális demokrácia angolszász változatával a hideg mérlegelés kerül 
előtérbe a korábbi morális és kulturális szempontok rovására. A racionális 
vágynak le kell győznie az irracionális elismerésvágyat, főleg a büszke, 
különb voltukat elismertetni akaró urak megalothümiá-ját . A Hobbes- és 
Locke-féle hagyomány szellemében megszerveződő liberális állam hosszú 
küzdelmet folytat saját népével. Igyekszik egységesíteni sokszínű 
kultúráját, és polgárait ránevelni, hogy inkább a jövőjükkel és az 
érdekeikkel foglalkozzanak. Az organikus morális közösség , jót és gonoszt 
kifejező" nyelve helyett egy sor új demokratikus értéket kel! elsajátítaniuk: 
az embernek , racionálisnak", , világinak", , közreműködőnek", 


, rugalmasnak", , együttérzőnek? és , toleránsnak? kell lennie.323 Ezek az új 


demokratikus értékek kezdetben egyáltalán nem voltak értékek, olyan 
értelemben, hogy nem határozták meg a legfőbb emberi erényt vagy jót. 
Egyszerűen csak eszközök voltak, szokások, amelyeket az embernek fel 
kellett vennie, ha sikeres életet kívánt egy békés és virágzó liberális 
társadalomban. Ezért nevezte Nietzsche az államot a , leghidegebbnek 
minden szörnyeteg között", amely tönkreteszi a népeket és kultúrájukat, 
, százféle étvágyat" aggatva föléjük. 

Ahhoz azonban, hogy a demokrácia működjön, a demokratikus államok 
polgárainak el kell feledkezniük értékeik eszköz eredetéről, s arra is 
szükség van, hogy bizonyos irracionális thümotikus érzés fejlődjön ki 
bennük: büszkének kell lenniük politikai rendszerükre és életformájukra. 
Vagyis meg kell szeretniük a demokráciát, mégpedig nem azért, mert 
feltétlenül jobb, mint az alternatívái, hanem azért, mert az övék. Ezenfelül 
az olyan értékekben, mint a , tolerancia", nem szabad már pusztán különféle 
szándékok megvalósításának a kellékét látniuk; demokratikus 
társadalmakban a tolerancia a meghatározó érték.388 Ennek a 
, demokratabüszkeség"-nek a kifejlesztése s apolgároknak a demokratikus 
értékekkel való teljes azonosulása a célja a , demokratikus" vagy , polgári" 
kultúra megteremtésének. Az ilyen kultúra döntő fontosságú a demokráciák 
egészséges fejlődése és stabilitása szempontjából, mert egyetlen való 
világbeli társadalom sem állhat fenn sokáig csupán racionális 
megfontolásokra és vágyakra támaszkodva. 


A kultúra tehát — mivel némely hagyományos értékei nem egykönnyen 
alakulnak át demokratikus értékekké — akadályozhatja a demokratizálódást. 
Mármost mik azok a főbb kulturális tényezők, amelyek gátolják stabil 
liberális demokráciák létrejöttét?2£2 Több csoportjuk van. 


Az első a kérdéses ország nemzeti, etnikai és faji tudatának jellegével és 
fokával kapcsolatos. Nincs semmi, ami eleve éket verhetne a nemzeti érzés 
és a liberalizmus közé; sőt a nemzeti érzés és a liberalizmus a XIX. 
században szoros szövetségben harcolt Németország és Itália nemzeti 
egységéért. A nemzeti érzés és a liberalizmus Lengyelország nemzeti 
megújulásán is teljes egyetértésben munkálkodott a nyolcvanas években, 
ma pedig , vállvetve" küzd azért, hogy a balti államok elszakadhassanak a 
Szovjetuniótól. A nemzeti függetlenség és szuverenitás vágya az 
önrendelkezés és a szabadság vágyának a megnyilvánulásaként 


értelmezhető, feltéve, hogy nem egy bizonyos nemzethez, fajtához vagy 
etnikumhoz való tartozás az állampolgárság és a törvényes jogok 
kizárólagos alapja. A független Litvánia minden tekintetben liberális állam 
lehet, ha valamennyi polgárának egyenlő jogokat biztosít, a maradni kívánó 
orosz kisebbségieket is beleértve. 


Nem valószínű viszont demokrácia létrejötte abban az országban, 
amelyben a lakosságot alkotó különböző népcsoportok nemzeti érzése 
olyan magas fokú, hogy nem tekintik magukat egy közös nemzet tagjainak, 
vagy nem ismerik el egymás jogait. Stabil demokrácia csak ott .alakulhat ki, 
ahol a nemzeti egység érzése már erős — mint ahogy ez Nagy-Britanniában, 
az Egyesült Államokban, Franciaországban, Olaszországban és 
Németországban történt. Többek közt az egység érzésének a hiánya okozta, 
hogy a Szovjetunióban nem jött létre stabil demokrácia, mielőtt az ország 
kisebb nemzetállamokra töredezett.22€ Peru lakosságának mindössze 
tizenegy százaléka fehér bőrű, a spanyol hódítók ivadéka, a többi indián, 
akik földrajzilag, gazdaságilag és lelkileg elszigetelten élnek. Ez az 
elszigeteltség sokáig komoly akadálya lesz a perui demokrácia 
stabilizálódásának. Ugyanez mondható el Dél-Afrikáról is: nemcsak a 
fehérek és a feketék közt vannak alapvető ellentétek, hanem a feketék 
maguk is több etnikai csoportra oszlanak, s évszázados történelmük nem 
éppen a békés egymás mellett élés mintapéldája. 

A demokratizálódás második kulturális akadálya a vallással kapcsolatos. 
Akárcsak a nemzeti érzés esetében, a vallás és a liberális demokrácia közt 
sincs eredendő konfliktus, azokat a kérdéseket kivéve, amelyekben a vallás 
nem toleráns, vagy nem fogadja el az egyenlőség elvét. Mint korábban 
említettük, Hegel szerint a francia forradalom előtt a kereszténység nyitotta 
meg az utat, amikor kimondta, hogy minden ember egyenlő, mert erkölcsi 
döntésekre képes. A mai demokráciák nagy többségében működnek 
keresztény egyházak, és Sámuel Huntington kimutatta, hogy 1970 óta az új 
demokráciák többnyire katolikus országok.3£7 Úgy látszik tehát, a vallás 
bizonyos tekintetben nem akadályozza, hanem inkább ösztönzi a 
demokratizálódást. 


A vallás azonban per se nem hozott létre szabad társadalmakat; a 
kereszténységnek mondhatni többrendbeli öncsonkítást kellett végeznie, 
szekularizálva céljait, mielőtt a liberalizmus megjelenhetett. Általános 
vélemény, hogy ezt a szekularizációt Nyugaton a protestantizmus váltotta 


ki. A protestantizmus ugyanis magánüggyé tette a vallást, a keresztény 
ember és Istene ügyévé, s ettől fogva nem volt többé szükség sem külön 
papi rendre, sem arra, hogy a vallás beleavatkozzon a politikába. Más 
vallások a világ más tájain hasonló szekularizációs folyamaton mentek át: a 
buddhizmus és a sintó például a magánjellegű, családközpontú 
vallásgyakorlatra korlátozta magát. A hinduizmus és a konfucianizmus 
esete már bonyolultabb: bár mindkettő viszonylag engedékeny hit, amely a 
világi tevékenységek széles körével egyeztethető össze, tanításuk 
hierarchikus, elutasítja az egyenlőség elvét. Az ortodox judaizmus és a 
fundamentalista iszlám viszont , totalisztikus? vallás, amely arra törekszik, 
hogy az élet — a magán- és a nyilvános élet — minden területét szabályozza, 
a politikát is beleértve. Ezek a vallások a demokráciával ugyan jól 
megférnek — kivált az iszlám, amely éppúgy minden ember egyenlő voltát 
hirdeti, mint a kereszténység -—, a liberalizmust és az egyetemes jogokat 
azonban nagyon nehéz elfogadtatni velük, különösen a lelkiismereti és a 
vallásszabadságot. Talán nem meglepő, hogy a jelenkori mohamedán 
világban az egyetlen liberális demokrácia Törökország, amelyben egyedül 
volt annyi határozottság, hogy a XX. század elején szakítson iszlám 
hagyományával, és világi társadalmat alakítson ki.228 


A stabil demokrácia létrejöttét hátráltató harmadik tényező a rendkívül 
egyenlőtlen társadalmi struktúrákkal s az ebből eredő 
gondolkodásformákkal kapcsolatos. Tocgueville szerint az amerikai 
demokrácia ereje és stabilitása annak a ténynek köszönhető, hogy az 
amerikai társadalomban már jóval a Függetlenségi nyilatkozat és az 
alkotmány megírása előtt teljes volt az egyenlőség és a demokrácia: az 
amerikaiak , egyenlőknek születtek". Az Észak-Amerikába áthozott 
kulturális hagyomány java tudniillik a liberális Angliából és Hollandiából 
származott, nem pedig, mondjuk, a XVII. századi abszolutista Portugáliából 
és Spanyolországból. Brazília és Peru ezzel szemben igen erősen 
rétegeződött társadalmi struktúrát örökölt, amelyben a különböző osztályok 
hadilábon álltak egymással, és csak a saját javukat keresték. 


Más szóval továbbra is voltak urak és rabszolgák, a rendszernek csak a 
formája változott, egyik országban kevésbé leplezték és mélyebben 
gyökerezett, mint a másikban. Latin-Amerikában sokhelyütt, az amerikai 
Délen a polgárháború előtt mindenütt létezett a rabszolgaság, vagy egész 
nyíltan, vagy újfajta jobbágyságként: a nagyüzemi hacienda-gazdaságokban 
a parasztok egészen feudális módon voltak alávetve a földesuraknak. Ez 


ahhoz a helyzethez vezetett, amelyet Hegel mint az úri lét és a rabszolgaság 
első szakaszára jellemzőt írt le: egyfelől heves és kíméletlen, henye urak, 
másfelől megfélemlített és kiszolgáltatott rabszolgák, akiknek vajmi 
halvány fogalmuk van saját szabadságukról. Costa Ricában viszont, a 
Spanyol Birodalom egyik elszigetelt és elhanyagolt zugában nem hacienda- 
rendszerben művelték a földet, s így általános volt a szegénység és nagyobb 
az egyenlőség, ami egyik oka annak, hogy a demokrácia ebben az 


országban viszonylag sikeresnek bizonyult.222 


A stabil demokrácia lehetőségeit befolyásoló utolsó kulturális tényező a 
társadalomnak azzal a képességével kapcsolatos, hogy autonóm és 
egészséges civil társadalmat tud teremteni: olyan szférát, amelyben a nép — 
Tocgueville kifejezésével élve — , a társulás művészeté"-t gyakorolhatja, 
minden állami támogatás nélkül. Tocgueville kifejtette, hogy a demokrácia 
akkor működik a legjobban, ha nem felülről lefelé, hanem alulról felfelé 
van megszervezve, s az állam központi szervei természetes módon nőnek ki 
a temérdek helyi kormányzati testületből és magántársulásból, amelyek a 
szabadság és az ön-uralom iskoláinak a szerepét töltik be. A demokrácia 
végtére is ön-kormányzás, s ha az emberek a városaikban, a vállalataiknál, a 
szakmai szövetségeikben vagy az egyetemeiken kormányozni tudják 
magukat, akkor valószínűbb, hogy ez országos szinten is sikerül majd 
nekik. 


Ezt a képességet egyébként gyakran hozzák összefüggésbe annak a 
modernizáció előtti társadalomnak a jellegével, amelyből az illető 
demokrácia született. Elhangzott az érv, hogy azok a modernizáció előtti 
társadalmak, amelyeket erős, centralizált államot kialakító fejedelmek 
kormányoztak, módszeresen megsemmisítve minden közbenső hatalmat, 
így a feudális arisztokráciáét vagy a magánhadsereggel rendelkező helyi 
potentátokét — az ilyen társadalmak modernizálódásuk után inkább kerültek 
tekintély-vagy önkényuralom alá, mint a feudális társadalmak, amelyekben 
a hatalom megoszlott a király és , bárói", a legrangosabb főurak közt.339 
Oroszország és Kína, amelyek hatalmas centralizált bürokratikus 
birodalmak voltak a forradalom előtt, kommunista totalitárius államokká 
váltak, míg Anglia és Japán, amelyek feudális monarchiák maradtak sokáig, 
stabil demokráciákká fejlődtek.28! Ez a magyarázata annak is, hogy olyan 
nyugateurópai államok, mint Franciaország és Spanyolország, elég nehezen 
demokratizálódtak. Mindkét esetben az történt, hogy a centralizáló, 


modernizáló monarchia a XVI. és XVII. században szétzúzta a 
feudalizmust, aminek az eredménye erős államhatalom és gyönge, 
csüggedt, az államtól függő civil társadalom volt. Ezekben a centralizáló 
monarchiákban a polgárok elvesztették azt a képességüket, hogy 
magánemberként és saját jószántukból bármit is megszervezzenek, hogy 
helyi szinten együttműködjenek, hogy felelősséget érezzenek a tulajdon 
életükért. Franciaországban, ahol egy utat, egy jelentéktelen vidéki 
hidacskát sem lehet megépíteni Párizs jóváhagyása nélkül, a centralizáló 
hagyomány töretlen XIII. Lajos óta, Napóleonon át mind a mai napig, az 
Ötödik Köztársaságig, amelyben a Conseil d État a megtestesítője.222 
Spanyolország hasonló örökséget hagyott Latin-Amerika sok országára. 


A , demokratikus" kultúra ereje nagymértékben függ attól, milyen 
sorrendben valósultak meg a liberális demokrácia különböző elemei. A ma 
legerősebb liberális demokráciákban — például az angolban vagy az 
amerikaiban — annak idején a liberalizmus megelőzte a demokráciát, vagy a 
szabadság megelőzte az egyenlőséget. Ez úgy értendő, hogy a 
szólásszabadság, a társulási szabadság, a kormányzatban való részvétel 
liberális joga egy kisszámú — túlnyomórészt férfiakból álló, fehér bőrű és 
földbirtokos — elit sajátja volt, s csak később terjedt ki a lakosság más 
részeire.223 A demokratikus versengés és kompromisszumkötés szabályait — 
köztük azt, hogy a vesztes jogait mindenképp meg kell védeni — 
könnyebben tanulta meg egy hasonló társadalmi helyzetű és hajlamú kis 
csoport, mint egy nagy és heterogén társadalom, amely tele volt, mondjuk, 
régi keletű törzsi vagy etnikai gyűlölségekkel. Ez a sorrendiség lehetővé 
tette, hogy a liberális demokratikus gyakorlat belerögződjön a köztudatba, 
és egy szintre kerüljön a legrégibb nemzeti hagyományokkal. A 
hazafisággal való azonosítás növeli a liberális demokrácia thümotikus 
vonzerejét, ami különösen azokra a csoportokra hat, melyek később kapják 
meg a választójogot, és szorosabban köti őket a demokratikus 
intézményekhez, mint ha kezdettől fogva részt vettek volna a politikai 
életben. 


Mindezek a tényezők — a nemzeti azonosság érzése, a vallás, a társadalmi 
egyenlőség, a civil társadalom kialakításának a hajlama és a liberális 
intézményekkel kapcsolatos történelmi tapasztalatok — együttesen alkotják 
egy nép kultúráját. Abból a tényből, hogy a népek gyakran annyira 
különböznek a felsoroltak tekintetében, megérthetjük, miért válik be 
ugyanaz a liberális demokratikus alkotmány az egyik népnél és nem válik 


be a másiknál, vagy miért utasítja el egy nép a demokráciát egy bizonyos 
időpontban, és fogadja el tétovázás nélkül egy másikban. Minden 
államférfinak, aki azon fáradozik, hogy kiterjessze a szabadság szféráját és 
megszilárdítsa eredményeit, érzékenynek kell lennie ezekre a , politika 
alatti" kényszerekre, amelyek akadályozzák az államok haladását a 
történelem vége felé. 


Van azonban néhány téveszme a kultúrát és a demokráciát illetően, 
amelyeket el kell kerülni. Az első az az állítás, hogy a kulturális tényezők 
megléte elegendő a demokrácia megteremtéséhez. Az egyik jól ismert 
szovjetológus így meggyőzte magát, hogy már Brezsnyev alatt is volt 
pluralizmus — hatékony formájú pluralizmus — a Szovjetunióban, 
csupáncsak azért, mert az ország az urbanizáció, az iskolázottság, az egy 
főre eső jövedelem, a szekularizáció stb. bizonyos szintjére ért. De 
emlékezzünk csak: a náci Németország gyakorlatilag minden kulturális 
követelménynek megfelelt, amit a stabil demokráciához szükségesnek 
tekintenek: nemzetileg egységes, gazdaságilag fejlett, protestáns többségű 
állam volt, egészséges civil társadalommal és más nyugateurópai 
országokénál semmivel sem több társadalmi egyenlőtlenséggel. És mégis, a 
német nemzetiszocializmust alkotó thümotikus önérvényesítés és düh 
iszonyatos kitörése teljesen elborította és elfojtotta a racionális és kölcsönös 
elismerés vágyát. 


A demokrácia sohase lopódzhat be a hátsó ajtón; csakis határozott, a 
fejlődés bizonyos pontján meghozott politikai döntés eredményeképpen 
szerveződhet meg. A politika birodalma független a kultúráétól, s megvan a 
maga sajátos méltósága a vágy, a thümosz és az ész metszőpontjaként. 
Stabil liberális demokrácia nem jöhet létre bölcs és tetterős államférfiak 
nélkül, akik jártasak a politika művészetében, s a népek alapvető hajlamait 
maradandó politikai intézményekké tudják átalakítani. A sikeres 
demokratizálódással foglalkozó tanulmányok kiemelik az olyan 
kizárólagosan politikai tényezők fontosságát, mint az új demokratikus 
vezetésnek az a képessége, hogy mielőtt felelősségre vonja a múltbeli 
visszaélések elkövetőit, biztosítsa a fegyveres erők semlegességét, s hogy 
fenntartsa a jelképes történelmi folytonosságot (zászlók, himnuszok stb.), 
vagy az újonnan bevezetett pártrendszer jellege, s hogy a demokrácia 
elnöki-e vagy parlamentáris.28 A demokráciák bukásával foglalkozó 
tanulmányok viszont újra meg újra rámutatnak, hogy ezek a kudarcok 
semmiképp sem voltak elkerülhetetlenek, nem a kulturális vagy a gazdasági 


környezetet kell okolni értük, hanem inkább a politikusokat, akik gyakran 
rossz döntéseket hoztak.382 Latin-Amerika államai egyáltalán nem voltak 
kötelesek protekcionista és importhelyettesítő politikát folytatni az 1930-as 
gazdasági világválság ellensúlyozására, de ez a politika aláásta a jövőjüket, 
gyengítette a stabil demokrácia esélyeit.22€ 

A második - és valószínűleg általánosabb - tévedés az a nézet, hogy a 
kulturális tényezők szükséges előfeltételei a demokráciák létrejöttének. Max 
Weber hosszan ismerteti a modern demokrácia történeti eredetét, amelyet ő 
a nyugati városokban hajdan uralkodó rendkívül sajátos társadalmi 
állapotokra vezet vissza.22Z Weber elemzése, mint mindig, gazdag történeti 
adalékokban és mélyreható. A ténynek, hogy a demokrácia azért indult el 
útjára, mert a lehető legésszerűbb politikai rendszer volt, s a legtöbb emberi 
személyiségre, a legkülönbözőbb kultúrák képviselőire , illett rá", Weber 
nem szentel komoly figyelmet. 


Számos eset bizonyítja, hogy olyan országok is, amelyek nem felelnek 
meg a demokrácia több úgynevezett kulturális , előfeltételé?-nek, a 
demokratikus stabilitás meglepően magas szintjére juthatnak. Erre a legjobb 
példa India, amely se nem gazdag, se nem erősen iparosodott (bár 
gazdaságának egyik-másik ágazata technikailag igen fejlett), nemzetileg 
nem egységes, nem protestáns, és mégis 1947-es függetlenné válása óta 
sikerült működőképesen megőriznie a demokráciát. A múltban egész 
népeket , írtak le? mint a demokráciára kulturálisan alkalmatlanokat: a 
németekről és a japánokról kijelentették, hogy tekintélyuralmi 
hagyományaik rabjai; Spanyolországban, Portugáliában és Latin-Amerika 
legtöbb országában a katolicizmus látszott a demokrácia leküzdhetetlen 
akadályának, Görögországban és Oroszországban pedig az ortodoxia. 
Kelet-Európa népeiről azt tartották, hogy sokat közülük nem érdekelnek 
Nyugat-Európa liberális demokrata hagyományai, vagy nem tudják átvenni 
őket. Amikor Gorbacsov peresztrojkája nem hozott határozott reformokat, a 
Szovjetunióban és a Szovjetunión kívül sokan úgy vélekedtek, hogy az 
orosz nép kulturális okokból képtelen megteremteni a demokráciát: nincs 
demokratikus hagyománya, se civil társadalma, betörte és megtörte a sok 
évszázados zsarnokság. Aztán lám, mindezekben az országokban egyre- 
másra tűntek fel a demokratikus intézmények. A Szovjetunióban az orosz 
parlament Borisz Jelcin irányításával úgy működött, mintha régóta fennálló 
törvényhozó testület volna, s 1990-ben és 91-ben a civil társadalom is 


magamagától szerveződni kezdett, gyorsan növekedve és erősödve. Hogy a 
demokratikus eszmék milyen hamar meggyökereztek a szélesebb 
néprétegekben, azt megmutatta az 1991 augusztusában megkísérelt 


keményvonalas puccsal szembeni széles körű ellenállás.288 


Egy túlontúl gyakran hangoztatott érv szerint bizonyos országok azért 
nem tudnak demokratizálódni, mert nincs demokratikus hagyományuk. De 
ha ez valóban szükséges volna, akkor egyetlen ország sem válhatott volna 
demokráciává, hiszen egy olyan népet vagy kultúrát sem ismerünk (a 
nyugateurópaiakat sem kivéve), amelynek fejlődése elején vagy folyamán 
ne lettek volna erős tekintélyuralmi hagyományai. 


Ha tovább elmélkedünk ezeken a kérdéseken, be kell látnunk, hogy nem 
is olyan könnyű megállapítani, hol húzódik a határvonal a kultúra és a 
politika, a népek és az államok közt. Az államok igen fontos szerepet 
játszhatnak a népek megformálásában, meghatározva a nyelvükben 
kifejeződő , jót és gonoszt", új magatartásformákat, szokásokat, kultúrát 
teremtve számukra. Az amerikaiak nemcsak , egyenlőknek születtek", 
hanem , egyenlők is lettek" az állami és helyi szintű önkormányzatok 
jóvoltából, még mielőtt az Egyesült Államok megalakult volna, mielőtt a 
gyarmatok függetlenné váltak volna Nagy-Britanniától. Az államalapítás e 
mélységes demokratizmusának tulajdonítható a későbbi nemzedékek 
amerikaijának a demokratizmusa, azé az embertípusé, amely addig nem 
létezett, akkor lépett be a történelembe (és amelyet oly ragyogóan ír le 
Tocgueville). A kultúrák nem statikusak, mint a természet törvényei: emberi 
alkotások, és szüntelenül fejlődnek. Hathatnak rájuk a gazdasági 
változások, a háborúk és más nemzeti megrázkódtatások vagy a 
bevándorlás következményei, módosíthatják őket a tudatos döntések. A 
demokrácia kulturális , előfeltételeit" tehát, bár kétségkívül fontosak, 
ajánlatos némi szkepticizmussal kezelni. 


A népek és kultúrájuk fontossága másrészt kiemeli azt a tényt, hogy a 
liberális racionalizmusnak is megvannak a határai, vagy másképp kifejezve: 
hogy a racionális liberális intézmények az irracionális thümosz-tól függnek. 
A racionális liberális államot nem lehet egyetlen választással megvalósítani. 
És nem is maradhat fenn bizonyos fokú irracionális hazaszeretet vagy az 
olyan értékekhez való ösztönös kötődés nélkül, mint a tolerancia. Ha a 
jelenkori liberális demokrácia egészsége a civil társadalom egészségétől, az 
utóbbi pedig az emberek , társulási" készségétől és képességétől függ, akkor 


világos, hogy a liberalizmusnak a siker érdekében túl kell lépnie elvein. 
Azokat a civil társaságokat, egyesületeket vagy közösségeket, amelyekről 
Tocgueville beszélt, gyakran nem liberális elvekre, hanem vallásra, 
etnikumra vagy más irracionális eszmékre, érzésekre alapozták. A sikeres 
politikai modernizáció így megkívánja, hogy új rendjében, melynek keretét 
az alkotmány és a jog adja, maradjon meg valami a modernség előtti 
korból: éljenek tovább a népek, s ne legyen teljes az állam győzelme. 


21 
A munka thümotikus eredete 


Hegel... szilárdan hitte, hogy az Ember lényege, igazi lényege a Munka. 
Karl Marx222 


Mivel az előrehaladott iparosodás és a demokrácia közt szoros az 
összefüggés, az országoknak az a képessége, hogy tartós gazdasági 
növekedést érjenek el, igen fontosnak látszik, mert csak ennek a révén 
hozhatnak létre és tarthatnak fenn szabad társadalmakat. De ha a 
legsikeresebb modern gazdaságok kapitalisták is, nem minden kapitalista 
gazdaság sikeres — vagy legalábbis nem annyira sikeres, mint mások. 
Ahogy jelentős különbségek vannak a formailag kifogástalanul 
demokratikus országok demokráciamegőrző képességei között, ugyanúgy 
jelentősek a különbségek a formailag kifogástalanul kapitalista gazdaságok 
növekedési képességei között is. 

Adam Smith úgy ítélte meg, hogy a nemzetek anyagi jóléte közötti 
különbség fő forrása a kormányzatok politikájának bölcs vagy ostoba volta, 
s hogy az ember gazdasági magatartása, ha megszabadul a rossz politika 
nyűgétől, többé-kevésbé azonos mindenütt. Nos, a kapitalista gazdaságok 
teljesítnménybeli különbségeinek nagy része csakugyan a kormányzati 
politika különbségeire vezethető vissza. Mint már említettük  Latin- 
Amerikában számos látszólag kapitalista gazdaság valójában elfajzott, torz 
merkantilista képződmény, amelyben az állami beavatkozás éveiben 
csökkent a hatékonyság és lelanyhult a vállalkozói kedv. Kelet-Ázsia 
háború utáni gazdasági sikereinek jelentős hányada viszont annak tudható 
be, hogy a térség okos gazdaságpolitikát alkalmazott, például megőrizte a 
belső piacok versenyképességét. A kormányzati politika fontossága akkor a 


legnyilvánvalóbb, amikor egy Spanyolország, egy Dél-Korea vagy Mexikó 
megnyitja gazdaságát, és élvezi a fellendülés áldásait, illetve amikor egy 
Argentína államosítja iparát, és belebukik. 

Az embernek mégis az az érzése támad, hogy a politikai különbségek 
csak részben magyarázzák meg a dolgot, s hogy a kultúra több tekintetben 
döntően befolyásolja a gazdasági magatartást, ahogyan egy nép 
demokrácia-fenntartó képességét is befolyásolja. Ez sehol sem mutatkozik 
meg világosabban, mint a munkához való viszony terén. A munka Hegel 
szerint az ember lényege: a történelmet a dolgozó rabszolga teremti meg, 
aki a természet világát az ember által lakható világgá formálja át. A 
maroknyi semmittevő urat kivéve minden ember dolgozik — de abban, hogy 
mennyit és hogyan, óriásiak a különbségek. Ezeket a különbségeket a 
, munkaerkölcs? címszó alatt szokás tárgyalni. 


Manapság nem szabad , nemzeti jellem"-ről beszélni: azt mondják, az 
efféle általánosítások egy nép erkölcsöt érintő viselkedésmódjaival 
kapcsolatban , tudományosan" nem mérhetők, s így elnagyolt sablonok 
alkalmazásához, tévedésekhez és ferdítésekhez vezethetnek, ha a bizonyító 
anyag — mint általában — anekdotikus esetek tanulságain alapszik. A 
nemzeti jellemmel kapcsolatos általánosítások emellett korunk relativista és 
egyenlőségre törekvő természetével is ellenkeznek, mert szinte mindig 
tartalmaznak értékítéleteket a kérdéses kultúrára vonatkozóan. Senki sem 
örül, ha azt hallja, hogy kultúrája a lustaságot és a tisztességtelenséget 
pártolja, és az ilyen megállapítások valóban jelentős félreértésekre és 
ferdítésekre adhatnak alkalmat. 

Aki azonban utazgat vagy egy ideig külföldön él, akaratlanul is 
észreveszi, hogy a nemzeti kultúrák igen erősen hatnak a munkához való 
viszonyra. Ezek a különbségek valamennyire empirikusan is mérhetők, 
például a soknemzetiségű társadalmak — Malajzia, India, Egyesült Államok 
— különböző népcsoportjainak a gazdasági eredményeiben. Bizonyos 
etnikai csoportok átlagon felüli gazdasági teljesítménye — a zsidóké 
Európában, a görögöké és örményeké a Közel-Keleten, a kínaiaké Délkelet- 
Ázsiában — eléggé ismert ahhoz, hogy ne kelljen adatokkal, számsorokkal 
alátámasztani. Thomas Sowell kimutatta, milyen nagy jövedelem- és 
képzettségbeli különbségek vannak az Antillákról önként bevándorolt 
feketék leszármazottai és az őshazájukból rabszolgaként Amerikába hurcolt 
afrikaiak utódjai között. Ezek a különbségek azt sugallják, hogy a 


gazdasági teljesítmény nem kizárólag a környezeti feltételektől — azaz a 
gazdasági lehetőségek meglététől, illetve hiányától —, hanem maguknak az 
etnikai csoportoknak a kulturális különbségeitől is függ. 

Egyébként nemcsak olyan durva eszközökkel közelíthetjük meg a 
különböző kultúrák munkaerkölcsét, mint a gazdasági teljesítménynek az 
egy főre eső jövedelemmel való érzékeltetése, egész sereg finomabb 
módszer is van. Egy kis példa: R. V. Jones, a brit tudományos hírszerzés 
egyik megalapítója a második világháborúban, elmesélte, hogy a háború 
elején a briteknek sikerült egy teljes és sértetlen német radarberendezést 
zsákmányolniuk és Angliába szállítaniuk. A radart a britek találták fel, és 
technikai szempontból messze a németek előtt jártak, ennek ellenére a 
német készülék meglepően jónak bizonyult, mert antennája sokkal különb 
tűréshatárral volt megmunkálva, mint amire az angol üzemek képesek 
voltak. Igen, Németország jó ideje kimagaslik európai szomszédjai közül 
ipara szakmai kiválóságával, a kivitelezés hagyományosan kivételes 
minőségével — ami ma leginkább az autó- és szerszámgépgyártásra jellemző 
—, s ez egyike azoknak a jelenségeknek, amelyeket nemigen lehet a 
, makroökonómiai" irányításra, a gazdaságpolitikára hivatkozva megértetni. 
Végső oka alighanem a kultúra birodalmában keresendő. 

A hagyományos liberális gazdaságtan Adam Smith óta azt tartja, hogy a 
munka egy lényegében kellemetlen tevékenység, 8 melyet csak az általa 
létrehozott dolgok hasznossága miatt vállalunk. Ezt a hasznosságot 
főként szabad időnkben élvezhetjük; az emberi munka célja tehát bizonyos 
értelemben véve nem az, hogy dolgozzunk, hanem hogy szabad időnket 
élvezzük. A határhaszon-elmélet szerint az ember addig a pontig dolgozik, 
melynél a munka , határhaszontalansága? — vagyis az a kellemetlenség, 
hogy egész estig az irodában rostokoljon, vagy hogy szombaton is 
bemenjen dolgozni — meghaladja a munkából származó anyagi előny 
hasznosságát. Munkájuk hatékonyságát és a munka haszontalanságának 
megítélését illetően az emberek különböznek egymástól, de azt, hogy 
mennyit fognak dolgozni, racionális mérlegeléssel döntik el, a munka 
kellemetlenségeit eredményeinek várható kellemességeivel szembeállítva. 
Több munkára magasabb díjazással szokás ösztönözni a munkavállalót: az 
alkalmazott esetleg akár késő estig is hajlandó lesz bent maradni az 
irodában, ha munkaadója felajánlja, hogy a túlórákért duplán fizet. A vágy 


és az ész ennélfogva a hagyományos liberális gazdaságtan szerint 
kellőképpen indokolja a munkakészségben mutatkozó különbségeket. 


Csakhogy maga a , munkaetkölcs? kifejezés is jelzi, hogy a munka 
mennyiségbeli és minőségbeli különbségeit a kultúra és a szokás 
determinálja, s így ezek valamiképp a thümosz-szal vannak kapcsolatban. 
És kétségkívül roppant nehéz is egy egyén vagy egy nép szigorú 
munkaerkölcsét a hagyományos liberális gazdaságtannak pusztán a 
hasznosságra szorítkozó indítékaival megmagyarázni. Vegyük például a mai 
, A típusú személyiséget" — a drága ügyvédet, a vállalati vezetőt vagy egy 
terjeszkedni vágyó multinacionális japán cég képviselőjét. Az ilyen 
emberek sokszor hetven-nyolcvan órát is dolgoznak egy héten, és ritkán 
vagy csak rövid időre mennek szabadságra, miközben lassan feljebb és 
feljebb hágnak a szamárlétrán. Fizetésük magas ugyan másokéhoz mérve, 
akik nem dolgoznak ennyire keményen, de munkájuk mennyisége és 
milyensége nincs szoros összefüggésben az anyagi elismerésével. Sőt 
pusztán hasznossági szempontból magatartásuk merőben irracionális: 
olyan keményen dolgoznak, hogy a pénzükkel nem tudnak mit kezdeni; a 
szabad idejüket nem élvezhetik, mivel nincs; és közben tönkremegy az 
egészségük és füstbe megy az a reményük, hogy ha majd visszavonulnak, 
kellemes körülmények közt élhetnek, mert ezt nem érik meg. Fel lehetne 
hozni persze, hogy a családjukért, az utánuk következő nemzedékekért 
dolgoznak, s ebben tagadhatatlanul van is némi igazság, de , a munka 
mániákusai" jóformán sose látják a gyerekeiket, s annyira el vannak 
foglalva a karrierjükkel, hogy a családi életük többnyire megsínyli. Az 
oknak, mely miatt ezek az emberek ilyen megszállottan dolgoznak, csak 
részben van köze a pénzbeli ellenszolgáltatáshoz: nyilvánvaló, hogy 
magában a munkában lelik örömüket, vagy az általa elért társadalmi 
helyzetben és elismerésben. Önbecsülésüket az szabja meg, milyen 
fáradhatatlanul és jól dolgoznak, milyen gyorsan jutnak előbbre a vállalati 
rangsorban, és milyen tiszteletet tapasztalnak mások részéről. Még anyagi 
javaikat is inkább csak mint , státusszimbólum" -okat élvezik, használni alig 
használják őket, mivelhogy erre oly kevés idejük jut. Más szóval 
munkájukkal elsősorban a bennük élő thümosz-t, nem a vágyat akarják 
kielégíteni. 

Nem csoda, hogy a munkaerkölccsel foglalkozó empirikus tanulmányok 
jó része az eredetileg nem haszonra törekvők közé sorolja őket. E 
tanulmányok közül kétségkívül Max Weber munkája a leghíresebb, A 


protestáns erkölcs és a kapitalizmus szelleme (1904-5). Természetesen nem 
Weber volt az első, aki észrevette a protestantizmus — és főleg annak 
kálvinista és puritán válfaja — s a kapitalista gazdasági fejlődés közti 
összefüggést. Ami azt illeti, ez abban az időben, amikor Weber a könyvét 
írta, olyan közismert volt, hogy úgy érezte, nehezen fogják megállapításait 
cáfolni. Ennek ellenére tézisét szakadatlanul vitatják, mióta megjelent. 
De bár a vallás és a gazdasági magatartás sajátos oksági összefüggését, 
Weber alaptételét sokan kétségbe vonták, azt kevés kritikusa tagadta, hogy a 
kettő között szoros a kapcsolat. A protestantizmus és a gazdasági 
növekedés összefüggése ma például Latin-Amerikában figyelhető meg, 
ahol a katolikusok tömegesen térnek át a protestáns hitre (általában észak- 
amerikai evangélikus szekták tagjai lesznek), s ezt néha a személyi 
jövedelem nagymértékű növekedése és a bűnözés, kábítószer-fogyasztás 


stb. csökkenése követi.288 


Weber arra a kérdésre kereste a választ, mi az oka, hogy a korai 
kapitalista vállalkozók közül sokan, akik egész életüket vagyonuk 
gyarapításának szentelték, oly csekély érdeklődést mutattak e vagyon 
felhasználása iránt. Igénytelenségüket, önfegyelmüket, tisztességüket és 
tisztaságukat, az egyszerű élvezetekkel szembeni ellenszenvüket valamiféle 
, e világi aszkézis7-nek látta, s a kálvinista predesztinációtan egyik 
megjelenési formájaként értelmezte. A munka eszerint nem kellemetlen 
tevékenység volt, a hasznosság vagy a fogyasztás kedvéért végzett robot, 
inkább , hivatás" s a hívő reményei szerint e hivatás teljesítésétől függött, 
hogy üdvözül vagy elkárhozik. Egy merőben nem anyagi és , irracionális" 
cél érdekében vállalta a munkát, vagyis azért, hogy bebizonyítsa: a 
, kiválasztottak" közé tartozik. Az az odaadás és fegyelmezettség, amellyel 
a hívő dolgozott, földi, racionális mérlegeléssel, öröm és fáradság 
egybevetésével semmiképp sem magyarázható meg. Weber úgy vélte, hogy 
az a lelki ösztönzés, amely eredetileg a kapitalizmus mozgatója volt, az 
évek során meggyengült, eltűnt, s a csupán anyagi indíttatású munka 
beolvadt a kapitalizmusba. Mindamellett ,,a hivatásból származó kötelesség 
eszméje" tovább él, , halott vallási hitek kísérteteként" jelen van 
világunkban, s a modern Európa munkaerkölcse nem érthető meg teljesen 
lelki eredetének felidézése nélkül. 


A , protestáns erkölcs?-nek a gazdasági sikereket megmagyarázó 
analógiáit más kultúrákban is megtalálták.2$2 Robert Bellah megmutatta, 


hogyan vezethető vissza a mai japán munkaerkölcs bizonyos japán vallási 
forrásokra, amelyek szerepüket tekintve a kálvinizmus megfelelői voltak. A 
buddhizmus Dzsodo Sinsu vagy ,, Tiszta ország" nevű szektája például 
takarékosságra, igénytelenségre, tisztességre, kemény munkára s a 
fogyasztással szembeni aszketikus magatartásra buzdított, és a 
haszonszerzésnek olyan módjait legitimálta, amelyeket Japán korábbi 
konfuciánus hagyományai nem engedélyeztek. Isida Baigan Singaku 
mozgalma, bár nem volt olyan befolyásos, mint a Dzsodo Sinsu, szintén az 
, e világi miszticizmus" egy formáját képviselte, a takarékosság és a 
szorgalom fontosságát hangsúlyozva s a fogyasztásban a mértékletességet 
ajánlva. E vallási mozgalmak eszméi jól összeillettek a szamuráj rend 
Busido-etikájával . Ez arisztokrata harcosideológia volt, középpontjában az 
élet kockáztatásával, ennek ellenére nem henye uraskodásra biztatott, 
hanem aszkézisre, takarékosságra és mindenekfölött tanulásra. ,,A 
kapitalizmus szellemét", az aszketikus munkaerkölcsöt és a racionalizmust 
Japánnak tehát nem kellett a tengerészet technikájával és a porosz 
alkotmánnyal együtt importálnia: kezdettől fogva ott volt ez már az ország 
vallási és kulturális hagyományaiban. 


Ezekkel az esetekkel szemben, amelyek azt bizonyítják, hogy a vallásos 
hit elősegíti vagy lehetővé teszi a gazdasági fejlődést, számtalan eset azt 
mutatja, hogy a vallás és a kultúra ennek akadályozója is lehet. A 
hinduizmus például egyike annak a néhány nagy világvallásnak, amely nem 
az emberek egyetemes egyenlőségének az elvét vallja. Épp ellenkezőleg, a 
hindu tanítás bonyolult kaszt-hierarchiába osztja be az embereket, s minden 
kaszt pontosan meghatározza tagjai jogait, kiváltságait és életmódját. 
Furcsa paradoxon, de a liberális politikai gyakorlatot a hinduizmus nemigen 
akadályozza Indiában — bár a növekvő vallási intolerancia miatt ez esetleg 
megváltozhat —, a gazdasági növekedést viszont annál inkább hátráltatja. Az 
utóbbi tényt általában annak tulajdonítják, hogy a hinduizmus szentesíti az 
alsóbb kasztok szegénységét és társadalmi mozdulatlanságát: mivel azt 
ígéri, hogy következő életükben egy magasabb kasztban születhetnek újjá, 
hívei bármilyen helyzettel megbékélnek, amelybe ebben az életükben 
beleszületnek. A szegénység e hagyományos hindu szentesítését a mai India 
atyja, Gandhi szintén helyeselte, és valamelyest modernizálta is: az 
egyszerű paraszti életet hirdette mint eszményt, mondván, hogy ennek 
erényei hozzák meg a lelki kiteljesedést és beteljesülést. Nos, a hinduizmus 
tagadhatatlanul megkönnyíti az elképesztő szegénységgel küszködő 


indiaiak mindennapi életét, és , spiritualizmusa? hallatlanul vonzza a 
Nyugat középosztálybeli fiataljait. De bizonyosfajta , e világi" renyheséget 
és tehetetlenséget fejleszt ki bennük, s ez sok tekintetben az ellentéte a 
kapitalizmus szellemének. Számos igen sikeres indiai vállalkozó van, ám 
ezek (akárcsak a tengerentúli kínaiak) az indiai kultúra határain kívül 
mintha tevékenyebbek volnának. V. S. Naipaul, a regényíró, megállapítva, 
hogy India sok nagy tudósa külföldön alkotja meg művét, hozzáfűzi: 


Az indiai szegénység embertelenebb, mint a gépek uralma; és Indiában 
az emberek sokkal inkább névtelen egységek, mint bármelyik gépi 
civilizációban, mert a legszigorúbb engedelmesség kalodájába zárja őket a 
dharma, a törvény. Indiába visszatérve a tudós levetkőzi külföldön 
kialakított egyéniségét; elfoglalja régi helyét a kasztjában, s a világ ismét 
biztonságos és egyszerű lesz. Az aprólékos szabályok erősítik és védik, akár 
a bandázsok; az egyéni megfigyelések és ítéletek, amelyek azelőtt 
mozgásba hozták a fantáziáját, az alkotókészségét, fölösleges tehernek 
bizonyulnak... A kasztrendszernek nemcsak az érinthetetlenség az átka és 
ami velejár: hogy Indiában szent a mocsok, hanem az is az átka, hogy ebben 
a fejlődni igyekvő országban mindenre kiterjedő engedelmességet követel 
meg, hogy sablonos örömökkel szolgál, kalandokra alig ad alkalmat, s az 
embereket megfosztja az egyéniséggé válás és a remeklés lehetőségétől.222 

Gunnar Myrdal a dél-ázsiai szegénységről szóló nagy tanulmányában 
végül is kénytelen volt azt a következtetést levonni, hogy az indiai vallás 
mindenütt , a társadalmat mozdulatlanságban tartó roppant erő", és sehol 
sem játssza azt a pozitív, a változást előmozdító szerepet, amelyet a 
kálvinizmus vagy a Dzsodo Sinsu játszott.223 


A szegénység hindu szentesítésére és más példákra gondolva a legtöbb 
szociológus feltételezte, hogy a vallás a , hagyományos kultúrának" olyan 
része, amely az iparosodás hatására hanyatlásnak indul. A vallásos hit 
lényegét tekintve irracionális, állították, s ezért előbb-utóbb át kell engednie 
a terepet a modern kapitalizmus racionális szerzési vágyának. De ha 
Webernek és Bellah-nak igaza van, akkor a vallásos hit bizonyos formái és a 
kapitalizmus közt nincs a lényeget érintő feszültség, sőt a kapitalizmus 
európai és japán változatának a kialakulását nagymértékben elősegítették 
azok a vallási elméletek, amelyek kifejezetten pártolták a , hivatásként", 
tehát nem önmagáért és nem a fogyasztás érdekében végzett munkát. A 
pusztán gazdasági liberalizmus — az a doktrína, amely arra buzdítja az 


embereket, hogy ad infinitum gazdagodjanak, az értelem erőit a 
magántermészetű vagyongyarapítási vágy problémáinak a megoldására 
fordítva — ahhoz talán elegendő, hogy általánosságban megértesse a 
kapitalista társadalmak működését, de a leginkább versenyképeseket és a 
legdinamikusabbakat nem tudja kielégítően megmagyarázni. A 
legsikeresebb kapitalista társadalmak ugyanis azért jutottak az élre, mert 
történetesen a lényeget tekintve irracionális és , modernség előtti" 
munkaerkölcsük van, amely arra ösztönzi az embereket, hogy aszketikusan 
éljenek, és agyonhajszoljak — a korai halálba hajszolják — magukat, mivel 
azt tartják, maga a munka a megváltás. Eszerint még a történelem végén is 
szükség van a thümosz, az irracionalitás valamilyen formájára ahhoz, hogy 
racionális, liberális világunk mozgásban maradjon, vagy legalábbis ahhoz, 
hogy a vezető gazdasági hatalmak közé tartozzunk. 


Ez ellen azt lehet felhozni, hogy az európai és a japán munkaerkölcsnek, 
bár mindkettő vallási eredetű, ma már semmi köze lelki forrásaihoz, mivel a 
modern társadalmak teljes egészükben szekularizálódtak. Az emberek már 
nem hiszik, hogy munkájuk , hivatás", úgy dolgoznak, ahogy a kapitalizmus 
törvényei diktálják és saját racionális érdekeik megkívánják. 

Mivel a kapitalista munkaerkölcs elszakadt lelki gyökereitől, s egy olyan 
kultúra jött létre, amely az azonnali fogyasztás legitimitását és 
kívánatosságát hangoztatja, számos megfigyelő előre figyelmeztetett, hogy 
a munkaerkölcs számottevően lazulni fog, s ez magát a kapitalizmust is 
alááshatja.228 A , jóléti társadalom? megteremtése megszünteti a 
természetes szükségletek még meglévő kényszereit, és arra készteti az 
embereket, hogy a szabad idejükkel, a kedvteléseikkel törődjenek, ne a 
munkával. A munkaerkölcs hanyatlásával kapcsolatos jóslatokat mintha egy 
sor, a hetvenes években közzétett tanulmány is megerősítené: ezek amerikai 
menedzserekre hivatkoznak, akiknek a körében általánossá vált a vélemény, 
hogy a munkavállalók szakmai tudása és öntudata, fegyelmezettsége és 
szorgalma egyre csökken.28 Persze a mai vállalati vezetők legtöbbje sem a 
mintapéldája annak az aszkézisnek és igénytelenségnek, amelyről Weber 
beszélt. A munkaerkölcs romlását, vélték a szakértők, nem frontális 
támadások fogják előidézni, hanem más, az e világi aszkézistől idegen 
értékek előtérbe kerülése: az , önmegvalósításé" vagy az embernek azé a 
vágyáé, hogy ne csak munkája, hanem , értelmes munkája" legyen. Noha a 
munkaerkölcs még igen szigorú Japánban, valószínű, hogy a jövőben ott is 
lezajlik majd a munka fokozatos értékvesztésének sok problémát okozó 


folyamata, hiszen a jelenlegi japán gazdasági vezetők éppúgy ízig-vérig 
világiak és éppannyira elszakadtak kultúrájuk lelki gyökereitől, mint az 
amerikaiak vagy az európaiak. 


Hogy a munkaetkölcs hanyatlásával kapcsolatos jóslatok az Egyesült 
Államokban beigazolódnak-e, az később derül majd ki. E pillanatban a 
munkaerkölcs gyengülésének a hetvenes években megfigyelt irányzata 
éppen megfordult itt, legalábbis a szakképzett munkavállalókat és a 
menedzsereket tekintve.22€ Ennek okai a jelek szerint elsősorban 
gazdaságiak, nem kulturálisak. A lakosság számos rétegének életszínvonala 
visszaesett, és sok munkahely veszélybe került a nyolcvanas években, s így 
az emberek kénytelenek voltak keményebben dolgozni, csak azért, hogy 
amit megszereztek, megtarthassák. Még azok is, akik az átlagosnál sokkal 
jobb anyagi körülmények között éltek ebben a korszakban, racionális 
önérdekük szavára hallgatva többet és nagyobb buzgalommal dolgoztak. 
Akik a munkaetkölcsöt a fogyasztói magatartás következ-ményeitől 
féltették, elfeledkeztek — akárcsak Marx — az emberi vágy és 
bizonytalansági érzés végtelenül rugalmas természetéről, amely 
változatlanul arra sarkallja az embereket, hogy annyit dolgozzanak, 
amennyit csak bírnak. Hogy milyen fontos a racionális önérdek serkentő 
hatása a munkaerkölcs szempontjából, az rögtön kitűnik, ha az NDK 
gazdaságának a termelékenységét összehasonlítjuk az NSZK-éval: a 
munkavállalók kultúrája mindkét német államban azonos volt, az anyagi 
ösztönzés azonban igencsak más. A kapitalista Nyugat máig megmaradt 
szigorú munkaerkölcse talán nem annyira a , halott vallásos hitek kísértetei" 
szívósságának köszönhető, amire Weber utalt, hanem inkább a vággyal 
szövetkezett ész uralmának. 


Mindamellett jelentős munkakészségbeli különbségek vannak olyan 
országok között is, amelyek egyformán elkötelezték magukat a gazdasági 
liberalizmusnak, s amelyekben a racionális önérdek működése biztosra 
vehető. Úgy látszik, ez azt a tényt tükrözi, hogy némelyik országban a 
thümosz nem érte be a vallással, új kötődési lehetőségeket talált magának a 
modern világban. 

A japán kultúrában például (mint nem egy más keletázsiai kultúrában) a 
csoportok sokkal többet számítanak, mint az egyének. Ezek a csoportok a 
legkisebbel és legközvetlenebbel, a családdal kezdődnek, különböző 
pártfogó-pártfogolt kapcsolatokkal bővülnek, míg valaki felnő és elvégzi 


tanulmányait, közéjük tartozik a vállalat, amelynek dolgozik, valamint a 
legnagyobb csoport, melyet a japán kultúra még elismer, a nemzet. Az 
egyén identitása igen nagy mértékben beleolvad a csoportéba: nem annyira 
saját rövid távú érdekeiért dolgozik, mint inkább a csoport vagy csoportok 
jólétéért, amelynek vagy amelyeknek a tagja. Társadalmi helyzetét is 
inkább csoportja teljesítménye határozza meg, nem a sajátja. A csoporthoz 
való kötődése így erősen thümotikus jellegű: azért dolgozik, hogy csoportja 
elismerésben részesítse, s hogy más csoportok elismerésben részesítsék a 
csoportját, nem holmi rövid távú anyagi haszonért, amit fizetésnek hívnak. 
Ha az a csoport, amelynek a számára elismerést akar kivívni, a nemzet, 
akkor az eredmény gazdasági patriotizmus. És meg kell hagyni, Japán 
gazdaságilag hovatovább nagyobb patrióta, mint az Egyesült Államok. Ez a 
patriotizmus nem nyílt protekcionizmusban, hanem kevésbé feltűnő 
formákban fejeződik ki, például ahagyományos hazai beszállítóhálózatban, 
melyet a japán nagyüzemek fenntartanak, s abban, hogy hajlandók a japán 
termékek magasabb árát is megfizetni. Ez a csoportidentitás teszi 
hatékonnyá az olyan intézményeket, mint az egész életre szóló alkalmazás, 
amely bizonyos japán nagyvállalatoknál szokásos. A nyugati gazdasági 
liberalizmus elvei szerint az egész életre szóló alkalmazás árt a gazdasági 
hatékonyságnak, mert az alkalmazottak túlságosan is biztonságban érzik 
magukat, mint azok az egyetemi tanárok, akik abbahagyják a publikálást, 
mihelyt megkapták véglegesítésüket. A kommunista világbeli tapasztalat — 
ahol mindenkinek valóban , nyugdíjas" és felettébb nyugodt állása volt — 
szintén megerősíti ezt a nézetet. A legnehezebb feladatokra a legkiválóbb 
tehetségeket kell megnyerni és a lehető legjobban megfizetni; a cégeknek 
azonban az is fontos érdekük, hogy elfásult, használhatatlanná vált 
embereiktől megszabaduljanak. A pártfogó-pártfogóit lojalitásban a 
klasszikus liberális gazdaságtan a piac megbénítóját, a gazdasági 
hatékonyság akadályát látja. És mégis, hála a csoportöntudatnak, melyet a 
japán kultúra annyira ápol és támogat, az alkalmazottja iránti 
paternalisztikus lojalitás , kifizetődik" a vállalatnak: ez az alkalmazott 
minden képességét latba veti, mert nemcsak önmagáért, hanem egy 
nagyobb szervezet dicsőségéért és hírnevéért dolgozik. És ettől a nagyobb 
szervezettől nem csupán fizetési csekket kap kéthetenként, hanem 
elismerést is és családja, barátai számára védelmet. A japánok rendkívül 
fejlett nemzeti öntudata pedig további identitás-, és ösztönzésforrással 
szolgál a családon és a vállalaton kívül. Így tehát még a mai korban is, 


amikor a vallási spiritualizmus szinte teljesen eltűnt, bizonyos egymást 
átfedő nagyobb közösségeknek sikerült megőrizniük a korábbi 
munkaerkölcsöt, az elismerésre alapozva ugyanis megteremtették a módját, 
hogy a munkavégző büszke lehessen a munkájára. 


Ez az igen fejlett csoportöntudat Ázsia más részeire ugyancsak jellemző, 
Európára azonban már jóval kevésbé, az Egyesült Államokban pedig alig 
lehet találkozni vele — itt azt sem igen értenék meg, hogyan ragaszkodhat 
valaki élethossziglan egy vállalathoz. De Ázsián kívül is vannak a 
csoportöntudatnak olyan formái, amelyek hozzájárulnak a munkaerkölcs 
fenntartásához. Egyikük, a gazdasági patriotizmusnak az a 
megnyilvánulása, hogy a vezetők és az alkalmazottak egyesült erővel 
fáradoznak további külső piacok megszerzésén, eléggé elterjedt több 
európai államban, például Svédországban és Németországban. A szakmai 
szövetségek is mindig a csoportöntudat forrásai voltak: egy ügyes és 
gyakorlott géplakatos nem csupán azért dolgozik, hogy bélyegezzen a 
gyárkapunál, hanem azért is, mert büszke munkája eredményeire. Ugyanez 
mondható el a szabadfoglalkozásúakról, akik viszonylag magas fokú 
képzettségük miatt különösen igénylik a thümosz kielégítését. 

A kommunizmus gazdasági összeomlásából megtanulhattuk, hogy a 
csoportöntudat bizonyos formái a munkaerkölcs erősítésében messze 
elmaradnak az egyéni érdek mögött. A keletnémet vagy a szovjet 
, dolgozó", akit a helyi pártfunkcionárius arról próbált meggyőzni, hogy 
munkájával a szocializmust építi, vagy arra akart rávenni, hogy szombatjait 
feláldozva fejezze ki szolidaritását a vietnamiakkal vagy a kubaiakkal, a 
munkát csak tehernek tekintette, és minden elképzelhető módon igyekezett 
kibújni alóla. Kelet-Európa demokratizálódó országai mind szembekerülnek 
az ebből származó problémával: munkaerkölcsüket az állami gondoskodás 
évtizedei után át kell hangolniuk, az egyéni érdek alapjára kell helyezniük. 


De több sikeres ázsiai és európai gazdaság tapasztalatai azt sugallják, 
hogy olyan országokban, amelyeknek kapitalista gazdaságuk van, a 
megfelelő személyi ösztönzések rendszerével, a nyugati liberális 
gazdaságelmélet lényegét alkotó egyéni érdek mint motivációs forrás 
gyakran nem ér fel bizonyos csoportérdekekkel. Nyugaton tudniillik rég 
rájöttek, hogy az emberek a családjukért keményebben dolgoznak, mint 
önmagukért, s hogy háború vagy válság idején hajlandók a nemzetért is 
dolgozni. Másrészt az Egyesült Államok és Nagy-Britannia erősen 
atomizált, kizárólag a racionális vágyra épülő liberális gazdaságának a 


termelékenysége egy bizonyos ponton csökkenni kezd. Ez akkor történik 
meg, amikor a munkavállalók már nem büszkék a munkájukra, eladandó 
árunak tekintik, semmi másnak, vagy amikor a munkavállalók és a 
menedzserek bérharcba keveredve ellenfelekké válnak ahelyett, hogy 
szövetségesekként kelnének versenyre más országok munkavállalóival és 
menedzsereivel. 227 


A kultúra ugyanúgy befolyásolja az országoknak azt a képességét, hogy a 
gazdasági liberalizmust működtessék, mint ahogy azt a képességüket 
befolyásolta, hogy a politikai liberalizmust létrehozzák és fenntartsák. 
Éppúgy, mint a politikai demokrácia sikere, a kapitalizmusé is bizonyos 
mértékben függ attól, tovább él-e egynéhány modernség előtti kulturális 
hagyomány a modern korban. Akárcsak a politikai liberalizmus, a 
gazdasági liberalizmus sem teljesen önfenntartó, valamelyest az irracionális 
thümosz-ra, is támaszkodik. 


A politikai vagy gazdasági liberalizmus széles körű térhódítása nem fogja 
megszüntetni a kultúrán alapuló különbségeket a népek között, sőt az 
ideológiai ellentétek feloldódásával ezek kétségkívül erősödnek majd. Sok 
amerikai már ma is nyomasztóbbnak érzi a Japánnal folytatott kereskedelmi 
vitákat, mint a szabadság kérdését szerte a világon, noha Japán és az 
Egyesült Államok politikai és gazdasági rendszere formailag azonos. 
Egyébként Japán állandó és lefaraghatatlannak tűnő kereskedelmi többlete 
az Egyesült Államokkal szemben szintén inkább kulturális tényezők 
következménye — a magas megtakarítási rátáé, a japán beszállítói rendszer 
zártságáé —, nem állami szintű protekcionizmus halmozta fel. A 
hidegháború ideológiai konfliktusait végérvényesen rendezni lehet, ha 
valamelyik fél késznek mutatkozik a kompromisszumra olyan sajátos 
politikai tágykörökben, mint a berlini fal, vagy ha félreteszi egész 
ideológiáját. A látszólag liberális demokrata kapitalista államok makacs 
kulturális különbségeit azonban sokkal nehezebb lesz eltörölni. 

Azok a kulturális különbségek, amelyek a japán és az amerikai 
munkafelfogás közt mutatkoznak, szinte elhanyagolhatónak látszanak 
azokhoz képest, amelyek Japánt és az Egyesült Államokat a harmadik 
világbeli, a kapitalizmus alkalmazásában jóval kevésbé sikeres országok 
seregétől elválasztják. A jólét legeredményesebbnek ígérkező útja a 
gazdasági liberalizmusé, s ezen bármelyik nép elindulhat. Sok ország 
esetében mindössze a helyes piacorientált politika megválasztása a 


probléma. De a politika a magas növekedési rátáknak csak a szükséges 
előfeltétele. A thümosz irracionális formái — a vallás, a nemzeti érzés, a 
szakmáknak és foglalkozásoknak az a képessége, hogy fenntartsák a munka 
kellő színvonalát, becsületét, és a dolgozók büszkeségét — továbbra is 
számtalan módon befolyásolják a gazdasági magatartást, s ezáltal, közvetve, 
a nemzetek anyagi helyzetét. És e különbségek megmaradása azzal járhat, 
hogy a nemzetközi élet ezentúl nem ideológiák csatatere lesz — hiszen a 
gazdaságilag sikeres államok legtöbbje azonos elveket követve 
rendezkedett és rendezkedik majd be -, hanem egyre inkább a különböző 
kultúrák küzdelmének a porondja. 


22 
A neheztelés birodalmai és a tisztelet birodalmai 


A kultúra hatása a gazdasági fejlődésre — akár serkentő, akár fékező ez a 
hatás — előre sejteti, hogy az egyetemes történelem haladásának, amelyről a 
II. részben beszéltünk, lehet majd egy s más akadálya. A modern gazdaság 
(az iparosodás folyamata, melyet a modern természettudomány determinál) 
erőnek erejével igyekezik az emberiséget egységesíteni, s eközben sok és 
sokféle hagyományos kultúrát pusztít el. De nem minden csatában győz, s 
rá kell jönnie, hogy bizonyos kultúrákkal és a thümosz bizonyos 
megnyilvánulásaival nehéz elbánni. Márpedig ha a gazdasági egységesítés 
folyamata megtorpan, akkor a demokratizálás folyamatának a jövője is 
bizonytalanná válik. A világ számos népe hiszi, hogy kapitalista jólétet és 
szellemi szinten liberális demokráciát akar, de ezt nem mindegyik tudja 
megszerezni. 


Ilyenformán, bár a liberális demokráciának jelenleg nincs rendszernek 
nevezhető alternatívája, a jövőben talán új, eddig sose látott tekintélyuralmi 
alternatívák fognak megjelenni. Ezeket az alternatívákat, ha sor kerül rá, két 
egymástól erősen elütő csoport hozza majd létre: azok, akik kulturális 
okokból gazdaságilag minduntalan kudarcot vallanak, jóllehet igyekeznek a 
gazdasági liberalizmust működtetni, illetve éppen azok, akik sikert sikerre 
halmoznak. 

Az első jelenség, a gazdasági kudarcok sugallta antiliberális doktrínák 
felbukkanása, régebbi keletű. A mai iszlám fundamentalista megújulást, 
amely jóformán a világ minden országát érinti, ahol a lakosság számottevő 


része muzulmán, a muzulmán társadalmak általános kudarcának a 
reakciójaként foghatjuk fel, annak a visszahatásaként, hogy nem tudták 
méltóságukat megvédeni a nem muzulmán Nyugattal szemben. A 
katonailag jóval erősebb Nyugattól mint versenytárstól tartva, a XIX. 
században és a XX. század elején ugyanis számos iszlám ország sebbel- 
lobbal modernizálni kezdett, igyekezve átvenni azokat a nyugati 
szokásokat, melyeket a versenyképességhez szükségesnek vélt. Akárcsak a 
Meidzsi-korszak japán reformjai, ezek a modernizálási programok igen 
átfogóak voltak, az élet minden területén be akarták vezetni a nyugati 
racionalizmus elveit, a gazdaságon kezdve, az államigazgatáson és a 
hadügyön át az oktatásig és a társadalompolitikáig. A legmódszeresebben 
Törökország járt el ebben: a XIX. századi Ottomán reformsorozatot a XX. 
században a mai török állam megalapítójáé, Kemal Atatürké követte, aki a 
török hazafiságon nyugvó világi társadalom megteremtését tűzte ki céljául. 
Az iszlám világ utolsó nagyobb nyugati , importja" az eszmék síkján a 
világi patriotizmus volt, amelyet Nasszer egyiptomi elnök nagy pánarab 
nemzeti mozgalmai, továbbá Szíria, Libanon és Irak Baath-pártjai 
képviseltek. 


Csakhogy a Meidzsi-korszak Japánjával ellentétben, amely a nyugati 
technika segítségével 1905-ben legyőzte Oroszországot, s 1941-ben az 
Egyesült Államokkal is szembeszállt, az iszlám világ legnagyobb része 
sohasem sajátította el meggyőző módon a Nyugattól átvetteket, s 
elmaradtak azok a politikai vagy gazdasági sikerek is, amelyekben a XIX. 
századi és XX. század eleji modernizálok reménykedtek. Az 1960-as és 70- 
es évekig, az olajnak köszönhető hirtelen meggazdagodásig, egyetlen 
iszlám ország sem léphetett fel a Nyugattal szemben, sem katonailag, sem 
gazdaságilag. Sőt nem egy közülük gyarmati függőségben élte át a második 
világháborút, s miután Izrael 1967-ben megalázó vereséget mért 
Egyiptomra, a világi pánarab egység terve is összeomlott. Az iszlám 
fundamentalista megújulás, amely az 1978—79-es iráni forradalommal 
került előtérbe, nem a , hagyományos értékek" modern korabeli 
továbbélésének az esete. Ezek az értékek, az erkölcsök és a vallási fegyelem 
meglazulásának a kifejezői, már az előző száz év során hitelüket vesztették, 
és méltán. Az iszlám megújulás egy sor régebbi, tisztább érték nosztalgikus 
felelevenítése, olyan értékeké, amelyek állítólag a távoli múltban voltak 
érvényben, és nem azonosak sem a közelmúlt devalválódott , hagyományos 
értékeivel", sem a Közel-Keletre oly gyatrán átplántált nyugati értékekkel. 


Ebben a tekintetben az iszlám fundamentalizmus és az európai fasizmus 
közt nem pusztán felületi a hasonlóság. Egyáltalán nem meglepő, hogy 
akárcsak az európai fasizmus, a fundamentalista megújulás is a kétségkívül 
legmodernebb országokat kerítette leginkább a hatalmába, mert a nyugati 
értékek átvétele főképp ezeknek a hagyományos kultúráját fenyegette. Az 
iszlám megújulás erejét csak akkor értjük meg, ha fel tudjuk mérni, milyen 
mély sebeket ejtett az iszlám társadalom méltóságán a kettős kudarc: hogy 
képtelen volt megőrizni hagyományos társadalma egységét és sikeresen 
elsajátítani a Nyugat technikáját és értékeit. 

Új antiliberális ideológiák megjelenése még az Egyesült Államokban is 
összefüggésbe hozható valamelyest a gazdasági tevékenységgel kapcsolatos 
különböző kulturális magatartásformákkal. A polgárjogi mozgalom 
legaktívabb korszakában a legtöbb amerikai fekete arra vágyott, hogy 
teljesen beilleszkedhessen a fehérek társadalmába, természetesen elfogadva 
az amerikai társadalom valamennyi uralkodó kulturális értékét. 
Problémájuk nem is az utóbbiakkal volt kapcsolatos, hanem azzal, hajlandó 
lesz-e a fehérek társadalma elismerni az ő méltóságukat, ha ők elfogadják 
ezeket az értékeket. De bár a hatvanas években hatálytalanították az 
egyenlőség törvényes korlátait, és a legkülönbözőbb akcióprogramok 
születtek a feketék támogatására, Amerika fekete bőrű lakosságának 
bizonyos rétegei nemhogy előbbre jutottak volna gazdaságilag, hanem 
inkább még lejjebb csúsztak, még kijjebb szorultak. 


Az állandó gazdasági sikertelenség egyik politikai következménye 
azonban az az egyre gyakrabban hallható állítás, hogy a gazdasági siker 
hagyományos fokmérői, a munka, a képzettség és a foglalkoztatottság nem 
egyetemes, hanem , fehér" értékek. Ahelyett, hogy az integrálódás 
lehetőségeit keresnék, a feketék helyét egy , színvak" társadalomban, 
bizonyos fekete vezetők egy sajátos afroamerikai kultúráról szónokolnak, 
amelyre büszkének kell lenni, mert megvan a maga történelme, megvannak 
a hagyományai, hősei és értékei, s egyenrangú a fehérek társadalmának a 
kultúrájával, de független tőle. Ez néha tovább is megy, , afrocentrizmus"- 
ba csap át, amely azt hirdeti, hogy az ősi afrikai kultúra magasabb rendű az 
olyan eszmerendszereknél, mint az , európai" szocializmus és kapitalizmus. 
Sok feketénél módosult az elismerés vágya: ennek a külön kultúrának a 
méltóságát szeretnék elismertetni az oktatási rendszerrel, a munkaadókkal, 
sőt magával az állammal is, nem pedig a saját általános emberi 
méltóságukat, például az embernek mint erkölcsi cselekvőnek a keresztény 


méltóságát, amelyre Martin Luther King is hivatkozott. Ennek a 
gondolkodásmódnak az eredménye a feketék mind jobban terjedő önkéntes 
szegregációja — ez ma a legtöbb amerikai egyetemen tapasztalható — és 
inkább a csoportméltóság politikájának a támogatása, mint az egyéni 
törekvésé vagy a gazdasági tevékenységé a társadalmi előrehaladás 
érdekében. 


De ha azok, akik kulturális hátrányaik miatt lemaradnak a gazdasági 
versenyben, új, antiliberális ideológiákkal állhatnak elő, akkor a 
tekintélyuralmi ideák másik potenciális forrása azoknak a csoportja lehet, 
akik átlagon felüli sikereket érnek el a gazdaságban. A francia és az 
amerikai forradalom liberális egyetemességének a legveszélyesebb ellenfele 
ma nem a kommunista világ, amelynek a gazdasági csődjét senki sem 
tagadhatja, hanem azok az ázsiai társadalmak, amelyek a liberális 
gazdaságot valamiféle paternalista tekintélyuralommal párosítják. A 
második világháború után Japán és más ázsiai országok sok éven át az 
Egyesült Államokat és Európát tekintették a teljesen modernizált 
társadalmak mintaképeinek, s meg voltak győződve róla, hogy át kell 
venniük tőlük mindent, a technikát éppúgy, mint a nyugati vezetési 
módszereket, sőt végül a nyugati politikai rendszereket is, csak így 
maradhatnak versenyképesek. De Ázsia elképesztő gazdasági sikere 
lassacskán arra a felismerésre vezetett, hogy ez a siker nem csupán a 
nyugati vívmányok és tapasztalatok átvételének és helyes alkalmazásának 
köszönhető, hanem annak is, hogy az ázsiai társadalmak megőrizték saját 
kultúrájuk bizonyos vonásait — például a szigorú munkaerkölcsöt —, és 
integrálták a modern gazdasági környezetbe. 


A politikai hatalomnak Ázsia nagy részén európai és észak-amerikai 
szemmel nézve sajátos forrásai vannak, és a liberális demokráciát kissé 
másképp értelmezik arrafelé, mint azokban az országokban, ahol 
megszületett.228 Azok a csoportok, amelyek a konfuciánus társadalmakban 
olyan fontos feladatot látnak el a munkaerkölcs fenntartásával, a politikai 
hatalom alapjaiként is nélkülözhetetlenek. Az egyén társadalmi rangját 
elsősorban nem a saját tehetsége vagy értéke határozza meg, hanem az a 
tény, hogy tagja egy sor egymásba kapcsolódó csoport egyikének. Így 
például bár Japán alkotmánya és jogrendje éppúgy elismeri az egyéni 
jogokat, mint az Egyesült Államoké, a japán társadalom szerint az elismerés 
mindenekelőtt a csoportokat illeti meg. Az egyénnek az ilyen 
társadalomban csak azért van méltósága, mert egy tekintélyes csoport tagja, 


és alkalmazkodik a szabályaihoz. De ha megpróbálja személyi méltóságát 
és jogait érvényesíteni, és a csoport ellen fordul, társai kiközösítik, s pária 
lesz, ami éppolyan keserves lehet, mint egy hagyományos despotizmus nyílt 
zsarnoksága. Ez iszonyatos erejű kényszer az alkalmazkodásra, amit az 
ilyen kultúrákban már a kisgyerekek is megtanulnak. Az ázsiai 
társadalmakban tehát az egyének ki vannak szolgáltatva, hogy Tocgueville-t 
idézzük, ,,a többség zsarnokságá"-nak — vagy inkább a többségekének, hisz 
az egyénnek számos kis és nagy társadalmi csoporttal van dolga élete 
folyamán. 


Ezt a zsarnokságot a japán társadalomból vett példákkal érzékeltethetjük, 
amelyekhez hasonlók minden keletázsiai kultúrában akadnak. Az első 
társadalmi csoport, amelynek az egyének Japánban tisztelettel tartoznak, a 
család, s az apa jóindulatú hatalma gyermekei fölött volt eredetileg a 
modellje az egész társadalomra jellemző hatalmi viszonyoknak, a 
kormányzók és kormányzottak viszonyát is beleértve.228 (Európában 
szintén az apai hatalom volt a politikai hatalom modellje, de a modern 
liberalizmus ezzel határozottan szakított.)289 Az Egyesült Államokban a 
gyerekektől elvárják, hogy tiszteletben tartsák szüleik hatalmát, de ahogy 
idősebbek lesznek, kezdik saját identitásukat szüleik ellenében 
érvényesíteni. A tizenéves-lázadás aktusa, melynek során a gyerek 
leplezetlenül elutasítja a szülők értékeit és óhajait, majdhogynem szükséges 
része a felnőtté, személyiséggé érésnek.36! A gyerekben ugyanis csak ez a 
lázadási aktus fejleszti ki az önállóság és függetlenség pszichikai erőit, az 
egyéni önérték thümotikus érzését, amely a gyereknek azon a képességén 
alapszik, hogy meg tud lenni az otthon oltalma nélkül, s amelyből az egyén 
később, már felnőttként is biztonságot merít. Csak miután ez a zendülés 
lezajlott, térhet vissza a gyerek a régi kapcsolathoz, a kölcsönös tisztelethez, 
amely szüleivel összefűzte, ezúttal azonban már nem függő, hanem 
egyenrangú félként. Japánban viszont sokkal ritkább a serdülőlázadás: az 
idősebbek iránti korai tiszteletnek felnőttkorban is folytatódnia kell. A 
thümosz ott nem annyira az egyéni énhez kötődik, amelynek a személyi 
tulajdonságaira az ember büszke, hanem inkább a családhoz és más 
csoportokhoz, amelyeknek a jó híre előbbre való bármely tagjukénál.2£2 
Haragra sem akkor lobban az ember, ha mások nem ismerik el az értékét, 
hanem ha e csoportokat alázzák meg, és a legnagyobb szégyennek nem a 


személyes fiaskóját érzi, hanem a csoportját ért gyalázatot.288 Japánban így 





a szülők továbbra is befolyásolják gyermekeik fontos döntéseit, például a 
házastárs megválasztását, amit egyetlen önérzetes amerikai fiatal sem tűrne 
el. A csoportöntudat második megnyilvánulása Japánban a nyugati 
értelemben vett politika lefojtása, lefokozása. A nyugati demokrácia 
ugyanis a helyessel és a helytelennel kapcsolatos különböző thümotikus 
nézetek harcára épül, amely például a lapok vezércikkeiben folyik s a több 
síkon lebonyolított választásokon zárul le, melyek eredményeképpen a 
különböző érdekeket vagy thümotikus szempontokat képviselő politikai 
pártok felváltva kerülnek kormányra. Ez a harc a normálisan működő 
demokrácia velejárójának, sőt szükséges kellékének számít. Japánban 
viszont a társadalom mint egész arra hajlik, hogy egyetlen nagy csoportnak 
tekintse magát, amelynek egyetlen stabil hatalomforrása van. A 
csoportösszhang feltétlen igénye a politika perifériájára szorítja ki a nyílt 
hadakozást; a politikai pártok nem váltják egymást a hatalomban, miután 
bizonyos , kérdések" miatt egymásnak estek: a Liberális Demokrata Párt 
(LDP) évtizedek óta uralkodik. Természetesen előfordulnak nyílt 
csatározások az LDP és az ellenzéki szocialista és kommunista pártok 
között, az utóbbiak azonban szélsőségeikkel jelentéktelenségre kárhoztatták 
magukat. Elmondhatjuk, hogy a komolyabb politikai élet nem a 
nyilvánosság előtt, hanem az LDP központi apparátusában vagy a színfalak 
mögötti dolgozószobáiban folyik.38$ Az LDP-n belül pedig a frakciók 
szüntelen manőverezése a politika tárgya, s ezek a frakciók személyi, 
pártfogó-pártfogolt kapcsolatokon alapulnak, és édeskevés közük van 
ahhoz, amit Nyugaton bátki is a politika céljának tart. 


Japánban a csoportegyetértés kemény fegyelmét valamelyest 
ellensúlyozza, hogy méltányolják azoknak a bátorságát, akik az ár ellen 
úsznak — példa rá Jukio Misima, a regényíró. De sok más ázsiai 
társadalomban nemigen rokonszenveznének egy Szolzsenyicin vagy egy 
Szaharov elvi individualizmusával, akik egyedül szálltak szembe az őket 
körülvevő társadalom igazságtalanságával. Frank Capra Mr. Smith 
Washingtonba megy című filmjében Jimmy Stewart egy naiv kisvárosi 
embert alakít, akit a választott szenátor halála után a politikai nagykutyák 
megbíznak állama képviseletével. Washingtonban aztán Stewart nem győz 
háborogni a korrupció láttán, s alaposan megdöbbentve megbízóit, akik 
manipulálni akarták, egy szál magában obstrukcióba kezd a szenátusban, 
hogy megakadályozza egy tisztességtelen törvényjavaslat elfogadását. Ez a 
Stewart játszotta figura bizonyos értelemben az amerikai hős őstípusa. Ám 


sok ázsiai társadalomban őrültségnek találnák, hogy valaki így, pusztán 
saját elhatározásából sutba vágja az érvényben lévő közmegegyezést. 


Amerikai vagy európai fogalmak szerint a japán demokrácia 
meglehetősen tekintélyelvűnek látszik. Az ország leghatalmasabb emberei 
az LDP szervezetének vagy frakcióinak a vezetői, akiket nem a nép akarata 
juttatott ilyen magasra, hanem az a körülmény, hogy az elit iskolákból 
kerültek ki vagy jó pártfogóik voltak. Ezek az emberek úgy hoznak a 
közösség jólétét érintő jelentős döntéseket, hogy viszonylag kevés 
visszajelzést kapnak a választóktól és a közvélemény más képviselőitől. A 
rendszer lényegében demokratikus marad, mivel formailag szabályszerű 
demokrácia, azaz megfelel a liberális demokrácia kritériumainak: előírt 
időközökben választásokat tart több párt részvételével, és biztosítja az 
alapvető jogokat. A japán társadalom nagy része az egyetemes egyéni jogok 
nyugati fogalmait is elfogadta és magáévá tette. Másrészt viszont azt 
mondhatnánk, hogy Japán bizonyos tekintetben egypárti diktatúra, de az 
uralkodó párt jóindulatú, nem úgy erőszakolja rá magát a társadalomra, 
mint a szovjet kommunista párt, Japán népe maga akarta, hogy így 
kormányozzák. A jelenlegi japán kormányzati rendszer széles körű 
társadalmi egyetértést tükröz, amely Japán csoportorientált kultúrájában 
gyökerezik, s ez a kultúra igen nehezen viselné el a , hevesebb?" politikai 
küzdelmeket vagy a pártok váltakozását a hatalomban. 


Mivel azonban ez a széles körű egyetértés a csoportharmónia kívánatos 
voltát illetően a legtöbb ázsiai társadalomban megvan, nem meglepő, hogy 
a tekintélyuralomnak egy nyíltabb változata is széles körben elterjedt ebben 
a térségben. Fel lehetne hozni azt az érvet és sokan meg is tették — a 
legnevesebb közülük Li Kuan Ju volt, Szingapúr előző miniszterelnöke —, 
hogy a paternalista tekintélyuralom jobban illik Ázsia konfuciánus 
hagyományaihoz, s ami ennél sokkal fontosabb: jobban összeegyeztethető a 
gazdasági növekedés egyenletesen magas arányszámaival, mint a liberális 
demokrácia. A demokrácia a növekedés kerékkötője, nyilatkoztatta ki Li, 
mert megnehezíti a racionális gazdasági tervezést, és pártolja az 
egyenlőségről szavaló szibaritizmust, amely csak az élvezetekkel törődik, s 
a magánérdekek légióját akarja érvényesíteni, a közösségnek mint egésznek 
a rovására. Szingapúr maga az utóbbi években azzal vált hírhedtté, hogy 
minden módon igyekezett elnémítani a sajtóbeli kritikákat, és nem egy 
esetben megsértette az ellenzéki politikusok emberi jogait. Ráadásul a 
szingapúri kormányzat olyan mértékben avatkozik be a polgárok 


magánéletébe, ami Nyugaton teljesen elfogadhatatlan volna, például előírta, 
milyen hosszú lehet a fiúk haja, betiltotta a videojátékokat, és komoly 
bírságokat szabott ki olyan apró vétségekért, mint a szemetelés vagy a 
nyilvános vécék leöblítésének az elmulasztása. A szingapúri 
tekintélyuralom XX. századi mértékkel mérve ártalmatlan, de két 
szempontból is figyelemre méltó. Az egyik: rendkívüli gazdasági sikerek 
fűződnek hozzá; a másik: hívei egyáltalán nem mentegetik, nem állítják, 
hogy átmeneti megoldás csupán — azt állítják, hogy különb rendszer a 
liberális demokráciánál. 


Az ázsiai társadalmak sokat veszítenek csoportorientáltságukkal. 
Tagjaikat nagyfokú alkalmazkodásra kényszerítik, s az egyéniség 
legszerényebb megnyilatkozásait is elnyomják. Az ilyen társadalmi 
berendezkedéssel járó hátrányokat a legjobban a nők helyzete mutatja: a 
hagyományos patriarchális család eszményítése igen szűkre szabja a 
lehetőségeiket, a férjhez menésen kívül nem sokat kezdhetnek az életükkel. 
A fogyasztóknak kevés joguk van, s el kell fogadniuk az adott 
gazdaságpolitikát, amelyet alig befolyásolhatnak. A csoportra alapozott 
elismerés végső soron irracionális: szélsőséges esetekben sovinizmussá 
fajulhat, és háborút robbanthat ki, mint a harmincas években. De hagyjuk a 
háborút -a csoportorientált elismerés egyébként is sokszor felettébb gyatrán 
működik. Manapság például a fejlett államokat valósággal elárasztják az 
idegenek, szegényebb és kevésbé stabil országok szülöttei, akiket a munka 
és a biztonság reménye vonz. Akárcsak az Egyesült Államoknak, Japánnak 
is szüksége van olcsó munkaerőre bizonyos foglalkozási ágakban, de talán a 
legkevésbé alkalmas bevándorlók kezelésére, mivel a társadalmát alkotó 
csoportok alapjában véve intoleránsak. Az Egyesült Államok atomizált 
liberalizmusa viszont az elképzelhető legjobb alap nagyszámú bevándorló 
sikeres beolvasztására. 

De bár réges-rég megjósolták, hogy a fogyasztói társadalom 
kialakulásával a hagyományos ázsiai értékek uralma véget ér, ez a jóslat 
igencsak lassan válik valóra. Talán azért, mert az ázsiai társadalmaknak 
vannak bizonyos erősségeik, amelyekről tagjaik nem egykönnyen 
mondanak le, kivált, ha szemügyre veszik a nem ázsiai alternatívákat. Az 
amerikai munkásoknak és alkalmazottaknak tudniillik nem kell ugyan a 
vállalat himnuszát zengeniük, miközben csoportos tornagyakorlatokat 
végeznek, de a mai amerikai élettel kapcsolatos egyik leggyakoribb panasz 
éppen a közösségi szellem hiánya. Nos, ez a közösségi szellem az Egyesült 


Államokban a családokban szűnt meg először, amelyek egyre inkább 
szétzilálódtak és atomizálódtak az elmúlt évtizedek alatt, s hogy miképp, 
azt minden amerikai jól tudja. De kiviláglik ez abból is, hogy sok amerikai 
semmi értelmét sem látja a helyi kötődéseknek, s hogy a közvetlen családi 
körön kívüli társadalmi érintkezés lehetősége szintén megszűnt. Az ázsiai 
társadalmak viszont éppen közösségi érzést nyújtanak, s a jelek szerint 
sokan azok közül, akik ebben a kultúrában nőttek fel, a társadalmi 
alkalmazkodást és az individualizmus visszaszorítását nem találják nagy 
árnak érte. 


Ezeknek a megfontolásoknak a fényében úgy tetszik, hogy Ázsia, és 
főképpen Japán, különösen kritikus fordulóponthoz érkezett a 
világtörténelem szempontjából. Elképzelhető, hogy Ázsia két haladási irány 
közt választhat majd, ha a jövőben is így fejlődik gazdaságilag. Egyrészt a 
kontinens egyre kozmopolitább és egyre műveltebb lakossága folytathatja 
az egyetemes és kölcsönös elismerés nyugati eszméinek az elsajátítását, ami 
a szabályszerű liberális demokrácia továbbterjedéséhez vezethet. A 
csoportoknak mint a thümotikus identifikáció forrásainak a fontossága 
csökkenni fog; az ázsiaiak jobban törődnek majd a személyi méltósággal, a 
nők jogaival, a magánfogyasztással, s magukévá teszik az egyetemes 
emberi jogok elveit. Ez az a folyamat, amely Dél-Koreát és Tajvant a 
szabályszerű demokrácia felé terelte az elmúlt évtizedekben. Japán már 
igen messzire jutott el ezen az úton a háború utáni időszakban, s a 
patriarchális intézmények elsorvadása révén sokkal , modernebb?" állam lett, 
mint mondjuk Szingapúr. 

Másrészt, ha az ázsiaiak megbizonyosodnak róla, hogy sikerüket inkább 
a saját kultúrájuknak, semmint az átvetteknek köszönhetik, ha az amerikai 
és európai gazdasági növekedés elmarad a távol-keleti mögött, ha Nyugaton 
folytatódik az olyan társadalmi alapintézmények felmorzsolódása, mint a 
család, s ha az ottani társadalmak bizalmatlansággal vagy rosszindulattal 
kezelik Ázsiát, akkor a Távol-Keleten teret nyerhet a módszeresen 
antiliberális és antidemokratikus alternatíva, amely a technokratikus 
gazdasági racionalizmust paternalisztikus tekintélyuralommal párosítja. 
Eddig még sok ázsiai társadalom legalább szóban elismerte a liberális 
demokrácia elveit, elfogadva a formát, de az ázsiai kulturális 
hagyományokhoz igazítva a tartalmat. Ám lehetséges, hogy egyszer majd 
nyíltan szakítani fognak a demokráciával, s magát a formát is elvetik, 
mondván, hogy a Nyugat erőltette rájuk, s éppoly kevés része van az ázsiai 


társadalmak sikeres működésében, mint a nyugati vezetéstechnikának a 
gazdasági eredményeikben. A liberális demokrácia módszeres ázsiai 
elvetésének a kezdete hallik ki Li Kuan Ju elméleti nyilatkozataiból, és 
olvasható ki bizonyos japán szerzők, például Sintaro Isihara írásaiból. Ha 
egy ilyen alternatíva megjelenik, Japánnak döntő szerepe lesz, mert számos 
ázsiai ország ma már benne Tátja a modernizáció modelljét, nem az 
Egyesült Államokban.3£2 


Nagyon valószínű, hogy az új ázsiai tekintélyuralom nem az a fajta 
kíméletlen totalitárius rendőrállam lenne, amelyet jól ismerünk. A 
zsarnokságot a tisztelet tartaná fenn, az emberek készsége, hogy 
engedelmeskedjenek a felsőbbségnek, és alkalmazkodjanak egy sor merev 
társadalmi normához. Az viszont kétséges, hogy ezt a politikai rendszert 
exportálni lehet majd más kultúrákba, amelyeket nem hat át Ázsia 
konfuciánus örökségének a szelleme, hiszen az iszlám fundamentalizmust 
sem lehet exportálni a nem muzulmán világba.2££ A tisztelet birodalma, 
melyet képvisel, példátlan jólétet hozhat, de a legtöbb polgár számára 
valamiféle meghosszabbított gyermekkort is, s így nem elégíti ki teljesen a 
thümosz-t. 


A mai világban különös kettősséget látunk: egyrészt az egyetemes és 
egységes állam győzelmét, másrészt a népek fennmaradását. Egyfelől azt 
tapasztaljuk, hogy az emberiség egyre egységesebb lesz, ami a modern 
gazdaságnak és technikának, valamint annak tulajdonítható, hogy a 
racionális elismerésnek mint a kormányzatok egyedüli legitim alapjának az 
eszméje mind jobban elterjed világszerte. Másfelől viszont mindenütt 
észlelhető ellenállás is ezzel az egységesítéssel szemben, és törekvés a 
kulturális identitás erőteljesebb érvényesítésére, főképp nem politikai 
szinten, ami végső soron inkább megszilárdítja a meglévő korlátokat a 
népek és nemzetek közt. A leghidegebb szörnyetegnek nem teljes a diadala. 
Noha az elfogadható gazdasági és politikai szervezet formáinak a száma az 
eltelt száz évben állandóan csökkent, a tovább élő formák — a kapitalizmus 
és a liberális demokrácia lehetséges értelmezései ma is többfélék. Ez arra 
mutat, hogy bár az államok közti ideológiai különbségek háttérbe 
szorulnak, más, szintén fontos, de már a kultúra és a gazdaság körébe 
tartozó különbségek lépnek a helyükre. Ezek a különbségek továbbá azt 
sugallják, hogy a jelenlegi államrendszer egyhamar nem fog összeomlani, s 
egy szó szerint egyetemes és egységes állammá formálódni.2£7 Az 


identifikáció központjában ezentúl is a nemzet áll majd, bár egyre több 
nemzet alkalmazza már ugyanazokat a gazdasági és politikai szervezési 
formákat. 


Meg kell tehát vizsgálnunk, milyenek lesznek az ilyen államok közti 
kapcsolatok, s miben különböznek majd attól a nemzetközi rendtől, amelyet 
megszoktunk. 


23 
A ,, realizmus" irrealitása 


S istenről nagy valószínűséggel, az emberről pedig minden bizonnyal 
állíthatjuk, hogy a természetükben mindig ott rejlő kényszer alapján, ha 
megvan rá a hatalmuk, uralkodni akarnak. Ezt a törvényt nem mi találtuk 
ki, s fennállása óta nem mi alkalmazzuk először, hanem már készen 
örököltük, s minden időkre érvényes örökségként fogjuk is hátrahagyni. S 
ha eszerint járunk el, ezt abban a tudatban tesszük, hogy ti vagy bárki más 
hasonló hatalom birtokában ugyanúgy cselekednék, mint mi. 


Az athéniak beszéde a mélosziakhozőz 


Thuküdidész: A peloponnészoszi háború története2€8 


A történelem irányzatos voltának a nemzetközi kapcsolatokra is jelentős 
hatással kellene lennie. Mert ha az egyetemes és egységes állam 
, eljövetele" annyit jelent, hogy az egy társadalomban élők szintjén 
megvalósul a racionális elismerés és megszűnik az úr-rabszolga viszony, 
akkor az ilyen típusú államoknak a nemzetközi rendszerben való elterjedése 
a nemzetek közti úr-rabszolga viszonynak szintén véget vetne — azaz véget 
érne az imperializmus, s ezzel csökkenne a háborús veszély. 


Csakhogy a XX. század eseményei nemcsak az egyetemes történelem és 
az országokon belüli pozitív változások lehetőségét illetően támasztottak 
mély pesszimizmust, hanem az országok közti kapcsolatok tekintetében is. 
Sőt a pesszimizmus utóbbi formája bizonyos értelemben sokkal mélyebb és 
teljesebb, mint a belpolitikával kapcsolatos. Mert míg a gazdaságtan és a 
szociológia fő irányzatainak a képviselői az elmúlt évszázad során töviről 
hegyire megvitatták a történelem és a történelmi változás problémáját, 
addig a nemzetközi kapcsolatok teoretikusai úgy beszélnek, mintha a 
történelem nem létezne, mintha például az imperializmus és a háború örök 


érvényű tényezője volna az emberiség sorsának, amelynek az alapvető 
meghatározói ugyanazok volnának még ma is, mint Thuküdidész idejében 
voltak. Bár a társadalmi környezet összes többi tényezője — a vallás, a 
család, a gazdaság szervezete, a politikai legitimitás fogalma — részt vesz a 
történelmi fejlődésben, a nemzetközi kapcsolatok állítólag változhatatlanok: 
, a háború örök" 282 

A nemzetközi kapcsolatok e pesszimista szemléletét rendszerré is 
formálták, amelyet , realizmusának, ,,Real-politik"-nak vagy , hatalmi 
politiká"-nak titulálnak. A realizmus — akár nevén nevezik, akár nem — 
szolgáltatja ma az irányelveket a nemzetközi kapcsolatok megértéséhez, és 
alakítja ki jóformán valamennyi külpolitikai szakértő gondolkodását az 
Egyesült Államokban és a világ nagy részén. Hogy fel tudjuk mérni, milyen 
hatással van a demokrácia terjedése a nemzetközi politikára, elemeznünk 
kell a jelenleg uralkodó irányzat, a realista iskola gyöngéit. 


A realizmus ősatyja valójában Machiavelli volt, aki úgy vélte, az 
embereknek nem ahhoz kell szabniuk a viselkedésüket, hogy a filozófusok 
elképzelései szerint miként kellene élniük, hanem ahhoz, hogy ténylegesen 
miként élnek, s aki azt tanította, a legjóindulatúbb államoknak ajánlatos a 
legrosszindulatúbb államok politikáját másolni, hogy életben 
maradhassanak. Olyan doktrínaként azonban, amely a jelenkori politikában 
is eligazít, a realizmus csak a második világháború után lépett színre. Azóta 
különböző formákat öltött. Eredeti megfogalmazása közvetlenül a háború 
előtt és után publikáló szerzőktől származott: Reinhold Niebuhrtól, a 
teológustól, George Kennantól, a diplomatától és Hans Morgenthau 
professzortól, akinek a nemzetközi kapcsolatokról írt tankönyve talán a 
leginkább befolyásolta az amerikaiak külpolitikai nézeteit a hidegháború 
idején.29 A későbbiekben több elméleti változat született, például a , neo-? 
vagy a , strukturális" realizmus, de a mostanit megelőző nemzedék egyetlen 
tagja se hirdette és védte a realizmust olyan meggyőző erővel, mint Henry 
Kissinger. Miniszterként Kissinger hosszú időre szóló feladatának 
tekintette, hogy átnevelje az amerikai közönséget, hogy letérítse a 
hagyományos wilsoni liberalizmus útjáról, és megnyerje a külpolitika 
, Tealistább? szemléletének. A realizmus jellemzi Kissinger számos 
tanítványának és pártfogolnának a gondolkodását is, akik távozása után 
még jó ideig irányították az amerikai külpolitikát. 


Minden realista elmélet abból a feltételezésből indul ki, hogy a 
bizonytalanság egyetemes és állandó sajátossága a nemzetközi rendnek, 
lévén ez a , rend? tartósan rendezetlen, anarchikus jellegű. Mivel 
nemzetközi uralkodó nincs, valamennyi állam potenciális fenyegetést érez 
valamennyi más állam részéről, s úgy látja, csak akkor élhet biztonságban, 
ha fegyverrel meg tudja védeni magát. A fenyegetettségnek ez az érzése 
szinte elkerülhetetlen, hisz minden állam félremagyarázza, fenyegetőnek 
találja a többi állam , védelmi" intézkedéseit, és lépéseket tesz saját 
védelmére, amit viszont a többi állam magyaráz félre, tekint támadás 
előkészítésének. A fenyegetés így önmagát beteljesítő próféciává válik. 
Ennek a helyzetnek a következménye az, hogy az összes állam igyekszik a 
maximálisra növelni erejét a többiéhez képest. A vetélkedés és a háború 
szükségszerű , mellékterméke" a nemzetközi rendszernek, nem maguknak 
az államoknak a természete miatt, hanem mert az államok rendszere mint 
egész anarchikus jellegű. 


A szükséges erő vagy éppen erőfölény megszerzésére való törekvésnek 
semmi köze az államok belső berendezkedéséhez — a teokráciák ebben 
megegyeznek a rabszolgatartó arisztokráciák uralta országokkal, a fasiszta 
rendőrállamok a kommunista diktatúrákkal vagy a liberális demokráciákkal. 
Morgenthau megmagyarázta, hogy ,,a politika természetéből logikusan 
következik, hogy a politikai drc-ámák szereplőit ideológiai álarcok viselésére 
kényszeríti, amelyek elleplezik tetteik közvetlen célját", s ez a cél mindig az 
erő, a hatalom.28 Oroszország például a cári uralom alatt éppúgy 
terjeszkedett, mint a bolsevikok alatt; állandó a terjeszkedés volt, nem a 
kormányzati forma.$8 A jövőre nézve az várható, hogy az orosz 
kormányzat, jóllehet már szőröstül-bőröstül levedlette a marxizmus- 
leninizmust, változatlanul hajlamos lesz a terjeszkedésre, mert az orosz nép 
hatalomvágyát a területszerzés testesíti meg. Japán most liberális 
demokrácia ugyan, nem katonai diktatúra, mint volt a harmincas években, 
de továbbra is elsősorban és mindenekfelett Japán, csak már nem ágyú- és 


puskagolyókkal, hanem a jennel uralkodik Ázsián.2-€ 


Ha a hatalmi törekvések azonosak is valamennyi államban, a háború 
valószínűsége ténylegesen nem bizonyos államok agresszív viselkedésétől 
függ, hanem attól, hogy a hatalmi viszonyok az államok rendszerében 
kiegyensúlyozottak-e avagy sem. Ha kiegyensúlyozottak, akkor az 
agressziónak nincs sok értelme; ha nem, akkor egynémely állam kísértést 


érezhet, hogy legázolja szomszédait. A realizmus eredeti formájának a hívei 
azt állítják, a háború és béke kérdésében egyedül a hatalom megoszlása a 
döntő. Mármost a hatalom lehet , kétpólusú? — ebben az esetben a rendszer 
két állama uralkodik az összes többi fölött. Történelmi példák: Athén és 
Sparta a peloponnészoszi háború idején, Róma és Karthágó néhány 
évszázaddal később, a Szovjetunió és az Egyesült Államok a hidegháború 
korában. Az alternatíva a , többpólusú? rendszer, melyben a hatalom több 
állam közt oszlik meg: ez volt a helyzet a XVIII. és a XIX. századi 
Európában. A realisták hosszasan vitáztak arról, vajon a kétpólusú vagy a 
többpólusú rendszer biztosítja-e hosszabb időre a nemzetközi stabilitást. 
Legtöbbjük arra a következtetésre jutott, hogy a kétpólusú a stabilabb, bár 
ennek az okai közt valószínűleg vannak olyan történelmi véletlenek is, mint 
a modern nemzetállamok szövetségi rendszerében mutatkozó 
merevségek.27 Eszerint a második világháború utáni kétpólusú 
hatalommegoszlás az egyik oka annak, hogy Európa 1945 óta, tehát 
majdnem fél évszázada békében él, amire eddig nemigen volt példa. 


A realizmus legszélsőségesebb formája a nemzetállamokat 
biliárdgolyókként kezeli, amelyeknek a belsejét nem kell ismerni ahhoz, 
hogy ki lehessen számítani a viselkedésüket. A világpolitika tudorait nem 
érdekli e golyók , belvilága?. Az embernek csak a mechanika törvényeivel 
kell tisztában lennie, amelyek a kölcsönhatásukat szabályozzák: milyen 
szögben gurul tovább a mandinerről lepattanó golyó, mennyit ad át 
energiájából a két másiknak, amelyet egyszerre eltalál. A nemzetközi 
politika ilyenformán nem komplex és történelmileg fejlődő társadalmak 
kölcsönhatására épül, s a háborúkat sem értékek összeütközése magyarázza. 
A biliárdgolyó-felfogással elég annyit tudni, hogy egy nemzetközi rendszer 
kétpólusú vagy többpólusú-e, s máris lehet nyilatkozni a háború vagy a 
béke esélyeiről. 

A realizmusnak két formája van: az egyik leírja, milyen a nemzetközi 
politikai helyzet, a másik előírja, hogyan alakítsák az államok 
külpolitikájukat. Az előírások értéke nyilvánvalóan függ a leírások 
pontosságától. Jó szándékú ember aligha volna hajlandó a realizmus cinikus 
elvei szerint eljárni, mondja Machiavelli, ha a , sok rossz szándékú ember" 
a viselkedésével nem kényszerítené rá. Az előírásokat adó realizmus 
néhány ismerős politikai szabályban foglalható össze. 


Az első szabály: a nemzetközi bizonytalanság problémájának a legjobb 
megoldása a potenciális ellenségek közti erőegyensúly fenntartása. Mivel az 
államok vitáit végső soron a háború dönti el, az államoknak elég erőseknek 
kell lenniük, hogy adott esetben megvédhessék magukat. Nem 
támaszkodhatnak csupán nemzetközi szerződésekre és olyan nemzetközi 
szervezetekre, mint az ENSZ, amelyeknek nincs módjuk sem határozataik 
végrehajtatására, sem a vétkek megtorlására. Reinhold Niebuhr, arra 
hivatkozva, hogy a Népszövetség nem tudta megbüntetni Japánt a 
mandzsúriai invázióért, kijelentette: , a nemzetközi közösség tekintélye nem 
elég nagy... képtelen olyan közösségi szellemet kialakítani, amely kellően 
egységes lenne ahhoz, hogy megfegyelmezhesse az akaratának ellenszegülő 
nemzeteket? 228 A nemzetközi politika birodalmában a szó , aranyfedezete" 
a katonai erő. Az erő más formái, például a természeti kincsek vagy az ipari 
teljesítőóképesség szintén fontosak, de főleg mint feltételek az önvédelem 
katonai eszközeinek megteremtéséhez. 


A realizmus második tanítása az, hogy a barátokat és az ellenségeket 
elsősorban erejük, hatalmuk alapján kell megválasztani, nem pedig 
ideológiájuk vagy államrendjük belső jellege alapján. Erre számtalan esetet 
idézhetnénk a világpolitikából, köztük az Egyesült Államok és a 
Szovjetunió szövetségét Hitler legyőzésére vagy a Bush-kormányzat 
összefogását Szíriával Irak ellen. Napóleon tönkreverése után a 
franciaellenes koalíció, amelynek vezetője Metternich herceg osztrák 
külügyminiszter volt, nem darabolta fel és büntető célzatú engedményekre 
sem kényszerítette Franciaországot, abból a meggondolásból, hogy még 
szükség lehet rá, ellensúlyképpen, ha netán ismét fenyegetik valakik, 
valahonnan, Európa békéjét. 


És valóban, később nem Franciaország, hanem Németország és 
Oroszország próbálta megbontani az európai status guót. Ez a higgadt, 
minden ideológiai szemponttól vagy bosszúvágytól mentes erőegyensúly 
volt Kissinger első könyvének a tárgya, s maradt mindmáig a gyakorlatba 


átültetett realizmus egyik klasszikus példája. 


A harmadik, az előzővel rokon elv az, hogy ha fel akarnak mérni 
bizonyos külföldi fenyegetéseket, az államférfiaknak az illető ország vagy 
országok katonai lehetőségeit kell megvizsgálniuk, nem pedig a szándékait. 
A realizmus szerint ugyanis a szándék, mondhatni, mindig megvan; az az 
ország, amely ma barátságosnak és békésnek látszik, holnap egész más 


képet mutathat. A katonai lehetőségek azonban — a tankok, repülőgépek, 
ágyúk száma — nem változnak olyan gyorsan, mint a hangulatok, és 
megbízhatóan jelzik, mikor lesz a törekvésekből valóság. 


A realista elmélet utolsó tétele vagy tételsora azt bizonygatja, hogy a 
moralitásnak a külpolitikában nincs helye. Morgenthau szigorúan bírálta azt 
a széles körben észlelhető tendenciát, hogy , némelyik nemzet a saját 
morális elképzeléseit azonosítja a világmindenséget kormányzó morális 
törvényekkel", s rámutatott, hogy ez kevélységre és képességeink 
túlbecsülésére vezet, míg ,,az érdek fogalmának a hatalom vonatkozásában 
való meghatározása... a morális túlkapásoktól és a politikai balgaságoktól 
egyaránt megóv bennünket".280 Kissinger hasonló szellemben írt a 
kérdésről, kifejtve, hogy az államoknak kétfajta rendszerük van, a , legitim" 
és a , forradalmi". Az előbbiben a tagállamok mind elfogadják egymás 
alapvető legitimitását és létezési jogát, s ezt semmi módon nem próbálják 
aláásni. A forradalmi államrendszerben viszont állandóak — és súlyosak — a 
konfliktusok, mert bizonyos tagok nem hajlandók elfogadni a status 
guót.281 A forradalmi állam egyik legjobb példája a Szovjetunió, amely már 
a kezdet kezdetén kötelezte magát, hogy küzdeni fog a világforradalomért, 
és a szocializmus végső győzelméért. De liberális demokráciák is 
cselekszenek néha úgy, mint a forradalmi államok, köztük az Egyesült 
Államok, amely olyan helyeken próbálta meghonosítani kormányzati 
formáját, ahol az egyelőre nemigen helyénvaló: gondoljunk csak Vietnamra 
vagy Panamára! A forradalmi államrendszerek eredendően hajlamosabbak a 
konfliktusokra, mint a legitimek: tagjaik nincsenek megelégedve az egymás 
mellett éléssel, és minden összeütközést manicheusi, alapelvekkel 
kapcsolatos küzdelemnek tekintenek. És mivel a legfőbb cél a béke — kivált 
a nukleáris korban -, a legitim államok rendszere feltétlenül előnyben 
részesítendő a forradalmi államokéval szemben. 


Mindebből az következik, hogy a realisták erősen ellenzik a moralitás 
bevonását a külpolitikába. Niebuhr szerint a moralista éppolyan veszélyes 
utakra kalauzolhat bennünket, mint a realista. Általában nem veszi észre, az 
igazságtalanságnak és a kényszernek mennyi eleme vegyül ma is a 
társadalmi békébe... Az együttműködés és a kölcsönösség túl kritikátlan 
dicsőítésének ennélfogva az az eredménye, hogy belenyugszunk a 
hagyományos igazságtalanságba, és örülünk, ha a kényszer már kevésbé 


durva és nyílt.282 


Ez egy meglehetősen paradox helyzethez vezet: a realisták, akik 
mindenképp igyekeznek fenntartani a katonai erőre alapozott hatalmi 
egyensúlyt, keresik leginkább a megegyezést a nagy hatalmú ellenséggel. 
Az utóbbi természetes folyománya a realista álláspontnak. Mert ha az 
államok közti vetélkedés bizonyos értelemben örökös és egyetemes, akkor 
az ellenséges államok ideológiájában vagy vezetésében bekövetkező 
változások nem javítanak számottevően a helyzeten, nem visznek közelebb 
a nemzetközi biztonság dilemmájának a megoldásához. Az olyan kísérletek, 
amelyek a biztonság kérdését forradalmi eszközökkel akarják rendezni — 
például úgy, hogy az emberi jogok megsértése miatt alapjaiban támadják a 
rivális kormányzatok legitimitását —, nem szerencsések és balul üthetnek ki. 


Ennélfogva nem véletlen, hogy a korábbi realisták — így maga Metternich 
is — inkább diplomaták voltak, mint harcosok, s hogy a realista Kissinger, 
aki pedig vajmi kevésre becsülte az Egyesült Nemzeteket, hozta tető alá a 
hetvenes évek elején az amerikai-szovjet ,,détente?-ot — azaz enyhítette a 
feszültséget egy liberális demokrácia és a még teljesen megreformálatlan 
Szovjetunió közt. Kissinger ezt annak idején azzal próbálta 
megmagyarázni, hogy a szovjet kommunista hatalom állandó része a 
realitásnak, jámbor óhajok nem fogják eltávolítani, gyökeresen 
megreformálni lehetetlen, az amerikaiaknak tehát hozzá kell szokniuk a 
gondolathoz, hogy célszerűbb megegyezni, mint újra és újra szembeszállni 
vele. Az Egyesült Államoknak és a Szovjetuniónak közös érdeke volt a 
nukleáris háború elkerülése, és Kissinger következetesen tiltakozott az 
ellen, hogy némelyek az emberi jogok kérdésének a feszegetésével, például 
a szovjet zsidók kivándorlásának a szorgalmazásával nehezítsék az erre 
irányuló kétoldalú erőfeszítéseket. 


A realizmus jelentős és üdvös szerepet játszott az amerikaiak külpolitikai 
gondolkodásának a kialakításában a második világháború után. És 
mellesleg megmentette az Egyesült Államokat attól, amire pedig hajlama 
volt: hogy a liberális internacionalizmus egy igen naiv formájában keresse a 
biztonságát, főképp az Egyesült Nemzetekre támaszkodva. A realizmus 
megfelelő eszmei keretet adott a nemzetközi politika értelmezéséhez abban 
a korszakban, mert a világ a realista elvek szerint működött. Nem annyira 
azért, mert ezek örök igazságokat tükröznek, hanem inkább azért, mert a 
radikálisan különböző és kölcsönösen ellenséges ideológiájú államok élesen 
elhatárolódtak egymástól. A világpolitika fejleményeit századunk első 
felében először az agresszív európai nacionalizmusok — legfőképpen a 


német —, majd a fasizmus, a kommunizmus és a liberális demokrácia 
összeütközései határozták meg. A fasizmus készséggel elfogadta 
Morgenthaunak azt az állítását, hogy a politikai élet nem más, mint 
szüntelen küzdelem a hatalomért, míg a liberalizmus és a kommunizmus 
egyetemes érvényűnek tekintette saját igazságfelfogását, ami viszályokat 
szított köztük a világnak szinte minden sarkában. Ezeknek az ideológiáknak 
a kérlelhetetlen ellenségeskedése gondoskodott róla, hogy a liberális 
internacionalizmusnak azt az intézményét, amely egy liberális 
államrendszer kölcsönhatásait volt hivatott szabályozni, vagy semmibe 
vegyék, vagy gálád módon agresszív nacionalista célok támogatására 
használják fel. Japán, Németország és Olaszország egyszerűen fittyet hányt 
a Népszövetség határozataira a két háború között, mint ahogy 1946 után a 
Szovjetunió vétójoga is elegendő volt ahhoz, hogy az ENSZ Biztonsági 
Tanácsa cselekvésképtelen vitafórummá változzék.288 Ebben a világban a 
nemzetközi jog puszta illúzió volt, s a biztonság problémáját valóban csak 
az erő, a fegyver oldhatta meg. A realizmus tehát megfelelő alapnak látszott 
annak a megértéséhez, miképp forog a világ, és szellemi támogatással is 
szolgált a NATO létrehozásához s más katonai szövetségek megkötéséhez 
Nyugat-Európával és Japánnal a háború után. 

A realizmus nemzetközi politikaszemlélete jól illik egy pesszimista 
századhoz, s hogy úgy mondjuk, , természetes terméke" sok nevesebb 
művelője személyes életének. Henry Kissinger például serdülőkorában, 
mielőtt menekülnie kellett a náci Németországból, saját szemével látta, 
hogyan fajul a civilizált élet brutális hatalmi harccá. Kanttal foglalkozó 
disszertációjában, amelyet a Harvard Egyetem hallgatójaként írt, s amely 
kitűnő minősítést kapott, támadta a nagy filozófusnak a történelmi 
haladással kapcsolatos nézeteit, s felfogása helyenként a nihilizmust súrolta, 
mert kijelentette, hogy nincs sem Isten, sem olyan világi mechanizmus, 
mint Hegel egyetemes története, amely értelmet adhatna az események 
folyamának. A történelem ehelyett inkább a nemzetek közti küzdelmek 
kaotikus és szakadatlan sora, s a liberalizmusnak nincs különösen 


kiváltságos helye benne.288 


Annak ellenére azonban, hogy a realizmus korábban nem kis mértékben 
járult hozzá az amerikai külpolitika kialakításához, látnunk kell, milyen 
komoly gyengéi vannak ennek az elméletnek a nemzetközi kapcsolatok 
megítélésében, mind a valóság leírását, mind a folytatandó politika előírását 
tekintve. Mert a realizmus valamiféle fétis lett a külpolitikai , sznobok" 


közt, akik sokszor teljesen kritikátlanul alkalmazzák a tételeit, nem veszik 
észre, hogy ehhez a világhoz már nem feltétlenül illenek. Ennek a teóriának 
mint a véleményalkotás keretének az ideje lejárt, mivel a kép megváltozott, 
és bizonyos javaslatok — mit tartsunk a hidegháború utáni világról, merre 
tartsunk benne — meglehetősen különösnek hatnak. Felvetették például, 
hogy a Nyugatnak meg kellene próbálnia életben tartani a Varsói 
Szerződést, mert a béke, amely 1945 óta Európában uralkodik, 82 a 
kontinens kétpólusú megosztottságának köszönhető; másrészt arról is szó 
esett, hogy a megosztottság megszűntével nagyobb lesz Európában az 
instabilitás és a veszély, mint volt a hidegháború idején, s ennek a 
németországi atomfegyverek számának a növelése lehetne az ellenszere.286 


E két javaslat egy hasonlatot juttat az ember eszébe: olyan ez, mintha egy 
orvos, miután hosszú és kínkeserves kemoterápiával meggyógyított egy 
rákos beteget, mindenáron rá akarná beszélni a terápia folytatására, hiszen 
olyan eredményesnek bizonyult! A realisták most egy olyan betegséget 
akarnak kezelni, amely már elmúlt, költséges és veszélyes kúrákat 
javasolnak egészséges pácienseknek. Hogy lássuk, miért mondhatók a 
páciensek lényegében egészségeseknek, ismét meg kell vizsgálnunk néhány 
realista feltevést, ezúttal a kór okaival, vagyis a nemzetek közti háborúkkal 
kapcsolatban. 


24 
A kiszolgáltatottak hatalma 


A realizmus elmélete szerint a bizonytalanság, az agresszió és a háború 
lehetősége állandó a nemzetközi államrendszerben, s ez a körülmény 
emberi körülmény, azaz nem változtatható meg a társadalmak bizonyos 
formáinak és típusainak a megvalósításával, mert végső soron a 
változhatatlan emberi természetben gyökerezik. Ennek az állításnak a 
bizonyítására a realisták rámutatnak, hogy háború mindig volt, végigkísérte 
a történelmet, a Bibliában megörökített első véres viadaloktól egészen a 
jelen század két világháborújáig. 

Ha csak ösztöneinkre hallgatunk, mindezt elfogadhatónak találjuk, ám a 
realizmus építményét két roppant ingatag oszlop tartja: a társadalmak 
mozgatóival és viselkedésével kapcsolatos megengedhetetlen redukcio- 
nizmus és a történelem kérdésének a mellőzése. 


A tiszta, mondhatni , vegytiszta" realizmus igyekszik félretenni minden 
belpolitikai megfontolást, és a háború lehetőségét egyedül az államrendszer 
struktúrájából levezetni. Az egyik realista ezt írja: , A konfliktus gyakori az 
államok közt, mert a nemzetközi rendszer igen erősen ösztönöz az 
agresszióra... Az államok úgy próbálják fenntartani magukat ebben az 
anarchiában, hogy a maximálisra növelik erejüket a többi államéhoz 
képest. . 7282 Csakhogy a realizmusnak ez a tiszta formája ismét 
becsempész az okfejtésbe néhány felettébb redukcionista feltételezést a 
rendszert alkotó társadalmak természetére vonatkozóan, tévesen a 
, Tendszer"7-nek tulajdonítva őket, nem pedig a rendszer alkotóelemeinek. 
Például semmi okunk annak a feltételezésére, hogy egy anarchikus 
nemzetközi rendben bármelyik államnak fenyegetést kell éreznie egy másik 
állam részéről, hacsak nem kell azt gondolnunk, hogy a társadalmak 
természettől fogva agresszívek. A nemzetközi rend a realisták 
ábrázolásában nagyon hasonlít a Hobbes-féle természeti állapotra, amely 
egyben hadiállapot volt, általános háború: mindenki mindenki ellen harcolt. 
De Hobbes általános háborúját nem az egyszerű önfenntartási vágy váltotta 
ki, hanem az, hogy az önfenntartáson kívül a hiúság és az elismerés vágya 
is létezett. Ha nem lett volna néhány ember, aki rá akarja erőltetni a nézeteit 
másokra, főképp olyanok, akikben vallási fanatizmus lobogott, akkor maga 
Hobbes is elismerte volna, hogy az őskorban nem alakultak volna ki 
háborús állapotok. Az önfenntartás nem elegendő magyarázat a , mindenki 
mindenki ellen" típusú háborúra. 


Pontosan ezt fejezte ki Rousseau, kinyilatkoztatva alaptételét: a 
természeti állapot békés volt. Rousseau tagadja, hogy a hiúság és az amour- 
propre természetes tulajdonsága az embernek, és kifejti, hogy a természeti 
ember, aki tele van félelmekkel és magányos, magától értetődően 
békeszerető, mert kevés önös szükségletét könnyen ki tudja elégíteni. A 
félelem és a bizonytalanság nem arra sarkallja az embert, hogy szüntelenül 
a hatalmat hajszolja, hanem hogy félrevonuljon, a nyugalmat keresse; a 
természeti állapotot tehénszerű egyének népesítik be, akik elégedetten 
éldegélnek és senkit sem háborgatnak, akik örülnek a puszta létnek és a 
másoktól való függetlenségnek. A kezdeti anarchia ilyenformán békévé 
rendeződik. Vagyis, hogy más nyelvre fordítsuk ezt az elképzelést, az olyan 
világ, amelyben csak rabszolgák élnének, természetes létfeltételeik 
biztosításával foglalatoskodva, mentes lenne a konfliktusoktól, mivel a 
véres diadal egyedül az urakat vonzza. És nagyon könnyű elképzelni olyan 


nemzetközi államrendszereket, amelyek anarchikusak ugyan, mégis 
békések, s amelyekben a két vagy több pólus kérdése teljesen lényegtelen, 
ha alaptételként kimondjuk, hogy a társadalmak úgy viselkednek, mint 
Rousseau természeti embere vagy Hegel rabszolgája, azaz ha egyetlen 
érdekük van: az önfenntartás. Azt a realista állítást, hogy az államok 
tartanak egymástól, s ennek megfelelően fegyverkeznek, nem annyira a 
rendszer sugalmazza, mint inkább az a be nem vallott feltételezés, hogy a 
társadalmak nemzetközi viselkedésükben inkább az elismerést kívánó 
hegeli urat vagy Hobbes öntelt első emberét követik, mint Rousseau félénk 
remetéjét. 

Hogy a történelmi államrendszerben mindig olyan nehéz volt békét 
teremteni, azt a tényt tükrözi, hogy bizonyos államok többre törekszenek az 
önfenntartásnál. Mintha óriási thümotikus egyének volnának, értéküket 
vagy méltóságukat is el akarják ismertetni, dinasztikus, vallási, nemzeti 
vagy ideológiai alapon, s közben harcra vagy behódolásra kényszerítenek 
más államokat. Az államok közti háború végső oka tehát inkább a thümosz, 
mint az önfenntartás. Ahogy a történelem a puszta presztízsért vállalt véres 
viadallal kezdődött, a nemzetközi konfliktusok is az államoknak az 
elismerésért vívott küzdelmével kezdődnek: ez az imperializmus ősforrása. 
A realista így semmiféle következtetést sem tud levonni abból a soványka 
tényből, hogy az államok rendszerén belül milyen a hatalom megoszlása. 
Az efféle információ csak akkor kap értelmet, ha az illetőnek bizonyos 
elgondolásai vannak a rendszert alkotó társadalmak természetét illetően — 
konkrétabban: ha feltételezi, hogy legalább némelyek közülük inkább 
elismerésre törekszenek, mint puszta önfenntartásra. 


A realisták első nemzedéke — Morgenthau, Kennan, Niebuhr és Kissinger 
— valamelyest tekintetbe vette elemzéseiben az államok belső jellegét, s 
ezért jobban fel tudta tárni a nemzetközi konfliktusok okait, mint a realisták 
későbbi , strukturális? iskolája.288 Az előbbi legalább beismerte, hogy a 
konfliktusokat az uralkodás emberi vágya idézi elő, s nem egy biliárdgolyó- 
rendszer mechanikus kölcsönhatásai. Ennek ellenére minden realista, 
bármilyen rendű és rangú legyen, hajlik arra, hogy erősen redukcionista 


magyarázatát adja az állam viselkedésének, ha belpolitikáról beszél. 

Rejtély például, hogy egy Morgenthau-féle realista mivel tudná 
empirikusan bizonyítani, hogy a hatalomért folyó küzdelem, amint állítja, 
, egyetemes térben és időben", hiszen az esetek légióját idézhetnénk, 


melyek szerint a társadalmak és az egyének cselekedeteinek más indítéka is 
van, mint a vágy, hogy viszonylagos erejüket, hatalmukat a maximálisra 
növeljék. A görög ezredeseket, akik 1974-ben átadták a hatalmat a 
civileknek, vagy az argentin junta tagjait, akik 1983-ban lemondtak, bár 
számíthattak rá, hogy az ország vezetőiként elkövetett bűneikért felelniük 
kell, ostobaság lenne ,,a hatalom maximalistái"-nak minősíteni. Nagy- 
Britannia a XIX. század utolsó negyedében nemzeti erői jó részét arra 
fordította, hogy új gyarmatokat szerezzen, főleg Afrikában, a második 
világháború után pedig majdnem ugyanilyen energiával hántotta le magáról 
a birodalmat. Törökország a második világháború előtt egy pántörök vagy 
pánturáni birodalomról álmodozott, amely az Adriától egészen Orosz 
Közép-Ázsiáig nyúlt volna, de később, amikor már Atatürk állt az élen, 
lemondott ezekről az imperialista célokról, megmaradt Anatólia határai közt 
mint zárt, egységes nemzetállam. Vajon azok az esetek, amikor egy-egy 
ország kisebb akar lenni, szintén a hatalomért folytatott küzdelmet 
példázzák, éppúgy, mint azok, amikor egy-egy állam növekedni, fegyveres 
erővel hódítani akar? 


Morgenthau azt felelné, hogy ezek az esetek is a hatalomért folytatott 
küzdelmet szemléltetik, mert a hatalomnak különböző formái és 
gyarapításának különböző módjai vannak. Némelyik állam arra törekszik, 
hogy meglévő hatalmát megőrizze a status guo politikája által; mások arra 
törekszenek, hogy kiterjesszék az imperializmus politikája által; ismét 
mások pedig arra törekszenek, hogy minduntalan éreztessék 
presztízspolitikájuk által. A gyarmatait elbocsátó Nagy-Britannia vagy a 
kemalista Törökország szintén a hatalom maximalistája, mert mindkettőt 
rákényszerítették a konszolidálódásra. Azzal, hogy kisebbek lettek, végtére 
is biztosították a hatalmukat.282 Egy állam nemcsak a hagyományos úton, 
katonai győzelmekkel, területszerzéssel növelheti a hatalmát: megteheti ezt 
gazdasági fejlődéssel is, vagy úgy, hogy átveszi a szabadságért és a 
demokráciáért folytatott küzdelem vezetését. 

De jobban meggondolva a dolgot, világossá válik, hogy ha ennyire 
kiszélesítjük a , hatalom" meghatározását, ha azoknak az államoknak a 
céljait, amelyek kisebbek akarnak lenni, éppúgy felöleli, mint azoknak a 
törekvéseit, amelyek erőszak és agresszió révén növelik meg a területüket, 
akkor elveszti leíró vagy elemző értékét. Az ilyen meghatározás nem segít 
hozzá bennünket, hogy megértsük, miért háborúznak egymással a 
nemzetek. Mert nyilvánvaló, hogy az ilyen nagyvonalúan értelmezett 


, hatalmi harc"-nak vannak megnyilvánulásai, amelyek nemcsak hogy nem 
fenyegetnek senkit, hanem határozottan hasznosak. Ha például Dél-Korea 
és Japán exportpiac-keresését a hatalomért vívott harc megnyilvánulásaként 
fogjuk fel, akkor ez olyan hatalmi harc, melyet ez a két állam vég nélkül 
folytathat mindkettőjük hasznára s az egész térség javára, hisz az utóbbi így 
egyre olcsóbban juthat hozzá a szükséges termékekhez. 


Az államoknak kétségkívül rendelkezniük kell hatalommal, hogy meg 
tudják valósítani nemzeti céljaikat, akkor is, ha ezek csak a puszta 
fennmaradásra irányulnak. A hatalom igénye ebben a tekintetben valóban 
általános, de jellege köznapi és érdektelen. Egészen más dolog viszont, ha 
valaki kijelenti, hogy minden állam igyekszik a maximálisra növelni 
hatalmát, főképp katonai vonatkozásokban. Ugyan mire jó olyan mai 
államokat, mint Kanada, Spanyolország, Hollandia vagy Mexikó, hatalmi 
maximalistáknak nyilvánítani? Valamennyi igyekszik gazdagodni, az 
vitathatatlan, de a gazdagságra a hazai fogyasztás érdekében vágyik, s nem 
egyszerűen azért, hogy az állam hatalmi pozícióját erősítse a 
szomszédjaiéhoz képest. Ami azt illeti, ezek az országok szívesen 
támogatnák szomszédaik gazdasági fejlődését, mert ettől saját jólétük is 


nagymértékben függ.229 


Az államok ennélfogva nem egyszerűen a hatalom birtoklására vagy 
növelésére törekszenek; egy sereg feladat teljesítésére törekszenek, 
amelyeket a legitimáció ilyen vagy olyan felfogása ró rájuk.22! Ezek a 
felfogások erősen akadályozzák a hatalomnak önmagáért való 
megszerzését, s azok az államok, amelyek nem törődnek a legitimáció 
követelményeivel, könnyen ráfizethetnek. Nagy-Britannia főképp azért adta 
fel Indiát és a birodalom más részeit a második világháború után, mert a 
többéves küzdelem, bár győzelemmel végződött, kimerítette. De más ok is 
közrejátszott: a britek jelentős hányada már megértette, hogy a 
kolonializmus nem fér össze az Atlanti chartával és az Emberi jogok 
egyetemes nyilatkozatával, amelynek alapján Nagy-Britannia lezárta a 
Németország elleni háborút. Ha fő célja hatalmi pozíciójának a maximális 
kiaknázása lett volna, Nagy-Britannia megpróbálhatott volna ragaszkodni 
gyarmataihoz, ahogy Franciaország is tette a háború után, vagy gazdaságát 
rendbe szedve megkísérelhette volna visszaszerezni őket. Ám az efféle 
szándék elképzelhetetlen volt, mivel Nagy-Britannia elfogadta a modern 
világ álláspontját, mely szerint a kolonializmus az uralom illegitim formája. 


Hogy milyen szoros az összefüggés a hatalom és a legitimációval 
kapcsolatos fogalmak közt, az sehol sem mutatkozott meg olyan világosan, 
mint Kelet-Európában. 1989 és 1990 folyamán a hatalmi egyensúly egyik 
legnagyobb arányú átrendeződése következett be itt, amire békeidőben 
valaha is sor került, mert a Varsói Szerződés felbomlott, s Európa szívében 
megjelent az egységes Németország. Az anyagi hatalmi egyensúlyban 
semmi sem változott: Európában egyetlen tank se pusztult el harci 
cselekmények következtében, sőt még az állomáshelyét se kellett elhagynia 
újabb fegyverzetkorlátozási egyezmények alapján. Ez az átrendeződés 
kizárólag a legitimáció elveiben történt változás eredménye volt: ahogy a 
kommunista hatalom sorra hitelét vesztette minden keleteurópai országban, 
s kellő önbizalom híján a szovjetek sem tudták rászánni magukat, hogy 
erőszakkal állítsák helyre birodalmukat, a Varsói Szerződés gyorsabban 
hamvadt el, mint egy valódi háború tüzében. Lehet egy államnak akárhány 
tankja és repülőgépe, ha katonái és pilótái nem hajlandók elindulni vagy 
felszállni velük, hogy megküzdjenek egy kijelölt ellenséggel, vagy ha nem 
hajlandók civil tüntetőkre lőni, hogy megvédjék a rezsimet, melyet állítólag 
szolgálnak. A legitimáció, mondja Václav Havel, , a kiszolgáltatottak 
hatalma?. És a realisták, akik csak a lehetőségeket nézik, a szándékok 
nemigen érdeklik őket, ugyancsak zavarba jönnek, amikor a szándékok 
ilyen gyökeresen megváltoznak. 


A tény, hogy a legitimációval kapcsolatos fogalmak az idők folyamán 
ennyire megváltoztak, jelzi a realizmus másik jelentős gyengéjét: nem veszi 
tekintetbe a történelmet.?22 A realizmus a nemzetközi kapcsolatokat — 
egészen másképp, mint a politikai és társadalmi élet egyéb jelenségeit — 
valamiféle időtlen vákuumban mutatja be, mindentől elszigetelve, a 
körülöttük végbemenő fejlődési folyamatoktól függetlenítve boncolgatja. 
De a világpolitika látszólagos folyamatossága Thuküdidésztől a hideg- 
háborúig a hatalom és a társadalmak viszonyát, a hatalom megszerzésének, 
alkalmazásának, elviselésének módját illetően számottevő különbségeket 
leplez. 


Az imperializmus — egy társadalomnak az erőszakon alapuló uralma egy 
másik társadalom felett — egyenesen az arisztokrata úrnak abból a vágyából 
származik, hogy elismerjék különb voltát, vagyis a megalothümiájá-ból . És 
ugyanaz a thümotikus erő, amely arra ösztönözte, hogy térdre kényszerítse 
a rabszolgát, arra is rábírja, hogy mindenkitől megkövetelje az elismerést, s 
evégből hadba vigye társadalmát, véres viadalra késztesse más 


társadalmakkal. Ennek a folyamatnak nincs más logikus vége, mint hogy az 
úr a világ ura lesz — vagy meghal. Az urak elismerésvágya, nem pedig az 
államok rendszerének a struktúrája a háború ősoka. Az imperializmus és a 
háború tehát egy bizonyos társadalmi osztály ügye, az urak osztályáé, más 
néven az arisztokráciáé — az uraké, akik társadalmi rangjukat azzal 
szerezték, hogy valaha, régmúlt időkben hajlandók voltak az életüket 
kockáztatni. Az arisztokrácia uralta társadalmakban (ami a legutóbbi egy- 
két évszázad előtt a társadalmak túlnyomó többségét jelentette) a 
fejedelmek egyetemes, de nem egyenlő elismerésre való törekvése általában 
legitimnek számított. A hódítást, a birodalom területének szüntelen 
növelését célzó háborúzást normális emberi tevékenységnek tartották, bár a 
pusztításokat, amiket okozott, egyik-másik moralista vagy író elítélte. 


Az úr thümotikus törekvése az elismerésre más formákat is ölthetett, 
például vallásiakat. A vallási uralom vágya — vagyis az, hogy valaki a saját 
isteneit vagy bálványait el akarta ismertetni más népekkel — néha 
kiegészítette a személyes uralomvágyat, mint a latinamerikai hódítók, 
Cortez és Pizarro esetében, néha egészen kiszorította a világi indítékokat, 
mint a XVI. és XVII. század különböző vallásháborúiban. A dinasztikus és 
a vallási terjeszkedő politika közös alapja nem az általános értelemben vett 
, küzdelem a hatalomért", ahogy a realisták állítanák, hanem az elismerésért 
való küzdelem. 


A thümosz e megnyilvánulásai helyett azonban a modern kor elején egyre 
gyakrabban jelentek meg az elismerés egyre racionálisabb formái, 
előrevetítve végső összegződésüket, a modern liberális államot. A polgári 
forradalom, amelynek Hobbes és Locke voltak a prófétái, mindent 
elkövetett, hogy a rabszolgának a haláltól való félelme morálisan az úr 
arisztokratikus erénye fölé kerüljön, s hogy ezáltal a thümosz olyan 
irracionális megnyilvánulásai, mint a fejedelmi nagyravágyás és a vallási 
fanatizmus, a korlátlan vagyonszerzésben szublimálódjanak. Ahol azelőtt 
civil konfliktusok voltak dinasztikus és vallási okok miatt, ott most a béke 
új birodalmai alakultak ki: modern liberális európai nemzetállamok. A 
politikai liberalizmus Angliában is véget vetett a protestánsok és a 
katolikusok közt dúló vallásháborúknak, amelyek majdnem tönkretették az 
országot a XVII. században: elterjedésével a vallás megszelídült, toleránssá 
vált. 


A liberalizmus teremtette civil békének a logika szabályai szerint az 
államok közti kapcsolatokban is meg kell hogy legyen az ellenpárja. Az 


imperializmus és a háború történelmileg az arisztokrácia uralta társadalmak 
terméke volt. Ha a liberális demokrácia eltörölte az osztálykülönbségeket 
urak és rabszolgák közt, a maguk uraivá téve a rabszolgákat, akkor végül az 
imperializmust is el kell törölnie. Ezt a tételt kissé más formában Joseph 
Schumpeter osztrák közgazdász állította fel, kifejtve, hogy a demokratikus 
kapitalista társadalmak határozottan békeszeretők és antiimperialisták, mert 
azokat az energiákat, amelyek korábban háborúkat szítottak, másképpen 
vezetik le: 


A versenyrendszer a legtöbb ember összes energiáját felemészti a 
gazdaság valamennyi szintjén. Mert csak állandó igyekvéssel, figyelemmel, 
az erők teljes koncentrációjával lehet , versenyben maradni", kivált a 
specifikusan gazdasági foglalkozásokban, de más munkaterületeken is, 
amelyek az előbbiek mintájára vannak megszervezve. Így sokkal kevesebb 
fölös energia marad háborúzásra és hódításra, mint bármely kapitalizmus 
előtti társadalomban. És ez a fölös energia nagyrészt magában a 
gazdaságban, iparban áramlik szét — kiemelkedő egyéniségei, az 
, iparbárók? tettereje, lendülete tanúsítja —, a többit a művészet, a tudomány, 
a társadalmi küzdelem igényli... Egy tisztán kapitalista világ ezért nem 
lehet táptalaja az imperialista eszméknek... A lényeg az, hogy ennek a 
világnak az emberei alapvetően békés hajlamúak.223 

Schumpeter úgy határozta meg az imperializmust, mint amely , egy állam 
céltalan hajlama korlátlan erőszakos terjeszkedésre? .?28 Ez a korlátlan 
hódítási szenvedély nem volt egyetemes ismérve az összes társadalomnak, s 
nem tételezhető fel, hogy a rabszolgatársadalmak absztrakt 
biztonságkeresése okozta. Inkább bizonyos helyeken és időpontokban 
jelentkezett, például Egyiptomban, miután kiűzték a hükszoszokat (azt a 
sémi dinasztiát, amely a Kr. e. XVIII-tól a XVI. századig uralkodott 
Egyiptomban), vagy miután az arabok az iszlám hitre tértek, mert 
arisztokratikus rend alakult ki, amelynek morális alapja háborús 
orientációjú. 222 

Hogy a modern liberális társadalmak inkább a rabszolgatudatból 
eredeztethetők, nem a rabszolgatartóiból, s hogy a kereszténység, az utolsó 
nagy rabszolga-ideológia hatott rájuk, az manapság a részvét terjedéséből s 
az erőszak, a halál és a szenvedés iránti tolerancia folyamatos 
csökkenéséből derül ki. Többek közt ennek a jele, hogy a halálbüntetés 
lassacskán eltűnik a fejlett országokban, s hogy ezeknek a társadalmai egyre 


nehezebben viselik el a háborús veszteségeket.29€ Az amerikai 
polgárháborúban rendszerint agyonlőtték a katonaszökevényeket; a 
második világháborúban egyetlen katonát végeztek ki ezért a vétségért, s a 
felesége később keresetet indított az USA kormányzata ellen. A Brit Királyi 
Haditengerészet azelőtt szinte , kötéllel fogta? az alsóbb osztályokból 
származó tengerészeket, s erőszakkal kényszerítette a kegyetlenül nehéz 
szolgálatra; ma kénytelen a civil fizetésekkel vetekedő zsolddal csalogatni 
őket, s az otthonihoz hasonló kényelmet biztosítani nekik a hajóin. A XVII. 
és XVIII. században az uralkodók szemrebbenés nélkül küldték a halálba 
parasztból lett katonáik tízezreit, pusztán személyes dicsőségük érdekében. 
Ma a demokratikus vezetők csak komoly nemzeti ügyek miatt viszik 
háborúba országukat, és sokáig tépelődnek egy ilyen súlyos döntés előtt, jól 
tudván, hogy figyelembe kell venniük az alkotmányt és a politikai 
intézményeket, nem járhatnak el meggondolatlanul. Ha ez mégis 
megtörténik, mint Amerika vietnami háborúja esetében, alaposan 
meglakolnak érte.227 Tocgueville már 1830-ban, Az amerikai demokrácia 
című könyvén dolgozva említést tesz a részvét növekedéséről, és Sévignéné 
egy 1675-ben írott levelét idézi, amelyben az a legteljesebb lelki 
nyugalommal mondja el lányának, hogy végignézte egy hegedűs kerékbe 
törését, aki valami papirost lopott el, s akinek a holttestét aztán 
felnégyelték, és , tagjait közszemlére tették a város négy sarkán?.398 
Tocgueville, akit megdöbbentett, hogy a jeles hölgy ezt olyan könnyedén 
regéli el, mintha az időjárásról beszélne, a szokások szelídebbé válását 
annak tulajdonítja, hogy az egyenlőség terén időközben haladás történt. A 
demokrácia ledönti a társadalmi osztályokat elválasztó falakat, amelyek 
miatt egy olyan művelt és finom lelkű asszony, mint a híres levelek írója, 
még annak sem volt tudatában, hogy a hegedűs is ember, akárcsak ő. Ma a 
részvétünk, szánalmunk nemcsak az alacsonyabb osztályok tagjaira, hanem 
a magasabb rendű állatokra is kiterjed.292 


Az egyre szélesebb körű társadalmi egyenlőség a háború gazdasági 
szerepét és feltételeit is jelentősen módosította. Az ipari forradalom előtt a 
közpénzek azokból a csekély összegekből tevődtek össze, amelyeket a 
létminimum szintjén vagy valamivel fölötte élő paraszti tömegekből ki 
lehetett préselni a többnyire agrárjellegű társadalmakban. Egy nagyra törő 
fejedelem csak úgy tudta növelni a rendelkezésére álló pénzalapokat, hogy 
elvette másnak a földjeit és parasztjait, vagy megkaparintott bizonyos 
értékeket, például az Újvilág aranyát és ezüstjét. Az ipari forradalom után 


azonban a föld, a népesség és a természeti kincsek mint jövedelemforrások 
sokat vesztettek jelentőségükből a technikával, a képzettséggel és a 
racionális munkaszervezéssel szemben. A munka termelékenységének a 
szinte hihetetlen felszökése, amit az utóbbi tényezők tettek lehetővé, sokkal 
nagyobb és biztosabb hasznot hajtott, mint bármilyen hódítás. Olyan 
államok, mint Japán, Szingapúr és Hongkong kis területtel, viszonylag 
csekély lakossággal és természeti kincsek nélkül irigylésre méltó gazdasági 
helyzetbe kerültek, nem kellett az imperializmushoz folyamodniuk, hogy 
gazdagodjanak. Irak kísérlete Kuvait bekebelezésére persze azt mutatja, 
hogy bizonyos természeti kincsek birtoklása, így az olajé, nem megvetendő 
gazdasági előnyökkel kecsegtet. Ennek az inváziónak a következményei 
azonban aligha biztatnak bárkit is ilyen , kincskereső? expedícióra. 
Tekintve, hogy ugyanazok a természeti kincsek a szabadkereskedelemnek 
az egész világot átfogó hálózata révén békés úton is hozzáférhetők, a 
háborúnak gazdaságilag sokkal kevésbé van már értelme, mint volt két- 
háromszáz évvel ezelőtt.$99 


Ami pedig a háború költségeit illeti, amelyeket Kant olyan 
nyomasztóknak talált, ezek a technika fejlődésével exponenciálisan 
emelkednek. Már a hagyományos technika is annyira megdrágította a 
hadviselést, hogy az első világháború táján egy háborúban való részvétel 
egész társadalmakat rendíthetett meg gazdaságilag, még győzelem esetén is. 
A nukleáris fegyverek, mondanunk sem kell, a háború potenciális 
társadalmi terheit ennek a sokszorosára növelték. A nukleáris fegyvereknek 
nagy szerepük volt a béke fenntartásában a hidegháború alatt, ezt sokan 
elismerik. De ha annak az okát kutatjuk, miért nem tört ki háború 
Európában 1945 után, a nukleáris fegyverek hatását igen nehéz 
szétválasztani az egyéb tényezőkétől, például a kétpólusú rendszerétől. Így 
visszatekintve azonban ésszerűnek látszik a feltételezés, hogy egyik vagy 
másik hidegháborús válság — Berlin, Kuba, a Közel-Kelet — igazi háborúvá 
forrósodhatott volna, ha a két szuperhatalom nincs tisztában a konfliktus 
iszonyú potenciális költségeivel.02 

A liberális társadalmak alapvetően békés természete egymás közti 
kapcsolataikból is kiviláglik. Ma már terjedelmes irodalma van annak a 
ténynek, hogy liberális demokráciák igen ritkán háborúztak egymással — ha 
egyáltalán háborúztak 3 Michael Doyle politológus például azt állítja, 
hogy a körülbelül kétszáz év alatt, mióta liberális demokráciák léteznek, ez 





egyetlenegyszer sem fordult elő. Olyan államok ellen persze, amelyek 


nem liberális demokráciák, harcolhatnak, ezt az Egyesült Államok is 
megtette a két világháborúban, Koreában, Vietnamban és legutóbb a Perzsa- 
öbölnél. Sőt az ilyen háborúkat talán nagyobb hévvel, virtussal vívják meg, 
mint a hagyományos monarchiák vagy despotizmusok. Egymás iránt 
azonban a liberális demokráciák nem sok bizalmatlanságot mutatnak, és 
uralkodni sem akarnak egymáson. Elveik azonosak az egyetemes 
egyenlőséget és jogokat illetően, ennélfogva nincs alapjuk egymás 
legitimációjának a kétségbe vonására. Az ilyen államokban a megalothümia 
más területeket talált magának a háború helyett, vagy úgy visszafejlődött, 
hogy már nem tud véres viadalokat — modern változatban — kiprovokálni. 
Az idevágó érvelés tehát nem annyira az, hogy a liberális demokrácia féken 
tartja az ember agresszív és erőszakos ösztöneit, hanem hogy alapvetően 
átformálta ezeket az ösztönöket, és kiküszöbölte az imperializmus 
indítékait. A liberális eszmék minden irányban békésre hangolják a 
külpolitikát: ezt tükrözik azok a változások, amelyek a Szovjetunióban és 
Kelet-Európában a nyolcvanas évek közepétől kezdve végbementek. A 
realista teória az volt, hogy a demokratizálódás nem érinti majd a 
Szovjetunió stratégiai pozícióját; sőt a realista iskolához tartozó sok 
megfigyelő kereken kijelentette: Gorbacsov sose fogja megengedni, hogy a 
berlini falat lebontsák, vagy hogy a szovjetek elveszítsék keleteurópai 
védőövezetüket. És íme, épp ez a meglepő átalakulás történt meg a szovjet 
külpolitikában 1985 és 1989 között, mégpedig nem az ország külpolitikai 
helyzetének tényleges megváltozása következtében, hanem a Gorbacsov- 
féle , új gondolkodás" miatt. Gorbacsov és akkori külügyminisztere, Eduard 
Sevardnadze nem tekintette szent és sérthetetlen adottságnak a szovjet 

, nemzeti érdeket", hanem átértékelte, és követelményeit a minimumra 
csökkentette. Az , új gondolkodás?" azzal kezdődött, hogy felmérték, 
valójában milyen külső fenyegetéssel kell a Szovjetuniónak szembenéznie. 
És a demokratizálódás egyik első eredményeként elmarasztalták a korábbi 
szovjet külpolitikát olyan fő irányelveiért, mint hogy tartani kell , a 
kapitalisták bekerítő akcióitól", vagy hogy a NAIO , agresszív, revansista?" 
szervezet. Ennek épp az ellenkezője az igaz, állapította meg a Kommunyiszt, 
a Szovjet Kommunista Párt elméleti folyóirata 1988 elején, mert , sem 
Nyugat-Európában, sem az USA-ban nincsenek olyan politikailag 
befolyásos erők", amelyek , a szocializmus elleni katonai agresszió" 
tervével foglalkoznának, és ,,a burzsoá demokrácia szilárd akadálya az ilyen 


háború kirobbantásának" ££ A fenyegetettség észlelését, úgy látszik, 
nemcsak az , objektív" körülmények határozzák meg, vagyis az illető állam 
helyzete az államok rendszerében, hanem erősen befolyásolja az ideológia 
is. A fenyegetettség észlelésében bekövetkezett változások megnyitották az 
utat a szovjet hagyományos fegyveres erők nagyarányú egyoldalú 
csökkentése előtt. A kommunizmus keleteurópai megdöntése után pedig 
hasonló egyoldalú haderőcsökkentéseket jelentettek be Csehszlovákiában, 
Magyarországon, Lengyelországban és más demokratizálódó államokban. 
Mindez azért történhetett meg, mert az új demokratikus erők a 
Szovjetunióban és Kelet-Európában jobban megértették, mint a nyugati 
realisták, hogy a demokráciák nemigen fenyegetik egymást. 7 


Néhány realista megpróbált más magyarázatot találni a liberális 
demokráciák közti béke figyelemre méltó empirikus bizonyítékára: azzal 
érveltek, hogy a liberális demokráciák vagy nem voltak szomszédok (és 
ezért nem harcolhattak egymással), vagy kénytelenek voltak összefogni, 
mert súlyos fenyegetést éreztek bizonyos nem liberális demokráciák 
részéről. Tehát annak, hogy olyan hagyományos ellenfelek, mint Nagy- 
Britannia, Franciaország és Németország 1945 óta nem keveredtek 
háborúba egymással, nem a liberális demokrácia iránti közös 
elkötelezettségük az oka, hanem a Szovjetuniótól való közös félelmük, 
mely utóbbi miatt a NATO-ba és az Európai Közösségbe is együtt léptek 
be.908 


Ilyenfajta következtetést azonban csak akkor vonhat le az ember, ha 
továbbra is ragaszkodik hozzá, hogy biliárdgolyóknak tekintse az 
államokat, és konokul elfordítja a szemét, hogy ne lássa, mi történik 
bennük. Mert csakugyan vannak országok, amelyeket egy mindkettőjük 
ellen irányuló komolyabb fenyegetés békít össze, s amelyek ismét 
ellenségek lesznek, mihelyt ez a fenyegetés megszűnik. Szíria és Irak 
például mindig támogatta egymást, amikor szembekerültek Izraellel, de 
különben kíméletlenül küzdöttek egymás ellen. Az efféle alkalmi 
szövetségesek kölcsönös gyűlölete egyébként még a , béke? rövid 
időszakaiban is nyilvánvaló. Azok között a demokráciák között azonban, 
amelyek a hidegháború idején frontot alkottak a Szovjetunió ellen, nyoma 
sincs ilyen érzéseknek. Vajon akad valaki a jelenlegi Franciaországban vagy 
Németországban, aki csak az alkalomra vár, hogy átkeljen a Rajnán, és 
területeket foglaljon, vagy bosszút álljon régi sérelmekért? John Mueller 


kifejezésével élve, olyan mai demokráciák közt, mint Hollandia vagy 
Dánia, még , ráció alatti szinten is elképzelhetetlen? a háború. 3 Az 
Egyesült Államokat egy egész földrészt átszelő, nem védett határ választja 
el Kanadától majdnem egy évszázada, a kanadai hatalmi vákuum ellenére. 
Egy realistának, ha következetes akar lenni — és persze ha amerikai —, 
javasolnia kellene, hogy az USA szállja meg, csatolja magához Kanadát, 
hisz itt az alkalom, vége a hidegháborúnak... Aki azt hiszi, hogy Európa, 
maga mögött hagyva a hidegháborút, visszatér majd a XIX. század 
rendjéhez, a nagyhatalmi versengés viselkedésformáihoz, annak sejtelme 
sincs róla, mennyire polgári jellegű az élet a mai Európában. A liberális 
Európa anarchikus államrendszerében nem a bizalmatlanság és a 
bizonytalanság uralkodik, mert az államok többnyire nagyon is jól ismerik 
egymást. Tudják, hogy szomszédaik túlságosan elkényelmesedtek és 
fogyasztásorientáltak lettek ahhoz, hogy az életüket kockáztassák, tele 
vannak vállalkozókkal és menedzserekkel, de nincsenek fejedelmeik és 
demagógjaik, márpedig egyedül ezeknek a nagyravágyása robbanthat ki 
háborút. 


Mindennek ellenére ezt a polgári Európát alig ötven éve háború dúlta fel, 
sokan még emlékeznek rá. Az imperializmus és a háború nem tűnt el a 
polgári társadalom kialakulásával; sőt a történelem legpusztítóbb háborúi a 
polgári forradalom óta zajlottak le. Minek tulajdonítjuk ezt? 


Schumpeter magyarázata az volt, hogy az imperializmus bizonyosfajta 
atavizmus, a társadalmi fejlődés egy korábbi szakaszának a maradványa: 
, olyan elem, amely nem a jelen, hanem a múlt életkörülményeiből 
származik — vagy hogy a történelem gazdasági értelmezésének a kifejezését 
használjuk, a múlt és nem a jelen termelési viszonyaiból ered".24? Bár 
Európa egy sor polgári forradalmon ment át, vezetői egészen az első 
világháború végéig továbbra is az arisztokráciából kerültek ki, amelynek 
világnézetében a nemzeti nagyságot és dicsőséget még nem váltotta fel az 
üzlet. Az arisztokratikus társadalmak harcias éthosza tovább élt — valahol a 
mélyben, a homályban — demokratikus utódjaikban is, s válságok vagy 
nekibuzdulások idején a felszínre tört. 


Schumpeter magyarázatát, hogy tudniillik az imperializmus és a háború 
az arisztokratikus társadalmak maradványa, mi egy másikkal toldjuk meg, 
közvetlenül a thümosz történetéből merítve. Az elismerés régi formái, 
vagyis a dinasztikus és vallási törekvések s az egészen modern megoldás, 


az egyetemes és egységes állam közt van a thümosz-nak még egy 
lehetősége: a nacionalizmus. A nacionalizmusnak kétségkívül nagy része 
volt századunk háborúiban, s keleteurópai és szovjetunióbeli feltámadása a 
posztkommunista Európa békéjét is fenyegeti. A következőkben ezt a 
kérdést vizsgáljuk majd meg. 


25 
Nemzeti érdekek 


A nacionalizmus sajátosan modern jelenség, mert az úr-rabszolga 
viszonyt kölcsönös és egyenlő elismeréssel váltja fel. De nem teljes 
mértékben racionális, mivel az elismerést csak egy adott nemzet vagy 
etnikai csoport tagjaira terjeszti ki. Mindenesetre demokratikusabb és az 
egyenlőséghez is közelebb álló formája a legitimitásnak, mint az öröklődő 
monarchia, amelyben egész népeket lehetett , hagyatéki tárgy"-nak 
tekinteni. Nem meglepő tehát, hogy a nemzeti mozgalmak a francia 
forradalom óta szoros kapcsolatban álltak a demokratikusokkal. De az a 
méltóság, amelynek az elismertetésére a nemzeti eszme hívei törekszenek, 
nem az egyetemes emberi méltóság, hanem a közösségük méltósága. Az 
ilyenfajta elismerésigény könnyen konfliktusokhoz vezethet más 
közösségekkel, amelyek szintén el akarják ismertetni sajátos méltóságukat. 
A nacionalizmus ezért felettébb alkalmas rá, hogy átvegye a dinasztikus és 
vallási törekvések helyét mint az imperializmus indítéka, és Németország 
esetében pontosan ezt tette. 


Az imperializmus és a háború ennélfogva nemcsak azért maradt fenn a 
XVIII. és XIX. század nagy polgári forradalmai után, mert a 
társadalmakban tovább élt a harcos-éthosz egy atavisztikus formája, hanem 
azért is, mert az úr megalothümiá-ja nem tökéletesen szublimálódott 
gazdasági tevékenységgé. Az államok rendszere az elmúlt két évszázadban 
liberális és nem liberális társadalmakból állt. Az utóbbiak közül nem 
egyben a thümosz olyan irracionális formái, mint a nacionalizmus, szabadon 
érvényesülhettek, s a nacionalizmus bizonyos mértékig minden államra 
hatott. Európa népei szorosan össze voltak fonódva egymással, különösen 
Kelet- és Délkelet-Európában, és szétválásuk, önálló nemzetállamokká 
válásuk nagy konfliktusforrás volt — és számos térségben az is maradt. A 
liberális társadalmak készek voltak fegyvert ragadni, hogy megvédjék 
magukat a nem liberális államok támadásaival szemben, s maguk is 


megtámadtak és leigáztak nem európai társadalmakat. Sok liberálisnak 
látszó társadalom a valóságban meglehetősen sötét képet mutatott: 
intoleráns nacionalizmusa gátolta a jogok egyetemessé tételét, még az 
állampolgárság is a származáshoz, bizonyos fajhoz vagy etnikumhoz volt 
kötve. A , liberális?" Anglia és Franciaország a XIX. század utolsó 
évtizedében hatalmas gyarmatbirodalmat épített ki Afrikában és Ázsiában, 
uralmát az erőre s nem az ottani népek egyetértésére alapozva, mert úgy 
ítélték meg, hogy az indiaiak, algériaiak, vietnamiak és a többiek méltósága 
nem ér fel az övékhez. Ahogy William Langer, a történész írta, az 
imperializmus , a nacionalizmus kivetítése is volt Európa határain túlra, 
világméretű kivetítése annak a hatalomért és a hatalmi egyensúlyért vívott 


ősi harcnak, amely a kontinensen már évszázadok óta folyt". 


A modern nemzetállamok felemelkedése a francia forradalom után 
számos jelentős következménnyel járt, alapvetően megváltoztatta a 
nemzetközi politika természetét HI A dinasztikus háborúk, melyek során a 
fejedelmek különböző nemzetiségű parasztokból álló seregeket vezettek 
csatába, hogy elfoglaljanak egy-egy várost vagy tartományt, lehetetlenné 
váltak. Spanyolország nem , birtokolhatta? többé Németalföldet, sem 
Ausztria Piemontot, csupán azért, mert házasság vagy hódítás révén 
valamikor megszerezte. A nacionalizmus súlya alatt megroskadt a 
Habsburgok és az ottománok birodalma. A modern haderő, akárcsak a 
modern politika, sokkal demokratikusabb lett, mivel már a levée en masse, 
az általános behívás, a , népfelkelés? adta az emberanyagát. És attól fogva, 
hogy széles néprétegek, tömegek vettek részt a háborúkban, a háborús 
céloknak valamiképp a nemzet egészét is ki kellett elégíteniük, nemcsak az 
uralkodók és a vezetők becsvágyát. A szövetségek és a határok sokkal 
merevebbekké váltak, mert a nemzeteket és a népeket már nem lehetett 
sakkfigurákként kezelni. És ez nem csupán a demokráciákra vonatkozott, 
hanem az olyan nemzetállamokra is, mint a bismarcki Németország, 
amelynek érzékenyen kellett ügyelni a nemzeti identitás kívánalmaira, bár 
államformájának nem a népszuverenitás volt az alapja [2 Ezenfelül a 
nacionalizmustól feltüzelt, háborúba vitt tömegek olyan thümotikus 
indulatokba tudták lovalni magukat, amilyenek a dinasztikus konfliktusok 
kapcsán ritkán voltak tapasztalhatók, s megakadályozták, hogy vezetőik 
mérséklettel és rugalmasan bánjanak az ellenséggel. Ennek fő példája az 
első világháborút lezáró versailles-i békeszerződés. A bécsi kongresszussal 
ellentétben a versailles-i megegyezés nem tudta helyreállítani a valaha 


hatékony hatalmi egyensúlyt Európában, mert egyrészt alkalmaznia kellett a 
nemzeti szuverenitás elvét, amikor a Német Birodalom és az Osztrák— 
magyar Monarchia helyén meghúzta az új határokat, másrészt figyelembe 
kellett vennie a francia közvéleményt, amely megtorlást követelt 
Németországgal szemben. 


Bár elismerjük, hogy a nemzeti érzésnek -— és a nacionalizmusnak — igen 
nagy jelentősége volt az utóbbi két évszázadban, szükségesnek látjuk 
kellően megvilágítani ezt a kérdést. Újságírók, politikusok, sőt még tudósok 
is gyakran úgy beszélnek a nemzeti érzésről, mintha az emberi természet 
egyik mély és alapvető óhaját fejezné ki, s mintha a , nemzet", melyen 
alapszik, időtlen társadalmi entitás volna, oly régi, akár az állam vagy a 
család. Az embernek csak a józan eszét kell használnia, állítják, és rájön: a 
nemzeti érzés, ha egyszer felébresztették, olyan elemi erő a történelemben, 
hogy semmiféle más kötődés, például vallás vagy ideológia sem tudja 
megállítani, s végül is le fogja taposni akommunizmust vagy a 
liberalizmust, e gyönge nádszálakat [3 A közelmúlt fejleményei — a 
nemzeti érzés feltámadása szerte Kelet-Európában és a Szovjetunióban — 
látszatra empirikusan is alátámasztották ezt a nézetet, s akadtak 
megfigyelők, akik megjósolták, hogy a hidegháború utáni korszak a 
nemzeti érzés feléledésének a korszaka lesz, a XIX. századhoz 
hasonlóan. A szovjet kommunizmus azt állította, hogy a nemzeti kérdés 
csak kísérőjelensége a jóval lényegesebb osztálykérdésnek, s hogy az előbbi 
egyszer s mindenkorra rendeződött, hisz a társadalom az osztálynélküliség 
felé tart. De mivel a nacionalisták egyre-másra hajítják ki a kommunistákat 
a vezető állásokból a szovjet tagköztársaságokban és az egész exszocialista 
Kelet-Európában, nyilvánvaló, hogy ez az állítás üres szólam volt, és sokan 
már annak az állításnak a hihetőségét is megkérdőjelezik, hogy más 
egyetemességre törekvő ideológiák végképp kiszorították a nemzeti eszmét. 


Nos, nem tagadjuk ugyan, hogy a nemzeti érzésnek komoly szerepe van a 
hidegháború utáni világ számos részében, de azt a felfogást, hogy a nemzeti 
érzés örök és minden felett diadalmaskodni fog, egyrészt szűk látókörűnek, 
másrészt hamisnak tartjuk. Először is, ennek a felfogásnak a hangoztatói 
nem tudják, mennyire új keletű és a véletlentől függő jelenség a nemzeti 
érzés. Hogy Ernest Gellnert idézzük: a nemzeti érzés , nem gyökerezik túl 
mélyen az emberi lélekben? 3 Az emberek patriotikus kötődést éreztek 
nagyobb társadalmi csoportok iránt, amíg ezek léteztek, az ipari 


forradalomig azonban az ilyenfajta csoportok nem voltak nyelvileg és 
kulturálisan meghatározott egységes entitások. Az iparosodás előtti 
társadalmakban az élet minden mozzanatát az osztálykülönbségek 
szabályozták, és szinte áthághatatlan korlátokként akadályozták az azonos 
nemzetiségű egyének érintkezését is. Egy orosz nemes sokkal több 
hasonlóságot mutatott egy francia nemessel, mint a saját birtokán élő 
parasztokkal. Nemcsak azért, mert társadalmi helyzete nagyjából 
megegyezett a franciáéval, hanem azért is, mert ugyanazt a nyelvet beszélte, 
míg parasztjaival gyakran nem tudott közvetlenül szót érteni. S A politikai 
entitások esetében a nemzeti adottságok nem számítottak: a Habsburg-házi 
V. Károly császár Németország és Ausztria, Spanyolország, Nápoly és 
Németalföld felett uralkodott, míg a török ottománok alattvalói közt éppúgy 
voltak törökök, arabok és berberek, mint európai keresztények. 


A modern természettudomány gazdasági logikája azonban, amelyet a II. 
részben tárgyaltunk, minden alkalmazóját radikális változtatásokra 
kényszerítette: a társadalmak egységesebbek és képzettebbek lettek, s 
jobban törekedtek az egyenlőségre. Az uralkodók és az alattvalók 
kénytelenek voltak ugyanazt a nyelvet beszélni, mert tevékenységük 
összefonódott a nemzetgazdaságban; a falvakból a városokba húzódó 
parasztokat meg kellett tanítani írni-olvasni is ezen a nyelven, s ellátni a 
szükséges ismeretekkel, hogy dolgozni tudjanak a modern gyárakban és 
később az irodákban, a hivatalokban. A társadalmakat megosztó régi 
osztálykülönbségek, családi, törzsi és vallási válaszfalak lassacskán eltűntek 
a munkaerőigény állandó nyomása alatt, s az emberek közt alig maradt több 
társadalmi kapocs, mint a közös nyelv és a közös nyelvi kultúra. A nemzeti 
érzés ennélfogva főképp az iparosodás és az azt kísérő demokratikus, az 


egyenlőséget hirdető ideológiák terméke H// 


Azok a nemzetek, amelyek a modern nemzetalkotó mozgalmak 
jóvoltából jöttek létre, nagyrészt a meglévő , természetes?" nyelvi 
megosztottságra épültek. De egyben mesterséges alkotások is voltak, 
patrióták művei, akik bizonyos mértékig saját belátásuk szerint döntötték el, 
ki és mi alkot egy nemzetet vagy nyelvet.§H8 Például a Szovjet Közép- 
Ázsiában mostanság , újjáéledő" nemzetek a bolsevik forradalom előtt nem 
léteztek mint öntudatos nyelvi entitások; üzbég és kazah hazafiak 
könyvtárakban búvárkodva igyekeznek , újra felfedezni" ősi nyelvüket és 
kultúrájukat, amely sokak számára merőben új lenne. Ernest Gellner 


rámutat, hogy a földkerekség , természetes" nyelveinek száma több mint 
nyolcezer, ezek közül hétszáz a jelentősebb, nemzet azonban kétszáznál is 
kevesebb van. Sok régebbi nemzetállamra, amely két vagy több ilyen 
nyelvcsoportot foglal magába, nagy nyomás nehezedik, hogy ismerje el 
ezeknek az új csoportoknak a külön identitását. Ez mind arra vall, hogy a 
nemzetek nem örök és , természetes" forrásai az emberi kötődésnek 
végestelen-végig az évszázadok során. Az asszimiláció vagy a kiválás, 


ismét önálló nemzetté formálódás lehetséges és nagyon is szokásos.§? 


Úgy tetszik, a nemzeti érzésnek megvan a maga élettörténete. A fejlődés 
bizonyos fokán, például az agrártársadalmakban, egyáltalán nincs jelen az 
emberek tudatában. Leginkább az ipari társadalomba való átmenetkor vagy 
utána erősödik meg, s különösen magasra csap, hevessé válik, ha egy 
néptől, miután túljutott a gazdasági modernizáció első szakaszain, a nemzeti 
identitást éppúgy megtagadják, mint a politikai szabadságot. Így nem 
meglepő, hogy a fasiszta ultranacionalizmus abban a két nyugateurópai 
országban, Olasz- és Németországban született meg, amelyek utolsókként 
iparosodtak és egyesültek politikailag, vagy hogy közvetlenül a második 
világháború után Európa volt gyarmatain, a harmadik világban izzott fel 
legjobban a nemzeti érzés. És a múlt példáin okulva azon sem 
csodálkozhatunk, hogy a nemzeti eszme hívei ma a Szovjetunióban és 
Kelet-Európában a legradikálisabbak, ahol az iparosodás viszonylag későn 
történt meg, s ahol a nemzetek identitását sokáig elnyomta a 
kommunizmus. 


Azoknál a népeknél azonban, amelyeknek az identitása biztosabb és 
régebbi keletű, a nemzet mint a thümotikus identifikáció forrása a jelek 
szerint egyre inkább háttérbe szorul. A nemzeti érzés első, intenzív 
szakaszának a végéhez az a térség jár a legközelebb, amely a legjobban 
megsínylette a nacionalista szenvedélyek tombolását: Európa. Ezen a 
kontinensen a két világháború hatalmas ösztönzés volt a nemzetfelfogás 
átfogalmazására, toleránsabbá tételére. Európa népei a saját bőrükön 
tapasztalták, milyen iszonyatos irracionalitás rejlik az elismerés nacionalista 
formájában, s fokozatosan eljutottak odáig, hogy elfogadják az alternatívát, 
az egyetemes és egyenlő elismerést. Ennek következményeképpen azok, 
akiket a háborúk életben hagytak, mindent elkövetnek, hogy a nemzeti 
határok megszűnjenek, s hogy a tömegekben feszülő szenvedélyek célja ne 
a nemzeti önérvényesítés, hanem a saját gazdasági érvényesülésük legyen. 
Az eredmény természetesen az Európai Közösség volt, melynek ügye az 


utóbbi években az észak-amerikai és ázsiai részről mutatkozó gazdasági 
rivalizálás hatására nagyobb lendületet kapott. Az EK nyilvánvalóan nem 
szüntette meg a nemzeti különbségeket, és szervezete jóval nagyobb 
nehézségek árán teremti meg a szuperszuverenitás kellékeit, mint alapítói 
remélték. De az a fajta nacionalizmus, amely az EK-ban a mezőgazdasági 
politikával vagy a pénzügyi unióval kapcsolatban észlelhető, már egy igen- 
igen szelíd változat, messze van attól az erőtől, amely kétszer is lángba 
borította a világot. 


Akik azt mondják, a nemzeti érzés sokkal elemibb és hatalmasabb erő, 
semhogy a liberalizmus és a gazdasági önérdek együttese le tudja győzni, 
jól tennék, ha utána néznének, mi lett a szervezett vallások sorsa, amelyek 
az elismerés hordozói voltak közvetlenül a nemzeti tudat kialakulása előtt. 
A vallás tudniillik egy időben mindennél fontosabb szerepet játszott az 
európai politikában, a protestánsok és a katolikusok pártokká szerveződtek, 
és hosszú ideig tékozolták Európa vagyonát különböző irányzataik 
háborúira. Az angol liberalizmus, mint láttuk, a vallási fanatizmusra való 
közvetlen reakcióként keletkezett az angol polgárháború során. És bár 
akkoriban sokan hitték, hogy a vallás állandó és nélkülözhetetlen tényezője 
a politikai életnek, a liberalizmus legyőzte a vallást Európában. Miután 
évszázadokon át küzdött a liberalizmus ellen, a vallás megtanulta, hogy 
toleránsnak kell lennie. A XVI. században a legtöbb európai különösnek 
találta volna a gondolatot, hogy ne használja politikai hatalmát saját vallási 
felfogása elfogadtatására. Ma viszont azt érezné furcsának még a 
legbuzgóbb hívő is, ha valakit sértene a más hiten lévők vallásgyakorlata. A 
vallás így visszavonulni kényszerült a magánélet szférájába — úgy is 
mondhatnánk, hogy többé-kevésbé állandó jelleggel száműzték az európai 
politikai életből, és csak néhány olyan egészen sajátos kérdésben hallathatja 


szavát, mint például az abortusz.§£0 


Ha a nacionalizmust sikerül ugyanúgy megregulázni és modernizálni, 
mint a vallást, s a legtüzesebb hazafi is beletörődik, hogy bár társadalmilag 
különálló, jogilag egyenlő polgártársaival, akkor a nacionalizmus 
jelentősége az imperializmus és a háború szempontjából gyengülni fog.§21 
Sokan feltételezik, hogy a jelenlegi európai integrációs folyamat pillanatnyi 
eltévelyedés csupán, a második világháború és a hidegháború 
tapasztalatainak a lecsapódása, s hogy a modern európai történelem 
általános irányát a jövőben a nemzeti célok fogják megszabni. De 
kiderülhet, hogy a világháborúk olyasféle szerepet játszottak, mint a XVI. 


és XVII. század vallásháborúi a vallás tekintetében, és nemcsak a nyomban 
utánuk következő, hanem valamennyi későbbi nemzedék tudatát 
befolyásolják majd. 

Ha a cél az, hogy a nacionalizmus mint politikai erő elsorvadjon, 
toleránssá kell tenni, akárcsak a vallást. A nemzetek megtarthatják 
nyelvüket és identitásérzésüket, ez az identitás azonban inkább a kultúra, 
mint a politika területén fejeződjön ki. A franciák csak szopogassák tovább 
a boraikat, a németek csak falják a virslijüket, ám ez maradjon a magánélet 
szférájában. Európa leghaladottabb liberális demokráciái ebben az irányban 
fejlődtek az utóbbi harminc-negyven évben. Bár a mai európai társadalmak 
nemzeti érzése még éppen elég erős, egészen más jellegű, mint a múlt 
századi — akkor ugyanis a , nép" és a nemzeti identitás fogalma még 
viszonylag új volt. Hitler bukása óta egyetlen nyugateurópai nemzet sem 
látta más nemzetek leigázásában saját identitása kulcsát. Épp ellenkezőleg, 
a legmodernebb nemzetek Atatürk nyomába léptek: azt tekintették 
feladatuknak, hogy megszilárdítsák és megtisztítsák nemzeti identitásukat 
hagyományos hazájukban. Akár azt is mondhatjuk, hogy minden érett 
nemzet átmegy a , törökösödés" folyamatán. Az ilyen nemzettudattal pedig 
aligha lehet új birodalmakat összetákolni, inkább csak meglévőket 
szétrobbantani. De ma az igazi nacionalisták, így Schoenhuber 
Republikánus Pártja Németországban vagy Le Pen Nemzeti Frontja 
Franciaországban sem uralkodni akarnak az idegeneken, hanem egyszerűen 
csak ki akarják ebrudalni őket az országból, hogy aztán, mint az egyszeri 
polgár, egyedül és háborítatlanul élvezhessék az élet örömeit. A 
legmeglepőbb és legjellemzőbb az a tény, hogy az oroszok, akiknek a 
patriotizmusa a legmaradibbnak számított Európában, igen hamar átestek a 
, törökösödés" folyamatán, s régi terjeszkedő politikájukat félretéve a , kis 
Oroszország" -elképzelés mellett döntöttek.§£2 A modern Európa országai 
gyorsan haladnak afelé, hogy lemondjanak szuverenitá-sukról, s nemzeti 
identitásukat már csak az otthon melegében ápolják. Ám mint a vallás, a 
nemzeti érzés sem tűnik el, ez a veszély nem fenyegeti, de mint a vallás, 
sokat vesztett hajdani képességeiből, már nemigen tudja rávenni az 
európaiakat, hogy kényelmes életüket kockáztatva nagy tettekre, 
imperialista kalandokra vállalkozzanak.§23 


Ez persze nem azt jelenti, hogy Európa a jövőben mentes lesz a nemzeti 
konfliktusoktól. Különösen Kelet-Európa nem lesz az, a maga újonnan 
felszabadult népeivel, amelyeknek a nemzeti érzései évtizedekig 


szunnyadtak kielégítetlenül a kommunista uralom alatt. Sőt a hidegháború 
befejeztével várható, hogy a nemzeti konfliktusok megszaporodnak 
Európában. A nemzeti mozgolódások ezekben az esetekben szükségszerűen 
hozzátartoznak a terjedő demokratizálódáshoz, mivel az illető népek és 
etnikai csoportok sokáig nem nyilatkozhattak, kívánják-e a szuverenitást és 
a függetlenséget. Jugoszláviában például minden jel arra mutatott, hogy 
polgárháború készül, miután 1990-ben szabad választásokat tartottak 
Szlovéniában, Horvátországban és Szerbiában, s az előbbi két 
köztársaságban a függetlenséget szorgalmazó, nem kommunista erők 
kerültek hatalomra. A régóta fennálló soknemzetiségű államok felbomlása 
nagy megrázkódtatásokkal járó és véres ügynek ígérkezik, már csak azért 
is, mert az érintett etnikumok erősen össze vannak fonódva és keveredve. A 
Szovjetunióban például körülbelül hatvanmillió ember (a fele orosz) 
kisebbségként él a különböző köztársaságokban, Horvátország lakos- 
ságának pedig az egynyolcada szerb. A Szovjetunióban már megindultak, 
elég nagy arányokban, az áttelepítések, s ahogy a köztársaságok a 
függetlenség felé haladnak, fel fognak gyorsulni. A nemzeti tudat új 
kifejezési formái, kivált a tásadalmilag és gazdaságilag kevésbé fejlett 
térségekben, gyakran meglehetősen primitívek — azaz intoleránsak, 
nacionalisták és a külvilággal szemben agresszívek. 28 


A régebbi nemzetállamok továbbá alulról jövő támadásoknak vannak 
kitéve: a kisebb népcsoportok külön elismerést követelnek. A szlovákok azt 
kívánják, hogy ismerjék el a csehekétől eltérő identitásukat. A liberális 
Kanada békéje és jóléte nem elég sok guébeci franciakanadainak, kulturális 
különállásukat is meg akarják őrizni. A potenciális új nemzetállamok száma 
végtelen: a kurdok, oszétek, tibetiek, szlovének stb. mind azon vannak, 
hogy érvényt szerezzenek nemzeti identitásuknak. 


A nemzeti tudatnak ezeket az új megnyilvánulásait azonban több 
szempont figyelembevételével kell megítélni. Először is, a leghevesebbek 
színtere főleg Európa legkevésbé modernizált térsége, különösen a Balkán 
vagy annak környéke és a volt Orosz Birodalom déli szegélye lesz. És 
valószínűleg nem fogják zavarni Európa régebbi népeinek imént vázolt 
hosszabb távú, toleránsabb irányú nemzeti fejlődését. Bár a Kaukázuson túli 
szovjet köztársaságok népei hajmeresztő rémtettekre ragadtatták már 
magukat, nemigen tételezhető fel, hogy Kelet-Európa északi felében — 
Csehszlovákiában, Magyarországon, Lengyelországban és a balti 
államokban — a nemzeti célok a liberalizmussal összeegyeztethetetlenek és 


agresszívak legyenek. Ezzel nem azt akarjuk mondani, hogy meglévő 
államok, például Csehszlovákia, nem bomolhatnak fel, vagy hogy 
Lengyelországnak és Litvániának nem lehetnek határvitái. Emiatt azonban 
nem kell a politikai erőszak olyan örvényeibe belesodródniuk, amilyenek 
más régiókra jellemzőek, és a gazdasági integráció szüksége kellő 
ellenhatást fog kifejteni. 

Másodszor, az új nemzeti törekvések okozta konfliktusok sokkal kisebb 
mértékben befolyásolják Európa és a világ általános békéjét és biztonságát, 
mint 1914-ben, amikor egy szerb nacionalista meggyilkolta az osztrák- 
magyar trón várományosát, s ezzel kirobbantotta az első világháborút. Noha 
Jugoszlávia szétesik, s a nemrég szabaddá vált magyarok és románok vég 
nélkül torzsalkodnak az erdélyi magyar kisebbség helyzete miatt, manapság 
nincsenek már Európában olyan nagyhatalmak, amelyeknek érdekükben 
állna, hogy stratégiai pozícióik javítására kihasználják az efféle 
konfliktusokat. Épp ellenkezőleg, a legfejlettebb európai államok a világ 
minden kincséért sem bonyolódnának bele ilyen vitákba, s csak akkor 
lépnek közbe, ha kirívó módon sértik meg az emberi jogokat, vagy ha saját 
állampolgáraikat fenyegeti veszély. Jugoszlávia, amelynek területén az első 
világháború elkezdődött, most polgárháború színhelye, és mint nemzeti 
entitás széthullik. Európa többi állama közt azonban elég nagy egyetértés 
alakult ki a probléma kezelését és annak szükségét illetően, hogy 
Jugoszlávia ügye elkülönítendő az európai biztonság nagyobb 
kérdéseitől.§22 

Harmadszor, meg kell értenünk, hogy a Kelet-Európában és a 
Szovjetunióban folyó nemzeti vagy már inkább nacionalista küzdelmek 
átmeneti jellegűek. Valójában szülési fájdalmak: annak az új és általában 
(bár nem egyetemesen) demokratikusabb rendnek a világra jöttét kísérik, 
amely az összeomlott kommunista birodalmakat felváltja ebben a térségben. 
Okunk van feltételezni, hogy azoknak az új nemzetállamoknak, amelyek 
ebből a folyamatból kikerülnek, jó része liberális demokrácia lesz, és hogy 
nacionalizmusuk — mert a nemzeti érzés a függetlenségi küzdelem során 
azzá radikalizálódott — idővel megérik, és ugyanúgy , törökösödik", mint 
Nyugat-Európában. 

A nemzeti identitáson alapuló legitimitás elve a második világháború 
után a harmadik világot is meghódította, mégpedig rohamléptekkel. Később 
érkezett a harmadik világba, mint Európába vagy Amerikába, mert itt az 


iparosodás és a nemzeti függetlenedés is később következett be, de miután 
megérkezett, nagyon hasonló változásokat indított el. Bár a harmadik 
világban 1945 óta is viszonylag kevés a szabályszerű demokrácia, a 
legitimitás dinasztikus vagy vallási jogcímeit jóformán minden ország a 
nemzeti önrendelkezés elvével cserélte fel. Ez a nemzeteszme, új lévén, 
inkább nacionalista színezetű volt, vagyis sokkal erőszakosabb, mint a 
régebbi, megál-lapodottabb és magabiztosabb európaiak. A pánarab 
nacionalizmust például a nemzeti egységnek ugyanaz a vágya fűtötte, mint 
a múlt századi olasz és német mozgalmakat, de célját — az arabok politikai 
integrációját, egyetlen államba való tömörítését — sohasem érte el. 


A nacionalizmus elterjedése a harmadik világban a nemzetközi 
konfliktusok számát is ritkította. Az a körülmény ugyanis, hogy széles 
körben elfogadták a nemzeti önrendelkezés elvét — nem feltétlenül a szabad 
választások általi szabályos önrendelkezést, de a népeknek azt a jogát 
mindenképpen, hogy függetlenül éljenek hagyományos hazájukban —, 
igencsak megnehezítette azoknak a dolgát, akik katonai intervenciót 
terveztek vagy területgyarapításon törték a fejüket. A harmadik világban 
jóformán mindenütt diadalmaskodott a nacionalizmus, a technikai és 
gazdasági szintkülönbségek ellenére: a franciákat kiűzték Vietnamból és 
Algériából, az amerikaiakat Vietnamból, a szovjeteket Afganisztánból, a 
líbiaiakat Csádból, a vietnamiakat Kambodzsából, és így tovább.§2€ A 
nemzetközi határok jelentősebb változásait 1945 óta a legtöbb esetben nem 
imperialista terjeszkedés okozta, hanem nagyobb államalakulatok 
felbomlása a lakosság nemzetiségi megoszlása szerint — például Pakisztán 
és Banglades szétválása 1971-ben. Egyébként azok az adottságok, amelyek 
a fejlett államok számára veszteségessé teszik a hódítást — a hadviselés 
gyorsan növekvő költségei, az ellenséges érzelmű népek féken tartására 
fordítandó összegeket is beleértve, a belső gazdasági fejlődésnek mint 
jövedelemforrásnak a könnyebben kiaknázható lehetőségei stb. —, többnyire 
a harmadik világbeli országok egymás közti konfliktusaira is 
vonatkoznak. 27 


A nemzeti érzés — illetve a nacionalizmus — továbbra is erősebb lesz a 
harmadik világban, Kelet-Európában és a Szovjetunióban, és hosszabb 
ideig fog fennmaradni, mint a többi európai országban vagy Amerikában. 
Úgy látszik, ezeknek az új nemzeti mozgalmaknak az energiája, az 
elszántsága a fejlett liberális demokráciák sok polgárát meggyőzte róla, 
hogy a nemzeti érzés korunk legfőbb jellemzője, mert az elkerülte 


figyelmüket, hogy saját hazájukban ez az érzés egyre gyengül. És furcsa, 
hogy azt képzelik, egy történelmileg ennyire új keletű jelenség maradandó, 
sőt örök tényezője lesz a , társadalmi környezet"-nek. A gazdasági erők 
elősegítették a nemzeti érzés kibontakozását, az osztályelkülönülést nemzeti 
korlátokkal helyettesítve, s eközben centralizált, nyelvileg egységes 
entitásokat teremtettek. De ugyanezek a gazdasági erők most a nemzeti 
korlátok megszüntetését segítik elő az egész földtekét átfogó egységes 
világpiac megteremtésével. Ha a mi generációnk vagy a következő talán 
nem is éri meg, hogy a nemzeti érzés politikailag végképp semlegessé válik, 
ez előbb-utóbb be fog következni. 


26 
Egy békés unió felé 


Azok az államok, amelyek nem liberális demokráciák, általában továbbra 
is hatalmi politikát folytatnak. A harmadik világ viszonylag késői 
iparosodása és nemzeti öntudatra ébredése folytán nagy lesz a különbség 
egyfelől a harmadik világ jó részének, másfelől az ipari demokráciáknak a 
magatartása közt. Ami az előre látható jövőt illeti: a világ két részre oszlik 
majd, egy történelem utánira és egy olyanra, amelyben még nem ért véget a 
történelem.§8 A történelem utáni világban az államok közti kölcsönhatás fő 
területe a gazdaság lesz, s a hatalmi politika régi szabályai lassan 
érvényüket vesztik. Azaz elképzelhető egy olyan demokratikus többpólusú 
Európa, amelynek Németország a vezető gazdasági hatalma, s amelyben 
Németország szomszédai mégsem éreznének különösebb katonai 
fenyegetést, s nem tennének semmiféle rendkívüli intézkedést védelmük 
megerősítésére. A gazdasági verseny erős lesz, a katonai jelentéktelen. A 
történelem utáni világ is nemzetállamokra oszlik majd, a nemzeti érzés 
azonban mindenütt békésen megfér a liberalizmussal, és megnyilvánulásai 
egyre inkább a magánélet szférájára szorítkoznak. A gazdasági ésszerűség 
pedig közben felszámolja a szuverenitás sok hagyományos követelményét, 
egyetlen nagy rendszerben fogva össze a termelést és a piacokat. 


A történelmi világban viszont továbbra is egymást követik majd a vallási, 
nemzeti és ideológiai konfliktusok, az érintett országok fejlettségi szintjétől 
függően, amelyekre változatlanul a hatalmi politika régi szabályai lesznek 
érvényesek. Az olyan országok, mint Irak és Líbia, újra meg újra lerohanják 


szomszédaikat, és véres csatákat vívnak. A történelmi világban továbbra is 
a nemzetállam lesz a politikai identifikáció fő forrása. 


A történelem utáni és a történelmi világ közötti határ gyorsan változik, s 
ezért nehéz meghúzni. A Szovjetunió épp átáll a másik táborba, s egyúttal 
feloszlik; utódállamai közül többnek sikerül majd liberális demokráciává 
fejlődnie, másoknak nem. Kína a Tienanmen tér után még távolabbra került 
a demokráciától, de mióta megkezdte a gazdasági reformot, külpolitikailag, 
hogy úgy mondjuk, egyre szalonképesebb. A kínai vezetők a jelek szerint 
megértették, hogy a gazdasági reform szellemét nem lehet 
visszaparancsolni a palackba, s hogy az országnak nyitva kell maradnia a 
nemzetközi gazdaság előtt. Óvakodnak tehát visszatérni a maoista 
külpolitikához, bár egyébként tettek kísérleteket a maoizmus felélesztésére. 
Latin-Amerika nagyobb államai — Mexikó, Brazília, Argentína — két-három 
évtized óta a történelem utáni világhoz tartoznak, s noha bármelyikük 
bármikor visszacsúszhat, a gazdasági egymásrautaltság révén szoros 
kötelékek fűzik őket a többi ipari demokráciához. 


A történelmi és a történelem utáni világ sok tekintetben egymás mellett, 
de egymástól függetlenül fog élni, s viszonylag kevés lesz köztük a 
kölcsönhatás. Több területen azonban feltétlenül összeütközésbe kerülnek 
egymással. Az első az olaj — az Öböl-válságnak, Irak kuvaiti inváziójának is 
ez volt az igazi oka. A kőolaj-kitermelés gócpontjai a történelmi világban 
maradnak, s döntő fontosságúak a történelem utáni világ gazdasága és jóléte 
szempontjából. Bár a hetvenes évek olajválságai idején sok szó esett arról, 
hogy számos nyersanyaggal kapcsolatban egyre nagyobb, világméretű az 
egymásrautaltság, ezek közül az olaj az egyetlen, amelynek a kitermelése 
annyira koncentrált, hogy piaca politikai szándékokkal manipulálható, sőt 
meg is bénítható, s ez a bénultság azonnali és súlyos károkat okozhat a 
történelem utáni világ gazdaságainak. 


A kölcsönhatások második területe, amelynek most kevesebb figyelmet 
szentelnek, mint az olajnak, de amelyből hosszú távon talán több baj 
származhat, a bevándorlás. A fejlett világ szinte valamennyi országába, 
vagyis a gazdag és biztonságos országokba jelenleg ezrek és ezrek 
érkeznek, folyamatosan, a szegény és nem biztonságos országokból. Ez az 
emberfolyam, mely az utóbbi években egyre jobban felduzzadt, a történelmi 
világ politikai megrázkódtatásai hatására valóságos áradattá válhat. Az 
olyan események, mint a Szovjetunió felbomlása, vagy komoly etnikai 
összecsapások Kelet-Európában, vagy Hongkong kénytelen beolvadása a 


kommunista, megreformálatlan Kínába, óriási tömegeket indíthatnak útnak 
a történelmi világból a történelem utáni világ felé. És ez az esetleges 
népvándorlás lesz rá a biztosíték, hogy a történelem utáni államok továbbra 
is érdeklődni fognak a történelmi világbeli fejlemények iránt, vagy azért, 
mert gátat akarnak vetni ennek az emberözönnek, vagy azért, mert a 
bevándorlók, beilleszkedve a politikai rendszerbe, arra sarkallják választott 
hazájuk vezetőit, hogy többet törődjenek volt hazájuk ügyeivel. 


A történelem utáni országok nagyon nehezen tudnak elzárkózni a 
bevándorlás elől, aminek legalább két oka van. Az első: korántsem 
egyszerű olyan elméletileg helyes formulát találni az idegenek 
kirekesztésére, amely nem látszik fajvédőnek vagy nacionalistának, s így 
nem sérti a liberális demokráciák elvi elkötelezettségét, az egyetemes jogról 
vallott felfogását. Valamennyi fejlett demokrácia korlátozza a bevándorlást 
egyszer-másszor története során, de ezt mindig, hogy úgy mondjuk, rossz 
lelkiismerettel teszi. 


A növekvő bevándorlás második oka gazdasági, mert szinte minden 
fejlett ország szűkében van bizonyos kategóriájú segédmunkásoknak és 
betanított munkásoknak, s ilyeneket a harmadik világ bármilyen számban 
tud szállítani. Nem az összes rosszul fizetett munka exportálható. Az immár 
egyetlen, az egész világra kiterjedő piac keretében folyó gazdasági verseny 
a regionális munkaerő-kínálat integrálására fog biztatni, mint ahogy a korai 
kapitalizmus is az egységes nemzetállamok növekedését segítette elő, 
amelyben könnyen költözött, vándorolt a munkás, az alkalmazott. 


A két világ közti kölcsönhatás utolsó területe az úgynevezett , világrend" 
kérdésköre lesz. Vagyis mivel bizonyos történelmi államok fenyegetik 
szomszédaikat, sok történelem utáni állam arra az elvi álláspontra fog 
helyezkedni, hogy meg kell akadályozni bizonyos technikáknak a 
történelmi világba jutását, lévén ez a világ túlontúl hajlamos a 
konfliktusokra és az erőszakra. Ez jelenleg a nukleáris fegyvereket, a 
ballisztikus rakétákat, a vegyi és biológiai fegyvereket érinti. De a jövőben 
a világrend problémái közé tartozhatnak bizonyos környezetvédelmi 
érdekek is, amelyekre a különböző technikák szabályozatlan elterjedése 
lehet veszélyes. Ha a történelem utáni világ viselkedése olyan mértékben 
fog különbözni a történelmiétől, mint az előzőkben kifejtettük, akkor a 
történelem utáni demokráciáknak közös érdekük lesz, hogy egyrészt 
védekezzenek a külső fenyegetés ellen, s hogy másrészt támogassák a 
demokrácia ügyét azokban az országokban, ahol még nem fejlődött ki. 


Mint előíró doktrína, a nemzetközi kapcsolatok realista felfogása a 
demokrácia hetvenes és nyolcvanas évekbeli térnyerése ellenére is időszerű 
marad. A világ történelmi fele ragaszkodik a realista elvekhez, s ezek 
szerint cselekszik, így a történelem utáni felének hasonlóképpen kell 
eljárnia vele szemben. A demokráciák és a nem demokráciák viszonyát 
változatlanul a bizalmatlanság és a félelem fogja jellemezni, s bár a 
gazdasági egymásrautaltság egyre növekszik, az ultima ratio továbbra is az 
erő lesz köztük. 


A realizmus mint leíró modell a világ működésének a magyarázata, 
ugyanakkor sok szempontból téves és nem kielégítő. A biztonságérzet 
hiánya és a maximális hatalomra való törekvés, melyet a realisták minden 
idők minden állama meghatározójának tartanak, az alaposabb elemzést nem 
állja ki. A történelmi folyamat egész sor legitimitáselméletet hozott létre — 
dinasztikust, vallásit, nemzetit, ideológiait —, s valamennyi 
imperializmushoz és háborúhoz vezetett. Ezek a modern liberalizmus előtti 
legitimitásformák egytől egyig az úr-rabszolga viszony valamilyen 
formáján alapultak, úgyhogy az imperializmus bizonyos értelemben a 
társadalmi rendszer következménye volt. Ahogy a legitimitás elvei az idők 
folyamán változtak, ugyanúgy változtak a nemzetközi kapcsolatok is; noha 
a háború és az imperializmus a történelem állandó tényezőjének látszott, 
minden korban egészen más célokért harcoltak. , Objektív"? nemzeti érdek, 
amely afféle közös , vezérfonál" lehetne, és segítségével megérthetnénk, 
miért viselkedtek az államok különböző időpontokban és helyeken így vagy 
úgy — ilyen nemzeti érdek sohase létezett, a nemzetek érdekei mindig 
sokfélék voltak, legitimációs nézetük és ennek értelmezői határozták meg 
őket. 


És persze természetesnek érezhetjük, hogy a liberális demokráciának, 
amely igyekszik megszüntetni a különbséget urak és rabszolgák közt, az 
embereket a maguk uraivá téve, egészen más külpolitikai célokat kell maga 
elé tűznie. Ami a történelem utáni világban békét teremt majd, az nem az a 
tény lesz, hogy a számottevő államoknak azonos a legitimitásfelfogása. Ez 
időnként már előfordult a múltban, például amikor Európa valamennyi 
állama monarchia volt. A béke a demokratikus legitimitás sajátos 
természetének lesz köszönhető, s annak a képességének, hogy kielégíti az 
ember elismerésvágyát. 


A demokratikus és a nem demokratikus államok közti különbség és egy 
átfogóbb, a liberális demokráciát az egész világon elterjesztő történelmi 


folyamat lehetősége arra vall, hogy az amerikai külpolitika hagyományos 
moralizmusa, az emberi jogok és a , demokratikus értékek" hangoztatása 
nem egészen helytelen. 3 Henry Kissinger a hetvenes években nemegyszer 
kijelentette, hogy a kommunista államok, például a Szovjetunió és Kína 

, forradalmi jellegű provokálása" erkölcsi kielégülést hozhat ugyan, de 
gyakorlati eredményt nem, mert lehetetlenné teszi a , realista?" megegyezést 
olyan területeken, mint a fegyverzet-ellenőrzés vagy a regionális viták 
rendezése. Reagan volt elnököt 1987-ben élesen bírálták, amiért 
felszólította a szovjeteket, hogy bontsák le a berlini falat, mégpedig 
leginkább Németországban, ahol már rég megalkudtak a szovjet hatalom 

, Tealitásával?". Most azonban, amikor a világ a demokrácia felé halad, 
kiderült, hogy a Szovjetunió , forradalmi jellegű provokálása", 
legitimitásának kétségbe vonása nemcsak erkölcsi elégtételt, hanem végső 
soron politikai eredményt is hozott, mert összhangban volt a kommunista 
uralom alatt élő népek nemsokára ki is nyilvánított törekvéseivel. 


Természetesen senki sem javasolja a katonai provokáció politikáját egy 
rendkívül erős hadsereggel, sőt nukleáris fegyverekkel rendelkező nem 
demokratikus állammal szemben. Az olyan forradalmak, mint amilyenek 
1989-ben Kelet-Európában végbementek, nagyon ritkák, eddig példa nélkül 
valók, s egy demokrácia nem alapozhatja külpolitikáját arra, hogy minden 
diktatúra, mellyel szembekerül, rövidesen összeomlik. De a hatalmi 
viszonyokat latolgatva a demokráciáknak nem szabad elfelejteniük, hogy a 
legitimitás szintén a hatalom egyik formája, s hogy az erős államok belül 
gyakran gyöngék. Ez annyit jelent, hogy a demokráciáknak, amelyek 
barátaikat és ellenségeiket ideológiai megfontolásokból választják meg — 
vagyis aszerint, hogy demokraták-e —, hosszú távon valószínűleg erősebb és 
hűségesebb szövetségeseik vannak. És ha ellenségekkel tárgyalnak, tartsák 
mindig szem előtt, milyen maradandó morális különbségek vannak 
társadalmaik közt, s ne seperjék félre az emberi jogokkal kapcsolatos 


kérdéseket egy nagyhatalom kegyét keresve. 


A demokráciák békés természete továbbá azt sugallja, hogy a jövőre 
gondolva az Egyesült Államoknak és más demokráciáknak érdeke a 
demokrácia szférájának a fenntartása, s ha lehetséges és nem jár 
veszélyekkel, kiterjesztése a világban. Vagyis ha a demokráciák nem 
harcolnak egymással, akkor a történelem utáni világ szüntelenül növekedni 
fog, s egyre nagyobb békében és jólétben él. Noha a kommunizmus 
összeomlott Kelet-Európában és a Szovjetunióban, s a közvetlen katonai 


fenyegetést jelentő Varsói Szerződés füstté vált, nem lehet közömbös 
nekünk, mi következik utána. Mert a fenyegetés kiújulása ellen — akár a volt 
kommunista államok, akár az újraegyesített Németország, akár a gazdasági 
szuperhatalommá fejlődött Japán részéről — a Nyugat legfőbb biztosítéka 
végső soron az lesz, hogy ezekben az országokban virágzik a demokrácia. 


A gondolat, hogy a demokratikus államoknak együtt kellene működniük 
a demokrácia és a nemzetközi béke érdekében, csaknem egyidős magával a 
liberalizmussal. A demokráciákat tömörítő s megfelelő alapszabály szerint 
működő nemzetközi szövetség tervét Immanuel Kant vázolta Az örök 
békéről című híres esszéjében, valamint az Egy egyetemes történet eszméjé- 
ben. Kant szerint annak az előnyei, hogy az ember már nem a természeti 
állapotban, hanem civil társadalomban él, jórészt semmivé lettek a 
nemzetek közt uralkodó hadiállapot következtében. , Azáltal, hogy a 
közösség erőit egymás ellen felhasználandó fegyverekre pocsékolják, a 
háborúk pusztításai által, s még inkább azáltal, hogy szükségképp állandóan 
készen kell állniuk a háborúskodásra, az államok megakadályozzák az 
emberi természet teljes kibontakozását. "81 A mai liberális 
internacionalizmus Kantnak a nemzetközi kapcsolatokkal foglalkozó írásai, 
eszméi alapján alakult ki. És az amerikaiakat a kanti szövetség ihlette 
először a Népszövetség, majd az Egyesült Nemzetek létrehozására. A 
háború utáni realizmust pedig, mint korábban már említettük, sok 
tekintetben e liberális internacionalizmus ellenszerének tüntették fel, azt 
állítván, hogy a világban uralkodó bizonytalanságot nem annyira a 
nemzetközi jog, mint inkább az erőegyensúly orvosolhatja. 


Mivel a Népszövetség és az Egyesült Nemzetek mint a kollektív 
biztonság őrei tehetetlennek bizonyultak először Mussolini, a japánok és 
Hitler agresszivitásával, később pedig a szovjet terjeszkedési politikával 
szemben, a kanti internacionalizmus és általában a nemzetközi jog hitelét 
vesztette. Amit azonban sokan nem értettek meg, az az, hogy a kanti eszme 
megvalósítói már eleve súlyos hibákat követtek el, mert nem tartották 
magukat a filozófus előírásaihoz.§82 Kant az örök békére vonatkozó , Első 
definitív cikk"-ében ugyanis kimondja, hogy az államok rendszerében részt 
vevő államok alkotmányának republikánusnak kell lennie, azaz liberális 
demokráciáknak kell lenniük 88 A , Második definitív cikk? továbbá 
kimondja, hogy a nemzetközi jognak ,, szabad államok föderációján kell 


alapulnia? 8 azaz republikánus alkot-mányú államokén. Kant indítékai 


világosak: republikánus elvekre épülő államok kevésbé hajlamosak az 
egymás elleni harcra, mert az önmagukat kormányzó népek nem 
nyugszanak bele olyan könnyen a háborús költségekbe, mint a 
despotizmusok, s egy nemzetközi föderáció csak akkor működőképes, ha 
tagjai azonos liberális jogelveket vallanak. A nemzetközi jog nem más, 
mint világméretű hazai jog. 

Az Egyesült Nemzetek kezdettől fogva nem teljesítette ezeket a 
feltételeket. Alapokmánya egyetlen szóval sem utalt a , szabad nemzetek" 
szövetségére, szerkesztői egy gyengébb formulát választottak, , valamennyi 
tag szuverén egyenlőségé"-ről beszélve.£2 Vagyis az Egyesült Nemzetek 
nyitva állt minden állam előtt, amely megfelelt a szuverenitás bizonyos 
minimális formai kritériumainak, tekintet nélkül arra, hogy ezek a 
népszuverenitáson alapultak-e. Sztálin Szovjetuniója így egyike lehetett a 
szervezet alapítóinak, helyet kapott a Biztonsági Tanácsban, megvétózhatta 
e testület határozatait. A dekolonizáció után a Közgyűlést elözönlötték a 
harmadik világ új államai, amelyek vajmi keveset tettek magukévá Kant 
liberális elvei közül, s amelyek az Egyesült Nemzeteket antiliberális 
politikai törekvések eszközéül használták fel. Nem lévén előre kialakított 
konszenzus az igazságos politikai rend elveit vagy a jogok természetét 
illetően, nem csoda, hogy az ENSZ megalapítása óta semmi valóban 
érdemlegeset sem tudott elérni a kollektív biztonság döntő fontosságú 
kérdéseiben. És az sem csoda, hogy az amerikai nép mindig nagy 
bizalmatlansággal szemlélte az ENSZ ténykedését. Az elődszervezet, a 
Népszövetség valamivel egységesebb volt tagjai politikai karakterét 
tekintve, bár 1933 után befogadta a Szovjetuniót is. De a kollektív 
biztonság megteremtésén éppoly kevés eredménnyel fáradozott, mert a 
nemzetközi politika két tekintélyes súlyú és erejű résztvevője — Japán és 
Németország — nem volt demokrácia, és nem volt hajlandó a szövetség 
szabályai szerint játszani. 

Miután véget ért a hidegháború, s a Szovjetunióban és Kínában 
megindultak a reformfolyamatok, az Egyesült Nemzetek Szervezete 
némiképp erőre kapott. A Biztonsági Tanács példátlan gazdasági 
szankciókkal sújtotta Irakot a kuvaiti invázió miatt, s később erő 
alkalmazását is engedélyezte, ami arra mutatott, hogy a jövőben is 
lehetségesek hasonló nemzetközi akciók. A Biztonsági Tanács egyensúlya 
azonban még mindig kényes, minthogy a nem teljesen megreformált 
hatalmaknál — Oroszországnál és Kínánál — elképzelhető a visszaesés, a 


Közgyűlésben pedig továbbra is számos olyan nemzet van képviselve, 
amely egyáltalán nem nevezhető szabadnak. Jogos tehát a kérdés, hogy a 
következő nemzedék idején az ENSZ lesz-e az , új világrend" bázisa. 


Ha egy Kant elgondolásának megfelelő , népek szövetségét" akarnánk 
létrehozni, amely mentes lenne a korábbi nemzetközi szervezetek végzetes 
hibáitól, akkor nyilvánvaló, hogy ez nem az ENSZ-re, hanem inkább a 
NATO-ra hasonlítana — azaz olyan ténylegesen szabad államok 
szövetségére, amelyek elkötelezték magukat a liberális elveknek, s ezért 
fogtak össze. Ez a fajta szövetség sokkal erősebb lenne, meg tudná védeni 
kollektív biztonságát a világ nem demokratikus részével szemben. Tagjai 
békében élnének egymással, közös ügyleteikben betartva a nemzetközi jog 
szabályait. Az igazat megvallva egy ilyen kanti liberális nemzetközi 
rendszer szinte magamagától ki is épült a hidegháború korában, olyan 
szervezetek oltalma alatt, mint a NATO, az Európai Közösség, az OECD, a 
Hetek csoportja, a GATT stb.,§6 amelyek a csatlakozás előfeltételének a 
liberalizmust tették meg. Az ipari demokráciákat ma számtalan szál fűzi 
egymáshoz, jogilag körülbástyázott, kötelező érvényű szerződések 
szabályozzák gazdasági kölcsönhatásaikat. Gyakoriak ugyan a politikai 
villongások holmi marhahúskvótákat vagy az Európai Pénzügyi Unió 
mibenlétét illetően, Líbia és az arab-izraeli konfliktus kezelése szintén 
okozhat nézeteltéréseket, de az, hogy a demokráciák fegyverrel döntsék el 
az efféle vitákat, elképzelhetetlen. 


Az Egyesült Államoknak és más liberális demokráciáknak meg kell 
emészteniük a tényt, hogy az a világ, amelyben élnek, egyre inkább 
különbözik a régitől, a geopolitika világától, s hogy a történelmi világ 
szabályai és módszerei a történelem utáninak az életében nem 
alkalmazhatók. Az utóbbiban a fő célok gazdaságiak lesznek, például a 
versenyképesség és az újítókészség fokozása, a belső és külső deficit 
csökkentése, a teljes foglalkoztatottság fenntartása, a súlyos 
környezetpusztítási problémák megoldása, és így tovább. Másképp 
kifejezve: a liberális demokráciáknak tudomásul kell venniük, hogy a 
polgári forradalom örökösei, amely több mint négyszáz évvel ezelőtt 
kezdődött. A történelem utáni világ az a korszak, amelyben az önfenntartás 
kényelmes-kellemes formájának a vágya már fölébe kerekedett a puszta 
presztízsért vállalt élethalálharc vágyának, s amelyben az egyetemes és 
racionális elismerés átvette a hatalomért folyó küzdelem helyét. 


Kortársaink a végtelenségig vitathatják, vajon tényleg a történelem utáni 
világba értek-e — vajon megjelennek-e a nemzetközi életben újabb 
birodalmak, diktátorok, elismerésre áhítozó, kielégítetlen nacionalizmusok 
vagy vallások, amelyek úgy rontanak majd be, mint forgószél a sivatagból. 
Egy bizonyos ponton azonban arra a kérdésre is felelniük kell, hogy a 
történelem utáni ház, amelyet építettek maguknak, amelyben átvészelték a 
XX. század szörnyű viharait, továbbra is — még hosszú időre — megfelel-e 
nekik. Mert azt a mai fejlett világban szinte mindenki világosan látja, hogy 
a liberális demokrácia sokkal különb, mint jelentősebb versenytársai, a 
fasizmus és a kommunizmus. De ha csak önmagában nézzük, megérdemli- 
e, hogy mellette döntsünk? Vagy talán a lényeget tekintve a liberális 
demokrácia is kielégítetlenül hagy bennünket? Vannak olyan 
ellentmondások, amelyek liberális rendünkben sem oldódnak fel, miután az 
utolsó fasiszta diktátor, pöffeszkedő ezredes vagy kommunista pártfőmufti 
is eltűnt a föld színéről? Könyvünk utolsó részét ennek a kérdésnek 
szenteljük. 


V. RÉSZ 
Az utolsó ember 


27 
A szabadság birodalmában 


A szoros értelemben vett történelmet, amelyben az emberek (az 
, Osztályok") az elismerésért harcolnak egymással, és harcolnak — 
munkájukkal — a Természet ellen is, Marx ,, a szükségszerűség birodalmá"?"- 
nak (Reich der Notwendigkeit) nevezte; ezen túl (jenseits) terül el ,, a 
szabadság birodalma?" (Reich der Freiheit), amelyben az emberek 
(fenntartás nélkül kölcsönösen elismerve egymást) többé nem harcolnak, és 
a lehető legkevesebbet dolgoznak. 


Alexandre Kojéve: Bevezetés Hegel értelmezésébe$SZ 


Még korábban, egy egyetemes történet megírásának a lehetőségét 
vizsgálva kijelentettük, hogy egyelőre félretesszük azt a kérdést, vajon az 
irányzatos történelem hozta változás fejlődés-e. Nos, ha a történelem 
valamilyen úton-módon liberális demokráciába juttat bennünket, ez a 
kérdés így módosul: vajon jó-e a liberális demokrácia, jó-e a szabadság és 
egyenlőség elve, amelyen alapszik. A józan ész úgy ítéli meg, hogy a 
liberális demokráciának számos előnye van XX. századi riválisaival, a 
fasizmussal és a kommunizmussal szemben, s az örökölt értékeink és 
hagyományaink iránti lojalitás arra buzdít, hogy kétely és aggály nélkül 
kötelezzük el magunkat a demokráciának. De a liberális demokráciának 
nem feltétlenül azzal tesszük a legjobb szolgálatot, hogy vak hűséggel 
tartunk ki mellette, s nem beszélünk nyíltan a gyengéiről. És arra a kérdésre 
is nyilván képtelenek vagyunk válaszolni, valóban véget ért-e a történelem, 
ha a demokrácia és a vele kapcsolatos elégedetlenség kérdésének nem 
nézünk a mélyére. 

Megszoktuk, hogy a demokrácia fennmaradásának a problémájával 
inkább csak a külpolitika síkján foglalkozzunk. Olyan emberek, mint Jean- 
Francois Revel, a demokrácia legfőbb gyengeségének azt tartják, hogy nem 
tudja megvédeni magát a kíméletlen és elszánt zsarnokságok ellen. A 


kérdés, hogy mennyire és milyen hosszú időre enyhült a fenyegetés e 
zsarnokságok részéről, továbbra is foglalkoztatni fog bennünket, hisz még 
mindig tele van a világ különböző fajta diktatúrákkal, teokráci-ákkal, 
dühödt nacionalizmusokkal és hasonlókkal. De vegyük úgy egy pillanatra, 
hogy a liberális demokrácia legyőzte idegen riválisait, s a belátható jövőben 
semmiféle komoly külső erő sem fenyegeti létét. Vajon ha magukra hagyják 
őket, ezek a stabil, régóta fennálló európai és amerikai demokráciák időtlen 
időkig fenn tudják-e tartani magukat, vagy egy szép napon valamilyen belső 
rotha-dástól felemésztve éppúgy összecsuklanak, mint a kommunizmus? A 
liberális demokráciák tagadhatatlanul egész sereg problémával — 
munkanélküliséggel, környezet-szennyezéssel, kábítószer-fogyasztással, 
bűnözéssel stb. — küszködnek, de felvetődik a kérdés, hogy ezeken a 
közvetlen bajokon kívül vajon vannak-e mélyebb elégedetlenségforrások — 
vajon valóban kielégítő-e az élet a liberális demokráciában? Ha nem 
találunk ilyen , ellentmondásokat", akkor Hegel és Kojeve után mi is 
kimondhatjuk, hogy a történelem végére értünk. Ha viszont találunk, akkor 
azt kell mondanunk, hogy a szó szoros értelmében vett Történelem 
folytatódik. 


Hogy felelhessünk erre a kérdésre, mint már korábban jeleztük, nem lesz 
elég körülnézni a világban, empirikus bizonyítékokat keresni a demokrácia 
, vétkei"-re, mivel ezek a bizonyítékok mindig kétségesek vagy esetleg 
kétségtelenül hamisak lesznek. Másrészt a kommunizmus bukását sem 
tekinthetjük bizonyítéknak, hiszen ez egyáltalán nem garantálja, hogy a 
jövőben senki sem lép fel — nem léphet fel — a demokrácia ellen, vagy hogy 
a demokrácia nem jut majd ugyanerre a sorsra. Inkább valamilyen 
transzhisztorikus mércére lenne szükségünk, amelyhez hozzámérhetnénk a 
demokratikus társadalmat, egy olyan koncepcióra, amely az , embert mint 
embert" képviseli, s megmutatná e társadalom potenciális fogyatékosságait. 
Ezért fordultunk Hobbes, Locke, Rousseau és Hegel , első embere" felé. 


Kojeve állítását, miszerint az emberiség már a történelem végére ért, az a 
meggyőződése támasztja alá, hogy az ember semmire se vágyik annyira, 
mint az elismerésre. Kojeve szerint az elismerésért való küzdelem vitte 
előre a történelmet az első véres viadal óta, s azért fejeződött be, mert a 
kölcsönös elismerést megtestesítő egyetemes és egységes állam teljes 
mértékben kielégíti ezt a sóvárgást. Az, hogy Kojéve ekkora fontosságot 
tulajdonít az elismerés vágyának, jó támpontot nyújthat a liberalizmus 
kilátásainak a megértéséhez, mert mint láttuk, az utóbbi századok 


számottevő történelmi jelenségei — vallás, nemzetiségi érzés és demokrácia 
— lényegüket tekintve az elismerésért folytatott küzdelem különböző 
megnyilvánulásaiként értelmezhetők. Annak az elemzése, miképp elégíti ki 
— ha kielégíti — a mai társadalom a thümosz-t , többet árul el a liberális 
demokrácia megfelelő vagy nem megfelelő voltáról, mint a vágy hasonló 
elemzése. 


A történelem végének a kérdése így összeolvad a thümosz jövőjének a 
kérdésével: vajon kellőképpen kielégíti-e a liberális demokrácia az 
elismerés vágyát, ahogy Kojeve állítja, vagy egyáltalán nem elégíti ki, s 
akkor ez a vágy merőben más kifejezési formát találhat. Korábbi 
kísérletünknek, hogy megszerkesszünk egy egyetemes történetet, két 
párhuzamos történelmi folyamat lett az eredménye, az egyiket a modern 
természettudomány és a vágy logikája, a másikat az elismerésért való 
küzdelem irányította. Mindkettőnek, s ez egész természetesnek látszott, 
ugyanaz volt a csúcs- és végpontja: a kapitalista liberális demokrácia. De 
elképzelhető-e, hogy ugyanazok a társadalmi és politikai intézmények ilyen 
akkurátusan kielégítsék mind a vágyat, mind a thümosz-t? Nem lehetséges- 
e, hogy ami kielégíti a vágyat, az nem elégíti ki a thümosz-t, és fordítva, 
úgyhogy soha semmiféle társadalom sem fogja az , embert mint embert" 
kielégíteni? 

Azt az eshetőséget, hogy a liberális társadalom nem biztosítja a vágy és a 
thümosz együttes kielégítését hanem, épp ellenkezőleg, mély szakadékot 
támaszt köztük, a liberalizmus baloldali és jobboldali bírálói egyaránt 
felvetették. A balról támadók azzal érveltek, hogy az egyetemes, kölcsönös 
elismerés ígérete a liberális tássadalmakban mindenképp teljesítetlen marad 
az imént említett körülmény miatt: a kapitalizmusból következő gazdasági 
egyenlőtlenség ipso facto elismcrésbeli egyenlőtlenséggel jár. A jobbról 
támadók pedig kifejtették: a liberális tássadalommal nem az a baj, hogy 
nem tudja megvalósítani, hanem éppen az, hogy céljául tűzte ki az 
egyetemes elismerést. Az utóbbi tudniillik problematikus, lévén az emberek 
természettől fogva egyenlőtlenek; aki egyenlőkként kezeli őket, az nem 
megerősíti, hanem tagadja ember voltukat. Nos, nézzük sorjában ezeket az 
állításokat. 


Az elmúlt évszázadban a baloldal részéről sokkal több bírálat érte a 
liberális társadalmakat, mint a jobboldal részéről. Az egyenlőtlenség 
problémája még nemzedékeken át fogja foglalkoztatni a liberális 
társadalmakat, mivel a liberalizmus keretei között bizonyos értelemben 


megoldhatatlan. De még így is kevésbé látszik alapvető , ellentmondás"-nak 
jelenlegi rendünkben, mint az, amit a jobboldal kifogásol, megkérdőjelezve 
az egyenlő elismerésnek mint öncélnak a kívánatos voltát. 


A társadalmi egyenlőtlenségnek két kategóriája van: az egyik emberi 
döntésekre vagy szokásokra vezethető vissza, a másik a természetnek vagy 
a természeti szükségszerűségnek tulajdonítható. Az első kategóriába az 
egyenlőség törvényes akadályai tartoznak — a társadalom zárt rendekre való 
felosztása, az apartheid, a Jim Crow-törvények, a választójoghoz 
megkövetelt vagyoni szint és így tovább. Ide sorolhatók a kulturális 
megkötöttségek is, például bizonyos etnikumok és vallások magatartása a 
gazdasági tevékenységgel szemben, amiről korábban már volt szó. Az 
utóbbiaknak az alapja nem tételes törvény vagy hivatalos politika, és a 
természetnek sem tulajdoníthatók. 


Ami az egyenlőség természeti akadályait illeti, az első számú az, hogy a 
képességek és a tulajdonságok nincsenek egyenlően elosztva. Nem lehet 
mindenki zongoraművész vagy a Lakers középcsatára, s ahogy már 
Madison is megjegyezte, a vagyonszerzéshez szükséges adottságok sem 
egyformák. A jóképű fiúk és a szép lányok sokkal több feleség-, illetve 
férjjelölt közt válogathatnak, mint kevésbé vonzó küllemű társaik. Vannak 
az egyenlőtlenségnek olyan formái is, amelyek közvetlenül 
visszavezethetők a kapitalizmusra: a munkamegosztásra a gazdaságon belül 
és a piacok könyörtelen működésére. Az egyenlőtlenségnek ezek a formái 
semmivel sem , természetesebbek", mint maga a kapitalizmus, de 
szükségszerű velejárói a kapitalista gazdasági rendszernek. Egy modern 
gazdaságot nem lehet kellően termelékennyé tenni ésszerű munkamegosztás 
és a tőke mozgatása nélkül, amelynek, ahogy a pénz az egyik iparágból, 
térségből vagy országból a másikba áramlik, kárvallottjai éppúgy vannak, 
mint haszonélvezői. 


Minden igazán liberális társadalom elvi ellensége az emberi 
szándékokból eredő egyenlőtlenségnek, és igyekszik azokat megszüntetni. 
Emellett a kapitalista gazdaságok dinamizmusa, állandóan változó 
munkaerő-szükséglete egyre többet dönt le a törvények és szokások állította 
korlátok közül. Egy évszázadnyi marxizmus a fejünkbe verte, hogy a 
kapitalista társadalmakban igen nagy az egyenlőtlenség, holott az igazság 
az, hogy elődeikben, az agrártársadalmakban jóval nagyobb volt.§8 A 
kapitalizmus hatalmas erő, amely szüntelenül támadja a pusztán törvényes 


és kulturális alapú társadalmi viszonyokat, az öröklött kiváltságok helyett 
megszerezhető kiválóságra, azaz képzettségre és műveltségre támaszkodó 
struktúrákat létesítve. Általános iskolázottság és szakképzettség nélkül, 
nagyfokú társadalmi mozgékonyság és olyan foglalkozások nélkül, amelyek 
tehetséget, nem pedig előjogokat kívánnak meg, a kapitalista társadalmak 
nem volnának működőképesek vagy elég eredményesek. Ezenfelül 
jóformán minden modern demokrácia szabályozza a gazdaságot, a 
jövedelmeket újra elosztva, a gazdagokéból juttat a szegényeknek, és némi 
szociális tevékenységet is vállal, amelynek az Egyesült Államok 
társadalombiztosításától és egészségügyi ellátásától a sokkal átfogóbb 
német és svéd jóléti rendszerig számos fokozata van. Az Egyesült Államok 
ugyan a nyugati demokráciák közül talán máig is a legkevésbé hajlamos a 
paternalizmusra, a New Deal alapvető szociális törvényeit azonban a 
konzervatívok is elfogadták, és azóta sem tudta őket semmi kikezdeni. 


Ami mindezekből az egyenlősítő folyamatokból sikeredett, azt 
, középosztály-társadalom"-nak nevezik. Ez a kifejezés téves, mivel a 
modern demokráciák társadalmi struktúrája még mindig a klasszikus 
piramisra emlékeztet, s nem arra a karácsonyi díszre, amely középen 
kidomborodik. A piramis közepén azonban bőven van hely, s a társadalom 
belső mozgása, felhajtóereje oly nagy, hogy szinte bárki azonosíthatja 
magát a középosztály törekvéseivel, és legalábbis potenciálisan a tagjának 
tarthatja magát. A középosztály-társadalmakban továbbra is bizonyos 
tekintetben nagy lesz az egyenlőtlenség, de ennek a forrását egyre inkább a 
tehetségek különböző voltában — ami természetes —, a gazdaságilag 
nélkülözhetetlen munkamegosztásban és a kultúrában kell majd keresni. 
Kojeéve-nek azt a megjegyzését, hogy a háború utáni Amerika ténylegesen 
megvalósította Marx , osztály nélküli társadalmát", a következőképpen 
értelmezhetjük: nem minden társadalmi egyenlőtlenség tűnt ugyan el, de a 
megmaradt korlátok már , szükségesek és eltávolíthatatlanok", s inkább a 
dolgok természetének, semmint az ember akaratának tulajdonítandók. Ezzel 
a megszorítással az ilyen társadalomról elmondhatjuk, hogy megérkezett a 
marxi , szabadság birodalmá"-ba, mert kielégíti a természetes 
szükségleteket, s lehetővé teszi, hogy az emberek — bármilyen történelmi 
mérték szerint — a minimális munkával szerezhessék meg maguknak, amit 
kívánnak.§2 


A legtöbb létező liberális demokrácia azonban még ezeknek a viszonylag 
mérsékelt egyenlőség-követelményeknek sem felel meg egészen. A nem a 


természetnek vagy a szükségszerűségnek tulajdonítható egyenlőtlenségek 
közül a legnehezebb a kulturálisakat megszüntetni. Erre jó példa az 
úgynevezett fekete , alsóbb rétegek" helyzete a jelenlegi Amerikában. Az 
első hátrány, amely egy Detroitban vagy Dél-Bronxban felnövő fekete 
fiatalt ér, az, hogy az átlagosnál alacsonyabb színvonalú iskolába kell járnia 
— igaz, ezen megfelelő oktatásügyi politikával lehetne segíteni. De ott, ahol 
a társadalmi rangot szinte kizárólag a képzettség adja meg, egy ilyen egyén 
már lelkileg megnyomorodva kerül az iskolába. Mivel az otthoni 
környezetben nem kapja meg azokat az értékeket, amelyekre szüksége van, 
hogy ki tudja használni a lehetőségeket, az ilyen fiatalt állandóan vonzza az 
, Utca": ennek az életét jobban ismeri és többre becsüli, mint az amerikai 
középosztályét. Ilyen körülmények között a feketék teljes 
jogegyenlőségének a kivívása vagy a gazdaság nyújtotta lehetőségek nem 
fognak rettentő nagyot lendíteni az illető sorsán. Ráadásul egyáltalán nem 
világos, miképp lehetne az efféle kulturális egyenlőtlenségek kérdését 
rendezni, mert egy esettanulmány meggyőzően kimutatta, hogy azok a 
szociális intézkedések, amelyekkel segíteni akartak a fekete alsóbb 
rétegeken, inkább csak ártottak nekik, meglazítva a családi kötelékeket, s 
növelve az egyéneknek az államtól való függését. Eddig senkinek sem 
sikerült megoldania a , kultúrateremtés? problémáját — azaz regenerálnia 
egy-egy személy kialakult értékrendjét — az állami szociálpolitika szintjén. 
Így noha 1776-ban kimondták Amerikában, nagyon helyesen, az 
egyenlőség elvét, az 1990-es évekre maradt, hogy ennek megvalósítását sok 
amerikai esetében teljessé tegyék. 

A kapitalizmus továbbá, bár roppant gazdagságot képes létrehozni, a 
jövőben sem elégíti ki majd az embereknek az egyenlő elismerésre, az 
izothümia-ra. irányuló vágyát. A munkamegosztással különbözővé vált a 
különböző foglalkozások méltósága: a szemeteseket és a pincérfiúkat 
mindig kevesebb tisztelettel fogják kezelni, mint az agysebészeket és a 
futballsztárokat, a munkanélkülinek pedig még kisebb lesz a becsülete. A 
virágzó demokráciákban a szegénység a természetes szükségletek 
problémájából az elismerés problémájává változott. Az igazi sérelem, 
amelyet a szegényeknek és a hajléktalanoknak el kell szenvedniük, nem 
annyira a fizikai jólétükkel, mint inkább a méltóságukkal kapcsolatos. 
Mivel nincs vagyonuk, sem tulajdonuk, a társadalom többi tagja nem veszi 
őket komolyan: a politikusok nem keresik a kegyüket, a rendőrség és az 
igazságszolgáltatás meglehetős lanyhán érvényesíti a jogaikat; munkát 


nemigen találnak egy olyan társadalomban, amely még mindig csak az 
önállóságot értékeli, a felkínált munkákat pedig lealacsonyítóknak érzik; és 
kevés módjuk van rá, hogy tanulással javítsanak helyzetükön, vagy 
másképp fejthessék ki képességeiket. Ameddig különbséget tesznek gazdag 
és szegény között, ameddig bizonyos foglalkozású emberekre felnéznek, 
míg bizonyos foglalkozásúakat lenéznek, addig az anyagi jólét semmiféle 
abszolút szintje sem hozhatja helyre ezt a visszásságot, s nem engesztelheti 
ki azokat, akiket napról napra megaláznak, pusztán mert nem módosak 
vagy éppen nincstelenek. Ezért ami kielégíti a vágyat, nem elégíti ki 
egyúttal a thümosz-t is. 


A tény, hogy még a legtökéletesebb liberális társadalmakban is maradnak 
komoly társadalmi egyenlőtlenségek, azt jelenti, hogy változatlanul 
feszültség lesz a szabadság és az egyenlőség ikerelvei közt, amelyekre ezek 
a társadalmak épülnek. Ez a feszültség, melyet Tocgueville is világosan 
látott £ olyan , szükségszerű és maradandó" lesz, mint táplálója, az 
egyenlőtlenség. Mindaz, amivel megpróbálkoznak, hogy , egyenlő 
méltóságot" adjanak a hátrányos helyzetűeknek, mások szabadságának 
vagy jogainak a csorbításával jár, kivált, ha a hátrányos helyzet oka mélyen 
rejlik a társadalmi struktúrában. Minden egyetemi hely vagy állás miatt, 
melyet egy támogatási akcióprogram keretében valamelyik kisebbség 
tagjának biztosítanak, egy hellyel kevesebb jut a többieknek; a kormányzat 
minden dollárjával, melyet az országos egészségügyi biztosításra vagy 
szociális célokra áldoznak, a magángazdaságot rövidítik meg; minden 
kísérlet a munkanélküliség elhárítására vagy vállalati csődök 
megakadályozására a gazdasági szabadságot szűkíti. Nincs olyan 
meghatározott vagy természetes pont, amelyet elérve a szabadság és az 
egyenlőség egyensúlyba kerül, és a kettőt egyszerre semmiképpen sem 
lehet optimalizálni. 


Az egyik szélsőség, a marxizmus a társadalmi egyenlőség egy egészen 
végletes formájának a tervét támogatta a szabadság rovására, a természetes 
egyenlőtlenségeket nem a tehetség, hanem a szükséglet jutalmazásával 
szüntetve meg, és igyekezve kiküszöbölni a munkamegosztást. A jövőben 
mindazoknak, akik társadalmi egyenlőség dolgában túl akarnak tenni a 
, középosztály-társadalmon", tekintettel kell lenniük a marxista elgondolás 
kudarcára. Mert hogy felszámolhassák az említett látszólag , szükséges és 
maradandó" különbségeket, a marxisták kénytelenek voltak egy roppant 
hatalmú államszörnyet létrehozni. A kínai kommunisták vagy a kambodzsai 


vörös khmerek megpróbálhatták eltüntetni a város és a falu vagy a fizikai és 
a szellemi munka közti különbséget, de csak azon az áron, hogy mindenkit 
minden jogától megfosztottak. A szovjetek megpróbálhatták a 
szükségleteket jutalmazni a munka és a tehetség helyett, de csak azon az 
áron, hogy a társadalom számára érdektelenné vált a munka. És ezeknek a 
kommunista társadalmaknak végül is jó adag társadalmi egyenlőtlenséggel 
kellett kiegyezniük, mert kialakult az, amit Milovan Dilas az , új osztály"- 


nak nevezett: a pártfunkcionáriusok és bürokraták kasztja 


Mivel a kommunizmus a világ nagy részén összeomlott, figyelemre 
méltó helyzetbe kerültünk: a liberális tássadalmak baloldali bírálói érdekes 
módon semmiféle radikális javaslattal sem állnak elő az egyenlőtlenség 
makacsabb formáinak a felszámolására. Az egyéni elismerés thümotikus 
vágya egyelőre jól tartja magát a thümotikus egyenlőségvággyal szemben. 
A liberális társadalmaknak ma kevés olyan kritikusa van, aki a liberális 
elvek teljes feladását ajánlaná akár politikai, akár gazdasági téren a még 
meglévő gazdasági egyenlőtlenségek megszüntetésére. A nagyobb viták 
nem a liberális társadalom elveiről, hanem arról folynak, pontosan hol 
húzódik a határ a szabadság és az egyenlőség között, ahol meg kell állni, 
ahol a kiegyenlítődés bekövetkezik. Minden társadalom másképp fogja 
kiegyensúlyozni a szabadságot és az egyenlőséget, a skála Reagan 
Amerikájának vagy Thatcher Angliájának az individualizmusától az európai 
kontinens kereszténydemokráciájáig és Skandinávia szociáldemokráciájáig 
terjed. Ezek az országok társadalmilag nagyon különbözők lesznek mind 
szokásaikat, mind az élet minőségét tekintve, de bármilyen sajátos 
kiegyenlítődési módot választanak is, valamennyi alkalmazható a liberális 
demokrácia tágas sátrában, nem sérti az alapelveket. A nagyobb társadalmi 
demokrácia vágya nincs ellentétben a szabályos demokráciával, s így 
önmagában nem cáfolja meg a történelem befejeződésének a lehetőségét. 


Bár a baloldaliak hovatovább félreteszik régi témájukat, a gazdasági 
osztályok kérdését, aligha várható, hogy nem hozakodnak elő újabb, esetleg 
radikálisabb, az egyenlőtlenség más formáira hivatkozó kifogásokkal. Az 
amerikai egyetemeken például már a rasszizmus, a szexizmus és a 
homofóbia, vagyis az egyenlőtlenség egyéb megnyilvánulásai váltották fel a 
baloldal hagyományos vesszőparipáját, az osztályproblémát. És ha egyszer 
elfogadott elvvé válik, hogy emberi méltósága jogán mindenkit egyenlő 
elismerés — izothümiá-jának a kielégítése — illet meg, semmi sem garantálja, 
hogy az emberek továbbra is békésen eltűrik az egyenlőtlenség természetes 


vagy szükséges fennmaradt formáinak a létezését. A tény, hogy a természet 
egyenlőtlenül osztja el a képességeket, nemigen fér meg 
igazságérzetünkkel. A jelen generáció ugyan beletörődik ebbe az 
egyenlőtlenségbe mint szükséges vagy természetes tényezőbe, ez azonban 
nem jelenti azt, hogy a következő generációk is bele fognak törődni. Egy 
politikai mozgalom egyszer talán feleleveníti majd Arisztophanésznak a 
Nőuralom-ban kamatoztatott ötletét, s megpróbálja rákényszeríteni a jóképű 
fiúkat, hogy csúnya nőket válasszanak életük párjául és viszont § vagy a 
jövő technikája arra is módot ad majd, hogy jóvá lehessen tenni a természet 
igazságtalanságát, s , tisztességesebben" lehessen elosztani az olyan 


, természeti kincseket", mint a szépség vagy az ész. 


Nézzük meg például, hogyan változott meg a szemlélet és a bánásmód a 
mozgássérültekkel kapcsolatban. Régebben a mozgássérülteket a természet 
mostoha-gyermekeinek tartották, akárcsak a kis növésűeket vagy a 
bandzsákat, akiknek bele kell nyugodniuk fogyatékosságaikba, nem 
tehetnek mást. A mai Amerika azonban nemcsak a fizikai sérültségüket 
igyekszik ellensúlyozni, hanem a méltóságuk sérelmét is enyhíteni próbálja. 
Sok kormányszerv és egyetem ezért viszonylag drága megoldásokat 
választott a mozgássérültek támogatására. Számos városi hatóság például 
ahelyett, hogy külön szállítószolgálatot szervezett volna nekik, a 
tömegközlekedést lebonyolító összes buszt átalakíttatta, hogy 
mozgássérültek is igénybe vehessék őket. Ahelyett, hogy a középületekben 
kis oldalbejáratokat képeztek volna ki tolókocsik számára, rámpákat 
építettek a főkapukhoz. Ezekkel a költséges erőfeszítésekkel nem annyira a 
mozgássérültek fizikai hátrányait akarták csökkenteni, hiszen ennek 
olcsóbb módja is lett volna, mint inkább a méltóságérzetüket kímélni. 
Thümosz-uk oltalmazása volt a cél, a természet legyőzésével és annak a 
bebizonyításával, hogy egy mozgássérült is felszállhat a buszra, és a 
főkapun mehet be egy épületbe, mint akárki más. 


Az egyenlő elismerés, az izothümia szenvedélye nem feltétlenül 
csillapodik, ha a de facto egyenlőség és az anyagi bőség növekszik, sőt ezek 
még szíthatják is. 

Tocgueville megmagyarázta, hogy ha a társadalmi osztályok vagy 
csoportok közti különbségek nagyok és ősi hagyományokra támaszkodnak, 
az emberek elviselik vagy elfogadják az adott helyzetet. De ha egy 
társadalomban szinte állandó a mozgás, és a csoportok közelebb kerülnek 


egymáshoz, az emberek jobban észreveszik és zokon veszik a fennmaradó 
különbségeket. A demokratikus országokban az egyenlőség szeretete 
mélyebb és tartósabb szenvedély volt a szabadság szereteténél. A 
szabadságot demokrácia nélkül is el lehetett érni, a demokratikus korok 
egyetlen meghatározója azonban az egyenlőség volt, s ezért az emberek 
szívósabban ragaszkodtak hozzá. A szabadsággal való visszaélések — egy 
Leona Helmsley vagy egy Donald Irump öntelt hivalkodása, egy Ivan 
Boesky vagy egy Michael Milken bűnei, a károk, amelyeket az Exxon 
Valdez a Prudhoe-öbölben okozott — sokkal szembetűnőbbek, mint a 
túlságosan magas fokú egyenlőség árnyoldalai: a mindinkább terjedő 
középszerűség vagy a többség zsarnoksága. És míg a politikai szabadság 
jóvoltából a polgárok egy szűk rétege habzsolja az élvezeteket, az 
egyenlőség a nagy tömegeknek aprócska örömöket juttat. 


Így bár a liberalizmusnak az elmúlt négyszáz évben sikerült a 
megalothümia kirívóbb formáit távol tartania a politikai élettől, 
társadalmunkat továbbra is sokat foglalkoztatják majd az egyenlő méltóság 
megteremtésének kérdései. A mai demokratikus Amerikában rengetegen 
szentelik életüket az egyenlőtlenség maradványai teljes és végleges 
kiirtásának, elintézve — és ellenőrizve —, hogy egyetlen kislánynak se vágják 
le drcágábban a haját, mint egy kisfiúnak, hogy egyetlen cserkészcsapat se 
kerüljön homoszexuális vezetők keze alá, hogy egyetlen épület se maradjon 
a kapuhoz felvivő tolókocsi-betonrámpa nélkül. Ezek a szenvedélyek nem 
annak ellenére, hanem éppen azért élnek Amerikában, mert kevés 
egyenlőtlenség maradt fenn. 


A jövőben egy baloldali akció a liberalizmus ellen feltehetően egészen 
más formát ölt majd, mint amit ebben a században megszoktunk. A 
kommunizmus olyan közvetlenül és nyilvánvalóan fenyegette a 
szabadságot, és ez a doktrína mára úgy lejáratta magát, hogy nehéz nem 
észrevenni, mennyire ki van merülve az egész fejlett világban. Sokkal 
valószínűbb tehát, hogy a jövőbeli balos akció a liberalizmus köntösében 
fog próbálkozni: belülről igyekszik megváltoztatni az eszmerendszert, nem 
frontálisan támadja az alapvető demokratikus intézményeket és elveket. 


Például majdnem minden liberális demokráciában nagyon 
megszaporodtak az új , jogok" az utóbbi évtizedekben. Sok demokrácia 
nem érte be az élet, a szabadság és a tulajdon védelmével, s a nyugalom és a 
visszavonultság, az utazás, a foglalkoztatottság, az üdülés, a szexuális 


választás, az abortusz, a gondtalan gyermekkor stb. jogát is biztosította. 
Magától értetődik, hogy e jogok nagy részének homályos a társadalmi 
tartalma, és sok közülük ellentmond egymásnak. Könnyű megjósolni, hogy 
lesznek helyzetek, amikor ezek az újsütetű jogok, melyeknek a teljesebb 
társadalmi egyenlőség megteremtése volt a célja, komoly összeütközésbe 
kerülnek mondjuk a Függetlenségi nyilatkozatban és az alkotmányban 
meghatározott alapvető jogokkal. 

A jogok természetéről folyó jelenlegi vitáink egy mélyebb filozófiai 
válságból adódnak, amely az ember racionális megértésének a 
lehetőségével kapcsolatos. A jogok közvetlen forrása annak megértése, mi 
az ember, de ha nincs egyetértés az ember természetét illetően, vagy ennek 
megértése elvben lehetetlennek számít, akkor minden kísérlet jogok 
meghatározására vagy új és esetleg indokolatlan jogok megalkotásának a 
megakadályozására eleve kudarcra lesz ítélve. Egy példa, hogy ez miképp 
következhet be: vizsgáljuk meg a jogok egyetemessé tételének végső és 
végletes lehetőségét, amely az ember és a nem ember közti 
megkülönböztetés megszűnésével jár. 

A klasszikus politikai filozófia azt tartotta, hogy méltóság tekintetében az 
ember valahol az állatok és az istenek között áll, hogy természete részben 
állati, de értelme van, azaz egy sajátosan emberi tulajdonsága, amely más 
fajoknál nem lelhető fel. Kant és Hegel, valamint a keresztény hagyomány 
számára, melyre építettek, az ember és a nem ember megkülönböztetése 
döntő fontosságú volt. Az emberek méltósága, állították, magasabb rendű, 
mint bármi másé a természetben, mert egyedül ők szabadok, azaz okozatlan 
okok, nem determinálja őket az ösztön, és képesek autonóm erkölcsi 
döntésre. 


Manapság sokat beszélnek az emberi méltóságról, de abban nincs 
konszenzus, miért van az embernek méltósága. Azt kétségkívül kevesen 
hiszik, hogy azért, mert erkölcsi döntésekre képes. A modern 
természettudomány és filozófia Kant és Hegel óta egyre nagyobb 
nyomatékkal és egyöntetűséggel tagadja az autonóm erkölcsi döntés 
lehetőségét, s az emberi viselkedést teljes egészében szubhumán és 
szubracionális indítékokkal magyarázza. Amit Kant valaha szabad és 
racionális döntésnek látott, azt Marx gazdasági erőknek, Freud pedig 
mélyen rejlő szexuális gerjedelmeknek tulajdonította. Darwin 
kinyilatkoztatta, hogy az ember szó szerint az állatból fejlődött ki, s azt, 
hogy micsoda, a biológia és a biokémia újabb és újabb felfedezésekkel 


világítja meg. Századunk társadalomtudománya megállapította, hogy az 
ember társadalmi és környezeti hatások terméke, s viselkedését bizonyos 
determinisztikus törvények szabályozzák, akárcsak az állatokét. Az utóbbit 
tanulmányozva a tudósok kiderítették, hogy az állatok szintén vívnak 
presztízspárbajokat, s talán büszkeséget is éreznek, és elismerésre is 
vágyódnak. A modern ember már látja, hogy a nietzschei , élő iszap"-tól 
folyamatos fejlődés vezet fel hozzá; csak mennyiségileg különbözött, 
minőségileg nem, az állatoktól, melyektől származott. Az autonóm ember, 
aki racionálisan alkalmazkodni tud a magamagának teremtett törvényekhez, 
öntömjénező mítosszá degradálódott. 


Magasabb rendű méltósága feljogosítja az embert, hogy meghódítsa a 
természetet, vagyis hogy formálja, felhasználja céljaira, amit a modern 
természettudomány tett lehetővé. De lám, a modern természettudomány 
kimutatta, hogy nincs lényegbevágó különbség ember és természet között, 
hogy az ember csak az , iszap" egy jobban megszervezett és racionális 
formája. De ha nincs alapunk azt mondani, hogy az ember méltósága 
magasabb rendű, mint a természeté, akkor az embernek nincs joga 
uralkodni a természet felett. Az egyenlősítő szenvedély, amely tagadja, 
hogy számottevő különbségek vannak az emberek között, tovább mehet egy 
lépéssel, és azt is tagadhatja, hogy számottevő különbségek vannak az 
ember és a magasabb rendű állatok között. Az állatvédő mozgalmak azzal 
érvelnek, hogy a majmok, a patkányok vagy a cobolyok ugyanúgy tudnak 
szenvedni, mint az emberek, a delfin pedig a jelek szerint magasabb szintű 
intelligenciával van megáldva; miért tiltja hát a törvény az emberüölést, s 
miért nem tiltja ezeknek az élőlényeknek a legyilkolását? 


Az érvelés azonban itt nem áll meg. Mert hogyan különböztetjük meg a 
magasabb rendű és az alacsonyabb rendű állatokat? Ki tudja eldönteni, mi 
szenved a természetben? És egyáltalán, miért tekintjük a fájdalomérzés 
képességét vagy a magasabb szintű intelligenciát jogcímnek a nagyobb 
megbecsülésre? Végül pedig, miért van az embernek több méltósága, mint a 
természeti világ bármely részének, a legegyszerűbb kődarabtól a 
legtávolibb csillagig? Miért ne lehetnének a rovaroknak, a baktériumoknak, 
a belekben tanyázó élősdieknek, a HIV-víru-soknak ugyanolyan jogaik, 
mint az embereknek? 

A tény, hogy a legtöbb mai környezetvédőnek kételyei vannak az utóbbit 
illetően, arról árulkodik, hogy még mindig a magasabb rendű emberi 
méltóság valamilyen koncepciójában hisznek. Vagyis azért akarják 


megvédeni a fókabébiket és a kígyónyakú madarakat, mert mi emberek 
kedveljük őket és ragaszkodunk hozzájuk. Csakhogy ez képmutatás a 
részükről. Ha racionális alapon nem mondható ki, hogy az ember méltósága 
magasabb rendű, mint a természeté, akkor racionális alapon az sem 
mondható ki, hogy a természet egy részének, például a fókabébiknek a 
méltósága magasabb rendű, mint más részeié, például a HIV-vírusé. És 
valóban van is a környezetvédő mozgalomnak egy szélsőséges irányzata, 
amely következetesebb ebben, mert azt tartja, hogy a természet mint olyan 
— nemcsak az érző és értelmes állatok, hanem az összes természeti 
képződmény -— egyenjogú az emberrel. Ennek a felfogásnak a hívei 
közömbösen veszik tudomásul, hogy bizonyos országokban, köztük 
Etiópiában, százezrek, milliók halnak éhen, szerintük ugyanis a természet 
egyszerűen így vág vissza az ember elbizakodottságáért, s meg vannak 
győződve róla, hogy az emberiségnek vissza kell térnie , természetes" 
létszámához, mintegy százmillióhoz (a jelenlegi több mint ötmilliárd 
helyett), akkor nem fogja többé zavarni — ahogy az ipari forradalom óta 
állandóan — a világ ökológiai egyensúlyát. 

Az egyenlőség elvének a kiterjesztése az emberről az egész világra ma 
talán bizarrnak hangzik, de hozzátartozik ahhoz a kérdéshez, amely 
gondolkodásunkat zsákutcába vitte: mi az ember? Ha valóban azt hisszük, 
hogy nem képes erkölcsi döntésekre és értelme autonóm használatára, s 
minden tekintetben megmagyarázható szubhumán okokkal és indítékokkal, 
akkor nemcsak lehetséges, de elkerülhetetlen, hogy a jogok az állatokra és a 
természet egyéb elemeire is fokozatosan kiterjedjenek. Az egyenlő és 
egyetemes, sajátos emberi méltósággal rendelkező emberiség liberális 
koncepcióját támadni fogják mind felülről, mind alulról: egyrészt azok, akik 
szerint bizonyos csoportidentitások fontosabbak ember voltunknál, másrészt 
azok, akik rendíthetetlenül hiszik, hogy emberi mivoltunk semmiben sem 
különbözik a nem emberek mivoltától. És mivel a modern relativizmus 
szellemi zsákutcában hagyott bennünket, egyik támadást sem tudjuk majd 
véglegesen visszaverni, nem tudjuk megvédeni a hagyományos értelemben 
vett liberális jogokat. 


A kölcsönös elismerésnek az a fajtája, amelyben az egyetemes és 
egységes államban részünk lehet, sokakat nem elégít ki teljesen, mert — 
hogy Adam Smith megfogalmazását használjuk — a gazdag ember 
változatlanul kérkedik a gazdagságával, a szegény pedig változatlanul 
szégyenkezik a szegénysége miatt, s úgy érzi, felebarátai észre sem veszik. 


Noha a kommunizmus összeomlott, az elismerés viszonosságának a 
hiányosságai a jövőben is arra sarkallják majd a baloldaliakat, hogy 
próbáljanak alternatívákat találni a liberális demokrácia és a kapitalizmus 
helyett. 


De bár a liberális demokráciát főképp az egyenlő emberek egyenlőtlen 
elismeréséért szokták elmarasztalni, a nagyobb és végső soron komolyabb 
veszély feltehetőleg jobb felől fenyeget, vagyis a liberális demokráciának 
az a tendenciája lesz majd a forrása, hogy nem egyenlő embereknek 
egyenlő elismerést biztosít. A következő fejezetben ezt fogjuk 
megvizsgálni. 


28 
A mell nélküli emberek 


A modern idők legáltalánosabb jele: az ember hihetetlenül sokat vesztett 
méltóságából a saját szemében. Sokáig valójában középpontja és tragikus 
hőse volt a létnek; majd legalábbis igyekezett bebizonyítani, hogy szoros 
kapcsolatban áll a lét döntő és önmagában értékes oldalával — mint minden 
metafizikus, aki meg akarja őrizni az ember méltóságát, mert szentül hiszi, 
hogy az erkölcsi értékek sarkalatos értékek. Aki elszakad Istentől, még 
erősebben ragaszkodik az erkölcsbe vetett hitéhez. 


Nietzsche: A hatalom akarása$8€ 


Nem fejezhetjük be fejtegetéseinket anélkül, hogy néhány szót ne 
szentelnénk annak a valakinek, aki a történelem végén állítólag megjelenik, 
az utolsó embernek. 


Hegel úgy vélte, az egyetemes és egységes állam teljes mértékben 
feloldja az úr-rabszolga viszonyban uralkodó ellentmondást, a maguk 
uraivá téve a rabszolgákat. Az urat már nem olyan , lények" ismerik el, akik 
nem egészen emberek, s a rabszolgáktól sem tagadják meg már ember 
voltuk elismerését. Minden egyén szabad és tudatában van saját értékének, 
s azért ismeri el a többi egyént, mert ők is szabadok és tudatában vannak 
saját értéküknek. És bár az úr-rabszolga ellentmondás megszűnt, mindkét 
összetevőjéből megmaradt valami: az úr szabadsága és a rabszolga 
munkája. 


A Hegel-kritika egyik nagy pólusa Karl Marx volt, aki tagadta az 
elismerés egyetemes voltát: osztálytársadalomban ennek a megvalósítása 
lehetetlen. Ám a kritika másik pólusa Nietzsche volt, s ő mélyebbre ásott. 
Mert bár Nietzsche eszméit soha semmiféle tömegmozgalom vagy politikai 
párt sem testesítette meg, mint a Marxéit, a kérdések, melyeket a történelmi 
folyamat irányára vonatkozólag feltett, máig megoldatlanok, s valószínűleg 
azután is megoldatlanok maradnak, hogy az utolsó marxista rezsim eltűnt a 
föld színéről. 


Nietzsche nem sok különbséget látott Hegel és Marx között, mivel a 
céljuk közös volt: egy olyan társadalom, melyben az elismerés egyetemes. 
Ő viszont a következő kérdést vetette fel: vajon az az elismerés, amely 
egyetemessé tehető, egyáltalán érdemes-e rá, hogy megszerezzük vagy 
birtokoljuk? Vajon az elismerés minősége nem sokkal fontosabb-e, mint az 
egyetemessége? És az egyetemessé tétel mint cél nem teszi-e 
szükségképpen banálissá és értéktelenné az elismerést? 


Nietzsche utolsó embere lényegében a diadalmas rabszolga volt. Teljesen 
egyetértett Hegellel abban, hogy a kereszténység rabszolga-ideológia, s 
hogy a demokrácia a kereszténység szekularizált formája. Az 
állampolgároknak a törvény előtti egyenlősége annak a keresztény 
eszménynek a megvalósítása — állította —, hogy a Meny-nyek Országában 
minden hívő egyenlő. De az emberek Isten előtti egyenlőségének 
keresztény hite nem több előítéletnél, s ez az előítélet a gyengék érzéseiből 
született, akik nehezteltek az erősebbekre. A keresztény vallás abból a 
felismerésből ered, hogy a gyengék legyőzhetik az erőseket, ha nyájjá 
verődnek össze, s fegyverül a bűnösséget és a lelkiismeretet használják. A 
modern időkben ez az előítélet széles körben elterjedt és ellenállhatatlanná 
vált, nem azért, mert igaznak bizonyult, hanem mert a gyengék száma 


felduzzadt §/ 


Nietzsche nem tartotta a liberális demokráciát az úr erkölcse és a 
rabszolga erkölcse szintézisének, mint Hegel. A rabszolga feltétlen 
győzelmét látta benne. 8 Az úr szabadsága és kielégülése semmilyen 
formában sem maradt meg, mert a demokratikus társadalomban voltaképp 
senki sem uralkodik. A liberális demokrácia tipikus polgára az az egyén, aki 
Hobbes és Locke jó tanítványaként az önfenntartás kényelmes-kellemes 
formájáért feladja a magasabb rendű értékébe vetett büszke hitét. Nietzsche 
szerint a demokratikus emberben csak vágy és ész van, s nagyon 


leleményes: hosszú távú érdekeit mérlegelve mindig talál új eszközöket 
temérdek apró-cseprő igénye kielégítésére. A megalothümia azonban 
teljesen hiányzik belőle, elégedett, boldog, és képtelen restelkedni azért, 
hogy nem tud fölébe emelkedni ezeknek az igényeknek. 


Hegel természetesen azt állította, hogy a modern ember mind az 
elismerésért, mind a vágy kielégítéséért küzdött, s célját akkor érte el, 
amikor részesült az egyetemes és egységes állam polgárait megillető 
jogokban. Mármost kétségtelen tény, hogy a jogfosztottak harcolnak a 
jogaikért, ahogy harcoltak Kelet-Európában, Kínában és a Szovjetunióban. 
De megint más kérdés, hogy emberileg kielégülnek-e, pusztán mert 
megkapták a kívánt jogokat. Az embernek eszébe jut Groucho Marxnak az 
a vicce, hogy nem szeretne a tagja lenni egy olyan klubnak, amely hajlandó 
őt felvenni: mit ér az az elismerés, amelyben mindenki részesül, csupán 
azért, mert ember? Egy sikeres liberális forradalom után, amilyen például 
az 1989-es keletnémet volt, mindenki haszonélvezője lesz az új jogrendnek. 
Mégpedig akár küzdött, akár nem küzdött a szabadságért, akár csak 
elégedett volt a régi rezsim alatti rabszolgaélettel, akár a rezsim politikai 
rendőrségének dolgozott. Az a társadalom, amely ilyen elismerést nyújt, 
megfelelő kerete lehet a thümosz kielégítésének, és tagadhatatlanul jobb 
annál, amely mindenkitől megtagadja az emberi jogokat. De vajon a 
liberális jogok elnyerése önmagában azt is jelenti-e, hogy teljesült az a hő 
óhaj, amely élete kockáztatására ösztönözte az arisztokrata urat? És ha 
sokan be is érnék az elismerés e szerény formájával, kielégítené-e ez a 
keveseket, akiknek a természete sokkalta becsvágyóbb? Ha mindenki teljes 
mértékben elégedett volna azzal, hogy gyakorolhatja demokratikus jogait, 
és az állampolgárságon kívül semmi másra nem vágyna, nem találnánk-e 
végső soron megvetésre méltónak ezeket az embereket? Másrészt viszont, 
ha az egyetemes és kölcsönös elismerés lényegében kielégítetlenül hagyná a 
thümosz-t, nem volna ez a demokratikus társadalmak súlyos gyöngeségének 
a jele 

Az egyetemes elismerés fogalmának eredendő ellentmondásai jól 
tanulmányozhatók az Egyesült Államokban az utóbbi években kezdődött 
, önbecsülés-mozgalmon", különösen azon az önbecsülés-bizottságon, 
melyet Kalifornia állam alapított 1987-ben.£9 Ez a mozgalom azon a 
helyes pszichológiai megfigyelésen alapszik, hogy a sikeres 
tevékenységhez önbizalom szükséges, s azoknál, akik ennek híjával vannak, 
abbeli hitük, hogy értéktelen emberek, önmagát beteljesítő próféciává válik. 


Kiindulási pontja az a kanti és egyben keresztény tétel — még ha a 
szervezők nincsenek is tisztában mozgalmuk szellemi gyökereivel —, hogy 
mindenki ember, s ennélfogva bizonyos méltósága van. Kant a keresztény 
hagyományt követve azt mondta volna, hogy minden ember egyformán 
képes annak eldöntésére, az erkölcsi törvény szerint akar-e élni vagy sem. 
Ám ez az egyetemes méltóság attól függ, hogy az ember meg tudja-e 
állapítani, hogy bizonyos tettek ellenkeznek az erkölcsi törvénnyel, tehát 
rosszak. Csak az becsülheti magát valóban, aki képes szégyenkezni vagy 
önutálatot érezni, ha nem teljesít bizonyos feltételeket. 


A mai önbecsülés-mozgalommal a probléma az, hogy a tagjai, mivel 
demokratikus és egyenlőségre törekvő társadalomban élnek, ritkán 
hajlandók eldönteni, mi a becsülendő. Inkább csak szét akarnak rajzani, 
mindenkit megölelni és elmondani nekik, hogy bármilyen nyomorúságos is 
az élete, bárhogy lealacsonyodott ő maga még mindig értékes ember, valaki. 
Senkit és semmit sem akarnak kirekeszteni mint értéktelent. Nos, ez a 
taktika néha beválik: olyanokba, akik a mélypontra jutottak, akiket 
elhagyott a szerencse, egy kritikus időszakban bátorságot önthet, hogy 
valaki teljes támogatásáról biztosítja őket az emberi méltóságuk, a 
, személyiség" voltuk miatt. De az anya, aki elhanyagolja gyermekét, az 
apa, aki folytatja az ivást, a lány, aki hazudik, végül is tudni fogja, hogy 
helytelenül cselekszik, mert , a trükkök, amelyek másoknál hatnak, semmit 
sem érnek abban a nagyon is világos kis sikátorban, ahol az ember 
önmagával randevúzik". Az önbecsülésnek valamiféle — lehet akármilyen 
szerény — teljesítményhez kell kapcsolódnia. És minél több volt a nehézség, 
annál nagyobb az önbecsülés: aki kibírja a tengerészgyalogos- 
alapkiképzést, büszkébb magára, mint az, aki kibírja a sorbaállást a 
népkonyhán. De mi, liberális demokráciák polgárai nagyon húzódozunk 
attól, hogy egy bizonyos személyt, életstílust vagy tevékenységet jobbnak 
és értékesebbnek nyilvánítsunk egy másiknál.§21 


Van az elismerésnek egy további problémája is, melyet így foglalhatunk 
össze: , Ki értékel?" Mert nem függ-e az elismerés okozta elégedettség 
jelentős mértékben attól, hogy ki az, aki értékel bennünket? Nem szerez-e 
jóval nagyobb örömet, ha olyan valakitől származik az elismerés, akinek az 
ítéletében megbízunk, mint ha sokaktól származik, akiknek a véleményéről 
nem sokat tartunk? És nem szükségszerű-e, hogy az elismerés legmagasabb 
és így legtöbb örömet okozó formájában egyre kisebb csoportok részesítsék 
az embert, mivel a legnagyobb teljesítményeket csak olyanok ítélhetik meg, 


akik hasonlókra képesek? Például egy elméleti fizikust valószínűleg sokkal 
boldogabbá tenne, ha munkáját legkiválóbb fizikuskollégája ismerné el, s 
nem a Time magazin. De az elismerés minősége még azoknak az esetében is 
döntő fontosságú, akik nem büszkélkedhetnek ilyen eredményekkel. Mert 
például az a fajta elismerés, amelyben egy mai nagy demokrácia részesíti a 
polgárait, feltétlenül kielégítőbb-e, mint az, amelyben az agrártársadalmak 
zárt, szorosan összefüggő kis közösségeinek a tagjai részesültek? Az 
utóbbiak ugyanis, bár nem voltak a mai értelemben vett politikai , jogaik", 
kicsiny és stabil társadalmi csoportokba tartoztak, a rokonság, a munka, a 
vallás stb. kötelékei fűzték össze őket, s kölcsönösen , elismerték" és 
tisztelték egymást, bár sokszor el kellett viselniük feudális uraik kapzsiságát 
és önkényét. A modern városok hatalmas bérkaszárnyáinak lakói viszont 
számíthatnak ugyan az állam elismerésére, de még azok számára is 
idegenek, akikkel együtt élnek és dolgoznak. Nietzsche úgy vélekedett, 
hogy igazi emberi kiválóságra, nagyságra vagy nemességre csakis 
arisztokratikus társadalmakban van mód.$£ Más szóval a valódi szabadság 
vagy alkotókészség forrása egyedül a megalothümia lehet, vagyis bizonyos 
embereknek az a vágya, hogy elismerjék: különbek másoknál. Még ha 
egyenlőknek születnénk is, sose vetnénk latba minden képességünket, ha 
egyszerűen csak olyanok akarnánk lenni, mint bárki más. Mert ahhoz, hogy 
az átlagosnál többet tudjunk kicsiholni magunkból, szükséges a vágy, hogy 
elismerjék: többet érünk az átlagnál. Ez a vágy nemcsak a hódítás és az 
imperializmus alapja, hanem minden értékes alkotás előfeltétele, legyen az 
nagy szimfónia, festmény, etikai kódex vagy politikai rendszer. Nietzsche 
rámutatott, hogy az igazi kiválóság minden formájának elégedetlenségből 
kell erednie, az énnek önmagával való meghasonlásából s végül is az én 
ellen viselt háborúból, ami tengernyi szenvedéssel jár: ,, az emberben 
káosznak kell uralkodnia ahhoz, hogy megszüljön egy táncoló csillagot". A 
jó egészség és az önelégültség tehertétel. A thümosz az embernek az a 
része, amely szántszándékkal keresi a küzdelmet és az áldozatot, amely 
bizonyítani próbálja, hogy az én jobb és magasabb rendű valami, mint a 
félelmeknek, szükségleteknek és ösztönöknek engedelmeskedő, fizikailag 
determinált állat. Nem mindenki érzi ezt a vonzást, de azt, aki érzi, 
thümosz-a sugallatára nem elégíti ki a tudat, hogy csupán egyenrangú és 
-értékű a többi emberrel. 


Az egyenlőtlenségre való törekvés az élet minden területén 
megnyilvánul, még olyan eseményekben is, mint a bolsevik forradalom, 


amely a teljes egyenlőségre alapozott társadalmat akart teremteni. A Lenin-, 
Trockij- és Sztálinszabású egyéniségek személy szerint nem arra 
törekedtek, hogy pusztán egyenlők legyenek az egyenlőkkel: ha így lett 
volna, Lenin sose hagyja ott Szamarát, és Sztálin folytatja tanulmányait a 
tbiliszi papneveldében. Egy forradalom véghezviteléhez és egy egészen új 
társadalom létrehozásához jelentékeny emberek kellenek, a szokásosnál 
nagyobb keménységgel, képzelőerővel, kíméletlenséggel és 
intelligenciával, ami mind bőven megvolt az említett ősbolsevikokban. De 
lám, az a társadalomfajta, melyet építeni kezdtek, épp a rájuk oly jellemző 
becsvágyat akarta kiirtani. Talán ez magyarázza, hogy valamennyi baloldali 
mozgalom, a bolsevikoktól és a kínai kommunistáktól a német zöldekig, 
vezetői , személyi kultusza" miatt végül is válságba kerül: az egyenlőségre 
törekvő társadalom izothümotikus eszményei és az ilyen társadalom 
megvalósításához szükséges megalothümotikus embertípusok közt 
elkerülhetetlen a feszültség. 


A Leninek és Trockijok tehát, akik valami tisztábbért és magasabbért 
küzdenek, valószínűleg inkább olyan társadalmakban lépnek fel, 
amelyeknek az alapelve az, hogy nem minden ember egyenlő. A 
demokratikus társadalmak, melyeknek az alaptétele ennek az ellenkezője, 
azt a felfogást pártolják, hogy minden életstílus és érték egyenlő. Nem írják 
elő a polgáraiknak, hogy miképp éljenek, nem rágják a szájukba, mi teheti 
őket boldoggá, erényessé vagy naggyá. Ehelyett a tolerancia erényét 
ápolják, amely a demokratikus társadalmak fő erényévé válik. És ha az 
emberek képtelenek állást foglalni, kijelenteni, hogy ez vagy az az életmód 
jobb, mint a többi, végül is kijelentik, hogy maga az élet a jó, a test a fontos, 
az Összes szükségletével és félelmével. Ha a lelkek nem is lehetnek 
egyformán erényesek vagy tehetségesek, minden test szenvedhet; a 
demokratikus társadalmak ezért részt-vevőek, s elsőrendű feladatuknak 
tartják, hogy a testet megóvják a szenvedéstől. Nem véletlen, hogy a 
demokratikus társadalmakban az emberek leginkább az anyagi 
gyarapodásukkal foglalkoznak, s hogy a gazdasági világ, melyben élnek, 
nagy figyelmet szentel a testnek, és kielégíti számtalan apró igényét. 
Nietzsche szerint az utolsó emberek , odahagyták vala a tájékokat, a hol 
kemény volt az élet: mert melegség kell nékik". 


Még dolgoznak, mivelhogy a dolog szórakozás. Ámde szorgoskodnak, 
hogy a szórakozás ne támadja meg őket. Nem szokás már elszegényedni, se 





meggazdagodni: mind a kettő túlságosan megerőltető. Ki akar még 
uralkodni? Ki még engedelmeskedni? Mind a kettő túlságosan megerőltető. 


Nincs pásztor és egy a nyáj! Mindenki egyet akar, mindenki egyenlő: aki 
máskép érez, önkéntesen bolondokházába vonul.88 


A demokratikus társadalmak tagjainak különösen nehezükre esik olyan 
közéleti kérdésekkel foglalkozni, amelyeknek tényleges erkölcsi tartalmuk 
van. Az erkölcs megköveteli a jobb és a rosszabb, a jó és a rossz 
megkülönböztetését, ami ellenkezni látszik a tolerancia demokratikus 
elvével. Ez az oka, hogy az utolsó ember legfőbb gondja hovatovább az 
egészsége és a biztonsága lesz, mivel ekörül nem lehet vita. Amerikában ma 
úgy érezzük, jogunk van bárkit bírálni, amiért dohányzik, de a vallási 
hitéről és a morális magatartásáról nem mondhatunk véleményt. Az 
amerikaiak már sokkal többet törődnek az egészségükkel — mit esznek és 
isznak, milyen testgyakorlást végeznek, jó színben, rossz bőrben vannak-e 
—, mint azokkal az erkölcsi kérdésekkel, amelyeken őseik annyit 
emésztődtek. 


Mivel az önfenntartást mindenek fölé helyezi, az utolsó ember Hegel 
rabszolgájára hasonlít, akinek véres viadalával a történelem elkezdődött. Az 
utolsó ember helyzete azonban rosszabb, mivel azóta lezajlott egy hosszú 
történelmi folyamat, az emberi társadalom , komplex és kumulatív", az 
eredményeket és tapasztalatokat felhalmozó fejlődése a demokrácia 
irányában. Nietzsche szerint ugyanis egy élőlény csak akkor lehet 
egészséges, erős vagy termékeny, ha bizonyos határok, egy sereg érték és 
hit keretei között él, melyeket feltétel és kritika nélkül elfogad. , Egyetlen 
művész sem fogja megfesteni a képét, egyetlen hadvezér sem fogja 
megnyerni a csatáját, egyetlen nemzet sem fogja kivívni a szabadságát", ha 
nincsenek ilyen , határai", ha nem szereti a munkáját , sokkal, de sokkal 


jobban, mint az megérdemli" .$22 


Ám hogy így szeressük, azt épp a történelem ismerete teszi lehetetlenné. 
Mert a történelemből megtanultuk, hogy a múltban számtalan , határ" volt: 
civilizációk, vallások, etikai kódexek, értékrendek. Azok, akiknek az életét 
megszabták, akik nem ismerhették úgy a történelmet, mint mi, modern 
emberek, meg voltak győződve róla, hogy egyedül az ő hitük, az ő 
törvényük a helyes. Azok viszont, akik jóval később kapcsolódtak bele ebbe 
a folyamatba, akik az emberiség öregkorát élik meg, nem lehetnek ilyen 
kritikátlanok. Hála a modern nevelésnek, az általános képzésnek, amely 


feltétlenül szükséges ahhoz, hogy a társadalmak felkészülhessenek a 
modern gazdasági életre, az emberek megszabadulnak a hagyomány és a 
tekintély kötelmeitől. Felfedezik, hogy hitük és értékrendjük csak egy a sok 
közül, hogy nem szilárd talaj, hanem délibáb, amely eltűnik, ha közelebb 
megyünk, s mögötte feltűnik egy másik. Ez az oka, hogy a modern ember 
az utolsó ember: a történelem viszontagságai elcsigázták, s rá kellett jönnie, 
hogy az értékek közvetlenül nem érvényesíthetők. 


A modern nevelés tehát bizonyos mértékig a relativizmus felé terel 
bennünket, amely azt tanítja, hogy minden hit és értékrend csak a maga 
idejében és helyén érvényes, s hogy egyik sem igaz, hanem azoknak az 
előítéleteit és érdekeit tükrözik, akik hirdetik. Az a doktrína, mely szerint 
nincs kiváltságos felfogás, nagyon szépen illik a demokratikus ember abbeli 
vágyához, hogy azt hihesse, az ő életmódja éppolyan jó, mint bármelyik 
más. A relativizmus ebben az összefüggésben nem a nagy vagy az erős, 
hanem a középszerű ember felszabadításához vezet, akinek megmondták, 
hogy nincs miért szégyenkeznie.2€ A rabszolga a történelem kezdetén nem 
volt hajlandó a véres viadalban kockára tenni az életét, mert ösztönösen félt. 
Az utolsó embernek a történelem végén esze agában sincs egy ügyért 
kockára tenni az életét, mert látja, hogy a történelem tele van céltalan 
csatákkal: az emberek azért öldösték egymást, hogy eldőljön, kereszténynek 
vagy muzulmánnak, protestánsnak vagy katolikusnak, németnek vagy 
franciának kell lenniük. A lojalitásokról, amelyek döbbenetesen bátor 
tettekre és áldozatokra sarkalltak némelyeket, utólag kiderült, hogy ostoba 
előítéletek. Akik viszont modern nevelést kaptak, nyugodtan üldögélnek 
otthon, s roppant elégedettek magukkal, amiért olyan felvilágosultak, s 
távol áll tőlük minden fanatizmus. Ahogy Nietzsche Zarathustrája mondja 
róluk: , Mert íme így szólotok: s Valóságosak vagyunk egészen, s nincs 
bennünk se hit, se babona.x És kidüllesztenétek a melleteket is — de sajna, 
az sincs!7827 


Sokan vannak azonban a mai demokratikus társadalmakban, kivált 
fiatalok, akiknek nem elég, hogy elégedettek lehetnek a 
felvilágosultságukkal, akik szeretnének , bizonyos határok közt élni". 
Vagyis szívesen választanának valamilyen hitet és köteleznék el magukat a 
liberalizmusnál mélyebb értékeknek, olyanoknak, mint amilyeneket a 
hagyományos vallások kínálnak. Csakhogy egy szinte megoldhatatlan 
problémával kerülnek szembe. Több hit közül választhatnak, mint talán 
bármely más társadalomban a történelem folyamán: lehetnek muzulmánok, 


buddhisták, teozófusok, Hare Krisna-hívők vagy Lyndon LaRouche 
követői, a hagyományosabb döntésekről nem is beszélve, hiszen 
katolikusok vagy baptisták is lehetnek. De már maga az óriási választék is 
elképesztő, s akik elindulnak az egyik ösvényen, tudják, hogy számos más 
ösvényen is elindulhattak volna. Az embernek egy Woody Allen-figura jut 
eszébe, Mickey Sachs, aki megtudva, hogy végbélrákja van, fejvesztve 
végigrohan a világvallások , szupermarket"-ján, és , bevásárol". Ami pedig 
végül is megbékíti az élettel, nem kevésbé önkényes döntés: Louis 
Armstrong Potato Head Blues-ét hallgatva megállapítja, hogy mégiscsak 
vannak értékes dolgok. 


Amikor a közösségeket még egy hit fogta össze, nemzedékről 
nemzedékre szállva évszázadokon át, e hit tekintélye vitathatatlan volt, s az 
egyének erkölcsiségének alkotóelemévé vált. A hit kötötte az embereket a 
családjukhoz s a társadalomnak mint egésznek a többi tagjához. A mai 
demokratikus társadalmakban egy ilyen döntés kevés kiadással és 
következménnyel jár, de kevesebbet is nyújt. A hit már inkább elválasztja 
egymástól, mint összehozza az embereket, annyi az alternatíva. Persze 
csatlakozhatunk a sok kis hívő közösség egyikéhez is, ám ezek aligha 
illenek össze a munkahelyi közösségünkkel és a szomszédságunkkal. És ha 
az embert a hite miatt kellemetlenségek érik — ha kitagadják a szülei, vagy 
rájön, hogy guruja dézsmálja a közös kasszát —, a hit rendszerint éppúgy 
lelohad, kialszik, mint a felnőtté érés egy-egy korszakának más 
fellángolásai. 

Nietzschének az utolsó emberrel kapcsolatos aggodalmai visszhangra 
találtak számos modern gondolkodónál, akik a demokratikus társadalmak 
jellegével foglalkozva a jelenségek mélyét kutatták.£? Sőt Tocgueville-t 
már Nietzsche előtt nyugtalanította, hogy a demokrácia kiteljesedésével az 
úr életformája netán végképp eltűnik. Az úr ugyanis, aki törvényt szabott 
mindenkinek, önmagát is beleértve, ahelyett, hogy passzívan betartotta 
volna a más törvényét — az úr egyrészt nemesebb volt, mint a rabszolga, 
másrészt több kielégülésben volt része. Tocgueville ezért abban, hogy a 
demokratikus Amerikában az élet erősen magánjellegű, súlyos problémát 
látott, mert így a morális kapcsolat, amely a demokrácia előtti 
közösségekben megvolt az emberek között, lassan elsorvadhat. Mint később 
Nietzschét, nyomasztotta az eshetőség, hogy az urak és a rabszolgák közti 
törvényes viszony megszűnése az utóbbiakat nem a maguk uraivá teszi, 
hanem kiszolgáltatja egy újabb rabszolgaságnak. 


Megpróbálom elképzelni, milyen új jellegzetességei lehetnek a 
zsarnokságnak a világban: olyan egymáshoz hasonló és egyenlő emberek 
tömegét látom, akik szüntelenül önmaguk körül forognak, hogy kicsinyes és 
közönséges örömöket szerezzenek maguknak, s ez betölti lelküket. 
Mindnyájan magányosak, a többiek sorsához szinte semmi közük: 
számukra az egész emberiséget gyermekeik és közeli barátaik jelentik; ami 
pedig honfitársaikat illeti, mellettük élnek, de nem látják őket; megérintik, 
de egyáltalán nem érzékelik őket; csak önmagukban és önmagukért 
léteznek, s ha a család még megmaradt is számukra, hazájuk már nincs 
többé. 

Fölöttük pedig ott lebeg egy végtelen és oltalmazó hatalom, amely 
egymaga akar gondoskodni kedvteléseikről és őrködni sorsuk felett. Ez a 
hatalom kizárólagos, részletekbe hatoló, rendszeres, előrelátó és szelíd. Az 
atyai hatalomhoz hasonlítana, ha célja, mint ez utóbbinak, szintén a 
férfikorra való felkészítés volna; ám épp ellenkezőleg, minden vágya 
végérvényesen gyermeki szinten tartani a polgárokat; szereti, ha mulatnak 
az emberek, ám akkor csak a mulatságon járjon az eszük.£2 


Egy olyan hatalmas országban, mint Amerika, az állampolgári 
kötelességek minimálisak, s az ország nagyságához képest az egyének oly 
kicsinyek, hogy korántsem érzik magukat a saját uraiknak, hanem inkább 
gyengéknek és tehetetleneknek az eseményekkel szemben, amelyeket nem 
tudnak kézben tartani. A legelvontabb és legelméletibb szintet kivéve mi 
értelme van tehát kijelenteni, hogy az emberek a maguk urai lettek? 


Igen, Tocgueville ebben megelőzte Nietzschét, nagyon jól látva, mi ment 
veszendőbe, amikor az arisztokratikus társadalmak demokratizálódtak. A 
demokráciák, állapította meg, kevesebbet hoznak létre azokból a szép, de 
haszontalan dolgokból, amelyek az arisztokratikus társadalmakra oly 
jellemzőek, a költeményektől és metafizikai teóriáktól a Fabergé-tojásokig; 
másrészt viszont, s ezt már mi tesszük hozzá, jóval nagyobb mennyiségben 
hoznak létre hasznos, de rút dolgokat: szerszámgépeket, autópályákat, 
Toyota Camrykat és előre gyártott elemekből épült házakat. (A mai 
Amerika ezt odáig , fejlesztette", hogy a legragyogóbb tehetségű és 
legjobban dédelgetett ifjú emberek olyan dolgokat hoznak létre, amelyek se 
nem szépek, se nem hasznosak, például periratokat, amelyekből az 
ügyvédek egész hegyeket hordanak össze minden évben.) De a finom ízlésű 
művészek és iparművészek megfogyatkozása semmiség volt ahhoz képest, 


hogy az erkölcsi és elméleti szférában is megfogyatkoztak bizonyos emberi 
lehetőségek, amelyeket korábban a sok szabad idővel rendelkező 
arisztokratikus társadalmak határozottan hasznosságellenes éthosza 
biztosított. Könyvének egyik híressé vált passzusában Tocgueville ezt 
mondja Pascalról, a matematikusról és vallási íróról: 


Ha Pascal csak busás haszonra tör, vagy ha egyedül a dicsőségvágy fűti, 
nem hihetném, hogy valaha is latba tudta volna vetni — mint megtette — 
szelleme minden erejét annak érdekében, hogy jobban felfedje a Teremtő 
legrejtettebb titkait. Mikor azt látom, hogy valamiképpen kiragadja lelkét az 
élet nyomasztó gondjai közül, azért, hogy teljes egészében ennek a 
kutatásnak szentelje, s amikor, túl korán széttörve a testhez láncoló 
kapcsokat, megöregedve hal meg nem egész negyvenévesen, döbbenten 
állok meg, és megvilágosodik előttem: nem hétköznapi ok hoz létre ilyen 
erőfeszítéseket.360 


Pascal, aki gyerekkorában önállóan újra felfedezte Euklidész tételeit, 
harmincegy éves korában visszavonult egy kolostorba. Arra a székre, 
melyen akkor ült, amikor tanácsot kérőket fogadott, szögekkel kivert szíjat 
feszített, s ha észrevette, hogy élvezi a társalgást, a szögekre ránehezedve 
megfenyítette magát.6! Pascal, akár Nietzsche, egész felnőttkorában 
beteges volt, s utolsó négy évében teljesen elvesztette a másokkal való 
érintkezés képességét. Nem kocogott, s nem féltette egészségét a 
dohányosok pipa-vagy szivarfüstjétől, ennek ellenére azok az elmélkedések, 
melyeket a halála előtti években papírra vetett, a nyugati spirituális 
irodalom legmélyebb remekei közé tartoznak. A tény, hogy ígéretes 
tehetségét, mellyel kivételes pályát futhatott volna egy olyan hasznos 
tudomány területén, mint a matematika, képes volt feláldozni holmi 
vallásos kontempláció kedvéért, hallatlanul felbőszített egy amerikai 
életrajzírót, aki kijelentette: ha Pascal nem tesz mást, csak , szabadjára 
engedi a képességeit. . . mindent kiélhetett volna, ami benne volt, s nem 
fojtotta, temette volna el a jobbik felét a temérdek értelmetlen 
miszticizmussal és az emberi nyomorúságról és méltóságról való lapos 
filozofálgatással" §62 


, Valamikor mindenki bolond volt? — mondja az utolsó emberek színe- 
virága. 

Ha Nietzsche leginkább attól rettegett, hogy az , amerikai életforma" 
diadalmaskodik, Tocgueville ezt elkerülhetetlennek ítélte és beletörődött, 





sőt örült a terjedésének. Nietzschével ellentétben ugyanis értékelni tudta, 
hogy a nagy tömegek élete fokozatosan javul a demokráciában. És 
egyébként is érezte, hogy a demokrácia haladása feltartóztathatatlan, az 
ellenállás tehát részint reménytelen, részint káros — legfeljebb 
figyelmeztetni lehet a demokrácia élharcosait, hogy rendszerüknek vannak 
komoly alternatívái, anelyek megmenthetők, ha némiképp mérséklik magát 
a demokráciát. 


Alexandre Kojeve szintén elkerülhetetlennek tartotta a modern 
demokráciát, s akárcsak Tocgueville, tudta, mi az ára. Mert ha az embert az 
elismerésért való küzdelem vágya és a természet meghódítását célzó munka 
határozza meg, s ha a történelem végén sikerül elismertetnie ember voltát és 
egyben megteremtenie az anyagi bőséget, akkor ,,a szó szoros értelmében 
vett Ember" léte is véget ér, minthogy nem dolgozik és nem küzd többé. 


Az Ember eltűnése a Történelem végén ezért nem kozmikus katasztrófa: 
a természeti Világ ugyanaz marad, ami öröktől fogva volt. És ennélfogva 
nem is biológiai katasztrófa: az Ember tovább él mint a Természettel 
összhangban lévő állat vagy adott Lény. Ami eltűnik, az a szó szoros 
értelmében vett ember — vagyis az adottat tagadó Cselekvés, és a Tévedés, 


vagy általában a Tárggyal szemben álló Alany. . .£2 


A történelemmel együtt a háborúk és a véres forradalmak is véget 
érnének. Mivel a célokat illetően egyetértés alakulna ki, már nem lennének 
nagy ügyek, amelyekért az emberek harcolhatnának.96$ Szükségleteiket 
gazdasági tevékenységgel elégítenék ki, de csatákban többé nem kellene 
kockáztatniuk az életüket. Más szóval ismét állatok lennének, mint voltak 
hajdanában, a véres viadal előtt, amellyel a történelem elkezdődött. Egy 
kutya reggeltől estig békésen alszik a napon, feltéve, hogy enni kap, mert 
nem elégedetlen azzal, ami. Nem izgatja, hogy más kutyáknak jobban megy 
a soruk, vagy hogy nem halad felfelé a , kutya-ranglétrá"-n, vagy hogy a 
világ egy távoli országában vannak kutyák, akiket elnyomnak. Ha az ember 
meg tudja teremteni azt a társadalmat, amelyben megszűnik az 
igazságtalanság, élete az említett kutyáéhoz fog hasonlítani.§£2 Az emberi 
életnek tehát van egy különös paradoxona: úgy látszik, szüksége van az 
igazságtalanságra, mert az igazságtalanság elleni küzdelem hozza felszínre 
az ember legnemesebb tulajdonságait, ez serkenti a legnagyobb 
erőkifejtésre. 


Nietzschével ellentétben Kojéve nem háborgott, amiért a történelem 
végén vissza kell térnünk az állati létbe; épp ellenkezőleg, élete hátralevő 
részében örömmel vett részt annak a hivatalnokgárdának a munkájában, 
amelynek az utolsó ember végső otthonát, az Európai Közösséget tető alá 
kell hoznia. Hegelről szóló előadásainak ironikus lábjegyzeteiben 
egyébként rámutatott, hogy a történelem lezárulásával a művészet és a 
filozófia s így a saját élethivatása is lezárul. Annak a magasabb rendű 
művészetnek, amely egy-egy kor legfőbb törekvéseit fejezte ki — mint 
Homérosz Iliásza, Leonardo vagy Michelangelo Madonnái vagy a 
kamakurai óriás Buddha -, a jövőben nem lesz létjogosultsága, mert nem 
lesznek új korok, s az emberi szellem már semmi eredetivel sem fog 
szolgálni, amit a művészek megörökíthetnének. Verselhetnek persze vége- 
hossza nélkül a tavasz szépségeiről vagy egy ifjú lány keblének bájos 
halmairól, de az ember helyzetéről nem tudnak lényegesen újat mondani. A 
filozófia sem haladhat tovább, mert Hegel rendszerével az igazság szintjére 
emelkedett. A jövendő , filozófusok", ha valamiről másképp nyilatkoznak 
is, mint Hegel, semmi újat se mondhatnak, csak a tudatlanság régi formuláit 
szajkózhatják.§68 Mi több, , Ami el fog tűnni... az nem csupán a filozófia 
vagy a diszkurzív, következtetéses Bölcsesség keresése lesz, hanem ez a 
Bölcsesség maga. Mert ezek a poszthisztorikus állatok már képtelenek 


lesznek a Bölcsesség és az én [diszkurzív] megértésére "62 


A forradalmárok, akik összecsaptak Ceausescu Secu-ritate- jával, a bátor 
kínai diákok, akik odaálltak a tankok elé a Tienanmen téren, a litvánok, 
akik szembeszálltak Moszkvával, hogy visszaszerezzék nemzeti 
függetlenségüket, az oroszok, akik megvédték parlamentjüket és elnöküket, 
a legszabadabb és ezért a legemberebb emberek voltak. Hajdani rabszolgák 
voltak, akik hajlandónak mutatkoztak véres viadalban kockáztatni az 
életüket, hogy megszabaduljanak láncaiktól. De ha egyszer elérik céljukat — 
mert végül is el kell érniük —, stabil demokratikus társadalmat fognak 
teremteni maguknak, amelyben a régi értelemben vett küzdelem és munka 
feleslegessé válik, s amelyben annak a lehetősége, hogy valaha is olyan 
szabadok és emberiek legyenek megint, mint forradalmi küzdelmeik során 
voltak, végképp megszűnik.8 Most még mind azt képzeli, legyen bár kínai 
vagy román, hogy boldog lesz, ha eljut erre az ígéret Földjére, mert sok mai 
szükséglete és vágya kielégül majd. És valóban eljön az az idő, amikor 
valamennyiüknek lesz mosogatógépük, videomagnójuk és saját kocsijuk. 
De vajon önmagukkal elégedettek lesznek-e? Vagy kiderül, hogy az ember 


elégedettsége, a boldogságával ellentétben, nem törekvései tárgyából, 
hanem magából a törekvésből, a küzdelemből és a munkából származik? 


Amikor Nietzsche Zarathustrája az utolsó emberről beszélt a népnek, 
kiáltások hangzottak fel: , Add nékünk ezt az utolsó embert, óh, 
Zarathustra!" , Tégy minket ezekké az utolsó emberekké!" — harsogta a 
tömeg... Az utolsó ember élete fizikai biztonságban és anyagi bőségben 
telik, pontosan ez az, amivel a nyugati politikusok kecsegtetni szokták 
választóikat. De vajon valóban , erre ment ki" — és erre ment el — az 
emberiség elmúlt néhány évezrede? Attól kell-e félnünk, hogy boldogok és 
helyzetünkkel elégedettek leszünk, inmár nem mint emberek, hanem mint a 
homo sapiens nevű állatfaj egyedei? Vagy az-e a veszély, hogy az egyik 
szinten boldogok leszünk ugyan, a másikon azonban továbbra is 
elégedetlenek maradunk önmagunkkal, s ezzel visszakényszeríthetjük a 
világot a történelembe, a háborúkba, az igazságtalanságba és a 
forradalomba? 


p" 


29 
Szabad és egyenlőtlen 


Azok közülünk, akik hisznek a liberális demokráciában, nem jutnak 
messzire Nietzsche útján. Nietzsche nyíltan ellenezte a demokráciát és az 
ésszerűséget, amelyen alapszik. Abban reménykedett, hogy születik egy új 
erkölcs, s ez az erős pártját fogja majd a gyengével szemben, fokozza a 
társadalmi egyenlőtlenséget, sőt a kegyetlenség egy bizonyos fajtáját is 
támogatja. Ha igazi Nietzsche-tanítványok akarunk lenni, meg kell 
edzenünk magunkat testileg-lelkileg. Mert Nietzsche — akinek az ujjai télen 
megkékültek, nem lévén hajlandó a szobáját fűteni, s akinek még az 
elmebaj kitörése előtti években is alig volt három olyan napja egy 
hónapban, amikor ne fájt volna szörnyen a feje — nem a kényelmes és békés 
életmódot ajánlja híveinek. 

Nietzsche mélyreható pszichológiai megfigyeléseit viszont bátran 
elfogadhatjuk, akkor is, ha nem értünk egyet az etikájával. Hogy az 
igazságtevés és a büntetés vágya nagyon gyakran a gyengének az erőssel 
szembeni neheztelésére vezethető vissza, hogy a részvét és az egyenlőség 
szellemi hatása lanyhaság, puhányság lehet, hogy bizonyos egyének 
egyáltalán nem a kényelmet és a biztonságot keresik, s nem érik be az 


angolszász hasznossági hagyomány szerinti boldogsággal, hogy a küzdelem 
és a kockázat lényeges alkotóeleme az emberi léleknek, hogy a mások 
felülmúlásának a vágya s az önlegyőzés és az egyéni tökéletesedés 
lehetősége szoros kapcsolatban állnak egymással — ezek az észrevételek az 
ember természetének és helyzetének alapos ismeretéről tanúskodnak, s 
valamennyit elfogadhatjuk anélkül, hogy szakítanunk kellene a keresztény- 
liberális hagyománnyal, amelyben élünk. 


Ami azt illeti, Nietzsche pszichológiai észrevételeit ismerősnek is 
találhatjuk, hiszen az elismerésről beszél. Nietzsche legfőbb aggodalma 
tudniillik, ezt bízvást állíthatjuk, a thümosz jövőjével kapcsolatos — az 
embernek azzal a képességével, hogy értéket tud tulajdonítani a dolgoknak 
és önmagának -—, amelyet az ember történelmi érzékétől és a demokrácia 
terjedésétől félt. Ahogy Nietzsche filozófiája nagy általánosságban a hegeli 
historicizmus radikalizálódásának tekinthető, úgy a pszichológiája a Hegel 
hangsúlyozta elismerés radikalizálódásaként fogható fel. 


Mármost, nem kell osztoznunk Nietzschének a liberális demokrácia iránti 
gyűlöletében ahhoz, hogy meglátásait felhasználhassuk a demokrácia és az 
elismerés vágya viszonyának a tisztázására, amely meglehetősen bonyolult. 
Ha ugyanis a liberális demokráciának sikerül a megalothümiát-t kiszorítania 
az életből és a racionális fogyasztással helyettesítenie, , utolsó emberek" 
leszünk. De az emberek ezt vérlázítónak fogják érezni. Igen, vérlázítónak 
fogják érezni a gondolatot, hogy szürke tagjai egy egyetemes és egységes 
államnak, hogy mindegyikük olyan, mint a többi a földkerekség bármely 
pontján. Szívesebben lennének polgárok, mint burzsoák, mert az urak 
nélküli rabszolgaság életét — a racionális fogyasztás nyújtotta életet — végül 
is unalmasnak találják majd. Eszményeket szeretnének, amelyekért 
élhetnek és meghalhatnak, bár a legnagyobb eszményeket lényegében már 
megvalósították a földön, s szeretnék kockáztatni az életüket, bár az 
államok nemzetközi rendszere már kiküszöbölte a háború lehetőségét. Ez az 
az ellentmondás, melyet a liberális demokrácia még nem oldott fel. 


A liberális demokráciát végső soron belülről felbomlaszthatják a 
megalothümia túlkapásai vagy az izothümia túlhajtásai — vagyis, az utóbbi 
esetben, az egyenlő elismerés fanatikus vágyának a megnyilvánulásai. Én 
úgy érzem, a demokráciára nézve az előbbi a nagyobb fenyegetés. Ha 
ugyanis egy civilizáció semmiképp sem korlátozza az izothümiá-t, amely 
elvakultan igyekszik felszámolni az egyenlőtlen elismerés minden formáját, 
hamarosan magának a természetnek a korlátaiba ütközik. Egy olyan 


korszak áll mögöttünk, melyben a kommunizmus az államhatalom 
igénybevételével megpróbálta megszüntetni a gazdasági egyenlőtlenséget, s 
ezzel alapjában véve kihúzta a talajt a modern gazdaság alól. Ha az 
izothümia megszállottjai netán betiltják a szép és a csúnya 
megkülönböztetését, vagy kijelentik, hogy valaki, akinek nincs lába, 
nemcsak lelkileg, hanem fizikailag is egyenlő egy ép testű emberrel, akkor 
idővel ezt a teóriát is eléri akommunizmus sorsa: saját maga cáfolja meg 
saját magát. Ami persze sovány vigasz, hisz ez a marxizmus-leninizmus 
izothümikus tételeinél csekély másfél évszázadig tartott. De a természet 
ebben megbízható szövetséges, és ha vasvillával űzik is ki, tamen usgue 
recurret — előbb-utóbb visszatér. 


A természet másrészt némi összeesküvésre is kapható, hogy még 
egyenlőségre törekvő, demokratikus világunkban is jó adag megalothümia 
maradhasson fenn. Mert Nietzschének tökéletesen igaza volt, amikor úgy 
vélekedett, hogy bizonyos mértékű megalothümia magának az életnek is 
nélkülözhetetlen előfeltétele. Az olyan civilizációban, amelyben senki sem 
akad, aki el szeretné ismertetni, hogy különb a többinél, s amely nem fejezi 
ki valamilyen módon, hogy ez a vágy egészséges és helyes, aligha lesz 
művészet vagy irodalom, zene vagy szellemi élet. Kormányozni is hozzá 
nem értők fognak, mert kevés jó képességű ember lép majd közszolgálatba. 
Gazdasága nem tűnik ki dinamizmusával; ipara cammogni fog, termékei 
nem változnak, technikája másodrendű marad. 


És ami talán a legdöntőbb: képtelen lenne megvédeni magát oly 
civilizációkkal szemben, amelyekben még erősebb a megalothümia 
szelleme, amelynek a polgárai készek lemondani a kényelemről és a 
biztonságról, s attól sem riadnak vissza, hogy az életüket kockáztassák 
hatalmuk kiterjesztéséért. A megalothümia mindig kétarcú jelenség volt, 
most is az: ami jó és rossz van az életben, belőle származik, egyidejűleg és 
szükségszerűen. Ha a megalothümia esetleg szétbomlasztja a liberális 
demokráciát, annak az lesz az oka, hogy a liberális demokrácia nem 
nélkülözheti a megalothümiá-t, kizárólag az egyetemes és egyenlő 
elismerés alapján nem maradhat fenn. Nem meglepő tehát, ha egy olyan 
mai liberális demokrácia, mint az Egyesült Államok, jelentős teret enged 
azoknak, akik szeretnék elismertetni, hogy különbek másoknál. A 
demokrácia megpróbálta ugyan száműzni a megalothümiá-t vagy 
áthangolni izothümia-vá, de ez legfeljebb részben sikerült. Sőt hosszabb 
távon a demokrácia egészsége és stabilitása attól függ, megfelelő számban 


és minőségben tud-e levezetési módozatokat biztosítani polgárai 
megalothümiá-jának. Ezek ugyanis nemcsak a thümosz rejtett erőit 
csapolják meg és hasznosítják, hanem a földelés szerepét betöltve a fölös 
energiát is eltávolítják, amely különben szétvetné a közösséget. 


Az első és a legfontosabb e levezetési módok közt liberális 
demokráciában a vállalkozás és a gazdasági tevékenység egyéb formáinak a 
lehetősége. A munka célja elsősorban és főképpen a , szükségletek 
rendszeré"-nek a kielégítése — a vágyé inkább, mint a thümosz-é. De mint 
korábban már láttuk, hamarosan a thümotikus törekvések küzdőterévé 
válik: a vállalkozók és gyáriparosok viselkedését nehéz pusztán egyéni 
szükségletkielégítésként értelmezni. A kapitalizmus nemcsak lehetővé teszi, 
hanem határozottan meg is kívánja a szabályozott és szublimált 
megalothümia egy bizonyos formáját: minden üzletág túl akar tenni 
riválisain. Az olyan vállalkozók szintjén, mint Henry Ford, Andrew 
Carnegie vagy TIed Turner, a fogyasztás mint indíték értelmét veszti: az 
embernek csak annyi háza, kocsija és felesége lehet, amennyit számon tud 
tartani. Az ilyen emberek persze , kapzsiak", egyre több pénzt akarnak, de a 
pénz náluk inkább jelkép, vállalkozói képességeik bizonysága, semmint a 
személyes fogyasztás, különböző használati javak megszerzésének az 
eszköze. Az életüket nem teszik kockára ugyan, de a vagyonukat, a 
társadalmi rangjukat, a jó hírüket igenis kockáztatják a dicsőség egy 
bizonyos fajtájáért; rendkívül keményen dolgoznak, és rengeteg apró 
örömről lemondanak néhány nagyobb és magasabb rendű javára; munkájuk 
eredményeképpen sokszor olyan termékek és gépek születnek meg, hogy 
elakad a lélegzetünk a legkönyörtelenebb úr, a természet feletti uralmuk 
láttán; és bár nem hatja át őket a klasszikus értelemben vett közéleti 
szellem, a civil társadalomnak szükségképpen fontos tényezői, sőt sok 
esetben a társadalmi életnek is ismert szereplői. A klasszikus kapitalista 
vállalkozó tehát, akit Joseph Schumpeter oly kitűnően írt le, nem nevezhető 
Nietzsche utolsó emberének. Az Egyesült Államokhoz hasonló 
demokratikus kapitalista országok felépítéséből, belső viszonyaiból 
következik, hogy a legtehetségesebb és legbecsvágyóbb emberek többnyire 
a gazdasági pályákat választják, nem a politikát, a hadsereget, az 
egyetemeket vagy az egyházakat tüntetik ki figyelmükkel. És úgy látszik, a 
demokratikus politika hosszú távú stabilitásának korántsem árt, hogy az 
efféle nagyra törő természeteket a gazdasági tevékenység élethossziglan le 
tudja kötni. Nemcsak azért, mert a milliárdok, amelyek e tevékenységnek 


köszönhetők, végigvándorolnak a gazdaság egészén, hanem azért is, mert 
így ezek az emberek kívül maradnak a politikán és a katonapolitikán. Az 
utóbbi területeken ugyanis, nyughatatlanok lévén, olyan újításokat vinnének 
keresztül odahaza, és olyan kalandokba bocsátkoznának bele külföldön, 
amelyek végzetes politikai következményekkel járhatnának. A liberalizmus 
megalapítói persze pontosan erre gondoltak, abban reménykedve, hogy az 
érdekekkel ellensúlyozhatják a szenvedélyeket. Az ókori köztársaságokat — 
Spártát, Athént, Rómát — nem győzték csodálni azért a patriotizmusért, a 
közösség iránti elkötelezettségért, amelyre polgáraikat nevelték — de ezek 
még polgárok voltak, nem burzsoák. Akkoriban, az ipari forradalom előtt, 
polgáraiknak nem sok választásuk volt: a kalmár, a mesterember élete nem 
ígért dicsőséget, dinamizmust, újítást, hatalmat, az ember ugyanazokat a 
hagyományos vásárokat járta portékáival, vagy ugyanazokat a 
hagyományos portékákat készítette, mint apja és nagyapja. Nem csoda, 
hogy a nagyravágyó Alkibiadész belevetette magát a politikába, s elvetve az 
óvatos Nikiász tanácsait, megtámadta Szicíliát, ami aztán pusztulást hozott 
az athéni államra. A modern liberalizmus megalapítói ebből megértették, 
hogy jobb lett volna, ha Alkibiadész elismerésvágya a technikát 
szerencsélteti, s az első gőzgéppel vagy az első mikroprocesszorral 
ajándékozza meg az emberiséget. 


A gazdasági élet thümotikus lehetőségeit nem kell szűken értelmeznünk. 
A természet meghódítása a modern természettudományok által — melynek 
terve mindig is szorosan összefüggött a kapitalista gazdasággal — 
lényegében szintén thümotikus tevékenység, sőt nagyon is az. Sokak vágya, 
hogy úrrá legyenek ,, a természet szinte értéktelen anyagain" és törekvése, 
hogy elismertessék: nagyobb tudósok vagy mérnökök vetélytársaiknál. 
Igaz, a tudomány mint tevékenység nem éppen kockázatmentes, sem a 
tudós, sem a társadalom szempontjából, mivel a természet könnyen 
visszavághat — lásd: nukleáris fegyverek vagy HIV-vírusok. 


A demokratikus politika is levezeti a nagyravágyó természetek túlhabzó 
energiáit. A választások előkészítése thümotikus tevékenység, mert a 
jelöltek a nyilvánosság előtt mérkőznek meg egymással a közönség — a 
közösség — elismeréséért: helyes és helytelen nézetek, az igazság különböző 
felfogásai csapnak össze. De a modern demokratikus alkotmányok 
megszerkesztői, a Hamiltonok és Madisonok jól látták, milyen veszélyes 
lehet a politikában a megalothümia, s tudták, hogyan rombolta szét a 
zsarnoki ambíció a régi demokráciákat. Az újak vezetőit ezért a hatalom 


számtalan intézményi korlátjával vették körül. Az első és a legfontosabb 
természetesen a népszuverenitás: egy modern kormányfő első miniszternek, 
azaz a , minister" latin szó , szolga" értelmét véve a nép szolgái közül az 
elsőnek tekinti magát, nem pedig a nép urának.§63 A modern vezetőknek 
tekintetbe kell venniük népük érzelmeit, akár alantasak ezek, akár nemesek, 
s akár tudatlan, akár jól tájékozott maga a nép, s egy sereg megalázó 
dologra kell rászánniuk magukat, hogy megválasszák és újra megválasszák 
őket. Az eredmény az, hogy ritkán uralkodnak: inkább reagálnak, 
intézkednek és irányítanak, de a különböző intézmények jóvoltából olyan 
szűk a mozgásterük, hogy nemigen van módjuk saját képükre formálni a 
népet, melyet kormányoznak. Ráadásul a legfejlettebb demokráciákban a 
közösséget érintő, a vezetéssel kapcsolatos jelentős kérdéseket már 
korábban megoldották, ami abban is tükröződik, hogy a pártok közötti 
amúgy is csekély politikai különbségek még inkább elmosódnak, az 
Egyesült Államokban éppúgy, mint másutt. Nem valószínű, hogy azok a 
becsvágytól fűtött emberek, akik régebben koronára vagy kancellári, 
főminiszteri hatalomra pályáztak volna, nagy kedvet éreznének a politikai 
karrierhez a mai demokráciákban. 


A demokratikus politikusok leginkább még a külpolitikában érhetik el az 
elismerés olyan fokát, amilyenre az élet semmiféle más területe nem ad 
alkalmat. Mert a külpolitika ma is súlyos döntéseket kíván, és ma is a nagy 
eszmék küzdelmeinek az arénája, bár ezek a küzdelmek a demokrácia 
győzelme óta jóval szűkebb körben folynak. Winston Churchillnek, aki a 
második világháború végéig állt a brit kormány élén, semmivel sem volt 
kisebb a hatalma a demokrácia előtti korok államférfiainál, és 
teljesítményéért megfelelő elismerésben is részesült világszerte. Amerika 
1991-es Öböl-háborúja pedig azt bizonyítja, hogy egy olyan politikus is, 
mint George Bush, aki belső ügyekben állhatatlannak mutatkozott és lépten- 
nyomon alkalmazkodni kényszerült, államfői és főparancsnoki alkotmányos 
hatalmával élve át tudja rendezni a világ színpadát. Noha az utóbbi 
évtizedek több elnökének kudarcai alaposan megtépázták e tisztség 
tekintélyét, az olyan elnöki siker, mint egy győztes háború, a nyilvános 
elismerésnek is olyan mértékét váltja ki, amilyenről az ipar vagy az üzleti 
élet legsikeresebb vállalkozói csak álmodhatnak. Azok tehát, akik 
nagyságra vágynak, a jövőben is értékelni fogják a demokratikus politika 
lehetőségeit. 


Hogy a még ma is jókora történelmi világ együtt él a történelem utáni 
világgal, azzal a következménnyel jár, hogy az előbbi vonz bizonyos 
egyéneket, s éppen azért, mert változatlanul a küzdelem, a háború, az 
igazságtalanság és a szegénység birodalma. Orde Wingate elégedetlen volt 
az életével, és kívülállónak érezte magát a két háború közti Angliában, de 
aztán megtalálta hivatását: segített a palesztinai zsidóknak haderőt 
szervezni, támogatta az etiópiaiak felszabadítási küzdelmét az olaszok 
ellen; és végül is Burmában halt meg, stílszerűen, repülőgép- 
szerencsétlenség áldozata lett 1943-ban a dzsungel mélyén, a japánokkal 
harcolva. Régis Debray is csak a bolíviai dzsungelekben, Che Guevara 
oldalán harcolva tudta levezetni thümotikus törekvéseit: odahaza, a jómódú 
Franciaország középosztály-társadalmában ez lehetetlen volt. A liberális 
demokráciák egészségének valószínűleg használ, hogy van egy harmadik 
világ, amely felszívja az ilyen emberek energiáit és ambícióit; hogy ez a 
harmadik világnak is jót tesz-e, az persze más kérdés. De nemcsak a 
gazdaság birodalmában és a politikai életben vezethető le a megalothümia, 
egyre több tisztán formális tevékenység is módot nyújt erre: a sport, a 
hegymászás, az autóversenyzés és így tovább. Egy atlétikai versenynek 
nincs más , értelme" vagy célja, mint némelyeket győztessé, másokat 
vesztessé tenni — más szóval teljesíteni a versenyzőknek azt a vágyát, hogy 
elismertessék: különbek a többinél. A verseny szintje vagy fajtája teljesen 
önkényes, mint ahogy az összes sporttevékenység szabályai is önkényesek. 


Vegyük például az alpinizmust, a hegymászást, amelynek művelői szinte 
kivétel nélkül a tehetős poszthisztorikus országok polgárai közül kerülnek 
ki. Hogy kellő erőben legyenek, állandóan edzeniük kell; a magányos 
sziklamászók felsőteste annyira fejlett, kidolgozott, hogy ha nem ügyelnek, 
izmaik elválasztják az inakat a csontoktól. A Himalája csúcsai felé tartva a 
hegymászóknak hol a vérhas, hol a hóviharok rohamát kell átvészelniük kis 
sátraikban a nepáli előhegyekben. Négyezer méter fölött viszonylag sok az 
áldozat: a Mont Blanc-ról és a Matterhornról évente tucatnyian nem térnek 
vissza. Az alpinista, hogy rövidek legyünk, ismét megteremtette magának a 
történelmi küzdelem valamennyi feltételét: a veszélyt, a betegséget, a 
kemény munkát és végül az erőszakos halál kockázatát. De a cél már nem 
történelmi, hanem teljesen formális: például az, hogy amerikai vagy német 
legyen, aki elsőként jut fel a K-2-re vagy a Nanga Parbatra, és ha ez már 
eldőlt, újra kezdődhet a verseny oxigén nélkül stb. 


A történelem utáni Európa nagy részén a labdarúgóvilágbajnokság 
pótolta a katonai versengést mint az elsőségre való törekvés fő levezetője. 
Kojeéve egyszer kijelentette, hogy szeretné visszaállítani a Római 
Birodalmat, de ezúttal soknemzetiségű futballcsapatként. Talán nem 
véletlen, hogy az USA leginkább poszthisztorikus államában, Kaliforniában 
vannak a leglelkesebb hívei azoknak a veszélyes, sőt életveszélyes 
kedvteléseknek, amelyeknek egyetlen célja kizökkenteni az illetőket 
burzsoá kényelmükből: a sziklamászásnak, vitorlázórepülésnek, ejtőernyős 
ugrásnak, maratoni futásnak, öt- és tízpróbának és így tovább. Mert ahol 
már nem élnek a küzdelem hagyományos formái — köztük a háború -—, és 
ahol a széles körű anyagi jóléttel a gazdasági küzdelem is fölöslegessé 
válik, ott a thümotikus egyének kutatni kezdenek más, tartalom nélküli 
tevékenységek után, amelyek elismerést szerezhetnek nekik. 


Hegel-előadásai egy másik ironikus lábjegyzetében Kojeéve bevallotta, 
hogy kénytelen volt megváltoztatni korábbi nézetét, mely szerint emberi 
mivoltunk előbb-utóbb megszűnik, s visszatérünk az állati létbe, 1958-ban 
tudniillik ellátogatott Japánba, s volt ott egy szerelmi ügye is. Kifejtette, 
hogy miután Hidejosi sogun átvette a hatalmat a XV. században, Japán több 
száz éven át teljes külső és belső békében élt, s ez a korszak nagyon 
hasonlított a történelem végéhez, melyet Hegel tételként állított fel. Sem a 
felső, sem az alsó osztályok nem küzdöttek egymás ellen, s a munka sem 
volt túl nehéz. Ám ahelyett, hogy a szerelemnek szentelték volna magukat 
vagy ösztönösen játszottak volna egymással, akár a fiatal állatok — más 
szóval ahelyett, hogy átalakultak volna az utolsó emberek társadalmává —, a 
japánok bebizonyították, hogy az ember igenis ember maradhat: egy sor 
teljesen tartalmatlan, formális művészetet találtak ki, például a No- 
színházat, a teaszertartásokat, az ikebanát.§2 A teaszertartásnak nincs 
semmiféle kifejezett politikai vagy gazdasági célja; még a jelképes értelme 
is elenyészett az idők folyamán. És mégis a megalothümia arénája lett, a 
legtisztább sznobság formájában: vannak egymással versengő teaszertartás- 
iskolák és ikebana-iskolák, s valamennyinek megvannak a mesterei, a 
kezdői, a hagyományai és a szigorú előírásai. Nos, épp ennek a 
tevékenységnek az abszolút formalizmusa — új értékek és szabályok 
megalkotása, amelyeknek éppúgy semmi közük a gyakorlati élethez, a 
hasznossághoz, mint a sport esetében — sugallta Kojéve-nek a feltevést, 
hogy a történelem vége után is folytathatunk majd valamilyen sajátos 
emberi tevékenységet. 


Kojeve játékosan felvetette: nem Japán fog nyugatiasodni, hanem a 
Nyugat (Oroszországot is beleértve) fog japánosodni (ami javában folyik is 
már, bár nem úgy, ahogy Kojeve elképzelte). Más szóval abban a világban, 
amelyben már minden nagy küzdelem befejeződött, minden nagy probléma 
elrendeződött, egy tisztán formális sznobság lesz a fő kifejezési formája a 
megalothümiá-nak, az ember abbeli vágyának, hogy elismerjék: jobb a 
társainál 1 Nálunk, az Egyesült Államokban, ahol a hasznosságnak nagy 
hagyományai vannak, még a képzőművészetek is nehezen válnak tisztán 
formálissá. A művészek szeretik meggyőzni magukat, hogy nemcsak az 
esztétikai értékeknek vannak elkötelezve, hanem a társadalomért is 
felelősek. De a történelem végére érve más dolgokkal együtt minden olyan 
művészet is véget ér, amely társadalmilag hasznosnak tekinthető, s a 
művészeti tevékenység a hagyományos japán művészetek üres 
formalizmusának a szintjére süllyed. 

Ezek a megalothümia levezetési módjai a jelenkori liberális 
demokráciákban. Bizonyos embereknek az a törekvése, hogy elismertessék 
különb voltukat, korántsem tűnt el az életből, de megnyilvánulásait és 
mértékét tekintve megváltozott. A megalothümotikus egyének már nem 
más népek leigázásával, idegen országok meghódításával akarnak 
elismerést szerezni maguknak — az Annapurnát akarják megmászni, az 
AIDS ellenszerét megtalálni, a röntgenlitográfia technikáját kidolgozni. A 
megalothümia-nak valójában csak azok a formái tilosak a mai 
demokráciákban, amelyek politikai zsarnoksághoz vezetnek. Ezek a 
társadalmak nem abban különböznek arisztokratikus elődeiktől, hogy 
száműzték, hanem hogy úgyszólván a föld alá kényszerítették a 
megalothümiá-t. A demokratikus társadalmak arra az alaptételre épülnek, 
hogy minden ember egyenlőnek van teremtve, és uralkodó éthoszukat az 
egyenlőség szelleme hatja át. A törvény nem tiltja ugyan, hogy valaki a 
különb volta elismerését kívánja, de nem is bátorít erre senkit. Így a 
megalothümiá-nak a modern demokráciákban is tapasztalható 
megnyilvánulásai és a társadalom nyilvánosan hirdetett eszményei között 
bizonyos feszültség támad. 

Bár az elnökjelöltség vagy a Mt. Everest megmászása felvillanyozhatja 
némelyek nagyravágyását, a jelenkori életnek van egy másik, jóval tágabb 
területe is, amely egyszerűbb, köznapibb módon elégíti ki az 
elismerésigényt. Ez a terület az , országos" ügyekénél alacsonyabb szinten 
folyó közösségi, vagyis — szélesebb értelemben vett — egyesületi élet. 


Mind Tocgueville, mind Hegel hangsúlyozta az egyesületi életnek mint a 
közösségi szellem egyik fókuszának a fontosságát a modern államban. A 
nagy modern nemzetállamokban a tömegek számára az állampolgárság 
pusztán arra korlátozódik, hogy néhány éves időközökben megválasztják 
parlamenti, helyhatósági és egyéb képviselőiket. A kormányzat távoli és 
személytelen az olyan rendszerben, amelyben a politikai folyamatba csak a 
különböző tisztségek jelöltjei s legfeljebb választási hadjáratuk vezérkara s 
a lapok belpolitikai kommentátorai és vezércikkírói avatkoznak bele 
közvetlenül. Ez egészen másképp volt az ókor kis köztársaságaiban, ahol 
gyakorlatilag minden polgárnak részt kellett vennie a közösség életében, a 
politikai döntéshozataltól a katonáskodásig. 


A modern korban az állampolgári tevékenység a legelőnyösebben az 
úgynevezett , közvetítő intézmények? révén folytatható, amelyek sokfélék 
lehetnek: politikai pártok, magánvállalatok, szakszervezetek, polgári 
egyesületek, szakmai szövetségek, egyházak, szülő-nevelő 
munkaközösségek, iskolaszékek, irodalmi társaságok és más hasonlók. Az 
ilyen polgári , társulások", egyesületek ki tudják mozdítani az embereket 
önmagukbáól, rá tudják venni őket arra, hogy ne csak a saját önző 
érdekeikkel törődjenek. Általában úgy értelmezzük Tocgueville-t, hogy 
szerinte az egyesületi élet azért hasznos a civil társadalomban, mert 
előkészíti a polgárokat a magasabb szintű demokratikus politikára. De ő a 
, társulás"-t önmagában is jó dolognak érezte, mivel megmenti a 
demokratikus embert attól, hogy csupán burzsoá legyen. Egy 
magánegyesület, akármilyen kicsiny, közösséget alkot, és mint ilyen egy 
nagyobb szervezet eszményének tekinthető, amelynek megvalósításáért az 
egyének dolgozhatnak és lemondhatnak önző igényeikről. Az amerikai 
egyesületi élet nem indít az erény és az önfeláldozás olyan nagy tetteire, 
amilyeneket Plutarkhosz örökített meg, csak , a napi önmegtagadás kis 
tetteire", ezekre azonban sokkal többen képesek 2 


Az egyesületi élet jóval közvetlenebb kielégülést nyújt, mint a puszta 
állampolgárság egy nagy modern demokráciában. Az állam általi elismerés 


szükségképp személytelen, a közösségi élet viszont sokkal egyénibb jellegű 
elismeréssel jár olyanok részéről, akikkel az embernek azonosak az érdekei, 
sőt gyakran az értékrendje, a vallása, a nemzetisége stb. szintén azonos. Egy 
közösségnek a tagját nem csupán az egyetemes , személy volta" alapján 
ismerik el, hanem egy sereg sajátos tulajdonsága, az egyénisége miatt is. Az 
ember büszke lehet rá, s erre naponta adódhat alkalma, hogy egy harcos 
szakszervezet, összeforrott egyház, antialkoholista liga, a nők jogaiért 
küzdő szervezet vagy rákellenes egyesület tagja, amelyek mindegyike 
személyesen ismeri és személyiségként , ismeri el" a tagjait. 8 

Ám az erős közösségi életet, amely, mint Tocgueville sejteti, a 
demokrácia legjobb biztosítéka arra, hogy polgárai nem válnak utolsó 
emberekké, örökösen veszély fenyegeti a jelenkori társadalmakban. És ami 
az értelmes közösségek létét, sőt lehetőségét fenyegeti, az nem valamiféle 
külső erő, hanem maga a két sarkalatos elv — a szabadság és az egyenlőség 
—, amelyre épülnek, s amely egyre inkább terjed világszerte. 


A liberális elmélet angolszász változata szerint, amelyen az Egyesült 
Államok alapul, az embereknek tökéletes jogaik, de fogyatékos 
kötelességeik vannak a közösségeikkel szemben. A kötelességeik azért 
fogyatékosak, mert a jogaikból származnak; a közösség szerepe mindössze 
annyi, hogy védelmezze e jogokat. A morális kötelezettség ennélfogva 
teljességgel szerződéses. És a szerződést nem Isten írta alá, s nem az örök 
életünk vagy a világmindenség természetes rendjének a féltése a biztosíték 
rá, hanem a szerződőnek az a jól felfogott érdeke, hogy mások is tartsák be 
a feltételeit. 


A közösség fennmaradásának a lehetőségét hosszú távon az egyenlőség 
demokratikus elve is kérdésessé teszi. Ha a legerősebb közösségeket 
bizonyos morális törvények tartják össze, meghatározva tagjaik számára, mi 
a helyes és mi a helytelen, akkor ezek a morális törvények határozzák meg 
a közösséget belülről, és bizonyos mértékig a külvilágra is érvényesek. És 
ezeknek a morális törvényeknek csak úgy van értelmük, ha azokat, akiket 
épp azért zártak ki a közösségből, mert nem voltak hajlandók elfogadni 
őket, másképp értékelik vagy más morális kategóriába sorolják, mint a 
közösség tagjait. De a demokratikus társadalmak az alternatív életformák 
iránti egyszerű toleranciától afelé tartanak, hogy kimondják lényegi 
egyenlőségüket. Nem veszik figyelembe azokat a morális érveket, amelyek 
vitatják bizonyos alternatívák értékét vagy érvényét, s így 


szembehelyezkednek az erős és egységes közösségek teremtette 
kizárólagossággal. 

Világos, hogy azoknak a közösségeknek, melyeket csak a felvilágosult 
önérdek fog össze, vannak bizonyos gyengéik azokkal szemben, melyeket 
abszolút kötelezettségek tartanak egyben. A közösségi élet legalsó, de sok 
tekintetben legfontosabb szintjét a családok alkotják. Tocgueville a jelek 
szerint nem úgy vélekedett, hogy a család gátat vethet a demokratikus 
társadalmak atomizálódásának, talán azért, mert az én kiterjesztésének és 
minden társadalom természetes elemének tekintette. De sok amerikai 
számára a család — amely ma már nem terjeszkedik, inkább zsugorodik — 
gyakorlatilag a közösségi élet egyetlen formája, amit ismer. Az ötvenes 
évek Amerikájának sokat fitymált peremvárosi családja valójában igazi 
morális értékek letéteményese volt. Mert bár ezek az amerikaiak nem 
küzdöttek, áldoztak és tűrtek a hazájukért vagy nagy nemzetközi ügyekért, 
a gyerekeikért ezt gyakran megtették. 


De a családokban nem minden megy úgy, ahogy kellene, ha a 
liberalizmus alapján állnak, vagyis ha tagjaik nem tesznek különbséget a 
család és a részvénytársaság közt, holott az utóbbinak a profitszerzés, nem a 
szeretet és a kötelesség a vezérelve. A gyereknevelés vagy a holtomiglan- 
holtodiglan tartó és jónak mondható házasság személyes áldozatokat 
követel, amelyek irracionálisak, ha a költség-haszon viszony szemszögéből 
vizsgálja őket az ember. Mert a kiegyensúlyozott, meleg családi élet hasznát 
gyakran nem azok aratják le, akik a legtöbbet teszik érte, hanem a 
következő nemzedékek. A mai amerikai család sok gondja — a válások nagy 
aránya, a szülői tekintély hiánya, a gyerekek elidegenedése — éppen abból 
ered, hogy tagjainak családszemlélete szigorúan liberális. Azaz ha a családi 
kötelezettségek terhesebbé válnak, mint amire a szerződő számított, az 
illető igyekszik , töröltetni? a szerződés egyik-másik pontját. 

A legnagyobb közösségnek, magának az országnak a szintjén a liberális 
elvek végzetes hatással lehetnek a patriotizmus legmagasabb formáira, 
amelyek ahhoz szükségesek, hogy a közösség egyáltalán fennmaradjon. 


Mert az angolszász liberális teóriának szinte általánosan elismert 
fogyatékossága, hogy az embereknek semmi kedvük meghalni egy 
országért pusztán a racionális önfenntartás elve alapján. Az az érv, hogy az 
emberek az életük árán is megvédik a tulajdonukat vagy a családjukat, 
végül is nem áll meg, mert a liberális teória szerint a tulajdonszerzés célja 


egyedül az önfenntartás és nem fordítva. Mindig elhagyhatjuk a hazánkat a 
családunkkal és a pénzünkkel együtt, vagy elkerülhetjük a behívást. A tény, 
hogy a liberális országok polgárai nem mind igyekszenek kibúvót találni a 
katonai szolgálat alól, arra vall, hogy olyan indítékaik vannak, mint a 
büszkeség és a becsület. És mint tudjuk, éppen a büszkeség volt az a 
tulajdonság, amelyet a hatalmas Leviatánnak, a liberális államnak le kellett 
győznie. 

A közösségi életnek a kapitalista gazdaság is sokat árt. A liberális 
gazdasági elvek nem támogatják a hagyományos közösségeket, épp 
ellenkezőleg: elszakítják egymástól és szétszórják az embereket. A képzett 
és mozgékony munkaerő igénye azzal jár, hogy a modern társadalmakban 
egyre kevesebben élnek azokban a közösségekben, amelyekben felnőttek, 
vagy amelyekben a felmenőik éltek.§8 Életük és társadalmi kapcsolataik 
kevésbé stabilak, mivel a kapitalista gazdaságok dinamizmusa 
következtében a termelés helye és természete — és így a munkáé is — 
állandóan változik. Ilyen körülmények között az emberek nehezebben 
vernek gyökeret a közösségekben és alakítanak ki tartós kapcsolatokat 
munkatársakkal vagy szomszédokkal. Minduntalan új pályát kell 
kezdeniük, más és más városban. A , lokálpatriotizmus?" adta identitástudat 
csökken, s az emberek lassan visszahúzódnak családjuk mikroszkopikus kis 
világába, melyet úgy cipelnek magukkal mindenhová, mint a kerti bútort. 


A liberális társadalmakkal ellentétben az olyan közösségeket, 
amelyeknek a , jót és gonoszt kifejező nyelve" azonos, általában erősebb 
kötelékek fűzik össze, mint az olyanokat, amelyeknek csak az érdekei 
azonosak. Az ázsiai országoknak azok a csoportjai és közösségei, amelyek 
belső önfegyelmük és gazdasági sikereik miatt annyira fontosnak látszanak, 
nem szerződéseken, önérdek vezette felek megállapodásain alapulnak. Az 
ázsiai kultúrák közösségorientáltsága vallási eredetű vagy a 
konfucianizmusból és hasonló doktrínákból származik, amelyek évszázados 
hagyományaik révén vallási rangra emelkedtek. Ugyanez vonatkozik az 
Egyesült Államokra, ahol a közösségi élet legerősebb formáit szintén 
vallási értékek, nem pedig racionális érdekek hozták létre. Az Új-Angliát 
benépesítő Zarándok Atyákat és más puritán közösségeket a közös érdek 
tartotta ugyan össze, csakhogy ennek tárgya nem a saját anyagi jólétük, 
hanem Isten dicsőítése volt. Az amerikaiak szívesen vezetik vissza 
szabadságszeretetüket ezekre a nonkonformista mozgalmakra, 
felekezetekre, amelyeknek a hívei a XVII. századi vallásüldözés elől 


menekültek át Európából az Újvilágba. Ezek a vallási közösségek azonban, 
bár nagyon is ragaszkodtak a függetlenségükhöz, korántsem voltak olyan 
szabadelvűek, mint az a nemzedék, amely a liberális forradalmat 
végbevitte. Azért vágytak a szabadságra, hogy a saját vallásukat 
gyakorolhassák, a vallásszabadságért per se nem lelkesedtek. Ma már 
intoleráns és szűkagyú fanatikusok csoportjainak tekinthetjük őket, és 
gyakran annak is tekintjük 8 Az 1830-as években, amikor Tocgueville 
Amerikában járt, a locke-i liberalizmus az ország szellemi életét már 
meghódította, de azok a civil szerveződések, amelyeket tanulmányozott, 
nagy többségükben még mindig vallási eredetűek vagy vallási célzatúak 
voltak. 


Olyan locke-i liberálisok, mint Jefferson és Franklin, az amerikai 
forradalom vezéralakjai, vagy egy olyan államférfi, mint Abraham Lincoln, 
aki szenvedélyesen hitt a szabadságban, nem haboztak kijelenteni, hogy a 
szabadság megköveteli az istenhitet. Az önérdek és a ráció vezette egyének 
társadalmi szerződése tehát magában nem állt meg, szüksége volt az isteni 
jutalomba és büntetésbe vetett hit támaszára. Azóta sikerült eljutnunk a 
liberalizmusnak egy kétségkívül tisztább formájához: a Legfelsőbb Bíróság 
úgy döntött, hogy még a közelebbről meg nem határozott , istenhit" is 
sértheti az ateistákat, s a nyilvános iskolákban ezért tilos hivatkozni rá. 
Amikor a tolerancia nevében igyekeznek minden moralizálást és vallási 
fanatizmust visszafogni, amikor a szellemi légkör sem kedvez semmiféle 
, egyedül üdvözítő" doktrína elterjedésének, hisz kötelességünkké tétetett, 
hogy legyünk nyitottak a világ összes hite és értékrendje előtt, senki sem 
csodálkozhat, ha a közösségi élet lanyhul, visszafejlődik Amerikában. Ez 
nem a liberális elvek ellenére, hanem miattuk történik. Ami azt sugallja, 
hogy a közösségi élet nem is lesz lényegesen aktívabb, nem indul újra 
fejlődésnek, hacsak az egyének nem adják vissza a közösségnek bizonyos 
jogaikat, s cserébe nem fogadják el az intolerancia bizonyos történelmi 
formáit. A liberális demokráciák tehát nem egészen önállóak: a 
közösségi élet, amelytől függnek, végső soron más forrásból, nem magából 
a liberalizmusból származik. Azok a férfiak és nők, akikből az amerikai 
társadalom az Egyesült Államok megalapításakor állt, nem elszigetelt, 
racionálisan gondolkodó, önös érdekeiket latolgató egyének voltak. 
Egyáltalán nem: legnagyobbrészt vallási közösségek tagjai voltak, akiket az 
Istenben való hit és a közös morális előírások fűztek egymáshoz. A 
racionális liberalizmus, melyet végül is magukévá tettek, nem a meglévő 


kultúra kivetítődése volt, sőt azzal némiképp ellentétbe is került. A 

, helyesen értelmezett önérdek" tágan értelmezhető elvvé vált, s egyben a 
közerkölcs, a polgári erény alacsony szintű, de szilárd alapjává az Egyesült 
Államokban - sok esetben szilárdabb alappá, mint ha egyedül vallási vagy 
modernség előtti értékek alkották volna. Később azonban a liberális elvek 
kikezdték a liberalizmus előtti, az erős közösségi élet fenntartásához 
szükséges értékeket s ezáltal a liberális társadalom önállóságát. 


31 
A szellem roppant háborúi 


A közösségi élet hanyatlását vizsgálva felködlik előttünk a veszély: 
lehetséges, hogy biztonságban, de csak önmagunknak élő utolsó emberek 
leszünk, akiknek nincsenek thümotikus törekvéseik, magasabb céljaik, 
akiket egyedül a kényelmük érdekel. Ám ennek az ellenkezője is fenyeget, 
tudniillik az, hogy ismét első emberek leszünk, s véres és értelmetlen 
presztízsviadalokra vállalkozunk, de ezúttal modern fegyverekkel. Az 
igazat megvallva a két probléma összefügg, mivel a megalothümia, ha nem 
találnak módot a rendszeres és hasznos levezetésére, később visszatér, 
mégpedig szélsőséges és patologikus formában. 


Joggal tesszük fel magunknak a kérdést: vajon mindenki azt hiszi, hogy 
azok a küzdelmek és áldozatok, amelyek egy gazdag és önelégült liberális 
demokráciában lehetségesek, felszínre tudják hozni az emberi képességek, 
tulajdonságok legjavát? Mert annak, aki olyan vállalkozó lesz, mint Donald 
Irump, olyan hegymászó, mint Reinhold Messner, olyan politikus, mint 
George Bush, nincsenek-e kimeríthetetlen — sőt esetleg érintetlen — 
idealizmus-tartalékai? Az ilyen emberek pályája sok tekintetben nehéz, és 
rengeteg elismerésben van részük, ennek ellenére életük nem a 
legnehezebb, és az ügyek, melyeket szolgálnak, nem a legkomolyabbak 
vagy a legigazabbak. És amíg nem azok, addig a legthümotikusabb 
természetek nem fogják egészen kielégítőnek találni az így , behatárolt" 
emberi lehetőségeket. 


A liberális demokráciákban elsősorban azoknak az erényeknek és 
becsvágyaknak nincs terük, amelyek háborúban bontakozhatnak ki. Átvitt 
értelemben vett háborúk persze mindig bőven lesznek: a kierőszakolt 
fúzióban, más cégek bekebelezésében járatos vállalati jogászok 


tőzsdecápáknak, a tőzsdecápák pedig — hogy Tom Wolfe regényére, A 
hiúságok máglyájá-ra utaljunk — , a világ urainak" képzelik majd magukat. 
(Legalábbis akkor, amikor emelkednek az árfolyamok.) De BMW-jük puha 
bőrülésébe süppedve tudni, érezni fogják, hogy a világ hajdanvolt igazi 
uraiban csak megvetést ébresztene, milyen gyöngécske képességekkel is 
vagyont vagy hírnevet lehet szerezni a modern Amerikában. Meddig fogja 
beérni a megalothümia az átvitt értelemben vett háborúkkal és a jelképes 
győzelmekkel, az nyílt kérdés. Mindenesetre gyanítható, hogy akadnak 
majd, akik nem nyugszanak, amíg próbára nem tették magukat ugyanazzal 
az aktussal, melynek révén emberré váltunk a történelem kezdetén: 
tényleges viadalban kockáztatni akarják majd az életüket, s ezzel a 
legparányibb kétséget sem tűrő módon bebizonyítani önmaguknak és 
társaiknak, hogy szabadok. Szántszándékkal keresik majd a 
kényelmetlenséget és az áldozatot, mert egyedül a szenvedés igazolhatja 
végérvényesen, hogy jó véleménnyel lehetnek magukról, hogy emberek 
tudtak maradni. 


Hegel — aki ebben a tekintetben másképp gondolkodott, mint 
magyarázója, Kojeve — megértette: szeretnénk büszkék lenni arra, hogy 
emberek vagyunk, s ezt az igényünket a történelem végének a , békéje és 
jóléte? nem feltétlenül elégíti ki.£8 Szüntelenül fenyeget bennünket a 
veszély, hogy polgárokból burzsoákká alacsonyodunk, s ezért meg kell 
vetnünk magunkat. Polgár voltunk végső próbája ezért továbbra is az 
marad, hajlandók vagyunk-e meghalni hazánkért; az államnak ragaszkodnia 
kell a katonai szolgálathoz, és időnként a jövőben is háborúznia kell. 


Hegelt ezért a felfogásáért militarizmussal vádolták. 


Holott sose dicsőítette a háborút önmagáért, és nem tekintette az ember 
fő céljának; a háború másodlagos, a jellemre és a közösségre tett hatásait 
méltányolta. Úgy vélekedett, hogy a háború lehetősége és a vele járó 
áldozatok nélkül az emberek elpuhulnának és magukba zárkóznának; a 
társadalom az önző hedonizmus posványá-vá válna, s a közösség végül is 
feloszlana. Az ember , urától és parancsolójától, a Haláltól" való félelem 
páratlan erő, képes kiragadni az embereket önmagukbáól, s eszükbe juttatni, 
hogy nem elszigetelt atomok, hanem egy közös eszmény köré épült 
közösség tagjai. Az a liberális demokrácia, amely nagyjából 
nemzedékenként vívhatna egy-egy rövid és döntő háborút, hogy megvédje 


szabadságát és függetlenségét, sokkal egészségesebb és elégedettebb lenne, 
mint az, amelyik folyamatos békében él. 

Hegelnek ez a nézete a harcok általános tapasztalatait tükrözi, mert bár az 
emberek borzalmasan szenvednek, s ritkán félnek ennyire és érzik magukat 
ilyen nyomorultul, ha túlélik a háborút, mindent más színben látnak. Ami a 
civil életben hősiességnek és áldozatnak számít, határozottan kisszerű, a 
barátság és a bátorság új, elevenebb jelentést kap, s életüket ettől fogva 
áthatja annak az emléke, hogy olyasmiben vettek részt, ami nagyobb náluk. 
Ahogy az amerikai polgárháború, a modern idők kétségkívül egyik 
legvéresebb és legrémesebb konfliktusa végével kapcsolatban írta Bruce 
Catton: , Sherman egyik veteránja, miután hazatért, akár a többiek, 
megállapította, hogy amikor a hadseregek ismét belevegyülnek a népbe, a 
beilleszkedés kissé nehezen megy. Ezek a férfiak mindenhol jártak, mindent 
láttak, életük legnagyobb élménye mögöttük van, életük java még előttük, s 
a békés hétköznapoknak újra értelmet adni nem könnyű feladat..."§2 

És ha a világ, hogy úgy mondjuk, már , megtelt" liberális 
demokráciákkal, s nem lesz olyan zsarnokság és elnyomás, amely 
megérdemli ezt a nevet, s amely ellen küzdeni lehetne? A tapasztalat azt 
mutatja, hogy ha az emberek nem küzdhetnek egy igaz ügyért, mert az egy 
előző nemzedék idején már győzedelmeskedett, akkor az igaz ügy ellen 
fognak küzdeni. A küzdelem kedvéért fognak küzdeni. Vagyis bizonyos 
mértékig unalomból fognak küzdeni, mivel nem tudják elképzelni, hogy 
olyan világban éljenek, amelyből hiányzik a küzdelem. És ha a világnak, 
melyben élnek, nagyobbik részére a békés jólétnek örvendő liberális 
demokrácia a jellemző, akkor ez ellen a béke, jólét és demokrácia ellen 
fognak küzdeni. 

Ez lehetett a pszichológiai háttere a szenvedélyek olyan kirobbanásainak 
is, mint az 1968-as francia események. Azoknak a diákoknak, akik egy 
időre hatalmukba kerítették Párizst, és csaknem megbuktatták de Gaulle 
tábornokot, nem volt semmiféle , racionális? okuk a lázadásra, hisz 
többségükben a földkerekség egyik legszabadabb és leggazdagabb 
társadalmának vatta közt nevelt magzatai voltak. De épp a küzdelem és az 
áldozat hiánya, középosztályéletük egyhangúsága miatt vonultak ki az 
utcákra, és szálltak szembe a rendőrséggel. Sokan közülük ugyan nagy 
hévvel hangoztattak mindenféle használhatatlan eszmetöredéket, például 
maoista jelszavakat, de nemigen volt összefüggő elképzelésük egy jobb 


társadalmat illetően. Tiltakozásuk lényege azonban nem is ideológiai volt: 
az ellen léptek fel, hogy egy olyan társadalomban kelljen élniük, amelyben 
az eszmények valahogy semmivé, sőt képtelenséggé váltak. 


A béke és a jólét megelégelésének a távolabbi múltban sokkal súlyosabb 
következményei voltak. Vegyük például az első világháborút. Ennek a 
konfliktusnak az eredete rendkívül bonyolult, máig is sokan 
tanulmányozzák és sokat vitatják. Ami a háború okainak az értelmezéseit 
illeti — a német militarizmust és nacionalizmust, az európai hatalmi 
egyensúly fokozódó bizonytalanságát, a szövetségi rendszer növekvő 
merevségét, a megelőző csapás és a támadás elméleti ajánlását és technikai 
biztosítását, valamint számos vezető ostobaságát és meggondolatlanságát —, 
valamennyiben van némi igazság. A háborúhoz vezető objektív 
tényezőkhöz azonban egy további, kevésbé megfogható is társult: az 
európaiak nagy része egyszerűen kívánta a háborút, mert torkig volt a sivár 
és a közösség szinte minden formáját nélkülöző polgári élettel. A háborút 
közvetlenül megelőző döntéseket ismertetve a történészek főképp a 
racionális stratégiai megfontolásokat elemzik, nem véve figyelembe a 
népeket fűtő szenvedélyeket, amelyek végül is minden érdekelt országot 
mozgósításra kényszerítettek. Miután Ferenc Ferdinánd főherceget 
Szarajevóban meggyilkolták, s az Osztrák-magyar Monarchia kemény 
hangú ultimátumot intézett Szerbiához, a berliniek tüntetéseket rendeztek, 
roppant lelkesedéssel nyilvánítva ki, hogy támogatják a monarchiát, noha a 
viszály Németországot közvetlenül nem érintette. 1914 júliusa végén és 
augusztusa elején hét kritikus napon át óriási tömegeket megmozgató 
demonstrációk voltak a német külügyminisztérium és a császár rezidenciája 
előtt; amikor az utóbbi július 31-én Potsdamból visszatért Berlinbe, 
kocsisorát háborút követelő tömegek rohanták meg. Ebben a légkörben 
hozták meg a háborút illetően a végső döntéseket. Ezen a héten 
Párizsban, Petrográdban, Londonban és Bécsben is hasonló jelenetek 
játszódtak le. És a tömegek lelkesedése, tombolása jórészt azt a reményt 
fejezte ki, hogy a háború végre-valahára visszaállítja a nemzeti egységet és 
a polgári közösséget, megszünteti a kapitalisták és a proletárok, a 
protestánsok és a katolikusok, a parasztok és a munkások civil 
társadalmakban általános megosztottságát. A berlini tüntetések hangulatát 
például egy szemtanú így jellemezte: , Senki sem ismer senkit. De 
mindenkit átjár egy komoly érzés: háború, háború és együtt vagyunk! "881 


1914-ben Európa már száz éve élt békében az utolsó nagyobb szabású, az 
egész kontinensre kiterjedő konfliktus óta, amelyet a bécsi kongresszus 
rendezett. Ebben az évszázadban, Európa iparosodása kapcsán, hatalmas 
mértékben fejlődött és terjedt a modern technikai civilizáció, sosem látott 
jólétet teremtve és középosztály jellegűvé formálva át a társadalmat. Azok a 
háborúpárti demonstrációk, amelyekre 1914 augusztusában Európa 
különböző fővárosaiban sor került, bizonyos értelemben lázadásnak 
tekinthetők e középosztály-társadalom s a hozzá tartozó biztonság, jólét és 
az erőpróbák hiánya ellen. A mindennapi élet növekvő izothümiá-ja, úgy 
látszik, nem volt már elegendő. A megalothümia a tömegek szintjén tért 
vissza: ez nem egy-egy fejedelem megalothümiá ja volt, hanem egész 
nemzeteké, amelyek értékük és méltóságuk elismertetésére törekedtek. 


A háborút különösen Németországban fogták fel sokan lázadásként a 
materializmus és a kalmárvilág ellen, amelyet Franciaország és a burzsoá 
társadalmak őstípusa, Anglia teremtett meg. Németországnak persze amúgy 
is számos oka volt rá, hogy elégedetlen legyen a fennálló európai renddel: a 
gyarmatok kérdése, a hajózás ügyei, a fenyegetőnek látszó orosz gazdasági 
terjeszkedés stb. De a háború mellett felsorakoztatott német érveket olvasva 
az ember meglepődik, milyen következetesen hangoztatják a szerzők 
valamiféle önmagáért való küzdelem szükségét, egy olyan küzdelemét, 
amelynek tisztító morális hatásai lennének, egészen függetlenül attól, 
gyarmatokhoz jut-e Németország vagy megnyílnak-e előtte a tengerek. Egy 
fiatal német joghallgató véleménye, aki 1914 szeptemberében indult el a 
frontra, tipikusnak tűnik: bár elítélte a háborút, mondván, hogy , iszonyatos, 
nem méltó az emberekhez, elavult és minden tekintetben pusztulást hoz", 
mégis arra a nietzschei végkövetkeztetésre jutott, hogy , a döntő kétségkívül 
mindig az áldozatra való hajlandóság és nem az áldozat tárgya? 82 A 
Pflicht-et, vagyis a kötelességet a németek nem felvilágosult önérdekként 
vagy szerződéses kötelezettségként értelmezték, számukra abszolút erkölcsi 
érték volt, az egyén benső erejének és annak a bizonysága, hogy fölötte áll a 
materializmusnak és a természeti determinizmusnak. A szabadság és az 
alkotókészség kezdete volt. 


A modern gondolkodás nem gátolja meg, hogy a jövőben nihilista 
háborút indítsanak a liberális demokrácia ellen, és éppen a saját édes 
gyermekei. A relativizmus — az a doktrína, amely szerint minden érték 
viszonylagos, és amely támad minden , kiváltságos nézetet? — végül a 
demokratikus és toleráns értékeket is szükségképpen aláássa. A 


relativizmus nem olyan fegyver, amelyet az ember saját belátása szerint 
használ fel a maga választotta ellenségekkel szemben. Tüzel az válogatás 
nélkül, s nemcsak a nyugati hagyomány , abszolutizmusai", dogmái, szilárd 
meggyőződései tartópilléreit lövi ki, hanem elpusztítja a toleranciát, a 
sokféleséget, a gondolkodás szabadságát is, amit ez ahagyomány oly 
fontosnak tart. Ha nincs abszolút igazság, ha minden értéket determinálnak 
a kultúrák, akkor az olyan dédelgetett elveknek, mint az emberi egyenlőség, 
szintén veszniük kell. 


Erre nincs jobb példa, mint magának Nietzschének a filozófiája. 
Nietzsche úgy vélte, ha az ember tudja, hogy semmi sem igaz, ez veszély és 
esély egyszerre. Veszély, mert mint korábban már megjegyeztük, aláássa 
annak a lehetőségét, hogy , bizonyos határok közt" éljen. De esély is, mert 
biztosítja a teljes szabadságot, függetleníti az embert korábbi morális 
kötelmeitől. Nietzsche az emberi alkotókészség végső formáját nem a 
művészetben látta, hanem új értékek megteremtésében, mivelhogy nincs, 
ami ezeknél magasabb rendű lehetne. Azt tervezte, hogy mihelyt 
megszabadul a régi, az abszolút igazság vagy jog lehetséges voltában hívő 
filozófia bilincseitől, , újraértékel minden értéket", kezdve a kereszténység 
tanításain. Tudatosan igyekezett aláásni az emberi egyenlőség hitét, azzal 
érvelve, hogy ez nem több előítéletnél, melyet a kereszténység nevelt 
belénk. Abban reménykedett, hogy az egyenlőség elve egyszer majd átadja 
a helyét egy olyan erkölcsnek, amely igazolja az erősnek a gyenge feletti 
uralmát, s végül eljutott odáig, hogy magasztalta, sőt doktrínává emelte a 
kegyetlenséget. Gyűlölte a toleráns, a sokféleséget elviselő társadalmakat, 
jóval többre becsülte az intoleráns, ösztönös, a bűntudatot nem ismerő 
közös-ségeket: az indiai csandala kasztot, amely új emberfajták 
kitenyésztésével kísérletezett, vagy a , szőke ragadozókat", amelyek 
, tétovázás nélkül ráteszik szörnyű karmokkal felfegyverzett mancsukat 
egy-egy népecskére" 888 Nietzsche és a német fasizmus kapcsolatáról már 
sok szó esett, s bár az ellen a gyönge lábon álló vád ellen, hogy ő a 
nemzetiszocializmus együgyű ideológiájának az ősatyja, meg lehet védeni, 
nem véletlen, hogy filozófiája és a nácizmus több ponton érintkezik. 
Nietzsche — akárcsak Martin Heidegger, a követője — relativizmusával 
kilőtte a nyugati liberális demokrácia filozófiai támaszait, s az erő és a 
hatalom doktrínájával helyettesítette. 88 Úgy vélte, hogy az európai 
nihilizmus érája, amelynek a kialakulásához ő is hozzájárult, a szellem 


, Toppant háborúihoz? fog vezetni, s ezeknek egyetlen célja maga a 
háborúskodás lesz. 


A modern liberalizmus megpróbálta a társadalmak alapját a thümosz-ról a 
vágy biztosabb talajára áthelyezni. A liberális demokrácia a megalothümia 
problémáját úgy , oldotta meg", hogy korlátozta, s intézmények, elvek és 
eszközök bonyolult rendszerével — a népszuverenitással, a törvényekkel és a 
jogokkal, a hatalommegosztással stb. — szublimálta. A liberalizmus a 
modern gazdasági világ létrejöttét is lehetővé tette, az anyagi gyarapodás 
minden akadályától megszabadítva a vágyat, s a modern 
természettudomány formájában megjelenő értelemmel párosítva. Az 
igyekvés új, dinamikus és végtelenül gazdag területe nyílt meg hirtelen az 
ember előtt. A liberalizmus angolszász teoretikusai kijelentették: a henye 
urakat rá kell venni, hogy tegyék félre a gőgjüket, s igyekezzenek 
megtalálni a helyüket ebben a gazdasági világban. A thümosz-t tehát alá 
kellett rendelni a vágynak és az értelemnek, vagyis az értelem vezette 
vágynak. 


Hegel is megértette, hogy a modern élet alapvető változása az úr 
, megszelídítése? és gazdasági emberré való átlényegülése volt. Ez azonban 
nem annyira azt jelenti, állapította meg, hogy a thümosz eltűnt, hanem 
inkább azt, hogy új és magasabb rendű formát vett fel. A kevesek 
megalothümiá ja kénytelen volt átengedni a helyet a sokak izothümiá jának. 
Az embereknek ezentúl is lesz mellük, de nem fogják olyan 
felfuvalkodottan kidülleszteni. Azok, akiket a régi, demokrácia előtti világ 
nem elégített ki, az emberiség túlnyomó többségét alkották; azoknak a 
száma, akik az egyetemes elismerés modern világában kielégítetlenül 
maradnak, sokkal kisebb. Ezért ilyen stabil és erős a demokrácia a mai 
világban. 

Nietzsche életművét bizonyos értelemben erőfeszítésnek tekinthetjük az 
inga visszalendítésére: gyökeres fordulatot akart végrehajtani a 
megalothümosz irányába. Ha rajta múlik, Platón őreit nem korlátozza többé 
a közjó semmiféle elve. Szerinte közjó nincs: bármiféle kísérlet egy ilyen 
, jó" meghatározására csak a kísérletezők erejét mutatja. Az utolsó ember 
önelégültségét oltalmazó közjó kétségkívül sokat veszít tartalmából, 
hatékonyságából. Nincsenek már jobban és kevésbé jól kiképzett őrök, csak 
dühödtek és még dühödtebbek vannak. Ezentúl elsősorban a dühödtségük 
foka különbözteti meg őket egymástól — vagyis az a képességük, hogy 


, értékeiket" ráerőltessék másokra. A thümosz, amely Platónnál az ember 
három jellemzőjének egyike, Nietzsché-nél az egész ember. 


Mi, akik az emberiség öregkorában élünk, visszatekintve a következő 
konklúziót vonhatjuk le. Nincs olyan rezsim — , társadalmi-gazdasági 
rendszer" —, amely mindenkit mindenhol kielégíthet. Ez a liberális 
demokráciára is vonatkozik. És ennek nem az a magyarázata, hogy a 
demokratikus forradalom még nem ért véget, nem teljesedett ki, azaz még 
nem minden nép élvezheti a szabadság és az egyenlőség áldásait. Épp 
ellenkezőleg, az elégedetlenség mindig olyan helyeken üti fel a fejét, ahol a 
demokrácia diadala a lehető legteljesebb volt: az elégedetlenkedőknek a 
szabadság és az egyenlőség ellen van kifogásuk. Így azok, akik 
kielégítetlenek maradnak, bármikor újrakezdhetik a történelmet. 


Úgy látszik továbbá, a racionális elismerés nem elég független, mert 
ahhoz, hogy megfelelően működjön, szüksége van bizonyos modernség 
előtti, nem egyetemes elismerésformákra. A demokrácia stabilitása néha 
irracionális demokratikus kultúrát és a liberalizmus előtti hagyományokon 
nevelkedett spontán civil társadalmat igényel. A kapitalista jólét a 
legkönnyebben a szigorú munkaerkölcs révén érhető el, az utóbbi azonban 
halott vallási hitek kísérteteitől vagy maguktól e hitektől, esetleg 
valamilyen irracionális nemzeti vagy faji elkötelezettségtől függ. A 
csoportelismerés jobban szolgálhatja a gazdasági tevékenységet és a 
közösségi életet, mint az egyetemes elismerés, s bár végső soron 
irracionális, igen sok időbe telik, míg ez az irracionalitás aláássa a 
társadalmat, így tehát nemcsak az egyetemes elismerésről bizonyosodik be, 
hogy nem egyetemesen kielégítő, hanem ahhoz is fér némi kétség, hogy 
racionális alapon létrejöhetnek-e és hosszú távon fennmaradhatnak-e 
liberális demokratikus társadalmak. 


Arisztotelész úgy vélte, a történelem ciklikus mozgású, nem egyenes 
irányban halad, mivel minden rezsimnek vannak hibái, s ezek folytonosan 
arra ösztönzik az embereket, hogy megváltoztassák az államformát, 
melyben élnek. Az imént felsoroltak alapján nem mondhatjuk-e el ugyanezt 
a modern demokráciáról? Arisztotelészt követve felállíthatnánk azt a tételt, 
hogy a csupán vágyból és értelemből összetevődő utolsó emberek 
társadalma előbb-utóbb kénytelen átadni a helyét egy olyannak, amely még 
félállati sorban élő s csak elismerésre törekvő első emberekből áll, és vice 
versa, a végtelenségig. 


Ennek a párnak a két tagja azonban korántsem egyenlő. A nietzschei 
alternatíva arra kényszerít bennünket, hogy teljesen szakítsunk a lélek 
vágyakozó részével. Ám ez a század megmutatta, milyen rettenetes 
következményei lehetnek a féktelen megalothümia feltámasztásának, mert 
bizonyos mértékig már megtapasztaltuk azokat a , roppant háborúkat", 
amelyeket Nietzsche megjövendölt. 1914 augusztusa háborút követelő 
tömegei megkapták a kívánt áldozatot és veszélyt — és még sok egyebet. Az 
első világháború eseményei rávilágítottak, hogy bármilyen üdvösek voltak 
is a háború másodlagos hatásai a jellemekre és a közösségekre nézve, ezt az 
eredményt össze se lehet mérni az elsődleges hatásokkal, a pusztulással, 
kárral. A XX. századra az élet kockáztatása egy véres viadalban tökéletesen 
demokratizálódott. Már nem egy kivételes egyéniség megnyilvánulása volt, 
férfiak — s később nők és gyerekek — egész tömegei kényszerültek rá. És 
nem kielégüléshez és elismeréshez vezetett, hanem ismeretlen emberek 
értelmetlen halálához. A jelenkori háború ahelyett, hogy megszilárdította 
volna az erényt és serkentette volna az alkotókészséget, megrendítette a nép 
hitét az olyan fogalmakban, mint a bátorság és a hősiesség, és sokaknál, 
akik átélték, mélységes elidegenedést és anómiá-t okozott. Ha a jövőben 
némelyek megint ráunnak a békére és a jólétre, s új thümotikus 
küzdelmekre és erőpróbákra vágynak, ennek előreláthatólag még szörnyűbb 
következményei lesznek. Mert most már nukleáris és más tömegpusztító 
fegyvereink is vannak, amelyek egy pillanat alatt milliók — névtelen milliók 
— életét oltják ki. 

Van azonban egy védőbástyánk is a történelem újjáéledése és az első 
ember visszatérése ellen, s ez a modern természettudomány lenyűgöző 
Mechanizmusa, amelyet e könyv II. részében írtunk le; a Mechanizmus, 
amelyet a korlátozatlan vágy hajt és az értelem irányít. A megalothümia 
felbukkanása a modern világban szakítást jelentene ezzel a hatalmas és 
dinamikus gazdasági rendszerrel, és kísérlet lenne a technikai fejlődés 
logikájának a megbénítására. Efféle szakítások lehetségesnek bizonyultak 
egy-egy konkrét időpontban és helyen — például amikor Németország vagy 
Japán feláldozta magát a nemzeti elismerés kedvéért —, de kérdéses, hogy a 
világ mint egész rászánhatja-e magát erre a lépésre, kivált, ha hosszabb 
időre szól. Németországot és Japánt különb voltuk elismertetésének a vágya 
sarkallta a XX. század első felének háborúi során, de arról is meg voltak 
győződve, hogy gazdaságuknak szintén használ, ha neomerkantilista 
Lebensraum-ot, életteret vagy , jóléti mellékszférát" szereznek maguknak. 


De később mindkét országnak be kellett látnia, hogy a szabadkereskedelem 
révén sokkal könnyebben el lehet érni a gazdasági biztonságot, mint a 
háborúval, s hogy a fegyveres hódítás rengeteg gazdasági érték 
pusztulásával jár. 

A mai Amerikában körülnézve nem az a benyomásom, hogy hamarosan 
meggyűlik a bajunk a túlzott megalothümia-val. Azokat a komoly 
fiatalokat, akik jogot vagy gazdasági ismereteket bifláznak az egyetemeken 
és főiskolákon, vagy akik nagy gonddal szerkesztik meg szakmai 
önéletrajzukat, abban a reményben, hogy folytathatják azt az életstílust, 
amelyre feljogosítva érzik magukat, alighanem sokkal inkább az utolsó 
emberré válás veszélye fenyegeti, mint az, hogy felélednek bennük az első 
ember szenvedélyei. Úgy látszik, nagyon is megszívlelték azt a liberális 
célkitűzést, mely szerint az életet anyagi szerzeményeknek és veszélytelen, 
a közfelfogás által szentesített becsvágyaknak kell kitölteniük. Egy kezdő 
jogásznál nehéz lenne nagy, teljesületlen sóvárgásokat vagy a felszín alatt 
lappangó irracionális indulatokat felfedezni. 


A történelem utáni világ más részeire ugyanez vonatkozik. A nyolcvanas 
években a nyugateurópai országok vezetői nemigen adták jelét, hogy nagy 
küzdelmekre vagy áldozatokra vágynak, amikor olyan problémákkal 
kerültek szembe, mint a hidegháború, az éhínség leküzdése a harmadik 
világban vagy a terrorizmus elleni katonai akció. A fiatalok közt akadtak 
ugyan fanatikusok, akik csatlakoztak a német Vörös Hadsereg Frakcióhoz 
vagy az olasz Vörös Brigádokhoz, ezek azonban a szélsőbal csekély 
létszámú, kis politikai súlyú mozgalmai voltak, melyeket a szovjet tömb 
tartott életben. Az 1989. őszi nagy keleteurópai események után a németek 
jelentős hányadának kételyei voltak, bölcs dolog-e az újraegyesítés, 
minthogy túl sokba kerülne. Mindez nem olyan civilizációra vall, amely 
felajzva, rugóként feszülten várja, hogy feláldozhassa magát új, ismeretlen 
fanatizmusok máglyáján, hanem olyanra, amely nagyon is elégedett azzal, 
ami és amivé válni fog. 

Platón kifejtette: a thümosz, noha minden erény alapja, önmagában se 
nem jó, se nem rossz, rá kell nevelni, hogy a közjót szolgálja. Más szóval a 
thümosz-t az ész alá kell rendelni, és a vágy szövetségesévé kell tenni. Az 
igazságos állam az, amelyben az ész irányításával a lélek mindhárom része 
kielégül és egyensúlyba jut.?£2 A legjobb államformát rendkívül nehéz 
megvalósítani, mert annak egyszerre kell kielégítenie az egész embert: az 


eszét, a vágyát, a thümosz-át. De ha a jelenlegi államformák nem tudják is 
teljesen kielégíteni az embert, a legjobb államforma a mérce, amelyhez a 
jelenleg létezőket hozzámérhetjük. A legjobb államforma pedig az, amely a 
leginkább kielégíti — egyszerre — a lélek mindhárom részét. 


Ezt a mércét alkalmazva úgy tetszik, az ismert történelmi alternatívák 
közül a liberális demokrácia nyújtja a legtöbbet mind a három résznek. Ha 
nem is állítható, hogy , szavakban" a legigazságosabb államforma, bízvást 
kimondhatjuk, hogy , a valóságban" a legigazságosabb. Mert mint Hegel 
tanítja, a modern liberalizmus nem annyira az elismerés vágya 
megszüntetésén, mint inkább az átformálásán, racionalizálásán alapszik. 
Bár a thümosz korábbi megnyilvánulásai nem maradhatnak meg teljes 
egészükben, nem is kell egészen eltűnniük. Ezenfelül egyetlen létező 
liberális társadalom sem épül kizárólag az izothümiá-ra; valamennyi 
kénytelen bizonyos mértékig teret engedni a veszélytelen és 
, megszelídített" megalothümiá- nak, jóllehet ez ellenkezik az elvekkel, 
melyeket vall és hirdet. 


Ha igaz, hogy a történelmi folyamat a racionális vágy és a racionális 
elismerés ikerpillérein nyugszik, és hogy a modern liberális demokrácia az 
a politikai rendszer, amely bizonyos egyensúlyt teremtve a leginkább 
kielégíti mind a kettőt, akkor a demokráciát fenyegető legnagyobb veszély 
alighanem az, hogy valójában magunk sem tudjuk, hányadán állunk, mit 
akarunk. Mert míg a modern társadalmak a demokrácia felé fejlődnek, 
addig a modern gondolkodás zsákutcába került, képtelen egyetértésre jutni 
arra vonatkozólag, mi alkotja az embert és sajátos méltóságát, s ennélfogva 
képtelen meghatározni az ember jogait. Ez felfokozott és túlzott 
követelésekre adhat módot egyrészt az egyenlő jogok elismerését, másrészt 
a megalothümia újbóli felszabadítását illetően.§8€ És ez az eszmei zűrzavar 
annak ellenére is bekövetkezhet, hogy a történelem a racionális vágynak és 
a racionális elismerésnek megfelelő irányba tart, s hogy a liberális 
demokrácia valóban a legjobb megoldás az emberi problémára. 


Lehetséges, hogy ha az események a jövőben is úgy alakulnak, mint az 
utóbbi évtizedekben, akkor a liberális demokráciához vezető egyetemes és 
irányzatos történelem eszméje elfogadhatóbb lesz az emberek számára, és a 
modern gondolkodás relativista gordiuszi csomója valamiképp önmagától 
megoldódik. A kulturális relativizmus — európai elmeszülemény! — ugyanis 
azért látszott elfogadhatónak századunkban, mert Európa a gyarmatosítás és 


a gyarmatok felszabadítása során először került igazán szembe nem európai 
kultúrákkal. Az elmúlt évszázad számos fejleménye — az európai civilizáció 
morális önbizalmának a csökkenése, a harmadik világ felemelkedése, új 
ideológiák felbukkanása — szintén növelte a relativizmus hitelét. De ha 
idővel egyre több különböző kultúrájú és történelmű társadalom mutat 
hasonló hosszú távú fejlődési tendenciákat; ha a leghaladottabb 
társadalmakat irányító intézmény fajták továbbra is közelednek egymáshoz; 
és ha a gazdasági haladás eredményeképpen folytatódik az emberiség 
egységesedése, akkor talán a relativizmus ideája sokkal különösebbnek 
látszik majd. Mert a népek , jót és gonoszt kifejező nyelve? közti 
különbségek történelmi fejlődésüknek, az adott korszak sajátos 
körülményeinek lesznek tulajdoníthatók. 

Az emberiség jövőjét én nem úgy képzelem el, hogy ezernyi új hajtás 
megannyi fává, bokorrá növekszik, virágba borul, inkább hosszú kocsisort 
látok egy országúton. Lesznek kocsik, amelyek frissen, fürgén gördülnek 
majd be a városba, mások még előbb letáboroznak egy sivatagban, ismét 
mások megrekednek a hegyek utolsó hágójának a kátyúiban. Több kocsit 
indiánok támadnak meg és gyújtanak fel, roncsaik ott éktelenkednek az 
úton. Néhány kocsis annyira megzavarodik a csetepatétól, hogy egy ideig 
rossz irányban hajt, egy-két kocsi utasai pedig, belefáradva az utazásba, 
elhatározzák, hogy végleg megtelepszenek valahol az út mentén. Mások 
mellékutakat fedeznek fel, azokon haladnak tovább, de rá kell jönniük, 
hogy az utolsó hegyláncon valamennyien ugyanazon a hágón 
keresztüljuthatnak csak át. A kocsik nagy többsége azonban rendben 
folytatja útját a város felé, és lassan oda is ér. A kocsik mind hasonlítanak 
egymáshoz: noha más-más színűre festették őket, és különböző anyagokból 
készültek, de négykerekűek, lóvontatásúak és egy-egy család ül bennük, 
erősen remélve — és buzgón fohászkodva érte —, hogy biztonságban célhoz 
ér. A kocsik helyzetbeli különbségei nem utasaik állandó és szükségszerű 
különbségeit fejezik ki, hanem csupán azt, hogy hol járnak a városba vivő 
úton. 


Alexandre Kojeve úgy vélte, a történelem végül is igazolni fogja saját 
racionális voltát. Vagyis elegendő kocsi fog begördülni a városba ahhoz, 
hogy bárki, aki logikusan gondolkodik, és szemügyre veszi a helyzetet, 
kénytelen legyen elismerni: egyetlen megteendő út volt csak és egyetlen 
cél. De kérdéses, hol tartunk most, mert a közelmúlt liberális 
világforradalma ellenére a kocsik haladási irányával kapcsolatos 


értesüléseink pillanatnyilag bizonytalanok. És végső soron azt sem 
tudhatjuk, hogy ha a kocsik többsége megérkezik abba a bizonyos városba, 
s utasaik egy kicsit körülnéznek, megfelel-e nekik új környezetük, nem 
indulnak-e hamarosan tovább. 

Doyle kritériumai a liberális demokráciák megkülönböztetésére a 

Change in the Iberio-Latin Iradition", World Politics 25 (January 1973): 
106-135. 

82 Howard Wiarda, ,, The Ethnocentricism of the Social Science [sicI: 


Implications for Research and Policy", Review of Politics 43, no. 2 (April 

91 Lásd: Nisbet (1969), 120-121. o. 

csak azt sem hinném, hogy tehetséges volt. 

amelyek mint A történelem filozófiája maradtak ránk, trans. Sibree (New 

az ember kényelmes életnek vél, arról könnyen kiderülhet, hogy másokéhoz 
képest kényelmetlen, és ennek soha nincs vége. 

állította, hogy nincs lényegi különbség az Egyesült Államok, a Szovjetunió 


és az ötvenes évek Kínája között: , Ha az amerikaiak gazdag 

burzsoá Franciaországot, és hitte, hogy , az Egyesült Államok már elérte a 
marxista )kommunizmusx legvégső szintjét, mivelhogy xsosztály nélküli 

119 Míg a gazdasági fejlődés fogalma meglehetősen intuitív, a , politikai 
fejlődésé" 

kevésbé az. E fogalomban benne rejlik a politikai szerveződés történelmi 
formáinak hierarchiája, amelynek a legtöbb amerikai tudós szerint a 
liberális demokrácia a csúcsa. 

politikai fejlődés irodalma túlhangsúlyozza a demokratikus pluralizmus 
stabilitásorientációját és a változás mint módosítás eszményét... Az 
amerikai társadalomtudományt, mivel nincs fogalmi eszköztára a radikális 
változás és az alapvető rendszerátalakulás megragadására, átitatja a rend 
iránti normatív elkötelezettség." James A. Bill és Robert L. Hardgrave, JTr., 
Comparative Politics: The Ouest for a Theory (Lanham, Md.: University 
Press of America, 1973), 75. o. 

121 Mark Kesselman, , Order or Movement? The Literature of Political 
Development as Ideology", World Politics 26, no. 1 (October 1973): 139- 
154. Lásd még: Howard Wiarda, ,, The Ethnocentrism if The Social Science 


[sic]: Implications for Research and Policy", Review of Politics 43, no. 2 

the Politics of Development and Change: The State of the Art", in: szerk. 
Ada Finifter, Political Science: The State of the Discipline (Washington, D. 
C.: American Political Science Association, 1983), 309-321. o.; és Nisbet 
(1969). 

123 Így például Gabriel Almond a modernizációs elméletről írt 
áttekintésében, az etnocentrizmus vádjára válaszolva, idézi Lucian Pye 
Communications and Political Development című könyvét: , a kulturális 
relativizmus egy nemzedéken át való sulykolása megtette a hatását — a 
társadalomkutatók ma már gyanús szemmel néznek minden olyan 
fogalomra, amely azt sugallhatja, hogy létezik xprogresszióx és vannak 
ycivilizációs szintekc,,. Weiner és Huntington (1987), 447. o. 


124 A ciklikus elméletnek vannak mai képviselői is, lásd Irving Kristol 
válaszát az eredeti cikkemre, 1he National Interest 16 (Summer 1989): 26- 
28. 


125 A modern természettudomány kumulatív és progresszív jellegét 
vonta kétségbe Thomas Kuhn, aki úgy véli, a tudományokban a változások 
szaggatott és forradalmi módon mennek végbe. Legszélsőségesebb 
kijelentéseiben tagadja a természet , tudományos" megismerésének 
lehetőségét, hiszen valamennyi , paradigma", amellyel a tudósok 
magyarázzák a természetet, végső soron megdől. Más szóval a 
relativitáselmélet nem egyszerűen új tudást halmoz a newtoni mechanika 
már elismert igazságaira, hanem az egész newtoni mechanikát alapvető 
értelemben tévedéssé fokozza le. 


Kuhn szkepticizmusa azonban jelen érvelésünk szempontjából 
elhanyagolható, hiszen egy tudományos paradigmának nem kell , igaznak" 
lennie bármiféle végső, episztemológiai értelemben ahhoz, hogy erőteljes és 

állította fel, semmint az ember: a relativitáselméletet például nem lehetett 

(New York: Basic Books, 1989), 9-11. o. 

245 Hobbes, Leviathan (Bobbs-Merrill, 1958), 170. o. 

246 Ez a megfogalmazás Rousseau Társadalmi szerződés-éből való, aki 
azt írja: , Vimpulsion du seul appétit est esclavage?. Oeuvres completes, vol. 
3 (Paris: Gallimard, 1964), 365. o. Maga Rousseau a , szabadság?" szót 
használja mind hobbesi, mind hegeli értelemben. 


Egyrészt a Második értekezés-ben azt mondja a természeti állapotban élő 
emberről, hogy az szabadon követi természetes ösztöneit, mint amilyen a 
táplálkozás, a nő és a pihenés szükséglete; másrészt az éppen idézett részlet 
azt mutatja, hogy Rousseau szerint a , metafizikai" szabadság megköveteli a 
szenvedélyek és szükségletek hatalmából való felszabadulást. Az emberi 
tökéletesedésről szóló fejtegetése nagyon hasonlít ahhoz, ahogyan Hegel 
értelmezi a történelmet mint a szabad emberi önteremtés folyamatát. 


247 Pontosabban a Társadalmi szerződés első változatában Rousseau azt 
mondja: , dans la constitution de Ihomme l action de Váme sur le corps est 
Vabyme de la philosophie". Rousseau (1964), vol. 3, 296. o. 


248 Hobbes (1958), 106. o. 

249 Hobbes természetes állapotától eltérően a véres viadal bizonyos 
értelemben egy adott történelmi pillanat (pontosabban, a történelem 
kezdőpontja) ábrázolására szolgált. 

250 Kiemelés tőlem. Hobbes (1958), 106. o. 


251 Hobbes, De Cive Preface 100-101. o. Lásd még Melzer(1990), 121. 
o. 


252 Lásd Kojéve levelét Leo Straussnak (1936. november 2.), amelyben 
leszögezi: , Hobbes nem ismeri fel a munka értékét, s így nem becsüli 
igazán a harcot (hiúságot) se. Hegel szerint a dolgozó rabszolga felismeri 1. 
A szabadság eszméjét, 2. Ezen eszme harcban való aktualizálását. Így: az 
yemberx először mindig vagy úr, vagy rabszolga; a xteljes emberi lényc a 
történelem vvégénc úr és rabszolga (vagyis mindkettő és egyik se). Csak ez 
elégítheti ki a xhiúságátc." Kiemelés az eredetiben. Idézi Leo Strauss, On 
Iyranny, Revised and Expanded Edition, szerk. Victor Gourevitch és 
Michael Roth. (New York: Free Press, 1991), 233. o. 


253 Hobbes és Hegel összehasonlítása Leo Strausstól származik, The 
Political Philosophy of Hobbes (Chicago: University of Chicago Press, 
1952), 57-58. o. Egy jegyzetben Strauss elmagyarázza, hogy , M. Alexandre 
Kojevnikoff és a szerző mélyreható elemzésnek kívánja alávetni a Hegel és 
Hobbes közötti kapcsolatot" — a vállalkozást, sajnos, nem sikerült 
bevégezniük. 


254 Hobbes szerint , Az öröm, amely az ember saját hatalmának és 
képességeinek elképzeléséből ered, a szellemnek olyan érzülete, amelyet 
büszkeségnek nevezünk, s ez, ha korábbi cselekedeteinek tapasztalatán 
nyugszik, egybeesik az önbizalommal, de ha alapja a mások hízelgése, vagy 


épp csak elképzelése annak az így szerzett öröm óhajától vezérelve, akkor 
ez hiú kérkedés, mely elnevezés nagyon is helytálló, mivel a megalapozott 
önbizalom elősegíti a sikert, míg a hatalom puszta feltevése nem, s ezért 
helytálló hiúnak mondani". Hobbes (1958), 57. o. 


255 Lásd: Leo Strauss, Natural Right and History (Chicago: University 
of Chicago Press, 1953), 187-188. o. 


256 Hobbes volt az egyik első olyan filozófus, aki az egyetemes emberi 
egyenlőség elvét nem keresztényi alapon állította. Szerinte ugyanis az 
emberek alapvetően egyenlőek abbéli képességükben, hogy egymást 
megöljék; ha az egyik fizikailag gyengébb, még mindig az ellenfele fölébe 
kerekedhet ravaszsággal vagy másokkal szövetkezve. A modern liberális 
állam és a liberális emberi jogok egyetemessége ennélfogva eredetileg az 
erőszakos haláltól való félelem feltételezett egyetemességén nyugodott. 


257 Strauss megjegyzi, hogy Hobbes eredetileg nagyra becsülte az 
arisztokratikus erényeket, és csak munkásságának későbbi szakaszán 
cserélte fel az elsődleges morális tény szerepében az arisztokratikus 
büszkeséget az erőszakos haláltól való félelemmel. Lásd: Strauss (1952), 4. 
fejezet. 


258 Kiemelés az eredetiben. Erről a kérdésről lásd: Strauss (1952), 13. o. 


259 A hallgatólagos egyetértés koncepciója nem olyan ostoba, 
amilyennek elsőre látszik. A régi, megállapodott liberális demokráciák 
polgárai például a választásokon megszavazzák, hogy kik legyenek a 
vezetőik, de abban rendszerint sohasem kell állást foglalniuk, hogy 
szavazatukkal jóváhagyják-e az ország alkotmányos alapjait. Akkor pedig 
miből tudhatjuk, hogy egyetértenek azokkal? Nyilvánvalóan abból, hogy 
saját akaratukból ebben az országban maradnak, és részt vesznek politikai 
folyamataiban (vagy legalábbis nem tiltakoznak ellenük). 


260 Az élethez való joghoz (Hobbes) Locke hozzátesz még egy alapvető 
emberi jogot — a jogot a tulajdonhoz. Az utóbbi az előbbiből ered: ha az 
embernek joga van az élethez, akkor joga van az élet fenntartásához 
szükséges eszközökhöz is, mint az élelem, hajlék, föld stb. A polgári 
társadalom létrehozása nemcsak megakadályozza, hogy a becsvágyó 
emberek megöljék egymást, hanem lehetővé teszi annak a természetes 
tulajdonnak a megőrzését és békés szaporítását is, amely az övék lett a 
természeti állapotban. 


A természetes tulajdon átalakulása magállapodásos tulajdonná, vagyis 
olyanná, amelyet a tulajdonosok közötti társadalmi szerződés szentesít, 
alapvető változást hoz az emberi életben. A polgári társadalom megjelenése 
előtt ugyanis az emberi tulajdonszerzés korlátozott volt, mégpedig, Locke 
szerint, arra, amit egy ember a saját munkájával saját fogyasztására össze 
tudott gyűjteni, feltéve, hogy az nem volt romlékony. A polgári társadalom 
ugyanakkor az emberi tulajdonszerzési képesség felszabadulásának 
előfeltétele: az ember most már nem csak azt halmozhatja fel, amire 
szüksége van, hanem bármit, amit akar, korlátok nélkül. Locke ugyanis 
elmagyarázza, hogy minden érték eredete (mi , gazdasági" értéket 
mondanánk) az emberi munka, amely a természet , szinte értéktelen 
anyagainak" értékét megszázszorozza. A természeti állapottól eltérően, 
amelyben a gazdagság felhalmozása a másik ember rovására történhet, a 
polgári társadalomban lehetséges és megengedett a korlátlan gazdagság 
hajszolása, mivel a munka példátlan termelékenysége mindenkit 
gazdagabbá tesz. Lehetséges és megengedett, feltéve, hogy a polgári 
társadalom védelmezi a , szorgalmasak és józan értelműek" érdekeit a 
, békétlenkedőkkel és zavargókkal?" szemben. Lásd Locke, Second Treatise 
of Government (Indianapolis: Bobbs-Merrill, 1952), 16-30. o.; Abram N. 
Shulsky, ,, The Concept of Property in the History of Political Economy", in: 
szerk. James Nichols és Colin Wright, From Political Economy to 
Economics... and Back? (San Francisco: Institute for Contemporary Studies 
Press, 1990), 15-34. o.; és Strauss (1953), 235-246. o. 

261 A klasszikus republikanizmus áttekintését és kritikáját lásd: Thomas 


Pangle, The Spirit of Modern Republicanism (Chicago: University of 
Chicago Press, 1988), 28-39. o. 


262 Egy sor komoly amerikai tudós megjegyezte, hogy Locke sokkal 
több teret ad a büszkeségnek és bátorságnak, mint ahogy azt általában 
gondolják. Az kétségtelen, hogy igyekszik megsebezni az erőszakosok és 
uralkodni vágyók büszkeségét, és rávenni őket, hogy inkább kövessék saját 
racionális érdekeiket. De Nathan Tarcov rámutatott, hogy Some Thoughts 
Concerning Education című írásában Locke arra biztatja az embereket, 
hogy legyenek büszkék szabadságukra és vessék meg a szolgaságot: az élet 
és a szabadság így öncéllá változnak, amelyek esetlegesen még az élet 
feláldozására is méltóak, vagyis nem egyszerűen a tulajdon 
megvédelmezésének eszközei. Így egy szabad országban élő szabad ember 


patriotizmusa párosulhat a kényelmes önfenntartás vágyával, ahogy ez 
minden jel szerint történelmileg végbe is ment az Egyesült Államokban. 


Bár Locke-nál — jóllehet gyakran nem ismerik fel benne — megtalálható 
az elismerési vágy hangsúlyozása, mint ahogy Madisonnál és Hamiltonnál 
is, én úgy vélem, ő mégiscsak szilárdan a túlsó oldalon áll az alapvető etikai 
választóvonal tekintetében, azaz az önfenntartást a büszkeség fölé helyezi. 
Még ha az oktatásról írott munkája figyelmes olvasása révén egy 
büszkeséggel teli Locke-ot ismerünk is meg, ez aligha módosíthatja 
alapvetően azt a tényt, hogy a Second Treatise-ben az önfenntartásnak adja 
az elsőbbséget. Lásd: Nathan Tarcov, Locke"s Education for Liberty 
(Chicago: University of Chicago Press, 1984), különösen 5-8. és 209-211. 
o.; Tarcov, ,, The Spirit of Liberty and Early American Foreign Policy", in: 
Zuckert (1988), 136-148. o. Lásd még: Pangle (1988), 194. és 227. o.; és 
Harvey C. Mansfield, JTaming the Prince: The Ambivalence of Modern 
Executive Power (New York: Free Press, 1989), 204-211. o. 


263 A kapitalizmus és a családi élet potenciális 
összeegyeztethetetlenségét tárgyalja Joseph Schumpeter, Capitalism, 
Socialism, and Democracy (New York: Harper Brothers, 1950), 157-160. o. 


264 Republic 386c, idézet Homérosz Odüsszeia-jából, XI., 489-491.( 
Szabó Miklós és Devecseri Gábor fordítása.) 


265 A thümosz vagy elismerés jelenségéről nagyon kevés alapos 
tanulmány született a nyugati filozófiai hagyományban, annak ellenére, 
hogy az milyen fontos szerepet játszik benne. A kevés próbálkozások 
egyikét lásd: szerk. Catherine Zuckert, Understanding the Political Spirit: 
Philosophical investigations from Socrates to Nietzsche (New Haven, 
Conn.: Yale University Press, 1988). Lásd még Allan Bloom 
eszmefuttatását a thümosz- ról Platón Állam-ának általa készített 
fordításához fűzött jegyzeteiben (New York: Basic Books, 1968), 355-357, 
375-379. o. 

266 A thümosz-t , szív"-nek is le lehetne fordítani. 

267 A thümosz szerepéről Platónnál lásd még: Catherine Zuckert, , On 
the Role of Spiritedness in Politics", és Mary P. Nicholas, , Spiritedness and 
Philosophy in Platos Republic", in: Zuckert (1988). 

268 A lélek hármas tagolódásáról szóló fejtegetés az Állam-ban található, 


435c-441c. A thümosz tárgyalása először a II. könyvben szerepel, 375a- 
375€e és 376c. Lásd még: 411a-411e, 441e, 442e, 456a, 467e, 536c, 547e, 


548c, 550b, 553e-553d, 572a, 580d, 581a, 586c-586d, 590b, 606d. Az 
emberi természetnek ez a sokrétű jellemzése hosszú történelmi utat járt be 
Platón után, és először Rousseau vonta komolyan kétségbe. Lásd: Melzer 
(1990), 65-68., 69. o. 


269 Republic 439e-440a. (Szabó Miklós fordítása.) 


270 Hogy Hobbes viszonylag kevésre becsüli a thümosz-t vagy 
büszkeséget, látszik abból is, hogy mennyire elégtelen meghatározást ad a 
, harag?7-ra. A harag, mondja, , hirtelen bátorság", míg a bátorság , ugyanaz, 
mint a remény, hogy elkerüljük az ellenállás miatti fájdalmat", ami 
ugyanakkor a félelemre vonatkozik, mely ,, viszolygás a fájdalmat okozó 
tárgytól". Hobbesszal ellentétben az ember azt gondolná, hogy a bátorság a 
haragból ered, és hogy maga a düh tökéletesen önálló érzés, amelynek 
semmi köze a remény és a félelem mechanizmusához. 


271 Az önmagunk elleni harag ugyanaz, mint a szégyen, vagyis 
Leontioszról éppúgy azt is mondhatjuk, hogy szégyelli magát. 


272 Republic 440c-440d. 


273 Kiemelés tőlem. Havel és mások (1985), 27-28. o. (F. Kováts Piroska 
fordítása.) 


274 Havel és mások (1985), 38. o. 


275 A méltóságra és megaláztatásra tett megjegyzések nemcsak , A 
kiszolgáltatottak hatalmá"-ban gyakori, hanem Havel első újévi 
üdvözletében is a nemzethez, amelyben azt mondta: , Az az állam, amely a 
munkások államának nevezi magát, megalázza a munkásokat... 


Az előző rendszer, erőszakos és türelmetlen ideológiájával 
felfegyverkezve, az embert termelési erővé alacsonyította, a természetet 
pedig termelési eszközzé... Az emberek világszerte csodálkozva nézik, 
hogy a beletörődő, megalázott, szkeptikus csehszlovák nép, amely szemmel 
láthatóan nem hitt már semmiben, roppant erőt talált önmagában, hogy 
mindössze néhány hét alatt tökéletesen tisztességes és békés eszközökkel 
lerázza magáról a totalitárius rendszert." 

Kiemelés tőlem. Idézi: Foreign Broadcast Information Service FBIS- 
EEU-90-001, 1990. január 2., 9-10. o. 

276 A jól ismert, amerikai akcentusú szovjet televíziós újságíró, 
Vlagyimir Pozner írt egy önmentegető önéletrajzot, amelyben igyekszik 
igazolni erkölcsi döntéseit, amelyek a szovjet újságírószakma csúcsára 


vezették Brezsnyev alatt. Enyhén szólva nem becsületes az olvasóival (és 
talán magával sem), amikor elmagyarázza, milyen mértékig volt kénytelen 
megalkudni, s aztán szónokiasan felteszi a kérdést: ki ítélhetné el 
mindezért, ha egyszer oly eredendően gonosz volt a szovjet rendszer. Az 
erkölcsi lealacsonyodás ilyen rutinszerű elfogadása maga is része a 
thümotikus élet lealacsonyodásának, amely Havel szerint a poszttotalitárius 
kommunizmus elkerülhetetlen következménye. Lásd: Posner, Parting with 
Illusions (New York: Atlantic Monthly Press, 1989). 


277 Idézve in: Abraham Lincoln, The Life and Writings of Abraham 
Lincoln (New York: Modern Library, 1940), 842. o. 


278 Az elismerési vágyat tekinthetjük ugyanolyan vágynak, mint az 
éhséget és szomjúságot, csak itt a vágy tárgya nem anyagi, hanem eszmei. 
A thümosz és a vágy közötti szoros kapcsolat nyilvánul meg abban is, hogy 
görögül a vágy epithümia. 

279 Kiemelés tőlem. Adam Smith, The Theory of Moral Sentiments 
(Indianapolis: Liberty Classics, 1982), 50-51. o. Hálás vagyok Abram 
Shulskynak és ifj. Charles Griswoldnak ezért a meglátásukért, illetve Adam 
Smithszel kapcsolatos más mély meglátásaikért. Lásd még: Albert O. 
Hirschman, The Passions and the Interests (Princeton, N. J.: Princeton 
University Press, 1977), 107-108. o. 


2830 Rousseau itt egyetértene Smithszel abban, hogy természetes 
szükséglet viszonylag kevés van, és hogy a magántulajdon vágya kizárólag 
az ember amour-propre- jából, vagyis hiúságából fakad — abból, hogy 
szereti más emberekhez hasonlítani magát. Különbözni természetesen 
abban különböznek, hogy másként értékelik annak morális 
elfogadhatóságát, amit Smith , körülményeink javításának" nevez. 

281 Alexis de Tocgueville, The Old Regime and the French Revolution 
(Garden City, N. Y.: Doubleday Anchor Books, 1955). Lásd különösen a 
harmadik részt, a 4—6. fejezeteket. 

2832 Ennek a jelenségnek az empirikus dokumentálását lásd: Huntington 
(1968), 40-47. o. 

2833 Lincoln utalása az igazságos Istenben való hitére ugyanakkor felveti 
a kérdést, hogy vajon a legnagyobb thümotikus tettekhez szükség van-e az 
istenhit támaszára. 

284 Az abortuszvitának van gazdasági vagy szociológiai tartalma, 
amennyiben a pártfogói és ellenzői rendszerint iskolázottság, 


jövedelemszint, városi, ill. falusi életmód stb. szerint oszlanak meg, de a 
vita lényege emberi jogokat érint, nem gazdasági tényezőket. 

285 Románia esete nem egyértelmű, mert van bizonyíték rá, hogy a 
temesvári tüntetések nem voltak teljesen spontánok, hanem a hadsereg előre 
megtervezte a felkelést. 


286 Lásd például: , East German VIPs Now under Attack for Living High 
Off Party Privileges", Wall Street Journal (November 22, 1989), A6 o. 

287 Nietzsche, Twilight of the Idols and the Antichrist (London: Penguin 
Books, 1968a), 23. o. 


2838 Lásd Joan Didion ragyogó kis esszéjét erről, , On Self-Respect", in: 
Didion, Slouching Towards Betlehem (New York: Dell, 1968), 142-148. o. 


239 Arisztotelész a thümosz-t , lelki nagyság? (megalopszükhia) vagy 
nagylelkűség néven vizsgálja, amely szerinte a legfőbb emberi erény. A 
, hagy lelkű" ember , sokat kíván és sokat érdemel" tiszteletből, a külső 
javak legnagyobbikából, és ily módon középúton marad egyrészt a hiúság 
(sokat kívánni és keveset érdemelni), másrészt a lelki kicsinység (keveset 
kívánni és sokat érdemelni) között. A lélek nagysága magában foglal 
minden egyéb erényt (mint a bátorság, igazságosság, mérsékletesség, 
egyenesség stb.), és kalogathiá-t követel (ami körülbelül , úriemberség7-et 
vagy , erkölcsi nemesség7-et jelent). Más szóval a , nagy lelkű" ember a 
legnagyobb elismerést kívánja a legnagyobb erény birtoklásáért. 
Érdekességképpen jegyezzük meg, hogy Arisztotelész szerint a , nagy 
lelkű" ember szeret , szép, de haszontalan"? dolgokat birtokolni, mert jobb 
függetlennek lenni (autarkhosz gar mallon). A thümotikus lélek 
haszontalan dolgok iránti vonzódása ugyanabból a lelkesültségből fakad, 
mint az, hogy kész kockára tenni az életét. Arisztotelész, Nicnhomachean 
Ethics II. 7-9.; IV. 3. Az elismerés vagy megbecsültség iránti vágy 
elfogadhatósága az egyik fő különbség a görög és a keresztény erkölcs 
között. 


290 Szókratész szerint a thümosz nem elég egy igazságos város 
létrehozásához; ki kell hogy egészítse a lélek harmadik része, az ész vagy 
értelem, mégpedig egy filozófus-király formájában. 

291 Lásd például: Republic 375b-376b. Szókratész valójában alaposan 
félrevezeti Adeimantoszt, amikor azt mondja, hogy a thümosz többnyire 
szövetségese, semmint ellensége az értelemnek. 


292 Emlékeztetőül, hogy valaha mennyire más erkölcsi jelen-téssel bírt a 
megalothümia, nézzük meg a következő eszmefuttatást Clausewitztől: 
Valamennyi érzés közül, mely az embert a csatában lelkesítheti, be kell 
vallanunk, egyik sem olyan hatalmas és állandó, mint a dicsőség és hírnév 
vágya. A német nyelv igazságtalanul szennyezi be ezt az érzést két 
nemtelen jelentéssel az Ehrgeiz (,, dicsőség-sóvárgás") és Ruhmsucht 
(, hírnévhajhászás") kifejezésekben. E nemes ambíciókkal való visszaélés, 
igaz, a legszörnyűbb borzalmakkal sújtotta az emberi nemet; mindazonáltal 
eredetük révén joggal sorolhatjuk őket az emberi természet 
legmagasztosabb jellemzői közé. A háborúban ők adják az élet leheletét, 
melytől a tehetetlen tömegbe erő költözik. Más, hétköznapibb érzelmeket 
talán nagyobb tisztelet övez — a hazafiságot, az idealizmust, a bosszúvágyat, 
a bármily célért való lelkesedést —, de ezek nem helyettesíthetik a hírnév és 
dicsőség szomját. Carl von Clausewitz On War c. könyvéből, szerk. és ford. 
Michael Howard és Peter Paret (Princeton: Princeton University Press, 
1976), 105. o. Ezért az utalásért Alvin Bernsteinnek tartozom köszönettel. 


293 A dicsőségvágy természetesen összeegyeztethetetlen a megalázkodás 
keresztény erényével. Albert O. Hirschman, The Passions and the Interests 
(Princeton, N. J.: Princeton University Press, 1977), 9-11. o. 


294 Lásd különös tekintettel A fejedelem 15. fejezetét. Machiavelli, a 
, nagyobb Kolumbusz" ilyen általános értékeléséről lásd: Strauss (1953), 
177-179. o., és Strauss fejezetét Machiavelliről in: szerk. Leo Strauss és 
Joseph Cropsey, History of Political Philosophy, second edition (Chicago: 
Rand McNally, 1972), 271-292. o. 

295 Lásd a Beszélgetések I. könyvének 43. fejezetét: , Csak azok, akik 
saját dicsőségükért harcolnak, lehetnek jó és hű katonák." Niccoló 
Machiavelli, Ihe Prince and the Discourses (New York: Modern Library, 
1950), 226-227. o. Lásd még: Michael Doyle, , Liberalism and World 
Politics", American Political Science Review 80, no. 4 (December 1986): 
1151-1169.; és Mansfield (1989), 137., 239. o. 

296 Mansfield (1989), 129., 146. o. 

297 Lásd Harvey C. Mansfield, Jr., , Machiavelli and the Modern 
Executive", in: Zuckert (1988), 107. o. 

298 Ez a témája Hirschmannak (1977), aki mélyrehatóan elemzi a 
thümosz szándékos lebecsülését a korai modern szemléletben. 


299 Az elismerés vágya központi szerepet játszott Jean-Jacgues 
Rousseau gondolkodásában is, akinek az életműve az első komoly támadás 
volt Hobbes és Locke liberalizmusa ellen. Míg a polgári társadalom hobbesi 
és locke-i képzete kifejezetten távol állt tőle, Rousseau egyetértett velük 
abban, hogy az elismerés vágya a rossz alapvető forrása az ember 
társadalmi életében. Az elismerés vágyát Rousseau amour-propre-nak vagy 
hiúságnak (, önszeretetnek") nevezte, szembeállítva azt az amour de soi-val 
( önmagunk szeretetével"), amely, úgy vélte, a természetes ember 
jellemzője volt, mielőtt megrontotta a civilizáció. Az amour de soi az ember 
természetes igényeihez — élelem, pihenés, nemi élet — kapcsolódott; önző 
érzelem volt, de alapvetően ártalmatlan, mert — miként Rousseau gondolta — 
a természeti ember magányos és erőszakmentes életet élt. Az amour-propre 
viszont az ember történelmi fejlődése során jelent meg, amikor a 
társadalomba először belépő ember elkezdte másokhoz hasonlítani magát. 
Az ember saját értékének a másokéval való összehasonlítása volt Rousseau 
szerint az alapvető forrása az emberi egyenlőtlenségnek, s szintúgy a 
civilizált ember gonoszságának és boldogtalanságának; ez okozta a 
magántulajdon kialakulását és minden ebből fakadó társadalmi 
egyenlőtlenséget. 


Rousseau — Hobbestól és Locke-tól elérően — nem azt javasolta, hogy 
teljesen meg kell szabadulni az akaratos emberi önérzettől. Platón 
nyomdokain Rousseau is azon igyekezett, hogy a thümosz-t a 
közszellemiségű polgári lét alapjává tegye egy demokratikus és egalitárius 
köztársaságban. A legitim kormányzat célja a Társadalmi szerződés szerint 
nem az, hogy védelmezze a tulajdonjogokat és a gazdasági 
magánérdekeket, hanem hogy megteremtse a természetes szabadság 
társadalmi megfelelőjét, a volonté générales vagy közakaratot. Az ember 
nem azzal szerezte vissza természetes szabadságát — miként Locke vélte —, 
hogy a társadalomtól magára hagyottan gyarapíthatta pénzét és tulajdonát, 
hanem hogy aktívan részt vett egy kicsi és összeforrott demokrácia 
közéletében. A köztársaság polgárainak egyéni akarataiból összeálló 
közakaratot úgy gondolhatjuk el, mint egyetlen óriási, thümotikus 
személyiséget, amely kielégülést talált saját szabadságában, hogy önmagát 
határozhatja meg és érvényesítheti. Lásd: Jean-Jacgues Rousseau, Oeuvres 
completes, vol. 3. (Paris: Gallimard, 1964), 364-365. o.; a társadalomba 
belépő ember lelki egységének megszűnéséről (s ezt követően az ember 


más emberektől való függéséről) lásd még: Arthur Melzer, The Natural 
Goodness of Man (Chicago: University of Chicago Press, 1990), 70-71. o. 


300 Természetesen ez a folyamat egyáltalán nem játszódott le simán 
Japánban, ahol az arisztokrata éthosz a hadseregben sértetlen maradt. A 
japán imperializmus kirobbanása, amely végső soron elvezetett a csendes- 
óceáni háborúhoz az Egyesült Államokkal, a hagyományos thümotikus 
osztály utolsó fellobbanásaként értékelhető. 


301 The Federalist Papers (New York: New American Library, 1961), 
78. o. 


302 Federalist (1961), 78-79. o. 


303 A Federalist itt kifejtett értelmezése David Epsteintől származik, in: 
The Political Theory of the Federalist (Chicago: University of Chicago 
Press, 1984), 6., 68-81., 136-141., 183-184. és 193-197. o. Hálás vagyok 
David Epsteinnek, amiért rámutatott a thümosz jelentőségére nemcsak a 
Federalist-ban, hanem a legkülönbözőbb politikai filozófusoknál. 


304 Federalist (1961), 437. o. 


305 Lásd az első fejezetet C. S. Lewis, The Abolition of Man, or, 
Reflections on education with special reference to the teaching of English in 
the upper forms of schools c. könyvében (London: Collins, 1978), 7-20. o. 


306 Az Ím-ígyen szóla Zarathustra , Az ezeregy célról" c. fejezetéből (in: 
The Portable Nietzsche, New York: Viking, 1954), 7-20. o. Wildner Ödön 
fordítása. 


307 Lásd még: Nietzsche, On the Genealogy of Morals, 2:8 (New York: 
Vintage Books, 1967), 70. o. 


308 Kojeéve(1947), 26. o. 


309 A , hosszú táv"? itt nagyon hosszút jelent, sok ezer évet, amely eltelt 
az úr-rabszolga társadalmi viszony első megjelenésétől lényegében egészen 
a francia forradalomig. Amikor Kojéve (vagy Hegel) rabszolgákról beszél, 
nemcsak az ember mint tulajdonjogi helyzetére utal, hanem általában 
minden olyan emberre, akinek a méltóságát , nem ismerik el", így például a 
jogilag szabad parasztokra is a forradalom előtti Franciaországban. 

310 Az itt következő meglehetősen vázlatos beszámoló a Hegel 
Fenomenológiá- jában kifejtett történelmi folyamatról megint csak Kojéve 
értelmezését követi, vagyis úgy kell tekinteni, mint az elképzelt Hegel- 


Kojeéve nevű filozófus művét. Erről a témáról lásd: Roth (1988), 110-115. 
o.; és Smith (1989a), 119-121. o. 


311 Az urak, természetesen, más urak elismerésére törekednek, de 
közben az egymást követő presztízscsatákban megpróbálják őket 
rabszolgáikká tenni. A racionális, kölcsönös elismerést megelőzően az 
embert csak rabszolgák ismerhetik el. 


312 Kojeve érvelése szerint a haláltól való félelem metafizikailag 
szükséges a rabszolga felemelkedéséhez, nem azért, mert menekül előle, 
hanem mert az feltárja előtte lényegi semmiségét — hogy olyan lény, 
amelynek nincs állandó identitása, vagy amelynek az identitása idővel 
tagadássá változik. Kojeéve (1947), 175. o. 


313 Kojéeve megkülönbözteti a rabszolgát a burzsoá- tól, aki magának 
dolgozik. 


314 Ezen a ponton észrevehetünk némi konvergenciát Hegel és Locke 
között a munka kérdését illetően. Locke — csakúgy, mint Hegel — a munkát 
az érték elsődleges forrásának tekintette: nem a természet , szinte értéktelen 
anyagai", hanem alapvetően az emberi munka teremti a gazdagságot. Locke 
— Hegelhez hasonlóan — úgy gondolta, hogy nincs olyan pozitív természetes 
cél, amelyet a munka szolgálna. Az ember természetes szükségletei 
viszonylag kisszámúak és könnyen kielégíthetők: a locke-i birtokos, aki 
korlátlanul halmozza az aranyat és ezüstöt, nem az ilyen igények kedvéért 
dolgozik, hanem hogy kielégíthesse új igényeinek szakadatlanul változó 
sokaságát. Az emberi munka ilyen értelemben kreatív, hiszen mindig új és 
egyre nagyobb feladatokat állít az ember elé. Az ember kreativitása 
önmagára is kiterjed, hiszen egyre újabb szükségleteket talál ki a maga 
számára. Végül, Locke — Hegelhez hasonlóan — bizonyos fokig szemben 
állt a természettel, mivel úgy gondolta, az emberi lények örömére szolgál, 
hogy beavatkozhatnak a természetbe és azt saját céljaik szerint 
átalakíthatják, így tehát mind Locke, mind Hegel elmélete szolgálhat a 
kapitalizmus, vagyis egy olyan gazdasági rend igazolásául, amelyet a 
modern természettudomány kibontakozása teremtett. 

Locke és Hegel véleménye ugyanakkor eltért egy látszólag apró, de nem 
kevésbé fontos kérdésben. Locke szerint a munka célja a vágyak 
kielégítése. Ezek a vágyak nem állandóak, szakadatlanul növekednek és 
változnak, de állandó jellemzőjük, hogy kielégülést követelnek. 


Locke számára a munka lényegében kellemetlen tevékenység, amelyet az 
általa teremtett értékes tárgyak kedvéért végzünk. S jóllehet a munka 
specifikus céljai nem határozhatók meg előre a természeti elvek alapján — 
vagyis Locke természeti törvénye hallgat arról a kérdésről, hogy az ember 
történetesen cipőkereskedő vagy mikrochip-tervező legyen —, a munkának 
mégis van természetes alapja. A munka és a tulajdon korlátlan felhalmozása 
a halál borzalma előli menekülés eszköze. A haláltól való félelem negatív 
pólus maradt, s minden emberi munka az előle való menekülést szolgálja. 
Még ha egy gazdag embernek sokkal nagyobb is a vagyona, mint amekkora 
természetes igényei kielégítéséhez kell, megszállott vagyongyűjtögetése 
végső soron abból az igényből táplálkozik, hogy bebiztosítsa magát 
ínségesebb idők ellen, vagyis ne süllyedhessen vissza a szegénységbe, ami 
természetes állapota volt. 


315 Ezekről a kérdésekről lásd: Smith (1989a), 120. o.; és Avineri 
(1972), 88-89. o. 

316 Lásd: Kojeéve in Strauss (1963), 183. o. 

317 Ezt a mondatot kétféleképpen fordítják: , Az Isten lépte a világban — 
ez az állam" vagy , Az állam feladata, hogy az Isten útja legyen a világban". 
A Jogfilozófia 258. paragrafusának kiegészítéséből. 

318 Vesd össze ezt a nacionalizmus meghatározásával Ernest Gellnernél: 
, A nacionalizmus mint érzés vagy mozgalom ennek az elvnek (hogy a 
politikai és nemzeti egységnek kongruensnek kell lennie) az értelmében 
definiálható. A nacionalista érzés olyan düh, amelyet ennek az elvnek a 
megsértése vált ki, vagy olyan öröm, amelyet a kielégítése ébreszt. Az ilyen 
érzések táplálják a nacionalista mozgalmakat." Nations and Nationalism 
(Ithaca, N. Y.: Cornell University Press, 1983), 1. o. 

319 Erre Gellner is rámutat (1983), 7. o. 

320 The Portable Nietzsche (New York: Viking, 1954), 160-161. o. 

321 Természetesen — miként Kojeéve rámutat — van némi , vágy"-nak 
nevezhető elem a keresztények örök életbe vetett hitében. Egy keresztény 
ember vágya az üdvözülésre nem feltétlenül magasabb motiváltságú, mint 
természetes önfenntartási ösztöne. Az örök élet ígérete a legnagyobb 
boldogság egy olyan ember számára, akit az erőszakos haláltól való rettegés 
mozgat. 

322 Mint korábban megjegyeztük, a látszólag anyagi javak — mint egy 
tartomány vagy nemzeti kincs — okozta konfliktusok jó része természetesen 


csak álcája az elismerésért vívott harcnak a hódító részéről. 


323 Ezek mind a modern társadalomtudomány kifejezései, amely 
igyekszik meghatározni a modern liberális demokráciák kialakulásához 
szükséges , értékeket". Daniel Lerner szerint például: , Ennek a 
tanulmánynak az egyik legfontosabb alapfeltevése az, hogy a magas 
empátiakészség csak az olyan modern társadalomban uralkodó 
személyiségstílus, amely kifejezetten iparosodott, városias, művelt és 
jellemző rá a politikai részvétel" (Lerner, 1958, 50. o.) A , civil kultúra? — 
mely kifejezést elsőként Edward Shils használta — meghatározása szerint 
, olyan harmadik kultúra, mely se nem hagyományos, se nem modern, de ez 
is, az is van benne: kommunikáción és meggyőzésen nyugvó pluralisztikus 
kultúra, a konszenzus és a változatosság kultúrája, olyan kultúra, amely 
megengedi a változást, s egyszersmind mérsékli is azt". Gabriel A. Almond 
és Sidney Verba, The Civic Culture (Boston: Little, Brown, 1963), 8. o. 


324 A tolerancia erényének központi szerepéről a modern Amerikában 
meggyőzően írt Allan Bloom a The Closing of American Mind (New York: 
Simon and Schuster, 1988) c. 


könyvében, s különösen annak 1. fejezetében. S ugyanakkor az ellentéte, 
az intolerancia, ma sokkal tűrhetetlenebb véteknek számít, mint a legtöbb 
hagyományos bűn - a becsvágy, a bujaság, a kapzsiság stb. 

325 Lásd a demokrácia alapfeltételeiről szóló általános értekezést a 
Democracy in Developing Countries c. Diamond-Linz-Lipset sorozat 
valamennyi kötetének bevezetésében (Boulder, Colo.: Lynne Rienner, 
1988a); különösen a Latin-Amerikáról szóló tanulmányt a 4. kötetben 
(1988b), 2-52. o. A demokrácia előfeltételeiről lásd még: in Huntington 
(1984), 198-209. o. 


326 A nemzeti egység az egyetlen igazi előfeltétele a demokráciának 
Dankwart Rustow szerint — in ,, Iransitions to Democracy", Comparative 
Politics 2 (April 1970): 337-363. 

327 Samuel Huntington azt állítja, hogy mivel a demokratizálódás 
jelenlegi , harmadik hullámában" részt vevő országok jó része katolikus, 
bizonyos értelemben ez a folyamat katolikus jelenség, amely kapcsolatban 
áll azzal, hogy a katolikus tudat a hatvanas években demokratikusabb és 
egalitáriusabb irányba fordult. Bár kétségtelenül van némi alapja ennek az 
érvelésnek, logikusnak látszik a kérdés, hogy miért változott meg a 
katolikus tudat éppen akkor, amikor megváltozott. A katolikus doktrínának 


nyilvánvalóan nincs semmiféle olyan inherens eleme, amely eleve a 
demokratikus politika irányába fordítaná, vagy amely megcáfolná azt a 
hagyományos vélekedést, miszerint a katolikus egyházat tekintélyuralmi és 
hierarchikus felépítése tekintélyuralmi politikára serkenti. A katolikus tudat 
változásának elsődleges okai a jelek szerint (1) a demokratikus eszmék 
általános legitimitása, amelyek így a katolikus tudatot is megfertőzték (nem 
pedig abból keletkeztek); (2) a társadalmi-gazdasági fejlődés növekvő 
szintje a hatvanas években a legtöbb katolikus országban; és (3) a katolikus 
egyház hosszú távú , szekularizációja", a négyszáz évvel korábban élt 
Luther Márton nyomdokain. Lásd Sámuel Huntington, , Religion and the 
Third Wave", The National Interest no. 24 (Summer 1991) 29-42. 


328 És még Törökországnak is voltak gondjai a demokrácia 
fenntartásával az állam szekularizációja óta. A harminchat muzulmán 
többségű országból a Szabadság Háza 1984-ben huszonegyet , nem 
szabadnak", tizenötöt , részlegesen szabadnak" minősített -"szabadnak" 
egyet sem. Huntington (1984), 208. o. 


329 Costa Ricáról lásd: in Harrison (1985), 48-54. o. 


330 Ez az érv elsősorban Barrington Moore-tól származik, Social Origins 
of Dictatorship and Democracy (Boston: Beacon Press, 1966). 

331 Ezekben a tézisekben számos olyan bökkenő van, ami miatt 
korlátozott a magyarázó erejük. Például egy sor központosított monarchia — 
mint például Svédország-később rendkívül stabil liberális demokráciává 
fejlődött. Egyes szerzők úgy látják, hogy a feudalizmus ugyanannyira 
gátolta is a későbbi demokratikus fejlődést, mint amennyire elősegítette — 
ez az alapvető különbség Észak-, illetve Dél-Amerika tapasztalatában. Lásd 
Huntington (1984), 203. o. 


332 A franciák az idők folyamán számos erőfeszítést tettek, hogy 
megszabaduljanak a centralizmus szokásától, így például bizonyos 
területeken — mint például az oktatás — helyileg választott testületeknek 
adták át a hatalmat. A közelmúltban ez éppúgy megtörtént konzervatív, 
mint szocialista kormányzás alatt. Az ilyen decentralizációs erőfeszítések 
végső sikerére egyelőre még várnunk kell. 


333 Robert A. Dahl hasonló sorrendet állított fel, amely a nemzeti 
identitással kezdődik, a hatékony demokratikus intézményekkel folytatódik, 
és a kibővített részvételbe torkollik, Polyarchy: Participation and 
Opposition (New Haven: Yale University Press, 1971), 36. o. Lásd még: 


Eric Nordlinger, ,, Political Development: The Seguences and Rates of 
Change", World Politics 20 (1968): 494-530.; és Leonard Binder és mások, 
Crises and Seguences in Political Development (Princeton: Princeton 
University Press, 1971). 


334 A chilei demokrácia összeomlását a hetvenes években például meg 
lehetett volna akadályozni, ha Chilének nem elnöki rendszere van, hanem 
parlamenti, amely lehetővé tette volna a kormány lemondását és a koalíciók 
újrarendeződését az ország teljes intézményrendszerének lerombolása 
nélkül. A parlamenti versus elnöki demokrácia kérdéséről lásd: Juan Linz, 

, Lhe Perils of Presidentialism", Journal of Democracy 1, no. 1 (Winter 
1990): 51-69. 

335 Ez a témája Juan Linz The Breakdown of Democratic Regimes: 
Crisis, Breakdown, and Reeguilibration c. könyvének (Baltimore: John 
Hopkins University Press, 1978). 


336 Erről az általános kérdésről lásd megint csak: Diamond és mások 
(1988b), 19-27. o. Ez a komparatív politológiai tanulmány a második 
világháború befejezéséig követi a politikai változásokat, az alkotmányjogra 
és a jogi doktrínákra összpontosítva. A kontinentális szociológia hatása alatt 
a háború utáni , modernizációs elmélet" elhanyagolta a jogot és a politikát, 
és szinte kizárólag az alapvető gazdasági, kulturális és társadalmi 
tényezőkkel magyarázta a demokrácia eredetét és sikerét. Az elmúlt néhány 
évtized során a szociológia némiképp visszatért a korábbi szemlélethez, 
elsősorban a Yale Egyetemen dolgozó Juan Linz munkásságának 
köszönhetően. 


Linz és munkatársai — a gazdasági és kulturális tényezők fontosságát nem 
tagadva — a politika autonómiáját és méltóságát hangsúlyozták, egyensúlyt 
teremtve a politika szférája és a politika alatti birodalom között. 

337 Weber érvelése szerint a nyugati szabadság azért létezik, mert a 
nyugati város alapját a független harcosok önvédelmi szervezetei képezték, 
és mert a nyugati vallások (a judaizmus és a kereszténység) elpusztították a 
mágián és babonán alapuló osztályviszonyokat. Némely specifikusan 
középkori újításokra — mint például a céhrendszer — szintén szükségünk van 
a középkori város szabad és viszonylag egalitárius társadalmi viszonyainak 
magyarázatához. Lásd: Weber, General Economic History (New 
Brunswick, N. J.: Transaction Books, 1981), 315-337. o. 


338 Jóllehet korántsem nyilvánvaló, hogy a reformok első, gorbacsovi 
sorozata eredményeként tartós demokratikus intézmények létesülnek a 
Szovjetunióban, nincs semmiféle kulturális akadálya annak, hogy azok a 
következő nemzedék alatt gyökeret eresszenek. Az olyan tényezők 
tekintetében, mint az oktatási színvonal, az urbanizáció, a gazdasági 
fejlettség stb. az oroszok általában jóval előbbre tartanak, mint azok a 
harmadik világbeli országok — például India és Costa Rica —, amelyek már 
sikeresen demokratizálódtak. Ugyanakkor maga a hiedelem, hogy egy 
bizonyos nép mélyen gyökerező kulturális okokból képtelen a 
demokratizálódásra, a demokratikus átalakulás jelentős akadálya lehet. Az 
orosz elitre jellemző ruszofób gondolkodás, a mély pesszimizmus arra 
vonatkozóan, hogy a szovjet polgárok képesek-e kézbe venni saját sorsuk 
irányítását, és az erős államhatalom elkerülhetetlenségét hirdető fatalizmus 
— mindez egy bizonyos ponton önmegvalósító próféciává változhat. 


339 Idézi Kojeéve (1947), 9. o. 

340 Lásd: a II. részben, ,, A videomagnó diadala". 

341 Lásd: Thomas Sowell, The Economics and Politics of Race: An 
International Perspective (New York: Ouill, 1983); és Sowell, , Three Black 
Histories", Wilson Ouarterly (Winter 1979): 96-106. 

342 R. V. Jones, The Wizard War: British Scientific Intelligence, 1939- 
1945 (New York: Coward, McCann, and Geoghan, 1978), 199., 229-230. o. 


343 Az a felfogás, hogy a munka alapvetően kellemetlen dolog, mélyen 
gyökerezik a judeokeresztény hagyományban. A héber Biblia 
teremtéstörténetében a munka Isten képében történik, aki azért dolgozott, 
hogy megteremtse a világot, ugyanakkor a munka átok is, miután az ember 
elesett Isten kegyelmétől. Az , örök élet" tartalma pedig az írás szerint nem 
munka, hanem , örök pihenés". Lásd: Jaroslav Pelikan, , Commandment or 
Curse: The Paradox of Work in the Judeo—Christian Iradition", in Pelikan 
és mások, Comparative Work Ethics: Judeo-Christian, Islamic and Eastern 
(Washington D. C.: Library of Congress, 1985), 9., 19. o. 

344 Ezzel Locke is egyetértene, aki a munkát csupán eszköznek 
tekintette a fogyasztásra alkalmas dolgok létrehozásához. 


345 Egy modern közgazdász egy ilyen ember viselkedését a 
, hasznosság? olyan, pusztán formális meghatározását fölhasználva próbálná 
magyarázni, amely az emberi lények által ténylegesen követett bármely célt 
felölelne. Vagyis a modern munkaalkoholista (workaholic) eszerint 


, pszichés hasznot" nyer a munkájából, mint ahogy Weber aszketikus 
protestáns vállalkozója is , pszichés hasznot" nyer az örök megváltásba 
vetett reményéből. Hogy a pénz, a szabad idő, az elismerés vagy az örök 
megváltás utáni vágy egymás mellé kerülhet a hasznosság formális 
kategóriájában, arra vall, hogy a közgazdaságtannak ezek a formális 
kategóriái nem sokat érnek az emberi viselkedés igazán érdekes 
jelenségeinek magyarázatában. Az ilyen mindent felölelő meghatározás az 
elméletet talán megmenti, de megfosztja azt minden magyarázó erejétől. 


Célravezetőbbnek látszik, ha eleve szakítunk a , hasznosság?" bevett, 
gazdasági meghatározásával, és egy korlátozottabb, de gyakorlatiasabb 
jelentéstartományra szűkítjük: hasznos az, ami emberi vágyat elégít ki vagy 
emberi fájdalmat szüntet meg, mégpedig alapvetően valamilyen anyagi 
birtoklás révén. Ennélfogva azt az aszkétát, aki naponta gyötri a testét 
pusztán thümotikus kielégülés végett, nem mondhatjuk a , haszonelv 
maximalistájának" . 

346 Maga Weber is említ olyan szerzőket, akik felismerték a 
protestantizmus és a kapitalizmus kapcsolatát, például a belga Émile de 
Lavaleye-t, aki egy széles körben használt közgazdaságtani tankönyvet írt 
az 1880-as években, és a brit kritikust, Matthew Arnoldot. 


Említhetjük még az orosz Nyikolaj Melgunovot, vagy John Keatset és H. 
T. Buckle-t. Weber tézisének gyakorlati példáiról lásd: Reinhold Bendix, 

, Lhe Protestant Ethic — Revisited", Comparative Studies in Society and 
History 9, no. 3 (April 1967): 266-273. 

347 Weber számos kritikusa rámutatott, hogy a kapitalizmus egyes 
helyeken - például zsidó vagy olasz katolikus közösségekben — már a 
reformáció kora előtt megjelent. Mások szerint a Weber által tárgyalt 
puritanizmus már megromlott puritanizmus volt, amely csak a kapitalizmus 
elterjedése után alakult ki, s ennélfogva lehetett a kapitalizmus hordozója, 
de nem a létrehozója. 


Végül pedig olyan érvelés is született, hogy a protestáns és katolikus 
közösségek viszonylagos teljesítményét nem annyira a protestantizmus 
pozitív szerepével lehet magyarázni, mint inkább azokkal az akadályokkal, 
amelyeket az ellenreformáció állított a gazdasági racionalizmus elé. 

Weber tézisének bírálatát lásd például: R. H. Tawney, Religion and the 
Rise of Capitalism (New York: Harcourt, Brace and World, 1962); Kemper 
Fullerton, , Calvinism and Capitalism", Harvard Theological Review 21 


(1929) 163-191.; Ernst Troeltsch, The Social Teaching of the Christian 
Churches (New York: Macmillan, 1950); Werner Sombart, The 
Ouintessence of Capitalism (New York: Dutton, 1915); es H. H. Robertson, 
Aspects of the Rise of Economic Individualism (Cambridge: Cambridge 
University Press, 1933). Lásd még Weberről: in Strauss (1953), 22-es 
lábjegyzet, 60-61. o. Strauss rámutat, hogy a reformációt megelőzte az a 
forradalom, amely a racionális filozófiai gondolkodás terén játszódott le, s 
amely szintén igazolta az anyagi gazdagság végtelen felhalmozását — 
ennélfogva közrejátszott a kapitalizmus legitimációjának terjesztésében. 

348 Lásd Emilio Willems, , Culture Change and the Rise of Protestantism 
in Brazil and Chile", in: szerk. S. N. Eisenstadt, The Protestant Ethic and 
Modernization: A Comparative View (New York: Basic Books, 1968), 184- 
208. o.; Lawrence E. Harrison megjelenés előtt álló (Basic Books, 1992) 
könyve a kultúrának a fejlődésre gyakorolt hatásairól; és David Martin, 
Tongues of Fire: The Explosion of Protestantism in Latin America (Oxford: 
Basil Blackwell, 1990). A jelenlegi latinamerikai , felszabadítási elmélet" 
az ellenreformáció méltó örököse, amennyiben a racionális, korlátlan 
kapitalista felhalmozás delegitimizálását szolgálja. 


349 Weber maga is írt könyveket Kína és India vallásairól, hogy 
megmagyarázza, miért nem bontakozott ki ezekben az országokban a 
kapitalizmus szelleme. Ez némiképp különbözik attól a kérdéstől, hogy 
ezek a kultúrák miért erősítették vagy akadályozták a kívülről importált 
kapitalizmust. Ez utóbbi kérdésről lásd: David Gellner, , Max Weber, 
Capitalism and the Religion of India", Sociology 16, no. 4 (November 
1982): 526-543. 

350 Robert Bellah, JTokugawa Religion (Boston: Beacon Press, 1957), 
117-126. o. 

351 Uo. 133-161. o. 

352 India: A Wounded Civilization (New York: Vintage Books, 1978), 
187-188. o. 

353 A hinduizmus által keltett szellemi ernyedtség mellett — mint Myrdal 
megjegyezte — a tehenek megölésének hindu tilalma is súlyosan hátráltatta a 
gazdasági fejlődést egy olyan országban, ahol a haszontalan tehenek 
feleannyian vannak, mint az igen nagy emberi lakosság. 

Gunnar Myrdal, Asian Drama: An Inguiry into the Poverty of Nations 
(New York: Twentieth Century Fund, 1968), vol. 1, 89-91., 95-96., 103. o. 


354 Ez az érv Daniel Belltől származik, The Cultural Contradictions of 
Capitalism (New York: Basic Books, 1976), 21. o. Lásd még: Michael 
Rose, Reworking the Work Ethic: Economic Values and Socio-Cultural 
Politics (New York: Schocken Books, 1985), 53-68. o. 


355 Lásd: Rose (1985), 66. o.; valamint David Cherrington, The Work 
Ethic: Working Values and Values that Work (New York: Amacom, 1980), 
12-15., 73. o. 


356 A Munkastatisztikai Hivatal szerint a teljes állásban foglalkoztatott 
amerikai dolgozók csaknem 24 százaléka dolgozott heti 49 órát vagy annál 
többet 1989-ben, míg tíz évvel korábban csak 18 százalékuk. Louis Harris 
felmérése pedig azt mutatta, hogy az amerikai felnőttek átlagos szabad ideje 
az 1973-as 26,2 óráról 1987-re 16,6 órára csökkent. A statisztikai adatokat 
közli: Peter T. Kilborn, ,, Tales from the Digital Treadmill", New York Times 
(June 3, 1990), Section 4, 1., 3. o. Lásd még: Leslie Berkman, ,,40-Hour 
Week Is Part Time for Those on the Fast Irack", Los Angeles Times (March 
22, 1990), part I, 8. o. Ezekért az utalásokért Doyle McManusnak tartozom 
köszönettel. 


357 A brit és a japán munkások közötti különbségről lásd: Rose (1985), 
84-85. o. 


358 E témáról hosszabban lásd: Roderick McFarguhar, ,, The Post- 
Confucian Challenge", Economist (February 9, 1980), 67-72. o.; Lucian 
Pye, , The New Asian Capitalism: A Political Portrait", in: szerk. Peter 
Berger és Hsin-Huang Michael Hsiao, In Search of an East Asian 
Development Model (New Brunswick, N. J.: Iransaction Books, 1988), 81- 
98. o.; és Pye (1985), 25-27., 33-34. és 325-326. o. 


359 Japánban az elsődleges szociális kapcsolatokat nem a kortárs- 
kapcsolatok jelentik, hanem a sempai és a kohai, a feljebbvalók és az 
alávetettek közti viszonyok. Ez érvényes a családban, az egyetemen vagy 
éppen bármely vállalatnál, ahol a dolgozó elsődlegesen egy idősebb 
pártfogóhoz kapcsolódik. Lásd: Chie Nakane, Japanese Society (Berkeley: 
University of California Press, 1970), 26. o.-tól. 

360 Locke első értekezése az államról például Robert Filmer bírálatával 
kezdődik, aki megpróbálta igazolni a patriarkális politikai tekintélyen 
nyugvó család-modellt. Ennek tárgyalását lásd pl.: Tarcov (1984), 9-22. o. 

361 Ez nem véletlen; Locke védelmezi a gyermekek jogait a szülői 
hatalom bizonyos formáival szemben a Második értekezés-ben. 


362 Pye (1985, 72. o.) rámutat, hogy a japán család különbözött a 
kínaitól annyiban, hogy a családi lojalitás mellett a személyiség méltóságát 
is becsben tartotta, s ennélfogva nyitottabb és alkalmazkodóképesebb volt. 

363 A család mint olyan általánosságban nem látszik túlzottan 
hasznosnak a gazdasági racionalitás szempontjából. Pakisztánban és a 
Közel-Kelet egyes részein a családi kapcsolatok semmivel sem 
gyengébbek, mint a Távol-Keleten, ám ez gyakorta gátolja a gazdasági 
racionalitás érvényesülését, mert a nepotizmus és a törzsi-nemzetségi 
kivételezés táptalajául szolgál. Kelet-Ázsiában a család nem csupán a 
nagycsalád jelenleg élő tagjaiból áll, hanem számtalan halott ősből is, akik 
elvárják az egyéntől bizonyos viselkedési normák követését. Az erős 
családok így rendszerint nem annyira nepotizmust okoznak, mint inkább 
belső fegyelemre és tisztességre nevelnek. 


364 Az 1989-es párttámogatási botrány és más botrányok, amelyek egy 
év alatt két LDP-s miniszterelnök bukását okozták, illetve az LDP-s többség 
elvesztése a felsőházban azt mutatja, hogy a japán politikai rendszerben is 
érvényesül a nyugati típusú felelősségre vonhatóság. Az LDP-nek 
ugyanakkor sikerült a lehető legkevesebb veszteséggel megúsznia ezeket a 
botrányokat, és megtartotta hegemóniáját a politikai rendszerben anélkül, 
hogy kénytelen lett volna bármiféle szerkezeti reformot végrehajtani akár 
önmagán belül, akár abban, ahogy a japán politikusok és tisztviselők az 
ország ügyeit intézik. 

365 A délkoreaiak például nem az amerikai Demokrata vagy 
Republikánus Pártot, hanem a japán LDP-t másolták saját kormányzó 
pártjuk felállításakor. 


366 Az elmúlt években a csoportlojalitáson nyugvó japán 
munkaszervezési módszerek egyik-másikát némi sikerrel exportálták az 
Egyesült Államokba és Nagy-Britanniába, , egy csomagban" a közvetlen 
japán beruházásokkal. Ugyanakkor kérdéses, hogy hasonlóképpen 
exportálhatók-e más, nagyobb morális tartalmú ázsiai társadalmi 
intézmények, mivel azok az adott ország kulturális hagyományaiban 
gyökereznek. 


367 Nem világos, hogy Kojeve úgy gondolta-e, a történelem vége 
megköveteli egy szó szerint véve egyetemes és egységes állam létrehozását. 
Egyfelől a történelem végét 1806-ra tette, amikor az államok rendszere még 
nyilvánvalóan sértetlen volt, másfelől nehezen képzelhető el, hogy egy 


állam teljességgel racionális legyen valamennyi erkölcsi tartalommal bíró 
nemzeti különbség felszámolását megelőzően. Az Európai Közösségért 
végzett munkája mindenesetre arról tanúskodik, hogy Kojéve történelmileg 
tartalmas feladatnak tekintette a létező nemzeti határok elsorvasztását. 


368 III. 105. 2. Ezzel szemben: I. 37., 40-41. 


369 Kenneth Waltz könyvében, a Theory of International Politics-ban 
((New York: Random House, 1979], 65-66. o.) olvasható a következő 
bekezdés. 


Jóllehet rengeteg a változás, a folyamatosság legalább ugyanannyira 
szembeötlő, s ezt számos módon illusztrálhatjuk. Ha az Első Makkabeusok 
apokrif könyvét olvassuk, s közben az első világháború alatti és utáni 
eseményekre gondolunk, máris érzékeljük a nemzetközi politikára jellemző 
folyamatosságot. Krisztus előtt két évszázaddal és a XX. században az 
arabok és a zsidók ugyanúgy harcoltak egymással az északi birodalom 
maradványaiért, miközben a küzdőtéren kívüli államok óvatosan figyelték 
őket, vagy éppen aktívan beavatkoztak. Hogy általánosabb módon 
illusztráljuk a tételt, idézhetjük Hobbest is, aki időszerűnek érezte 
Thuküdidészt. Kevésbé híres, de nem kevésbé meglepő Louis J. Halle 
felismerése, aki úgy vélte, Thuküdidész nem veszítette el jelentőségét a 
nukleáris fegyverek és a szuperhatalmak korában. 


370 Reinhold Niebuhr a nemzetközi kapcsolatokról vallott nézeteit 
legfrappánsabban a Moral Man in Immoral Society: A Study in Ethics and 
Politics c. könyvében fogalmazta meg (New York: Scribner"s, 1932). 
Morgenthau tankönyve a Politics among Nations: The Struggle for Power 
and Peace (New York: Knopf, 1985), amely hat kiadást ért meg — az utolsót 
Kenneth Thompson szerkesztette Morgenthau halála után. 


371 Waltz eredetileg megkülönböztette az államok, illetve az államok 
rendszere szintjén ható okokat — in: Man, the State, and War (New York: 
Columbia University Press, 1959). 

372 A realistáknak a liberális internacionalistákkal való rokonságára vall, 
hogy a háború okai között hangsúlyozzák a közös uralkodó és a nemzetközi 
jog hiányát. Valójában, mint látni fogjuk, a közös uralkodó hiánya nem 
látszik kritikus tényezőnek a háború megakadályozásában. 

373 Ennek az érvnek egy változatával találkozunk Platón Államában, 
ahol Thraszümakhosz , igazságos dolognak" azt nevezi, , ami az erősebb 
érdekét szolgálja" I. könyv, 338c-347a. 


374 Sok korai, háború utáni realistával ellentétben George Kennan nem 
gondolta, hogy a terjeszkedés Oroszország eredendő vonása — szerinte az a 
szovjet-orosz nacionalizmus és a militarizált marxizmus elegyéből fakadt. 
Eredeti feltartóztatási stratégiája arra épült, hogy az önnön keretei közé 
kényszerített szovjet kommunizmus végül majd összeomlik. 


375 Ennek az érvnek egy változatát lásd: Samuel Huntington, , No Exit: 
The Errors of Endism", The National Interest 17 (Fall 1989): 3-11. 


376 Kenneth Waltz bírálta az olyan realistákat, mint Morgenthau, 
Kissinger, Raymond Aron és Stanley Hoffmann, amiért engedték 
belekeveredni a belpolitika tisztátalanságát konfliktuselméleteikbe, vagyis 
amiért különbséget tettek , forradalmi" és , megállapodott" (, status guó"-s) 
államok között. Ő ezzel szemben a nemzetközi politikát kizárólag a 
rendszer felépítése alapján igyekszik magyarázni, teljesen figyelmen kívül 
hagyva az összetevő nemzetek belső jellegzetességeit. A szokásos 
szóhasználatot meghökkentő módon feje tetejére állítva , redukcionistának" 
nevezi azokat az elméleteket, amelyek figyelembe veszik a belpolitikai 
tényezőket, s szembeállítja őket a saját elméletével, amely a világpolitika 
teljes komplexitását egy olyan , rendszerré" redukálja, amelyről az ember 
lényegében egyetlen dolgot tudhat: hogy vajon kétpólusú-e vagy 
többpólusú. Lásd Waltz (1979), 18-78. o. 


377 Erről a kérdésről lásd: Waltz (1979), 70-71., 161-193. o. Elméletben 
a többpólusú rendszernek — amilyen a nemzetek klasszikus európai felállása 
volt — vannak bizonyos előnyei a kétpólusúval szemben, mivel egy új 
hegemóniakövetelő jelentkezése esetén ki lehet egyensúlyozni a rendszert a 
szövetségek gyors átrendezésével; amellett, mivel a hatalom általánosabban 
oszlik meg, a periférián történő egyensúly-elmozdulások kevesebb vizet 
kavarnak. Ez persze legjobban egy dinasztikus világban működik, 
amelyben az államok teljesen szabadon köthetnek és bonthatnak fel 
szövetségeket, és fizikai módon képesek kiigazítani a hatalmi egyensúlyt 
egyes tartományok hozzáadásával vagy elvételével. Ám egy olyan világban, 
ahol a nemzeti eszmék és az ideológiák korlátozzák az államok 
szövetségkötési lehetőségeit, a többpólusosság hátránnyá változik. 
Egyáltalán nem bizonyos, hogy az első világháború a többpólusosság 
következménye volt, nem pedig inkább egy elkorhadt többpólusosságé, 
amely egyre inkább kétpólusosságra hasonlított. Németország és Ausztria- 
Magyarország — nacionalista és ideologikus okok összejátszása 
következtében — egy többé-kevésbé állandó szövetségbe volt bezárva, s ez 


arra kényszerítette Európa többi országát, hogy hasonlóan rugalmatlan 
szövetségbe tömörüljenek ellene. Így aztán a szerb nacionalizmus 
fenyegetése Ausztria integritásával szemben háborúba is sodorta a finoman 
kiegyensúlyozott kétpólusú rendszert. 


378 Niebuhr (1932), 110. o. 


379 Henry A. Kissinger, A World Restored: Metternich, Castlereagh and 
the Problems of Peace 1812-1822 (Boston: Houghton Mifflin, 1973), 
különösen 312-332. o. 


380 Morgenthau (1985), 13. o. 
381 Uo., 1-3. o. 
382 Niebuhr (1932), 233. o. 


393 Az egyetlen kivétel természetesen az észak-koreai támadásra adott 
válasz volt 1950-ben, amelyre csak azért kerülhetett sor, mert a Szovjetunió 
éppen bojkottálta az ENSZ-et. 


394 Kissinger disszertációjáról lásd: Peter Dickson, Kissinger and the 
Meaning of History (Cambridge: Cambridge University Press, 1978). 


385 John Gaddis, , One Germany — In Both Alliances", New York Times 
(March 21, 1990), A27. o. 


386 John J. Mersheimer, , Back to the Future: Instability in Europe after 
Cold War", International Security 15, no. 1 (Summer 1990): 5-56. 


387 Mersheimer (1990), 12. o. 


388 Waltz próbálkozása, hogy megtisztítsa a nemzeti kapcsolatok 
elméletét a belpolitikai megfontolásoktól, abból a vágyából fakad, hogy 
szigorúan tudományos elméletet alkosson — az ő kifejezésével élve, hogy 
elválassza egymástól az elemzés , egységi" és , strukturális? szintjeit. 
Erőfeszítései, hogy megtalálja az emberi viselkedés szabályszerű és 
egyetemes törvényeit a nemzetközi politikában, hatalmas szellemi 
építményt hoztak létre, csakhogy ez végül is az államok viselkedéséről 
megfogalmazott olyan banális tételekben csúcsosodik ki, amelyeket 
összefoglalhatunk annyiban, hogy , a hatalmi egyensúly a legfőbb". 

389 Lásd az athéniak válaszát azután, hogy a korinthosziak a 
lakedaimoniaiakhoz folyamodnak Thuküdidész A peloponnészoszi háború 
története c. művében (I. 76.), ahol Athén és Spárta egyenlőségét 
hangsúlyozzák annak dacára, hogy az utóbbi támogatta a status guót; illetve 
beszédüket a mélosziakhoz III. 105. (Lásd a 23. fejezet mottóját.) 


390 Természetesen adódnak problémák abból, ha két szomszéd nem egy 
ütemben fejlődik — ez gyakorta szül neheztelést. Ilyen helyzetben azonban a 
modern kapitalista államok rendszerint nem szomszédjuk sikerének 
aláásására fordítják erőfeszítéseiket, hanem arra, hogy ők is megismételjék 
azokat. 

391 A hatalom és a legitimitás összefüggéseiről, illetve a , hatalmi 
politika" leegyszerűsített megközelítéséről lásd: Max Weber (1946), 

, Politics as a Vocation", 78—79. o.; és , The Prestige and Power of the 
yGreat Powersx,,, 159—160. o. 


392 Kenneth Waltz realista elméletének történelmietlen szemléletét 
hasonlóképpen bírálja — csak éppen marxista szemszögből — Robert W. 
Cox, , Social Forces, States, and World Orders", in: szerk. Robert O. 
Keohane, Neorealism and Its Critics (New York: Columbia University 
Press, 1986), 213—216. o. Lásd még: George Modelski, ,, Is World Politics 
Evolutionary Learning?", International Organization 44, no. 1 (Winter 
1990): 1-24. 

393 Joseph A. Schumpeter, Imperialism and Social Classes (New York: 
Meridian Books, 1955), 69. o. 


394 Uo., 5. o. 


395 Schumpeter nem használta a thümosz fogalmát, ehelyett 
meglehetősen funkcionális és gazdasági leírást adott a határtalan hódítási 
vágyról mint az olyan idők maradványáról, amikor ez a túlélés eszköze volt. 


396 Ez még a Szovjetunióban is igaznak bizonyult, ahol az afgán 
háborúban elszenvedett veszteségek már a Brezsnyev-rezsimben is sokkal 
kényesebb politikai kérdéssé váltak, mint ahogy azt a külső megfigyelők 
többnyire gondolták. 


397 Ezek a tendenciák nem állnak ellentétben a mai amerikai városokra 
jellemző erőszakkal, vagy éppen azzal, hogy a tömegkultúrát mindinkább 
elárasztja az erőszak ábrázolása. 


Észak-Amerika, Európa és Ázsia jellemző középosztály-társadalmaiban 
az emberek sokkal kevesebb személyes tapasztalatot szereznek az 
erőszakról vagy a halálról, mint két-három évszázaddal ezelőtt, már csak az 
egészségügy fejlődésének köszönhetően is, amely csökkentette a 
gyermekhalandóságot és növelte a várható életkort. Az erőszak gyakori 
filmes ábrázolása alighanem éppen azt tükrözi, hogy mennyire szokatlan az 
erőszak az ilyen filmek kedvelőinek életében. 


398 Tocgueville (1945), vol. 2, 174-175. o. 


399 Ezen megállapítások egyik-másikát John Mueller tette Retreat from 
Doomsday: The Obsolescence of Major War c. könyvében (New York: 
Basic Books, 1989). Mueller a rabszolgaságot és a párbajt említi mint olyan 
régi társadalmi gyakorlatokat, amelyek a modern világban megszűntek, és 
kifejti, hogy a fejlett országok közötti nagyszabású háború alighanem 
ugyanebbe az irányba tart. Mueller helyesen mutat rá ezekre a változásokra, 
de — mint Carl Kaysen megjegyzi (1990) — olyan elszigetelt jelenségekként 
mutatkoznak az elemzésében, amelyek az ember utóbbi néhány 
évszázadbeli társadalmi evolúciójának általános kontextusán kívül 
játszódtak le. A rabszolgaság és a párbaj megszüntetésének közös gyökere 
van: az úr-rabszolga viszony felszámolása, amely a francia forradalom 
eredménye, és az úr elismerésvágyának átalakulása az egyetemes és 
egységes állam racionális elismerésévé. A párbaj a modern világban az úr 
erkölcsének kifejeződése, aki ezzel mutatja készségét, hogy véres csatában 
kockára tegye az életét. A rabszolgaság, a párbaj és a háború 
elsorvadásának mélyen fekvő oka azonos: a racionális elismerés elfogadása. 


400 Ezek az általános megállapítások részben Carl Kaysen John 
Muellerről írt ragyogó ismertető esszéjéből származnak, ,,Is War 
Obsolete?", International Security 14, no. 4 (Spring 1990): 42-64. 


401 Lásd például: John Gaddis, ,, The Long Peace: Elements of Stability 
in the Postwar International System", International Security 10, no. 4 
(Spring 1986): 99-142. 

402 Természetesen maguk a nukleáris fegyverek okozták a hidegháború 
legsúlyosabb szovjet-amerikai összetűzését, a kubai rakétaválságot, de még 
ebben az esetben is a nukleáris háború kilátása akadályozta meg, hogy a 
konfliktus tényleges fegyveres összecsapássá fajuljon. 


403 Lásd például: Dean V. Babst, , A Force for peace", Industrial 
Research 14 (April 1972): 55-58.; Zeev Maoz és Nasrin Abdolali, , Regime 
Types and International Conflict, 1816-19767, Journal of Conflict 
Resolution 33 (March 1989): 3-35.; és R. J. Rummel, , Libertarianism and 
International Violence?", Journal of Conflict Resolution 27 (March 1983): 
27-71. 

404 Ez a következtetés bizonyos mértékig a liberális demokrácia Doyle- 
féle meghatározásához kötődik. Anglia és az Egyesült Államok háborúba 
lépett egymással 1812-ben, vagyis akkor, amikor a brit alkotmány már 


számos liberális vonást hordozott. Doyle ezt a problémát elhárítja azzal, 
hogy Nagy-Britannia liberális demokráciává való átalakulását 1831-re 
helyezi, amikor a brit parlament elfogadta a Reform Billt. Ez a dátum 
némiképp önkényes -— a választójog korlátozottsága még a XX. század nem 
csekély részében is megmaradt, s amellett Nagy-Britannia 1831-ben 
természetesen nem terjesztette ki a liberális jogokat a gyarmataira. 


Mindemellett Doyle következtetései helyesek és roppant hatásosak. 
Doyle (1983d), 205-235. o.; és Doyle (1983b), 323-353. o. Lásd még 
, Liberalism and World Politics?" c. cikkét, American Political Science 
Review 80, no. 4 (December 1986): 1151—1169. 

405 A , nemzeti érdek" változó szovjet definícióinak megvilágítását lásd: 
Stephen Sestanovich, , Inventing the Soviet National Interest", The National 
Interest no. 20 (Summer 1990): 3-16. 


406 V. Khurkin, S. Karaganov, és A. Kortunov, ,, The Challenge of 
Security: Old and New", Kommunist (January 1, 1988), 45. o. 


407 Waltz kifejtette, hogy a Szovjetunió belső reformjait a nemzetközi 
környezet változásai idézték elő, és hogy maga a peresztrojka is tekinthető a 
realista elmélet megerősítésének. Mint korábban megjegyeztük, kétségtelen, 
hogy a külső nyomás és a nemzetközi verseny komoly szerepet játszott a 
szovjet reformok elindításában, és a realista elméletet láthatnánk igazolva, 
ha a Szovjetunió azért tett volna egy lépést hátra, hogy aztán majd később 
tehessen két lépést előre. Csakhogy azt kell látnunk, hogy 1985 óta 
alapvetően megváltoztak a Szovjetunió nemzeti céljai és a szovjet hatalom 
bázisa. Waltz magyarázatát lásd: United States Institute of Peace Journal 3, 
no. 2 (June 19909: 6-7. o. 


408 Mearsheimer (1990), 47. o. Figyelemre méltóan reduktív 
szemléletről tanúűúskodva Mearsheimer a liberális államok közötti béke két 
évszázados történetét mindössze három példává sűríti: Nagy-Britannia és az 
Egyesült Államok, Nagy-Britannia és Franciaország, valamint az 1945 
utáni nyugati demokráciák. Mondanunk sem kell, hogy az Egyesült 
Államok és Kanada kapcsolatától kezdve számos egyéb példa is van. Lásd 
még: Huntington (1989), 6-7. o. 

409 A mai Németországban van egy kisebbség, amely a ma 
Lengyelország, Csehszlovákia és a Szovjetunió részét alkotó egykori német 
területek visszacsatolását hirdeti. Ez a csoport főként az ezekről a 
területekről a második világháború után kitelepítettekből és az ő 


leszármazottaikból áll. Mind Kelet- és Nyugat-Németország, mind az új, 
egyesült Németország parlamentje elhatárolta magát ezektől a 
követelésektől. A politikailag jelentős mértékű revansizmus feltámadása a 
demokratikus Németországban a demokratikus Lengyelországgal szemben 
fontos próbaköve lesz annak a tézisnek, hogy liberális demokráciák nem 
harcolnak egymás ellen. Lásd még: Mueller (1990), 240. o. 24. Schumpeter 
(1955), 65. o. 


410 William L. Langer, , A critigue of Imperialism", in: szerk. Harrison 
M. Wright, The New Imperialism: Analysis of Late Nineteenth-Century 
Expansion, second edition (Lexington, Mass.: D. C. Heath, 1976), 98. o. 


411 Erről lásd Kaysen (1990), 52. o. 


412 Nem a többpólusosság eredendő hibájával, hanem az adott felállás 
merevségével magyarázható a XIX. századi európai egyensúly felbomlása 
és az első világháború kitörése. Ha az államokat továbbra is a legitimitás 
XIX. századi dinasztikus elvei alapján szervezték volna meg, akkor az 
európai népek sokkal könnyebben tudtak volna alkalmazkodni Németország 
növekvő hatalmához a szövetségek átrendezésével. És persze ha nincs a 
nemzeti elv, Németország eleve nem egyesült volna. 


413 Az itteni megállapítások jó részét Ernest Geller tette Nations and 
Nationalism c. könyvében (Ithaca, N. Y.: Cornell University Press, 1983). 


414 Lásd például: John Gray, ,, The End of History — or of Liberalism?", 
The National Review (October 27, 1989): 33-35. 


415 Gellner (1983), 34. o. 


416 Az orosz arisztokrácia frankofilizmusa talán csak kivételes eset, de 
gyakorlatilag minden országban jelentős eltérés volt az arisztokrácia, illetve 
a parasztság által beszélt nyelv között. 


417 Az embernek óvakodnia kell attól, hogy túlzottan mechanikusan 
alkalmazza a nacionalizmus efféle gazdasági magyarázatát. Míg a 
nacionalizmust tág értelemben tekinthetjük az iparosodás folyományának, a 
nacionalista ideológiák önálló életre is kelhetnek, függetlenül az adott 
ország gazdasági fejlettségének szintjétől. Különben miként 
magyarázhatnánk az olyan iparosodás előtti országokban kialakuló 
nacionalista mozgalmakat, mint Kambodzsa vagy Laosz a második 
világháború után. 

418 Így például Atatürk pályafutásának vége felé sok időt töltött 
történelmi és nyelvészeti , kutatással", lényegében megteremtve az általa 


áhított modern török nemzeti öntudat alapjait. 
419 Gellner (1983), 44—45. o. 


420 Természetesen tisztában vagyok vele, hogy Európa-szerte vannak 
komoly hatalommal bíró kereszténydemokrata pártok, de az a tény, hogy 
demokratikus voltuk hangsúlyosabb kereszténységüknél, és hogy a 
kereszténységet világiasan értelmezik, éppenséggel jó mérce arra, hogy a 
liberalizmus milyen mértékben aratott győzelmet a vallás fölött. Az 
intoleráns, antidemokratikus vallásosság Franco halálával eltűnt az európai 
politikai életből. 

421 A nemzeti eszme jövőbeni evolúciója Gellner szerint (1983, 113. o.) 
ebben az irányban a legvalószínűbb. 


422 Az orosz nemzeti mozgalomnak természetesen van olyan szárnya, 
amely továbbra is soviniszta és birodalmi tudattól fűtött — a régebbi 
Szovjetunió felső vezetésében ez a szárny jelentős pozíciókat birtokolt. 
Amint az várható volt, a legjelentősebb régi stílusú imperialista 
nacionalizmusokat Eurázsia kevéssé fejlett térségeiben találhatjuk. Erre 
példa Szlobodan Milosevics soviniszta szerb nacionalizmusa. 


423 Mearsheimer a nacionalizmust a belpolitika gyakorlatilag egyedüli 
olyan tényezőjének tekinti, amelynek jelentős szerepe van a háború és béke 
kilátásainak szempontjából. 

A , hipernacionalizmust" mint konfliktusforrást említi, hozzátéve, hogy 
magát a , hipernacionalizmust" vagy a külső környezet okozza, vagy az, 
hogy az iskolákban nem a megfelelő módon tanítják a nemzeti történelmet. 
Mearsheimer a jelek szerint nem fogja fel, hogy a nacionalizmus és a 
, hipernacionalizmus"?" nem esetlegesen bukkan fel, hanem sajátos 
történelmi, társadalmi és gazdasági közegben születik, s mint minden ilyen 
történelmi jelenséget, belső evolúciós törvények is szabályozzák. 
Mearsheimer (1990), 20-21., 25., 55-56. o. 


424 Amikor Zviad Gamszahurdia függetlenségpárti Kerek Asztala 
győzött az 1991-es grúziai választásokon, az egyik legelső dolga az volt, 
hogy harcba bocsátkozzon Grúzia oszét kisebbségével, megtagadva tőle 
bármiféle jogot önmaga független nemzeti kisebbségként való 
elismertetésére. Egészen másként járt el Borisz Jelcin orosz elnök. Jelcin 
1990-ben sorban meglátogatta az Orosz Köztársaság nemzetiségeit, és 
biztosította őket, hogy az Oroszországhoz való csatlakozás tökéletesen 
önkéntes. 


425 Érdekes, hogy sok új nemzetiségi csoport annak ellenére törekszik a 
függetlenségre, hogy méretük és földrajzi elhelyezkedésük miatt önálló 
egységként katonailag nem állhatják meg a helyüket — legalábbis a realista 
kritériumok szerint. Ez arra vall, hogy az államok nem érzik már olyan 
fenyegetőnek a nemzetközi viszonyokat, mint régebben, és hogy a 
nagyméretű állam melletti hagyományos érv — a nemzetvédelem biztonsága 
— ma már nem döntő fontosságú. 


426 Természetesen van néhány fontos kivétel e szabály alól, például 
Tibet kínai megszállása, a nyugati part és a Gáza-övezet izraeli megszállása 
és Goa indiai bekebelezése. 


427 Gyakran megjegyzik, hogy a jelenlegi afrikai nemzeti határok 
irracionalitása ellenére, amelyek törzsi és nemzeti egységeket vágnak ketté, 
a függetlenség kivívása óta még egyiket sem sikerült senkinek 
megváltoztatni. Lásd: Yehoshafat Harkabi, , Directions of Change in the 
World Strategic Order: Comments on the Address by Professor Kaiser", in: 
The Changing Strategic Landscape: IISS Conference Papers, 1998, Part II, 
Adelphi Paper No. 237 (London: International Institute for Strategic 
Studies, 1989), 21-25. o. 


428 Ez a különbség nagyrészt megfelel az Észak és Dél vagy a fejlett és 
fejlődő világ közti régi különbségnek. A megfelelés azonban nem teljes, 
mert vannak olyan fejlődő országok — például Costa Rica vagy India —, 
amelyek liberális demokráciaként működnek, míg egyik-másik fejlett 
államban — például a náci Németország — volt már zsarnokság. 


429 Egy nem realista külpolitika leírását lásd: Stanley Kober, 
, [dealpolitik", Foreign Policy no. 79 (Summer, 1990): 3-24. 


430 Az ideológiai hadviselés legfőbb fegyverei közé tartoztak az olyan 
szervezetek, mint a Szabad Európa Rádió, a Szabadság Rádió és az 
Amerika Hangja, amelyek a hidegháború idején szakadatlanul sugároztak a 
szovjet blokk országaiba. A realisták, akik szerint a hidegháború kizárólag 
tankhadosztályok és nukleáris robbanófejek körül forgott, gyakorta 
semmibe vették az Egyesült Államok pénzelte rádióállomásokat, pedig azok 
roppant nagy szerepet játszottak abban, hogy a demokrácia eszméje életben 
maradt Kelet-Európában és a Szovjetunióban. 

431 Az egyetemes történelem eszméje Hetedik téziséből. Kant (1963), 20. 
o. Kantot különösképpen aggasztotta, hogy az emberiség erkölcsi 
tökéletesedése elképzelhetetlen addig, amíg nincs megoldva a nemzetközi 


kapcsolatok problémája, mert ez megköveteli , minden politikai egység 
állhatatos belső munkálkodását saját polgárainak nevelésén". (Uo., 21. o.) 

432 Arról a nézetről, miszerint Kant az állandó békét nem tekintette 
gyakorlatias elképzelésnek, lásd: Kenneth Waltz, , Kant, Liberalism, and 
War", American Political Science Review 56 (June 1962): 331-340. 


433 Kant meghatározása szerint a republikánus alkotmány , elsőként a 
társadalom tagjai (mint emberek) szabadságának elvén, másodszor 
mindenki (mint alattvaló) egyetlen közös törvényhozástól való függése 
elvén; és, harmadszor, az egyenlőségük (mint polgárok) elvén" nyugszik. A 
Perpetual Peace-ből , in Kant (1963), 94. o. 

434 Uo., 98. o. 


435 Lásd Carl J. Friedrich, Inevitable Peace (Cambridge, Mass.: Harvard 
University Press, 1948), 45. o. 


436 A GATT természetesen nem követeli meg, hogy a tagjai 
demokráciák legyenek, de szigorú kritériumai vannak gazdaságpolitikájuk 
liberalizmusát illetően. 

437 Kojéve (1947), 435. o. (lábjegyzet). 

438 Erről a kérdésről lásd Gellner (1983), 32-34., 36. o. 


439 Kojeve nyilvánvalóan nem marxista tartalommal használja a háború 
utáni Amerikára az , osztály nélküli társadalom" kifejezést, amely bizonyos 
tekintetben kétségtelenül helytálló. 


440 Tocgueville (1945), vol. 2, 99-103. o. 


441 Lásd Milovan Dilas, The New Class: An Analysis of the Communist 
System (New York: Praeger, 1957). 


442 Gyakorlatilag mindannyian, akik a baloldalról bírálták ,, A történelem 
vége?" c. cikkemet, rámutattak a jelenlegi liberális társadalmakban meglévő 
számos gazdasági és szociális gondra, de ezen bírálóim egyike sem hirdette 
nyíltan a liberális elvek feladását azok megoldása érdekében, mint ahogy 
Marx és Lenin tette valaha. Lásd például: Marion Dönhoff, , Am Ende aller 
Geschichte?", Die Zeit (September 22, 1989), 1. o.; es André Fontaine, 

, Aprés Vhistoire, Vennui??, Le Monde (September 27, 1989), 1. o. 

443 Akik úgy gondolják, hogy ez a távoli jövő zenéje, vizsgálják meg a 
Smith College , Az elnyomás konkrét megnyilvánulásai" című listáját, 
amelyen szerepel egy bizonyos , lookism" — az a , hiedelem, hogy a külső a 


személy értékének mutatója". Idézi a Wall Street Journal (November 26, 
1990), A10. o. 


444 Erről — John Rawls igazságosságelméletével kapcsolatban -— lásd: 
Allan Bloom, , Justice: John Rawls versus the Tradition of Political 
Philosophy", in Bloom, Giants and Dwarfs: Essays 1960—1990 (New York: 
Simon and Schuster, 1990), 329. o. 


445 Tocgueville (1945), vol. 2, 100—101. o. 

446 Nietzsche, The Will to Power 1.18 (New York: Vintage Books, 
1968b), 16. o. 

447 Lásd Nietzsche, On the Geneadlogy of Mordls 2:11 (New York: 
Vintage Books, 1967), 73-74. o : 2:20, 90-91. o.; 3:18, 135—136. o.; Beyond 
Good and Evil (New York: Vintage Books, 1966), a 46., 50., 51., 199., 201., 
202., 203. és 229. aforizma. 


448 Lásd Beyond Good and Evil, 260. aforizma; valamint a 260. 
aforizma a hiúságról és a , közember" elismeréséről a demokratikus 
társadalmakban. 


449 Lásd az elismerés taglalását Leo Strauss Kojéve-nek adott 
válaszában, in Strauss, On Tyranny (1963), 222. o. Lásd szintúgy Kojéve- 
nek írt 1948. augusztus 22-i levelét, amelyben kifejtette, hogy maga Hegel 
úgy vélte, az elismerés mellett bölcsességre is szükség van az ember 
kielégüléséhez, s hogy ennélfogva ,, a végső állam kiváltságát a 
bölcsességnek, a bölcsesség uralmának és a bölcsesség népszerűsítésének 
köszönheti... és nemcsak pusztán egyetemességének és egységességének". 
Idézi Strauss (1991), 238. o. 

450 Az Önbecsülést és a Személyes és Társadalmi Felelősséget Erősítő 
Kaliforniai Munkacsoport John Vasconsellosnak, az állami törvényhozás 
alsóházi képviselőjének agyszüleménye volt, és végső jelentését 1990 
derekán adta közre. Lásd: , Courts, Parents Called Too Soft on 
Delinguents", Los Angeles Times (December 1, 1989), A3, o. 


451 A kaliforniai önbecsülési munkacsoport szerint az önbecsülés , saját 
értékünk és fontosságunk tudata, valamint olyan személyiség kialakítása, 
amely önmagának számadással tartozik és felelősségteljesen cselekszik 
másokkal szemben". E meghatározás második fele komoly 
következményekkel járhat. Mint egy kritikus megjegyezte: , Amikor az 
önbecsülési mozgalom hatalmába kerít egy iskolát, az ottani tanároktól 
megkövetelik, hogy minden gyereket olyannak fogadjanak el, amilyen. 


Hogy a gyerek minél jobban becsülhesse magát, el kell kerülni minden 
bíráló szót és jóformán minden olyan feladatot, amely esetleg kudarccal 

